
„Lucrarea Îndrumare în filosofie reprezintă, în esen- 
tialitatea sa, un compendiu al istoriei filosofiei universale, 
realizat dupá rigorile criticii filosofice moderne și izvorit 
din convingerea că numai istoria filosofiei are posibilitatea 
de a descoperi un fir conducător în succesiunea preocu- 
părilor filosofice trecute si prezente. Istoria filosofiei ni se 
dezvăluie, într-o manieră convingătoare, ca un proces pro- 
gresiv, ca o succesiune de solutii date marilor probleme 
cu care se confruntă ginditorii din cele mai vechi timpuri 
pînă astăzi, în efortul lor de explicare a lumii in mod ra- 
tional, de a oferi o concepție de viață. În lucrare este pus 
în evidență constant modul în care fiecare școală, curent, 
sistem filosofic important aduce contribuții proprii în 
dezbaterea argumentelor predecesorilor, venind cu o per- 
spectivă impusă de progresul cunoașterii filosofice sau 
științifice, de fiecare epocă istorică. 

De reţinut că Mircea Florian urmărește dezvoltarea fi- 
losofiei sub două aspecte fundamentale, distingind două 
înțelesuri esențiale ale acesteia. Primul este de «explicare 
teoretică a lumii», de știință atotcuprinzătoare, filosofia 
înglobînd la origine toate științele speciale de mai tirziu, 
iar filosoful fiind si un savant (în accepţia actuală a cu- 
vîntului); intelesul cel mai vast al filosofiei, de la începu- 
turi pînă astăzi, este în definitia lui Florian următorul: 
«știința fundamentelor, a principiilor si legilor celor mat 
cuprinzătoare ale lumii», care se ocupă cu totalitatea, îm- 
brütisind Neconditionatul si Infinitul. Al doilea înțeles al 
filosofiei este acela de concepție asupra rostului omului 
în lume, concepție îndrumătoare a vieții, lumea fiind pri- 

vită «nu în sine, ci pentru sine», căutîndu-se semnificatia 
ei pentru om, în care caz devine, precumpănitor, o «ana- 
liză a spiritului», știință a  mintuirii sufletului, o știință 
a normelor, care caută valori și idealuri, cum tine să pre- 
cizeze ginditorul: «filosofia, în al doilea mare înțeles, 
este o concepție asupra vieții omului, pentru a descoperi 
sau crea ideaiuri si valori aducătoare de fericire si de în- 
nobilare». Totodată, Florian previne ‘pe cititor cá cele două 
mari acceptii ale filosofiei se împletesc si se dezvoltă îm- 
preună, filosojii urmărind de regulă să ofere atit o con- 
ceptie asupra lumii, cit si o cale de innobilare a vieții 
omului, cu deosebirea că unii au scos înnobilarea vieții din 
concepția obiectivă a lumii, iar alții au subordonat con- 
ceptia lumii intereselor morale ale omului“. 


(Din  Postfaţă) 


NOTĂ ASUPRA EDIŢIEI 


Îndrumare în filosofie inaugurează publicarea operelor 
de istorie a filosofiei și de filosofie sistematică elaborate 
de-a lungul timpului de către ginditorul român Mircea 
Florian (1888—1960). Textul de bază este cel editat (din 
păcate, în condiţii tipografice precare) în 1922, singurul 
care ne-a stat la dispoziţie. În procesul de stabilire a tex- 
tului am folosit constant ortografia actuală, procedind la 
unificare în situaţiile în care vechea ortografie alterna cu 
cea folosită în prezent. Întrucît lucrările ce alcătuiesc 
această serie de opere au fost elaborate în cursul mai 
multor decenii, într-o perioadă în care limbajul filosofic 
a evoluat si s-a stabilizat, ca regulă generală am unificat 
textul, retinind cu precădere variantele contemporane de 
exprimare (forma scurtă a unor cuvinte: evoluţie, educație, 
creaţie, explicaţie etc.), stráduindu-ne însă să reproducem 
cu maximă fidelitate particularitátile scrisului și gîndurile 
autorului. Atunci cînd s-a impus intervenţia editorilor, 
pentru unele clarificări cerute de context (substituri ac- 
cidentale de nume, de exemplu), aceasta a fost făcută în 
mod tacit. De asemenea, au fost corectate numeroase 
greşeli de tipar, multe din ele nefiind prinse în ampla 
erată a lucrării, si s-a pocedat la stabilirea corectă a unor 
acorduri în exprimare, spre a se îndrepta urmările unei 
neglijente editări. 

In transcrierea termenului filosofie ne-am conformat 
tendinței actuale, generalizată în lucrările de specialitate. 
Pentru indicarea cronologiei, Florian .s-a folosit cînd de 
cifre, cind de cuvinte. Am respectat preferinţele autorului. 
Am intervenit, în schimb, in transcrierea secolelor, folo- 

sindu-ne de cifre romane (si nu arabe), precum si in in- 
dicarea epocilor istorice prin formula î.e.n. sau e.n. 

Nu fără oarecare inconsec: enţă, Florian a adoptat forma 
latinizată a numelor unor filosofi. În aceste situaţii, am 
transcris numele ginditorilor respectivi în concordanță cu 
apartenen,a lor natională — engleză, franceză, germană, ita- 
liană etc., asa cum s-au impus în istoria filosofiei. Numele 
ginditorilor greci și romani au fost redate în forma adap- 
tata, impusă de tradiţie, cu excepţia celor mai puţin cu- 
noscute, care au rămas precum le-a transliterat autorul (de 
pildă, Pherekydes din Syros, Metrodoros din Chios, Nau- 
siphanes etc.): 

Atunci cînd s-a impus pregnant, arn evitat repetarea 
supărătoare a unor cuvinte, fără ca prin aceasta să fie 
afectat în vreun fel sensul ideilor exprimate de autor. De 
asemenea, acolo unde a fost cazul, am suprimat unele 
formule, mai rare, specifice stilului oral, de genul — „in 
sfirsit, 4)“. 

În unele situații, puţine la număr, Florian a recurs la 
cuvinte prescurtate, pentu unele expresii (d. p. — de pildă) 
sau pentru nume ale unor ginditori (Rob = Robert). Am 
renunţat la astfel de prescurtări, redind integral expresiile 
şi numele respective. 

Frecvent, autorul a indicat ín paranteză anii între care 
a trăit un gînditor sau altul, precum și anul apariției unor 
lucrări. Acolo unde nu a avut însă siguranța exactitátii 
datelor, Florian a aproximat prin folosirea cuvîntului 
„cam“. În aceste cazuri, am intervenit prin înlocuirea lui 
„cam“ cu semnul c. (circa). De asemenea, ca regulă, ara 
transferat paranteza (ce conține astfel de date) din titlu, 
unde este plasată de autor, în text, inserind-o acolo unde 
a apărut prima ocazie pentru indicarea perioadei în care 
a trăit filosoful. respectiv. Uneori, Florian a repetat anii 
nasterii si morții unui ginditor, dindu-i mai intii in titlu. 
Am omis premeditat prima din informațiile de acest gen, 
păstrînd-o numai pe cea din text. Nu intotdeauna anii in- 
dicati de autorul român sint în concordanță cu cei con- 
semnaţi actualmente în alte surse bibliografice (dicționare, 
enciclopedii etc.), fie că este vorba de viaţa unui ginditor, 
fie de anul apariţiei unei lucrări. În aceste situații, nu ana 
intervenit, respectind sursele de documentare de care s-a 
folosit Florian. Am completat însă prin note traducerea 
titlurilor unor lucrări. De exemplu: Gînduri rezonabile 
despre Dumnezeu, lume si sufletul omului, precum si des- 

pre toate lucrurile în general, in loc de Gindiri rationale 
despre Dumnezeu, suflet, lume etc. 

Numele geografice, ca, și numele de localităii au fost 
transliterate potrivit normelor actuale de grafie, tinindu- 
se seama atit de formele adaptate, cit si de cele incă ne- 
adaptate (de pildă: Thebaida prin Tebaida). Spre deosebi- 
re de Florian, nu am subliniat numele localităților. 

În unele situații, indicarea anilor dintr-o perioadă mai 
veche nu a fost insotità de precizarea: î.e.n. sau e.n. Am 
intervenit numai atunci cind s-a impus înlăturarea ori- 
căror echivocuri. 

In puţine cazuri, două sau trei la număr, autorul a 
precizat in paranteză cum se citeşte numele unor gîndi- 
tori. De exemplu: (citește Hobs), fără a proceda astfel în 
mod consecvent. Am renunțat la aceste paranteze. În alte 
imprejurări, Florian a făcut trimiterea la o idee tratată 
anterior prin formula — (vezi p. ...). Am înlocuit acest 


mod de trimitere cu expresia — (vezi paragraful respec- 


tiv), (vezi paragraful 1, 2, 3 etc.). 
In utilizarea unor cuvinte cu sensuri care astăzi par 
identice (mecanic, mecanicist; părticele, particule etc.), 


Florian a apelat la un termen sau altul. Nu am intervenit 


pentru unificare, spre a respecta nuanteie sugerate de 
autor. 

În cazul derivatelor de la numele unui gínditor sau 
altul, precum Pitagora, Epicur etc., le-am reținut pe cele 
mai apropiate formelor impuse de tradiţie. De pildă, pita- 
gorism, epicurianism etc. 

Menţionăm cá traducerea citatelor în limba română 
aparţine lui Florian, indiferent din ce limbă a fost făcută 
traducerea. Precizăm, de asemenea, că notele sale au fost 
reținute în subsolul paginii, în timp ce notele editorilor 
au fost date la sfirsitul lucrării si marcate prin cifre ara- 
be-între paranteze drepte. 

Spre a evidenția structura lucrării pe părți, capitole 
etc., am folosit, în ordine, cifre romane, cifre arabe și li- 
tere, renuntind la sistemul mai greoi al ediției initiale. 
Sumarul a fost alcătuit potrivit conținutului reflectat în 
structura lucrării, renuntindu-se de regulă la unele paran- 
teze din titluri, care se reiau apoi în textul capitolelor, ca 
şi la unele subtitluri, ce se regăsesc în conținut și sînt 
plasate uneori chiar la începutul unor aliniate. 


(N.G. si LC I.) 


„Cel cure filosofează are o filosofie; 
Cel care nu [filosoleazà incă are o filosofie“. 
(Aristotel) 


CUVINT INAIN TE 


Privelistea pe care o înfățișează unui privitor nepárti- 
nitor viaţa spirituală a vremii noastre!!! nu este defel imbu- 
curătoare: interesele practice, goana după piine, la cei 
mai multi, si după lux sau petreceri, la cei puţini, par a 
răpi tot timpul si toată vlaga contemporanilor. Preocupá- 
rile culturale, fáuritoare ale unui rost mai înalt al vietii, 
apar ca un lux tolerat, de care ne putem lipsi, cel puţin 
deocamdată. Faptul este izbitor şi banal; nu este nevoie 
să stărui mai mult asupra lui. 

Dar ar fi un simptom de neiertată usurintá dacă, în loc 
să cercetăm cu oarecare atenţie ceea ce se ascunde înapoia 
acestei agitatii fără noblețe, am ridica din umeri cu un 
ieftin dispreţ sau am calomnia cu încrezută superioritate. 
De bună seamă, nu cu cataplasmele indemnurilor pedante 
și superficiale sau cu agheasma predicelor neroade si fari- 
seice am putea schimba ceva din ceea ce are oarecare 
rădăcini în natura necesară, însă vremelnică, a circum- 
stantelor sociale, la apariţia cărora am contribuit cu toţii. 
Egoismul de astăzi al indivizilor este consecința firească 
a politicii de uzură, de forță si de cruzime a războiului. 

Din fericire, preocupările practice, atit de despotice 
astăzi, nu au rădăcini prea adinci în sufletul nostru. Dar 
îndreptarea nu va veni de astăzi pe miine, ci treptat si cu 
răbdare. Și dacă nu va veni, putem să punem cruce cul- 
turii, cu care, oricum, ne mindrim. 

Să nu ne arătăm surprinși, presupunind că atitea simp- 
tome nu ne inșală, dacă am constata că nevoia unor preo- 

cupări mai înalte, nevoia de filosofie, este o cerință a 
timpului, simțită mult mai adînc decit s-ar crede. Cu toa- 
te că am fi inclinati a rosti cu zicătoarea latină că „mai 
intii trebuie să trăim si apoi să fiosofăm“, o nemulţumire 
lăuntrică ne sopteste că astăzi nu mai putem trăi fără fi- 
losofie. Si nici nu se poate să fie altfel, căci am devenit 
prea ratinati pentru a nu căuta să evadăm, cel puţin spi- 
ritual, din cercul de fier al necesităţilor materiale ale 
vieţii. Putem uita o clipă vocația omenească, însă n-o pu- 
tem înăbuși cu totul. 

Dar va replica cineva: „această supă este prea fierbin- 
te!", adică filosofia este prea adincá pentru mine! Ei bine, 
i-o spunem verde, nu are dreptate! Ceea ce putea gîndi un 
grec, acum două mii și mai bine de ani, ar fi de neiertat 
a nu încerca să gindim si noi astăzi, după o cultură ele- 
mentară, pe care ar invidia-o-cei mai geniali ginditori an- 
tici. Dacá nu o facem, declarám prin aceasta cá nu este 
nici o pricopsealà cá tráim in veacul al XX-lea e.n. si nu 
in veacul al V-lea î.e.n. Totuși gînditorii greci din vea- 
cul al V-lea au pus aproape toate problemele filosofice, 
cărora timpurile noi le vor da o nouă dezlegare. 

Tinta urmărită de Îndrumare în filosofie este tocmai 
de a prezenta o expunere rezumativă și lesne de priceput 
a problemelor filosofice, cu care se luptă de atitea vreme 
umanitatea cultă și la care ea ţine totuși atit de mult, cu 
toată lipsa unor dezlegări sigure si definitive. Dacă gin- 
direa filosofică n-a propășit prea mult pe linia dezlegărilor 
definitive, ea a făcut un pas înainte pe linia unei claritáti 
mai mari în punerea problemelor si in scrutarea greutăților 
de a le dezlega. Căci tot este un cîştig dacă am reușit a trage 
un hotar între știință si ignoranță, între ceea ce putem si 
ceea ce nu putem ști. | 

Ceea ce ne atrage ín filosofia trecutá nu este atit ci- 
timea dezlegárilor fără replică, cit direcţiile de gindire, 
atitudinile noi ale cugetării, stilurile inedite ale filosofiei. 
Acestea nu pot sá dispará, ci tráiesc si astázi. 

Lucrarea noasrtă, în cadrul în care intenţionat este con- 
cepută, nu poate fi decit o „călăuză“ pentru călătorul in 
tărimurile filosofiei; iar dacă această treabă de credincioasă 
si luminoasă călăuză şi-o îndeplinește, noi sîntem mulţu- 
miti. Nu putem fi învinuiți că n-am dat ceea ce n-am vrut 
să dăm. 

Cu aceasta sperăm că, pe deasupra, am umplut, cu 
toată modestia cuvenită, o lacună a bibliografiei românești, 
deoarece, după cunoştinţa mea, limba noastră nu posedă 
pînă acum o expunere scurtă și atotcuprinzătoare a tu- 
turor manifestărilor filosofice ale omenirii. Facem un în- 
ceput, care, ca orice început, este perfectibil. 

„Fundaţiunea I. V. Socec“, care cu atitea jertfe şi-a 
luat asupra-si întreţinerea gustului pentru pure preocu- 
pări teoretice si morale, de o permanentă valoare, îşi cis- 
tigă prin publicația de față un nou titlu de recunoştinţă 
din partea cititorilor intelegátori. 


M. F. 


I. Obiectul filosofiei 


Feluritele înţelesuri ale filosofiei 


Cuvîntul de „filosof“ s-a strecurat în limba noastră pe 
la mijlocul veacului al XVII-lea'7, acum vreo 270 de ani, 
cu prilejul tălmăcirii din slavonă a unui cod de legi, a 
pravilelor, în vremea slávitilor voievozi Vasile Lupu şi 
Matei Basarab. Obirşia lor slavonă sau bizantină ne face 
să bănuim că înţelesul dăruit termenului de filosof, de 
către aceste pravile, nu puteam fi altul decit cel învechit 
în vremea aceea, adică înţelesul medieval: filosoful era 
privit ca un astrolog sau cititor în stele, străin de realitate 
și cam lunatic, un fel de vrăjitor, vindut diavolului, un 
alchimist care umbla să descopere tainele naturii în scopul 
de a strămuta, mulţumită „pietrei filosofale“, metalele 
josnice în nobilul si pretiosul aur. 

Dar cronica culturii ne arată cá acest înțeles nu este 
nici singurul si nici cel adevărat între citimea imbelsugatà 
de înțelesuri pe care le-a infátisat filosofia in curgerea vre- 
mii. Așadar, din capul locului ne izbim de o piedică, care însă 
nu este de netrecut: mai înainte de a străbate formele 
istorice ale filosofiei va trebui să ne înţelegem asupra 
cuprinsului logic al termenului de filosofie. Căci pentru 
a deosebi operele filosofice de cele care nu sint filosofice 
trebuie să lămurim, cel puţin provizoriu, înțelesul filo- 
sofiei. 

Dar aici este greul. Cu filosofia se petrece un lucru 
pe care nu-l mai întîlnim la nici una din celelalte științe 
(astronomie, fizică, chimie etc.). Pe cînd, bunăoară, în as- 
tronomie părerile omului despre natură si legile corpurilor 

cerești s-au schimbat, s-au corijat si s-au îmbogăţit in 
cursul timpului, însă obiectul astronomiei, corpurile ce- 
resti, a rămas acelaşi, în filosofie au variat nu numai pă- 
rer ile despre același obiect filosofic, ci si párerHe asupra 
obiectul filosofiei. Numeroase sînt înțelesurile recunoscute 
filosofiei, felurite sint tălmăcirile aceluiași înțeles. 

Se va replica: dar aceasta este o mare slăbiciune pentru 
filosofie, căci filosofii se gilcevesc nu numai in ceea ce 
privește dezlegarea unei probleme, ci si în ceea ce privește 
punerea acestei probleme. Dacă ar căuta un adevăr filo- 
sofic, ca savanții în celelalte științe, filosofii ar fi trebuit 
să se înţeleagă pînă astăzi, pe cînd ei se mănîncă reciproc, 
se indoiesc de afirmatiile celorlalţi si cred orbește in afir- 
ma,iiie lor. Să fie reală această sfisiere a filosofilor intre 
ei, iar concluzia să fie scepticismul, îndoiala radicală în 
posibilitatea filosofiei? Să fie filosofia o zadarnică ,,viná- 
toare de umbre“? Ràmine să vedem. 

Insă pînă atunci să nu ne închipuim că am scăpat de 
primejdia îndoielii numai fiindcă am trecut cu ușurință 
peste motivele si argumentele sceptice. Scepticismul il in- 
tilnim, sub o înfățișare mai cruntă sau mai blindă, la 
toate răscrucile filosofiei; el neagă și dărimă tot ceea ce 
nu-i rezistă. Îndoiala pare a fi mărele dușman al filosofiei 
si al științei; căci, într-adevăr, cite sisteme filosofice nu 
s-au prăbușit, ca niște castele de carton, cînd a suflat vi- 
forul îndoielii! 

Dar scepticismul nu este un dușman, ci un prieten al 
adevăratei filosofii; el imboldeste filosofia să nu se mul- 
tumeascá cu afirmaţii pripite si nelegitime, ci să scormo- 
nească tot mai adinc, statornicind temeiuri de nezdrun- 
cinat. Ceea ce este clădit pe erori si prejudecăți este bine 
să fie dărimat de îndoială. Fără îndoială. spiritul este 
inclinat a se opri indestulat la dezlegări greșite sau păr- 
tinitoare, iar teama de îndoiala necruțătoare nu poate fi 
în filosofie decit salutară si rodnică. Nu este filosof cel ce 
se teme de examinarea critică si de loviturile sceptice. 
Indoiala, adică plivirea spiritului de pălămida prejudecă- 
tilor, a erorilor si a jumátátilor de adevăr, este inceputul 
filosofiei. | 

Este drept că o definiţie a filosofiei, cuprinzătoare, a 
tuturor întrupărilor culturale care au fost botezate „filo- 
sofie“ în cursul istoriei, nu este un lucru tocmai uşor. O 
asemenea definiţie sau spune prea mult, dacă este prea 
largă, sau spune prea puţin, dacă este prea ingustă. 

De-abia in vremurile noastre s-a văzut că numai istoria 
filosofiei poate descoperi firul conducător in labirintul 
preocupărilor filosofice trecute și prezente, căci obiectul 
filosofiei nu este dat de la început, ci a fost închegat prin 
stráduinte indelungate si prin corijări repetate. 


Istoria filosofiei este oglinda filosofiei 


Pe scurt, stă chiar în natura obiectului filosofiei de a 
se schimba, asa că filosofia este însăși istoria filosofiei. 
Dar oare istoria gindirii ne dezvăluie o ordine progresivă, 
un fir conducător? Nu ne inselám dacă răspundem da! 

Precum pentru ochiul profan mișcările stelelor nu par 
a se supune unor anume legi, însă pentru ochiul și inte- 
ligenta astronomului există o ordine si o armonie a ,,sfe- 
relor* cerești, tot astfel pentru începătorul in filosofie 
perindarea istoricá a sistemelor si scolilor filosofice nu pare 
călăuzită de vreo lege lăuntrică, pe citá vreme pentru cu- 
noscátorul informat există anumite legături logice si is- 
torice între producerile filosofice. 

Cuvîntul „filosofie“ a fost făurit de greci acum peste 
două mii de ani si este prin urmare tot atit de vechi ca si 
începuturile civilizaţiei europene. 

O tradiţie, care nu trebuie să fie disprețuită, ne spune 
că acest cuvint a fost întrebuințat mai intii de Pitagora, 
care voia să treacă drept numai un modest iubitor (philos) 
de inielepciune (sophia), iar nu chiar înţelept (sophos), 
ceea ce se cuvine a spune doar despre zei. Omul pluteşte 
intre înţelepciune si ignoranță, si poate fi fericit dacă 
iubește intelepciunea si urăște ignoranta. Mai sigur este 
că acest cuvint a fost întrebuințat în veacul al V-lea î.e.n., 
in cercul elevilor lui Socrate, si de la aceştia a rămas ca 
moștenire neștirbită viitorului. 

La indieni, singurul popor oriental ce vádeste oarecare 
gindire filosofică, nu descoperim nici o expresie care să 
tălmăcească ceea ce Apusul a inteles prin filosofie. 

lată, in trăsături de schiţă, înțelesurile de căpetenie 
ale noţiunii de filosofie, ce pare schimbătoare asemenea 
chipului fiinţei mitice — Proteu. 


Filosofia ca explicare a lumii 


Cînd a apărut la începutul veacului al VI-lea î.e.n., în 
Grecia, filosofia a fost socotită drept o tălmăcire științifică, 
rațională si liberă a universului, spre deosebire de tălmă- 

cirea religioasă, mitologică şi autoritară a aceleiași lumi. 
Așadar, de la început, filosofia, ca știință a lucrurilor, a 
fost cultivată în afară de spiritul religios, iar uneori chiar 
împotriva lui. Fără liberarea gîndirii si reflectiei critice 
din lanţurile dogmelor religioase si din naivitatea imagi- 
natiei, creatoare de basme si mituri poetice, nu putea să 
se dezvolte o adevărată filosofie. 

Popoarele răsăritului n-au izbutit nici pină astăzi să 
deosebească explicarea ştiinţifică de simbolurile mitologice 
si religioase!3, si de aceea n-au izbutit să. înfăptuiască o 
filosofie de sine stătătoare. Numai grecii au atins piscul 
gindirii libere, din motive pe care le vom vedea, și pe bună 
dreptate au rămas făuritorii filosofiei. 

Așadar, rămîne că cel dintii si cel mai obstesc înteles 
al filosofiei este următorul: filosofia este o explicare 
teoretică a lumii, ea este nu numai o ştiinţă, ci știința 
atotcuprinzătoare. Filosofia cuprindea la origine toate 
științele speciale de mai tîrziu (matematica, astronomia, 
fizica, biologia, psihologia etc.), iar filosoful era si un 
savant, în înţelesul de astăzi al acestui cuvînt. Altă știință, 
afară de filosofie, nu exista. 

Aristotel. Filosofia, ca enciclopedie a științelor, a 
rămas pînă în veacul al XIX-lea, și o găsim limpede for- 
mulată mai întîi la Aristotel, care putea să imbrátiseze 
toate cunoștințele vremii sale. El numea științele speciale 
„filosofii“, peste care punea, ca „primă filosofie“ sau ca 
cea dintii știință, acea ştiinţă ce se ocupă de principiile 
tuturor ştiinţelor, care erau și principiile „existenței“ pure. 
Desi este cel dintîi ginditor care deosebește științele de 
filosofie, ce mai tirziu va fi numită metafizica, el nu opune 
știința si filosofia, ci cel mult recunoaște filosofiei privi- 
legiul de a fi „regina științelor“, „cea dintii știință“, me- 
tafizica. Filosoful sau metafizicianul era şi fizician, biolog 
Si psiholog, căci științele particulare aplicau, fiecare in 
domeniul ei, principiile universale lămurite de metafizică. 
Nu putea fi cineva biolog fără să fie filosof, fiindcă filo- 
soful era atotcunoscátor, initiatul legilor eterne. Visul ori- 
cărei științe era perfecțiunea cunoștinței metafizice, iar 
idealul oricărui om era a fi un filosof, un înțelept. 

Toma D'Aquino. În evul mediu, călugărul domi- 
nican Toma din Aquino, pe urmele lui Aristotel, intoc- 
meste si cl o enciclopedie a științelor, o Summa philoso- 
phiae sau Theologiae, cum se numea pe atunci. lar la în- 
ceputurile filosofiei moderne, Descartes, îndrumătorul 

gîndirii noi, socotește că metafizica, pe care si el o nu- 
meşte „prima filosofie“, este rădăcina științelor, al căror 
trunchi este fizica. Tot asa la un Leibniz, care este un filo- 
sof si la un Newton, care vrea sá fie numai om de stiintà. 

Idealul filosofic al acestora este descoperirea unui 
principiu de lămurire universală, a unei „axiome eterne“, 
a unei „formule creatoare“ care, rostită în înălţimea ce- 
rului, să facă să izvorască întreaga lume, deductiv si cu 
necesitate matematică, prin mii de rîuri si piraie. 

Universul este pentru ei o „geometrie vie“, iar omul o 
„teoremă in miscare“. 

Intocmai cum în geometrie toate propoziţiile sau teo- 
remele decurg din citeva axiome, tot asa în „metafizică“ 
realitatea, cu toate necuprinsele ei bogății, trebuie să de- 
curgă dintr-un număr restrins de legi sau poate chiar 
dintr-o singură lege. Numai atunci putem spune că am 
înțeles lumea, cînd am izbutit a deduce universala ei or- 
dine dintr-un principiu unic şi explicativ — Dumnezeu sau 
rațiunea eternă și infinită. Nu este nevoie să cunoaștem 
toate faptele universului; este destul să descoperim legea 
unică de poducere a acestor fapte. 

De-abia în veacul al XIX-lea raporturile dintre filoso- 
fie, ca explicare științifică a lumii, si celelalte științe 
speciale se schimbă în mod hotărît, din momentul in care, 
potrivit diferentierii, care este legea progresului, aproape 
toate științele particulare se desprind din trunchiul comun 
al filosofiei si simt cá pot duce o viaţă de sine stătătoare. 
Științele speciale cred că se pot lipsi de acum de sprijinul 
metafizicii, care a devenit nu numai nefolositor, ci chiar 
primejdios. | 

Pozitivismul lui Auguste Comte. Acest 
nou conflict între știință si filosofie, alături de conflictul 
străvechi dintre religie si filosofie, îl consacră reprezen- 
tantul filosofiei pozitive: Aug. Comte. Ştiinţa se multu- 
meste cu fenomenele, cunoscute prin experiența simțuri- 
lor, si cu legile lor empirice de asemănare si deosebire, si 
se dezinteresează de esentele filosofice, de principii, de 
cauzele prime si finale ale lucrurilor, care nu pot fi cu- 
noscute prin experienţă. Metafizica tradiţională trebuie să 
fie inláturatà, ca un joc poetic, ca o impletire de construc- 
tii fantastice, ca un zbor al unui cutezátor Icar intr-o 
lume osîndită a rămîne pururea necunoștibilă. Totuşi si 
după pozitivismul lui Comte rămîne filosofiei un domeniu, 
alături de științe, domeniul care de altfel a fost recunos- 

eut totdeauna filosofiei — stabilirea unitară si armonioasă 
a cunoştinţelor generale despre lume. Însă aceste cunos- 
tinte generale nu trebuie să fie dictate ştiinţelor, din afara 
lor, ci scoase chiar din științe, iar rolul filosofiei se va 
mărgini de a pune laolaltă rezultatele generale ale stiin- 
telor pentru a le armoniza. Filosofia nu este o totalizare 
mecanică de cunoștințe generale, ci o legare convergentă 
și organică a ştiinţelor. Rolul filosofiei este acela al unui 
bun șef de orchestră: armonizarea partiturilor deosebitelor 
instrumente; filosofia devine mijlocitoarea dintre științe, 
un fel de samsar cinstit. Pe cînd vechea filosofie era mo- 
delul oricărei științe, noua filosofie caută modelul in 
științele speciale, singurele care ne pot da cunoștințe po- 
zitive. Orice speculație, dincolo de experienţă, care este 
în întregime cercetată de științe, nu ne poate da decit 
poeme filosofice, o „poezie a idealului“. 

O părere înrudită cu a pozitivismului despre natura 
filosofiei întîlnim la distinsul cugetător român V. Contal. 
Inriurit de criticistul pozitivist Fr. Albert Lange (1828- 
1875), cunoscutul autor al Istoriei materialismului, Conta 
reduce teoriile metafizice la ,,quasi-cunostinte*, la simbo- 
luri abstracte si metafizice, la nişte „ficțiuni“ cerute de 
inima noastră, dar fără valoare de adevăr. Nevoile noastre 
ideale ne îndeamnă a privi explicaţiile metafizice „ca și 
cum“ ar fi adevărate. Metafizica este o poezie fără poezie 
și o ştiinţă fără ştiinţăltl. 

Ura contra metafizicii s-a manifestat nu numai sub 
forma pozitivismului mai prudent, ci şi sub forma îndrăz- 
netului materialism, care socotește dogmatic materia, 
prinsă prin simţuri, drept realitatea unică si absolută. 

Către sfîrşitul veacului al XIX-lea începe a se vorbi 
din nou de metafizică si de „reînvierea filosofiei“, însă 
nu în înţelesul cel vechi, aristotelic, de filosofie ca „regină 
a ştiinţelor“, ci de filosofie ca întregire necesară a ştiinţelor 
speciale, întregire care trece peste marginile experienţei, 
adică peste rezultatele ştiinţelor, dar numai în direcţia 
arătată de ele. Așa vedem la germanii Fechner, Hartmann, 
Wundt, la francezii Fouillee, Guyau etc., la englezul 
Spencer. l 

Metafizica inductivă. Această metafizică in- 
ductivă, opusă metafizicii deductive, este totuşi si ea O 
ştiinţă a principiilor cele mai generale ale lumii, căci, deși 

1 Vezi G. Scaraba, Vasile Conta, 1920, Editura ,Fundatiunii V, 
Socec“. 

porneşte de la legile științifice, ea caută să le reducă la o 
lege universală și sintetică, din care să decurgă toate le- 
gile speciale, sau pe care cel puţin să le explice. De notat 
este că această nouă metafizică a pierdut încrederea că 
posedă cunoștințe evidente si absolut sigure, ci se multu- 
meste a fi ipotetică, supusă progreselor științelor speciale 
si de aceea oricind supusă revizuirii si controlului suprem, 
care de acum revine numai ştiinţei. 

Această răsturnare a raportului dintre științele speciale 
și ştiinţa universală sau filosofia își află lămurirea într-o 
schimbare în chipul cum este privită ierarhia cunoștințelor. 
In vreme ce vechea metafizică socotea raţiunea ca o facul- 
tate de cunoștință superioară experienţei, iar experienţa 
ca o cunoștință neclară si nesigură, noua metafizică soco- 
tește cunoștința sensibilă drept cunoștința adevărată şi 
clară, iar raţiunea, care își închipuia că poate scoate numai 
din sine adevăruri suprasensibile, o facultate ce creează 
numai iluzii, dacă nu este supusă controlului simţurilor. 
Pentru vechiul filosof, cu cît o cunoștință era mai departe 
de simţuri, cu atit era mai adevărată, căci era prinsă cu 
„ochiul spiritului“, cum zicea Platon; pentru noul filosof, 
cu cit o cunoștință este mai departe de rațiune si mai 
aproape de simţuri, cu atît este mai sigură. Fără cunoștința 
sensibilă nu avem știință, fără știință nu putem avea fi- 
losofie. 

În rezumat, înţelesul cel mai vast al filosofiei, de la 
începuturi pînă astăzi, este: filosofia este știința funda- 
mentelor, a principiilor $i legilor cele mai cuprinzătoare 
ale lumii, fie că această ştiinţă este absolut sigură si ratio- 
nală, cum visa vechea metafizică, fie că este ipotetică şi 
experimentală, cum afirmă noua metafizică. Pentru 
aproape toti filosofii, filosofia este știința care se ocupă 
cu totalitatea, cu sinteza universului, spre deosebire de 
stiintele speciale care se mărginesc la crimpeie din lume 
(materia moartá, viata, sufletul etc., cu subdiviziuni si cu 
specializări mai pronunţate). Ştiinţa orientează în lume, 
filosofia orientează asupra lumii; știința se mărginește cu 
ceea ce este condiţionat şi mărginit, filosofia îmbrățișează 
Neconditionatul şi Infinitul. 

De bună seamă, este o semetie din partea omului a 
crede cá el este în stare să închidă infinitul si necondi- 
tionatul în formele finite şi condiţionate ale Inteligentei. 
Dar este o „frumoasă semetie*, după spusa lui Platon. 
Căci omul nu se poate mulțumi cu aparențele limitate, ci 

caută să descopere esenţa, universalul, principiul, realitatea 
absolută. 

Chiar dacă ştiinţa ar putea explica toate faptele univer- 
sului, rămîne pentru filosofie o seamă de probleme, care 
se ocupă cu principiile generale, cu notiunile cele mai cu- 
prinzătoare despre lume, de pildă: ce este sufletul, ce este 
materia, ce raporturi există între ele; pot fi reduse la 
unitate, fie materia la suflet (spiritualismul), fie spiritul 
la materie (materialismul); există un Dumnezeu, şi în ce 
relații se află el cu lumea; este omul liber, si cum se im- 
pacă libertatea lui cu necesitatea ordinii naturale? etc., etc. 

Există dar o atitudine curat filosofică — a privi orice 
lucru în legătură cu totalitatea universului; acest aspect 
poate interesa si pe omul de știinlă, însă atunci acesta nu 
mai este savant, ci filosof. Chiar dacă științele nu mai fac 
parte din filosofie, aceasta continuă de a supravieţui au- 
tonomiei științelor, precum totalitatea părţilor este mai 
mult decit fiecare parte, privită izolat. 

Totalitatea unică nu poate fi percepută prin simțuri, ca 
părțile ei, ci trebuie să fie prinsă prin gîndire. Filosofia 
este prin urmare opera gindirii. Gindirea pune laolaltă 
punctele de vedere deosebite ale științelor particulare 
(mecanică, fizică, chimie, biologie, psihologie etc.), si le 
compară pentru a scoate din ele un punct de vedere supe- 
rior, sintetic, armonios. Filosoful ţine seama de punctele 
de vedere, uneori contradictorii, ale savanților specialisti, 
le confruntă și caută acel principiu unic care face ca puncte 
de vedere atit de deosebite să conspire la alcătuirea unui 
același univers. 


Filosofia — concepție a rostului omului in lume 


Istoria filosofiei ne arată că filosofia a fost luată si 
într-un înţeles mai îngust, care în anume epoci istorice 
a izbutit a înlătura pe celălalt mai general, iar în toate 
timpurile a izbutit să-l intunece şi să-l denatureze. 

În înţelesul său general, filosofia pornea de la univers 
pentru ca să dea o explicaţie obiectivă a tot ce există în 
el, deci si o lămurire pozitivă a omului; în inielesul mai 
ingust, filosofia pornește de la om, pentru ca să cerceteze 
posturile vietii sale, putinţa de a fi fericit, in sfîrşit mar- 
cinile cunoștinței sale. Filosofia, în acest al doilea sens, de- 
«ine o concepție îndrumătoare a Vieţii omului. Pe om il 
interesează mai puțin ce se petrece in adincul infinitului, 

dar mai mult ce se petrece în adincul sáu, care este soarta 
sa, ce trebuie să facă pentru ca, prin virtute și fericire, să 
trăiască în armonie cu semenii săi și cu lumea. Nu ne pri- 
veste ce este lumea în sine si pentru sine, ci ce semnifi- 
catie are ea pentru om, ce trebuie să facă si ce poate as- 
tepta omul de la această lume enigmatică? 

Omul, de la cea dintii licărire a conștiinței sale, a ob- 
servat nepotrivirea dintre dorințele si nădejdile sale de 
iericire și realitatea pieritoare şi nepăsătoare. În faţa rea- 
lităţii nestatornice, uneori crudă, de care totuşi atîrnă 
într-o măsură atit de largă fericirea noastră, omul a căutat 
să se cunoască pe sine, să-și cerceteze adincul sáu moral, 
să descopere norma de conduită care să-i dea independenţa 
față de realitatea schimbătoare si care chiar să-i insufle 
siguranța existenţei unei lumi superioare, mai statornică, 
mai puţin înșelătoare. 

Din îndemnul nevoilor vieţii omenești, omul a conceput 
o lume eternă, o lume unde nu există moarte si necesitate, 
ci numai viață liberă si fericire, o lume din care omul 
face parte, prin spiritul său, și care se opune lumii mate- 
riale pieritoare, de care omul este inlănţuit prin corpul său. 
Această concepţie a lumii, văzută prin prisma spiritului 
și a nevoilor sale, a constituit în toate timpurile ceea ce 
s-a numit metafizică. | 

Pe cînd filosofia, ca o concepție obictivă a lumii, pri- 
vea si pe om ca o parte a naturii, ca un produs al legiior 
oarbe ale materiei si ale forței; filosofia, ca o concepţie 
subiectivă a vieţii omului, privește natura ca o lume spi- 
rituală, infinită, asemănătoare cu spiritul finit al omului, 
ca o lume care, prin infinitatea ei, dă satisfacţie tuturor 
aspirațiilor omenești. Așadar, cel dintii inteles al.filosofiei 
privește omul prin natură, cel de al doilea, dimpotrivă, 
privește natura prin prisma nădejdilor omenești. 

Obiectul de căpetenie al filosofiei devine acum omul 
și spritul său: ce poate cunoaște omul, care este adevărul 
(logica si teoria cunoștinței), ce poate și ce trebuie să facă 
pentru a fi fericit si a sávirsi binele (morala). Filosofia ca 
o concepţie a vieţii omului se sprijină pe aceste două dis- 
cipline filosofice de căpetenie — logică si morala. In in- 
telesul dintii, filosofia era o sinteză a lumii; în înțelesul 
al doilea, devine o analiză a spiritului. 

Istoricul filosoiiei ca o concepti? a vieții 


Această trecere de la teoria pură la teoria subordonată 
practicii morale și intereselor omenesti ince”e tot la greci, 
cu sojiştti, se continui la Socrate, se ascunde sub o formă 
metafizică la Platon si Aristotel, pentru ca să reapará, pe 
față, după Aristotel (in veacul.al III-lea 1.e.n.), si să stăpi- 
nească gindirea grecească, prin stoici, epicurei, sceptici si 
eclectici, pînă în veacul al III-lea e.n. În acest veac, nevoia 
de a găsi calea fericirii omului se accentuează ca nevoie 
de a mintui omul cu ajutorul lui Dumnezeu; si asa, cea 
din urmă filosofie grecească este mai mult o teo'ogie, o 
religie filosofică — neoplatonismul. 

Neoplatonicul  Porphyrios definea filosofia ştiinţa 
„mintuirii sufletului“. 


Creștinismul . adinceste religios și omenesc si 
dă întregului ev mediu o filosofie subordonată cu, totul 
intereselor religioase, o filosofie „roabă a teologiei“ (ancilla 
theologiae). Idealul filosofiei creștine este explicarea tu- 
turor vázutelor şi nevăzute.or prin atotputernicia creatoare 
a lui Dumnezeu. 

In filosofia modernă, filosofia ca cercetare a puterilor 
omenești o întitnim, pe faţă, la filosofii englezi (Locke, 
Berkeley, Hume), care cercetează marginile cunoștinței 
umane şi normele de conduită în viaţă, pentru ca indi- 
vidul să fie fericit şi bun cetăţean. 


Imm. Kant. La Imm. Kant, care stápineste, într-o 
largă zonă, gindirea de astăzi, motivul filosofiei ca o con- 
ceptie a vieții Isi află o intemeiere solidă si nouă. 

Filosofia trebuie să se mărginească la cercetarea limi- 
telor si valorii cunoștinței, cercetare care va duce, ca la 
A. Comte, la tăgăduirea putintei de a da o dezlesare pro- 
blemei metafizice: ce este lumea îi cine sau absolutul. 
Obiectul filosofiei, după Kant, nu ma: ceste realitatea, ci 
cunoștinta omenească sigură, deosebită de cunoștința în- 
selátoare. 

In schimb, cu atit mai sigură este credinţa si speranța 
omului de a descoperi prin legea morală sau „imperativul 
categorie“ o lume spirituală, divină, în care se infáptuieste 
ceea ce pe Pămint nu poate fi înfăptuit. 

În locul primatului raţiunii teoretice, Kant pune „pri- 
matul ra;iunii practice“. Dată cunoștința nu poate vedea 
decit dosul tapiteriei universului, adică fenomonele, cre- 

dinta poate intoarce tapiteria po fată, alică poate zice că 
întrevedem reilitaica abso'ută. 

Filosofia va cerceta, după Kant, nu ceea ce este, ci ceea 
ce trebuie să fie, care sint normele, valorile practice, bi- 
nele (morala), normele adevărului (logica), căci adevărul 
și realitatea atirná de normele si structura spiritului ome- 
nesc; universul, pentru a fi cunoscut, trebuie să treacă 
prin „mediul“ spiritului omenesc; în sfirşit, normele gus- 
tării frumosului (estetica). Cum aceste discipline prescriu 
anume reguli sau norme, ele au fost numite și:ințe nor- 
mative sau de valori, si cum ele sint expresia spiritului 
omului, nu a naturii, ele au mai fost numite si științe ale 
spiritului. 

Kant a introdus în filosofie înţelesul filosofiei — stiin- 
tá a normelor si valorilor durabile sau știință a spiritului, 
a interiorului, nu a exteriorului, a naturii, a realității. Iar 
acest inteles al filosofiei, ca indr umătoare a vietii omului, 
a dobindit astăzi o intreità tălmăcire, după cum au fost 
Intelese valoril? sau normel>, obiectul filosofiei. 

Filosofia si psihologia. Normele spirituale 
logice, etice şi estetice se întemeiază pe legile sufletu- 
lui omenesc; ele exprimă ceea ce trebuie să fie, un ideal, 
însă sint o manifestare a ceea ce este în sufletul omu- 
lui, manifestare de care se ocupă psihologia, știința su- 
fletului. 

Pentru ca să știm ce trebuie să facem, trebuie să știm 
ceea ce putem, și apoi se intelege de la sine că idealul 
este tot o stare sau o realitate sufletească, astlel că psi- 
hologia poate fi socotită știința filosofică de căpetenie. 

În veacul al XIX-lea, numit de aceea și „veacul psiho- 
logiei“, o seamă de ginditori au conceput idealul unei ex- 
plicatii stiintifice a tuturor faptelor sufletesti ale omului, 
cu ajutorul căreia să se schimbe din temelie chipul de pînă 
acum de a dezlega problemele filosofice. Precum in vea- 
curile XVII si XVIII noua știință a naturii, mecanică si 
matematică, produsese o revoluţie filosofică și devenise 
idealul oricărei stiin;e, deci si al psihologiei si filosofiei, 
tot astfel veacul XIX urmáréste revolutionarea filosofiei 
prin descifrarea legilor secrete ale stárilor sufletesti. Cáci, 
dacă ţinem seama cá filosofia, stiinta, religia, arta, poli- 
tica sînt produse sufleteşti, nu mai încape îndoială că pă- 
trunderea legilor sufleteşti ne va da dezlegarea misterioa- 
sei geneze a disciplinelor sus-numite. Ba, ceva mai mult: 
dacă nu putem cunoaste natura prin ea, o putem inter- 

preta prin sufletul nostru. Trebuie să scoatem realitatea 
din noi, dacă nu o putem scoate din afară. Idealul psiho- 
logiei era grandios, dar mai presus de puterile ei. 

Normele spirituale sint de sine stătătoare si n-au ne- 
voie de o întemeiere psihologică, căci nu idealul atirnàá de 
ceea ce este, ci acest este depinde de ceea ce trebuie să 
fie. Bunăoară, orice afirmaţie despre realitate presupune 
norma ideală a adevărului; legile naturii n-ar fi „adevă- 
rate“ dacă n-ar valora legile ideale ale adevărului. De 
aceea, filosofia spiritului ideal n-are nevoie de ajutorul 
științei spiritului real, adică de psihologie, ci viceversa. 

Legile psihologice sînt adevărate, fiindcă există o 
normă ideală a adevărului, o normă care nu poate să fie 
dată in suflet, căci valoarea stă mai presus de orice rea- 
litate vremelnicà. 

In sfirsit, avem un al treilea inteles al filosofiei ca 
știință normativă. 

Filosofia, ca disciplină a Vieţii, nu se mai mulțumește 
de a cerceta si a stabili rece sistemul normelor eterne, ci 
devine o dătătoare pasionată de norme şi de valori. Filo- 
soful este un creator de valori, un proiet, un inspirat, un 
îndrumător, un duhovnic și un aducător de mingiiere; el 
este un caracter, o forţă morală, un făuritor de idealuri, 
un conducător al omenirii si un imblinzitor al vieţii. Asa 
a fost un Socrate, un Kant, iar în timpurile noastre un 
Nietzsche, cel care pretindea că a răsturnat „tabla valorilor 
morale“ si a revoluţionat chiar si pe revolutionari. 

În acest înțeles, filosofia nu mai este cultivată siste- 
matic, ci este o afirmaţie a unui suflet, o exprimare pa- 
tetică a experienţei chintesentiate a unei vieti pusă în 
slujba omenirii si a idealului. Acest inteles al filosofiei se 
impacă cu literatura si cu oarecare diletantism, cum in- 
iilnim la un Tolstoi, Emerson, Maeterlinck, Ruskin si alții. 

Așadar, filosofia, în al doilea mare în'eles, e«t? o con- 

ceptie asupra vietii omului, pentru a descoperi sau crea 
idealuri și valori aducătoare de fericire și de înnobilare. 


Cele două mari înţelesuri ale filosofiei se împletesc în 
cursul filosofiei si se dezvoltă împreună, fie că hegemonia 
o are unul, fie că o are celălalt. 

Pină astăzi aproape toti filosofii au urmărit si o con- 
ceptie a universului, dar si o innobilare a vietii omului, 
cu deosebirea că unii au scos înnobilarea vieţii din con- 
ceptia obiectivă a lumii, iar ceilalţi au subordonat concep- 
tia lumii intereselor morale ale omului. Unii au potrivit 

omul după natură, ceilalți au potrivit natura după nevoile 
și dorințele omului. 

In cel dintii înţeles, filosofia se apropie de știință, în 
cel de al doilea se apropie de religie, care este, prin natu- 
ra ei, o îndrumătoare a vietii, o făuritoare de idealuri, o 
mingiiere pentru cel nefericit și asuprit, o imblinzire si 
amenintare pentru cel asupritor, o sfátuitoare pentru toti, 
arátindu-le că deasupra lumii vizibile există o lume de 
valori spirituale, de idealuri veșnice, de răsplată după cu- 
get si faptă, o lume unde domneşte o eternă ordine mo- 
rală. 

Esenţa religiei este credinţa într-o forță nevăzută si 
atotputernică, numită Dumnezeu, care ne poartă de grijă 
ca un tată, care ne întărește să induràm suferintele pă- 
mintesti, numai să știm să-l impácàm cu noi si să-l cisti- 
gàm prin iubire si sfinţenie. Cine a cîştigat iubirea lui 
Dumnezeu poate dormi în tihnă, căci el este sigur şi plin 
de încredere că fericirea veşnică îl aşteaptă în împărăția 
divină. 

În acest chip am dat o schiță rezumativà a tuturor for- 
melor de căpetenie ale celei mai înalte întrupări a unei 
culturi — filosofia, asa cum s-a desfășurat din veacul al 
VII-lea î.e.n. și pînă în vremea noastră. 


Filosofia a început prin a fi totul: sinteza universului; 
s-a mulțumit după aceea a deveni o analiză a spiritului 
omenesc, iar scepticismul o pindeste pentru a-i spune că 
nu este nimic. Maturitatea gîndirii din vremea noastră a 
ajuns la încheierea că, dacă filosofia nu poate fi toată 
ştiinţa, ea este mai mult decit nimic, este mai întii o pre- 
gătire necesară a științei si o incoronare a stráduintelor 
științelor speciale lipsite de o unitate convergentă. Cu 
drept cuvînt, vremea noastră speră că ceasul filosofiei a 
bătut din nou. 


II. Filosofia indiană 


Istoria omenirii ne arată că au existat popoare fără 
filosofie de sine stătătoare, însă nu ne arată că au existat 
noroade fără religie. Religia este manifestarea spirituală a 
oricărei comunităţi omenești, oricît de îndepărtată ar fi de 
chemarea „culturii“ şi oricît de aproape ar fi de „natură“. 

Religia este mai intii şi de precădere o disciplină a 
vieţii obștești; ea poruncește ce trebuie să facă omul și mai 

cu seamá ce nu trebuie să facă; ea este aşadar un sistem 
de interdicții, de tabuuri, fie că aceste interdiciii sint 
strins unite cu morala, cum întilnim la religiile superioa- 
re, fie că sint independente de morală, cum intilnim în 
religiile popoarelor primitive sau „naturale“ (animism, po- 
liteism). De-abia la filosofii greci si la profeţii iudei divi- 
nitátile sau Divinitatea încep a pierde însuşirile grosolane. 
cu care omenirea ii inzestrase la început, si dobindesc o 
puritate morală din ce în ce mai pronunţată. 


Concepţia mitică a lumii 


În al doilea rînd, religia a trebuit să fie la început, 
cînd hegemonia sa era absolută, si o explicare a lumii, o 
orientare a omului în univers, însă o explicare a lumii 
care să se poirivească cu ceea ce ar dori omul să fie lumea, 
nu cu ceea ce este lumea într-adevăr! De aceea, cîtă deo- 
sebire între concepția despre natură a omului religios Și 
concepţia despre natură a omului de stiință si a filoso- 
fului obiectiv! 


Pentru drept-credincios natura este insufletitá, are 
ceva omenesc sau mai degrabă supraomenesc; toate eve- 
nimentele naturii sint produse ale puterii demonice, dupà 
chipul si asemănarea omului: stelele, cerul, Pàmiíntul, 
munţii, riurile, tot, in sfirsit, este lăcasul unor persoane 
supraumane, cu puteri uriașe şi capricioase. Nimic nu este 
mort în natură, ci in totul puls2azá un suflet ascuns, di- 
vinitatea prielnică sau dusmànoasá omului, care trebuie 
cistigatà prin rugăciuni si jertfe. Aceasta este concepția 
animistă (insufletitoare) a lumii sau conceptia mitologică 
a naturii, fiindcă personifică, umanizează, ca în basme 
(mituri), procesele naturii. 

Pentru omul de ştiinţă, dezrobit de interesele practice 
omenești, natura se infățișează ca o inlàntuire necesară, 
care exclude capriciile și neprevăzutul misterios, de cauze 
și efecte naturale, o înlănţuire ce poate fi cunoscută si 
prevăzută, cum s-a invederat mai intii in fenomenele as- 
tronomice — succesiunea anotimpurilor, eclipse etc. Ín 
vreme ce, pentru religie, natura este condusă de puteri 
arbitrare si misterioase, pe care nu le cunoaștem, dar in 
care trebuie să credem, pentru stiinfà natura este călăuzi- 
tă de legi lăuntrice necesare, pe care le putem cunoaște si , 
care exclud credința ca fiind de prisos. 

Cercetarea științifică a naturii s-a desprins treptat din 
aspectul religios și animist al lucrurilor, iar religia a pier- 
dut în acecaşi măsură caracterul de explicaţie a naturii si 
a păstrat şi păstrează si astăzi, cel mult, pe acela de sfă- 
tuitoare morală, pînă cind si acesta, poate, va fi inlocuit. 
de ceva mai larg, mai omenesc. „Zeii sau Dumnezeu sint 
măștile fricii, speranței, furiei, duiosiei, urii si iubirii, pe 
care omul pretinde că le-a descoperit în natură. În ziua 
cind spiritul său observă că natura nu este înzestrată cu 
vreo pasiune, zeii sau Dumnezeu devin inutili“ (Verha- 
eren). 

Dumnezeu este expresia obiectivă a nevoilor omului, 
este idealizarea puterii exercitată de societăţile omenești 
asupra insului. Cind omul va iubi pe aproapele său, fără 
porunca divină, nu va mai fi nevoie de Dumnezeu. Divi- 
nitatea este forţa care imblinzeste egoismul si nesociabili- 
tatea omului, iar credinta este pirghia acestei forte. 

Independenta inteligentei fatá de imaginatia náscátoare 
de mituri — condiția neapărată a apariţiei ştiinţei si filo- 
sofiei — o întîlnim mai întîi, în istoria civilizaţiei, la po- 
porul grec, deşi au existat înainte de cultura greacă alte. 
culturi strălucite — egipteană, caldeiană, indiană, chineză. 

Aceste culturi erau și au rămas, prin cele care au su- 
pravietuit pînă astăzi, ingenuncheate interesului religios si 
n-au izbuti a se înălia pînă la o cercetare teoretică si dez- 
interesată a lumii și omului. De aceea, aceste culturi ale 
Răsăritului au avut o înriurire numai indirectă asupra 
culturii Apusului si deci și asupra filosofiei. 

Filosofia este dar o creaţie europeană, este infăptuirea 
genială a acelui trib indo-european care se numea singur 
eleni si care a fost botezat de romani greci. De altfel, nu- 
mai rasa indo-europeană a izbutit a se ridica pinà la o 
gindire liberă, pînă la o reflecţie raţională asupra lumii, 
în antichitate grecii si romanii, în evul mediu triburile 
germanice, în timpurile moderne noile popoare latine si 
germanice. Popoarele slave, care ne-au înriurit pe noi, 
n-au început a se trezi la o cultură originală decit foarte 
tirziu si cu izbucniri mistice și arhaice. Rasa semită a adus, 
prin religia creștină, o contribuţie puternică culturii -indo- 
europene, insă credința creștină, cum vom vedea, nu a 
izbutit a deveni, dintr-o sectă evreiască, necunoscută, o 
religie europeană si universală decît după ce a absorbit 
gindirea greco-romană, dind naștere dogmelor creștine, 
autoritare şi înguste care au împiedicat multă vreme prin 

iormalismul lor evreo-crestin dezvoltarea gîndirii libere 
și dezinteresate, caracteristică popoarelor europene. 

Dintre noroadele orientale, ingenuncheate de atotpu- 
ternicia religiei (teocratia), unul singur izbuteş:e să spo- 
rească credința religiei cu o reflec.ie filosofică, dar cu o 
refiectie impletità cu fantasmagorii religioase — este po- 
porul indian. La hindusi, hotarele dintre religie si filosofie 
sint anevoie de statornicit, căci filosofia indiană este o 
teosojie (theos — Dumnezeu si sophia = înţelepciune), 
adică un amestec de gindire raţională si imaginaţie mito- 
logică, un amestec de rațiune şi credinţă mistică. Filoso- 
fii erau în acelaşi timp preoți. Din acest punct de vedere, 
filosofia indiană are mai mult o insemnătate de curiozi- 
tate, deoarece ea n-a exercitat nici o înriurire asupra 
formării filosofiei europene, desi nu este exclus ca ea să 
fi suferit mai tirziu inriuriri europene. Filosofia indianá, 
náscutá pe pámintul dintre muntii Himalaia si capul Co- 
morin, in tara lotusilor si a elefantilor, s-a dezvoltat orga- 
nic, dináuntru, ascultind aproape numai de traditia sfinti- 
tà de vremuri imemoriale. 

Filosofia indienilor ârya, cum se numeau ei insisi, a fost 
pretuitá multă vreme ca icoana unei intelepciuni miste- 
rioase, a unui adevár absolut, revelat in inceputuri negu- 
roase de însuşi Dumnezeu. Misterul, care nimbează misti- 
ca înțelepciunii indiene, era poruncit de păstrătorii ei, 
preoţii brahmani, care socoteau drept o pingárire a dezvă- 
lui secretele acestor învățături celor străini de casta lor 
preoțească, chiar dacă aceia erau de același neam cu ei. 
De-abia pe la mijlocul veacului al XIX-lea, englezii au 
reușit să ia cunoștință de scrierile indiene si să le publice, 
înlăturînd scrupulele religioase ale supușilor lor indieni. 
Astăzi le poate cunoaște oricine, în traducere şi în text 
original. 

Cronologia operelor filosofice indiene este anevoioasă, 
căci neamul indian, popor contemplativ, privea numai 
chipul orbitor al eternității si uita să cresteze răbojul în- 
selătorului timp. Totuși, tinind seamă de dezvoltarea fi- 
rească a gîndirii indiene, putem stabili următoarea ordo- 
nare în timp a monumentelor filosofice indiene: 1) întiia 
perioadă, din vremi preistorice pînă pe la 1000 î.e.n., din 
care ne-a rămas opera cea mai veche a omenirii, docu- 
mentul cel mai însemnat al limbii indo-europene, biblia 
indienilor — Rig-Veda; 2) a doua perioadă se sfirseste pe 

la 500 î.e.n., si este o continuare a Vedei, privesheată de 
brahmani (preoţii lui Brahma), perioadă din care ne-au 
rămas numeroase si incilcite texte, din care retinem Upa- 
nisadele (teoria misterelor) si Vedânta (sfîrşitul Vedelor). 
Mai tirziu întîlnim si alte curente filosofice; 3) o nouă di- 
rectie de gîndire apare în reforma buddhistă (cam pe la 
500 î.e.n.), care porneşte de la brahmanism, pentru a trece 
peste el prin simplificare și umanizare. 

1l Intíia perioadă (pînă pe la 1000 îe.n.).: Rig- 
Veda este o stráveche colectie de aforisme si imnuri reli- 
gioase, recitate in tainá de preoti cu prilejul ritualului re- 
ligios. Concepţia care se desprinde din ele este religioasă, 
si anume politeistă. Într-un stil de o minunată poezie pri- 
mitivă, zeitățile sint implorate să împlinească dorinţele 
omului, care le aduce jertfe. Zeităţile aveau caractere 
mitologice, erau personificări umane sau animale ale for- 
telor naturii; asa, bunăoară, Varuna=—cerul  înistelat, 
Mithra, Vişnu—soarele, dar mai cu seamă Agnmi—focul, 
atit de trebuitor omului și totuși atît de primejdios. Însă 
pînă aici nici o urmă de reflecţie filosofică. 

Dar chiar în Rig-Veda descoperim imnuri în care licá- 
reste un început de îndoială faţă de existența numeroaselor 
zeități si afirmarea unei divinități unice, care stă ascunsă 
înapoia înșelătoarelor divinităţi multiple. Există o sub- 
stanță unică inapoia aparentelor multiple, problemă cu 
care vom vedea că începe și filosofia greacă. 

Într-un imn religios citim: ekam sad vivră bakudháà 
vadanti (în multe feluri numesc preoţii ceea ce este Unul). 
Determinarea acestui Unu va fi opera perioadei a doua 
vedice. 

2) Perioada a doua (1000—500 i.e.n). În a doua 
perioadă aflăm pe indieni pe malurile Gangelui, unde iz- 
butiseră a supune triburile indigene, întilnite aici, după 
coborirea lor din munţi pe valea Indului. 

În vremea aceasta alcătuirea socială a indienilor este 
casta pietrificată, care împarte pe oameni în categorii de- 
finite, stabilind între ei o inegalitate radicală și veşnică. 
Existau pe atunci trei caste de indieni și una de indigeni 
supuși. 

Cele trei caste indiene erau: preoții (brahmanii), castă 
supremă, dătătorii de legi absolute, consemnate în Codul 
“tiranic. al lui Manu, si care se ocupau numai cu adincirea 
întelepciunii vedice; războinicii, care apărau cu sabia pe 
popor si pe brahmani; apoi muncitorii, care între ineau 

cele două caste dintii; in sfirsit, casta indigenilor — 
sclavii, paria?), care aveau -datoria de a se supune si de 
a îndura orice suferinţă, chiar moartea. Omorirea unui 
paria nu era un păcat. 

În cercul brahmanilor (după Brahma, nume'c zeului), 
vedele suferă o adincire filosofică, cum descoperim în 
misterioasele Upanisade, a căror cunoaștere, după credința 
lor, da puteri magice si de temut celui intiiat. 

Atman. Studierea „filosofiei“ brahmanice a dezvăluit 
simplitatea sa. Intreaga filosofie brahmană se reduce la 
două noţiuni înrudite: Brahma (rugăciune) si Átman (su- 
fletul). Brahma este principiul unic si infinit al lumii, de 
cere ne apropiem prin rugăciune; de aceea, el însuşi se 
cheamă „Rugăciune“. El se relevează in trei persoane: 
Brahma (creatorul), Vișnu (păstrătorul) si Siva (distrugă- 
torul); este trinitatea (Trimurti) indienilor. 

Dar acest principiu suprem îl cunoaştem numai in noi 
înșine, în suflet sau în „Însuși“ (Atman), care de aceea 
devine însăși realitatea suprasensibilà — totul, Dumnezeu, 
Brahma. | 

În limbaj filosofic am zice: lumea este numai în mine, 
ca reprezentare, deci lumea sensibilă este o iluzie (mâyă), 
un vis inselátor, realitatea adevărată este sufletul meu, 
scinteie din sufletul universal. 

Pentru a ne mântui de suferințele lumii sensibile și 
înșelătoare trebuie să ne înălțăm pînă la cunoașterea: esen- 
tei lumii, care este Âtman (sufletul care cunoaște). În 
clipa cînd am ajuns la accastă cunoaştere am scăpat de 
lumea simțurilor, născătoarea dorințelor, care provoacă 
suferință şi care duce la moarte, ca pedeapsă pentru pă- 
catul dorinței. 

La această cunoștință absolută ne ridicăm printr-un 
extaz mistic, printr-o cufundare in Brahma-Atman: tat 
twam asi (,aceasta esti tu*), propozitie pe care o citeazá 
Schopenhauer, adesea inspirat din Upanișade?. De aceca 
se impune, ca o pregătire a cunoștinței mistice, renunţarea 
la toate bunurile vieţii, ascetismul de fachir, izolarea de 
lume, așa cum găsim în doctrina mistică Yoga, ce recu- 
noaste ascetului puteri miraculoase. 


2 Acelaşi filosof, în opera Lumea ca voință și reprezentare 
41, p. 421), afirmă cá în secolul al XIX-lea înțelepciunea indiană 
va preface cultura Europei. Ínriurirea crescindá de după rázbgi 
a poeziei filosofice a lui Rabindranath Tagore ar putea Ii socoti Mă 
ca un început de realizare a profetiei schopenhaueriene. 

Cortopirea cu Dumnezeu, care asigură nemurirea, era: 
strict rezervată numai brahmanilor, pe cînd ceilalţi, ce nu 
se puteau eterniza prin Cunostintà, erau osindiii a se în- 
carna după moarte in deosebite anima'e, pînă la deplina 
purificare de lumea sensibilităţii. Brahmanismul avea ca 
un element component teoria metempsihozei (migratiunea 
sufletului). 


Doctrina brahmanicá, panteistă (pan—totul si theos— 
Dumnezeu) a suferit unele schimbări mai apropiate de 
ceea ce numim filosofie. Astfel este doctrina empiristă 
Samkhya, care nu recunoaşte o realitate suprasensibilă 
absolută si unică, ci numai realitatea sensibilă (prakriti— 
natură) si sufletele individua'e. O aită doctrină realistă, 
opusă idealismului din Upanișade si Vedanta, este Vaise- 
Sica, care ajunge la concepţia atomistü a materiei; apoi 
sofistica dialectică a școlii Nyaya; în sfîrșit, materialismul 
senzualist al teoriei Carvaka, care, împotriva ascetismului, 
afirma cultul plăcerilor si al vieții sensibile. 

3) Buddhismul. Brahmanismul vedic era o religie 
națională si de castă, mintuirea si nemurirea sufletului 
erau cu putinţă numai castei preoților, iar pentru ceilalţi 
ráminea iadul tuturor încarnărilor. Numai brahmanii erau 
sfinţi si vrednici de fericirea veșnică. 

Pe la 500 î.e.n., cînd gindirea grecească începuse a se 
afirma, apare în€ India un reformator religios, Buddha), 
care, ca si lisus, se adresează la toate castele, la toti dez- 
mostenitii si insetalii de mintuire de suferinţele vieţii si 
de împăcare cu Dumnezeu. 

Acest reformator, care dărimă zidurile dintre caste, 
care trece peste ingrádirile nationale si atinge culmi 
sublime de umanitarism, este Buddha, adică „Luminatul“, 
botezat Siddhartha, adică „Cel ce a atins ţinta“, după 
neamul princiar din care se trăgea, numit Sakya-Muni, 
adică „Ascetul din Sâkyas“. 

Legenda ne povestește cà tinárul și inteleptul principe, 
care trăise departe de lume, în sihăstria senină a palatului, 
ieșind în parc a făcut cunoștință cu suferinta lumii, in cele 
trei chipuri — bătrinețea, boala si moartea. Însă cînd în- 
tilni un ascet, pe chipul căruia înflorea fericirea senină, el 
descoperi calea mîntuirii de suferinţă: fuga din lumea sim- 
turilor si iubirea fráteascá dintre oameni. De aceea, renunţă 
la bogății, îmbracă haina cersetorilor si vine la Benares, 
unde ţine predica celor patru adevăruri, asemenea predicii 

de pe munte a celor zece fericiri, ţinută de lisus peste 400 
de ani în Galileea. 

Aceste patru adevăruri sint simple şi clare, pentru a fi 
pricepute de oricine; ele sînt adevăruri morale, nu ade- 
văruri filosofice. Buddha, ca si Iisus, este un îndrumător 
al vieţii, nu un filosof; el pleacă de la faptul suferinţei, 
precum lisus pornește de la acela al Păcatului. 

Buddha, în noua sa religie, înlătură pe Brahma, dum- 
nezeul si apărătorul brahmanilor, înlătură metempsihoza 
si tágáduieste chiar existenţa sufletului. 

Cele patru adevăruri buddhiste. Buddhis- 
mul este o religie ciudată, este o religie fără Dumnezeu, 
dar cu un sfint (Buddha) si patru adevăruri sfinte: 1) Ce 
este suferința? Nașterea e suferință, si bátrinetea, si boala 
si moartea. Legătura cu ceea ce iubeşti este suferință, de 
asemenea despărţirea de ceea ce iubești. Dacă dorești ceva 
și nu-l ai, e suferință. 2) Cum se naște suferința? Din potta 
după plăcere, noutate, putere. 3) Cum se înlătură sufe- 
rinta? Prin înăbuşirea acelei veșnic neîndestulate dorințe 
de fericire, iar idealul este Nirvana, adică fericirea prin 
nimicirea lumii înșelătoare sensibile. Totuși, magistrul 
oprea pe oricine a se întreba ce este Nirvana. 4) Care este 
calea spre înlăturarea suferinței? Este credința dreaptă, 
gindirea dreaptă, vorbirea dreaptă, fapta dreaptă, viața 
dreaptă etc. Dreptate față de toti, iubire pentru tot ce 
trăieşte, jertfa vieţii pentru o chemare mai înaltă. 

Buddhismul, care făgăduia tuturor o grabnică izbăvire 
de suferinţă, găsi un mare răsunet în popor, dar si o nemi- 
loasă persecuție din partea brahmanilor, ca si la creştini, 
iar adepții lui fură nevoiţi a fugi din India si a se im- 
prástia in Tibet, China si Japonia, unde au rămas pină 
astăzi. i 
Este interesant a se sti că propagarca buddhismului la 
chinezi coincide cu misiunea apostolicá a lui Pavel, care 
imprástie crestinismul din cercul ingust evreiesc in lumea 
largă grecească. Buddhismul si creștinismul sînt religii 
cosmopolite, umanitare şi universale. 


LDILOSGOSIA GREACA 


Ili. inizroauccre 


Perioadele filosofiei europene 


Istoria filosofiei este istoria gîndirii neamuriior euro- 
pene. Filosofia se naște la greei, trece la romani, se unește 
cu iudaismul purificat, adică creștinismul; prin creștinism 
trece, în evul mediu, la popoarele barbare germanice, iar 
noile popoare moderne continuă filosofia greacă, după ce 
o liberează de tutela teologiei iudeo-crestine, punind-o în 
același timp în legătură cu noua știință a naturii. Prin 
urmare, vom deosebi trei perioade în filosofia europeană. 

1. Filosofia greacă, din veacul al VI-lea, exact de la 
sfirsitul veacului al VII-lea î.e.n., pînă în veacul al VI-lea 
e.n., exact pînă la 529 e.n., cînd împăratul roman de Ră- 
sărit, Iustinian, închide „Școala din Atena“, cea din urmă 
școală filosofică grecească. 

2. Filosofia medievală este filosofia creștinismului, de 
aceea trebuie s-o cercetăm de la apariţia creştinismului; 
apoi vom trece la formarea dogmelor creștine în lumea 
greco-romană, în luptă cu filosofia greacă (secolele II—VIIT 
e.n.), în sfirsit la filosofia scolastică în lumea germanică 
(secolul IX—secolul XV e.n.), care explică și organizează 
raţional, în școli, dogmele deja alcătuite. 

3. Scolastica decade în cea dintîi jumătate a secolului 
al XV-lea, cînd începe Renașterea gindirii libere (secolele 
XV—XVI). Renaşterea duce la formarea filosofiei moder- 


nell care începe cu Descartes în veacul al XVII-lea si 
continuă şi astăzi. 

IV. Filosofia — creaţie a geniului grec 


Insemnátatea filosofiei grecești 


Nașterea filosofiei greceşti pe la sfirsitul veacului al 
VII-lea î.e.n. s-a înfățișat istoricilor noi aproape ca o mi- 
nune. 

O mînă de greci, care laolaltă ar alcătui populaţia unei 
capitale europene mai mari de astăzi, a dat omenirii vechi 
o cultură, a ajutat la înfiriparea dogmaticiii creştine si a 
pricinuit reînvierea gîndirii moderne. 

Cultura grecească se deosebește esenţial de culturile 
orientale mai vechi decît ea; ea este o cultură de sine stă- 
tătoare, o cultură raţională, științifică, deosebită de cultura 
religioasă si pur tehnică a Răsăritului. Putem spune: 
știința s-a născut odată cu gindirea grecească. Filosofia 
grecească şi-a făcut apariţia în clipa in care gindirea s-a 
desprins de sub autoritatea religiei; după aceea face o 
minunată curbă si în sfîrşit dispare, în momentul cînd se 
contopeste din nou cu religia (secolele III—VI e.n.). 

Minunea științei greceşti poate avea un inceput de lă- 
murire naturală, dacă ţinem seama de însușirile rasei!8l 
și de împrejurările geografice şi istorice in care a trăit si 
s-a dezvoltat rasa elenă. 

Neamul grecesc, venit dinspre centrul Europei, s-a ase- 
zat în acea parte din sudul Europei care era cea mai apro- 
piată de vechile culturi răsăritene și care poseda în insu- 
lele Mării Egee un fel de punte, aruncată de natură, între 
coasta Europei si coasta Asiei Mici. Grecia, înconjurată 
de o mare minunată, învăluită de cupola unui cer aproape 
totdeauna senin, dar brăzdată de munţi care împiedicau 
o cultură mai bogată a pămintului, sili pe locuitorii ei de 
cu vreme a învăţa arta navigației, in care ajunseră a in- 
trece si pe fenicieni, care monopolizaserá, pînă la greci, 
comertul mediteranean. Asa incepu acel uimitor si rodnic 
proces de colonizare, in Răsărit pe coasta Asiei Mici, în 
apus în sudul Italiei şi chiar și. în sudul Franţei si in 
nordul Africii. 

Dintre toate coloniile, cele mai înfloritoare fură colo- 
niile asiatice, alcătuite din emigraţi ionieni, adică din mem- 
brii celui mai inteligent și mai dezgheţat trib grecesc. În 
aceste colonii din Asia, în strinsă legătură cu culturile 
orientale, apare legendarul Homer; si tot aici întîlnim 

cele dintii manifestări filosofice, care trec după aceea în 
coloniile din Italia. 

Care sint cauzele de căpetenie care au determinat apa- 
ritia filosofiei în colonii? 


Condiţiile apariţiei filosofiei grecești 


1l. Cea mai însemnată cauză sînt calităţile înnăscute 
ale rasei — inteligenţă, simţ și viziune plastică a realității, 
dor de libertate, naturalete, spiritul armoniei. Cu toate 
că grecii împrumută, ceea ce era de alifel firesc, multe 
cunoştinţe de la orientali, de pildă cunoștințele matematice 
de la egipteni, astronomice de la caldeeni, ei știu să pre- 
facă aceste cunoştinţe rudimentare, empirice, nesistemati- 
zate în științe rationale, întemeiate pe legi eterne, nu pe 
calcule nesigure și aproximative. Egiptenii știau să mă- 
soare ogoarele, acoperite de apa Nilului, dar nu izbutiseră 
a se ridica pînă la o ştiinţă raţională: geometria. Geometria 
este creația spiritului grecesc. 

2. Coloniile greceşti se bucurau de o întinsă libertate 
religioasă, caracteristică, de altfel, pentru întreg poporul 
grecesc. Căci, din fericire, religia elenă n-a alcătuit nici- 
odată un corp de dogme neschimbătoare și despotice, pă- 
zite cu gelozie de o tagmă preoțească, care să alcătuiască 
o teocratie, ca in India, Egipt, Iudeea eic. Se mai adaugă 
faptul cà mitologia populará greceascá a cunoscut totdea- 
una numai divinităţi plastice, naturale, asemuitoare cu 
omul, nu divinităţi monstruoase, ca acelea ale religiilor 
asiatice. Asa ne zugrávesc pe zei epopeea na'ională atri- 
buită lui Homer si poemele religioase ale lui Hesiod. 
Aceste două opere, de o nesecată frumusețe, au alcătuit 
biblia, de altfel atit de schimbătoare, a poporului elen. 
Așadar, grecii se bucurau de o libertate religioasă cum 
nu mai existase mai inainte la nici un alt popor. 

3. Nu trebuie să uităm libertatea politică a coloniilor, 
in opoziție cu disciplina tradiţională a metropolelor. 

4. O altă condiţie este avintul econoinic al coloniilor 
prin industrie şi comeri. 

5. În sfirsit, o altă condiție este apropierea coloniilor 
asiatice de vechile culturi orientale, de la care primesc 
indemnuri culturale. De aceea, cei dintii filosofi greci apar 
in cea mai înfloritoare colonie ionianà din Asia Mică — 
Miletul, pe ruinele căreia se află astăzi sărăcăciosul sat 
turc Hedja. Miletu] este cel dintii sediu al științei euro- 
pene. 

Teogonii si cosmogonii 


Dar nici la greci filosofia nu ia nastere fárá o pregátire 
treptată, chiar în sinul religiei, căci era nevoie ca însăși 
mitologia să ofere simburele initial al dezvoltării filosofice 
de mai tîrziu. Într-adevăr, o pregătire teoretică avem: 

a) În teogonii (naşterea zeilor). În veacul al VIII-lea 
î.e.n., Hesiod îşi pune problema originii diWmităţilor. La 
început a existat Haosul; din Haos a ieșit Pămintul (Gaia), 
din Pămînt a ieşit Iubirea (Eros), apoi Cerul, Oceanul, 
Ciclopii (zeii fulgerului), Thetis (zeița mării) etc. 

b) În cosmogonii, un amestec de geneză a divinitátilor 
si naștere a naturii, cum întîlnim la Pherekydes din Syros 
(secolul VI i.e n.), care explică nașterea lumii din Cronos 
(timpul). | 

Filosofiei ii răminea să dea problemei originii zeiior 
o intorsătură naturalistă — originea lumii materiale, si 
tocmai de la această problemă pornesc cei dintii filosofi 
greci. Mitologia era o reflecţie asupra originii zei:ájilor, 
filosofia devine o reflecţie asupra originii naturii. 

c) Orfismul. O deosebită înriurire asupra dezvoltării 
filosofiei grecești au avut misterele orjice (după Orfeu, 
pretinsul lor întemeietor), care apar tot prin veacul al VI- 
lea î.e.n. | 

Aceste mistere, celebrate la Eleusis, aveau o temelie 
religioasă, însă cu intenţii si veleităţi filosofice; asa, bună- 
oară, curățirea sufletului de păcatul lumii materiale si 
metempsihoza. 

Orfismul influențează filosofia prin Pitagora, Platon, 
apoi reinviazá către finele antichităţii si pregăteşte spi- 
ritele pentru primirea creştinismului. 

O pregătire a filosofiei practice o întîlnim în aforismele 
atribuite celor șapte înţelepţi ai Greciei, între care se află 
și Tales, în care aforisme se observă un început de reflec- 
tie, E de prescriptiile religioase. asupra vieții 
morale. 


Epocile filosofiei grecești 


Filosofia grecească s-a dezvoltat organic, din necesități 
lăuntrice si aproape fără nici o înriurire din afară. Vom 
deosebi în această firească dezvoltare trei faze de căpete- 
nie. 

1. Epoca fixárii concepţiilor, care începe cu Tales, 
prin veacul al VII-lea î.e.n., si sfirseste cu sofistii, prin 
veacul al V-lea î.e.n. Caracteristica acestei epoci filosofice 
este refleclia naivă, pe jumătate mitică, asupra naturii, 
asupra originii si substanţei ei  (substanța==substratul 
permanent şi identic dinapoia transformărilor). 

2. Epoca unificării concepţiilor, reprezentată prin So- 
crate, Platon si Aristotel. 

Epoca precedentă crease spontan si naiv o seamă de 
dezlegări ale problemei naturii; epoca a doua adaugă spe- 
culatiei spontane refleclia critică, cu ajutorul căreia caută 
să dea concepțiilor trecute o unitate şi o întemeiere sigură, 
care să satisfacă gindirea omului. Esenţa universului tre- 
buie căutată în ceea ce omul poate cunoaște sigur: notiu- 
nile, ideile, normele. În perioada aceasta, care începe din 
secolul al V-lea si merge pînă la 322 î.e.n., cind moare 
Aristotel, omul devenit conştient de puterile sale se în- 
treabă: ce este natura si in ce măsură aceasta este cunos- 
cută si poate asigura fericirea si virtutea? Natură, adevăr 
și bine se împacă deplin. 

3. Epoca aplicării concepţiilor este cea mai lungă, din 
veacul al IV-lea î.e.n. si pină în veacul al VI-lea e.n. În 
această perioadă nu mai întilnim nici o concepţie intr-ade- 
văr originală, ci vechile concepţii sint îmbinate în deosebite 
chipuri, avind drept scop călăuzitor fie întemeierea vieţii 
morale, a nevoilor practice ale omului, cum vedem la 
Stoici, epicurei, sceptici, eclectici (secolele IV ien. — III 
e.n.), fie izbávirea sufletului prin religie, ca in neopitago- 
rism, neoplatonism (secolele III — VI c.n). 

In cea dintii perioadá, filosofia este imprástiatà in co- 
lonii (Asia Micá, Italia); in a doua, centrul miscárii este 
Atena, in Atica; de aceea poate fi numitá si perioada 
atică; in a treia perioadă filosofia trece peste hotarele na- 
tionale si are ca centre principale Alexandria Egiptului si 
Roma. În această epocă din urmă, multi dintre filosofi nu 
mai sint greci curati, cum intilnim în cele două perioade 
dintii, ci fie orientali, fie romani, iar filosofia din national- 
grecească (elenicá) devine greacă-cosmopolită (elenistá). 
Această perioadă a fost numită și elenisto-romană. 

Din punctul de vedere al mobilelor apariţiei ei, filoso- 
fia greacă se manifestă la început din îndemnul motivelor 
de precădere teoretice (epoca întîi și a doua), pentru ca să 
ajungă să fie subordonată mai tirziu inter eselor practice 
şi religioase (epoca a treia). 

V. Întiia epocă. De la Tales la sofisti 


1. Cei trei milezieni. Cosmologia mileziană 


Cei dintii filosofi greci au inflorit in aceeasi bogatà 
colonie ioniană, de la gurile fluviului Meandru: Miletul, 
și sint trei la număr — Tales, Anaxifnandru si Anaxime- 
ne. Ei au fost numiţi cosmologi, fiindcă obiectul cercetă- 
rilor lor este universul: material (cosmos), sau „fiziologi“, 
naturaliști, fiindcă se ocupă cu physis, adică „natură“; iar 
operele lor, din care ne-au rămas prea putine crimpeie, 
purtau același titlu — „peri physeos“ — „despre natută“. 

Pentru a pricepe însemnătatea revoluţionară a acestor 
pionieri ai filosofiei, a căror speculație ne apare astăzi prea 
naivă, trebuie să ne strámutàm in spiritul si împrejurări- 
le vremii. Milezienii rup cu gindirea mitologică, care là- 
murea evenimentele naturii prin intervenţia capricioasă a 
unor forte, personificate ca zeități, şi caută legile, rapor- 
turile constante si no.ionale ale prefacerilor naturii. Este 
lesne de ghicit că la acești ginditori vor stărui încă influ- 
ente mitice, căci nimic nu este desávirsit din capul locului. 
Pentru ei, materia rámine insufletitáà, plină de via'à taini- 
cá, nu este încă o materie moartă; de aceea, conceptia lor 
despre natură a fost astăzi botezată hilozoism (hyle — ma- 
terie, zoé — viaţă). 

Legea cea mai obsteascá de la care ei pornesc, lege pe 
care mitologia nu o cunoștea, dar care a rămas pină astăzi 
o piatră de temelie a științei, este legea constantei materi- 
ei: „din nimic nu iese nimic“; nimic nu se creează, nici 
nu se pierde, ci numai se transformă. Cu toate prefaceri- 
le calitative din natură, cantitatea materiei rămîne nestir- 
bită. 

Trecerea de la gíndirea mitică la gindirea științifică 
are loc prin afirmarea, la inceput numai subinteleasd, a 
patru idei fundamentale pentru spiritul stiintific: unitatea 
si orinduirea după legi a naturii pe de o parte, unitatea și 
ordinea logică a gîndirii pe de alta. 

Chipul cum ei înțelegeau să determine si să califice 
materia primordială şi constantă era naiv, însă aceasta are 
pentru noi o însemnătate de mina a doua; ceea ce era nou, 
revoluţionar şi de o valoare permanentă era metoda lor 
obiectivă, cantitativă, logică, care se va desăvirşi la un 
Lavoisier, în secolul al XVIII—lea, şi un Robert Mayer, în 
secolul al XIX—lea. 

Ei pun mai întîi problema capitală a filosofiei, ca şi a 
științei: care este principiul şi substanţa (adică ceea ce ră- 
mine constant în prefacerile naturii). Problema stăruie la 
toi ginditorii greci, pină la sofisti, care neagă putinta de 
a cunoaste acel principiu; dar, dupà ei, problema este pu- 
să din nou, in mod critic, de un Platon si Aristotel. De la 
greci, aceastà problemà a rámas un motiv constant al filo- 
sofiei: care este elementul, polul constant in mijlocul pre- 
facerilor nesfirsite ale naturii? 

Cele dintii opere filosofice despre care stim mai mult 
şi care ni s-au păstrat aproape in întregime sint ale lui 
Platon si Aristotel; din perioada intii nu posedàm decit 
fragmente şi titluri de opere. 

a) TALES. Cel dintii filosof de care istoria ne pome- 
neste este Tales din Milet (c. 625—545), o figură legenda- 
ră, socotit omul cel mai înțelept al vremii sale. El este cel 
dintii ginditor care a cercetat natura numai din dragoste 
dezinteresată pentru studiu, așadar este cel dintii teoreti- 
cian, cel dintii naturalist; si fiindcă filosofia nu se deose- 
bea atunci de știință, Tales este cel dintii filosof si savant 
al Europei. 

Tales poseda întinse cunoștințe de geometrie, dobindi- 
te de la egipteni, probabil în timpul călătoriilor sale, pre- 
cum si cunoștințe astronomice caldeiene, atit de trebuitoa- 
re unui neam de navigatori, cum erau ionienii. Ca om de 
stiinià i se atribuie lui Tales prezicerea unei eclipse, care 
ar fi avut loc în vremea luptelor dintre mezi și lidieni (28 
mai 585 î.e.n.), precum si formularea de propoziţii geo- 
metrice. Ca filosof, el dă cea dintii ipoteză asupra prin- 
cipiului si substratului constant al naturii, căci numai 
atunci numeroasele și incilcitele transformări ale naturii 
sint explicate, cînd sint reduse la unitatea principiului, 
care este in acelaşi timp si substratul unic si constant al 
acelor transformări. 

Aristotel, peste mai bine de 200 de ani, spune despre 
explicaţia lui Tales: „Se zice că Tales a explicat prin apă 
(hydor) cauza tuturor lucrurilor“. Așadar, tot ce vedem 
cu ochii, pàmint, cer, foc etc, a ieșit din apă si este o 
transformare a apei sau, pe scurt, lumea a fost la inceput 
o masă lichidă. 

Cum a putut ajunge Tales la această ciudată concepţie 
— totul este apă? 

Este probabil că ideea a putut fi luată de la babiloni- 
eni şi egipteni, care vorbeau de „oceanul primordial“. Dar 

ne întrebăm: ce înţelege el prin apă ca principiu al lucru- 
rilor? Să fie apa obișnuită de băut, sau principiul nevăzut 
al umezelii, pe care îl descoperea şi în corpuri solide, de 
pildă hrană, germeni animali, şi chiar și în foc (stelele), 
căci pentru el stelele se formau din nori umezi, care se 
aprindeau; iar fluxul mării era o dovadă că Soarele soar- 
be din apa mării, pentru a-și întreţine lumina. Cum ve- 
dem, Tales pornea de la unele fapte concrete, însă le da 
o tălmăcire fantastică, ceea ce nu ne miră cînd ne gindim 
cît de reduse erau mijloacele de care dispunea Tales pen- 
tru ca să cunoască adevăratele cauze ale naturii. După el, 
însuși sufletul este apă, este material; căci acest ginditor,. 
ca si toti ceilalţi pînă la Socrate si Platon, nu izbutește a 
se ridica pînă la concepţia unui suflet nematerial. Pentru 
ei, sufletul trebuie să fie material, fiindcă însăşi materia 
este insufletità. 

Această concepție o găsim în fragmentul, atribuit lui 
Tales, care sună — „totul este plin de zei“, adică apa pri- 
mordială are o forţă lăuntrică care o determină să e 
transforme în aer, pámint si foc; este concepţia hilozoistu, 
care va stárui si la urmașii săi. 

Intr-adevăr, apa se înfățișează ca lucrul cel. mai mobil, 
într-o necurmatà agitaţie; ea se solidifică în gheaţă, se li- 
chefiază apoi, se evaporă în urmă. Nu era firesc să se ajun- 
gă la credinţa că din apă iese solidul (pămîntul), aerul si 
focul? 

Așadar, natura este alcătuită dintr-o substanță unică, 
care se transformă calitativ, dar cantitativ rămîne con- 
stantă. Aici se află, în germene, si o teorie a cunoștinței, 
ce se va dezvolta mai tirziu, o teorie care deosebeste lu- 
mea in două: lumea esentelor constante, gindite numai, si 
lumea aparentelor trecătoare, prinse prin simțuri. În esen- 
tà, lumea este apă, însă în aparenţă apa este foc, aer, pă- 
mint. 

Deosebirea dintre ceea ce este etern si ceea ce apare 
trecător va fi punctul de plecare al filosofiei critice din a 
doua perioadă. Vedem, aşadar, chiar în acele umile înce- 
puturi, două din cele mai mari probleme filosofice ale tu- 
turor timpurilor — problema substanţei constante și pro- 
blema cunoștinței adevărate. 

b) ANAXIMANDRU. Anaximandru (c. 611—545) este 
concetáteanul mai tinár si poate chiar elevul lui Tales. 
Anaximandru este cel dintii filosof grec, deci si al Euro- 
pei, care a scris o operă ştiinţifică „despre natură“, pier- 

dută de timpuriu. Ca si Tales, Anaximandru este un om 
de stiință si un filosof. El este poate cel dintii geograf ca- 
re a schiţat o hartă a Pămîntului, după el cilindric ca for- 
mă, în mijlocul căruia se află Marea Mediterană. 

| Meritul său stă în concepţia filosofică, care este vastă, 
îndrăzneaiă si un pas inainte față de aceea a lui Tales. El 
numeste cel dintii cauza primordială a lucrurilor — înce- 
putul, grecește arhó, si in traducere latină — principium. 

Superioritatea lui stá in faptul că nu mai determină 
calitativ natura substratului unic al universului, ci il so- 
coteste un principiu infinit, in care totul preexistá virtual, 
in fasá, si pe care el îl numește apeiron (Nedeterminatul). 
Căci își zicea el: un principiu determinat, ca apa, nu poate 
explica cum ar putea lua naştere din el calităţi opuse, ca 
foc, aer, pămint. Apoi, apa este ceva finit, pe cînd infini- 
tele transformări ale naturii reclamă un principiu infinit. 
Dar acel Nedeterminat infinit nu ne aminteşte oare Hao- 
sul primordial al religiosului Hesiod? 

„Nedeterminatul“ este o materie subtilă, invizibilă, 
care dintr-o pornire internă iese din omogenitatea primi- 
tivă si începe a se diferenţia, producind lumea vizibilă. 
Sufletul este și el o manifestare a acestui subtil principiu 
material. 

Întîia fază a evoluţiei Nedeterminatului este recele, 
care se strînge la centrul lumii, şi caldul (focul), ce se duce 
la periferie si formează cerul; a doua fază este prefacerea 
recelui în Pămînt, în apa de pe acesta si în aerul care le 
înconjoară pe amindouá si face legătura cu focul (cerul). 
După el, astrele sint roti de aer, care închid în ele foc; 
iar acest foc tisneste printr-o deschizătură, si atunci avem 
lumină, sau se închide, si atunci avem eclipsă si noapte. 

Această explicare era desigur copilărească, însă cit de 
departe stă ea de explicația mitologică, care susținea că 
eclipsa este produsă de minia lui Zeus! Anaximandru adu- 
cea cel puţin o explicare naturală, si era mult pentru acea 
vreme. 

În explicarea originii organismelor vii, ne amintește 
conceptia modernă darwinistă: toate animalele, deci si 
omul, au trăit la început în apă și aveau formă de pește, 
cînd apoi au trecut pe uscat, au trebuit să-şi schimbe or- 
ganele si forma, pentru a se adapta la noile împrejurări 
ale vieții. 

c) ANAXIMENE. Despre Anaximene (585—525), cel 
din urmá cosmolog milezian, stim prea putin; probabil cà 

era mai tinăr decit Anaximandru. După Anaximene, orașul 
Milet este distrus de persi, și astfel se stinge o „Școală“ 
care făgăduia atit de mult. 

Opera sa „despre natură“ s-a pierdut, dar s-a păstrat 
fragmentul: „precum sufletul care este aer ne sustine, tot 
aşa aerul si sufletul îmbrățișează întreaga lume“. 

Așadar, după el, principiul si substratul materiei si 
sufletului este cerul (pneuma). 

S-ar părea că față de Anaximandru, care admitea la 
origine o substanță nedeterminată şi deosebită de calitățile 
sensibile, pe care ea le produce, concepţia lui Anaximene 
este un pas înapoi, către Tales. Nu, căci „aerul“, ca sub- 
stanţă materială, avea oarecare asemănări cu sufletul si 
astfel putea duce la o concepţie despre lume care să ex- 
plice tot asa de bine materia ca si sufletul. Dar mai mult. 
Anaximene adaugă, pe lingă acel principiu material unic 
(aerul), două procese universale, care cirmuiesc schimbă- 
rile „aerului“, anume „subţierea“ si „invirtoşarea“. Bună- 
oară, aerul subtiat devine foc, aerul invírtosat devine apă, 
apa invirtosatà devine pămînt, pămîntul învirtoșat devine 
pietre. 


Aerul este forţa creatoare, divină; concepţia lui este 
dar tot hilozoistă. 


Ipoteza lui Anaximene a fost reînviată mai tirziu, la 
Atena, în vremea lui Pericle, ca un protest contra eleatilor 
și noilor cosmologi, de Diogene din Apollonia. 

In rezumat, cei trei milezieni naturalisti construiesc o 
concepţie monistă si hilozoistă despre lume, adică primesc 
un singur principiu al naturii, pe care îl socotesc însufle- 
tit de o putere divină si creatoare. Prin unitatea princi- 
piului, cei dintii filosofi căutau a întemeia unitatea naturii. 


2. Pitagora din Samos. 
Ordinul pitagoreic. 


Cu Pitagora (c. 580 î.e.n.) apare o nouă direcţie în gin- 
direa filosofică elenă; la el, speculatia naturalistă se uneşte 
cu o adincă pornire mistică, de reformă moral-religioasă, 
sub inspiraţia misterelor orfice. Sufletul filosofic al miste- 
relor orfice era: nevoia de a izbăvi spiritul de atingerea 
pingáritoare a nevoilor trupesti si concepția migratiunii 
sufletelor (metempsihoză), ca mijloc de a continua si după 
moarte curățirea sufletului. 

Pitagora întemeiază un ordin etico-religios, un fel de 
ordin călugăresc, asemănător ordinului călugărilor bene- 
dictini din evul mediu, care duceau o „viață pitagoreică“, 
o viaţă curată, închinată studiului si innobilárii morale. 

Pitagora este originar din Samos, insulă ioniană aproape 
de coasta Asiei Mici. Legenda ne spune că a călătorit în- 
deosebi în Egipt, de unde Pitagora şi-ar fi luat bogatele 
sale cunoştinţe matematice. Încercînd să întemeieze în 
Samos ordinul său, Pitagora este izgonit de partidul de- 
mocratic si se refugiază în colonia doriană din Italia, Cro- 
tona, unde este bine primit, deoarece aici cirmuia încă 
partidul aristocratic dorian, căruia îi conveneau principiile 
teocratice și ierarhia organizaţiei pitagoreice. Ordinul pita- 
goreic, urmărind un ideal de viață morală si religioasă, 
incearcă a da statului întreg o temelie teocratică, precum 
in timpurile noi a încercat Calvin la Geneva. Acest ordin, 
prigonit mai tirziu de democraţii triumfători, dispare, pe 
față, prin veacul al IV-lea î.e.n., dar continuă să existe 
datent pînă către finele lumii antice, după ce reînviază pe 
la 100 î.e.n., dînd naștere neopitagorismului. Dintre toate 
filosofiile dinainte de Socrate, numai Şcoala pitacoreicá 
izbutește să supravieţuiască mai multă vreme. 

Dacă pitagorismul s-ar fi mărginit numai la atit, ar 
fi însemnat prea puțin în istoria filosofiei. Însă pitagoris- 
mul, urmărind dezrobirea sufletului din carcera trupului, 
prin viaţa cumpătată în slujba binelui si dreptăţii, a re- 
cunoscut că mijlocul de căpetenie de a ne ridica peste 
micimile vieţii este cunoașterea adevărată a lumii — 
filosofia, „iubirea de înţelepciune“. De asemenea, fiindcă 
pitagoricii pretuiau muzica si armonia ei, ca mijloace de 
inàltare sufletească, ajung a da cele dintii cercetări stiin- 
tifice asupra muzicii. La rîndul lor, legile matematice ale 
armoniei coardelor lirei îi îndeamnă a căuta legile mate- 
matice ale armoniei universului, pe care ei cei dintii l-au 
numit cosmos, adică armonie, podoabă. Pornind de la moti- 
ve etico-religioase, pitagorismul ajunge la o concepţie astro- 
nomică originală şi la o lămurire filosofică a Universului, 
care constituie un mare progres faţă de cosmologia mileziană 

Teoria numărului. Concepţia pitago- 
reică. Este destul de greu a spune hotărit ce anume idei 
filosofice aparţin lui Pitagora si care anume aparţin ele- 
vilor săi, căci cercetările ordinului erau păstrate secrete 
şi nu erau dezvăluite decit initiatilor. 

Putem spune însă că ideea fundamentală a pitagoris- 

mului a pornit chiar de la veneratul întemeietor al Școlii: 
principiul si subsiratul lucrurilor sensidie es'e numărul 
(ar:thm 8), care exprimă 3rmonia si rarorturile statornice 
ale acestor lucruri. Concer'ia cra într-ad> ár un progres 
față de cele dinainte sau din rerea sa — în locul deter- 
minărilor calitativ2 (ană, aer) a'e substantei avem deter- 
minări cantitative, măsurabile. Numărul este esenţa lucru- 
rilor, este forma si legea lumii sensibile. : 

Dar cum putea fi numărul abstract temeiul lumii sen- 
sibile concrete? Greutatea era înlăturată dacă ne inchipuim 
numerele întinse in spaţiu, adică 1—punct, 2—1inie dreaptă, 
j—triunghi etc. Cum din punctul în mișcare ies toate 
fisurile geometrice, tot așa se poate zice că Unul este 
principiul tuturor lucrurilor. Pitagoricii aplicau raporturile 
în mod naiv, chiar la noţiuni ideale si la sentimente: bună- 
oară, dreptatea — 3 X 3 — 9, căci exprimă o echivalență, 
dinte pentru dinte; bărbatul — 2; femeia — 3; iar cásá- 
toria este 5 — 2 + 3. În această interpretare eronată a 
numerelor își află originea mistica pitagoreică. ^o 

Armonia muzicală se explică matematic prin raporturile 
spaţiale ale coardelor lirei; tot așa fiecare planetă este în- 
crustată, ca diamantul în inel, într-o sferă care se invir- 
teste si care scoate un sunet muzical, iar din raportul de 
distanță între sferele sunătoare iese „armonia sferelor“, 
pe care n-o mai percepem, deoarece o auzim neîncetat de 
la naştere. l 

Astronomia pitagoreicá. Pentru a explica 
structura si ordinea universului, pitagoricii pornesc de la 
cifra desăvirşită 10, baza sistemului zecimal, potrivit că- 
reia ei caută să descopere cele 10 sfere cereşti, purtătoare 
de astre. Așa ajung la o originală, dar abstractă construc- 
tie astronomică, în mijlocul căreia se află focul central, 
nu Pümintul, iar în jurul acestuia se învirtesc 10 sfere, 
purtind 10 corpuri cereşti — Pámintul, Luna, Soarele, cele 
5 planete (Mercur, Venus, Marte, Jupiter, Saturn), apoi 
sfera stelelor fixe. Mai trebuia o planetă, cerută de cifra 
magică 10, şi fiindcă n-au putut s-o descopere, o inven- 
tează şi o numesc „contra-Pămînti (antichthon), planetă 
invizibilă, căci este opusă Pămîntului, dincolo de focul 
central. 

Noutatea acestei construcţii astronomice, noutate con- 
fuz afirmată prin imaginaţie, dar controlată științific în 
vremile noi, era că centrul lumii nu mai era privit Pămin- 
tul (geocentrism), cu un alt astru, pe care un peripatetic de 


46 


mai tîrziu, Aristarh din Samos (c. la 320 î.e.n.), îl soco- 
teste Soarele (Helios), si astfel se apropie de concepția 
heliocentrică, ce se impune la începutul istoriei moderne 
prin Copernic. Cu drept cuvint, Aristarh a fost numit 
„Copernic al antichităţii“. 

Alti pitagorici de seamă sînt: Philolaos si Arhytas, ad- 
mirati de Platon, Aristoxenos, întemeietorul muzicii stiin- 
țificellOi, precum si o seamă de oameni de știință, între 
care cităm pe medicul Alkmaion, care afirmă cu presim- 
tire genială că sediul sufletului este creierul, nu inima, 
legat de lume prin „canalurile simţurilor“. 


3. Heraclit din Efes 


Heraclit (c. 540—480 î:e.n.), care a trăit în colonia io- 
niană din Asia Mică, Efes, este un ginditor original, o 
fire de aristocrat si mizantrop, în sfîrșit, o adevărată pro- 
blemă pentru istoria gîndirii. El este cosmolog monist si 
hilozoist în felul milezienilor, însă pornește de la o pro- 
blemă care nici nu se punea milezienilor. Aceştia nu se 
intrebau în ce raporturi se află schimbările lumii faţă de 
substanța permanentă dinapoia lor; cum se face că din 
nimic apare o substanță; cum se explică că substanţa se 
schimbă si totuşi rămine aceeași, că, adică, este acum aşa 
și apoi devine altfel. Milezienii explicau schimbarea sen- 
sibilă prin permanenta substanței invizibile, pe cînd ma- 
rele mister este legătura dintre schimbarea sensibilă şi 
permanenta ce scapă percepției simţurilor. 

Pentru a lămuri această contradicție se deschideau 
două căi: a face din schimbare chiar substanţa lucrurilor 
— totul este schimbare, și aceasta este calea lui Heraclit, 
sau a nega schimbarea ca iluzorie și a face din realitate 
o substanță unică infinită și neschimbătoare, aceasta este 
calea urmată de filosofia eleată. 

Din opera lui Heraclit ne-au rămas vreo 130 de crim- 
peie, în stil aforistic, paradoxal și obscur, ceea ce a făcut 
pe cei vechi să-l poreclească „obscurul“. 

Concepţia heracliteiană afirmă un singur principiu al 
lumii, care se află într-o necurmată prefacere, cirmuità 
totuși de o lege raţională. Substanța unică a lumii este 
focul, care este unic, cu toate că se află în necurmată 
schimbare, precum flacăra rămine aceeași, deși în fiecare 
clipă este alta prin elementele consumate de ea. „Totul 
curge“ (panta rhéi), rostea el; „nimic nu există, totul e in 
devenire“, sau „totul trece, nimic nu rămîne“. Orice lucru 

iese din opusul său, căci în orice lucru este un da si un 
nu. o luptă láuntricá; „lupta este mama tuturor lucrurilor“. 
Un lucru nu este, ci devine, pentru că îndată ce este ceva, 
i se opune altceva. Procesul de devenire, provocat de con- 
tradictia internă, este dublu: „de sus în jos“ (foc, apă, 
pămint) si „de jos in sus* (pămînt, apă, foc), si tot asa la 
intinit. Din foc iese lumea, în foc se întoarce prin „arderea 
universală“. 

Dar nesfirşitele schimbări, pricinuite de războiul intes- 
tin al lucrurilor — orice lucru este și nu este, fiindcă este 
un proces —, ascultă de o lege care îngrijește ca in mij- 
locul schimbărilor substratul lucrurilor să rămînă acelaşi, 
cum cere „dreptatea“ si armonia. Această lege este Ratiu- 
nea (Logos). ui 

Sufletul si viața sint foc, căldură, idee- pe care probu- 
bil o sprijinea pe faptul cà suflul fiintelor vii este cald, 
iar fiziologia de astăzi a întărit că viaţa este ardere, o com- 
bustie, e o oxidare. Focul este raţiunea din noi, scînteie 
din Rațiunea universală. Cînd focul (suflul) ne părăseşte, 
murim si rămîne lutul (pămînt și apă); cînd focul se în- 
toarce, lutul înviază. Viaţa si moartea sînt momente tre- 
cătoare ale aceluiaşi proces al focului. Totul este în tot, 
căci focul creator si divin dă naștere lucrurilor si le însu- 
fleieste — filosofia lui Heraclit este un panteism (divinita- 
tea se confundă cu lucrurile). | 

Binele și răul sint același lucru, același proces; nu știm 
ce este binele, dacă nu ştim ce este răul, iar adesea trece- 
rea de la bine la rău se face pe nesimţite. 

Influentalui Heraclit. Concepţia heracliteianá 
a devenirii va provoca teoria sceptică a sofiștilor: dacă to- 
tul se află în prefacere, simţurile ne înşală cind ne arată 
că lucrurile sînt statornice. În sine nu există nimic, fiind- 
că nimic nu e statornic; iar orice afirmaţie este falsă, căci 
implică o negatie. Pe de altă parte, teoria Logosului (a ra- 
tiunii) va fi reinviatà de stoici, va fi reluată de alexandrini 
si de la acestia va trece la crestini, care vor identifica 
Logosul, Cuvintul, cu Fiul lui Dumnezeu, lisus. 

Cratylos. Un discipol al lui Heraclit, Cratylos, das- 
călul lui Platon la Atena între 415—410 i.e.n., susţinea 
serios că nu ne putem scălda de două ori în acelaşi fluviu 
si că din pricina contradictiilor dintre lucruri trebuie să 
ne abtinem de la orice afirmaţie si să ne multumim a 
mișca din deget pentru a indica neincetata curgere a lu- 
crurilor si neputinta de a sustine cà ce: a există într-adevăr. 

4, EleatiL Şcoala eleatà 


Eleatii,.spre deosebire de Heraclit, voiesc să determine 
tocmai ceea ce există, ceea ce rămine, nu ceea ce devine 
și deci ceea ce, la drept vorbind, nu există. 

Școala eleatà a dobindit acest nume după colonia Eleea 
din sudul Italiei, aproape de golful Neapole, unde Şcoala 
se întemeiază și se dezvoltă. 

Eleatii reprezintă un nou progres în sînul naturalismu- 
lui; ei gindesc că substanța permanentă a lumii nu poate 
fi determinată decit dacă îi răpim orice calitate, ba chiar 
si numărul pitagoreic, și nu-i păstrăm decit unitatea ab- 
stractă, logică, de pură „existenţă“. Pentru ei, nu există 
nimic altceva decit Existenta (to einai) unică, infinită, lip- 
sită de orice determinare, de pildă: apă, aer, foc, număr. 

Şcoala este întemeiată de Xenofan din Colofon (colo- 
nie ioniană pe coasta Asiei Mici), se dezvoltă prin adin- 
cul Parmenide, se subtilizeazà cu Zenon si se încheie cu 
Melissos. 

a) XENOFAN DIN COLOFON. Xenofan (c. 570—480 
î.e.n.)., ceva mai tînăr decit Pitagora este o figură de profet, 
de bard, de rapsod, care colindă Grecia și coloniile ei, reci- 
tind concepţia sa filosofică, scrisă apoi în formă de poemă, 
formă ce va fi primită si de urmașii săi întru aceeași 
Şcoală. De altfel, mai toti filosofii greci din această epocă 
sint si îndrumători ai poporului, legislatori şi conducători 
politici. 

Problema capitală de la care porneşte Xenofan este 
Unitatea divinității, unitate pe care urmaşii săi o vor apli- 
ca la Existenţă. | 

Critica antropomorfismului. În opera sa 
sceptică si sarcastică, Silloi (sillos — cel ce privește chio- 
ris, batjocoritor), Xenofan atacă cu violenţă religia popu- 
lară mitică, care isi inchipuia zeitățile după om (antropo- 
morfism). Zeii vostri nu există — zicea el —, căci zeii nu 
pot avea slăbiciunile omenești. Omul îşi închipuie — ros- 
teste el intr un alt fragment — pe zei după chipul si asemă- 
narea sa, iar dacă boii, caii, leii etc. și-ar întocmi zeități, 
le-ar concepe după chipul lor. Deci nu putem cunoaşte zeii; 
concluzia lui este sceptică. 

În altă operă, „despre natură“, el umblă să determine 
natura lui Dumnezeu. Din atotputernicia lui Dumnezeu 
urmează că e unic, din perfecțiunea sa urmează că este 
sferic (forma cea mai perfectă) şi că, deși este material, el 

se mișcă, gîndeşte şi simte (hilozoism). Fiindcă Dumnezeu 
este sferic şi material — cum am spus, acești ginditori nu 
pot concepe nici o existenţă nematerială —, el se confundă 
cu Pámintul, care este unica realitate. 

Nou la Xenofan era afirmarea sfericitátii Pámintului, 
care pînă la el era privit sau ca o tipsie, sau ca un cilindru, 
si transformarea Pămîntului în principiu al lucrurilor, 
cum era apa la Tales, aerul la Anaximene, focul la Hera- 
clit. Astfel, avem cele „patru elemente“ materiale pe care 
le va uni mai tirziu Empedocle. 

Concepţia lui Xenofan, identificind pe-Dumnezeu cu 
realitatea (Pămintul), poate fi socotită un panteism, care 
apare, independent, odată cu doctrina panteistă indiană 
a lui Buddha. 


b) PARMENIDE DIN ELEEA. Parmenide din Eleea 
(născut c. la 540 Le.n.) este împlinitorul concepţiei eleate. 
Pe la 460 î.e.n., Parmenide a fost la Atena, împreună cu 
elevul său Zenon. Opera sa, poemă scrisă in hexametri, 
cuprindea două părţi: „calea adevărului“, adică calea ra- 
tiunii, care duce la existență, şi „calea părerii“ sau sensi- 
bilitatea, care ne dă numai iluzii. 

Teoria existenţei neschimbătoare 1. 
Intre gindirea noastră şi „existență“ este o desávirsità po- 
trivire si corespondenţă, afirmaţie ce va fi reluată in vre- 
mile noi de Spinoza: „Același lucru este gindirea si exis- 
tenta". Dar ce este Existenţa (to ón, to einai)? Este Unicul, 
este Plinul, căci golul nu există. Dacă ar fi mai multe 
existente, ar trebui să se caste golurile între ele, însă golul 
este totuna cu nonexistenta. Deci „existenţa există, non- 
existența nu există“. 


Avem dar o singură Existenţă, aceasta e adevărul 
suprem, ea umple totul, este nedivizibilă, căci diviziunea 
presupune golul, este neschimbătoare, pentru că schim- 
barea presupune si ea nonéxistenta, golul, trecerea de la 
un punct la altul prin ceva vid. „UNUL ȘI TOTUL“ (eu 
kai pan), sună un fragment eelebru. Existenţa este dar 
spaţiul unic, continuu si plin, însă fără nici o calitate si 
fără nici o schimbare (monism si panteism). 

Teoria lui Parmenide era o lovitură mortală pentru na- 
turalismul milezian, care admitea o calitate primordială 
constantă si totuși în prefacere, în schimbare, precum si 
o critică a concepţiei opuse a lui Heraclit — totul se 
schimbă. Nu ne putem închipui un contrast mai puternic 

ca între Heraclit, filosoful mișcării, si Parmenide, filosofui 
imobilitàtii. 

Monism si panteism. Existenţa imobilă este la 
Parmenide finită, si cum forma finită cea mai desăvirşită 
este sfera, existenta este o sferá (sphairos), care se iden- 
tifică cu însăși divinitatea. Desi existenţa nu poate fi 
prinsă decit prin gindire, ea este tot de natură materială, 
căci nici Parmenide nu posedă noțiunea spiritualităţii 
imateriale. 

Teoria lumii iluzorii. 2. Concluzia acestei 
teorii nu putea fi decit negarea existenței lumii sensibile, 
unde domnește mișcare si transformara3. Cu toate acestea, 
Parmenide, pentru a împăca concepţia populară a lumii, 
construiește si o teorie a lumii sensibile, care se aseamănă 
mult cu ipotezele milczienilor, dar aduce si idei noi; asa, 
de pildă, ideea sfericitátii Pămîntului si teoria bolții tart 
a cerului (firmamentul), teorie care, prin Aristotel, se va 
păstra pină în timpurile moderne. 

El scoate lumea din două elemente: usorul (focul, lu- 
mina), care este si esența sufletului, si greul (întunericul), 
din amestecul cárora, gratie principiului iubirii (Afrodita), 
decurge lumea sensibilă. 

Gindire si sensibilitate. O mare însemnătate 
in istoria filosofiei are separarea eleată dintre gîndire, care 
prinde existenţa adevărată, si sensibilitate, care prinde 
devenirea, schimbarea iluzorie si aparentă. În a doua pe- 
rioadă, la Platon, acest dualism va juca un mare rol, iar 
prin Platon va stăpini filosofia pînă în vremea noastră. 

c) ZENON DIN ELEEA. Zenon din Eleea (490—430 
î.e.n.) este urmașul si elevul favorit al lui Parmenide (să 
tie deosebit de Zenon din Citium, întemeietorul Școlii sto- 
ice). Originalitatea lui Zenon stă în apărarea cu subtile și 
paradoxale argumente a teoriei existenţei unice și neschim- 
bătoare. Chipul de argumentare este logic şi în dialog; de 
aceea, Aristotel îl numește pe Zenon întemeietorul „dia- 
lecticii“ (arta de a discuta, ars disserendi). 

Polemica lui Zenon se îndreaptă îndeosebi împotriva 
a două din noţiunile de căpetenie ale filosofilor precedenţi 
si contemporani: noţiunea existentelor multiple şi noţiunea 
schimbării sau mişcării. 

Negarea multiplicitàtii. 1. Dacă ar exista 
mai multe ,,existente*, ar trebui să dáinuiascá spatii goale 
intre ele. Dar spatiul gol nu existá, cáci este nonexistenta; 
aceasta este. o idee capitală a eleatilor. Dacă în spaţiile 

goale ar fi alte existente, atunci ar trebui să fie alte spatii 
goale mai mici, iar de căutăm să le umplem și pe acestea, 
golul persistă cîtă vreme existentele sint multiple. Si tot 
așa la infinit, ceea ce este absurd. 

Negarea mișcării. 2. Mişcarea nu există. Do- 
vadă: pentru ca. un corp să se miște, trebuie să străbată 
un drum, însă pentru a străbate un drum, corpul trebuie 
să străbată jumătate din acel drum, iar mai înainte o pă- 
trime, iar mai înainte o optime, si tot asa la infinit, căci 
spaţiul străbătut poate fi împărțit la infinit. Dar atunci 
mișcarea este imposibilă, pentru că nu ne putem închipui și 
nu putem gîndi că un corp poate străbate, într-un timp 
mărginit, un număr nemărginit de spatii. Infinitul nu poate 
fi finit. Totuși mișcarea există, iar argumentarea lui Zenon 
este deci nevalabilă și vicioasă. 

Ahile, cel iute de picior, nu va putea ajunge inceata 
broască ţestoasă, dacă aceasta are un avans asupra celui 
dintii. Căci în vreme ce Ahile străbate avansul, broasca 
cîștigă unul nou, si tot asa la infinit, oricît de mic ar de- 
veni acest avans. 

Săgeata care zboară, stă pe loc. Dacă săgeata străbate 
un spațiu în zbor, ne-o putem închipui că la un moment 
dat se află într-un anume loc. Dar dacă într-un moment 
dat „se afiă“ într-un anume loc, săgeata stă pe loc chiar 
cînd zboară. Această argumentare este un sofism, care cel 
mult face dovada agerimii intelectuale a lui Zenon. 

Eroarea argumentelor lui Zenon, care duceau la negarea 
schimbării si deci si a lumii sensibile, decurgea din ten- 
dinta spiritului grecesc de a aplica la realitate ceea ce nu 
se potrivea decit pentru gindire si de a socoti știința o 
„vorbire“ logic închegată. Grecii se imbátau de gindirea 
logică, pe care o descoperiseră, si se grábeau a potrivi rea- 
litatea după argumentele lor pur verbale. Totuși, para- 
doxurile lui Zenon nu si-au pierdut farmecul nici piná 
astázi, cáci multi ginditori le discutá si acum pentru a le 
respinge din nou. 

d) MELISSOS. Cel din urmá eleat este Melissos. Acesta, 
mai consecvent decit Parmenide, suprimá cu totul lumea 
sensibilă, nu admite decit existenţa pură, pe care el o so- 
coteste infinitá, si in chipul acesta pare a distruge cos- 
mologia greacá. Era falimentul naturalismului, moartea 
gîndirii filosofice. Rezultatul a fost însă, dimpotrivă, o re- 
înviere a naturalismului. 

5. Noul naturalism ionian 


Ideile eleate au avut o covirsitoare înriurire asupra 
dezvoltării naturalismului grec de mai tirziu. După critica 
eleatá, nu-i ráminea acestuia decit să piară sau să se 
transforme în direcția arătată de eleati. Cea din urmă al- 
ternativă s-a impus, fiindcă era posibilă. 

Legea constantei calitative. Cosmologia de 
pină la eleati socotea ca de la sine înţeles că substanţa 
primordială își schimbă neîncetat calitatea: focul devenea 
apă, apa pămint etc. Eleatii criticau această schimbare a 
calităţii, ca fiind contradictorie, substanța nu-şi poate 
schimba calitatea, precum vechii ionieni nu admiteau 
schimbarea cantităţii. Alături de legea constantei cantita- 
iive a materiei trebuie pusă legea comstantei calitative. 

Problema era dacă eleatismul se împăca, în acelaşi 
timp, cu o teorie a realităţii. Putem să gindim o lume 
schimbătoare, in care totuşi calitatea să rămînă aceeași? 
Ei bine, noul naturalism ionian din secolul al V-lea izbu- 
teste să impace schimbarea lumii sensibile cu neschim- 
barea existentei in sine, dind un avint nebànuit cosmolo- 
giei grecesti prin sistemele lui Empedocle, Anaxagora, dar 
mai cu seamă prin sistemul atomist al lui Leucip si De- 
mocrit, sisteme ce se dezvoltá aproape paralel. 

Iatá chipul in care s-a fácut concilierea: noii natura- 
listi recunosc cu eleatii că substanţa primordială este cali- 
tativ neschimbătoare, însă susțin cá aceasta nu este unică, 
ci multiplă, fiindcă pentru ei și spațiul gol, nonexistenta, 
există. 

Deci există o multiplicitate primordială de existente — 
cele patru elemente la Empedocle, homeomeriile la Ana- 
xagora, atomii la Democrit. Astfel, lumea sensibilă nu cu- 
noaste transformarea unei calităţi într-alta (vechea cos- 
mologie), ci numai unirea şi separarea dintre aceleași ele- 
mente neschimbătoare. Tot ce vedem iese din agregarea 
Si dezagregarea unor elemente în sine neschimbătoare. 
Această concepţie nouă a fost nespus de rodnică si s-a 
păstrat pînă astăzi ca o piatră unghiulară a științei naturii. 

a) EMPEDOCLE DIN AGRIGENT. Empedocle (c. 495 
—435 î.e.n.) s-a născut în Agrigent (Akragas), în Sicilia, 
Girgenti de astăzi, unde pînă în vremea noastră i s-a pás- 
trat o pioasă amintire. Coboritor al unei familii distinse, 
Empedocle poseda o imaginație vie și o vastă cultură, unea 
cu succes ştiinţa cu tehnica si a încercat a juca un rol po- 

litic în partidul democratic, posedind un strălucit talent 
oratoric, ceza ce se vede si din faptul că a fost dascălul 
de retorică al sotistului Gorgias. Fiind bănuit că urmărește 
a deveni un „tiran“, fu nevoit a se exila, si muri trist 
printre stráini, se zice, aruncindu-se in vulcanu! Etna, 
pentru a lăsa să se creadă cà a fost chemat de zei, el in- 
suşi un semizeu. Într-adevăr, îi plăcea să „pozeze“ şi să 
se „impună“; de accea, umbla îmbrăcat în purpură si purta 
pe cap o coroană de lauri. 

În fragmentele rămase din opera Purijicări, Empedocle 
apare ca un inspirat al zeilor şi un partizan al misterelor 
orfice și a] migratiunii sufletelor. 

Această operă, care exaltă dezgust de viață si sete de 
nemurire, a fost scrisá in exil si cititá la jocurile din 
Olimpia, unde se adunau toti grecii. El ajunsese a fi so- 
cotit drept un vrăjitor, făcător de minuni, in fata căruia 
ingenuncheau toii. 

În știință, Empedocle urmăreşte si o aplicare practică 
și miraculoasă a cunoştinţelor, în scopul de a stápini pute- 
rile naturii. Era un sarlatan cult, un „Cagliostro unit cu 
un Newton“, cum îl numea Renan, un Bacon al antichităţii. 

Empedocle, în cosmologie, observa cu eleatii că in na- 
tură nu există schimbare absolută, cum credeau vechii 
ionieni, ci numai o schimbare relativă. Schimbarea se re- 
duce la unirea si separarea unor elemente primordiale: 
și neschimbătoare. Ceea ce este simplu nu se schimbă, ci 
numai ceea ce este compus. 

Teoria chimică a celor patru elemente. 
Există patru elemente simple, sau „rădăcini“, ale lucru- 
rilor: apa, aerul, focul si pămîntul, care separat fuseseră 
susținute de cosmologii dinainte. Empedocle este înteme- 
ietorul teoriei celor patru elemente chimice simple, teorie 
care, prin Aristotel si alţii, a stăpinit chimia pină la La- 
voisier (secolul al XVIII-lea). Cum au ajuns grecii la 
aceste elemente „simple“, care pentru chimia modernă nu 
sint nici simple, nici elemente? Apa, aerul si pămîntul 
sint cele trei stări ale materiei — lichid, gazos si solid, 
iar focul este procesul prin care solidul trece în lichid, 
lichidul în gazos. 

Pe lîngă cele patru elemente, Empedocle afirmă si două 
forte: iubirea lui Parmenide, care uneşte elementele, si 
discordia lui Heraclit, care le separă. La început domnea 
intrepătrunderea pașnică a elementelor, în „divinitatea 
sferică“; atunci era regină puterea iubirii. Deodată, nu 

explică cum, intervine discordia, care separă elementele, 
iar elementele de aceeași natură se unesc printr-o atracţie 
jáuntricá si asa apar apa, focul, aerul, pămîntul. Apare întîi 
aerul, apoi focul, apoi pămîntul, iar apa este „sudoarea 
pămîntului“. 

În biologie, Empedocle dă o explicare genială şi, oare- 
cum, darwinistă a apariţiei organismelor. La început, for- 
tele oarbe au creat ochi fără capete, miini fără trunchi, 
capete fără git etc. Prin atracţia iubirii, aceste „membre 
imprăștiate“ s-au unit la întîmplare si au dat naştere la 
monștri, de pildă trunchiuri cu zece miini etc. Dintre 
aceste ființe numai acelea au supravieţuit care intimplátor 
erau viabile, adică adaptate la condiţiile de trai. 

Din psihologia lui Empedocle este de reţinut teoria sa 
a percepției, rămasă tipică pentru: greci. Sufletul, format 
și el din cele patru elemente, percepe elementele cores- 
punzătoare din afară, focul din suflet, focul din lucruri, 
apa din suflet, apa din obiecte etc., iar acestea vin in suflet, 
sub formă de mici părticele. Asemuitorul din suflet percepe 
asemuitorul din afară (similia similibus). 

b) ANAXAGORA DIN CLAZOMENE. Anaxagora (c. 
200—428 î.e.n.) s-a născut în Clazomene, orășel ionian pe 
coasta Asiei Mici, aproape de Smirna. Pe la:40 de ani 
trece la Atena, pe atunci condusă de Pericle, cu care de- 
vine bun prieten. Cu Anaxagora pătrunde în capitala Aticii 
filosofia naturalistă din colonii. Prieten si cu tragedianul 
Euripide, in ale cărui opere găsim idei anaxagorice, Ana- 
xagora este învinuit de ateism. și sacrilegiu de către ad- 
versarii politici ai lui Pericle si e nevoit a părăsi Atena, 
refugiindu-se la Lampsakos (Asia Mică), unde moare. în- 
cárcat de ani si de cinste. 

Pe cit de imaginativ era Empedocle, pe atit de rece si 
sec este Anaxagora. Lucrarea sa „despre natură“ pare a fi 
oea dintii operă științifică cu ilustraţii. 

Empedocle primea numai patru „elemente“ (simple) 
neschimbătoare ale lucrurilor; Anaxagora primeşte un 
număr infinit, pe care le numește „semințele“ lucrurilor, 
și anume fiecare element corespunde unei calităţi sensibile; 
așa, bunăoară, există mici elemente de păr, singe, oase, 
mușchi, ochi etc., etc. Dacă, de pildă, piinea se preface, 
în noi, in sînge, mușchi etc., pricina este că se află în piine 
mici părticele de sînge, mușchi etc. Aceste infinit de mici 
si de numeroase părticele au fost numite, probabil chiar 
da Anaxagora, HOMEOMERII (adică „părţi la fel“ cu între- 

gul). Asa intelegea Anuxagora să explice schimbările din 
lumea sensibilă, atit de bogată, prin calități primordiale 
neschimbătoare. Toate calităţile vizibile din lucruri ies din 
calităţi asemănătoare, dar nevizibile. 

La inceput aceste „seminţe“ alcătuiau un tot, fără nici 
o deosebire în sînul lui, un haos solid și nemișcat. Principiul 
mișcării pătrunde in Haosul imobil din atură, si acest 
principiu nu poate fi decit inteligent, căci numai prin in- 
teligentà putem explica armonia lumii. Acest principiu al 

mișcării este rațiunea, intelectul (nous), care ordonează lu- 
mea — „inteligenţa a orinduit totul“. Să se noteze cá 


această inteligență nu este nematerială, ci este o mate- 
rie fină, care gindeste si prevede, atotputernică si atot- 
stiutoare. 

Teoria lui Anaxagora are o mare insemnátate, intrucit, 
deși sub o formă materială, ea înlocuiește monismul cos- 
mologilor prin dualism: alături de materia oarbă există o 
rațiune ordonatoare, care cirmuieste lumea după scopuri 
(fines); de aceea, dualismul lui este finalist (cauze inteli- 
gente), opus monismului mecanicist (cauze oarbe). Totuşi, 
la Anaxagora, finalismul nu este consecvent, deoarece ad- 
mite si principii mecanice — unirea (synkrisis) si despár- 
tirea (diükrisis). Ciudată este teoria sa asupra originii as- 
trelor: astrele sint bucăţi rupte din Pàmint si devenite in- 
candescente, teorie care însemna o coborire a nobletei 
Soarelui, socotit un Zeu, deci un sacrileziu si un bineve- 
nit pretext pentru o acuzare de ateism. 

Archelaos. Un discipol al lui Anaxagora este Ar- 
chelaos din Atena, despre care s-a zis cà ar fi fost dascálul 
lui Socrate. Zvonul a prins, cáci Anaxagora este cel din- 
tii filosof care afirmă valoarea cosmică a rațiunii, iar So- 
crate îl va completa pe Anaxagora, făcind cel dintii din 
cercetarea rațiunii omului, nu a universului, obiectul filo- 
sofiei şi inaugurind astfel raționalismul grecesc. 

c) ATOMISMUL. Cu teoria atomistă, naturalismul grec 
atinge o culme peste care urmaşii nu vor mai trece, iar 
vremea n-a făcut decit să întărească valoarea si adincimea 
filosofiei atomiste. 

Anaxagora credea naiv în realitatea elementară a tutu- 
ror calităţilor sensibile; atomistii trag toate consecințele 
criticii eleate şi admit o infinitate de elemente, însă răpesc 
acestora orice alte calităţi, afară de cele obiective — în- 
tinderea şi mișcarea. Aceste elemente au fost numite de ei 

atomi (ceea ce nu mai poate fi impăriit), nişte homeomerii 
fără nici o calitate sensibilă. 

Leucip din Milet. Făuritorul atomismului este 
Leucip din Milet (c. 450 i.n), sau poate Eleea sau Ab- 
dera, despre care nici antichitatea nu avea prea multe știri, 
iar Epicur, in antichitate, si E. Rohde, în vremea noastră, 
i-au tăgăduit chiar existenţa. Este destul de sigur că ideile 
esențiale ale atomismului au fost plăsmuite de Leucip; 
cum însă aceste idei au fost strălucit intemelat? de De- 
mocrit, discipolul lui Leucip, rămine să ne ocupăm îndeo- 
sebi de atomismul genialului discipol. 

Democrit din Abdera. Democrit din Abdera 
(c. 460—370 î.e.n.) este o adevărată podoabă a omenirii, 
este un mare ginditor si un savant enciclopedist. este un 
spirit universal şi sintetic, admirat chiar si de adversari. 
„A gindit asupra tuturor lucrurilor“, rostea despre el Aris- 
totel. 


S-a náscut in Abdera, infloritoare colonie din Tracia, 
ai cărei locuitori, abderi!ii, aveau reputaţia de oameni cam 
prostănaci. Democrit a cutreierat toată lumea cunoscută 
pe atunci si de unde putea să înveţe ceva. Întors in Abde- 
ra, sj contemporan al lui Platon, deschide o Școală în Ab- 
dera, care dură o sută de ani (400—300 i.e.n.)) Operele 
sale, destul de numeroase, au fost distruse mai tirziu de 
adversarii săi, págini şi creștini. 

Vidul si dansul atomilor. Cosmologia lui De- 
mocrit se bizuie pe două adevăruri: nu există decit spațiul 
gol, nonexistenta eleatilor, si plinul, format din atomi, cor- 
puscule materiale, infinite in număr, nevizibile, nedivizi- 
bile, indestructibile, care se mișcă in vid printr-o mişcare 
inerentă naturii lor. Toate lucrurile, percepute prin sim- 
turi, sint alcătuite din atomi uniti laolaltă, iar transformă- 
rile lumii sint lămurite prin agregarea şi dezagregarea 
atomilor. Ca formă, atomii pot fi rotunzi, incovoiati, cu 
cirlige; ca întindere, totdeauna mai mici decit întinderea 
vizibilă. 

Unirea si separarea atomilor este un dans mecanic, 
necesar, dar orb, fără un scop constient — „nimic nu are 
loc la întîmplare, ci purcede din cauze, cu necesitate“, zice 
el (concepție strict mecanistă). La început atomii se mis- 
cau în linie dreaptă, însă din ciocnirea lor laterală a ieșit 
o mişcare de rotație sau virtej, care a crescut tot mai mult 
si a provocat un virtej universal. În această mişcare de ro- 
tatie, atomii de aceeași mărime si formă s-au strins laolal- 

tă si au alcătuit materii de aceeaşi natură; astfel, la înce- 
put s-au constituit cele patru elemente: foc, apă, aer si 
pămînt, din care au ieşit corpurile si lumile. Democrit ad- 
mitea dincolo de lumea noastră o infinitate de lumi co- 
existente, care apar si dispar, si în care se petrec aceleaşi 
lucruri ca şi în lumea noastră. 

Teoria percepţiei si subiectivismul. Psi- 
hologie. Sufletul este alcătuit din atomi fini, rotunzi, ne- 
tezi, mobili, împrăștiați în corp, atomi de foc. Respirația 
este manifestarea de căpetenie a vieţii. Înșiși zeii, dacă ar 
exista, ar fi formați tot din atomi. Filosofia lui Democrit 
este un materialism consecvent. 

Cum cunoaştem însă lumea? Percepția sensibilă are loc 
prin contactul sufletului cu nişte mici imagini (eidola), 
care se desprind din lucruri, plutesc în aer si intră în su- 
flet prin canalul simţurilor. 

Dar aici se ivea o mare întrebare: dacă atomii nu au 
alte însușiri decît întinderea si mişcarea, cum explicám 
existenţa calităţilor sensibile — culori, sunete, mirosuri, 
gusturi etc.? Răspunsul lui Democrit este genial si a rá- 
mas în istoria gindirii: calităţile senzoriale nu există în 
realitate, în „natură“ (phq/sei), ci sint aparente subiective, 
„conventii“ (nomói), există în corpul nostru, exprimă na- 
tura noastră, nu natura lucrurilor. Deosebirea dintre ,,ca- 
lităţile primare“ (întindere, formă, mișcare), care sint 
obiective, si „calităţile secundare“ (culori, sunete etc.), 
care există numai gratie simțurilor noastre, a fost reinvia- 
tă in filosofia modernă de Galilei, Gassendi, Descartes, 
Locke etc., si a rămas, ca un bun cistigat. pînă astăzi. 

Etica. Democrit este unul dintre cei dintii filosofi ce 
au scris opere de morală, păstrate numai pină în :remea 
lui Seneca şi Plutarh. Tinta vieţii est=, după el, fericirea 
eudaimonia), care este atinsă prin liniştea sufletească 
(ataraxia) si prin lipsa de teamă (athambia). Democrit pur- 
ta pe buze un suris senin, ceea ce i-a atras porecla de „fi- 
losoful care ride“, spre deosebire de Heraclit, numit „tilo- 
soful care plinge“. 

Scoala lui Democrit. Elevii lui Democrit dez- 
voltă unele din concepţiile meşterului ginditor. Astfel, 
Metrodoros din Chios, psihologia democriteiană, Anaxar- 
chos, dascălul scepticului Pyrrhon, cultivă morala, iar 
Nausiphanes are meritul de a fi fost dascălul lui Epicur, 
întemeietorul epicurianismului si reînvietorul concepției 
atomiste. 

6. Sofistica si sofiștii 


Concepţia atomistă părea că aduca o dezlegare multu- 
mitoare a problemei eseniei universului, pusă de Tales, și 
că izbutește a împăca "devenirea pură a lui Heraclit cu 
existenta nescaimbátoare a lui Parmenide. 

Contradictiile dintre sistemele natura- 
liste. Dar atomismul venea prea tirziu si, de altminteri, 
nici nu era în stare să inlăture celelalte concepţii natura- 
liste, care continuă a lupta între ele, provocind astfel ne- 
dumerire si îndoială faţă de adevărul acestor cercetări 
„asupra naturii“. De altfel, mai toti cosmologii se pling de 
nesiguranța cunoștinței sensibile si chiar a cunoștinței 
prin gindire; teoria lui Heraclit, prin ideea schimbării 
neîncetate a lumii, suprima adevărul neschimbáior, pe 
cînd Parmenide, prin afirmarea adevărului unic si supra- 
sensibil, suprima orice cunoștință a lumii sensibile schim- 
bătoare. Pentru Heraclit există o lume schimbătoare fă- 
ră nimic stabil, pentru Parmenide — o lume stabilă fără 
nimic schimbător si sensibil. Rezultatul nu putea fi decit 
negarea putintei noastre de a cunoaşte realitatea, scep- 
ticismul. 

Pe scurt, bilanţul cosmologiei din veacul al VI-lea și 
al V-lea nu este întemeierea unei științe sigure, ci scep- 
ticismul și proclamarea „falimentului științei“. 

Această dispoziţie sceptică se întrupează în sojistica 
veacului al V-lea. 

Prefaceri sociale la Atena. Însă pentrua 
înțelege apariţia sofisticii, care neagă cunoștința obiecti- 
vă, faptul contradictiei dintre sistemele naturaliste nu 
este o cauză ce lămurește totul. Mai este incă una, si Ín- 
că destul de însemnată — prefacerile sociale adinci din 
veacul al V-lea. Motivele sociale ale acestor prefaceri 
pot fi reduse la două: în afară, izbinda grecilor asupra 
perșilor, sub conducerea Atenei; inăuntru, triumful ideii 
democratice. În acest timp, Atena victorioasă devine cen- 
trul cultural și politic al Greciei, „pritaneul filosofic al 
Fladei“, cum o numește Pericle, eroul vremii. 


Victoriile de la Maraton si Salamina revarsă asupra 
Atenei mari bogății și le împrăștie în toate stările sociale, 
iar triumful democrației, care cerea o participare mai lar- 
gă a poporului la treburile obşteşti, trezeşte conștiința 
individului şi-l face să simtă nevoia unei pregătiri teo- 
retice și practice, necesitatea cunoștințelor generale şi 

speciale, dar mai cu seamă necesitatea artei de a vorbi, 
care este „arta de a conduce“ în orice democraţie si ma- 
rea slăbiciune a grecului. „Retorica“ va deveni din acest 
timp un factor component oricărei culturi științifice, căci 
nu sînt oare retorica, dialectica, ca si „logica“, arta 
„discursului“ deci a „gîndirii“? 

Vechile sisteme filosofice nu ráspundeau la toate 
aceste nevoi sociale; ele erau îndreptate pur teoretic asu- 
pra dezvăluirii esenței naturii, pe cînd noul atenian avea 
nevoie de cunoștințe ulilizabile, aplicabile la viaţă, de 
dibăcie practică, mai cu seamă de dascăli de retorică, cu 
cunoștințe variate, insă nu dogmatice. Tînărul atenian 
voia să fie un priceput cetăţean, incoronat de succes ín 
viaţa publică, nu un savant. Ca să indestuleze această 
trebuinţă apar sojiștii, dascăli ambulanți de înţelepciune 
și profesori de retorică. 

Această strămutare a interesului de la teorie la prać- 
ticá, de la cunoasterea lumii la cunoașterea omului si 
conducerea lui, dezvoltă spiritul critic pinà la radica.ism, 
dorinta de a supune examenului ratiunii vechile iraditii, 
care se impuneau prin autoritatea lor religioasă și socia- 
lá; de a cerceta ce este omul, ce este viaţa laolaltă, ce 
este bine si rău, ce este adevăr si eroare; de a iscodi, in 
sfîrşit, originea, temeiul si folosul oricărei credinte. Re- 
zultatul este o dezagregare a moravurilor strămoșești, o 
afirmare a bunuiui plac al individului, un scepticism 
stiintific, care reclamă totuşi pentru viață anume reguli 
sau, cel puţin, retete de a izbindi, chiar împotriva ade- 
vărului si dincolo de bine si de rău. Asemenea rețete 
practice aduceau sofistii. 

Sofistica nu este un sistem filosofic, căci pe sofisti 
nu-i interesa infăptuirea unui corp unitar de doctrine, 
ci este o metoclă, calea cea mai potrivită de a învăța pe 
alţii anume cunoștințe practice și anume dexterităţi fo- 
lositoare în viața publică si privată. Sofiştii erau profe- 
sori de energie, nu de teorie, iar partea teoretică predată 
de ei urmărea izbinda în viaţă, folosul  individu'ui. 5i 
cum izbinda individului atirna de dibăcia acestuia de a 
exprima frumos si potrivit prin viu grai cele stiute, ma- 
rea artă era elocinta, in care toti sofistii s-au ilustrat. 

Eristica si retorica. Sofistii erau profesori 
de drept si avocaţi. şi ceva în felul gazetarilor de astăzi: 
ei posedau „arta de a discuta“ — eristica, cum a fost nu- 
mită —, o artă de subtilitáti verbale, care nu urmărea 

demonstraţia rece si obiectivă, ci zăpăcirea și aruncarea 
de praf în ochii poporului sau doborirea adversarului la 
bară, lucru ce le-a atras tristul renume de mai tirziu, nu 
totdeauna binemeritat. Căci cei dintii sofiști urmăreau, 
într-adevăr, cultivarea tineretului atenian, pe cind cei 
de mai tirziu au luat o cale greșită şi au meritat dispre- 
tul cu care vorbește despre ei Platon. Îndeobște, succe- 
sul sofistilor era destul de mare; ei erau bine plătiți și 
purtaţi in triumf; bunăoară, sosirea lui Protagoras la Ate- 
na a produs o senzaţie, pe care Platon o descrie minunat 
în opera sa Protagoras. 

Deoarece -tinta cunostintelor teoretice era succesul 
practic al individului, era firesc ca sofistii să caute să 
stabilească o teorie a cunoștinței, care să susțină că ade- 
văr si eroare, bine si rău, drept si nedrept n-au o valoare 
absolută, obiectivă, ci relativă şi subiectivă, că ele depind 
de om, de constituţia și de interesele individului. 

Sofistii ajung asttel la o teorie relativistă a cunoștin- 
tei — totul e condiţionat de om, totul este schimbător 
si personal, după cum i se pare fiecăruia că este; e, asa- 
dar, o teorie subiectivistă si senzualistá: nu sint sigure 
decit senzațiile personale si trecătoare. 

a) PROTAGORAS DIN ABDERA. Tipul sofistului din 
prima generaţie, stimat chiar și de adversari, ca Socrate 
si Platon, este Protagoras din Abdera (c. 480—410 ien), 
contemporan mai bátrin al lui Democrit. În genere, so- 
fistii nu sint atenieni de origine, ci pripàsiti la Atena, 
dupá ce colindaserá lumea greacá ca dascáli ambulanti 
si interesaţi vinzátori de în:elepciune. 

Protagoras a fost de trei ori la Atena, cea din urmă 
oară cind Platon avea 16 ani, si cind sederea acolo i-a 
fost fatală. Invinuit de ateism, invinuire în care atenienii 
incepuseră a se specializa, cum am văzut în cazul Ana- 
xagord si cum vom mai vedea la Socrate și Aristotel, 
Protagoras este nevoit a fugi, dar în drum spre Sicilia 
naufragiazá și moare in valurile mării. 

„Omul este măsura lucrurilor“. Fragmen- 
tele păstrate din operele sale privesc problema cunoştin- 
tei. Fragmentul celebru sună: „omul este măsura lucru- 
rilor, a celor ce sint, că sint, a celor ce nu sînt, că nu 
sînt“. Sau altul: „cum îmi apar mie lucrurile, așa sînt 
pentru mine, cum iti apar lucrurile, asa sint pentru ti- 
ne“. Prin aceasta, Protagoras credea cà dovedește că 
senzația este temeiul cunoștinței si că ea se schimbă de 

ia om la om si dintr-un moment în altul, iar prin om 
Protagoras intelegea individul, nu omul ca specie. 

b) PRODICOS DIN CEOS. Un alt sofist mai vechi 
este gravul, sobrul si pedantul Prodicos din Ceos (c. 460 
le.n), prețuit chiar si de comicul Aristofan, neinduratul 
dușman al sofistiior. Era un iscusit retor si autorul apo- 
logului — Hercule la răscrucea vieții, între viciu si vir- 
tute. In acest apolog, Prodicos pledeazá pentru cauza 
virtutii. 

c) HIPPIAS DIN ELIS. Hippias din Elis (secolul V 
î.e.n.), contemporan mai tînăr al lui Prodicos, poseda cu- 
nostinte enciclopedice si era un bun vorbitor. El a fácut 
mai întîi deosebirea pe tărimul moral între ceea ce stă 
in natura omului si ceea ce este convenție omencască. 
Această idee solistă era o critică a moralei traditionale. 
care transformase convențiile sociale în valori eterne si 
nu voia să țină seama de natura constantă si innăscută a 
omului. 

d) GORGIAS DIN LEONTINOI. Cu Gorgias (c. 483-- 
3175 î.e.n.) din Leontinoi (Sicilia), ai doilea mare sofist du- 
pă Protagoras, se accentuează decandenta sofisticii. Pen- 
tru el, omul politic n-are nevoie de virtuti pentru a cu- 
lege roadele succesului, ci de „abilitate“ practică si de 
uşurinţa de a vorbi, pentru a strivi adversarul si a ză- 
păci poporul. Ca și Protagoras este cunoscut prin dez- 
legarea dată problemei adevărului, dezlegare mult mai 
îndrăzneață decit la Protagoras. Teoria lui se reduce la 
trei propoziţii paradoxale: 1) nu există nimic; 2) dacă ar 
exista ceva, nu l-am putea cunoaște; 3) dacă l-am putea 
cunoaşte, nu l-am putea împărtăși și altora. Deci, fiindcă 
totul este părere si aparenţă, caută să ai aparentele de 
partea ta. 

Sofistii următori, mai márunti, cunoscuti din operele 
lui Platon — Calicles, Euthydemos, Trasymachos, nu se 
sfiesc să susțină că dreptatea nu este altceva decit forţa 
Si bunul plac al celor de sus si indrázneti, iar legea este 
instrumentul perfid de luptă al celor -slabi împotriva ce- 
lor tari. Asemenea doctrine ne amintesc „morala stăpi- 
nilor^ a lui Nietzsche, din vremea noastră. 


Insemnátatea sofisticii. Într-o scurtă ochi- 
re rezumativă, sofistica reprezintă un moment critic in 
dezvoltarea gîndirii grecești, momentul de disolutie a mo- 
ralei religioase și afirmarea unei morale întemeiată pe 
„lumina“ inteligenţei. Asemenea momente critice apar 

si la alte popoare si in alte vremi, așa bunăoară in se- 
colul al XVIII-lea în Europa, si în parte și' astăzi. Cu 
toate că sofistica a accentuat anarhia morală a epocii, ea 
a avut și foloase: a fost universitatea populară a tinere- 
tului vremii. 


Din punct de vedere al evoluției ideilor, sofistica în- 
locuiește înțelesul general al filosofiei, ca speculație a- 
supra naturii, prin înţelesul mai îngust, de cercetare a 
omului. Cosmologia explică omul prin natură; cu sofisti- 
ca începe direcția opusă — explicarea naturii prin om. 
Problema omului a apărut pe pămintul Aticei; de la' ea 
va porni Socrate. pentru a-i da o dezlegare nouă, care 
va inspira pe urmași si va deschide o cale nouă filoso- 
fiei. Problema fundamentală a filosofiei devine cu So- 
crate ,cunoasterea de sine“ a omului si, prin om, a lu- 
mii. 


VI. A, doua epocă. De la Socrate la Aristotel 


Epoca naturalistă de afirmare a concepţiilor se înde- 
letnicise mai ales cu problema materiei şi prefacerilor 
ei; pe scurt, cu problema universului. Sofistii încheie 
această epocă prin descompunerea naturii, reducind lu- 
mea la senzațiile omului, punind-o dar în dependenţă ae 
cunoștința omuiui, ceea ce era o nouă problemă. 

Prin om, soiiștii înțelegeau omul individual si ma- 
terial, căci, ca si naturalistii, nici sofistii nu au noțiunea 
de spirit nemateriul, care, odată stabilită, putea să înlă- 
ture scepticismul si senzualismul sofist. Dacă există iri 
individ un spirit imaterial, această putere este comună 
tuturor oamenilor, este identică la toţi, este o Ratiune 
care” va deveni garantia unui adevăr obstesc, Ratiune in 
care naturaliștii credeau, însă n-o puteau intemcia din 
cauza materialismului lor, si pe care sofistii o negau, tot 
din pricina materialismului. 

Rațiunea universală. Sofistii nu  vàzuserà 
în om decit senzaţia trecătoare si individuală. Socrate 
descoperă în om Rațiunea eternă și universală, iar iluștrii 
săi urmași, Platon și Aristotel, pe temeiul acestei desco- 
periri, încearcă o sinteză filosofică, cu amplitudine uni- 
versală, care să întrunească si să concilieze ideile prece- 
dente naturaliste, avind ca nucleu de cristalizare ideea 

spiritualităţii, care din omenească, cum era încă la So- 
crate, devine universală și divină la Platon și Aristotel. 

În filosofia sintetică a acestei epoci se revarsă toate 
ideile filosofiei naturaliste, pentru a dobindi o tălmăcire 
nouă; din această filosofie ies după aceea aproape toate 
ideile filosofice de mai tirziu; este așadar rezervorul fi- 
losofiei grecești si icoana ei nopieritoare. Socrate este 
premergătorul, Platon este anuntátorul plin de vrajă, 
Aristotel implinitorul. Cei trei mari atenieni sint între 
ei ca Ioan Botezătorul, lisus si Pavel, citesitrei iudei. 

Atena devine creierul lumii, Atena — orașul ionie- 
nior mobili, vorbáreti, entuziaști, imaginativi, care au 
dat în artă Acropole, iar în filosofie raționalismul si 
instrumentul stiintific al silogismului. Atena pierduse in 
acea vreme credinţa oarbă in divinităţile homerice, a 
ăror putere tradițională nu mai avea prestigiul instinc- 
tivului, însă ştiu, prin reflecţie critică, să descopere o 
nouă divinitate, Rațiunea, creatoare a Adevărului etern, 
care este totuna cu Binele suprem si cu Frumusețea 
nepieritoare. 


Trecerea de la natură la om a dus la problema: cum 
poate cunoaşte spiritul omenesc lumea, problemă care 
n-a fost dezlegată decit după ce a fost întemeiată disci- 
plina filosofică a logicii, schiţată de Socrate si desăvir- 
sità de Aristotel. Dar omul nu este numai o ființă care 
gindeste, ci mai cu seamă o ființă care lucrează în obște 
cu ceilalți, o ființă care voiește; de aceea era nevoie de 
O cercetare a problemei voinţei si acţiunii, din care va 
ieşi etica sau morala. 


l. SOCRATE 


În zápáceala si kmna pricinuite de sofisti, min- 
tuirea va veni de la un omulet cu cap de Silen, fanatit al 
gîndirii, care răsturna Tradiţia pentru a introna Ratiu- 
nea: Socrate (c. 469—399), acela care avu tragica soartă 
de a fi marele martir al Ratiunii. Confundat de contem- 
porani cu sofistii, ceea ce numai în parte era adevărat, 
deoarece si el urmărea luminarea tineretului, batjocorit 
de comicul Aristofan si ucis de democratica Atenă, Su- 
crate trecea peste sofiști si deschidea noi luminisuri fi- 
losofiae. 

Viața lui Socrate. S-a născut cetăţean ate- 
nian, dintr-o familie sărmană; tatăl său,  Sophroniscos, 

era pietrar, iar mama sa, Phainarete, moasá. A început 
prin a imbrátisa meseria tatălui său, de pietrar-sculptor, 
și de-abia pe la 37 de ani se dezvălui chemarea sa de 
filosof si de dascăl de înţeiepciune. Nu se stie sigur care 
au fost îndrumătorii săi în filosofie. Este probabil că 
Socrate n-a rămas străin de problemele naturaliste și de 
discuțiile sofiste, iar cind s-a convins cà are de spus si 
el ceva, a vorbit ca maestru. Ca si lisus, Socrate n-a scris 
nimic, el nu preda filosofia, ci o trăia; el nu era un teo- 
retician, ci un pedagog si un caracter, era întruparea vie 
a intelepciunii. Ceea ce pretindea de la altii, el aplica in 
viaţă; el nu învăţa înţelepciunea pe bani, ci era un scul- 
pter al vieții, care aplica la propria sa persoană arta de 
a trăi si de a muri. El filosofa pentru viaţă, fiindcă trăia 
pentru filosofic. 

Din Atena n-a iesit decit cà soidat, pentru ca sà lup- 
te brav la Potidea, Delion si Amphipolis. Viata sa era 
o pildă de cumpătare si de sobrietate. Umbla cu picioa- 
rele goale, in orice anotimp, îmbrăcat într-o manta tot- 
deauna de acecași stofă. Pe la 50 de ani s-a însurat cu 
Xantippa, gospodară femeie, dar peste măsură de cicăli- 
toare, care n-a priceput niciodată genialitatea aceluia ca- 
re consimtíise să-i fie sot. 

Despre cei din urmă zece ani ai vieţii sale știm mai 
multe. In această vreme îl intilnim in Agorà sau în gim- 
nazi (scolile de exercitii fizice ale tineretului), inconju- 
rat de ucenici entuziaşti, și-l vedem acostind prin intre- 
bàri pe oricine, indiferent de pozitia socialà (bogati, mun- 
citori, ofiţeri, sofisti etc.) în scopul de a le cerceta cu- 
nostintele, a le dezvălui ignoranta si a-i îndemna la re- 
flectie si cultură. Pe putini îi cîştigă, pe multi și-i făcea 
dușmani, pe toti ii umilea prin pătrunderea inteligenței 
sale. 

Cu toate cà Socrate nu s-a gindit să construiască un 
„sistem“ filosofic, totuși, din operele a doi discipoli, Xc- 
nofen, om practic si ofițer, si Platon, ginditor genial, pu- 
tem reconstitui cu aproximaţie filosofia critică a lui So- 
crate. 

a) Scopul filosofiei socratice. Pentru a 
înțelege filosofia lui Socrate nu trebuie să uităm scopul 
urmărit de invátàmintul său filosofic — reforma socială 
a Atenei prin reforma morală, iar reforma morală prin 
reforma gîndirii, printr-o cultură raţională. 

Poporul are mari calități, își zicea Socrate, însă con- 
ducătorii lui sînt incapabili şi corupți; de aceea este ne- 
voie de o reformă morală si culturală a „conducătorilor“, 
care trebuie să dobindească „arta de a conduce“, nu prin 
ignoranță si împilare, ci prin lumină, prin cistigarea in- 
crederii celor ce au nevoie de conducere. 

Reforma inimii cere mai intii o reformă a inteligen- 
tei, a priceperii. Putem noi cunoaște adevărul, mai cu 
seamă adevărul moral, ce este bine si ce este rău? E pro- 
blema capitală de la care pornește Socrate, căci reforma 
morală trebuie intemeiată pe principii morale. În dezle- 
garea acestei probleme, Socrate trebuia să lupte pe două 
fronturi, ceea ce i-a fost fatal; pe de o parte, contra tra- 
ditionalistilor, admiratori ai eroilor de la Maraton, care 
vedeau adevărul moral în moravurile patriarhale ale tre- 
cutului glorios, moravuri ce nu puteau fi supuse discu- 
tiei fără a comite un atentat criminal împotriva cetății 
(comicul Aristofan era un traditionalist); pe de altà par- 
te, contra oamenilor noi, sofistii, care prin critica anar- 
hică a moravurilor patriarhale provocaseră un individua- 
lism fără friu şi fără nimic sfint. Așadar, Socrate avea 
să lupte și contra ignoranței tradiţiei și contra anarhiei 
hipercritice a sofistilor. 


b Metoda: dialectica. Pentru a descoperi un 
adevăr sigur, o chestiune se punea din capul locului: care 
este calea, metoda, procedeul care să ducă la acel ade- 
văr? , 

Există o asemenea cale, îşi zice Socrate, iar chipul 
cum a determinat această metodă, numită de la el ,,me- 
toda socraticá^, a rămas pildă, nedezmințită pină astà:i, 
de procedeu de invátàmint. Metoda socratică a fost nu- 
mită dialectica, adică procedeul de a afia adevărul prin 
intrebare si ráspuns, printr-o activitate de gindire co- 
mună a dascálului si a discipolului. Socrate nu ţinea să 
impună cu de-a sila adevărul, ca un fruct care cade cin 
pom, ci voia ca fiecare să-l producă din sine, printr-o 
activitate personală, căci adevărul stă atipit in cunostin- 
tele noastre obișnuite, doar că trebuie să-l scoatem la 
lumină prin convorbire. De aceea, nu numai în glumă, 
Socrate numea metoda sa „maieutica“, adică „arta de a 
ajuta nașterea adevărului“, făcind prin aceasta o aluzie 
la ocupaţia obstetricală a mamei sale. 

Deci fiecare este dator a-și îndrepta reflectia asupra 
sa: ,cunoaste-te pe tine însuţi“, cercetează ideile primite 

orbește prin tradiție, recunoaște sincer că deocamdată 
nu știi nimic, si nu se poate.sá nu descoperi adevărul! 
Dar in ce constă adevărul si cum se „naşte“ el? 

Punctul de plecare al lui Socrate erau părerile bru- 
te și necercetate ale oamenilor despre un lucru sau altul. 
Bunáoará, ce este curajul si de ce este el socotit o virtu- 
te? Prin întrebări mestesugite, el aduna cazurile parti- 
culare, în care noi vorbim despre curaj; de pildă, lupta 
contra inamicului, lupta contra suferinței si bolii etc. Din 
compararea acestor cazuri, el căuta să scoată partea co- 
mună, caracteristică pentru noțiunea de curaj. Notele co-_ 
mune ale faptei curajoase, îmbinate la un loc, alcătuiau 
notiunea clară de curaj, care apoi era statornicită prin- 
tr-o definitie. Asa dobindim o noţiune conducătoare, cla- 
ră, care să fie primită de toată lumea. 

Sofistii se opreau la cazurile individuale; procedeul 
socratic se ridica de la cazurile individuale, cu ajutorul 
inductiei, la o noțiune sau idee care era formulată printr-o 
definitie. Dialectica socraticá consta dar din trei momente: 
inductie, noțiune, definitie, procedee logice descoperite de 
Socrate, care, prin sistematizarea lor de către Aristotel, 
au rămas ca un bun intelectual de-a pururea cîștigat. 

Gindirea avea aeum un instrument de a descoperi 
adevărul — căutarea „noţiunii“, a cunoștinței generale, 
care valorează pentru toti si pentru totdeauna. 

c) Ratiunea. Existá asadar un adevár, existá prin- 
cipii obștești, există cunoștințe comune tuturor, iar aces- 
te cunoștințe comune, generale, alcătuiesc Rațiunea, adi- 
că facultatea de a descoperi universalul (noţiunea) si de 
a uni noţiunile în propoziţii universale (judecăţi şi ra- 
tionamente). Socrate a descoperit raţiunea, el este teore- 
ticianul ei. Ratiunea nu se schimbă de la om la om, ci 
este aceeași la toti; cine ascultă de ea, stă alături de 
ceilalţi: oamenii sint frati întru aceeași rațiune. 

d) Morala socratică. Tinta întemeierii cunos- 
tintei rationale era aplicarea rațiunii la viața morală, 
subordonarea voinței luminii raţiunii. Pentru Socrate, 
a lucra moral este a lucra după indemnurile gîndirii si 
principiilor rationale. Dar încă si mai mult, virtutea este 
însăși rațiunea, virtuțile sînt activități ale rațiunii. Ideea 
pare paradoxală, mai cu seamă creştinilor obișnuiți cu 
vorba evanghelică: „fericiţi cei săraci cu duhul!“ Ratio- 
nalismul semet al lui Socrate sustine din contra — „fe- 

riciti cei luminati de rațiune!“ Nu se poate concepe un: 
contrast mai mare ca intre lisus si Socrate. 

Urmarea firească a unei asemenea concepţii era câ 
virtutea, fiind ştiinţă, poate fi învățată, cá este destul a 
cunoaște binele pentru a-l săvirși. „Nimeni nu este rău 
cu bună știință“; omul rău este un ignorant, omul bun 
este înțeleptul. 

Sublimă concepţie, care nu vede partea iraţională, pă- 
timașă din natura omului! Şi totuşi; Socrate putea să 
intrevadà acel fond misterios, organic, din noi, căci el 
era adesea chinuit de vocea acelui „demon“ ascuns în el 
și care îi spunea, îi poruncea chiar ce nu trebuie să facă. 

Dacă virtuțile sint idei, era firesc ca Socrate să sta- 
bilească un sistem de virtuti în care virtuțile particulare 
să decurgă din virtuțile generale, precum noţiunea: de 
om decurge din noţiunea mai generală de „mamifer“, iar 
aceasta din aceea de „vertebrat“ si apoi din aceea de 
„animal“. Caret este virtutea cardinală din care izvorăsc 
celelalie virtuti? Negresit că trebuie să fie înțelepciunea 
(sophrosyne), din care decurs deductiv patru alte virtuti, 
după obiectul deosebit al înțelepciunii: 1) pietate faţă de 
zei; 2) dreptate față de oameni; 3) curaj faţă de primejdii; 
4) cumpătare, stápinire de sine față de plăcerile simtu- 
rilor. Socrate este cel dintîi ginditor care dă o temelie 
științifică moralei, si cu drept cuvînt Diogene Laertiu îl 
socotește întemeietorul moralei, iar Cicero spune despre 
el cá a coborit filosofia din cer, unde o ináltaserà na- 
turalistii, pe Pămînt, in asezámintele sociale si gospodă- 
riile omenești. Elevii socratici vor continua opera stiin- 
tfică a moralei socratice. 

Eudemonism, intelectualism si utili- 
tarism. Stiinta virtuţii duce cu necesitate la fericire 
(eudaimonia), pentru cà scopul vieţii virtuoase este feri- 
cirea: înțeleptul trebuie să fie fericit. Morala lui Socra- 
te este rationalistà (virtutea e știința) si eudemonistă (vir- 
tutea e fericire); prin aceasta, etica socratică devine un 
simbol al întregii etici greceşti, care poartă această in- 
doită pecete — intelectualism si eudemonism (eudaimo- 
nia = fericire, bunăstare). 

Dar în ce constă fericirea, cum se împacă fericirea 
insului cu fericirea tuturor? Fericirea este interesul, uti- 
lul, însă un interes clar înţeles, căci numai ceea ce folo- 
seste tuturor, foloseşte si individului; numai fapta al- 
truistă, viaţa virtuoasá aduce fericirea fiecăruia in parte 

și a tuturor îndeobște; egoismul se întoarce mai curind 
sau mai tirziu împotriva egoistului. Deci morala socra- 
tică mai este si un'utiliiurism obiectiv. De notat cà mo- 
rala lui Socrate si intreaga morală greacă nu cunosc no- 
tiunea de „datorie“, de îndemn categoric din afară, no- 
tiune care a fost adusă in Europa de creștinism. 


e) Moartea lui Socrate. Sfirsitul tragic al 
vieţii lui Socrate a fost piatra de incercare a concepției 
sale morale: el, care a învăţat pe alţii cum să trăiască, a 
știut să-i înveţe si cum trebuie să moară. Să privim mai 
de-aproape împrejurările care au dus !a cunoscutul pro- 
ces ce s-a încheiaț cu catastrofa osindirii la moarte a lui 
Socrate. 

Războiul peloponeziac dintre Sparta și Atena (431— 
404 î.e.n.) ruinase democratica Atenă și adusese înălța- 
rea aristocraticei si militaristei Sparta. Consecința trecă- 
toare a fost cà si la Atena „cei 30 de tirani“ răstoarnă 
democraţia, însă nu pentru multă vreme, fiindcă la rin- 
dul lor sînt înlăturați și urmează restaurarea democrati- 
că la 403 î.e.n. În timpul acestei restaurări, în anul 399 
î.e.n., Socrate este acuzat de Anytos, un tăbăcar bogat, 
de Meletos (autor dramatic) si Lycon (mic avocat), cei 
doi din urmă plătiți de cel dintii, că: 1) respinge divini- 
tàtile statului si primește alte divinități; 2) strică tine- 
retul, îndemnindu-l să nu respecte aşezămintele sociale. 
Pedeapsa cerută — moartea. 


Acuzarea era neintemeiatá, dar era susținută de ura 
tuturor acelora ce vedeau in Socrate numai un sofist, 
care prin critica sa ruinase moravurile*si contribuise la 
ingenuncherea patriei. Socrate avea să plătească o dato- 
rie contractatà de aliii, datorie pe care de altfel o plă- 
tise cu prisosintà prin învățămîntul sáu. Acuzatorii, igno- 
ranti si pátimasi, nu puteau sau nu vuiau să deosebească 
anarhia sofistá de critica  rationalistá socraticá. 

Cu toate acestea, Socrate poate ar fi scápat, la pro- 
ces, dacă s-ar fi apărat si ar fi implorat iertare judecá- 
torilor săi, vreo 500 la număr. Nu s-a plecat, căci n-avea 
de ce, ci şi-a zis: „mi-am jertfit viaţa pentru luminarea 
patriei; dacă meritele mele nu vor fi recunoscute, fără 
să mă apăr, insemneazá că m-am înșe'at şi că trebuie să 
mor“. La proces a vorbit cu demnitate și a respins ispita 
credinciosului său elev, Criton, de a fugi din închisoare, 
prin coruperea paznicilor. Chipul cum el a înţeles a-şi 
pleda cauza, cerînd, în loc de o pedeapsă mică, cum în- 

găduia legislaţia ateniană, o răsplată naţională, a iritat 
peste măsură pe judecători, care il osindiră la moarte 
cu mare majoritate, ca primejdios siguranţei statului. 

Între sentință şi execuţie s-au scurs vreo 30 de zile, 
timp in care corabia stintă trebuia să se ducă şi să se 
întoarcă de la serbările apoliniene de pe insula Delos, 
în care vreme orașul nu trebuia pingărit de nici 
o execuţie. Moartea sa prin otravă este  miscátor 
zugrăvită in Fedon de către Platon, care de altfel nu 
era de față, fiindcă era bolnav. Este moartea unui íin- 
telept ce are presimtirea că posteritatea îl va răzbuna și 
că amintirea pioasă a umanităţii ii va asigura si pe Pă- 
mint nemurirea, pe care el o visa intr-altá- lume. 

În adevăr, cu toată ura stupidă a contemporanilor, 
moartea lui Socrate a exercitat o inriurire ináltátcare pl- 
nă astăzi, căci tristă nu este moartea, ci viaţa lipsită de 
o semnificaţie superioară, semnificaţie pe care nici o ne- 
dreptate n-o poate injosi, iar moartea n-o poate decit 
înnobila. 


2. Micii socratici 


După uciderea, ca un martir, a dascălului, elevii, ca 
niște copii orfani si rătăciți, părăsesc Atena din dezgust, 
insă poate si de teama ostilităţii spiritului public; cei mai 
mulţi, între care și Platon, se retrag în apropiatul orășel 
Megara, locul de naștere al elevului socratic Euclid. Unii 
nici nu se mai întorc la Atena, ci întemeiază școli de 
filosofie aiurea; alţii, ca Platon, revin pentru a propo- 
vădui mai departe cuvintul nou si a face apologia ma- 
relui dispárut. 

Două sint doctrinele socratice care mai tirziu au le- 
gat roade: 1) întemeierea raţională a vieții morale, pro- 
blema morală; 2) cultivarea dialecticii ca mijloc de a afla 
noțiunea unică si universală, care îmbrățișează multipli- 
citatea faptelor particulare, problema logică sau a cunoş- 
tintei. 

Între ucenicii socratici care duc mai departe invátà- 
tura dascălului iubit deosebim două grupe: a) micii so- 
cratici sau socraticii partiali, care dezvoltă, in parte, fără 
metodă ştiinţifică si fără mare originalitate, una din ce- 
le două doctrine de căpetenie; b) Platon, care imbráti- 
seazà nu numai toate motivele socratice, ci aproape toate 
ideile presocratice ale naturalistilor, ca un focar in care 

converg aproape toate razele luminoase ale filosofiei di- 
naintea şi din vremea sa. 

Micii socratici pot fi împărțiți, după problemele cer- 
eetate si după locul unde profesează, in trei școli mai in- 
semnate: Scoala. cinică, Școala cirenaică, la: care pre- 
cumpănește interesul moral, si Școala megarică, la care 
predomină interesul logic. 

a) ȘCOALA CINICA. Dintre aceste trei școli, cea mai 
însemnată si cea mdi stăruitoare este Școala cinicá (se- 
colele V—III i.e.n.), întemeiată de Antistene (seco- 
lul V), discipol credincios al lui Socrate, după ce fusese 
mai inainte elev al sofistilor. Şcoala şi-a primit porecla 
după numele unuia din cele trei „gimnazii“ din Atena — 
Knosarges, dar mai tirziu numele a dat prilejul apro- 
pierii de Kines (ciini), ca o aluzie, cam grosolană, la via- 
ta extrem de sobră a cinicilor. 

Originalitatea cinicilor stă in concepţia lor etică, care 
este o exagerare a moralei eroice a lui Socrate. După 
Antistene, fericirea este scopul vietii, iar fericirea stà in 
cultivarea virtutii; in sfirsit, virtutea se sprijină pe in- 
telepciune sau rațiune, va să zică poate fi învățată. El 
repeta: „raţiunea sau ștreansul“. 

Prin intelepciune noi putem deosebi adevărateie bu- 
nuri ale vieţii de cele înșelătoare. Drept aceea, virtu:ea 
supremă este lipsa de iluzii asupra vieţii (atyphia). Ceca 
ce oamenii de rind preţuiesc ca bunuri (glorie, bani, iu- 
bire, familie etc.) sînt simple inchipuiri; bunul suprem 
este libertatea: lăuntrică, cbținută prin lipsa de nevoi, 
prin abstinenta absolută, prin renunţarea la rafinamen- 
tul plăcerilor 'trupeşti. 

Diogene. Cel mai mare discipol al sáu, al doilea 
întemeietor al Şcolii, este Diogene din Sinope (secolul 
al IV-lea îe.n.), figura cea mai populară a filosofiei gre- 
cești, după aceea a lui Socrate. Diogene împinge ci- 
nismul renunțării pină la paradox, ceea ce i-a atras sim- 
patia creștinătății. El umbla îmbrăcat într-o manta de 
cerşetor (tribon), purta desagà si un toiag, devenite, du- 
pă: el, recuzitele necesare oricărui filosof ce se respectă; 
nu avea. domiciliu, dormea pe unde putea, însă „butoiul 
lui Diogene“. este o exagerare. 

Diogene vede o prăpastie între robia culturii, cu mul- 
tele si complicatele sale trebuinte, şi libertatea maturii, 
cu nevoi reduse și simple; de aceea, Platon, care era me- 
reu ironizat de către Diogene, i] numeşte ei însuşi un 

„Socrate înnebunit“. Diogene este cel dintii ginditor cos- 


mopolit, care concepe un „stat al lumii“ fără legi, fără 
conslringere, anarhic. 


La Corint, Diogene a dat ochii cu tinărul Alexandru 
Macedoneanul, care, uimit de seninătatea filosofului ci- 
nic, a rostit: „dacă n-aş fi Alexandru, aș vrea să fiu Dic- 


gene“. Lucrul se explică — Alexandru avea să cuce- 
rească lumea, Diogene o învinsese deja... în sufletul 
său. 


Crates din Teba. Discipolul lui Diogene este 
Crates din Teba, iar al acestuia Metrocles si sora sa, 
frumoasa Hipparchia, devenită soția lui Crates, ea însăși 
filosof-cersetor. 

Un elev al lui Metrocles este fostul sclav Menippos 
(secolul III î.e.n.), autor de satire, imitate de scriitorul! 
roman Varro — „satire menipee“. 


Școala cinicá se eclipsează în veacul al III-lea î.e.n.. 
căci se transformă în Scoala stoică; întemeietorul stoicis- 
mului, Zenon din Citium, a fost elevul lui Crates. Totuși. 
cinismul reinviazá in epoca imperială (secolul I e.n.), ca 
o protestare contra materialismului vremii, și stăruic pînă 
prin veacul al V-lea e.n. Cei din urmă cinici trăiesc ca ana- 
horeti în Tebaida Egiptului, unde apare, tocmai in acea 
vreme, ascetismul creștin, probabil sub influența cinis- 
mului. Cei din urmă cinici sint cei dintîi asccti creştini. 

b) ȘCOALA  CIRENAICA. Este, de precădere, o 
Școală de morală (secolele V—III i.e.n.) A fost inteme- 
iată de Aristip din Cirenc, colonie greacă din nordul 
Africii (Cirenaica de astăzi). Aristip, devenit discipoi 
socratic, după ce fusese si el un admirator al sofistilor, 
intemeiază o etică cu totul opusă celei cinice. Fericirea, 
scopul vieţii, nu poate fi atinsă prin riguroasa abstineniă, 
prin virtute, ci, dimpotrivă, prin cultivarea' plăcerii (he- 
donè), curent etic ce a rămas pină astăzi sub numele de 
hedonism. 


Hedonism si senzualism. Doctrina cirenaică 
se rezumă in două propoziţii: 1) cunoștințele noastre au 
valoare subiectivă, sint senzațiile din noi, deci nu putem 
cunoaște natura obiectivă a lucrurilor (senzualism); 2) pe 
noi nu ne interesează decit rásunetul sentimental al sen- 
zațiilor — plăcerea și neplăcerea. Să căutăm dar numai 
plăcerea, plăcerea prezentă: a simţurilor, plăcerea fără în- 
grădiri sociale, însă, adăuga Aristip, cu o prea legitimă 

prudenţă, să stăpinim plăcerea, nu să ne lăsăm stăpiniţi 
de ea („am, nu sint avut, zicea el, și poate credea cá 
este așa). 

După moartea lui Aristip, Școala este condusă de Ín- 
teleapta sa fiică Arete, apoi de fiul acesteia, Aristip cel 
Tinăr. 

Între hedonistii cirenaici mai cităm pe ateistul Teodor, 
pe Anniceris, care încearcă să innobileze hedonismul, si 
pe Hegesias, care, convins că plăcerea este trecătoare și 
mai slabă ca durerea, sfirseste cu pesimism şi se face 
„apostolul sinuciderii“. Atit de adevărat este cá nesoco- 
titul cult al plăcerii provoacă dezgustul de viaţă. Hegesias 
este poat= cel dintii pesimist în istoria filosofiei. 

c) ȘCOALA MEGARICĂ (secolul V — începutul se- 
colului III i.e.n). Se indeletnicește mai cu seamă cu 
chestiuni de logicá si dialecticà. Intemeietorul ei este 
Euclid din Megara, care a fost de faţă la moartea lui 
Socrate. 

Euclid. Originalitatea lui Euclid stă in contopirea 
teoriei notiunilcr a lui Socrate cu teoria Existentei unice 
si neschimbátoare a eleatului Parmenide. În locul existen- 
tei unice suprasensibile a eleatilor, Euclid pune notiurea 
socratică de Bine si poate chiar transformă toate notiu- 
nile socratice in idei substantiale, in existente suprasen- 
sibile si neschimbátoare, si astfel schiteazá inaintea lui 
Platon teoria ideilor. Dar chiar dacá nu voim sá aducem 
o atingere originalitátii teoriei platonice a ideilor, tot tre- 
buie să recunoaștem influența Școlii megarice asupra lui 
Platon. 


Fiindcă Ideea este neschimbătoare, nu-i putem atribui, 
sub formă de judecată, vreo altă idee; bunăoară, nu pu- 
tem zice „omul este animal“, căci ideea de om nu poate 
deveni „ideea de animal“, ci nu putem rosti decît judecăți 
de identitate: „omul este om“, „animalul este animal“, 
ceea ce de altfel nu spune nimic si este stupid. 

Era de așteptat ca, sub astfel de auspicii, să se dezvolte 
în această Școală o dialectică subtilă si paradoxală, o artă 
de a discuta verbal (eristica), nu prea departe de sofistică. 
Intre reprezentanţii Școlii, pină la începutul secolului 
III î.e.n., cînd Școala dispare, avem pe paradoxalul Eubu- 
lide, pe Diodor Cronos și pe Stilpon, care era prea admi- 
rat, însă numai pentru noblețea si sfintenia vieţii sale. 

3. Platon si Academia 


Platon (427—347 î.e.n.), genialul ucenic al lui Socrate, 
a exercitat o înriurire atit de adincă si in același timp 
largă asupra culturii Occidentului, încît fără el această 
cultură nu mai poate fi înțeleasă. Platonismul este o Ïa- 
tură permanentă a spiritului european, iar scrierile plato- 
nice trăiesc si astăzi prin frumusețea neîntrecută a for- 
mei antice si a avintului poetic. 

Viaţa. S-a născut la Atena sau pe insula Egina, la 
427 î.e.n., dintr-o familie aristocratică, avind ca tată pe 
Ariston, ce descindea din neamul regelui Codros, iar ca 
mamá pe Perictione, din familia Dropides, inrudità cu 
Solon. Numele sáu de nastere era Aristocles, iar Platon 
va' fi o poreclà de mai tirziu, din cauza pieptului si frun- 
tii sale late. | 

Copilăria sa cade în vremea, tristă pentru Atena, a 
nenorecitului război peloponeziac, precum si a luptelor ci- 
vile dintre democrați și aristocrați. Aceste mohorite pri- 
velisti l-au dezgustat de politică si, spre binele omenirii, 
l-au îndreptat spre refugiul poeziei, la inceput, apoi al 
meditatiei filosofice. 

Posedind o imaginație tumultoasă, care nici mai tir- 
ziu n-a fost înăbușită cu. totul, cea dintii îndeletnicire a 
fost poezia şi teatrul. Dar cunoștința lui Socrate a fost 
hotăritoare pentru viaţa sa, a fost o lovitură de trăznet. 
A ars poeziile si a devenit un discipol entuziast. A murit 
poetul si s-a născut filosoful. Cind a făcut cunoștința lui 
Socrate avea 20 de ani, si a rămas opt ani alături de 
Socrate, pînă la moartea acestuia. Uciderea nedreaptă a 
lui Socrate l-a covirsit de amărăciune si de revoltă, si 
l-a îndemnat să ,reabiliteze* pe maestrul său. 

După călătoria în Megara, întreprinde mai multe că- 
lătorii de studii, aşa se povesteşte, în Egipt, unde cunoscu. 
matematica egipteană, la Cirene, unde intră în legătură 
cu matematicianul Teodor, apoi în coloniile din Italia su- 
dică, unde făcu cunoștința filosofilor pitagorici, a căror 
puternică ínriurire se vede în filosofia sa; în sfîrşit, în 
Sicilia, la Siracuza, invitat de „tiranul“ Dionysios cel 
Bătrîn si cumnatul acestuia, Dion. Reîntors la Atena, 
deschide o Şcoală filosofică, lîngă gimnaziul închinat lui 
Akademos, de unde vine şi numele Școlii — Academie, 
expresie rămasă simbolică pentru orice instituţie de înaltă 
cultură. | 

Mai tirziu a întreprins alte două călătorii la Siracuza: 
o dată după moartea lui Dionysios cel Bàtrin şi urcarea 
pe tron a lui Dionysios cel Tinăr, în speranţa de a ciștiga 
pe acesta din urmă pentru planurile sale cam romantice, 
de reformă politică și filosofică, speranță înșelată amar, 
iar altădată, a treia călătorie (361 î.e.n.), in scopul de a 
încerca o apropiere, de altfel neizbutită, între cei doi 
cumnati, Dionysios si Dion, care erau invrájbiti. 

Platon a murit in virstá de 80 de ani, cum spune 
Cicero, „cu condeiul in mînă“ (scribens mortuus est). 


Scrierile. Platon este cel dintii filosof grec de la 
care ne-au ràmas scrieri complete, ba chiar si unele a 
căror autenticitate a fost tăgăduită încă din antichitate. 
Toate operele (afară de cele 13 scrisori contestate, cu ex- 
ceptia celei de a 7-a si de Apologie) sint stilizate în formă! 
dialogată si cu mult simt dramatic, iar în aproape toate, 
Socrate, în semn de pietate, este convorbitorul de căpete- 
nie, prin glasul căruia Platon îşi exprima părerile sale. În 
total ne-au rămus de la Platon 35 de scrieri si 13 scrisori. 

În ceea ce priveşte ordonarea cronologică a scrierilor 
platonice, atit de însemnată pentru întelegerea dezvoltării 
filosofice a lui Platon, savanții de astăzi sint departe de a 
fi de acord. După cercetări extrem de migăloase ale mul- 
tor specialisti, asupra stilului si asupra fondului, scrierile 
platonice au fost orînduite cu aproximaţie în chipul ur- 
mător, de către K. Praechter, în Istoria filosofiei a lui 
Überweg (vol. I., ediţia 1920): mai întîi este probabil că 
nici un dialog nu a fost scris mai înainte de moartea lui 
Socrate; în al doilea rind este tot probabil că scrierile in 
care personalitatea lui Socrate este mai viu reliefată au 
fost scrise mai de timpuriu. Un alt fapt este că în scrierile 
dintii se ocupă numai cu determinarea logică a noțiunilor 
morale, iar teoria ideilor nu se manifestă încă, cel puţin vă- 
dit. După aceste considerente, precum și altele, ordinea în 
timp a operelor platonice este următoarea: 

1. Scrieri din tinerețe — Apologia (Apărarea), Criton, 
Ion, Protagoras, Laches, Republica (cartea I), Lysis, Char- 
mides şi Eutijron. Să se noteze că dialogul Republica a 
fost obiectul unor cercetări speciale si rezultatul lor este 
că acest dialog n-a fost scris dintr-o bucată. 

2, Scrieri 'din perioada de trecere, în care începe a se 
desemna teoria ideilor si prin care Platon intră in lupta 
socială si filosofică a timpului (contra sofistilor, democra- : 

tiei, heracliteismului) — Gorgias, Menon, Eutidem, Hip- 
pias cel mic, Cratil, Hippias cel mare si Menexene. 

3. Scrierile vîrstei mature — Ospáütul, Fedon, Repu- 
blica (cărțile II—X) si Fedru. Este epoca apariţiei teoriei 
ideilor, ca sîmbure al întregii filosofii platonice. „Ideile“ 
sint substanţele oarecum spirituale ale lucrurilor mate- 
riale sensibile. 

4. Scrierile bütrinetii — Teetet, Parmenide, Soţistul, 
Politicul, Fileb, Timeu, Critias, Legile (și Epinomis). În 
această perioadă, bátrinul Platon, fără a renunţa la meta- 
fizica ideilor, se ocupă mai mult cu problema logică a 
noțiunilor, începe să dea o mai mare însemnătate lumii 
sensibile şi realităţii sociale. Tot acum se accentuează şi 
mai mult influența mai veche si crescindă a concepției 
orfico-pitagoreică. Numerele tind să ia locul ideilor. 
Opera Legile (Nomoi) este cea mai cuprinzătoare si se stie 
despre ea cá este cea de pe urmă si cà a apărut postum. 
Vrednic de reținut este că în acest dialog Socrate nu mai 
figurează deloc ca interlocutor, si în el se susțin reforme 
politice cu totul impotriva spiritului socratic. 

Doctrina. Cine citește cu atenţie operele platu- 
nice nu poate să nu aibă impresia de confuzie, de lipsă 
de sistem unitar, pricinuită de faptul că Platon a fost 
întreaga sa viaţă într-o imbelsugatà prefacere intelectu- 
ală si că şi-a cizelat într-una concepţiile sale imbogátin- 
du-le adesea, modificindu-le simţitor uneori. Ceea ce în- 
deobste se cheamă „filosofie platonică“, platonismul cla- 
sic, „teoria ideilor“ se găsește în Fedon, Republica (cărţile 
VI—VII), Ospăţul si Fedru. 

Aparenta contradicţie dintre deosebitele momente ale 
evoluţiei filosofiei platonice își află o lămurire în gran- 
dioasa încercare a lui Platon de a sintetiza raționalismul 
socratic cu mai toate concepțiile filosofice premergătoare 
lui Socrate. Era un „frumos risc“ si în parte i-a reuşit. 

Pornind de la concepţia socratică că rațiunea, noțiunea 
este instrumentul adevărului, tinind seama de motivul etic 
al cultivării rațiunii, el lupta să apropie pe Heraclit, pro- 
fetul schimbării, de Parmenide, profetul existenţei ne- 
schimbătoare, imprumutind în acelaşi timp elemente de la 
Anaxagora, teoreticianul intelectului ordonator, de la so- 
fistul si senzualistul Protagoras, dar mai cu seamă de la 
cosmologia pitagoreică. 

Dialectica. Inima filosofiei platonice este teoria 
ideilor, cuvînt care a fost introdus de el în limbajul filo- 

sofic. Ideea este obiectul cunoștinței adevărate, iar dialec- 
tica este metoda de a ajunge la cunoașterea ideit. Ce în- 
telege Platon prin dialectică si intrucit se deosebește 
dialectica platonică de dialectica socratică? 

Ne reamintim că dialectica socratică era calea prin 
care ne ridicăm, în spirală, de la cunoștințe confuze la 
cunoştinţe clare și universale pentru toţi oamenii; pen- 
trà Platon dialectica este calea prin care suim de la cu- 
nostinta sensibilă, nesigură si individuală, la cunoştinţa 
rațională, sigură si statornică, adică la idei, care pot fi 
în noi fără ca să fie si în afară de noi, ca obiecte. În ace- 
lasi timp, fiindcă lumea sensibilă este individuală, „ideile“ 
generale nu pot exista în această lume, ci trebuie să alcă- 
tuiască o lume suprasensibilă, o lume inteligibilă, adică 
prinsă numai prin ochiul minţii. Lumea sensibilă este fi- 
zică, lumea inteligibilă este metafizică. La Socrate, ideea 
era o cunoştinţă generală in om, in spiritul lui; nu avea 
deci o existență obiectivă, de sine stătătoare, cum are la 
Platon. 

Dialectica este dar procedeul de cunoștință care ne 
înalţă din lumea sensibilă în lumea metafizică sau supra- 
sensibilă; de aceea, metafizica a fost numită si dialectică, 
rezultatul procedeului (metafizica) a primit numele pro- 
cedeului însuși (dialectica). 


În sine, ca simplă metodă logică, dialectica se reduce 
la două momente ritmice: 1) inducția socratică, adică scoa- 
terea noțiunii, a cunoștinței generale din cazurile parti- 
culare; de pildă, noţiunea de „cal“ din compararea cailor 
individuali; 2) diviziunea (diairesis) noţiunilor în genuri, 
specii, subspecii, pină la lucrurile individuale; de pildă, 
corp se subdivide în corp insufletit si corp neînsuflețit; 
corp insufletit — in animal și plantă, si tot asa mai de- 
parte, de la genurile supreme (summa genera) pînă la spe- 
ciile cele mai concrete (infima species). Dintre aceste două 
momente, al doilea, diviziunea, a devenit caracteristic 
pentru „dialectică“. 


Geneza teoriei ideilor. Olimpul ideji- 
lor. Am zis: teoria ideilor este simburele platonismului. 
Ce sint ideile, cum a ajuns Platon la formularea lor? Ge- 
neza teoriei ideilor ne-o schițează marele discipol platonic, 
Aristotel, în „metafizica“ sa. Ideea este o combinaţie a 
teoriei devenirii neîncetate a: lui Heraclit si a metodei 
socratice de formare a noţiunilor. Platon învățase, in ti- 
nerete, de la heracliteianul Cratylos că lumea sensibilă 

este într-o necurmată si impestritatà prefacere si că, prin 
urmare, cunoștința sensibilă (aisthesis) este schimbătoare 
și de aceea nesigură. De la Socra.e învățase, mai tirziu, 
că adevărul este o cunoștință statornicá si că această cu- 
nostintá stabilă nu se află în senzatie, ci în noţiune; de 
pildă, deosebiți, schimbátori si pieritori sint oamenii, însă 
unică, neschimbàtoare si nepieritoare este noţiunea de om, 
„umanitatea“. Cum sensibilul este schimbător, noţiunea 
trebuie să fie nesensibi ă, adică oarecum spirituală. Pină 
aici Platon este socratic, căci existenţa spirituală a ideii 
poate fi localizată în om. Cel puţin într-unele din dialo- 
gurile platonice, ideea există numai în spiritul omului. 

Poate sub înriurirea Școlii megarice, sau a lui Parmeni- 
de si a pitagoricilor, ideea, dintr-o existenţă în spiritul omu- 
lui, dobindeste o existență metafizică, în afară de om, ba 
chiar ideea se transformă în „existență“ adevărată şi ne- 
schimbătoare, față de care senzația şi lumea sensibilă 
schimbătoare sint părere si aproape nonexistenţă. Ideea 
este esența suprasensibilă a lucrurilor, prototipul lumii 
sensibile, exemplarul etern al lumii schimbării si sen- 
sibile. | 

Mai tîrziu, în dialogurile Sofistul și Parmenide, Platon 
recunoaște oarecare mişcare si ideilor, pentru ca să se 
„amestece“ între ele, aşa cum în mintea noastră noţiunile 
se combină sub formă de judecăţi și raționamente. Ideile 
alcătuiesc, în lumea lor, un organism spiritual cu rapor- 
turi, de supra-, co- si subordonare, corespunzătoare ra- 
porturilor dintre notiunile omenesti. Numai asa gindirea 
noastră poate reproduce lumea suprasensibilă, invizibilă, 
metafizică. | 

Ideea este substanța lucrurilor (tò éntos ón), ea există 
în sine pentru sine, în mod absolut. Există atitea idei 
suprasensibile cite feluri de lucruri sint în lumea sensi- 
bilă. Platon admitea idei despre lucrurile fabricate de om 
(pat, scaun etc.) ba chiar și despre murdării si simple 
negatii. Mai tîrziu, în fata obiectiilor, Platon a redus nu- 
mărul ideilor numai la cele corespunzătoare lucrurilor 
naturale, excluzind pe cele corespunzătoare lucrurilor ar- 
tificiale. 

Ideile alcătuiese un sistem logic subordonat unei idei 
supreme, care este ideea de Bine. Această idee este con- 
ditia cunoașterii celorlalte idei, soarele lor inteligibil, 
asemenea Soarelui care luminează lumea sensibilă, dar 
este şi condiţia existenţei lor. De ce Platon socotește ideea 

de Bine, o simplă noţiune de valoare omenească, drept 
ideea ideilor, principiul universal? Fiindcă universul este 
ordonat, este armonic (idee pitagoreică) și fiindcă armo- 
nia presupune dreptate (idee socraticá); nu putem gindi 
armonia lumii fără ideea din care izvorăsc ordinea si drep- 
tatea, fără ideea de Bine, ce se identifică cu Dumnezeu sau 
cu. demiurgul, creatorul lumii. 

in acelaşi timp, ideile sînt principiile acţiunii morale; 
cum ar putea fi principii morale dacă n-ar decurge din 
Binele universal? 

Lumea sensibilă. Ce este însă lumea sensibi- 
lå? Este o copie palidă a lumii ideilor, o lume de umbre 
Si de păreri ce nu au realitate decit dacă se împărtășesc 
(teoria participatiei) din idei, eternele prototipuri (para- 
digma) ale lucrurilor. Între ideile eterne si lucrurile sen- 
sibile trecătoare există un raport de comunitate, dar 
această comunitate sau prezență a ideilor, ce explică um- 
bra de existență de care se bucură lumea sensibilă, nu 
atinge citusi de puţin unitatea si indestructibilitatea idei- 
lor-modele eterne. Însă tocmai aici se ivește o greutate, pe 
care Platon n-o putea înlătura — cum se face că aceeaşi 
idee se află împărțită în mai multe lucruri sensibile? Sau 
ideea este într-adevăr prezentă in lucruri, si atunci isi 
pierde unitatea, sau își păstrează unitatea, dar rămîne 
„izolată“ cum spune el însuși, de lucrurile sensibile, a 
căror existenţă devine atunci de neînțeles. 

Așadar, există două lumi radical deosebite: lumea sen- 
sibud (Kosmos aisthetos), lume a părerii, o lume fenome- 
nală. si o lume inteligibilă Kosmos noetos), lumea ade- 
vărului etern. Sau, mai dezvoltat, in ordine descrescindă 
de perfectiune: 

Lumea inteligibilà Lumea sensibilă 
(Existenta neschimbătoare) (Schimbarea) 


1) idei 2) entități matematice 3) corpurile reale 4) imaginile 
l corpurilor 


Acestora le corespund patru feluri de cunoştinţe, în 
ordine descrescîndă de perfecțiune: 


Cunostinta inteligibilă (episteme) Cunostinta sensibilă (dora) 
(Adevăr) ` (Părere) 
| | 
1) Intelect 2) Ratiune 3) Perceptie 4) Imaginatie 

Unii ginditori moderni şi-au dat toate silintele de a 
smulge „ideii“ platonice o altă interpretare decit aceea 
de existentă suprasensibilă, cu totul „separată“ de lumea 
sensibilă, făcind din ea o simplă „ipoteză“ a raţiunii, o 
funcție a inteligentei, o lege de ordonare a senzatiilor. 

Insă această interpretare nu se împacă cu spiritul filo- 
sofiei platonice, chiar cu a platonismului din vremea bă- 
trinetii filosofului, ci mai aproape de Platon stă interpreta- 
rea schopenhauerianàá a lui Deussen, care transformă ideea 
într-o „forță a naturii“. 

Erotica. Lumea sensibilă sau corporală este o lume 
de umbre înșelătoare; lumea inteligibilă sau lumea ideilor 
cste realitatea nepieritoare, adevărul absolut. Despre lu- 
crurile sensibile trecătoare nu avem decit păreri persona- 
ic; despre lucrurile inteligibile (ideile) avem numai adevă- 
ruri, căci adevărul este partea comună, universală, tipică, 
care se reflectează în natură, din idei, si pe care o gindim, 
nu o percepem. 

Căci fenomenul sensibil este un reflex trecător al Ideii 
eterne, suprasensibile. Ideea suprasensibilà este prea or- 
bitoare pentru a fi privită în faţă; trebuie să ne mulţumim 
cu imaginea ei în lumea materiei. 

Totuși, fiinteazà in noi o putere ce ne poate apropia 
de lumea ideilor încă mai mult decit gindirea, există în 
noi un avint eroic care ne poate înălța într-o lume curată, 
unde nu poate zbura nici un aeroplan modern. Această 
forță, ce ne pune într-o legătură nemijlocită cu lumea 
ideilor, este iubirea (eros). 

De obicei, prin iubirea platonică se înțelege o iubire 
romantică, un sentimentalism vag, o reverie de om fără 
vlagă. Nu aceasta înțelegea și Platon. Pentru el, iubirea 
era admirarea frumosului material, însă numai intrucit 
acesta ne lăsa să întrevedem ideea pură a frumosului 
etern, a „frumosului în sine“. 

Frumosul etern. Un corp frumos revelează un 
suflet frumos, iar un suflet frumos este simbolul frumo- 
sului divin si nevăzut. În fata frumuseţii sensibile avem 
fiorul divinului si nemuririi, iar extazul si transportul din 
iubire sint un semn că ne aflăm înaintea realităţii eterne. 
Cînd iubim, spune Platon în Fedru, parcă simtim cum 
cresc aripi sufletului si cum ne avintăm spre o lume ne- 
văzută, în care am trăit inainte de naștere si in care ne 
vom întoarce după ce moartea ne va dezrobi din temnita 
trupului. 

Teoria amintirii. Acum ne explicăm de ce 
unele adevăruri, de pildă cele matematice, tișnesc din noi, 
fără să le fi învăţat vreodată. Ele au stat atipite în suflet, 
ca o nestearsá amintire a vieții ce am dus-o înainte de 
naștere, in lumea curată a ideilor pure. Cunostinta adevă- 

rată este o amintire (anamneză) a ceior văzute in lumea 
inteligibilă; a cunoaște adevărul este a-l recunoaște. 

Preexistenta sufletului este însă o lămurire fantastică 
a cunoștinței adevărate. Este un mit, un basm fermecător, 
iar Platon, care a rămas toată viaţa un mare poet, s-a fo- 
losit adesea de simboluri poetice pentru a traduce în lim- 
baj omenesc ceea ce nu poate fi exprimat decit în graiul 
zeilor. 

Fizica. Cu toate că Platon socotea lumea sensibilă, 
obiectul fizicii (cosmologia), ca o lume de păreri inşelătoa- 
re, totuşi, reluind tradiţia naturalistilor premergători, riv- 
neste si el a da o explicare raţională acestei lumi sensibile. 

Adaugă însă că această explicare nu poate avea seme- 
tia de a se socoti adevărată, ci cel mult o „părere adevăra- 
tă“, oricum deosebită de părerea greșită. În genere, cos- 
mologia platonică tinteste a dovedi că lumea sensibilă este 
realizarea ideilor eterne, cu ajutorul figurilor geometrice, 
atit de apropiate de ideile pure. Fizica lui Platon este con- 
centrată în dialogul maturității sale — Timeu, după nu- 
mele unui pitagoric contemporan, lucru ce ne arată ma- 
rea înriurire exercitată de Şcoala pitagoreică asupra fizicii 
platonice. Acest dialog a fost opera platonică cea mai ci- 
tită la sfirsitul antichităţii sr în evul mediu. 

În acest dialog, Platon, pentru a putea lămuri lumea 
sensibilă, este nevoit a admite, alături de ideile modele 
ale lucrurilor, un spaţiu amorf, vag, totuna cu nonezisten- 
ta, fiindcă este absolut nedeterminat, si pe care el îl con- 
fundà cu materia. Determinarea materici amorfe prin idei, 
amestecul dintre spatiul gol si idee este chiar lucrul sen- 
sibil. 

Dar Platon, pe lingà ideile eterne si materia nedeter- 
minată, trebuie să admită si un plăsmuitor, un Demiurg 
care ordonează materia după planul ideilor eterne si ne- 
schimbătoare. Cea dintii creaţie finalistă (în vederea ar- 
moniei) a Demiurgului este Sufletul unic al lumii, după 
care plásmuieste corpul lumii. 

Acest corp al lumii îl întocmește introducind in ma- 
teria haotică ordinea formelor geometrice, între care cea 
“mai elementară este triunghiul. Din compunerea triunghi- 

urilor ies cele patru elemente — apa, focul, aerul și pă- 
mintul, care apoi dau naştere bogatei lumi materialeg 

Psihologia. Asemenea sufletului lumii este numai 
o „parte“ din sufletul omenesc — rațiunea (logistikon), 
elementul dumnezeiesc din noi, aşezat în cap. 

Alături de acesta, mai vibrează in noi încă două su- 
flete: principiul curajului (thymoeideés) sau voința, care 
este un impuls nobil, si pofta, apetitul (epithymetikon), 
afectivitatea, manifestarea cea mai grosolană a sufletului. 

Cele două suflete din urmă trebuie să asculte de su- 
fletul superior, rațiunea, precum conducătorul carului ciîr- 
muieste cei doi cai inhámati. Planta nu are decît apetitul, 
pofta; animalul are in plus curajul, vointa, iar omul ere 
pe deasupra principiul suprem rational. 

Nemurirea sufletului.: Sufletul omului este 
nemuritor, căci este o esență simplă si a preexistat vieții 
de pe Pămînt; ceea ce a existat înainte de naștere va ton- 
tinua o soartă eternă dincolo de moarte. Dar nemurirea 
sufletului nu se întemeiază numai pe simplitatea suiletu- 
lui, însușire care înlătură disoluția, legată doar de ceea 
ce este compus (material), și nici pe teoria „amintirii 
despre o viață preexistentá, ci nemurirea este o urmare 
firească a existenței Ideilor. Sufletul se „împărtășește“ 
atit de strîns din ideea de „viaţă“, încît se confundă cu 
ea; cine zice suflet, zice viaţă. Însă atunci un suflet mort 
este o contradicţie logică; sufletul nu poate muri nicioda- 
tă, deci este nemuritor. 

Drept aceea, viața inteleptului pe Pămînt nu este decit 
o pregătire pentru viaţă fără sfirșit,*de „dincolo“. 

Etica şi politica. Morala platonică merge mină 
în mînă cu politica, dar şi invers. Individul este un mic 
Stat, precum Statul este un Individ in mare; ceea ce este 
scris cu litere mici în fiecare stă scris cu litere mari in 
Comunitate. Iată dovada: precum în spiritul individului 
părțile inferioare ale sufletului (curajul și poftele) sînt da- 
toare a se supune poruncii părţii înalte şi conducătoare 
(rațiunea), fiindcă numai asa domnește în suflet armonia 
si cumpáneste dreptatea, tot astfel în marele om, care este 
„Statul“, clasele sociale „inferioare“ datoare sînt a asculta 
de conducători. Precum fizica arată cum ideile se realizea- 
ză în lume, politica arată cum ideile eterne se realizează 
în umanitate. 

În dialogul Republica sau Statul (Politeia), de un dra- 
matism şi de o frumuseţe neintrecute, Platon se încumetă 

a construi utopic statul ideal si desávirsit, în care domnesc 
armonia socială si dreptatea, ce din nefericire nu cirmuiau 
statul democratic al Atenei din vremea sa. Dar să nu cre- 
dem că statul ideal platonic este un stat oarecare, ci sta- 
tul ideal grecesc, căci si pentru el „statul“ rămine ,,ceta- 
tea“ (polis), oraşul, cum erau de altfel toate statele gre- 
cești din vremea sa. Statul grecesc nu era o naţiune in 
înţelesul de astăzi, ci o mulţime de oraşe libere, care aci 
se sfisiau între ele, aci, mai rar, încheiau alianțe in fata 
dusmanului comun. 

Așadar, statul ideal este acela unde este regină drep- 
tatea, iar dreptatea, după Platon, este cultul competentei, 
adică fiecare să se ocupe de ceea ce îi este orinduit prin 
firea sa înnăscută si să nu viseze că ar putea face orice, 
cum credea cetățeanul democraţiei ateniene. 5i ce este 
orinduit fiecăruia a sávirsi? Răspunsul îl dă rostul pe ca- 
re îl are în stat clasa socială a fiecăruia. Există dar în sta- 
tul ideal o ierarhie de clase sociale, prin naştere inegale, 
corespunzátoare celor trei forte sufletești — clasa munci- 
torilor (demiurgi), a producătorilor, care sint în stat ceea 
ce sint poftele în suflet; clasa războinicilor sau ,,apáráto- 
rilor“ (phylakes), corespunzătoare curajului: (andreia), băr- 
bátiei, si clasa „conducătorilor“ (ărchontes) sau filosofilor, 
ce reprezintă rațiunea. Numai atunci vor impáráti armo- 
nia si dreptatea în cetate, cînd conducătorii vor fi filosofi 
(aluzie la Dionysios) sau cînd filosofii vor fi conducători. 
Muncitorii vor hrăni pe războinici şi pe filosofi, iar aceș- 
tia îi vor apăra şi îi vor cirmui. Filosofii și războinicii vor 
primi o anumită educaţie, o educaţie filosofică, care, fără 
să uite, ca o întregire necesară, educaţia fizică, atit de pre- 
tuità de greci, va trece de la cultivarea muzicii sănătoase 
la cultivarea matematicilor si, în sfîrșit, la bátrinete, pen- 
tru cei aleși, la dialectică, ce culminează în contemplarea 
ideii de Bine, pe care cu rivná o vor înfăptui în Cetatea 
Omului. 

Pentru ca luptătorii si conducătorii să nu fie ispititi a 
uzurpa puterea statului, a cărui conducere absolută o au, 
ceea ce implică si jertfă din partea lor, ei nu vor poseda 
nimic personal — proprietăţi, bani, familie, ci totul va fi 
in comun — casă, avere, femei și copii (comunism aristo- 
cratic). De notat că Platon este cel dintii feminist; el acor- 
dă femeilor aceleași drepturi, dar si aceleaşi datorii, ca si 
bărbaţilor. 

Statul platonic, pe care făuritorul lui a încercat fără 
succes a-l pune în practică în Siracuza, a fost în parte 
realizat, în timpurile noi, de călugării iezuiți în Uruguay 
(America de Sud)ill.. 

Statul platonic este un Stat deplin ierarhizat, dar nu 
este un stat de caste pietrificate, cáci admite trecerea de 
la o clasá inferioará la alta superioará, pentru cei distinsi, 
insá si invers, o scápátare pentru cei degenerati. Statul 
ideal platonic, inspirat de statul militar spartan si de teo- 
cratia Egiptului, se aseamănă cu statul ierarhic medieval, 
care, în locul filosofilor, avea pe preoţi, ei insisi niște fi- 
losofi. Statul comunist platonic este o aristocrație a ra- 
țiunii, o teocratie laică. 

Însemnătatea istorică a lui Platon. 
Grandioasa construcţie platonică a avut o înriurire incal- 
culabilă, mijlocită si nemijlocită, asupra viitorimii. Fără 
Platon n-ar fi existat Aristotel; dacă n-ar fi existat Platon, 
n-ar fi existat nici Plotin si neoplatonismul, iar fără neo- 
platonism și aristotelism dogmele creștine nu s-ar fi putut 
întocmi și n-am fi avut filosofia scolastică, care, oricum, 
a pregătit filosofia modernă. De asemenea, platonismul a 
fost cea dintii doctrină din antichitate care, în vremea 
Renașterii, a adus un suflu nou filosofic în pustiul scolas- 
ticii în decadentá; în sfîrşit, pînă astăzi, cînd se vorbește 
de o reînviere a lui Platon, platonismul a rămas temelia 
idealismului îndeobște. 

Dar platonismul prezintă mari primejdii și chiar scă- 
deri filosofice, căci adesea el înlocuiește explicarea exactă, 
științifică a lucrurilor cu speculații fantastice si chiar cu 
mituri poetice ce pot „înălța“ sufletul, însă, în schimb, nu 
dau decit o lămurire ieftină și înșelătoare, care nu rezistă 
nici experienței, nici criticii. 

Vechea Academie. După moartea lui Platon, 
Academia, cu grădina și biblioteca ei, rămin proprietatea 
elevilor care vor continua activitatea filosofică, sub con- 
ducerea unui scholarch. Acesta preda doctrinele platonice 
si îngrijea ca printr-un „ospăț“ anual să se sărbătorească 
întemeierea Școlii si fondatorul ei. Această Școală, cu 
eclipse trecătoare, va stărui pînă la finele lumii antice, iar 
cea din urmă școală grecească va fi Şcoala neoplatonică 
din Atena, instalată chiar în clădirea Academiei. 

În istoria filosofiei antice deosebim trei şcoli academice: 
Vechea Academie (secolul IV î.e.n),  numaidecit după 
Platon; Academia de mijloc (c. secolul III — jumătatea se- 


84 


colului II) sau probabilismul (Carneade si Arcesilas), si 
Academia nouă (secolul II si următoarele), care impru- 
mută noţiuni filosofice de la alte şcoli si devine eclectică, 
ca toate școlile grecești de la sfîrşitul antichităţii. 

Neoplatonismul va ocupa locul, devenit gol, după dis- 
paritia celor din urmă platonicieni. 

Vechea Academie (c. secolul IV î.e.n.) este condusă mai 
întii de Speusip, nepotul de soră al lui Platon (347—339), 
apoi de Xenocrates din Calcedon (339—314), de la 270 de 
Crates. În general, vechii academicieni rămîn credincioşi 
doctrinei lui Platon, de care se depărtează însă intr-unele 
puncte. Astfel, Speusip înclină spre o concepţie panteistă, 
iar Xenocrates căuta a combina platonismul cu pitago- 
rismul, adică a identifica ideile cu numerele, identificare 
de care se zice că s-a apropiat chiar Platon la bátrinete, 
Si care va avea să joace un mare rol în şcolile filosofice 
din vremea amurgului antichității — neopitagorism si neo- 
platonism. 


4. Aristotel si peripatetismul 


Aristotel (384—322 îe.n.), cel mai original discipol al 
lui Platon, este implinitorul raționalismului întemeiat de 
către Socrate si îmbogăţit de Platon. 

Platon izbutise a da, în sfîrșit, o dezlegare mulțumi- 
toare opoziţiei covirsitoare dintre devenirea fără existentă 
a lui Heraclit si existenţa fără devenire a lui Parmenide 
— schimbarea aparţine lumii sensibile (fizica), existenţa 
neschimbătoare lumii inteligibile, a Ideilor (metafizica), 
intre care există aceeaşi legătură ca între original și copie, 
lumină și reflexul ei. În idee, adică în elementul de gene- 
ralitate, prins numai prin gindire, Platon descoperă esenta 
explicativă a tuturor prefacerilor din lumea sensibilă. 

Răminea totuși un cîmp vast de cercetări; noua teorie 
trebuia să fie controlată prin aplicarea ei amănunțită si 
sistematică la toate fenomenele naturii. Trebuia explicată 
lumea sensibilă, așa cum înţelegea Platon s-o explice — 
a descoperi esența, substanța, elementul comun din eveni- 
mentele naturii: materie, viaţă, suflet, societate. Căci a ex- 
plica un lucru era, după Platon si Aristotel, totuna cu a-i 
dezvălui esența, ideea, forma tipică care îl produce. Dar, 
negresit, pentru ca esența să producă lucrul si să-l explice 
trebuie să fie chiar „în lucru“, să devină cauza lui. Ei bine, 
generalizarea și verificarea platonismului, pe temeiul unei 

însemnate modificări a teoriei ideiior, este opera enciclo- 
»edică a lui Aristotel. La Aristotel, ideea se coboară din 
Olimpul inteligibilului în lucru, si devine forma producă- 
toare a lucrurilor sensibile. 

În opere nepieritoare, Aristotel a lăsat expunerea cea 
mai sistematică si cea mai enciclopedică a științei elene, 
din care s-a adăpat antichitatea și evul mediu vreme de 
2000 de ani. În Aristotel descoperim pe cel din urmă cuge- 
tător original al grecismului pur, căci, după el, filosofia 
greacă incetează de a mai fi o creație națională grecească. 

Viatalui Aristotel. S-a născut în Stagira, nein- 
semnată colonie grecească din Peninsula Calcidică (Tracia). 
Tatăl său fusese medicul curant al regelui Macedoniei, 
Amyntas, si se trăgea dintr-o familie care avea ca meserie, 
moștenită din tată in fiu, medicina, fapt ce ar putea ex- 
plica în parte înclinarea lui Aristotel spre cercetarea lumii 
sensibile, pentru care Platon arăta la început indiferență, 
dar de care se va ocupa mai tirziu, probabil sub influenţa 
lui Aristotel. Vreme de 20 de ani studiază la Atena, în 
Academia condusă de Platon, pînă la moartea acestuia, cu 
care avea deseori discuții aprinse, fără ca să ajungă prin 
aceasta la o ruptură. După o scurtă călătorie in Asia Mică 
și Mitilene, unde se căsătorește cu Pitia, este invitat la 
curtea sa de iscusitul rege al Macedoniei, Filip, care ii 
propune a deveni educatorul tinărului său fiu, Alexandru 
cel Mare de mai tirziu. Aristotel primește și astiel o feri- 
cită întimplare a făcut ca un rege genial să aibă un profe- 
sor genial. Cind Alexandru deveni rege al Macedoniei, 
Aristotel revine la Atena, unde deschide o școală filoso- 
fică proprie, in cel de al treilea „gimnaziu“ atenian — 
liceul, şcoală ce a fost numită și peripatetică, fiindcă das- 
călul si ucenicii obișnuiau a discuta plimbindu-se printr-o 
alee de plopi (peripatoi). 

În vremea conducerii Școlii (12 ani), Aristotel dă o for- 
mă definitivă ideilor sale, însă moartea neașteptată a lui 
Alexandru (323) il sileste a închide Școala si a fugi din 
Atena, la Chalkis (pe insula Eubeea), de teama unui proces 
de impietate, care in realitate masca resentimente mace- 
donofobe. Părăsind Atena a rostit: „nu voi da prilej ate- 
nienilor de a sávirsi o nouă crimă contra filosofilor“ 
(aluzie la uciderea lui Socrate). Un an mai tirziu (322), 
oare si el de calcul vezical. 

Scrierile. Pe cîtă vreme operele lui Platon sint 
oglinda unei necurmate evoluţii filosofice, operele lui 

Aristotel sint imaginea unor idei deplin fixate si mature. 
Din scrierile aristotelice, cele mai însemnate s-au păstrat, 
cum vom vedea, printr-o minune, dar s-au pierdut cele 
în formă dialogată, după modelul platonic, compuse în 
vremea tinereții scoláresti. Scrierile păstrate sint expozi- 
tive, ca niște prelegeri, unele din ele contin neglijente sti- 
listice si obscuritáti, explicabile prin moartea neașteptată, 
care l-a împiedicat de a le revedea. 

După conţinut, operele aristotelice păstrate se împart 
în patru categorii: 1) opere de logică, scrise probabil cele 
dintii; 2) metafizice, cele mai neîngrijite; 3) opere natura- 
liste, despre cer, animale, suflet etc.; 4) opere de etică, 
politică, retorică si poetică. Din scrierile etice, cea mai în- 
semnată și singura autentică este Etica lui Nicomah, edi- 
tată probabil de fiul sáu Nicomah.!!? 

Scrierile aristotelice au avut o curioasă odisee. După 
moartea lui Teofrast, urmașul lui Aristotel în conducerea 
Şcolii, operele lui Aristotel sint duse în orașul Skepsis, în 
Asia Mică, unde putrezesc in beciurile unuia numit Neleu, 
pină ce sint cumpărate de biobliofilul Appelicon și aduse 
la Atena (pe la 100 i.e.n.). După aceea, dictatorul roman 
Sulla, cuceritorul Atenei (86 i.e.n.), le aduce la Roma, de 
unde ajung în copie la cunoștința peripateticului Andro- 
nicos din Rodos (secolul I î.e.n.), care le dà orínduirea ră- 
masă pină astăzi. După o dispariţie de 200 de ani, operele 
complete ale lui Aristotel sînt cunoscute din nou. 

Sistemul. Pentru înțelegerea filosofiei lui Aristotel 
nu trebuie să se uite că el a fost si în fond a rămas elevul 
lui Platon, ale cărui idei le tálmáceste si le interpretează 
genial. Aristotel întrunește adîncimea speculativă a meta- 
fizicianului cu observaţia exactă a savantului. El dă ra- 
tionalismului exagerat al lui Platon lestul realului, asa 
cum cerea spiritul másurat al grecului; extazul mistic 
platonic dispare aproape cu totul la Aristotel. 

Aristotel poate fi socotit cel dintii filosof grec care dă 
o clasificare a științelor sau „filosofiiior“, avînd drept cri- 
teriu al diviziunii activitățile omeneşti — cunoștință, 
voință, plásmuire: 1) științe teoretice (matematica, fizica 
şi „metafizica“ sau teologia); 2) științe practice (etica, po- 
litica, economica); 3) științe „poetice“, adică artele tehnice, 
făuritoare (artele tehnice si poetica, împreună cu retorica). 
Logica servea ca introducere si pregătire a tuturor stiinte- 

Jor; de aceea se cuvine a începe cu ea, cum de altfel a în- 
ceput însuși Aristotel. 

Logica. Aristotel este Întemeietorul logicii stiinti- 
fice, geograful formelor cugetării omenești. Scrierile de 
logicà au fost puse laolaltă si numite mai tirziu (la Bizanţ) 
Organon, adică „instrument“ de cercetare. Logica aristo- 
telică este o „analiză“ a legilor gindirii si de aceea autorul 


ei a numit-o „analitică“. 
Legea supremă a gindirii adevărate este principiul 
contradictiei, formulat mai tirziu de Stagirit — nu putem 


afirma si nega acelasi lucru despre acelasi lucru si in ace- 
lași timp; de pildă, hirtia este albă si neagră in acelaşi 
timp, ci e sau albă, sau neagră. 

Ca si pentru Platon, legile gindirii sint si legile reali- 
tă.ii, formele logice sint si formele existenţei; raţiunea cu- 
noaste intuitiv principiile lucrurilor, iar cu ajutorul sim- 
turilor formele si cauzele esenţiale ale tuturor lucrurilor. 
Aristotel are dar si el o încredere desàvirsitá în puterea 
de a cunoaște a inteligen'ei si în raționalitatea lumii. 

Pentru a cunoaște formele universale ale lucrurilor este 
destul să cercetăm formele regulative ale oricărei cunos- 
tinte sau „exprimări“, iar Aristotel descoperă zece feluri 
de „exprimare“, adică de categorii, termen moştenit 
pină astăzi de la cl, categorii care în același timp sint si 
formele cele mai generale de „exprimare“ ale esenței lu- 
crului. Aceste zece la număr sint: 1) Substanța (ce este un 
lucru?) — este categoria despre care celelalte nouă exprimă 
ceva; 2) Cantitatea (cît este de mare lucrul?); 3) Calitatea 
(ce însușiri are?); 4) Relatia (in ce relaţii stă cu altele?); 
5) Locul (unde se află?); 6) Timpul (cînd?y;, 7) Pozitia (in 
ce pozitie se află?); 8) Avere (cum se comportă?)liăi; 
9) Pasiune (ce influențe suferă?); 10) Actiune (ce acțiune 
exercită?) 

Dar nu este destul să cunoaștem noţiunile fundamen- 
tale ale lucrurilor (axiomele), ci trebuie să descoperim pro- 
cedeul logic după care unim aceste categorii în judecăţi 
concrete, pentru a determina logic esenţa lucrurilor si a 
ajunge la adevăr si la cunoaşterea reaiitățţii. 

Silogismul. Dacă gindirea este mijlocul de a des- 
coperi adevărul, dacă dialectica este metoda științifică, 
care este procedeul dialectic de gindire ce ne duce cu ne- 
cesitate la stabilirea adevărului? Formularea procedeului 
este meritul cel mare al lui Aristotel si a rămas pinà as- 
tăzi, ca forma tipică a rationamentului, cu numele pe care 

i l-a dat el: Silogismul, adică deducerea unci judecăţi noi, 
adevărate (concluzia) din alte două judecăţi (premisele). 
Dacă A este B (toti oamenii sint muritori) si B este C 
(Socrate este om), urmează cà A—C (Socrate muritor), 
cáci A si C (Socrate si muritor) sint identice gratie acelu- 
iaşi termen „mijlocitor“ — B (om). Aşadar, silogismul are 
trei termeni sau notiuni, dintre care unul, „termenul mij- 
lociu", face legătura între ceilalți doi. 

Pe lingă silogismul științific si corect, Aristotel anali- 
zează fără crutare silogismul fals și inselátor — sofismele, 
cărora Aristotel, prin descoperirea falsităţii lor, le dà o 
lovitură mortală. Aristetel a ucis definitiv sofistica. 

Dar pe lingă raţionamentul deductiv sau silogismul, 
Aristotel recunoaste că stiinta trebuie să se servească si 
de raționamentul inductiv. Silogismul pornește de la ge- 
neral, pentru a se scobori la particular; inducția (epagoge) 
pornește invers, de la enumerarea cazurilor particulare si 
sensibile, pentru a ajunge la gencral, la esenţă, la formă 
nesensibilă. Inductia, cerută. ori de cite ori nu putem cu- 
noaște intuitiv şi direct generalul, este tot un raționament, 
in care „termenul mijlocitor“ este cauza (esenta) pe care 
o căutăm. De pildă, omul, calul, asinul trăiesc multă 
vreme. Omul, calul, asinul sint animale fără fiere. Deci, 
animalele fără fiere trăiesc multă vreme. Scopul acestui ra- 
tionament este de a descoperi legătura cauzală între lipsa 
fierei si traiul indelungati4l. 

.Metafizica*. În împărţirea ştiinţelor sau „filoso- 
fiilor“, cum le numeste el, Aristotel pusese în “frunte ,,me- 
tafizica“. În scrierile sale, această regină a științelor este 
numită „prima filosofie“, adică știința fruntașă, iar expre- 
sia de „metafizică“ a fost făurită mai tirziu, numai pentru 
faptul, fără mare însemnătate în sine, că în așezarea ope- 
relor aristotelice Andronicos a orinduit aceste lucrări, de 
„primă filosofie“, „după cele fizice“, adică în greceşte 
„metà ta physikà*. Şi asa a rămas numele de metafizică, 
care a ajuns să însemne „dincolo de lumea fizică“, pe 
cind la Andronicos însemna după lucrările asupra fizicii. 

Metafizica aristotelică porneşte de la lămurirea celor 
patru cauze universale sau principii ale tuturor lucrurilor, 
principii în care se rezumă, după el, toate concepţiile filo- 
sofice dinaintea sa: a) forma (to eidos, morphe), adică 
esenţa raţională a lucrurilor, cauza formală; b) materia 
(hyie), cauza materială sau substratul lucrurilor; c) cauza 
mişcătoare (eficientă); d) cauza finală. Trei din ele, si 

anume cauza formală, cauza eficientă şi cauza finală sint 
contopite de Aristote] sub eticheta de formă, in fata cá- 
reia rámine numai materia (cauza materială). 


Formă si materie. Așadar, cele două principii 
ale lucrurilor sînt „materia primă“ (protohyle), lipsită de 
orice formă, absolut nedeterminată, şi formă pură, lipsită 
de orice materie sau conţinut si care este totuna cu Dum- 
nezeu. Problema e însă cum materia fără formă ajunge să 
primească o formă, căci toate lucrurile sensibile sint un 
amestec de formă şi materie? Forma pură, Dumnezeu, gra- 
ție mişcării, face ca materia să primească o formă. Dum- 
nezeu este „primul miscátor* (primum movens) al lumii; 
el nu creează lumea, care e eternă, ci numai o ordonează. 
Dar cum se face că Dumnezeu sileste materia a primi o 
formă? El însuși nu lucrează direct asupra materiei, căci, 
desi mișcă totul, el este în sine imobil, ci Dunnezeu mis- 
că lumea indirect, prin atracţia oarecum magnetică, prin 
simpatia pe care o exercită asupra lumii. Lumea, prin iu- 
bire, este atrasă către Dumnezeu și în această iubire ea se 
„formează“, se orinduieşte mulțumită celorlalte „torme“ 
subordonate, care corespund noţiunilor noastre, specii si 
genuri — metal, mineral, cal, ciine, om etc. ; 

Dar, pentru ca forma să ordoneze materia, ea trebuie 
să fie în lucruri, adică să se uneascà indisolubil cu mate- 
ria, nu să fie separată de aceasta, cum erau ideile platoni- 
ce, si de asemenea este necesar ca materia, dintr-un im- 
puis intern, să aspire la formă. Mai ceparie apon pentru 
ca forma să ordoneze materia, eu trebuie să fie o iorii, o 
activitate, si de aceea Aristote! mai numcsie forma ener- 
gie (enérgeia), adică «c£ ce realizează, si fiindcă urmăreşte 
realizarea unui anume scop, ea a fost numită si entelehie. 

Dar dacă forma devine act, entelehie, care este activă 
chiar în materie, materia trebuie să aibă de la inceput dis- 
poziția de a primi forma; de aceea, Aristo:c] mai numeste 
materia si virtualitate (dynamis), potentialitate, posibiiul. 
Materia are potential, în germene, ceca cz forma actuali- 
zeazá. De observat este cà la Platon materia era nonexris- 
tenta (me on), iar la Aristotel este virtualitate și posibili- 
tate, ceea ce nu este nimic, dar poate deveni orice. | 

Deci, orice lucru este o realizare, o trecere de la poten- 
tialitatea fără formă a materiei la actualitatea formei. 
Fidias transformă blocul inform de marmură în statuia 
lui Zeus; blocul de marmură se actualizează in. statuie 

gratie formei dată de sculptor, însă în bloc preexistă vir- 
tual forma, care se va actualiza mai tirziu. 

În natură nu există o materie fără formă; orice mate- 
rie are o formă; bunăoară, blocul de marmură avea el in- 
susi o formă mai înainte de a primi forma artistică. De 
aici se vede cá materie si formă sint termeni relativi — 
ceea ce este formá pentru o materie poate deveni din.nou 
materie pentru o forimmá superioară. Deci, întreaga lume 
este o ierarhie de forme din ce in ce mai inalte; ceea ce 
este formă poate deveni materie pentru o formă superioa- 
ră. De pildă, lumea corporală, desi are o formă, este o 
simplă materie pentru forma vieţii, iar aceasta este o ma- 
terie pentru forma sufletului, si tot asa prin trecere con- 
tinuă pină la Dumnezeu, care este o formă pură, un act 
pur ce nu mai poate deveni materie, căci nu există dea- 
supra-i o formă superioară. 

Evolutionism. Trecerea de la materie la formă 
se face prin mișcare, si fiindcă există o ierarhie continuă 
de forme, miscarea lumii este o evolutie universalá si con- 
tinuá de la trepte-inferioare de existenţă la trepte supe- 
rioare. 

Nu este greu de ghicit că formele, actele, entelehiile 
aristotelice nu sint decit zdeile platonice, care însă nu mai 
plutesc într-o lume superioară și din care lucrurile se îm- 
părtășesc într-un chip misterios si de nepriceput. Ideile 
s-au coborit în lucruri, au devenit învelișul acestora, dar 
și esenţa si substanţa lor. 

În această deosebire dintre Aristotel si Platon se află 
în germene marea discuţie medievală dacă ideile (univer- 
salii) sînt înaintea lucrurilor (Platon) sau dacă sint în lu- 
cruri (Aristotel). Pentru Aristotel, formele (ideile) nu pot 
fi separate de lucruri decit ideal, nu și real. 

Astronomia. „A doua filosofie“ are drept obiect 
lumea care există dincolo de Lună (cerul), căci există si o 
altă lume, dincoace de Lună, lumea. „sublunară“ sau pă- 
mintească. 

În lumea cerească sau supralunară totul este desávir- 
Sit si pur; desávirsitá este miscarea astrelor, desávirsità 
este materia din care sint alcătuite astrele (afară de Pă- 
mint) si sferele lor. Mișcarea cea mai desávirsità este miş- 
carea circulară, fiindcă este veșnică, iar materia astrală nu 
este nici unul din cele patru „elemente“ (pămint, aer, apă, 
foc), căci aceste elemente sint „compuse“, ci un al ,,cinci- 
lea element“, o a „cincea esenţă“ (quinta essentia), pe care 

o numeşte eter, materia fină, nedecompozabilă, pururea 
vie. 

Fiecare din cele 7 planete (Luna, Soarele, Venus, Mer- 
cur, Marte, Jupiter si Saturn) este tintuità de o sferă soli- 
dă, dar goală si transparentă, de aceea invizibilă, iar toate 
sferele laolaltă, și sint 55 la număr, fiindcă se adaugă și 
sfere intermediare, se rotesc cu o viteză nebună în 24 de ore 
în jurul Pămîntului nemișcat, în centrul lumii. O aseme- 
nea mișcare posedă şi a opta sferă principală, sfera care 
limitează lumea, adică bolta stelelor fixe. Bolta stelelor fi- 
xe este mișcată de Dumnezeu, celelalte de către „spirite 
conducătoare“. 


Această astronomie aristotelică, dezvoltată mai tirziu 
de Ptolemeu, a rămas atotstăpinitoare pînă la începuturile 
vremilor noi, cind este înlocuită de concepția lui Copernic, 
după ce scolastica o decretase singura explicare a lumii 
potrivită spiritului crestinismului si literii biblice. s 

Fizica. Pe cită vreme lumea esentelor divine, de 
dincolo de stelele fixe, este neschimbátoare si nemiscatá, 
iar lumea dintre bolta stelelor fixe si Lună (lumea supra- 
lunară) este neschimbătoare, însă miscatá, lumea sublu- 
nară, de la Lună la Pàmint, de care se ocupă a „treia filo- 
sofie“ (fizica), este schimbătoare, coruptibilă si miscatà. 
Aici domnesc nașterea și moartea, descompunerea şi 
pieirea. 

În lumea corporală găsim două perechi de elemente — 
caldul si recele, umedul si uscatul, elemente ce se pot uni 


și separa; asa, de pildă, caldul si uscatul — focul, recele 
și umedul — apa, recele și uscatul — pămîntul, caldul si 
umedul — aerul. Dacă, bunăoară, caldul + umedul, care 


este aerul, pierde pe umed și primește uscatul, atunci 
avem focul, care este caldul + uscatul, si asa mai departe. 
În lumea vieţii, factorii elementari si componenti sînt 
homeomeriile lui Anaxagora, din compoziția cărora iau 
naștere organele, iar ordonarea acestora, pentru a da o 
fiinţă vie, este opera sufletului, care este forma sau ,,ente- 
lehia corpului“. Atit în lumea corpurilor, cit si in lumea 
vieţii toate schimbările ascultă de cauze finale, adică se 
fac în vederea realizării formelor, care s:nt scopul (telos 
sau finis) acestor schimbări. Fizica lui Aristotel este fina- 
nalistă sau teleoloyică, opusă fizicii mecaniste a lui De- 
mocrit, care nu admitea decit cauze mecanice, oarbe. 

Există trei feluri de suflete sufletul vegetativ (threp- 
tikon) sau dorinţa, apetitul, singurul suflet pe care îl ro- 
sedă planta; sufletul senzitiv (aisthetikon = simţirea), ca- 
re le anima] se adaugă celui vegetativ, si sufletul rațional 


cM - - - 
(nous sau ntis), care se adaugă la om celorlalte două su- 
flete In sufletul rational. Aristotel deosebeşte două părti 


. g r e TN " E - . . e 
— intelectul pasiv (vous pathetikos), care suferă impresii- 


le senzoriale. si :ntelectul activ (nous poietikos), creator 
de idei generale, acelasi pentru toti oamenii, care nu este 
legat de corp. ca intelectul pasiv, si care prin urmare, es- 
te nemuritor Nu se vede limpede dacă Aristotel admitea 
nemurirea sufletului »ndrb:iaual 

Cunostinta incepe prin impresiile simturilor, ce pri- 
mesc pasiv, ca o „tablă de ceară“, formele lucrurilor; cu- 
nostinta este dar intrarea „formelor“ lucrurilor în suflet, 
este o in-formatie, expresie devenită astăzi banală. Inte- 
iectul însă separă din percepții tot ceea ce întunecă for- 
ma pură, pentru ca să reţină aurul curat al ideii, care este 
totuna cu esenţa sau forma lucrurilor. Adevărul este de- 
plina corespondenţă a ideilor din noi cu esentele, cu sub- 
sjantele lucrurilor: ceea ce este gindire in noi este esenţă, 
realitatea adevărată în afară de noi. „Forma“ din lucruri 
este „specie sensibilă“ în simţuri și „specie inteligibilă“ 
in intelect. 

Morala. Ca pentru toti moralistii greci, si pentru 
Stagirit tinta vietii este fericirea (eudaimonia), decit care 
nu există nimic mai de pret. Că fericirea este rostul vieţii 
este un punct asupra căruia toti moraliştii eleni sint de 
acord; dezbinarea dintre ei începe din clipa în care vor să 
determine în ce anume constă fericirea. La această între- 
bare, Aristotel dă un răspuns ingenios, care poate fi pre- 
tuit şi astăzi. După el, orice funcţie naturală a unei făp- 
turi, de pildă vederea, auzul, respiraţia etc., produce o 
plăcere numai pentru faptul cá se exercită nesilit; sint 
plăcerile funcționale, de exercitare a energiei. Ei bine, ori- 
ce om, pe lingă funcţii individuale, legate de meseria sa, 
de pildă de negustor, ofițer, marinar etc., a căror exerci- 
tare pricinuieste plăcere, mai este dăruit cu încă una, 
aceeaşi la toi, care constituie titlul de nobleţe al omului 
— gîndirea, cunoștința. Deci, suprema fericire, bunul cel 
mai de pret al omului, va fi activitatea cugetàrii, contem- 
plarea adevărului. Însuși Dumnezeu nu posedă altă func- 

tie decit gindirea, si anume gindirea de sine, „gîndirea 
gîndirii“ (noesis noeseos), căci perfectiunea sa îl scuteste 
de cunoașterea vreunui lucru, în afară de sine; gindirea de 
sine, contemplarea interioară produce cea mai intensă sta- 
re de beatitudine. 

Exercitarea teoretică, practică și tehnică a energiei 
gindirii, a raţiunii este o virtute, si încă virtutea desăvir- 
șită, din care ies virtuțile numiie de Aristotel dianoetice. 

Dar Aristotel, care avea simţul realității mai dezvoltat 
decit dascălul sáu, a observat cá nu este destul să cunosti 
binele, pentru ca să-l sávirsesti, şi că virtutea nu se înva- 
tà teoretic, ci are nevoie de sprijinul unor anume dispozi- 
tii sádite în facultatea de a dori si simţi, si întărite prin 
deprindere. Moralitatea presupune așadar o natură mora- 
là (ethos). Dar această natură morală trebuie să asculte de 
rațiune, adică să se ferească de extreme — nici desfriu, 
insă nici ascetism de anahoret — si să urmeze totdeauna 
calea mijlocie (mesotes), si atunci avem virtuțiile etice, 
între care dreptatea, echitatea este virtutea model. Dar 
virtuțile etice sint subordonate virtuților dianoetice — în- 
telegerii contemplative a lumii si înțelepciunii practice. 
Numai cine află deplină satisfacţie in bunurile gindirii es- 
te sigur că nenorocirile sorții nu-i vor răpi niciodată bu- 
nurile lăuntrice, chiar dacă i-ar răpi pe cele din afară, 
lumești (bani, glorie, situație socială etc.). 

Politica. Morala aristotelică merge alături de po- 
litică, deoarece numai în societate (polis) fapta morală își 
vádeste puterea și preţul său. Şi cum virtutea cere, am 
văzut, o deprindere în direcţia virtuţii, adică tocmai ceea 
ce numim educaţie, statul aristatelic este un institut de 
educaţie morală, o „cumunitate de virtuosi, pentru exerci- 
tarea si sporirea virtuţii“. 

Lucrul nu este greu, căci statul (polis) este o trebuintà 
firească a omului; „omul este un animal sociabil din fire“, 
sună o propoziţie a lui Aristotel, adeseori pomenită. 

Statul ideal aristotelic stă mai aproape de realitate de- 
cit acela al lui Platon. Aristotel nu primește comunismul 
utopic platonic, ci încearcă a construi şi a'reforma pe urme- 
le si după indicaţiile realităţii sociale, si astfel ne-a lăsat 
cea dintii operă de știință politică. Aristotel cere ca fieca- 
re cetăţean, potrivit cu virsta si capacităţile sale, să impli- 
nească o slujbă politică în „stat“, sub conducerea celor 
mai virtuosi, care alcătuiesc o aristocrație morală si inte- 
lectuală. „Cetăţeanul“ trebuie să fie liberat de grija ma- 

terială, si de aceea lucrul manual este lăsat pe seama 
robilor, care, după Aristotel, ca si după toti ginditorii an- 
tici, şi chiar pentru creștini, sînt o necesitate socială atita 
vreme, zice Aristotel, cit nu există mașini, care să facă 
singure munca sclavilor. De asemenea, după Aristotel, nu- 
mai oamenii liberi primesc o educație, sub forma de stiin- 
te sau arte, care, de aceea, au fost numite „arte liberale“, 
aşa cum le găsim şi 'în evul mediu. 

Pe scurt, statul aristotelic este o îmbinare de aristo- 
cratie, monarhie și democraţie, cele trei forme de guver- 
nămînt, căci la citesitrei scopul este interesul obstesc, ur- 
mărit fie de un conducător (monarhie), fie de mai multi 
(aristocratie), fie de tot poporul (democratie). 

Acestora le opune trei forme vicioase, in care fie un 
singur conducător (tiranie), care e forma cea mai rea, fie 
citiva (oligarhie), fie toti (timocratie) pun interesul sta- 
tului in slujba intereselor egoiste. În fond, Aristotel este 
şi el ostil democraţiei ateniene, pe care de altfel a studiat-o 
migălos în Constituţia ateniană, operă ce a fost scoasă la 
lumina zilei de-abia pe la 1891, de Kenyon, care a desco- 
perit-o printre papirusurile din Egiet. 

Insemnátatea istorică. Covirsitoarea influentă 
a lui Aristotel asupra filosofiei grecesti si asupra celei 
medievale își află lămurirea în faptul că el a izbutit să 
sistematizeze şi să inventarieze genial si definitiv cunos- 
tintele științifice ale unei epoci. El este „părintele logicii“, 
întemeietorul zoologiei, al embriologiei, al anatomiei com- 
parate, al psihologiei etc. Opera sa enciclopedică încheie 
o perioadă de muncă încordată și poate de aceea a apărut 
atit: de desávirsitá, încît epigonii au avut să schimbe sau 
să adauge prea puțin, dar în schimb au fost nevoiti a scrie 
„comentarii“ care să lămurească atitea teorii si noţiuni 
obscure şi contradictorii. Putem spune că nici pină astăzi, 
cu toată tălmăcirea milenară, ideile Stagiritului nu sint 
lămurite toate fără discuţie si controversă. 

Influenţa lui Aristotel nu s-a exercitat numai asupra 
scolasticii creştine, care îl socotea „precursorul lui Christos 
în cele naturale“ Si care privea filosofia peripatetică 
drept cea din urmă expresie a Adevărului, ci şi asupra 
Orientului, unde pătrunde prin veacul al VIII-lea e.n. la 
arabi, de la. care se întoarce la creştinii occidentali, în 
veacul al XIII-lea e.n., pentru a provoca sinteza filosofică 
a lui Toma, filosoful si teologul oficial al catolicismului. 

Școala peripateiică nu aduce nici o schimbare 
mai însemnată în doctrina magistrului: ea incepe in veacul 
al IV-lea i.e.n. si durează pină dincolo de finele veacului 
al II-lea e.n., cind orice urmă de aristotelism propriu-zis 
se pierde, căci locul său este luat de neoplatonism (seco- 
lul III e.n.). 

Teofrast. Urmașul lui Aristotel in conducerea 
Şcolii este distinsul Teofrast din Lesbos (322—287), care 
adaugă zoologiei aristotelice o botanică; el este dar înte- 
meietorul botanicii. De la el ne-au mai rămas un studiu 
reușit „despre caractere“ si o istorie a filosofilor prece- 
denti, care este si astăzi uri neproetuit izvor de informaţii. 

În genere, în Scoala peripatetică se continuă trudi.ia 
cercetării amănunțite a naturii si colectarea de materiale 
si documente (schelete, plante, pietre, manuscrise ctc.). 
AMi aristotelici sint „fizicianul“ Straton, urmașul lui Teo- 
frast, care dà aristotelismului o direcţie naturalistă si ma- 
terialistă, Lycon (272—209), Critolau si altii. După Cri- 
tolau, fost in „ambasada filosofică“ la Roma, peripatetis- 
mul original decade, deoarece incepe a imprumuta idei de 
la Şcoala stoică, care, cum vom vedea, înflorește din veacul 
al III-lea î.e.n. 

O reinviere  peripatetică incepe cu Andronicos din 
Rodos, a doua căpetenie a Şcolii (secolul I î.e.n.), orindui- 
torul operelor aristotelice și autor de comentarii ce s-au 
pierdut. Cel mai însemnat aristotelician din această epocă 
de înflorire peripatetică este Alexandros din Aphrodisias 
(c. la 200 e.n), cel mai mare comentator grec al operelor 
aristotelice, ale cărui tilcuiri au [ost citite de arabi, ca și 
de creștini; de aceștia mai cu seamă în epoca Renașterii 
(secolul XVI), cînd comentariile lui Alexandros sint opuse 
comentariilor aristotelice ale lui Averroes, cel mai mare 
filosof arab. Pe la începutul secolului III-lea, Școala pe- 
ripatetică se eclipsează, căci ideile aristotelice sint absor- 
bite de neoplatonism, cea din urmă şcoală filosofică gre- 
cească. 


VII. A treia epocă. Filosofia elenisto-romană 
Criza filosofiei grecești 


O nouă epocă începe pentru filosofia grecească, ca si 
pentru întreaga istorie grecească, cu moartea lui Alexandru 
cel Mare (323), si se desfășoară pină la închiderea „Școlii 
din Atena“ (520 e.n.) de către Iustinian. Cuceririle lui 

Alexandru înfăptuiesc cel dintii imperiu mondial, care 
stringe laolaltă, sub jugui macedonean, mindra Grecie si 
misteriosul Orient (Asia pinà în India, Egiptul etc.). Acest 
eveniment a avut misiunea istorică de a determina adinci 
schimbări în cultura vremii. 

Grecia, pierzind neatirnarea si splendida sa izolare, 
cuitura grecească trece peste hotarele nationale si se im- 
prástie in tot Imperiul macedonean. Cuceririle macedonene 
transformă cultura pur grecească într-o cultură mondială. 
Limba elenă ajunge a fi rostită si înțeleasă pretutindeni, 
pregătind acea unitate culturală antică fără de care cres- 
tinismul nu s-ar fi întins mai tirziu. Apostolii creştini 
propovăduiau în limba elenă, pricepută aproape în tot 
locul. 

Mai tirziu, cuceririle romane prelungesc si desávirseso 
munca de internationalizare a culturii grecești, trecind-o 
din Orient în Occident, pînă în Spania, Galia si Dacia. În 
această epocă, Atena, deși rámine un mare centru cultural, 
devine mai degrabă un muzeu de antichităţi, de vreme ce 
se dezvoltă noi centre culturale — Alexandria, întemeiată 
de Alexandru, Roma, Bizanțul, Pergamul etc. De aceea, 
cea mai izbitoare trăsătură spirituală a vremii este inter- 
naționalismul, cosmopolitismul. 


Cosmopolitism si individualism 


Ca întotdeauna, mînă în mînă cu cosmopolitismul 
merge îndividualismul, căci individul, liberat de ingrádi- 
rile patriei si lipsit de autoritatea traditionalà a religiei 
nationale, se află acum faţă în față numai cu umanitatea 
şi cuo cultură obsteascà de la care asteaptà o indrumare 
în viaţă şi un crez religios. 

Granițele, atit de stricte odinioară, între greci si bar- 
bari se sterg aproape cu totul — cultura comună îi înfră- 
teste pe toti. 

Această epocă este mai lungă decit celelalte două la 
un loc, dar în acelaşi timp mai puțin originală în filosofii 
îndrăzneţe, si de la început manifestă simptome de obo- 
seală şi de sleire morală. Totuși, ea are marea insemnătate 
de a fi educat pe romani si de a fi pregătit creştinismul; 
căci, fără elenism, cum a fost caracterizată cultura acestei 
epoci, creştinismul n-ar fi devenit o religie universală. 

Caracterele filosofice cele mai apăsate ale acestei epoci 
sint: 1) felurita combinare a concepţiilor dinainte, adică 

o tendinţă spre eclectism; 2) subordonarea oricărei sistema- 
tizări filosofice intereselor primare ale vieţii, moralei si 
religiei; de aceea, sistemele filosofice ale. acestei lungi pe- 
rioade au putut fi distribuite în două categorii, după cum 
precumpáneste interesul moral sau cel religios — sistemele 
eclectice morale: stoicismul, epicurianismul, scepticismul 
și eclectismul propiu- -Zis, si sistemele eclectice sau sin- 
cretice religioase, in care centrul filosofiei este ideea de 
divinitate: neopitagorism, iudeoalexandrinism si neoplato- 
nism. În aceste sisteme teosofice, filosofia devine o ,min- 
tuire a sufletului*, dupá vorba neoplatonicului Porphyrios. 

Precumpánirea intereselor inimii asupra celor ale mintii 
se lámureste dacá ne gindim cà impestritatul mozaic de 
popoare din Imperiul macedonean si apoi din Imperiul 
roman isi pierduse patria si religia, si se afla acum in 
căutarea unei noi unităţi spirituale, care să înlocuiască 
pierduta disciplină religioasă şi națională. Sub acest unghi 
spiritual trebuie să considerăm sistemele filosofice ce vor 
urma: stoicismul caută in voința neclintită si în virtutea 
eroică stinca "de care omul se putea agăța în frămîntările 
vieții; epicurianismul vede în senina cultivare. a plăcerii 
cel puțin un mijloc de a uita; scepticismul recurge la în- 
doială, pentru a găsi netulburarea sufletească; eclectisniul 
crede că în amestecul superficial de fel de 'fel de teorii a 
găsit reazemul teoretic al faptei; în sfirsit, neoplatonismui, 
împreună cu doctrinele ce-l pregătesc, caută prin extazul 
mistic refugiul din această lume náminteascá, în agonie, 
într- -ő lume suprapámínteascá si desăvir sită. | 

Stoicismul, epicurianismul, scepticismul si eclectis nul 
sînt filosofii morale, ce caută să asigure fericirea indivi- 
dului prin liberarea acestuia de lume si de nevoile cu: care 
această lume il stápinesc. Dar liberarea.individului din 
necesitátile naturii, aceste sisteme voiau s-o reaiizeze tot 
cu ajutorul naturii; de aceea, ele aveau sá dea gres si sà 
impună filosofia religioasă si mistică a neoplatonismultii, 
care întrevede că liberarea individului de nevoile naturaie 
nu se putea înfăptui decit cu. un ajutor supranatural, cu 
sprijinul divinității. 


1. Stoicismul 


Stoicismul (secolul III î.e.n. — secolul III e.n.) e unu 
din cele mai tipice filosofii din perioada elenisto-romană; 
el începe cu Zenon, la finele veacului IV î.e.n., si sfirseste, 

trecînd prin trei faze, pe la începutul secolului al III-lea 
e.n., avind ca cel din urmă mare reprezentant un cap in- 
coronat, Marc-Aureliu. Așadar, si filosofia stoică dispare 
in momentul aparitiei neoplatonismului, fie pentru cá 
acesta absoarbe stoicismul, fie pentru cá filosofia stoicá se 
popularizează, devenind un bun comun al tuturora, ceea 
ce, de altfel, a rămas pînă în vremea noastră, venindu-i 
în sprijin şi asemănarea cu creștinismul. Stoicismul este 
sublima școală de morală a antichităţii si a tuturor tim- 
purilor. 

Cele trei faze ale stoicismului antic sint Scoala stoică 
veche (secolul IIT i.e.n), care reprezintă stoicismul pur, 
Scoala stoică mijlocie (secolele II si I î.e.n.), care este e- 
clectică, si Scoala stoică nouă (secolele I si II e.n.), sau stoi- 
cismul roman, eclectic si el. 

a) STOICISMUL VECHI. Problema de căpetenie, de la 
care porneşte stoicismul, este problema vietii, a idealului 
moral, a fericirii omenești, problema morală. Dar omul, 
obiectul central al acestei filosofii, nu este un stat în stat, 
o realitate de sine stătătoare, ci un crimpei din univers, 
supus aceloraşi legi naturale, pe care omul trebuie să le 
cerceteze pentru a ști ce loc ocupă el în lume şi ce poate 
aştepta de la această lume. De aceea, problema morală cere 
o întregire prin problema fizică — ce este natura? Dar 
pentru a cerceta natura, trebuie să cercetăm mai înainte 
care sint mijloacele noastre de a cunoaște natura, si astfel 
a treia problemă a stoicismului este problema logică. În 
intimă legătură cu fizica stă teologia; stoicii sint cei dintii 
ginditori care scriu o teodicee, adică o justificare a bună- 
tății divine, cu tot răul si cu toată suferința ce există in 
lume. 

Întemeietorul stoicismului este Zenon din Citium 
(pe insula Cipru), aproximativ între 336—264 î.e.n., semit 
de origine, ceea ce este o dovadă a pătrunderii singelui 
oriental în mişcarea filosofică elenă. Venit la Atena, ca 
negustor, Zenon este cîştigat pentru filosofie de către ci- 
nicul Crates, a cărui concepţie morală este prefăcută în 
morală stoică; cinismul este socotit drumul virtuții, prin 
care omul atinge scopul vieţii — fericirea. Cinismul este 
ascetism, abstinentá, îngrădirea si chiar stirpirea nevoilor 
si pasiunilor ce înlănţuiesc omul. 

Zenon întemeiează o nouă școală filosofică, într-o ga- 
lerie cu colonade (portic) si cu picturi, numită de aceea 
„Stoa poikile“ (adică „sala pestriță“), de unde s-a tras si 

numele de stoicism sau „filosofia porticului“. Zenon a 
murit în virstă de 72 de ani, se zice luindu-si singur viata, 
pentru a dovedi si practic convingerea sa că via:a este un 
bun indiferent și că ea stă în miinile noastre. 

Logica. La stoici întilnim mai întîi termenul de 
„Logică“, aplicat la „analitica“ aristotelică, însă în înțelesul 
de logică formală, cum nu era la Aristotel, dar cum a 
rămas pină astăzi. Logica se ocupă numai cu formele de 
gindire, nu și de obiectul real al acestei gindiri. 

Iar stoicii adaugă o nouă problemă logică, absentă la 
Aristotel, problema criteriului adevărului, adică al sem- 
nului sigur după care ştim care cunoştinţă e adevărată și 
care este falsă. Unele cunoștințe au în ele o anumită in- 
susire magică, care ni le impune ca adevărate. Aceste cu- 
nostinte adevărate, adică expresia neinselátoare a realităţii 
însăși, sînt acele senzații sau percepții (phantasiai) care au 
in ele un anume grad de claritate sau evidență internă, 
prin care ele se impun sufletului sau îl „prind“ (phanta- 
sia; kataleptikai). Deci, criteriul adevărului este evidența 
se'zatiilor, teorie care ne face să credem că stoicii înclină 
spre senzualism (senzaţia este elementul cunoștinței). 

Totuși, stoicii nu se mulţumesc cu senzația, ci adaugă, 
ca o cunoştinţă complementară, rațiunea (logos), adică acele 
cunoştinţe generale pe care le posedă toti oamenii, ,,notiu- 
nile comune“ sau ,anticipatiile*, cum le numeau ei, cu- 
nostinte oarecum înnăscute individului, căci acesta nu este 
conștient de a le fi format. Rațiunea umană este o scînieie 
din Rațiunea divină si universală de care se ocupă fizica. 
Prin teoria cunoștinței, stoicii inriuresc dintre moderni pe 
Descartes si pe Locke. 

Fizica. Cosmologia stoică porneşte, ca de la o axio- 
mă, cá tot ce există, deci si sufietul, este corporal sau 
material, concepţie ce va renaşte la Hobbes, în veacul al 
XVII-lea. 

Materia — sau corporalul — este alcătuită din două 
principii opuse — unul pasiv, care suferă acțiuni, materia 
inertă, obișnuită, vizibilă, si unul activ, materia fină, vie, 
invizibilă, creatoare, asemenea focului dotat cu Ratiune 
al lui Heraclit, de la care se inspiră stoicii; este un suflu 
cald si insufletitor (Pneuma—Spiritus). 

Acest Suflu sau Spirit de foc si rational este divin, 
este însăși Divinitatea, care rinduieste materia după „idet 
creatoare“ (logoi spermatikoi). Aceste „idei seminale* nu 

sînt decit „formele“ materializate ale lui Aristotel. Spi- 
ritul-foc sau Rațiunea universală pătrunde totul, mișcă 
orice, conduce lumea după un plan, este pronia, provi- 
denţă, teorie adesea folosită de creștini, ca si teoria ,,spi- 
ritului“ sau a „duhului“ rațional. Pe scurt, fizica stoică 
este un panteism materialist. 

Stoicii reinviază teoria heracliteiană a focului-logos, 
teorie care va fi împrumutată și modificată de creștini; 
de asemenea, tot ei susțineau că lumea, care a ieşit din 
focul primordial, se va întoarce în același foc, printr-o 
ardere catastrofală, pentru ca să reapară după aceea, 
aidoma cu lumea distrusă, si tot asa de nesfirşite ori 
(eterna reîntoarcere). 

O morală de eroi. În morală se revelează origi- 
nalitatea filosofiei stoice, care se bucură pînă astăzi de o 
admiraţie nedezmintità. Nu este socotit „stoicul“ si astăzi 
ca pildă de răbdare, renunțare si virtute sublimă? De 
bună seamă, si pentru stoici tinta vieţii este fericirea, dar 
fericirea stoicilor nu stă în plăcere, ci în virtutea sublimă, 
care, la rindul ei, poate produce şi plăcere, însă o plăcere 
pură, ce se adaugă virtuții din afară, si care, în nici un 
caz, nu este însuși scopul faptelor noastre. Virtutea este 
secretul lumii, iar viciul este rădăcina răului şi a sufe- 
rintei. Tot ce nu este virtute sau viciu este un bun îndi- 
ferent (adiuphoron), care nu ne priveşte. 

Si în ce constă virtutea? Răspunsul clasic al stoicilor 
este „a trăi potrivit cu natura“, iar „natura“ (physis) era, 
după ei, rațiunea universală, din care licáreste si in noi 
o scinteie — rațiunea omenească. A trăi potrivit cu ra- 
tiunea (hegemonikon) este totuna cu a înăbuși patimile, 
a fi senin (apatheia), a înfrina sau a socoti ca păreri gre- 
site suferințele vieții; sustine et abstine (luptă si stàpi- 
neste-te) era formula rezumativà a moralei stoice. 

Inteleptul stoic este stápinul vieţii sale; el luptă pentru 
a sádi mai multă ratiune si virtute în viaţă, si în această 
luptă stă măreţia sublimă si adinca seriozitate morală a 
stoicismului, care se ridică pină la culmile sacrificiului 
voit si suprauman al vieţii. Toti ceilalţi oameni, stápiniti 
de patimi, sint niște „nebuni“. 

Precum stoicii admit în fizică o singură Ratiune, iar 
în morală o singură virtute (intelepciunea), tot astfel in 
politică se ridică peste graniţele nationale si cer o singură 
leze si un singur stat — statul lumii (cosmopolis) Pre- 
gătind cosmopolitismul creștin, stoicii socotesc pe toti 

oamenii, indiferent de clasa socială, drept fraţi ce trebue 
să se ajute şi să se iubească. Duritatea moralei stoice nu 
inábusea iubirea si dreptatea, înțelese rational, nu simţite 
pátimas. 

Cleante si Crisip..Urmașul lui Zenon in con- 
ducerea Scolii este Cleante (330—232), care s-a distins 
printr-o adincá dispozitie religioasá, asa cum se intrevede 
în Imnul către Zeus, păstrat de la el. 

. Al treilea mare stoic, dintre cei vechi, este Crisip, din 
Cilicia (Asia Mică), care a dat o alcătuire sistematică si 
enciclopedicá stoicismului, din care priciná a fost botezat 
al doilea întemeietor al Școlii stoice (281—208). Crisip 
a fost nevoit a introduce în stoicism unele prefaceri, in 
urma atacurilor inversunate ale neoacademicului Arcesi- 
las, un mare și temut spirit critic. 

b) STOICISMUL MIJLOCIU. În urma criticii lui Ar- 
cesilas, stoicii din veacurile II si I î.e.n. numiţi si stoicii 
mijlocii, încep a primi în sistemul stoic idei străine, pla- 
tonice si aristotelice, si astfel îndreaptă stoicismul spre 
eclectism (alegere şi combinare de deosebite elemente 
filosofice, fără unitate lăuntrică). Reprezentanţii mai de 
seamă ai acestui stoicism eclectic sint Panaitios, care 
a trăit la Roma, apoi la Atena, si Poseidonios, das- 
căl de filosofie în Rodos, unde a fost auzit de Cicero. 

Acest stoicism a avut o înriurire deosebită asupra cul- 
turii romane. 


c) STOICISMUL NOU SAU ROMAN. Încă de prin 
veacul a]  Il-lea i.e.n., stoicismul pătrunde în austera 
Romă, unde este îmbrățișat cu entuziasm. La Roma era 
chiar o modă ca ficcare om mai avut să aibă pe lingă sine 
ca sfătuitor un filosof stoic; ceva mai mult, stoicismul 
este prefăcut intr-o armă de luptă a republicanilor contra 
corupției si tiraniei imperiale. Nu este de mirare dacă 
împrăștierea stoicismului în lumea romană provoacă o 
reinviere a stoicismului (secolele I si II e.n.), care, cu tot 
eclectismul sáu, produce opere de o mare valoare filosoficá 
si literară, păstrate întregi pină astăzi, pe cità vreme de 
la stoicii celorlalte două şcoli nu avem decit fragmente. 
Reprezentanţii mai însemnați ai stoicismului roman sint 
Seneca, EpictetsiMarc-Aureliu. 

În operele lui L. Annaeus Seneca, din Corduba (Spa- 
nia) mort la 65 e.n., în care descoperim si influențe 
platonice, si chiar epicureice, idealul inteleptului stoic 

pierde din rigurozitatea supraumană a stoicismului vechi, 
ci se mulțumește a cere dreptate faţă de toti oamenii, 
chiar faţă de sclavi, liberare de pasiuni si mai cu seamă 
de frica de moarte, lucru pe care l-a dovedit Seneca, lu- 
indu-si singur viaţa, din ordinul lui Nero. Scrisorile către 
Luciliu sint si astăzi o inàltátoare lectură pentru toată 
lumea. Seneca a fost un ginditor admirat si de erestini, 
care au încercat a-l face un adept al creștinismului, atit 
in evul mediu, cit si in timpurile noi, pînă astăzi. 

În operele lui Epictet, Manual si Cuvíntári, morala 
stoică se întrupează într-o formă desávirsità si numai în 
miezul ei substanţial. La Epictet (50—138 e.n.), fostul 
sclav liberat şi paralitic, stoicismul nu mai este teorie, 
ci viață, o forţă a personalităţii. Omul, care ascultă de ra- 
tiune, se apropie de Dumnezeu, căci prin dezvoltarea pu- 
terii lăuntrice el ajunge să privească cu nepăsare orice 
suferință si să privească fără şovăire moartea drept in 
ochi. Ca și la Seneca, stoicismul lui Epictet are o colora- 
tură religioasă. 

Cu Marc-Aureliu Antonin, stoicismul, ajuns pe tro- 
nul cezarilor (161—180  e.n.), se  sfirseste. Opera sa, 
Către mine însumi, sub formă unui jurnal filosofic, a fost 
scrisă în parte în tabără, pe cînd lupta cu marcomanii, la 
la Dunăre. Desi mare prigonitor al creștinilor, Marc-Au- 
reliu se ridică pină la culmile mistice ale rugăciunii cres- 
tine atunci cînd contemplă providenta din lume, acea 
Ratiune universală care cirmuieste cu atita înțelepciune 
schimbările lumii si care stie, ca un medic savant, să əd- 
ministreze doctoria amară a suferinței in scopuli însănăto- 
sirii sufletului. 


2. Epicurianismul 


Precum în epoca dinainte Scoala cinicá și Școala cire- 
naicá se aflau la cele două extremităţi ale atitudinii mo- 
rale, tot astfel în această epocă (secolul IV î.e.n. — se- 
colul IV e.n.) stau faţă în faţă Școala severă a porticului 
care continuă morala cinică, si, „Grădina lui Epicur“, unde 
se adăposteşte morala cirenaică a plăcerii. 

Epicur. Întemeietorul Școlii este Epicur (341—270 
îen.), născut în insula Samos, a cărui educaţie filo- 
sofică a început la vîrsta de 14 ani, la Atena, printr-un 
filosof platonic. Dar o schimbare neasteptatá in situația 
părinţilor săi îl sileste a pleca din Atena la Teos (Asia 

Mică), unde este cistigat definitiv de Nausiphanes, un 
adept al filosofiei lui Democrit. Pe la 310 intemeiazá el 
insusi o scoalà filosoficá in Mitilene, apoi la Lampsac, pe 
care, in sfirsit, o mutà la Atena, in faimoasa grádiná din 
nord-vestul oraşului, care de atunci s-a numit „Grădina 
lui Epicur“. 

Discipolii săi, între care se aflau și. femei, îl adorau ca 
pe un zeu, ceea ce măgulea grozav nemăsurata sa vanita- 
te. După moarte, Epicur va fi sărbătorit în fiecare lună 
printr-un ospăț, de unde a luat naştere reputaţia de che- 
flii a epicureilor. 

Din operele lui Epicur s-au păstrat fragmente, uneie 
descoperite cu prilejul săpăturilor de la Herculanum, în 
sudul Italiei. 

Epicur isi împărțea filosofia sa în trei discipline: ca- 
nonica sau „măsura“ si criteriul adevărului, fizica, con- 
ceptia despre lume, si etica, care, ca si la.stoici, este mie- 
zul filosofiei. 

Canonica este o introducere în fizică, precum fizi- 
ca este o introducere în morală. In teoria cunoștinței, 
Epicur este un empirist sau senzualist mai consecvent de- 
cit stoicii, cunostinta isi are izvorul in senzatie, in sim- 
turi, căci senzaţia posedă în sine un semn sigur al adevă- 
rului — claritatea sau evidenţa. Dacă simţurile ne-ar 
înşela o singură dată, am putea bănui cá ne însală intot- 
deauna; de aceea trebuie să credem că imaginile din noi 
reprezintă exact lucrurile reale din afară. Această cores- 
pondentá se explică prin natura percepţiei; percepția are 
loc prin intrarea în suflet, pe canalul simţurilor, a unor 
mici imagini, care se desprind din lucruri si le reprezintă 
cu fidelitate (teoria lui Democrit). Totuși şi Epicur adau- 
gà senzaţiilor anume noţiuni obștești (propleseis), ce se 
formează din contopirea in inconștient a mai multor sen- 
zatii. 

Fizica epicureică, ca la toti filosofii greci, nu se 
ocupă numai cu materia moartă, ca fizica noastră, ci si cu 
materia vie (biologia), cu sufletul (psihologia) si cu Dum- 
nezeu (teologia). Pentru Epicur, interesul cercetării „na- 
turii“ nu este pur teoretic, ci unul practic — dindu-ne 
seama că în natură totul se petrece în chip necesar și 
după legi eterne, vom scăpa de tiranicele superstiții reli- 
gioase si de teama unei vieții viitoare, teamă care ne tul- 
bură liniștea (ataraxia), scopul vieții de pe Pàmint. Din- 

tre toate concepţiile filosofice mai vechi, cea mai ateistă 
și cea mai științifică era aceea a lui Democrit. 

De aceea, Epicur nu se trudeste a construi o fizică ori- 
ginală, ci reinviazá naturalismul lui Democrit sau con- 
ceptia atomistá, învățată de la Nausiphanes: lumea se 
reduce la atomi si la miscarea necesará a acestora, fárà 
intervenţia arbitrară a zeilor. Totul se petrece in natură 
ca si cum zeii n-ar exista. 

Totuși, Epicur, pentru a salva libertatea omenească, 
introduce în natură arbitrarul divinitátilor, sustinind că 
atomii se întîlnesc printr-o deviere spontană, fără cauză, 
din drumul necesar al mişcării lor, deviere care s-a nu- 
mit clinamen. În schimb, Epicur neagă intervenţia în lu- 
me a providentei divine, susținută de stoici, deoarece, 
pentru el, zeii — dacă ar exista — sint formati tot din 
atomi si locuiesc in spatiile dintre lumi si se dezintere- 
sează dumnezeieste de soarta omenească. 

După cum zeii sint plásmuiti din atomi fini, subtili, 
străvezii, „oarecum materiali“, tot asa si sufletul ome- 
nesc, care, de aceea, nu poate fi nemuritor. Explicarea 
acestui materialism universal o găsim într-o prejudecată 
științifică antică, ânume că tot ce lucrează sau suferă o 
schimbare e corporal si că, prin urmare, necorporalul este 
vidul inexistent, căci acesta nu este nici activ, nici pasiv. 

Concepţia epicureică are însemnătatea de a fi singura 
concepție filosofică din această a treia epocă a filosofiei 
grecești care dă o lămurire mecanicistă şi pozitivă a lu- 
mii prin înlăturarea cauzelor finale și a mitologiei, de 
care abuzau stoicii, platonicii, peripateticii și, cum vom 
vedea, neoplatonicii. 


Morala. În cea mai strinsá dependenţă de fizică se 
află morala epicureică, după cum se vede din cele „patru 
leacuri“ (tetrapharmakos) suverane împotriva tulburări- 
lor sufleteşti. Cine posedă anume concepţii despre esența 
şi ordinea lumii, trebuie să ajungă în viaţă la o atitudine 
senină si fericită. Patru sint aceste idei, care prin forța 
lor pot schimba un suflet: 1) Divinitatea nu este ceva de 
care să ne temem, căci lumea ascultă numai de legi ne- 
cesare; 2) Moartea nu e de temut, fiindcă este totuna cu 
nesimtirea; cind simţim, trăim; cînd am murit, nu mai 
simţim nimic; 3) Binele poate fi lesne procurat; 4) Răul 
poate fi lesne suportat. Căci dacă suferinţa este insupor- 
tabilă, durează puțin; cind durează mult, devine suporta-" 

bilă, sau cum spunea Cicero, slongus levis, si gravis 
brevis. | 

l Sufletul, cirmuit de aceste principii, izbuteste a atinge 
tinta vietuirii, care este un plus de plücere fatà de du- 
rere. Plăcerea este názuinta firească a oricărei fiinte, fie 
că este o plăcere sufletească, fie că este o plăcere a „căr- 
nii“, cum zicea Epicur. Morala epicureică este o morală 
a plăcerii, un hedonism, ca la Aristip si Democrit. 

Totuşi, epicureii duceau o viață cumpătată, pentru că, 

după ei, plăcerea cea mai mare era o plăcere negati- 
vă, adică lipsa de neplăceri, netulburarea, liniştea, seni- 
nàtatea (ataraxia), iar din plácerile pozitive apreciau mult 
plăcerea sufletească provocată de amintirea plăcerilor. 
gustate odinioară. Drept aceea, înțeleptul epicureic trebu- 
le sa stápineascá „arta de a trăi“, adică trebuie să înveţe 
a citări valoarea plăcerilor nu numai pentru prezent, ci 
¿31 pentru viitor, adică a prevedea efectele îndepărtate ale 
plăcerilor prezente. 
'  Linistea fiind tinta vieţii, Epicur recomanda adepților 
“săi a dispretui viața publică, gloria, onorurile, distinctii- 
le, bogăţia, ci să trăiască departe de agitaţiile vane ale 
vieţii, privindu-le de departe ca niște spectatori ai unei 
comedii sinistre. „Trăiește retras“ (in latineste bene vixit, 
qui bene latuit), zicea el. Plăcerea sacrificiului pentru 
alţii nu intră în „Grădina lui Epicur“. 

Școala epicureică. Dintre sistemele filosofi- 
ce de după Aristotel, epicurianismul este aproape singu- 
rul ce s-a schimbat prea puţin în cursul antichităţii. 
“Cuvintele maestrului erau. socotite literă de evanghelie, 
cu o putere magică de a ferici pe oameni. Cind epicuria- 
nismul pătrunde, odată «u antipodul sáu —. stoicismul, 
în lumea romană, el dobindeste, ca și stoicismul, o formă 
literară. 

Epicurianismul apare spre finele secolului al IV——lea 
î.e.n., aproximativ în acelaşi timp cu stoicismul, se ím- 
prăștie printre romani, în secolul al II—lea ien. si 
dáinuieste, cu scurte eclipse, pînă în veacul al IV—lea 
e.n., cînd Augustin povestește că atunci dispăruseră orice 
urme de epicurianism. 

Urmașii mai însemnați ai lui Epicur sînt Metrodor 
din Lampsac, Hermarchos din Mitilene, Colotes, care este 
aprig combătut de bunul Plutarh, Apolodor şi numitul 

Filodem, care a predat epicurianismul la Roma, unde 
ajunsese celebru. 

O reinviere a Sicurianismului intilnim pe la 200 e.n., 
in vremea Imperiului, la Diogene din Oinanda, in Licia, 
care a gásit de cuviintá sà sape in piatrá pentru vesnicie 
precepte epicureice, pietre ce au fost dezgropate în vremea 
noastrá si care cuprind si o scrisoare din tinerete a entu- 
ziastului epicureu. i 

A fost ursit unui mare scriitor roman a lăsa viitorimii 
un monument al epicurianismului — Lucrețiu Caro (se- 
colul I î.e.n.), în admirabila operă De natura rerum, in 
care originale sint doar stilul si unele pasaje de o poezie 
neîntrecută. | 

Epicurianismul este reimprospátat, odată cu alte siste- 
me antice, în vremea Renaşterii, de italianul Lorenzo 
Valla (secolul XVI), iar în secolul al XVII-lea de cano- 
nicul Gassendi. 


3. Scepticismul și probabilismul Noii Academii 


Certurile aprige, dar fără rezultat palpabil, dintre deo- 
sebitele școli” dogmatice (platonism, peripatetism, stoicism 
si epicurianism) tind tot mai mult si în chip firesc către 
sfîrsitul antichităiii a provoca nesiguranţă si îndoială 
(acatalepsia) sau, în cazul cel mai bun, trezesc pornirea 
de a aduna crimpeie de idei din toate sistemele filosofice 
și a le contopi într-un sistem universal, în care să se im- 
pace tot ceea ce școlile opuse aveau mai bun. In cazul 
dintîi, certurile sterpe duc spre nihilismul scepticismului; 
în cazul al doilea, către superficialul eclectism. 

Scepticismul. Scepticismul este, ca si celelalte 
filosofii ale acestei epoci, o filosofie practică, o intelepciu- 
ne a vieţii; scepticismul se mulțumește a arăta drumul 
către fericire, care, după el, constă în liniștea sufletească, 
în netulburare (ataraxia), în lipsa de patimi (apathia). 

Deosebirea dintre scepticism, care n-a format o „,școa- 
lă“ filosofică, si celelalte două școli de filosofie morală 
(stoicism si epicurianism) apare in momentul in care se 
pune problema: care este mijlocul cel mai sigur pentru a 
ajunge la fericire, adică la ataraxie? Epicurianismul si 
stoicismul îl descoperiseră într-o concepţie asupra lumii 
(necesitatea universală sau Rațiunea divină), aşadar în- 
tr-un adevăr de nezguduit, pe cîtă vreme scepticii, disperind 
de a mai găsi reazemul fericirii în adevăr, într-o dogmă, 

caută refugiul, din contra, în îndoială, în suspendarea 
judecății (epoché) în fata tuturor problemelor privitoare 
la existenţă și la valoarea lucrurilor. Nu știm ce este ade- 
vărat şi fals, nu știm ce este bine si gău; totul este con- 
ventie omenească, concepție subiectivă, deci iluzie. De ce 
dar să ne tulburám de simple păreri? Nepăsare si seniná- 
tate! 

În istoria scepticismului antic deosebim scepticismul 
vechi, întemeiat de Pyrrhon prin veacul al IV-lea î.e.n., 
și scepticismul nou, reinviat mai ales de Aenesidemos 
prin veacul I îe.n. Dispariţia scepticismului între aceste 
două momente se explică prin transformarea Şcolii aca- 
demice într-o concepție probabilistă, pe jumătate sceptică, 
fie sub înriurirea ideilor lui Pyrrhon, fie printr-o întorsă- 
tură sceptică dată chiar platonismului; este vorba de 
„Noua Academie“ sau, cum am mai numit-o noi, Acade- 
mia mijlocie. 

a) SCEPTICISMUL VECHI. Întemeietorul scepticis- 
mului este Pyrrhon din Elis (c. 360—270 î.e.n.); de aceea, 
scepticismul a mai fost numit si pyrrhonism („scepticism 
iși are orignea în cuvintul grecesc skepsis, adică cerce- 
tare, examinare fără nici o hotărire). 

Despre viaţa lui Pyrrhon știm că acesta a luat parte 
la expediţia lui Alexandru în Asia, pină în India, că în 
acest timp a fost adeptul democriteanului Anaxarchos 
din suita lui Alexandru și că în India a fost adinc impre- 
sionat de  indiferentismul fachirilor indieni. Întors în 
Grecia, cu o înțelepciune nouă, începu a o propovădui 
minunind pe toti prin seninátatea sa nealterabilă. 

Pyrrhon însuși n-a scris nimic, ci s-a mulțumit a trái 
filosofia sa, dar ideile sale au fost expuse de elevul său 
Timon din Phlius, care a trăit la Atena si care este si cel 
din urmă sceptic vechi. 

Pentru a ajunge la netulburarea sufletului, tinta su- 
premă a vieţii, Pyrrhon cerca să nu uităm două ,prin- 
cipii“: 1) Lucrurile sint si rămîn necunostibile în esenţa 
lor. Ceea ce știm despre ele sint numai păreri personale, 
fenomene inselátoare, fantome ale simțurilor; tot asa bi- 
nele si răul, dreptul si nedreptul sint păreri omeneşti 
schimbătoare; în sine, nimic nu este nici bine, nici rău, 
ci totul este totuna, cînd bine, cînd rău, după împrejurări 
și după oameni; 2) De aceea, trebuie să ne abtinem de la 
orice judecată (epoché), să ne mulțumim cu examinarea 
(skepsis) si cu tăcerea (aphasia). Si atunci va ţișni de la 

sine, fără voia noastră, lipsa de orice iluzie asupra lumii 
(atyphia), netulburarea (ataraxia), înăbuşirea pasiunilor 
(apathia) si mai cu seamă lipsa de orice surprize în viață 
(acatelepsia). 

b) „ACADEMIA NOUA“. Este ceea ce noi am numit, 
in împărțirea Școlii academice (platonice), Academia de 
mijloc sau probabilismul. Vechea Academie (vezi para- 
graful respectiv) a rămas credincioasă dogmatismului ra- 
tionalist platonic (ideile  suprasensibile sint adevărul 
absolut) pină ce ajunge în fruntea Școlii academice elevul 
lui Crates, Arcesilas (315—240), care îndreaptă Academia 
intr-o direcţie ce ar părea cu totu] nepotrivită cu spiritul 
dogmatic al platonismului. Poate sub înriurirea ideilor 
scepticului Timon, sau poate sub înriurirea lui Socrate, 
Arcesilas aruncă peste bord teoria dogmatică a Ideilor, cu 
bunul argument că acestea nu pot fi cunoscute de om, 
fiind suprasensibile, și păstrează numai teoria cunoștinței 
sensibile, care, dacă nu poate ajunge la adevăr si siguranţă 
absolută, tot poate obține oarecare probaoilitate de adevăr, 
de unde și numele de probabilism dat în vremea noastră 
acestei noi Școli academice. 

Probabilismul nu este scepticismul radical al lui 
Pyrrhon, ci un scepticism relativ, mai blind, cáci recu- 
noaste cá, desi adevărul in sine este inaccesibil, totuşi ne 
putem apropia de el cu probabilitate crescindá. 

Arcesilas, ca toti probabilistii, s-a distins  printr-o 
critică necruțătoare a filosofiilor dogmatice, îndeosebi a 
stoicismului reprezentat în vremea sa prin părintele stoi- 
cismului, Zenon. 

Cel mai mare probabilist este Carneade din Cirene 
(213—129 î.e.n), un elev mai depărtat al lui Arcesilas, 
prin care Academia recapătă nimbul de strălucire de odi- 
nioară. 

Carneade este un ginditor genial, cel mai ilustru aca- 
demician după Platon, un spirit critic de mina întîi, cu- 
noscui si din ambasada filosofilor, alcătuită din el, stoicul 
Diogene din Babilon si peripateticul Critolau, trimisă la 
155 î.e.n. de Atena la Roma pentru a pleda crutarea 
Atenei de un impozit oneros. La Roma, Carneade a ză- 
păcit lumea prin verva sa dialectică, care îl făcea în stare 
a sustine pentru si contra dreptăţii cu o egală putere de 
convingere. 

Tinta filosofiei este si pentru probabilisti „arta de a 
trăi“, dar, spre deosebire de sceptici, Arcesilas admitea o 

probabilitate în viata practică (eulogon), deoarece îndo- 
iala absolută paralizează ac'iunsa, iar Carneade sustinea 
şi o probabilitate teoretică (pithan ^n). 

Există, după Carneade, trei rrade T probabilitate 
crescîndă: 1) senzatia în sine; 2, potrivirea dintre mai 
multe senzaiii; 3) dovedirea acestei potriviri prin contro- 
lul experienței. Bunăoară, într-o privință am senzaţia 
unui lucru incolácit; pot zice atunci — este sau o frínghie 
înfășurată sau un şarpe (probabilitate de primul grad). 
Faptul că nu,se mișcă întărește probabilitatea senzatiei, 
că e vorba de o fringhie (al doilea grad de probabilitate). 
Dacá si lovesc obiectul, iar el nu se miscá spontan, ca un 
corp viu, pot zice, cu un al treilea grad de probabilitate, 
că este o fringhie. 

c) NOUA ACADEMIE. După Carneade, Academia pă- 
răsește, cel puţin în parte, probabilismul sceptic și revine 
la vechiul dogmatism academic, alcătuind Noua Academie. 
Dar și în această nouă Școală academică raționalismul 
dogmatic platonic păstrează ceva din amintirea impresio- 
nantă a probabilismului premergător, influenţă care se 
întrevede în tendinţa eclectică a acestei Academii. 

Reprezentanţii de căpetenie ai Noii Academii sint 
Filon din Larisa (secolele II—I î.e.n.), deosebit de Filon 
Iudeul din Alexandria, si Antioh din Ascalon (secolul I 
î.e.n.), al căror platonism este in bună parte eclectic, 
adicá amestecat cu idei peripatetice si stoice. Ín multe 
privințe aceștia pregătesc reforma neoplatonică. Ideile 
acestor academici se oglindesc, aproape ad Litteram, întru- 
nele. din operele lui Cicero. 

După acești platonici, Academia, vreme de aproape 
400 de ani, nu mai produce nici un ginditor original, afară 
de unii comentatori ca Trasyllos, astrologul împăratului 
Tiberiu si orinduitor al operelor platonice, apoi un Eudo- 
ros si Albinos. Pe la anul 300 și ceva, platonismul dispare 
în neoplatonism. 

d) SCEPTICISMUL NOU. Scepticismul renaşte in 
marea metropolă orientală și cosmopolită Alexandria, în 
veacul I î.e.n., adică tocmai acolo unde se întîlnesc și luptă 
zadarnic după supremație toate concepţiile filosofice gre- 
ceşti. Scepticismul, inchizind drumul spre adevărul ra=- 
tional, dă o lovitură de moarte gîndirii grecești, pe care 
neoplatonismul o va îngropa în osanale mistice. 

Insufletitoru] scepticismului nou (secolul I î.e.n. — 
secolul III e.n.) pare a fi Ptolemaeus din Cirene, despre 

care nu ştim nimic. Cunoastem însă mai bine pe scepticul 
nou Aenesidemos din Cnossos (secolul I i.e.n). Acesta 
este celebru prin sistematizarea  argumentelor sceptice 
impotriva oricárei cunostinte sigure, argumente botezate 
„tropi“, adică chipuri de a provoca îndoiala fără a îndemna 
la afirmatii dogmatice. Dupá Aenesidemos, tropii sint zece 
la numár; din aplicarea lof decurge relativitatea si nesi- 
guranta tuturor cunostintelor noastre. 


Un alt sceptic nou este Agrippa (aproximativ inceputul 
secoiului I e.n.), căruia i se atribuie reducerea tropilor la 
cinci si formularea lor cea mai multumitoare, chiar si 
peniru noi cei de astăzi. Motivele de îndoială fără scà- 
pare sint: 1) contradiciiile diferitelor păreri despre același 
lucru; 2) nevoia de a merge la infinit pentru a dovedi 
ceva (regressus în infinitum); orice dovadă are nevoie de 
altă dovadă, iar aceasta de o nouă dovedire si tot asa ia 
nesfirsit; 3) relativitatea cunostintelor sensibile: orice 
senzație atirnă de structura simţurilor, de stările interne, 
de împrejurările externe ale fiecăruia; așa că, același 
lucru pare deosebit la indivizi diferiți sau la acelaşi in- 
divid în momente diferite; 4) arbitrarul afirmațiilor dog- 
matice, agátarea desperată a filosofiilor de un principiu, 
pe care îl socotesc ultim si evident prin sine însuși, pentru 
a scăpa de fatalul „regres la infinit“; în sfirsit, 5) asa-nu- 
mita dialelă — orice principiu (A), folosit pentru a do- 
vedi o afirmație (B), are el însuși nevoie de afirmaţia (B), 
pentru a fi întemeiat la rîndul sáu; deci, orice dovedire 
este sau un regres la infinit sau un cerc vicios, o dialelă, 
o invirtire pe loc. În consecinţă, mai pe scurt: 1) nimic 
nu poate fi cunoscut prin sine însuși, fie prin simțuri, fie 
prin rațiune, adică nimic nu are în sine o evidenţă ne- 
mijlocită; 2) nimic nu poate fi cunoscut prin altul, căci 
atunci sau mergem la infinit sau ne invirtim in cerc vi- 
cios. 

Cel din urmă sceptic mai însemnat este Sextus Empi- 
ricus (finele veacului al II-lea e.n), de la care ne-au 
rămas opere cuprinzătoare, adevărate monumente ale 
scepticismului. Astfel, în Fundamente pyrrhonienel*l, în 
trei părți, ne dă în rezumat toate argumentele sceptice 
contra afirmațiilor si negatiilor dogmatice în logică, fi- 
zică şi etică, iar în opera Contra matematicilor, adică 
contra dogmaticilor, lasă viitorului o completă critică a 
tuturor științelor antice (gramatică, retorică, geometrie, 

aritmetică, astrologie, muzică) si a tuturor filosofiilor, 
critică ce se infá:iseazà ca un verdict distrugător al stiin- 
tei antice dat de tribunalul sceptic. 

După Sextus mai întîlnim pe un Soturninus (secolul 
Iil em.) după care scepticismul, care dăduse cu Sextus 
tot ce putea da, dispare ca doctrină independentă, dar 
stáruie a neliniști lumea și îndeosebi pe părinţii bisericii 
creştine pină prin veacul al IV-lea e.n. 

In timpul Renaşterii, scepticismul capătă o nouă viaţă 
la Montaigne, Charron si alții. 


4. Eclectismul 


Către începutul erei creștine (secolul I î.e.n.), sistemele 
filosofice grecesti tind a-și pierde independenţa doctri- 
nară, prin împrumutarea reciprocă de idei, şi astfel a se 
tronsforma în sisteme eclectice. Eclectismul este acea sis- 
tematizare filosofică care constă din punerea laolaltă a 
tot ce este socotit bun, viabil și adevărat din toate sis- 
temele, in scopul de a da acestor idei o nouă unitate, tot- 
deauna șubredă şi neorganică, dar subordonată intereselor 
morale şi religioase. Un motiv de căpetenie al apariţiei 
eclectismului este critica ruinătoare a scepticismului și 
mai cu seamă a probabilismului atotdistrugător al lui 
Carneade. Un al doilea motiv îl aflăm în unele puncte 
comune ale deosebitelor doctrine si școli; bunăoară, ideea 
unei ordini finaliste în lume, comună stoicismului, peri- 
patetismului si platonismului. În al treilea rînd, eclectis- 
Inul este cerut de romani, care, nefiind un popor de filo- 
sofi, ci de -oameni practici, aveau nevoie de o doctrină 
vagă si elastică, potrivită nevoilor lor morale si politice. 
De aceea, singura contribuţie filosofică, oarecum originală, 
a Romei este eclectismul, întrupat în operele, devenite 
clasice, ale avocatului și omului politic Cicero. 

La Roma, filosofia greacă pătrunde prin veacul al II- 
lea î.e.n., mai cu seamă cu prilejul faimoasei ambasade 
de filosofi, în frunte cu Carneade. Filosofia, pe care aus- 
terii bătrîni romani o priveau la început ca o primejdie 
naţională, izbuti mai tirziu să devină un factor cultural 
trebuitor, ca pregătire, oricui se închină carierei politice. 
O seamă de reprezentanţi ai școlilor filosofice din Atena 
ajung să predea la Roma, iar tinerii romani pornesc spre 
Atena pentru a asculta chiar în patria muzelor lecţiile de 
filosofie. 

Dintre filosofii romani, cel mai cunoscut este Cicero; 
ceilalți reproduc cu eleganţă sau epicurismul (Lucretius 
Caro) sau stoicismul (Seneca, Marc-Aureliu). 

Marcus Tullius Cicero. Nu este la drept vor- 
bind un adevárat filosof, un filosof original, ci are sin- 
gurul merit de a fi știut să împrumute idei filosofice de 
Ja toate şcolile greceşti si de a le fi înfățișat într-o fru- 
moasă limbă latină. Producţia filosofică a lui Cicero 
(106—43 î.e.n.), desi prea puţin originală, este destul de îm- 
belsugatà și izbutește a face ca filosofia să grăiască în limba 
aspră a latinilor. El a tradus in latineste termenii filoso- 
fiei greceşti, traducere care a rămas pînă astăzi în filosofie. 
De asemenea, operele sale filosofice au exercitat o mare 
inriurire asupra culturii Occidentului în evul mediu, dar 
mai cu seamă în vremea Renașterii, deoarece numai din 
ele mai putem afla și astăzi cite ceva despre filosofii greci, 
ale căror opere s-au pierdut cu totul. 

În scrierea sa filosofică, după spusa lui chiar, cea mai 
însemnată, Despre scopurile bunurilor si relelorii6l, Cicero 
incearcă o împăcare între filosofi, cu binevoitorul sprijin 
al neoacademicului Antioh — tinta vieţii e fericirea, 
iar fericirea stă în virtute. Opera este. scrisă dialogat, ca 
la Platon, al cărui stil îl imită. 

În genere, gindirea lui Cicero stă în cumpănă între 
Noua Academie, care se pare că are preferința sa, si stoi- 
cism. 

Dupá cum se vede, ín eclectismul roman scolile filo- 
sofice greceşti părăsesc neatirnarea lor izolatoare şi-şi dau 
mina pentru a alcătui o doctrină unitară si practică, dar 
superficială, doctrină care, in miinile vinjoase romane, 
devine o armă culturală si un factor de unificare morală 
a impestritatului Imperiu roman, mozaic de popoare ete- 
rogene. Mai ráminea filosofiei, pentru a deveni o mare 
forță spirituală, ca dintr-o subordonată a moralei si poli- 
ticii să se prefacă într-o religie mistică, adică să devină o 
teosofie, ceea ce se întîmplă către sfîrşitul Imperiului 
roman. 


5. Curentele teosofice 


Unificarea spirituală pe temeiul eclectismului moral 
n-a izbutit, căci era prea adîncă anarhia sufletească pri- 
cinuită de descumpănirea spirituală a Imperiului roman. 
Nici o filosofie nu mai putea împăca insul cu mizeriile 

lumii pămîntești, strivită sub autoritatea despotică si cò- 
ruptá a Imperiului. Se simţea nevoia unei doctrine mai 
profunde, care să corespundă stării morale a unei vremi 
obosită si dezgustată de viaţă, nevoia unei doctrine care 
să strămute axa vieţii într-o altă lume, misterioasă si de- 
sávirsitá, un refugiu delicios si pentru cei blazati, nu 
numai pentru cei impilati. 

Trebuie să mai adăugăm inriurirea religiilor mistice 
orientale (egipteană, persană, babiloniană, indiană, iudaică 
etc.), care întrețin credința în minuni, în supranatural, in 
superstiții si revelații, precum si influenţa spiritului poli- 
tic despotic, tot din Orient, care trezeşte în spirite nevoia 
unei autorităţi intelectuale, a unei credințe primită or- 
beste și impusă din afară printr-un extaz mistic de către 
wœ Divinitate deasupra lumii sensibile, t,'anscendentá, ca 
și un despot oriental. În sfirsit, să nu uităm că scepti- 
cismul ruinase încrederea în puterile naturale ale raţiunii 
şi impunea fatal căutarea unui nou mijloc de a cunoaște 
— intuitia mistică, ce pretindea cá dă siguranța nemijlo- 
cită pe care n-o mai avea inteligența. 

Așadar, nenumărați erau factorii morali și istorici care 
pregăteau prefacerea filosofiei greceşti într-o nouă religie, 
prin mijlocirea căreia trebuiau să fie unite speculatia fi- 
losofică cu politeismul págin, ce se afla în agonie, dar care 
trebuia salvat cu orice pret, ca o necesitate socială. Această 
filosofie religioasă si mistică era singura armă spirituală, 
în afară de persecuții, in contra creștinismului, care se 
împrăștia vertiginos si ameninta să dizolve Imperiul roman 
odată cu politeismul. 

Două sint ideile noi care apar în curentele teosofice: 
ideea unei divinități tainice, dincolo de lume (transcen- 
dentă), pe care nu o putem cunoaște, din pricina abisului 
dintre ea si noi, decit prin iluminatii mistice, si o nouă 
concepţie despre natura filosofiei. Filosoful devine un 
profet, un hierofant, care prin abstinentà si ascetism isi 
purifică sufletul de atingerea pingáritoare a „lumii“, 
pentru a intra apoi în legătură directă cu divinitatea ne- 
pătrunsă. Pe scurt, pe de o parte există divinitatea, Per- 
“fecțiunea absolută, de altă parte există lumea materială, 
întruparea imperfectiunii, a răului si suferinței, iar intui- 
tia mistică ca singurul mijloc de apropiere, pînă la con- 
topire, între om si divinitate. În această evadare din lumea 
sensibilă: era „mintuired, iar filosofia avea misiunea de 
a arunca „colacul de salvare“. 

Dar toate aceste stráduinte greco-orientale nu vor iz- 
buti nici ele să conserve spiritul antic, ci cel mult vor 
aduce apă la moara creștinismului, care propováduia un 
crez mistic mult mai simplu si mai robust decit acela 
págin. Așadar, páginismul mistic întreţine in lume astep- 
tarea mesianicá a unui ,izbávitor*, care va fi intrupat de 
Iisus. 

Nu este o întîmplare că toate curentele teosofice apar 
în capitala Egiptului — Alexandria. În Alexandria își dă- 
duseră întîlnire toate religiile păgine din Occident si 
Orient, la care se adaugă iudaismul şi creștinismul, şi 
toate sistemele filosofice, inclusiv scepticismul, care prin 
contact zilnic și prin discuţii trebuiau să năzuiască către 
o apropiere a speculatiei rationale filosofice cu misticis- 
mul religios. De aceea, filosofia de la finele antichităţii a 
fost numită şi filosofia alexandrină. | 

În filosofia mistică alexandrină deosebim două faze: 
l) faza de pregătire din secolul I î.e.n. — secolul III e.n., 
reprezentată mai cu seamă prin neopitagorism si filosofia 
iudeoelenà a lui Filon; 2) faza de realizare (secolele III— 
VI e.n), reprezentată prin neoplatonismul lui Plotin, la 
Roma, Iamblikos, in Siria, si Proclos, la Atena. 

a) NEOPITAGORISMUL. Concepţia pitagoreică, ajunsă 
fără prea mare influenţă în veacul al IV-lea î.e.n., cind 
se impune platonismul, stăruie totuși mai departe în chip 
latent, ca sectă religioasă, pînă ce este reînviată în veacul 
I î.e.n., în Egipt, sub îndemnul speculațiilor mistice mate- 
matice, in care preoții egipteni se distinseseră încă din tim- 
puri străvechi. De asemenea, pitagorismul, care încă de la 
apariţia sa avea o tendință mistic-religioasă (orfismul), nu 
putea să fie decit binevenit în timpul de decadentà ale- 
xandrin; de aceea, neopitagorismul a avut misiunea de a 
aprinde cel dintîi scinteia teosofiei. 

În acest timp își fac apariţia o seamă de scrieri neo- 
pitagoreice, care, pentru a dobindi mai mult prestigiu, 
sint atribuite vechilor pitagorici, ca, de pildă, Versurile 
de aur, atribuite greșit de către unii și astăzi chiar lui 
Pitagora. | 

Între neopitagoricii vrednici a fi citati sint Negidius 
Figulus, roman, care este socotit drept intemeietor, Apollo- 
nios din Tyana (Capadocia, în Asia Mică), cel mai însemnat, 
Moderatos din Gades si Nicomachos din Gerasa. 

Caracteristică pentru neopitagorism este inriurirea pu- 
ternicá a platonismului — numerele, esente ale lucrurilor, 

se prefac în prototipuri ideale, după care divinitatea or- 
donează lumea. De notat este că aceste numere-idei se 
află în Spiritul divin, ba chiar Unul (monas) este socotit 
deasupra intelectului divin și se confundă chiar cu ne- 
pătrunsa divinitate, teorie ce va fi reluată de Plotin. 
Teoria numerelor-prototipuri divine este intovárásitá de 
credința mistică în supranatural si minuni, de superstiții 
magice, asa cum întîlnim la vagabondu] thaumaturg si 
ascet Apollonios din Tyana. 

Plutarh si platonismul eclectic. Nu 
numai neopitagorismul suferă inriurirea platonismului, ci 
sj invers, platonismul împrumută elemente pitagoreice. 
cum intilnim la eclecticul platonic, blindul si onestul 
Plutarh din Cheroneea (c. 46 — c. 120 e.n.), autorul cunos- 
cutelor „biografii“ paralele si al unui mare număr de opere 
filosofice morale (moralia). 

Plutarh este unul dintre cei dintii ginditori din aceas- 
tă vreme care afirmă existența unui mare număr de 
demoni sau spirite (credinţa în demoni), ca suflete mijlo- 
citoare între Unul-Dumnezeu și materie, concepţie filoso- 
fică prin care neoplatonismul va încerca, cu toată am- 
ploarea cuvenită, să galvanizeze politeismul. Dumnezeu 
ordonează şi conduce lumea materială nu de-a dreptul, 
ci indirect, prin spirite, „emanaţiile“ sale, forte mijloci- 
toare, întocmai ca un despot oriental ale cărui porunci 
sint puse în aplicare pînă in cele mai mici amănunte 
de către organele executive subordonate. Dumnezeu gin- 

deste prin intelectul sáu (nous sau logos), iar spiritele 
execută după indicaţiile intelectului (logos), cea dintii e- 
manatie a divinității. 

b) FILOSOFIA IUDEOELENA A LUI FILON. Ca o ur- 
mare a cuceririlor lui Alexandru, iudeii, care stătuseră pină 
atunci izolați in mîndria conștiinței nationale de popor ales 
al unei Divinităţi unice (monoteism), ea însăși aleasă de 
neamul evreiesc între celelalte divinităţi, sînt nevoiţi a 
intra în legături cu lumea și filosofia grecească, și de 
timpuriu emigrează, îndeosebi în Egipt, unde pe la înce- 
putul veacului I e.n. înjghebaseră o colonie de aproape 
un milion de evrei. Iudeii de aici, învăţind grecește si 
aproape uitind limba lor, se văd siliţi a traduce în limba 
elenă cărţile lor sfinte, Vechiul Testament, traducere ca- 
re, fiind înfăptuită prin colaborarea a 70 de inși, a fost 
numită pînă astăzi septuaginta si socotită ca produsul in- 

spiratiei divine, desi este plină de erori, care cam aduc 
cu greșeli de traducere. l 

O înriurire grecească chiar in Palestina se observă la 
secta religioasă a essenienilor (pe la 150 i.em.), care tră- 
ia comunist, după precepte asemănătoare celor pitagoreice. 

Pentru istoria filosofiei in genere si a dogmaticii cres- 
tine, indeosebi, o insemnátate deosebità are incercarea de 
a apropia religia mozaicà de filosofemele grecesti, cu deo- 
sebire de platonism si stoicism. Religia mozaicá era pri- 
mitoare de platonism prin ideea unei divinităţi unice, 
prin credința în demoni și îngeri, mijlocitori între om și 
Dumnezeu, prin purificarea morală și inspirată a mozais- 
mului realizată de către profeti. 

Contopirea mozaismului cu filosofia grecească, îndeo- 
sebi platonismul, s-a făcut pe temeiul următoarelor idei 
conducătoare: 1) Biblia era socotită ca un adevăr absolut, 
revelat de însuși Dumnezeu, aşadar ca o comoară de în- 
telepciune infinit mai înaltă decît toată filosofia greceas- 
că la un loc; 2) pentru a împăca această înțelepciune 
religioasă cu cea filosofică, iudeii alexandrini inventează 
legenda că platonismul își. are originea în Biblie, cá Pla- 
ton a călătorit în Palestina si că acolo s-a inspirat din 
Moise; 3) pe de altă parte, acești iudei socotesc intelep- 
ciunea din Biblie ca o exprimare în limbajul viu al ima- 
ginilor, alegorică şi simbolică, a ceea ce există în filosofie 
fără alegorie, ca pure noţiuni. De aceea, filosofia iudeo- 
alexandrină va recurge adesea la explicarea alegorică a 
filosofiei, care, de altlel, era singura cale de a pune de 
acord gîndirea filosofică cu basmele Bibliei. Negresit că 
era ușor a tălmăci pe Platon prin Biblie după ce tălmă- 
cise Biblia prin Platon; ei nu descopereau în Platon decit 
ceea ce introduseseră prin contrabandă. 

Contopirea mozaismului cu elenismul o găsim în for- 
ma cea mai desăvîrșită, dar nu totdeauna limpede, la 
Filon din Alexandria, evreu, fratele conducătorului co- 
munității izraelite din Alexandria (30 î.e.n. — 50 en). 

În comentarea alegorică a „facerii lumii“, Filon soco- 
teşte că Dumnezeu este mai presus de orice determinare 
prin gîndire, cel mult poate fi numit „Existenţa“, Iahve, 
adică „eu sînt acela care sint“. Însă divinitatea lui Filon, 
fiind atotputernică, nu putea îngădui o lume eternă, care 
să existe independent de ea; de aceea, Filon face din 
Dumnezeu creatorul lumii, într-un anumit timp, așa cum 

cerea, de altfel, teoria mozaică a „facerii lumii“, si pe care 
o cunoaște astăzi orice creștin. Dar mai mult, Dumne- 
zeu, existența cu desávirsire imaterială, nu creează lumea 
de-a dreptul, ci cu ajutorul unor mijlocitori, a unor „pu- 
teri“, pe care Filon le numeşte aci „idei“, ca la Platon, 
aci demoni si ingeri, ca în superstitiile iudaice. 

Teoria logosului. Teoria originală a lui Filon 
stă în numirea tuturor acestor „puteri“ laolaltă logosul 
divin, cea dintii creaţie a lui Dumnezeu. Logosul sau Cu- 
vintul, cum îl numea si o tradiție persană, este totalitatea 
ideilor creatoare, cum afirmau si stoicii (logoi spermati- 
koi) prin care Dumnezeu conduce lumea si prin care lu- 
mea se poate miîntui, adică se poate întoarce la Dumnezeu 
si se poate izbăvi de păcatul legat de materie, de simţuri 
si de dorințe. Logosul este la Filon „Fiul lui Dumnezeu“, 
„primul născut“, „icoana dumnezeirii*. 

Cà logosul, „Rațiunea“ este mijlocitorul si mîntuito-— 
rul lumii era o concepţie pe care grecii o făuriseră trep- 
tat de la Heraclit la Piaton si de la Platon la stoici, iar 
cei din urmă reinviazà logosul heracliteian dindu-i nuan- 
ta platonico-aristotelică. Logosul este principiul rational 
al lumii, fundamentul armoniei si al dreptátii; el este 
Ratiunea, dar si Cuvintul (Verbum) care exprimă Ratiu- 
nea, cáci Vorba este exprimarea unei Idei. De altfel, in- 
treaga filosofie grecească este călăuzită de principiul că 
a cunoaște lucrurile e totuna cu a „vorbi“ just despre ele, 
a găsi „expresiile“ cele mai nimerite, adică noțiunile ce- 
le mai clare. Filosofia grecească este o „logică“, o ,,dia- 
lectică“, o întemeiere a realității prin idei sau „vorbe“. 
Era dar firesc ca filosofia grecească, care aprecia asa de 
mult retorica (arta de a vorbi) si dialectica (arta de a dis- 
cuta) să ajungă la concepţia Logosului, a Ratiunii-Cuvint, 
principiu ordonator al lumii si ideal moral pentru ome- 
nirea însetată de a se mintui de păcatele lumii pàmintesti. 
sau sensibile. 

Însă concepția grecească a Logosului, principiu al lu- 
mii și „mijlocitor“ între om si Dumnezeu, nu putea do- 
bindi o semnificaţie religioasă, fiindcă Logosul răminea. 
prea străin de om, ca o divinitate îndepărtată şi rece. 
Pentru a deveni putere religioasă, Logosul trebuia să vor- 
beascàáà inimii, dar pentru aceasta trebuia să se personifi- 
c2, să îmbrace forma omenească. Si tocmai iudaismul avea 
in sînul său o legendă ce umaniza logosul, ca mîntuitor: 

al lumii: era credinţa într-un Mesia, un erou popular 
mult așteptat de neamul evreiesc, robit străinilor, deși 
menit a fi stăpinitorul celorlalți. Mesia era „mintuitorul“, 
intermediarul între om si Dumnezeu; el avea o realitate 
vie, insă era lipsit de caracterul metafizic de principiu 
universal și etern, caracter pe care îl dobindeste la Filon 
prin contopirea Mesiei iudaice, realitate fără idee, cu 
Logosul grecesc, idee fără realitate. 

Mai ráminea un pas de făcut pentru ca mult doritul 
Mesia-lzbăvitor să  înflăcăreze inimile si să aprindă 
scînteia credinței care îmboldește, pînă la sacrificiul vie- 
ţii, în nădejdea vieţii veșnice. Căci nimeni nu se sacrifică 
pentru ca să moară, ci pentru a trăi o viață mai înaltă si 
veșnică. Mesia, Mintuitor al lumii, trebuia să fie privit ca 
o realitate omenească și istorică, ca o făptură umană în 
carne şi oase, care totuși a izbutit în persoana sa să se 
mintuiascá de lume si să se ridice pină la Dumnezeu si 
astfel să devină o pildă de „imitat“ pentru toti oamenii. 
Acest pas mai departe îl face creștinismul; lisus este Me- 
sia iudaic, mîntuitorul lumii si Logosul etern care s-a in- 
carnat, a devenit om si a pătimit ca toti oamenii în zilele 
lui Pontiu Pilat. Acest progres îl găsim in a patra Evan- 
ghelie a lui Ioan, care începe astfel: „la început era Cu- 
vintul“ (Logos), iar Logosul a devenit „carne“ si este 
Tisus, mintuitorul omului de lumea păcatului si mijlocito- 
rul lui pe lingă Dumnezeu, tatăl său. Iată cum logosul 
(Intelectul) grecesc, trecut prin Mesia iudaic la Filon, 
ajunge la Ioan si apoi la toti creştinii: lisus, principiul 
etern al Izbăvirii si în același timp o realitate istorică. 

c) NEOPLATONISMUL. PLOTIN. Direcţiile teosofice 
pregătitoare, cu toate că împrumută idei dintr-o parte si 
alta, au ca centru de cristalizare filosofia lui Platon. Acest 
ginditor este animatorul filosofic al tuturor acestor spe- 
culatii mistice. 

Dar  neopitagorismul, platonismul eclectic si greco- 
iudaismul erau numai încercări discrete și parţiale ale 
unui nou platonism, care avea misiunea istorică de a pu- 
ne laolaltă toate religiile păgine în scopul de a reface 
unitatea religioasă a Imperiului roman în descompunere. 
Neoplatonismul cutează a deveni acea mult așteptată fi- 
losofie religioasă atotcuprinzătoare, o filosofie de amurg 
şi de apoteoză, care să sintetizeze nu numai toate religii- 
le politeiste págine, ci si toate sistemele filosofice, avind 
ca punct central o nouă interpretare a filosofiei platonice. 

Concepţia neoplatonică este cea din urmă filosofie gre- 
ceascu, cea din urmă pilpiire, e drept măreaţă si consec- 
ventă cu sine, a unei gindiri în agonie. 

Neoplatonismul isi face apariţia în veacul al III-lea 
e.n., in momentul in care decadenta romană era destul 
de înaintată, iar creștinismul crescind devenise o forţă 
spirituală formidabilă, căreia neoplatonicii, in mod siste- 
matic si cu inversunare, luptă zadarnic a-i pune stavilă. 
Creștinismul va birui neoplatonismul, dar neoplatonismul 
iși va lua revanșa, căci, fără ajutorul ideilor neoplatonice, 
creştinismul n-ar fi izbutit a-și fáuri o teologie si dogme 
care să mulțumească si pe cei culti şi să dea o unitate si 
tráinicie intelectuală „credinţei“ individuale. 

Așadar, neoplatonismul se înfăţişează ca o apologetică, 
o apărare a păginismului, ca o încercare de a insufla prin 
balonul de oxigen al unui misticism teosofic, vag si ane- 
mic, o nouă viată unui muribund — păginismului. 

Neoplatonismul isi face apariţia în Alexandria, fiind 
intemeiat de Ammonios Saccàs („purtătorul de saci“), 
fost hamal în tinereţe, devenit apoi un original comenta- 
tor al lui Platon si sef al unei Școli filosofice cu mare 
răsunet. Printre numeroșii săi ucenici a fost si „părinte- 
le bisericii“ Origene, dar cel mai ilustru este Plotin, care e 
adevăratul întemeietor al neoplatonismului, căci de la 
Saccăs nu s-a păstrat nici o operă. 

Plotin. Biografia acestui enigmatic alexandrin, care 
va stăpini gindirea elenă trei sute de ani, a fost scrisă 
de discipolul său Porphyrios. După moartea lui Saccăs, 
Plotin (205—270 e.n.) colindă Siria atras de intelepciu- 
nea misterioasă a Orientului, pentru ca apoi să se stabi- 
lească in metropola lumii, Roma, unde începe a preda fi- 
losofia. sa, care fascină un ales auditor, printre care se 
numărau împăratul Galienus si soţia sa Salonina. După 
zece ani de invátámint prin viu grai, Plotin se hotărăşte 
a-şi scrie filosofia, rodul atitor ani de meditaţie, sub for- 
ma unor'mici tratate, care au fost editate si orinduite de 
elevul său Porphyrios în şase grupe de cite nouă, de un- 
de și numele de Eneade, păstrate în întregime pînă astăzi. 
Opera lui Plotin, cea din urmă operă originală a grecis- 
mului, trădează o mare erudiție filosofică si este o lucrare 
liosofică capitală, cu o înriurire neistovită pînă astăzi. 

Teoria emanaţiei. Procesiunea. Punc- 
tul de plecare al concepţiei plotiniene este dualismul — 

Dumnezeu de o parte, lumea de alta, dualism pe care 
Plotin luptă a-l reduce la un monism spiritualist si mis- 
tic, foarte aproape de panteism. Deşi lumea este radical deo- 
sebità de Dumnezeu, ea este o emanatie, o procesiune 
(purcedere) din Dumnezeu, iar Dumnezeu se află neînce- 
tat prezent în lume, dacă nu prin esenţa sa, cel puţin 
prin tăriile ce purced (emană) din el. Căci Dumnezeu es- 
te totul, Dumnezeu este unicul, el este începutul, dar si 
sfirsitul. Din el emană lumea printr-o procesiune de 
esențe spirituale; in el se întoarce lumea prin extazul 
mistic şi izbăvitor. Dumnezeu este unitatea și armonia 
universului. ,Emanatia* este coborirea, purcederea, pro- 
cesiunea în ajară de timp, efulguratia spirituală, desfă- 
surarea imperiectului din perfect, trecerea de la.abstract 
si general la concret si particular, pe cind evoluția este 
trecerea progresivá si in timp de la imperfect la perfect, 
iar creatia-producerea din nimic, nu din substanta divină, 
ca in emanatie, a lumii într-un anume moment al timpu- 
lui. Emanatia se deosebeste asadar si de creatie (cresti- 
nism) si de evolutie (vezi Spencer). 

Dumnezeu este începutul, el este Nenymitul, mai 
presus de gindire, însă si de existenţă, așadar ceva ne- 
grăit si misterios, care, cel mult, poate fi numit Unul 
(to En). El este totuna cu Nimicul, dar un nimic infinit 
de bogat, ce cuprinde în germene tot ce există; îl mai 
putem numi și Binele absolut, căci in el totul se armo- 
nizează, este o „coincidență a opoziţiilor“. Si Platon 
numea Binele, sau Ideea ideilor, Dumnezeu, însă Plotin 
inàltáà pe Dumnezeu-unul si Binele cu totul deasupra 
ideilor (gîndirii), ca o realitate transcendentă şi absolută. 

Din acest Unul-Divinitate tisneste de la sine, spontan 
si inconștient, adică emană lumea spirituală in trei faze 
coborîtoare, fără ca prin aceasta Dumnezeu să piardă 
ceva din sine, întocmai cum lumina Soarelui se im- 
prăştie pretutindeni fără ca puterea de iradiere a Soare- 
lui să se micsoreze. Dumnezeu pătrunde lumea nu prin 
substanţa sa, care rămîne nealterată, ci prin forța sa 
(dynamis), prin activitatea sa, concepţie pe care o putem 


numi panteism dinamic. 
C 
Cea dintii emanatie a Unului este Intelectul (nous), 


care se aseamănă cu. logosul lui Filon, iar Intelectul are 
in sine ideile, prototipurile platonice. Teoria Intelectului, 
care cuprinde în sine Ideile, este cea mai însemnată pre- 

facere a platonismului, căci la Platon ideile nu alcătuiesc 
un Intelect, ci o lume prototipică, model. 


Intelectul este întors intuitiv către Unul, dar cind 
se gîndeşte pe sine apar în el Ideile, obiectul cunoștinței; 
acestea constituie lumea inteligibilă, adică lumea esen- 
telor eterne, modele ale lucrurilor sensibile. 


Din Intelect tisneste inconștient, ca o iradiere de al 
doilea grad, Sufletul (psyché), si anume mai întîi sufletul 
lumii, care dă acestei lumi armonia și acea simpatie 
magică dintre toate lucrurile. Din sufletul lumii tíisnesc 
sufletele particulare, care sînt demonice, omenești, ani- 
male si vegetale. Sufletele sînt întoarse către corpuri, 
ela sint forțele care traduc în spaţiu și timp „ideile“ 
nespatiale si netemporale. Unul, Intelectul și Sufletul 
alcătuiesc cele trei ipostaze (substanţe), o trinitate după 
modelul căreia se va forma trinitatea creştină: Tatăl 
(Unul), Fiul (Intelectul, Logosul) şi Sf. Duh (Sufletul). 

Lumea spirituală a celor trei „ipostaze“ alcătuieşte 
un tot armonios si veşnic, căruia i se opune lumea sen- 
sibilă si trecătoare a Materiei (hyle), din care sufletele 
formează corpurile multiple, lipsite de unitate, de aceea 
nedeterminate, aproape neexistente. 


Dar materia de unde vine? Dacă ea ar exista: din 
eternitate, alături de Dumnezeu, cum inclinau a crede 
sistemele clasice precedente, atunci Dumnezeu nu mai 
este Unicul atotputernic, ci el este îngrădit în forţa sa 
de către materie; iar dacă materia purcede din Dumne- 
zeu, cum materia este rădăcina patimilor si răului. 
Dumnezeu nu mai este Binele. Este aici o contradicţie 
primejdioasă sistemului, pe care Plotin n-o putea înlătura 
cu totul. 

Mai întîi, Plotin, pentru a ocoli această greutate, 
admite un fel de materie inteligibilă în intelect, o idee 
a materiei, o materie oarecum spirituală, din care se zice 
cá este format corpul zeilor si demonilor, mijlocitori 
între oameni si Intelectul divin. Însă aceasta nu era 
destul, si de aceea el admite, ca a patra emanatie a lui 
Dumnezeu, o materie inferioară, sensibilă si corporală, 
în care sufletele stau închise ca într-o carceră si din 
care ele aspiră să scape (mintuirea). Această materie 
este cu totul nedeterminată, iraţională, pură virtualitate, 
ca la Aristotel, totuna cu nonexistenta; ea este tolusi o 
emanatie a Existentei perfecte, precum razele luminoase, 

la mari depărtări, se transformă în clarobscur şi chiar 
în bezna Întunericului. 

Cum vedem, ca un adevărat grec, inamorat de fru- 
musetea corporală, el nu neagă cu totul materia, cum face 
ascetismul creștin. 

Conversiunea si izbăvirea.  Metafizica si 
teologia plotiniene ne-au arătat procesiunea, coborirea 
Unului în ipostazele sale, de la-lumina orbitoare a Ideilor 
pînă la intunecimile Materiei, emanatia, care isi află 
explicarea într-un act de bunătate si iubire spontană. 
Dar rezultatul fusese întemnițarea sufletului în materie, 
scăpătarea spiritului robit de nevoile sensibile. Există 
totuși o cale a izbăvirii de materie și a întoarcerii, a 
conversiunii lumii în sînul divinității. Cu problema 
mintuirii sufletului de mizeriile lumii materiale se ocupă 
morala, | | 

Scopul cátre care rivneste sufletul, virtutea supremá 
este párásirea lumii pámintesti si revenirea la Dumnezeu. 
Acest scop este atins numai prin contemplare intuitivă, 
prin extaz (ieşire din sine), și anume sufletul se întoarce 
mai întîi in Intelect, în lumea ideilor; însă fiindcă şi 
aici persistă deosebirea dintre subiect (Intelect) și obi- 
eci (Idei), sufletul se îndreaptă spre Unul, avintat de 
intuiţia mistică. Prin intuiţie se contopesc, fără nici o 
distincție, sufletul și Dumnezeu, într-un rapt delicios, 
într-o narcoză divină, care stinge flacăra conștiinței si 
anihilează eul într-o fericire negrăită. „Divina comedie“ 
s-a sfîrșit; lumea a ieșit din Dumnezeu, pentru ca să 
revină in el, cu toate că, în amindouá cazurile, nu pri- 
cepem de ce. 

: Porphyrios ne spune că această stare extatică i-a reușit 
lui Plotin de patru ori, iar lui numai o singură dată. 
Din concepţia plotiniană se desprinde acea mireasmă a 
misticismului de care se vor îmbăta toti misticii creștini, 
medievali și moderni. 

Şcoala romană. Ucenic a lui Plotin este Por- 
phyrios, „purtătorul de purpură“ (233—304), oriental de 
origine, care a continuat la Roma Învățătura si pildele 
lui Plotin. El este cunoscut prin iînverșunata scriere 
Contra creștinilor, care a fost arsă din ordinul împăra- 
tului creștin Teodosiu, si prin insemnata Introducere 
( Eisagoge) în „categoriile lui Aristotel“, care în traducerea 
latină a neoplatonicului Boethius, ucis la 525 din ordinul 
lui Teodoric, regele ostrogoților, a slujit ca manual de 

logică în evul mediu, provocind marea discuţie a „uni- 
versalilor“, de care ne vom ocupa mai tirziu. 

Înriurirea neoplatonică se exercită asupra celor dintii 
ginditori creștini, îndeosebi asupra lui Augustin, cel mai 
mare părinte al bisericii catolice (secolul IV). 

Scoala siriană. Un alt discipol al lui Plotin 
este Iamblikos (mort pe la 330), numit de discipolii săi 
„divinul“, care a trecut de la Roma în Siria, unde a 
deschis o influentă Şcoală neoplatonică. Cu Iamblikos 
pătrunde în neoplatonism o desfrînată speculație mistic- 
fantastică, care punea peste Unul un Unu si mai misterios, 
despre care nu ne este iertat nici măcar să vorbim, desi, 
în schimb, trebuie să-l slăvim cu smerenie prin acte 
liturgice, prin culte magice si prin jertfe de hierofanti. 

Inriurit de iamblikosieni, împăratul Iulian, numit de 
creștini „Apostatul“, încearcă Zadarnic în secolul al IV-lea 
o restaurare romantică, peste măsură de simpatică, a 
religiei păgine, care fusese înlocuită oficial prin cres- 
tinism, nu de multă vreme, în timpul unchiului lui 
Iulian, împăratul pravoslavnic si sangvinar Constantin 
(306—337). 

Sub inriurirea neoplatonicá se află virtuoasa, inteli- 
lenta si frumoasa Hypathia din Alexandria, profesoară 
de matematici si filosofie prea admirată, care a fost ucisă 
de plebea creștină din acel oraș, probabil sub indemnul 
partriarhului creştin Cyrillos. Creștinismul, din perse- 
cutat, era firesc să ajungă persecutor. 

„Școala din Atena“. Cea din urmă ramiticatie 
a neoplatonismului este aşa-numita „Școală din Atena“, 
care ocupă prin veacul al IV-lea locul bătrinei Aca- 
demii, ce lincezea demult. Cel mai de vază neoplatonic 
atenian este Proclos (411—485), a cărui însemnătate, in 
cadrul neoplatonismului, este de a fi înzestrat neo- 
platonismul cu o formă enciclopedică, adică de a fi 
plăsmuit arbitrar un sistem filosofico-religios, destul de 
complicat, după legea triadelor (teză, antiteză si sinteză), 
în care intrau cu de-a sila substanţa întregii filosofii 
greceşti şi toate mitologiile politeiste ale vremii. La el, 
ideile platonice sint deghizate în divinități păgine, iar 
filosofia devine o religie politeistă universală. 

Cel din urmă neoplatonic este Damascios, în timpul 
căruia împăratul creștin de răsărit, Iustinian, închide cu 
forța la 529 „Școala din Atena“ şi-i confiscă bunurile, 


124 


iar neoplatonicii vremii, erau vreo șapte la număr, caută 
adăpost la regele perșilor Cosru Nusirvan, fapt care ne 
amintește, prin contrast, fuga celor dintii filosofi greci 
dinaintea puterii amenințătoare a perșilor. 

Desi, în urma presiunii lui Cosru, neoplatonicii sint 
reprimiti, Şcoala rămîne definitiv închisă, din lipsă de 
elevi, si cu ea filosofia greacă este îngropată în Orient, 
după ce fusese ucisă la 525 în Occident, în persoana lui 
Boethius. 

Vrednic de citat, ca un simpton al prefacerilor vremii, 
este faptul că, în anul în care página „Școală din Atena“ 
era închisă de creștini, Benedict din Nursia întemeia în 
Italia, pe Monte Cassino, cea dintii mînăstire  ,bene- 
dictină“, care va deveni o pepinieră a teologiei si fi- 
losofiei creștine. 

Comentatorii. neoplatonici ai lui Aristotel mai stă- 
ruiesc încă in Alexandria pînă la 640, cînd oraşul este 
ocupat de arabi şi evacuat de filosofi, în vreme ce marea 
bibliotecă alexandrină ardea din ordinul califului Omar. 
Filosofia greacă se refugiază la Bizanţ (Constantinopol). 
unde lincezește în evul mediu pînă ce Constantinopolul 
este ocupat de turci (1453). 

Incheiere. Filosofia greacă s-a născut în momentul 
cînd a izbutit să se desprindă, prin secolul al VI-lea i.e.n., 
din mrejele religiei si a murit în secolul al VI-lea, cind 
a căzut din nou în braţele unui misticism religios anemic 
și subtil, urmărind scopul himeric de a se transforma 
într-o religie politeistă universală. Creștinismul, in 
contrast cu neoplatonismul complicat, aducea o undă de 
misticism simplu şi de religiozitate plină de viaţă, care 
răspundea mai bine nevoilor morale ale unei lumi is- 
tovite. De aceea, creştinismul trebuia să învingă poli- 
teismul neoplatonic. Dacă grecii ar fi fost în stare să 
înfăptuiască o știință pozitivă, așa cum au. dat modernii, 
știința elenă ofilită n-ar fi sucombat în fata crestinis- 
mului impetuos si sănătos, iar aurora pe care o visa 
neoplatonismul n-ar fi devenit un tragic apus de Soare. 

Dar descompunerea gîndirii grecești se lámureste dacă 
punem faţă în faţă caracterele celor două mari perioade 
ale antichității europene: perioada grecească propriu- 
zisă, piná la moartea lui Alexandru, 323 î.e.n., și perioada 
următoare, elenisto-romană, cu bogate înriuriri orientale. 

În cea dintii perioadă, idealul vieţii si al științei este 
măsura, dezvoltarea omului ca un tot psihofizic, unitatea 

strinsá dintre suflet si corp, lume si Dumnezeu. In a 
doua perioadă, fascinată de misticismul asiatic, sufletul 
antic armonios se fringe în două, unitatea face loc dua- 
lismului si contrastelor: de o parte, lumea divină ne- 
cunoştibilă; de alta, lumea corporală, înșelătoare. Între 
om si Dumnezeu se cască a prăpastie, omul pierde in- 
crederea în puterile raţiunii sale si se aruncă dez- 
nădăiduit în braţele misterului si ale revelatiei supra- 
rationale. În această vreme se dezvoltă sentimentul 
păcatului, al nimicniciei omenesti, credința în minuni, 
dorul, de origine asiatică, după izbăvirea sufletului. 
Dependenţă, în loc de libertate; revelaţie, in loc de 
rațiune; autoritate, în loc de personalitate; pesimism, în 
iocul optimismului de odinioară. 

În această atmosferă de sciziuni sufletești, saturată 
de misticism oriental, rásünà o „buna-vestire“ orientală, 
cuvintul arzător al lui lisus, care implinea făgăduiala 
mesianică a izbăvirii pe temeiul aceluiași dualism brutal 
intre lumea cerească a tatălui divin si lumea de aici, 
căzută pradă Satanei. Dar creştinismul reușește nu fiindcă 
se adresează la inteligenţă, idolul grecilor chiar si în 
perioada din urmă, ci fiindcă încălzește inimile tuturor, 
chiar si ale celor „săraci cu duhul“. 

Astfel, creștinismul își împlinește misiunea istorică 
de a clădi pe ruini, de a înfrînge egoismul plăcerilor si 
de a disciplina din nou spiritele dezorientate. În adevăr, 
creștinismul aduce o viaţă nouă si o nădejde de viitor 
pentru cei care de-abia mai trăiau; în adevăr, el poate să 
se socotească moștenitorul, poate prin uzurpare, al cul- 
turii antice, pe care o păstrează, asa cum înțelege el, 
timp de o mie de dhi, pină la Renaștere (secolul al XV- 
lea), care aspiră să reia firul gindirii antice, acolo unde 
fusese întrerupt de izbinda creștinismului. 


FILOSOFIA CREŞTINĂ — PATRISTICĂ 
ŞI SCOLASTICĂ 


VIII. Filosofia patristică 


O graniță hotărită între filosofia greacă si filosofia 
creştină medievală nu există; trecerea de la gindirea 
creştină se face pe nesimţite și, în afară de noul ferment 
spiritual adus de credința creştină, gindirea medievală se 
hrănește din substanța gîndirii greceşti. Ca fond filosofic, 
gindirea medievală are o singură originalitate — cerne 
gîndirea elenă printr-o anumită sită, care nu lasă să se 
strecoare decit acele elemente filosofice ce- aveau cinstea 
de a aduce vreun folos noii Credinte: creștinismul. Putem 
numi, așadar, filosofia „medievală“ philosophia christi- 
ana, expresie consacrată de Augustin. 

Este de la sine înțeles că filosofia medievală nu 
poate fi înțeleasă fără a cerceta în ce constă acea re- 
volutie spirituală care, pornită din Galileea, a ajuns să 
cuprindă lumea si să devină un factor component al 
culturii europene. 


'' „Filosofia creştină“ se împarte în două faze, între 
care trecerea este, de asemenea, continuă: 

1) Filosofia patristică, de la moartea lui lisus pînă 
prin veacul al VII-lea, în care timp credinţa creștină se 
imprástie în lumea greco-romană, cu a cărei gindire 
stabilește un compromis religioso-filosofic, cristalizat în 
dogmele teologice, si devine o biserică. Patristica sau 
epoca „părinţilor bisericii“ (patres ecclesiae) este răs- 
timpul de formare a dogmelor creștine (propoziţiile de 
temelie ale credinței), în care vreme, cu tot disprețul 
arătat de creștini față de filosofia păgină, religia si 
filosofia stau in strinsă legătură si aproape pe picior 
de egalitate. 

2) Filosojia scolastică, care debutează prin veacul al 
IX-lea, în vremea lui Carol cel Mare, adică atunci cînd 
creștinismul se germanizează, cistigind si pe barbarii 
aşezaţi în Imperiul Roman de Apus. Dogmele de că- 
pstenie, fiind alcătuite, nu mai era aproape nimic de 
schimbat la ele, dar răminea ca ele să fie explicate 
barbarilor prin sistematizarea și întemeierea lor raţională. 
Gindirea filosofică, care, lucru ciudat, începe a fi din 
nou pretuitá, nu mai stă alături de credinţă, ci este 
subordonată ei — adevărul absolut a fost revelat de 
Dumnezeu prin lisus şi a fost stabilit definitiv de tradiţia 
apostolică si patristică, inspirată de duhul sfint, însă 
trebuia să fie lămurit și întemeiat pe calea raţiunii sau 
„luminii naturale“ în școlile bisericeşti, singurele școli 
ale vremii; de aici si numele dat filosofiei medievale 
prin excelenţă: filosofia scolastică, adică „filosofia şcolii“. 
in vremea scolasticii, filosofia este socotită „ancilla 
theologiae" (roaba teologiei), după expresia scolasticului 
Petrus Damiani (pe la 1080). 

Caracterul cel mai izbitor al celor două faze este 
adinca pecete pe care credinţa creştină o imprimă nu 
numai asupra gîndirii, ci asupra întregii vieţi sociale, 
economice si morale a popoarelor europene pină în veacul 
al XV-lea, cînd cultura europeană începe a se libera de 
tutela tiranică a teologiei prin mișcarea umanistă, prin 
„reforma“ religioasă, dar mai cu seamă prin apariția 
spiritului pozitiv sau științific. 

Vreme de mai bine de o mie de ani (secolul IV — 
secolul XV), civilizatia europeaná, care mosteneste cul- 
tura greco-romană, se dezvoltă cu íncetinealà som- 
nambulică, fascinată de credinţa creștină. Tocmai această 
încetineală ne dovedește cit de relativ este factorul timp 
în prețuirea unei perioade filosofice. O perioadă filosofică 
se află într-o prefacere vertiginoasă, cum bunăoară este 
veacul al XIX-lea, o alta într-o prefacere lentă si aproape 
nesensibilă, dacă este privită mai departe. 

Dacă filosofia creștină, prin conţinutul ei filosofic, 
pare prea săracă, în proporție cu răstimpul evoluţiei 
sale, totuşi este o părere greşită şi o prejudecată că ea 
este un vid filosofic, o oglindă a unei ignorante crasă 
Si că ea rupe cu totul continuitatea filosofică europeană. 
Filosofia medievală păstrează în sînul ei filosofia greacă 
sub pojghita dură a dogmelor netangibile, si era destul 
ca să se spargă coaja pentru ca miezul filosofic grecesc 


128 


să apară în contradicţie cu religia, care se folosise de el 
pînă atugci. Voiti o pildă? Iat-o: la 529 en. se închide 
cea din urmă şcoală grecească, „Școala din Atena“ 

școală neoplatonică; ei bine, aceeași direciie o regăsim 
în vremea Renaşterii (secolul al XV-lea), la Florența, 
sub numele de Academia platonică. Intro aceste două 
școli, continuitatea nu s-a rupt niciodată, căci, precum 
vom vedea, filosofia creștină se nutrește tot răstimpul 
de peste o mie de ani cu idei platonice si neoplatonice. 


În filosofia patristică se impune a deosebi, de ase- 
menea, douá epoci, separate prin marele conciliu ecu- 
menic din Niceea (325), care are însemnătatea de a fi 
pus bazele dogmelor crestine sau articolelor de credintà 
(crezul) absolut sigure, revelate de Dumnezeu si de 
duhul sfint. 

În cea dintii epocă, înainte de Niceea, descoperim ca 
momente mai însemnate: a) lisus, Pavel și apostolii, 
adică o fază apostolică, apoi o fază a „părinților bisericii“, 
cu Origene cel mai de vază, care pregăteşte dogmele ce 
vor fi consacrate la Niceea; b) în epoca a doua, post- 
nicesană, dogmele sint dezvoltate si desávirsite de alti 
párinti ai bisericii, intre care Augustin este luceafárul. 
Cu Augustin, opera de injghebare a dogmelor este 
aproape definitivă; mai ráminea de acum ca dogmele să 
fie impuse, prin legitimare raţională, tuturor popoarelor. 


1. lisus 


Fără lisus, creștinismul n-ar fi luat naștere, iar fără 
Pavel el nu ar fi cuprins întreaga lume, din Antiohia pină 
la Atena, Roma, Spania si Britania. Aşadar, nu putem 
înțelege biruința creștinismului fără conlucrarea acestor 
două personalităţi, una genială si sfintá, alta înflăcărată 
Si activă. 

lisus este o apariţie curat iudaică, căci, fără pregătirea 
mozaismului, opera lui lisus rămîne enigmatică. Religia 
mozaică este un sever monoteism, singurul monoteism 
din antichitate aproape cu totul lipsit de constructii fan- 
tastice si mitologice. Dumnezeul evreiesc este Iahve, cu 
care Moise si poporul evreu au încheiat un pact, o inte- 
legere conștientă, voită de ambele părţi contractante, in 

puterea căreia Iahve se lega să înfăptuiască supremația 
politică a poporului evreu si numai a acestui meam, iar 
neamul lui Izrael se lega să nu adore alt zeu decit pe 
Iahve. Era un tratat religios de „alianță“ politică externă 
și chiar internă. 

Aşadar, Iahve era o divinitate exclusiv naţională, iar 
evreii au păstrat pînă astăzi identitatea religiei și statu- 
lui-natiune, caracteristică de altfel oricărei teocratii, adicá 
exercitării puterii politice de către sacerdoti. 


„Păcat“ și „sfinţenie“, „pedeapsă veșnică“ (Gheena) si 
„invierea mortilor“ erau noţiuni religioase mai pronunțate 
la evrei decit la celelalte popoare orientale si occidentale. 

În afară de „legea“ dată de Moise, din porunca lui 
Iahve; consemnată în Pentateuh, religia ebraică nu rămine 
staţionară, ci este dusă mai departe de profeti, inspirați 
de Dumnezeu, între care cel mai însemnat este Ieremia. 
Progresul realizat de profeti stă în înlocuirea noţiunii de 
divinitate crudă, răzbunătoare si războinică, printr-o di- 
vinitate bună, iubitoare şi pașnic-morală, care cerea să 
fie adorată în cuget, prin iubire, dreptate și curăţenie, nu 
printr-un ritual sec. De altfel, profeţii au știut să scape 
adesea credinţa în Iahve, zdruncinatà în desele infringeri 
si deceptii ale poporului lui Izrael, tălmăcind dezastrele poli- 
tice ca pedepse trimise tot de Tahve pentru ?ndrept.rea 
.poporului sáu ales, care, în loc să se cuminteascá, a apuca: 
pe calea nepásárii religioase si a desfriului. 

Profetii țineau trează ín popor conștiința religio-sà, 
dînd acţiunii divine o semnificaţie etică si agitind mir. jul 
venirii unui Mesia mintuitor, care va restabili puterea 
evreiască. 

După leremia, religia iudaică uită tot mai mult fac- 
torul etic, lăuntric al profeților, si revine la împlinirea 
rece şi exterioară a „legii“ si ritualului liturgic, fără să 
mai țină seama de „conștiință“, de cugetul intim. Era 
sărăcire spirituală a religiei, o scăpătare morală, cum se 
vede la farisei, adică la credincioșii ipocriti, piosi în fapte; 
dar nu si în inimă, si la saduchei, adică la cărturari, care 
se mulțumeau: să discute cu subtilităţi verbale „legea“ si 
ritualul, bunăoară dacă este îngăduit ca drept-credinciosul 
să mánince un ou pe care găina l-a ouat în ziua sfintă a 
Domnului, Simbăta. 

În această înconjurare de religiozitate curat formalistă 
-şi pedantá, lipsită de interioritate, apare lisus născut în 

Galileea, în orășelul, poate închipuit, Nazaret. Iisus, după 
ce este botezat la virsta de 30 de ani, în. Iordan, de către 
un nou mistic, apărut atunci, loan, numit apoi Botezătorul, 
isi începe primejdioasa sa misiune profetică si mesianică, 
pe care deocamdată o mărginește la umilii pescari galile- 
eni, din rîndul cărora își recrutează cei 12 apostoli, după 
numărul sepnintiilor lui Izrael. 

Pentru prieeperea resortului moral al activitátii pro- 
fetice a lui lisus nu trebuie să uităm că el a pornit lupta 
mai cu seamă contra fariseilor ipocriti si saducheilor pe- 
danti. lisus, o spune el însuși, nu venise să răstoarne legea 
lui Moise, ci ca să o împlinească, ca un continuator al pro- 
fetilor, adică să redea legii o nouă viaţă morală, punind 
inima şi conștiința peste litera legii. Deși porneşte de la 
iudaism, incearcă totuşi a se ridica peste el: în locul unui 
Dumnezeu, drept prin răzbunare, el exaltă un Dumnezeu 
drept prin iubire si iertare. lisus smulge religia din cărți 
si din gesturi fără viaţă si o înalță pînă la inimă, dindu-i 
o nouă lege — legea iubirii, a caritátii; Dumnezeu este 
iubire si numai prin iubire ne apropiem de el. „Fiți ase- 
menea tatălui nostru din Ceruri*, rostea Iisus. 

Dar, pe lingă iubire, religia lui lisus mai aduce încă 
un factor moral puternic — deplina dependenţă a omului 
de Dumnezeu. Numai în închinarea desăvirşită în fata 
Domnului din Ceruri, omul își află fericirea, însă această 
îngenunchere nu este un act de robie, ci un act de încre- 
dere în acela ce iubeşte și aşteaptă să fie iubit. 

Din gestul de strictă dependenţă faţă de Dumnezeu si 
de comunitate în sinul lui, decurge umilința credincio- 
sului, resemnarea lui în fata răului de pe Pámint, pe care 
îl va repara Dumnezeu, si sărăcia, adică renunțarea la 
toate bunurile lumești. În puţine vorbe, Iisus, într-un 
chip original, umple din nou cadrele mozaismului cu un 
conținut moral, pe care se părea că ele nu-l mai puteau 
suporta; el contopeste încă o dată, ca profeţii, religia si 
morala individuală si socială. 

Raportul strîns dintre Tatăl din Ceruri şi fiii de pe 
Pămînt ne lámureste si atitudinea mesianică a lui lisus, 
care devine Christos, adică Mintuitorul. Ideea capitală a 
profetiei lui lisus este reimprospátarea unei străvechi 
speranțe a neamului lui Izrael în apariția unui Mesia, 
adică a unui trimis şi mijlocitor al Domnului ce va míntui 

poporul său, dar nu prin înălțarea lui politică, cum era 
credința populară, ci prin coborirea pe Pămînt a Împără- 
tiei dumnezeiesti. Ideea unui- Mintuitor, trimis al Dom- 
nului, era adînc înrădăcinată în poporul evreu, si am văzut 
că fráminta si lumea greco-romană, dar lisus înțelege a-i 
da o tălmăcire morală, nu politică. Se apropie Împărăţia 
lui Dumnezeu, adică prefacerea statului pámintesc, condus 
de păcătoși, într-un stat divin, unde dreptii si curatii vor 
fi în frunte. Această credinţă naivă in apropierea venirii 
împărăției cerești pe Pămînt, unită cu credinţa in sfîrşitul 
lumii, împrumută lui lisus, care aducea această fericită, 
dar şi înfricoșătoare „veste“ nimbul de trimis, de mijlo- 
citor al Domnului pe Pămint; lisus va mântui lumea, el 
este Mesia. De aceea, creștinii au fost porecliti la început 
Tesiamnc. 

Iisus însuși nu urmărea o revoluiie socială, cu caracter 
democratic, sau un triumf national, adicá rásturnarea 
dominaţiei romane de pe atunci, ci o revoluţie morală, 
poate si cu un substrat social: curăţenia inimii, iubire si 
frăţie întru Domnul. Cele două noţiuni de căpetenie ale 
creștinismului sint, aşadar, iubire (caritate) si sfințenie 
(resemnare, sărăcie, umilinţă); o viaţă sfintá prin iubire 
fără margini. | 

Cei dintii discipoli ai lui lisus au fost numai galileeni, 
ceea ce ne lámureste și denumirea de ,galileeni* dată 
mai tirziu tuturor creștinilor. Cind lisus s-a hotárit a 
ies din hotarele Galileei s-a dus la Ierusalim pentru a da 
lupta cea mare, chiar în cuibul fariseilor; însă aici pro- 
povădui puţin timp, căci este prins, judecat sumar si in 
pripă, cum cereau interesele stápinitorilor iudei si romani, si 
crucificat ca un criminal în primăvara anului 30, în tun- 
pul impăratului Tiberiu. Mormintul lui a fost dosit, pentru 
a înlătura nașterea unui cult, ceea ce n-a izbutit, fiindcă 
dacă mormintul n-a fost descoperit, el a fost inventat. 

Comunitatea de galileeni din Ierusalim (cam vreo 500) 
este cea dintii comunitate creștină. Nu era insă o nouă 
religie, cum a devenit mai tîrziu, ci o sectă iudaică ce 
primea tot ritualul mozaic, îndeosebi tăierea împrejur, 
coea ce ne explică si indiferența acestei comunități față 
de împrăștierea noii credinţe în afară de ludeea. Și de- 
sigur că această sectă, aprig persecutată la Ierusalim, ar 
fi pierit ca si aceea a lui Ioan Botezătorul dacă nu i-ar 
fi sărit intr-ajutor Pavel. 

2. Pavel 


Fiul unui evreu din Tars (Asia Mică), primise oarecare 
culiură grecească şi era destinat a ajunge un cărturar, 
un saducheu, un rabin, menire ce îl umple de ură pentru 
creştini, la început, și-l imboldeste la prigonirile din 
vremea prezenţei sale în Ierusalim. Era un om slab, nervos 
si foarte activ. Pe drumul Damascului a avut viziunea 
halucinantă a lui lisus si atunci s-a convertit fulgerător. 
Saul, prigonitorul de creștini, a devenit pe neaşteptate 
Pavel, aprigul si neînfricoșatul propagandist al doctrinei 
lui lisus, în afară de Iudeea, întemeind comunităţi cres- 
tine pe care le susținea prin îndemnuri înflăcărate, în 
Antiohia, Arabia, apoi în Macedonia, Grecia, chiar la 
Roma, unde e probabil că a fost martirizat pe la anul 64, 
în vremea lui Nero. 

Cu Pavel, creștinismul se transformă dintr-o erezie 
evreiască într-o nouă religie universală, cosmopolită; el 
fringe cadrele înguste mozaice pe care le păstrează to- 
tusi crestinii evrei din Ierusalim, in frunte cu apostolii 
Petru si Iacob, si nu mai pretinde noilor adepti iudei, din 
afará de Iudeea (Diaspora), si neiudei circumcizia, postu- 
rile evreieşti, în Sfirsit împlinirea literală a „legii“ lui 
Moise. Fără această  internationalizare, creştinismul 
n-ar fi izbutit să cîştige aderenti in lumea cultă grecească, 
cu alte tradiții religioase. Pavel este factorul activ al ele- 
nizării creștinismului, al concilierii credinței iudaice cu 
gîndirea elenă; elenul avea nevoie de o credință simplă, 
fără ritual, dar, in plus, si de o credință care să poată fi 
justificată prin inteligenţă și să nu rămină o revelație 
misterioasă. Pavel este așadar apostolul páginilor, cu el 
începe procesul de apropiere dintre credință si gindire. 

Însă fără pregătirea grecească a ogorului spiritual si 
politic, propaganda lui Pavel n-ar fi izbindit, si se stie 
cá limba greceascá era limba universală, pricepută de orice 
om, si tocmai în această limbă vorbea și scria Pavel. 
Dacă Pavel ar fi venit mai devreme, bunăoară în Atena 
lui Pericle, fără umbră de îndoială că rezultatul propa- 
gandei sale ar fi fost egal cu nimic. 

Creștinismul lui Pavel începe a fi o teologie, adică o 
îmbrăcare a credinţei în idei grecești, dar o teologie de o 
simplitate vorbitoare oricui. Pentru Pavel, personalitatea 
istorică si totuși divină a lui lisus este totul: „crede in 
lisus, fii supus lui, unește-te cu el, suferă, mori și renaște 


133 


cu el!“ Fiecare creștin este un purtător al lui Christos, 
este adică un „creștin“.. Moartea lui lisus pe Cruce este 
o biruintá, nu o înfrîngere, căci prin moartea sa, pe 
moarte cálcind, el a asigurat omenirii viaţa veșnică, viaţa 
fără păcat, putinţa mintuirii. De aceea, Crucea este sim- 
bolul mintuirii, nu al Crimei, cum credeau fariseii si îr- 
muitorii romani. | 

Creștinismul paulinian mai posedă un element însem- 
nat — înlătură cu desávirsire „legea“ mozaică şi reduce 
creștinismul la un act personal de conștiință, la credință 
și iubire. Constiinta creștinului este independentă de vreo 
lege páminteascá, religioasă sau politică, ea nu dă seama 
de faptele omului decît numai lui Dumnezeu. Teologia 
lui Pavel este un antinomism (anti—contra si nomos— 
lege) si autonomis (autos — de sine, nomos — lege); Pavel 
dà crestinismului caracterele de individualism moral si de 
cosmopolitism politic, adică de credinţă universală spri- 
jinită pe conștiința insului, caractere care de altiel se 
aflau in germene în învăţăturile lui lisus. 


3. Evanghelistu 


Cele patru Evanghelii, între multe altele înlăturate 
mai tîrziu de biserică, au fost scrise mai întii in grecește, 
nu pentru a istorisi nepărtinitor viaţa lui lisus, pe care 
evanghelistii de altfel n-o cunoșteau decit din auzite, ci 
pentru a făuri instrumente de propagandă si de ináltare 
morală și religioasă. Cele trei din ele numite sinoptice, 
căci au pasaje asemănătoare, ale lui Marcu, Matei și Luca, 
n-au putut fi scrise decit după trei generaţii de la moartea 
lui lisus. Pavel, pe la anul 60, nu le cunoștea; în schimb, 
ele sint îmbibate de idei pauliniene. Cea mai veche este 
a lui Marcu (după dărimarea Ierusalimului, lo anul 70, 
de către romani). În ele, faptele istorice, singurele care 
ne spun si nouă astăzi cite ceva despre persoana reală a 
lui lisus, sînt împletite cu legende, cu credinţa în minuni, 
totul în scopul conștient de a dovedi divinitatea lui Iisus, 
chestiunea vitală a creștinismului ca religie. 

A patra Evanghelie, atribuită apostolului loan, este și 
aștăzi o problemă greu de dezlegat. Probabil că a fost 
scrisă în Grecia, peste o sută de ani de la moartea lui 
lisus, iar autorul ei a rămas pînă astăzi necunoscut. În 
această Evanghelie, îmbinarea credinţei cu filosofia gre- 
cească face un pas mai departe decît la Pavel, progres 
care va avea o mare influenţă asupra dezvoltării teologiei 

creștine. Presupusul Ioan împrumută de la alexandrirful 
Filon noţiunea de Logos (Ratiune sau Cuvint), fiu al lui 
Dumnezeu, pe care îl identifică cu Iisus Christos, cu deo- 
sebirea că la alexandrini logosul era un principiu ideal, pe 
cînd la pseudo-Ioan el rămîne principiu ideal, dar se ,in- 
carnează“ ca om. lisus al lui loan, deși este o persoană 
istorică, o incarnatie, rămîne un lisus ideal si divin. 

Tot pseudo-Ioan este creatorul concepției trinitátii, 
întrucit, alături de Tatăl si Fiul (Logosul încarnat), el mai 
adaugă si Sfintul Spirit (paracletul) care continuă pe 
Pămînt, prin inspiraţie, opera lui lisus după înălțarea 
acestuia la ceruri. 


4. Biserica 


După apariţia creștinismului, prin lisus, si imprás- 
tierea lui în lumea greco-romană, prin Pavel si ceilalţi 
apostoli, un al treilea fenomen creştin, de o însemnătate 
covirsitoare, este alcătuirea Bisericii crestine, adică orga- 
nizarea credincioșilor în comunităţi, acministrate autonom, 
însă care alcătuiau o singură Unitate, cu căpetenii ierar- 
hizate de la diaconi si preoţi pînă la arhiepiscopi si papa 
unic, o unitate „universală“ (catolică). © Transformarea 
creștinismului în biserică, de o mare însemnătate istorică 
și socială, n-a putut avea loc decit din momentul în care 
constiirita mesianică a sfirsitului lumii, la anul 1000, care 
răpea orice interes pámintesc, si a revenirii grabnice a lui 
lisus in lume, care înlătura orice „reprezentant“ al lui 
lisus pe Pámint, a început să scadă şi, dimpotrivă, să 
crească nevoia unui compromis cu cerințele pàmintesti, 
nevoie impusă creştinismului care tinea si trebuia să joace 
un rol social şi istoric. Creștinismul pactizează cu lumea 
páminteascá $i cu statul roman, a cărui unitate centralistá 
si cezariană o imită în domeniul spiritual — o turmă si 
un păstor. Biserica, după persecuțiile de la Nero pînă la 
Domițian, devine în secolul al IV-lea, cu Constantin, re- 
ligia oficială a Imperiului. 

Dar însemnătatea bisericii trebuie căutată si în altă 
parte. Biserica se. preface într-un mijlocitor între Dumne- 
zeu și credincios, ia locul lui lisus. 

Unitatea credinței este unitatea bisericii. Numai cel 
ce face parte din biserica ortodoxă, adică recunoscută ca 
adevărată păstrătoare a cuvîntului lui Christos, numai 
acela dar care. recurge la sprijinul preoţilor poate să se 

mintuiascd. Mintuirea nu mai este deci o chestiune perso- 
nală, de credință a individului in Iisus, ci este o chestiune 
de psihologie colectivă: biserica se interpune între ins şi 
Dumnezeu; in afară de ea nu există mintuire. Biserica 
este ordinea divină pe Pămînt, canalul de scurgere al gra- 
tiei divine in spiritul omului, iar căpetenia ei, Papa din 
Roma, fiindcă acest oras fusese capitala lumii, nu este 
numai urmașul lui Petru, ci reprezentantul lui lisus si 
chiar vicarul lui Dumnezeu pe Pămint. 

În cele dintii două veacuri, crestinismul s-a adresat 
aproape numai la oameni din popor — meseriaşi, sclavi, 
declasati chiar, pentru care lisus avea o rară si fină pu- 
tere de înțelegere, căci declasatii aveau mai mare nevoie 
de sprijin moral si de miîntuire decit oamenii „cinstiţi“ 
și „bogaţi“; de aceea, comunităţile creștine primitive nu 
cunosc o deosebire hotărită între sclav si stápin, femeie 
și bărbat, cinstit si criminal. Mai tirziu, biserica, sub in- 
fluenta spiritului timpului, se vá împăca cu sclavia si va 
face trafic cu sclavii si servii. 

Cînd creștinismul, pentru a birui deplin, a fost nevoit 
a ciștigat şi pătura cultă greco-romană, a întrevăzut că o 
credință entuziastă, însă simplă, aprig atacată de iudei, 
ca şi de păgini (intre aceştia din urmă, cel mai însemnat 
este Celsus, pe la 180, ale cărui argumente anticrestine 
sint folosite si astăzi), nu era îndestulătoare pentru a 
atrage pe cei culii si rafinati. Credinţa trebuia să fie do- 
vedită si impácatà cu raţiunea, în scopul de a arăta că 
creștinismul nu este o superstiție barbară, ci o „știință 
a lui Dumnezeu“, o teologie. 

Dar nu numai în lupta necurmată cu adversarii ne- 
creștini, creştinismul a fost constrins a transforma cre- 
dinta personală în idei, comune tuturor, adică în dogme, 
şı a-și făuri o teologie (theos—Dumnezeu, logos—expli- 
care), ci mai cu seamă în luptele lăuntrice contra ereti- 
cilor, pentru a păstra neatinsă ortodoxia. Dintre eretici, 
cei dintii si cei mai însemnați sint gnosticii, la care in- 
tilnim întiia încercare de a rationaliza si explica credința, 
adică de a o preface în „cunoștință“ (gnosis) In impotri- 
virea față de págini si gnostici, „părinţii bisericii“ sau 
apologetii (apárátorii) crestinismului pun bazele dogmelor 
și teologiei creştine. În această grea lucrare, ei n-ar fi 
izbutit dacă n-ar fi apelat la filosofia greacă, îndeosebi la 
platonism şi stoicism, ba chiar si la gnostici. Biruinta 
creștinismului pare a fi mai degrabă o înfringere. 


136 


Alcătuirea dogmelor. Procesul de cristaliza- 
re a dogmelor, a articolelor de credință, ce simbolizau 
prin factori intelectuali credinţa din inimă, procesul de 
înjghebare a crezului creștin este prea însemnat pentru 
a nu stărui puţin asupra lui. Care este simburele credin- 
tei. si convingerii creștine, faptul fundamental al cresti- 
nismului? L-am arătat: lisus este Mintuitorul lumii, în el 
s-a înfăptuit mântuirea. „Crede in el, imită-l si te vei 
mintui*. Însă această convingere de temelie implica o 
consecință neapărată — lisus este o persoană istorică, un 
om care a dat pilda mintuirii, dar si un principiu etern 
și divin ce legitimează adorarea. Creștinismul ortodox 
trebuia așadar să susțină că lisus are o îndoită natură: 
una omenească, trecătoare, pildă vie pentru umanitate, și 
una divină, eternă, principiu religios. În fata acestei dez- 
legări ortodoxe a problemei fundamentale a credinței 
creștine se iscau două atitudini eretice — sau a sublinia 
numai natura omenească a lui lisus, marea erezie a lui 
Arie (arianism), sau a sublinia numai natura divină și a-i 
tăgădui realitatea istorică, erezia gnostică. 

Însă ereticul Arie mai are încă o însemnătate în dog- 
matică crestina: el a dat o dezlegare „eretică“ si noţiunii 
de Dumnezeu. Căci creştinismul are la temelia sa trei 
noţiuni — Dumnezeu, lisus si om, ce trebuiau tălmăcite 
in asa chip, incit să dea un sistem coerent si organic, ca- 
re să sprijine credința. Creștinismul trebuia să conceapă 
pe Dumnezeu ca principiul mintuitor al lumii creată de 
el, pe lisus ca intrupare a mintuirii, iar pe om ca avind 
nevoie de mintuire, fiind plin de păcate, dar şi capabil de 
a se mintui prin grația divină (K. Fischer). 

Prin urmare, dogmele de căpetenie ale creştinismului 
trebuiau să se refere la noţiunile de Dumnezeu, lisus si 
om, iar ereziile cele mai. primejdioase trebuiau să apară 
in jurul tàlmácirii crestine a acestor trei notiuni funda- 
mentale. Asa s-a si intimplat. 


Într-adevăr, lupta pentru lămurirea raţională a esenței 
lui Dumnezeu (problema teologică) se dă între. Atanasie 
si Arie, cu izbinda lui Atanasie; lupta pentru lămurirea 
esenței lui lisus (problemă christologică) se dă între Nes- 
tor, patriarhul din Constantinopol, şi Cyrillos, patriarhul 
din Alexandria, cu izbinda lui Cyrillos; iar lupta pentru 
determinarea esenței omului, potrivit creştinismului 
(problema antropologică), se dă intre Augustin şi călugă- 

rul Pelagius, cu izbinda lui Augustin, care a desávirsit si 
încheiat dogmatica. 

Din aceste trei lupte intre ortodoxie şi erezie au ieșit 
următoarele trei dogme: dogma trinităţii, dogma dublei 
naturi a lui lisus si dogma păcatului originar si a gratiei 
divine. Asupra acestora vom reveni mai jos. 


5. Gnosticii 


Gnosticismul sau gnoza din veacul al II-lea și al III-lea 
este cea dintii fiosofie creștină sau încercare de a trans- 
forma credinţa (p:stis) în ştiinţă (gnosis) cu ajutorul filo-' 
sofiei grecești si a numeroase elemente orientale. Gnosti- 
cismul era un dușman lăuntric al creștinismului, mult 
mai primejdios decit învățații págini si decit chiar per- 
secutiile stăpinilor zilei. Căci asa numita explicare a gnos- 
ticilor este plinà de alegorii mistice si de plásmuiri fan- 
tastice si nefolositoare, care amenințau a inábusi persona- 
litatea vie a lui Iisus într-un noian de mituri abstracte 
și fără nerv vital. După gnostici, fericirea supremă nu se 
reazemă pe credinţă, ci pe gnoză, adică pe contemplatie. 

Intre numeroșii și puţin, cunoscutii gnostici, cel mai 
însemnat este Valentinus, in Alexandria si Roma (secolul 
II), întemeietorul sectei valentinienilor. Gnosticismul este 
o concepție a emanatiei — principiul este Dumnezeu, 
unitatea eternă, misterioasă, „profundă“, tatăl tuturor 
lucrurilor; dar marea originalitate a gnosticilor este deo- 
sebirea dintre Dumnezeul creștin, mintuitorul lumii, si 
Dumnezeul mozaic al Vechiului Testament, creator si le- 
gislator al lumii. Deosebirea era poruncită de elementara 
reflecţie cà mintuitorul lumii nu putea fi si creatorul lu- 
mii, deoarece creatorul unei lumi ce are nevoie de min- 
tuire, deci este rea, nu poate fi si mîntuitorul de o bună- 
tate desávirsitá, iar mintuitorul bun nu putea fi creatorul 
unei lumi rele, însetată de mingiiere. 

Prin iubire, Dumnezeu mintuitorul emană din sub- 
stanta sa treizeci de ființe spirituale, numite eoni (aevum 
= epocă), care dau la un loc.,„plenitudinea“ (pleroma), 
între care cel din urmă eon este Sophia (inteligența), ale 
cărei rătăciri formează miezul gnosticismului. Din pricina 
nemăsuratei dorinţe a acestui eon de a se întoarce la 
Dumnezeu apare rătăcirea în lume si deci nevoia mîntui- 
rii. Din lumea de greșeli a Sophiei iese o altă lume de 
păcate, Achamoth, fiica Sophiei, iar din aceasta decurge 

lumea sensibilă, materială și omenească, ordonată de un 
demiurg, Dumnezeul Vechiului Testament. Pentru a mîn- 
tui eonul Sophia apare eonul Christos; pentru a mintui 
pe Achamoth avem o altă emanatie — lisus ceresc; în 
sfirsit, pentru a míntui lumea sensibilă si pe om apare 
lisus pământesc, fiul Mariei. Trei manifestări ce se deo- 
sebesc în totul. 

Maniheismul. Un product al gnosticismului es- 
te doctrina persanului Mani (Manichaesus), de unde şi 
porecla de maniheism. Maniheismul, ca și gnoza îndeobs- 
te, este dualist, adică primește existenţa dintr-un început 
a două principii opuse: binele, lumina, spiritul si răul, 
întunericul, materia, iar rostul vieţii morale si religioase 
este liberarea luminii de întuneric. Creștinismul este 
monist, căci alături de Dumnezeu nu mai este decit ,,ni- 
micul“, din care Dumnezeu „creează“, nu emană lumea, 
iar răul nu este ceva pozitiv și opus binelui, ci o lipsă, o 
privatiune. 


6. Origene din Alexandria 


Lupta împotriva ereziei gnostice a ascuţit spiritul 
creștinilor, nevoiti a înlătura prin argumente, nu prin 
rugăciuni, rătăcirile primejdioase ale gnosticilor, ce se 
pricepeau a face o intinsá propagandă printre creștini. 
Dacă creștinismul s-ar fi resemnat si s-ar fi redus la gno- 
ză, s-ar fi lipsit de factorul său cel mai puternic — per- 
sonalitatea vie, magnetică a lui lisus, si sub forma ab- 
stractă si complicată a gnozei poate că creştinismul ar fi 
fost învins de neoplatonismul care începe a se dezvolta 
paralel si în luptă cu creștinismul, ceva mai tirziu (seco- 
lul al III-lea). 

Scriitorii creștini din veacul al II-lea si al III-lea au 
fost numiţi apologeti, justificatori ai lui Dumnezeu și ai 
credinţei creştine; de aceea sint si „părinţii bisericii“, 
căci prin ei tinăra biserică invinge pe dușmanii din afa- 
ră si din:sinul ei. Între apologeti avem: cel dintii Justinus 
Martir (c. 100—166), Irenaeus (140—200), Tertullian 
(150—220) si alexandrinii Clemens (mort la 200) si Ori- 
gene. 

Cel mai insemnat si cel mai sistematic este Origene 
din Alexandria (185 —254), apoi în Cezareea, care Se pa- 
re că a ascultat pe Ammonios Saccăs, întemeietorul neo- 

platonismului, ale cărui idei îl influenţează. Origene poa- 
te fi socotit întemeietorul teologiei creştine. 

Origene înlătură opoziția gnostică dintre Dumnezeu 
si materie și dintre Dumnezeul Noului Testament (mintui- 
torul) si acela al Vechiului Testament (legiuitorul). Dum- 
nezeu creează lumea din nimic, căci voința și puterea lui 
sînt neîngrădite; el este tatăl lui lisus (Noul Testament) 
și dătătorul de legi (Vechiul Testament). Dumnezeu este 
Spirit, duh (pneuma), este unul și neschimbător, mai pre- 
sus de existență si de intelegerea raţiunii (neoplatonism 
și Filon). Prin afirmarea spiritualității lui Dumnezeu, 
creștinii strecoară o nouă noţiune filosofică — spirit (pneu- : 
ma) —, deosebită de suflet (psyche), noţiune împrumutată 
de la stoici si rămasă pînă astăzi printre noţiunile funda- 
mentale filosofice, nu numai teologice. 

Din Tată] se naște Fiul (Logos), de aceeași natură cu 
Tatăl, apoi Sfîntul Spirit, mijlocitorul dintre noi, Tatăl 
si Fiul, în sfîrşit spiritele intermediare — îngerii (con- 
ceptie orientală-ebraică). Răul a apărut din voința liberă 
a unora dintre spirite; așadar, Origene susţine libertatea 
omenească, ce va deveni o piatră angulară a moralei cres- 
tine, fără de care pedeapsa și răsplata, adică responsabi- 
litatea, nu mai au nici o noimă. Pentru a mintui lumea 
de pácat, Logosul s-a fácut om si a pátimit, prin jertfa 
cáruia lumea se va intoarce din nou in sinul lui Dumne- 
zeu, de unde s-a născut (teoria „reîntoarcerii“ — apoka- 
tastasis). 

Ideile teologice ale lui Origene au fost folosite mai 
tîrziu, cu toate că unele din ele au fost părăsite si chiar 
anatemizate (de pildă, .de împăratul Teodosiu) ca fiind 
eretice. Cu Origene, teologia creștină se apropie de înte- 
meierea definitivă, asa cum este consacrată la cel dintii 
sinod ecumenic, adică al tuturor episcopilor, ţinut la Ni- 
ceea (325), în vremea lui Constantin. 

Trinitatea. Dogma treimii. Lupta contra 
páginilor si a ereticilor, precum si unitatea bisericii, si- 
lesc crestinismul a preface credintele lor vagi si persona- 
le într-o nouă „lege“, asemănătoare prin absolutismul si 
exclusi-*ismul ei cu „legea“ iudaică. Dar această lege 
nouă, mai înainte de a fi consfintitá si impusă de biseri- 
că, trebuia să fie alcătuită. Creștinismul, ca biserică, avea 
nevoie neapărată de dogme. 

Dintre toate dogmele creştine, dogma treimii, privi- 
toare la esenţa divinității, era capitală si de aceea a dat 

naștere la ereziile si schismele cele mai mari; ortodocşii si 
schismaticii se sfisiau între ei ca fiarele. 

Cea mai însemnată erezie este aceea a prezbiterului 
din Alexandria (pe la 318), Arie, care tágàduieste divini- 
tatea lui lisus si sustine numai pe a lui Dumnezeu; asa- 
dar, lisus nu este de aceeaşi esenţă cu Dumnezeu. Aria- 
nismul a numărat multi prozeliti; asa bunăoară cu împă- 
ratul Constantiu, urmasul lui Constantin, el ajunge pe tron 
si devine credința oficială, iar toti barbarii germani 
(ostrogoti, vizigoti, longobarzi etc.), afará de franci, sint 
cistigati la crestinism prin arianism, ceea ce a fost o pri- 
cinà a exterminárii lor si a provizoratului statelor inte- 
meiate de ei în Imperiul roman desfiinţat. 

O altà erezie este aceea a modalismului, dupá care 
Fiul si Sfintul Duh sînt numai moduri sau manifestări 
ale unei singure substanţe — Dumnezeu. 


Dosma oficială a treimii este opera energicului dia- 
con si apoi episcop din Alexandria, Atanasie, care izbu- 
teste, ajutat de forţa amenințătoare a împăratului Con- 
stantin, să o impună în conciliul de la Niceea (325) ca un 
„crezi definitiv. 

După acest crez sau „simbolul credinței“, Tatăl, Fiul 
și Sfintul Duh sint socotiți ca trei persoane deosebite, 
nu moduri, însă citesitrele de „aceeași substanță“ (homo- 
ousia). Acest crez — „cred într-unul Dumnezeu, Tatăl. 
atottiitorul și făcătorul etc.“ — a rămas pînă astăzi în bise- 
rica ortodoxă si catolică, cu deosebirea că ortodocşii nu 
admit că Sfîntul Duh purcede și de la Fiul (filioque). 
Acest „simbol“ de la Niceea, oricit de absurd ar părea, 
era o consecință firească a problemei creștine, căreia Îi 
dădea o formulare scurtă, substanţială, lesne de reţinut. 
In aceași timp, biserica dobindea libertatea de mișcare, 
căci dogma fundamentală era stabilită. 

Dogma „îndoitei naturi“ a lui lisus a fost susținută 
de Cyrillos şi combătută de Nestor (mort în exil la 440), 
apoi de Eutyches, care susțineau exclusiva divinitate a 
lui lisus (monofisism) si nu-i recunoșteau decit o apa- 
rentá de corp (doketism). Pentru a stirpi certurile aprige 
ale celor două partide, împăratul Marcian adună un 
sinod ecumenic la Calcedon (451) unde tot cu forţa 
armată impune dogma unității de persoană a lui lisus, 
dar a dualității de natură (umană si divină), dogmă 
ciudată, însă tot atit de necesar cerută de creștinism. 

Schismaticii nestorieni sau monofizi,i (monos == una, 
physis — natură) sint anatemiza,i si se refugiază în Siria 
si Egipt, unde mai tirziu or intra in legătură cu arabii, 
pe care îi vor initia n filosofia zrecească. 

Dogmele fundamentale fuseseră alcătuite si con- 
sfintite la Niceea; ráminea ca aceste dogme să dobin- 
dească o formă sistematică și atotcuprinzătoare, pentru 
ca din ele să iasă o „filosofie creștină“. Meritul înfăptuirii 
acestei filosofii creștine și al împlinirii dogmaticii prin 
dezlegarea problemei omului înăuntrul creștinismului, 
revine marelui Augustin, care nu şi-a atins tinta decît 
după ce a dat o lovitură mortală scepticismului, marele 
dușman al științei. După Augustin, scepticismul antic 
dispare si nu mai exercită nici o influență tot timpul 
evului mediu, deși Sextus Empiricus va fi tradus mai 
tirziu in latineste. 


7. Aureliu Augustin 


Latin de origine, pe cînd ceilalţi erau greci, este cel 
mai original, mai adînc si mai sistematic filosof creştin 
din epoca patristică. El va sluji secole de-a rîndul drept 
model pentru teologi în întemeierea dogmaticii. Pină 
în veacul al XIII-lea, Augustin (354—430)  rámine 
maestrul în cele dumnezeiești, dar nici mai tirziu, cînd 
locul său va fi ocupat de Aristotel, ideile augustiniene 
nu vor păli cu totul. 


Augustin s-a născut in 'Thagaste (Numidia), dintr-o 
mamă creştină (Monica) ce a ştiut să exercite o puternică 
influență morală asupra fiului ei. A murit ca episcop în 
Hippo Regius (Africa). a 

La început, in tinereţe, retor págin, cu o bogată cul- 
tură clasică şi atras de viaţa de plăceri, Augustin este 
cîștigat după aceea de credinţa eretică  manihee (lupta 
dintre bine si rău în om). Însă nu trece mult si în- 
colteste în mintea sa, nelinistità si agitată, sămînţa în- 
doielii, si trece la scepticism, pentru ca „să-l părăsească 
și pe acesta, căutind refugiul în sinul neoplatonismului 
mistic, pe care nu-l:va uita mai tirziu. În sfîrşit, epis- 
copul Ambrosius din Milan îl cistigà pentru biserica 
catolică, al cărei ilustru teoretician devine si rămine. 
Cu Augustin, biserica ajunge la conștiința de sine si la o 
deplină încredere în puterile sale. 

În Mărturisirile sale, vrednice a fi citite şi astăzi, 
Augustin ne-a lăsat un monument de fină observaţie 
psihologică, din care se întrevede un temperament de 
african pasionat, arzător si frámintat, care trăia adînc 
toate convingerile sale. 

Adevărul. Punctul de plecare al filosofiei lui 
Augustin este lupta contra scepticismului și setea după 
un adevăr absolut, mai presus de orice îndoială, cam 
acelaşi punct de plecare pe care îl vom întilni la Des- 
cartes, părintele filosofiei moderne, cu deosebirea că 
Augustin combate îndoiala pentru a întări dogmatismul 
credinței, iar Descartes pentru a libera raţiunea de 
dogme. 

Pentru Augustin, adevărul rațional este o confirmare 
a credinței, „înțelege pentru ca să crezi“ (intellige ut 
credas), iar credința duce la rațiune, „crede pentru ca 
să înţelegi“ (crede ut intelligas); așadar, credinţa nu este 
impotriva rațiunii, ci, cel mult, este deasupra ei, e supra- 
rațională. 

Scepticismul, sau nu este nimic, sau este o eroare, 
căci dacă ne îndoim trebuie să avem un adevăr mai pre- 
sus de îndoială; omul nu poate trăi fără adevăr. 

Așa încît, care este adevărul absolut, ce nu poate fi 
atins de îndoială? Este sufletul meu, cu gindirea si 
simtirea lui. De tot m-aș putea indoi, dar nu si de în- 
doiala mea, ca fapt lăuntric, a cărui existenţă nu poate fi 
supusă îndoielii. „Dacă mă îndoiesc si mă insel, eu exist“. 
„in interiorul omului locuieşte adevărul“, pe “cînd exis- 
tenta lumii externe materiale este o credinţă de interes 
practic. Aproape aceeași argumentare, in intemeierea 
adevărului, vom întilni şi la Descartes. 

Însă ce pret are un adevăr închis în mine, dacă nu 
există un Adevăr absolut, mai presus de mine? Ce în- 
seamnă adevărul meu, dacă nu există Dumnezeu? Așadar, 
sufletul meu (omul) și Dumnezeu sînt cei doi poli core- 
lativi ai cunoștinței. 

Dumnezeu si lumea. Dumnezeu este izvorul 
Adevărului, este temelia Existentei și Principiul binelui. 
El este infinit si creează lumea din nimic, fiind atot- 
puternic. În Dumnezeu se află Ideile eterne, formele 
sau ,ratiunile născătoare“ (rationes seminales) ale tu- 
turor lucrurilor, idei care alcătuiesc lumea inteligibilă, 
Logosul, Fiul lui Dumnezeu. Dumnezeu a creat îngerii, 

dintre care unii au căzut în păcat (demonii), apoi lumea 
sensibilă, cu omul ca încoronare a creației. 

Opusă lui Dumnezeu (Existența) este numai non- 
existenia, neantul ce este rădăcina răului. Așadar, răul 
ru este un principiu pozitiv, cum credeau maniheii, ci 
o lipsă, o privatie, o îngrădire. Dumnezeu a creat lumea 
odată cu timpul, deci ea nu este eternă, ci in strictă 
atirnare de puterea lui Dumnezeu. Lumea, pentru a se 
conserva, are nevoie de neincetata asistență a lui Dumne- 
Zeu, iar dacă Dumnezeu n-ar sustine-o în fiecare clipă, 
adică dacă n-ar crea-o încontinuu („creaţia continuă“), 
ea s-ar topi in neantul din care a scos-o atotputernicia 
divină. 

Omul. Omul este stilpul creaţiei, al lumii, este o 
icoană a universului, un microcosm; de aceea, mintuirea 
omului este mintuirea lumii. Sufletul este cu totul ne- 
material (concep;iie platonică); el a fost însă creat de 
Dumnezeu odată cu nașterea corpului (concepţia creatio- 
nistă) si nu a fost „tradus“ in corp în momentul nasterii 
dintr-o viaţă spirituală preexistentă (concepția traductio- 
nistă, a preexistentei, pe care Augustin o imbrátisa mai 
inainte). Sufletul este nemuritor, fiindcà se impártáseste 
din Adevărul etern, Ratiunea divină. 

Problema ce-l agita pe Augustin era însă fericirea și 
mintuirea omului. De ce omul are nevoie de mintuire? 
Pentru cá a păcătuit în Adam. Greseala lui Adam a pătat 
întreaga omenire si a osindit pe toti oamenii la o pe- 
deapsă veșnică (păcatul originar, din naștere). Omul nu 
poate decit să  păcătuiască, păcatul este natura sa. Dar 
dacă omul pácátuieste în chip fatal, fără să fie liber de 
a nu păcătui, atunci cum se motivează pedeapsa veșnică 
ce implică răspundere, iar răspunderea reclamă liber- 
tatea? Augustin se vede silit a admite libertatea la omul 
primitiv, care cu voință a păcătuit, si de aceea merită 
pedeapsa, chiar dacă după aceca el păcătuiește fără 
libertate. 

Păcatul a purces din voința liberă, care s-a întors 
de la infinitatea lui Dumnezeu și s-a îndreptat spre lumea 
materială, finită, şi de aceea aproape un neant. Răul este 
dar o îngrădire a Infinitului, o jignire a „integrităţii“ 
divine, o lipsă. Totusi, răul are si el un rost; prin contrast 
cu el se luminează mai puternic măreţia Binelui. 

Dacă omul păcătuiește. fatal, el nu are libertatea de 
a nu  păcătui; deci nu se poate mintui prin sine, prin 

demnitatea si sfintenia voinţei sale, cum credea pela- 
gianismul, întemeiat de călugărul Pelagius. Crestinismui 
impunea o altă dezlegare a problemei mintuirii omului, 
o dezlegare care să subordoneze desávirsit puterea omului 
puterii lui Dumnezeu. Omul nu se poate mintui decit 
printr-un act de grație divină, ce se coboară arbitrar, 
inexplicabil asupra omului, independent de faptele lui. 
Omul este predestinat din eternitate de Dumnezeu a fi 
mintuit sau a fi aruncat în focul veșnic al Iadului. Nimeni 
nu poate sti ce a hotărit Dumnezeu cu el, soarta lui este 
un mister. Dogma severă şi desperantă a predestinării 
aducea, în sfirsit, o dezlegare si problemei mintuirii omului, 
a treia mare chestiune a creștinismului. 

„Statul divin“. Există totuşi un singur mijloc de 
izbăvire — Biserica. Cei predestinati a se mintui sint cei 
„alesi“ (electi); ei alcătuiesc „Cetatea lui Dumnezeu“, 
Biserica, chemaţi la fericirea veșnică. Ceilalţi, „respinșii“ 
(reprobati), alcătuiesc „Cetatea páminteascà* (Civitas terre- 
na), osinditi în vecii vecilor. Sprijinit pe această cruntă 
opoziţie între Biserică și Statul politic, Augustin dă o 
explicație religioasă cursului istoriei omenești, explicaţie 
ce a avut o mare înriurire asupra luptelor din evul mediu, 
lupte care au dus la supremația necondiționată a Bisericii 
catolice, a Papalității asupra statului politic. Teoria iz- 
băvirii predestinate prin Biserică împrumuta acesteia o 
putere „lumească“ formidabilă; împăratul Henric al IV-lea 
îngenunchea înaintea papei Gregoriu al VII-lea. 

Omenirea, bună la început, a alunecat în păcat prin 
Adam si a devenit lumea păcatului, lumea păgină ce nu 
poate să nu păcătuiască. lisus, Logosul, s-a incarnat pe 
Pămînt, trimis de Dumnezeu, pentru a mintui pe păcătoşi; 
cu el începe cea din urmă epocă istorică, epoca credin- 
cioșilor ce așteaptă sfirsitul apropiat al lumii si venirea 
Domnului pentru a gusta fericirea veșnică. Pe scurt, după 
Augustin, tinta unică a istoriei omenești este realizarea 
„Cetăţii divine“ pe Pămint. 

Omul nu va gusta odihnă pînă ce nu se va odihni in 
sînul lui Dumnezeu. „Tu ne-ai făcut Doamne si ne- 
liniştită este inima noastră pinà nu se va odihni in tine“, 
spune Augustin la începutul Mărturisirilor. Drept aceea, 
nu viața de „aici“ ne interesează; centrul de gravitate, 
pivotul vieţii noastre morale este „dincolo“, unde e lăcaşul 
lui Dumnezeu. Pe Pămînt trebuie să ne pregătim prin 

contemplatie si iubire pentru viaţa eternă de „dincolo“. 
Această concepție a rostului vieții trecătoare pămîntești 
este caracteristică pentru întreg evul mediu. 


8. Misticismul. Pseudo-Dionisie Areopagitul 


La Augustin, neoplatonismul ca sprijinitor al injghe- 
bării unei „filosofii creștine“ este subordonat dogmaticii, 
după care se mlădiază. În secolul al V-lea, cînd filosofia 
creștină este gata, apare un ginditor grec îmbătat de 
misticism neoplatonic, care acordă neoplatonismului un 
loc de cinste în dogmatica creștină, si astfel aruncă 
sáminta  misticismului  scolastic de mai tirziu. Acest 
ginditor, al cărui nume nici astăzi nu-l știm sigur, a 
trecut multă vreme ca sfintul Dionisie Areopagitul, cel 
dintii episcop creştin al Atenei, după actele apostolilor, 
și care ar fi luat parte la Areopagul atenian în vremea 
lui Pavel. Scrierile acestui ginditor, cinci la număr, 
dintre care mai însemnate — Teologia mistică si Ierarhia 
cerească si bisericească, au rămas pînă astăzi sub numele 
lui Dionisie. 

Dumnezeu stă mai presus de orice atribut pozitiv 
sau negativ; de aceea, numai după ce am înlăturat orice 
determinare a lui Dumnezeu și am recunoscut că Dumne- 
zeu este „Cel fără nume“, Misterul inefabil, putem zice 
că il cunoaștem într-adevăr pe Dumnezeu.  Cunostinta 
supremă este cufundarea mistică în Dumnezeu, o ne- 
știință mai înaltă decit orice știință, o intuiţie deasupra 
conștiinței, deasupra existenței, deasupra gîndirii etc. 
Prin această intuiție mistică omul se „indumnezeiește“ 
(theosis), precum lisus-Dumnezeu s-a umanizat. Tot ce 
purcede de la Dumnezeu este bine; răul din lume este 
Neant, Nimic, căci dacă ar fi ceva ar trebui să-și facă 
rău siesi, adică s-ar nimici. 

Ierarhia bisericii este o prelungire pe Pămînt a 
ierarhiei cerești, a bisericii invizibile, concepută emanativ, 
ca la neoplatonisti; precum omul se îndumnezeiește, tot 
așa se indumnezeleste si biserica de pe Pămînt. 

Operele mistice ale „falsului Dionisie“. dau teologiei 
creștine o „adincime“ de credinţă, pe care incepuse să o 
piardă din pricina speeulatiei pur intelectuale. Aceste 
opere vor fi traduse în latineste de Scotus Eriugena (se- 
colul al IX-lea) si prin aceasta vor deveni breviarul 

tuturor misticilor medievali, ba chiar si al unui ginditor 
rationalist ca Toma (secolul al XIII-lea). 

După Augustin, in Apus, filosofia creștină lincezeste 
și este amenințată a dispărea. Cine mai avea răgazul 
să se mai ocupe de știință cind întregul Apus se afla 
în frămîntările critice ale ocupatiilor barbare? Ignoranta 
cea mai neagră se întinde si cele din urmă resturi ale 
culturii vechi sint cálcate in picioare de barbarii ce nu 
știau decît să lupte; numai biserica supraviețuiește 
naufragiului; de aceea, ea va lua în mînă, în veacul al 
IX-lea, civilizația barbarilor. 

Totuși, din veacul al V-lea pînă în veacul al VIII-lea, 
întilnim cîțiva scriitori, fără nici o originalitate, al căror 
mare merit este de a traduce opere vechi sau de a scrie 
tratate care, în forma de manuale enciclopedice, rezumă 
cunoștințele antice și de aceea vor sluji drept temelie 
(din secolul al IX-lea) învățămîntului scolastic. 

Astfel avem: Boethius (c. 478—525), cunoscut prin 
traduceri si comentarii din logica lui Aristetel, care vor 
servi ca manuale de logică pentru scolastici, precum si 
prin impresionanta Mîngiiere a filosofiei. Boethius face 
legătura între filosofia veche si filosofia scolastică; Mar- 
cianus Capella (pe la 430), care scrie un tratat despre 
cele „șapte arte liberale“, un adevărat compendiu al tu- 
turor cunoștințelor antichităţii; Isidor din Sevilla (secolul 
al VII-lea), în Spania, care scrie manuale pentru vizi- 
goți; Beda Venerabilis (673—735) si Alcuin (800), sfă- 
tuitorul lui Carol cel Mare. 

Cu restabilirea Imperiului roman de Apus de către 
francii crestinizati, în vremea lui Carol cel Mare (secolul 
al IX-lea), incepe o nouă eră în filosofia creştină, o 
adevărata renaștere culturală, începe Scolastica. 


IX. Filosofia scolastică sau feudală 


Filosofia scolastică (secolul IX — secolul XV) este 
filosofia noilor popoare romano-germanice, ce iau în 
primire moștenirea Imperiului roman din Apus, des- 
fiinţat de Odoacru în anul 476, si care în același timp 
irec de la păginismul germanic la creștinismul elenizat. 
Filosofia scolastică se întinde din veacul al IX-lea, de la 
800, cind Carol cel Mare este încoronat de papa Leon 
al III-lea ca „împărat roman“, si prin aceasta Imperiul 


147 


roman de Apus este refăcut de către franci, pînă după 
a doua jumătate a secolului al XV-lea. 

De la aceste popoare tinere nu ne putem aștepta ca 
să-și vădească originalitatea filosofică de la început; ele 
trebuiau mai întîi să mistuie gîndirea trecutului  — 
dogmatica creștină și filosofia greco-romană; ele trebuiau 
să deslușească tainele creștinismului catolic, pe care îl 
imbrátisaserá de curind. Această operă educativă n-o 
putea înfăptui decît biserica catolică, singurul organ 
cultural în Apus după închiderea școlilor filosofice şi a 
școlilor de retorică ale imperiului roman. 

Caracterele filosofiei scolastice. Carac- 
terele cele mai izbitoare ale „filosofiei Școlii“ sint urmă- 
toarele: 


1. Autoritate și dogmatism 


Deoarece biserica era singura instituție culturală și 
pedagogică a timpului, era firesc ca adevărurile revelate, 
articolele de credinţă (dogmele) să fie socotite ca punctul 
de plecare sigur si de netăgăduit al oricărei cunoștințe. 
Biserica poseda adevărul, ii ráminea numai să-l explice, 
iar autoritatea temeiurilor credinței trebuia recunoscută 
fără îngrădire. Drept aceea, întreaga filosofie scolastică, 
filosofia medievală propriu-zisă, poartă pecetea autori- 
tății teocratice si a dogmatismului religios. Precum statul 
este subordonat bisericii, iar Papa stă mai sus decît Îm- 
păratul (teocratie), tot astfel credinţa se află pe o treaptă 
mai înaltă decît raţiunea (autoritarism). 

Dar credinţa, pentru ca să prindă rădăcină, trebuia 
lămurită raţional; de aceea, o caracteristică obştească a 
filosofiei scolastice este explicarea credinţei, a „luminii 
supranaturale“ prin rațiune sau prin „lumina naturală“ 
Scolastica este epoca rationalizárii dogmelor, a prefacerii 
credinţei în ştiinţă cu ajutorul unui sistem teologic. „Crede 
pentru a înțelege“ (crede ut intelligas) este lozinca sco- 
lasticilor, însă si invers — „înțelege pentru a crede“ 
(intellige ut credas). Pentru scolastici, gindirea este o ru- 
gáciune, explicarea dogmelor un act de pietate. 

Cum aceastá explicare si sistematizare prin inteligentà 
a dogmelor nu se putea face decit prin scoli (scolae), si 
anume in scolile minástiresti si de pe lingá catedrale, fi- 
losofia creştină a acestei epoci a fost numită „scoiastică“. 
Obiectele de invátámint sint cele „șapte arte liberale", 

orinduite în două grupe: trivium (gramatica, retorica și 
dialectica) si quatrivium (aritmetica, geometria, astrono- 
mia si muzica). Dintre toate acestea, cu vremea, dialectica 
ajunge sá ocupe locul de frunte si sá devinà instrumentul 
de căpetenie al „teologiei naturale“. 

Temelia învățămîntului scolastic sint „adevărurile“ 
absolute religioase, iar izvorul acestor adevăruri este 
Dumnezeu; de aceea, centrul de gravitate al preocupărilor 
teoretice ale vremii nu se află în lumea de „aici“, ci în 
lumea de „dincolo“, pentru că cea dintii nu este decit o 
vremelnică pregătire. Era dar firesc lucru ca studiul 
naturii şi metodele pozitive de cercetare să preocupe prea 
puțin pe scolastici, care erau numai preoți si călugări, 
oameni ai bisericii. O ştiinţă de sine stătătoare față de 
autoritatea bisericii nu se întrevede decît în epoca în care 
scolastica și prestigiul ei încep să decadă. 

Două sint ideile cardinale ale speculatiei teologice sco- 
lastice — crearea lumii de către Dumnezeu, adică cum 
natura a apărut prin atotputernicia divină, și încarnarea, 
adică întruparea divinului lisus, sau cum natura si uma- 
nitatea, odată create de Dumnezeu, au căzut în păcat si 
au fost mintuite de Iisus. Așadar, creaţia lui Dumnezeu 
și mintuirea umanităţii de către lisus, Vechiul si Noul 
Testament sînt ideile de temelie ale filosofiei scolastice. 

Sistemul de cugetare scolastic purcede de la Dumnezeu 
și se opreşte la om — Dumnezeu creatorul si mintuirea 
omului creatură. Este o gindire antropomorfică; omul 
cu interesele sale de izbăvire este simburele problemelor 
teologice, care sint si problemele filosofice. Filosofia sco- 
lasticá este o teologie si o moralá religioasá. Scolastica 
este epoca de inflorire a teologiei, ce stápineste întreaga 
culturá si intreaga fápturá omeneascá. Cultura medievalá 
este o cultură teologică, religioasă, o gîndire în cadrul 
statornicit de credință. 

Subordonarea întregii vieţi intereselor religioase dă 
scolasticii un caracter de impersonalitate şi de cosmopo- 
litism, ce nu este lipsit de grandoare. Elementul personal 
și rationalist al gîndirii se bucură de singura libertate de 
a se mişca în granitele dogmelor bisericii catolice, una si 
aceeași pentru toată lumea creștină, si de a se exprima 
într-o limbă internaţională — limba latină. Cu toate 
acestea, în stráduinta necurmatà de a da credinţei o formă 
rațională, adică de a împăca credinţa cu știința — temă 
ce si astăzi chinuieste gindirea creştină —, geniul fiecá- 

rula nu era cu desăvirșşire înăbușit; fiecare teolog-filosof 
izbuteşte a întocmi o altă sinteză, fie a elementelor vechi, 
fie a elementelor noi, cunoscute pe atunci. Căci în curs 
de şapte sute de ani, cit filosofia scolastică se deapănă 
încet, era firesc ca noi cunoştinţe si noi probleme să pro- 
voace noi atiiári de gindire si de sistematizare. Cunostin- 
tele scolasticilor despre stiinta veche sint destul de reduse 
la inceput; de-abia prin veacul al XIII-lea, scolasticii au 
surpriza de a face cunoștință cu toate operele aristotelice, 
enciclopedia greacă, prin iudeii şi arabii din Spania, și 
atunci scolastica ajunge la apogeul său prin Toma d'Aquino. 
Aristotel este uns filosoful oficial al catolicismului. 

Precum vedem, vechea reputaţie a scolasticii, ca o fi- 
losofie a întunecimii minţii, este mai mult o legendă 
plăsmuită in vremile noi, si nu este cu totul întărită de 
cercetările din vremea noastră. Filosofii scolastici sint in- 
setati de știință, pe care o sorb de la toate izvoarele la 
indeminá, iar dacă originalitatea lor este restrinsá, pri- 
cina de căpetenie este că ei sint ginditori șovăielnici ai 
unor popoare prea tinere si in formare, ce trebuiau sá 
înveţe mai întii, pentru a crea mai tîrziu. Fără dogma- 
tismul scolasticii, care a deprins gindirea moderná cu dis- 
ciplina logică, această gîndire n-ar fi apărut sau n-ar fi 
ştiut să se conducă independent, cum va face începînd 
cu Renașterea veacului. al XVI-lea. 


2. Dialectica si silogismui 


Menirea filosofiei scolastice ne lámureste si forma in 
care această filosofie este înfăptuită. De vreme ce ade- 
vărul era exprimat cu siguranţă absolută, de către cre- 
dintá, nu mai răminea „Școlii“ decit sarcina de a-l înfă- 
tisa si a-l întemeia logic. Metoda de întemeiere nu putea 
fi decît intelectuală — o lámurire si o sistematizare logică, 
o deducție a adevărurilor ascunse în dogme, căci ele erau 
tot adevărul. Dogmele erau noţiuni; metoda de explicare 
a dogmelor trebuia să fie o analiză logică a noţiunilor, 
dialectica sau arta de a uni si separa noţiuni, nu realităţi 
naturale. De aceea, procedeul universal de intemeiere 
„ştiinţifică“ este silogismul, ce pornește de la anumite 
premise socotite absolut sigure, pentru a se cobori la o 
concluzie, de asemenea, sigură. Așa se lămuresc forma 
seacă, pur demonstrativă a scolasticii, subtilitátile discu- 
tiilor, rafinate distincții logice mai mult verbale, násco- 

cite în scopul de a ocoli o contradicţie prea stridentă între 
„adevărurile“ credinței si necesităţile gîndirii. 

Numai pe această cale si cu asemenea procedee sco- 
lastica izbutește să înfiripeze sisteme coerente și univer- 
sale, care, pornind de la Dumnezeu si citeva dogme sub- 
ordonate, scot, ca păianjenul pinza sa de fin borangic, 
numai din sine, explicaţii pentru tot ce se petrece în na- 
tură si în spiritul omului. Sistemul cel mai impunător al 
scolasticii — teologia lui Toma în secolul al XIII-lea — 
se aseamănă cu o orgă de catedrală din care se pot scoate 
toate sunetele, acestea păstrind însă totdeauna același 
timbru grav și solemn, așa cum se cuvenea atmosferii 
pioase a unei catedrale gotice, minunata creaţie arhitec- 
turală a evului mediu. 

În scoli, învățămîntul se bizuia pe anume texte si 
manuale enciclopedice numite „summae“ (compendii de 
,Sentinte*), în care se găseau de-a valma de toate: teo- 
logie, logică, metafizică, fizică, astronomie, biologie, etică. 
Invátátorul comenta textele, le lámurea, le coordona, si 
doar în acest cadru strimt pătrunderea originală avea un 
cimp de liberă mișcare. 


3. Prefacerile scolasticii 


În prefacerile lente ale scolasticii pot fi deosebite două 
momente: 

— Perioada de pregătire, de îmbobocire (secolul al IX 
-lea — secolul al XII-lea), în care teologii dibuiesc nesis- 
tematic în căutarea unei sinteze armonizatoare a credinţei 
creștine și științei vechi. 

— Perioada de realizare, de”înjlorire si ofilire (secolul 
al XIII-lea — secolul al XV-lea) începe odată cu desco- 
perirea lui Aristotel si cunoașterea științei arabe, culmi- 
nează în Toma, „doctorul îngeresc“ (secolul al XIII-lea), 
si apune în veacul al XV-lea din cauze lăuntrice, in urma 
atacurilor nominalismului scolastic, ce dizolvă scolastica 
si pregătește Renașterea, adică apariţia unei filosofii in- 
dependente de autoritatea credinței si tradiţiei. 

Ridicarea, apogeul și coborirea scolasticii merg paralel 
cu ridicarea, apogeul si coborirea puterii bisericești si a 
papalității. Odată cu încoronarea ca împărat a lui Carol, 
si refacerea statului politic, se încinge lupta de supremație 
între Cezar și Papă, ce culminează cu triumful papei 
Inocențiu al III-lea (1198—1216) si cu centralizarea abso- 

lută a puterii religioase in miinile Papei, vicarul lui Dum- 
nezeu pe Pămint. Din secolul al XIV-lea apare descentra- 
lizarea puterii bisericești și treptat ingrádirea puterii bi- 
sericesti, in vreme ce puterea lumească si vremelnicá a 
statului creşte piná la biruinţa deplină. Biruinta puterii 
politice distruge teocra;ia si spiritul medieval (scolastica). 


4. Scolastica in Răsărit 


Caracterele scolaticii nu se potrivesc numai Apusului, 
ci şi Răsăritului. 

În Răsărit, filosofia se refugiază la Bizanţ (Constanti- 
nopol), unde se păstrează neintrerupt pînă în veacul al 
XV-lea, adică pînă la cucerirea Constantinopolului de 
către turci (1453). Imperiul roman bizantin nu este cucerit 
în întregime de către barbari, odată cu Apusul, ci Bizan- 
tul iși menţine neatirnarea pînă în veacul al XV-lea, 
după ce, la 858, din cauza schismei, bisericile de Apus 
(catolică) și de Răsărit (ortodoxă) se despart cu dușmănie, 
iar Bizanțul rămîne multă vreme izolat, fără să sufere si 
fără să exercite apreciabile înriuriri filosofice. Accastá re- 
lativă izolare de Apus n-a fost prielnică filosofiei bizan- 
tine. Din secolul al VI-lea, cînd dispare filosofia greceas- 
că, şi pină in secolul al XV-lea, cînd dispare scolastica 
bizantină, gindirea constantinopolitană se mărginește a 
răstălmăci pe Platon si Aristotel si a păstra textele vechi, 
pe care apoi le va aduce la cunoștința Apusului. De fapt, 
gindirea grecească nu dispare în secolul al VI-lea, ci este 
absorbită de creștinismul bizantin, pentru ca ceva mai 
tirziu (prin secolul al VIII-lea) să treacă în Răsărit, la 
arabi. 

Vom vedea că tot in Răsărit si tot sub stricta ascultare 
de religie, de religia lui Mohamed, se dezvoltă o nouă 
scolastică, filosofia arabă (secolul al IX-lea — secolul al 
XIII-lea) si filosofia iudee in Spania si Nordul Africii, 
care vor aduce Europei noi fermenti de gîndire. 

Putem spune cá, mai întii, cugetarea greacă trece la 
Bizanţ, apoi la Bagdad, în sfîrșit, în secolul al XIII-lea, 
prin arabi, ajunge din nou în Europa apuseană (Paris), 
păstrindu-se astfel o continuitate de care modernii, la în- 
ceput, n-au fost destul de conştienţi. Vrednic de reţinut 
e faptul că in veacul al IX-lea avem cel dintii scolatic 
apusean in Franţa, Scotus Eriugena, în Constantinopol 

pe o mare personalitate teologică, patriarhul Photios, în 
Bagdad pe cel dintii filosof arab Al-Kindi, fără ca să ştie 
unul de ceilalți. 


X. Perioada de pregătire a scolasticii 


Cu cezarul germanic Carol cel Mare, cu şcolile deschise 
de el pentru împrăștierea luminilor teologice, îndeosebi 
cu Scola palatina (Şcoala Palatului) Începe o nouă eră 
(secolul IX — secolul XII) în filosofia Apusului. Cel dintii 
scolastic este îndeobște socotit Joan Scotus Eriugena (se- 
colul al IX-lea) (după unii, Alcuin), iar cel mai de frunte 
din perioada de imbobocire este francezul Abslard (seco- 
lul al XII-lea). 

Interesul filosofic al acestei perioade este îndreptat 
spre dialectică şi logică; problemele logice sau dialectice 
sint miezul preocupărilor intelectuale ale timpului. Mo- 
tivul acestui interes mărginit este faptul cà cele mai in- 
semnate opere filosofice grecești, cunoscute pe atunci, 
aveau conţinut logic — numai o parte din Orgamnonul 
aristotelic, in traducerea si tălmăcirile lui Boethius, căci 
logica întreagă a lui Aristotel va fi cunoscută de-abia pe 
la sfirsitul veacului al XII-lea si inceputul veacului al 
XIII-lea, cînd scolastica va atinge punctul culminant. Asa- 
dar, pină în veacul al XIII-lea, Aristotel este pentru sco- 
lastici un logician de la care ei împrumută mai mult 
jorma de predare, deoatece conţinutul filosofiei era im- 
pus de dogmele bisericii. Din Platon, cei dintii scolastici 
cunosc numai dialogul Timeu, în traducerea latină a lui 
Chalcidius; de-abia în secolul al XIII-lea se traduc și 
Menon si Fedon; în sfirsit, mai cunosc si neoplatonismul 
creștin al falsului Dionisie Areopagitul. La acestea, ne- 
gresit adăugăm cunoștințele filosofice păstrate de Augus- 
tin, a cărui autoritate era egală cu aceea a lui Platon si 
Aristotel. Cam atit; era destul de puţin faţă de ceea ce. 
scolasticii din veacurile IX—XII au știut să scoată din ele. 


1. Cearta ,,universaliilor"* 


Problema de căpetenie în jurul căreia se vor încinge 
disputele cele mai aprige ale scolasticii incepátoare, ca 
și, de altfel, ale scolasticii de mai tirziu, problemă ce a 
fost tăria scolasticii, dar si slăbiciunea ei, căci prin ea 

scolastica se va ruina, a fost problema numită a „univer- 
saliilor“, adică a existenței reprezentărilor generale, a no- 
tiunilor (genuri si specii). Reprezentările generale, notiu- 
nile (universalia), de pildă umanitate, animal, existenţă, 
substanţa etc, există ele independent de lucrurile indivi- 
duale, sau există în lucruri, sau numai în spiritul nostru, 
sau sînt simple vorbe? Care sînt raporturile dintre idei 
(de pildă, umanitate) și lucrurile individuale (de pildă, 
oamenii)? 

Izvorul acestor certuri seculare se află în cîteva rîn- 
duri din Introducerea (Eisagoge) în categoriile lui Aristotel, 
datorită neoplatonicului Porphyrios, tradusă in latineste 
de Boethius și devenită manual de logică pentru scolas- 
tici ce se multumeau cu resturile filosofice scăpate din 
nautraziul culturii vechi. Porphyrios se întreba: cele 
cinci (quinque) „glasuri“ (voces) sau notiuni fundamentale 
— gen, diferență, specie, accident si „propriu“ (însușire) 
— sint ele realităţi (substanţe) independente de lucruri 
si înaintea lor, cum credea Platon, sau există în lucruri, 
ca la Aristotel, sau există numai în spirite (în solis nudis 
întellectibus)? Porphyrios nu cutează a da vreun răspuns, 
ci numai pune proble:na, pe care scolaztizii o reiau, o dis- 
cută, o adincesc, si asa apar mai mul'e ctezlegări, cu deo- 
sebite nuanțe, pe care le putem reduce la următoarele 
mari atitudini: 

a) REALISMUL. Este dezlegarea oficială a catolicis- 
mului — universaliile necorporale au o existenţă de sine 
stătătoare (sint substante), întrucît ideile spirituale, după 
care Dumnezeu, ființa cea mai desăvirșită, creează lu- 
crurile particulare sensibile, sint prototipuri, modele ale 
lumii sensibile, deci trebuie să premeargá acestor lucruri 
(res), de unde şi expresia de realism. Realismul scolastic 
afirmă, aşadar, realitatea suprasensibiià, ideală a ideilor, 
a noțiunilor. 

* În sînul realismului deosebim două dezlegări: una ra- 
dicalá, în sensul platonic, realismul radical, după care 
ideile există independent de lucruri si mai presus de ele 
(universalia ante res). Aceasta este dezlegarea oficială a 
bisericii, îndeosebi în perioada de pregătire, la Scotus 
Eriugena, Anselm, Guillaume de Champeaux si alţii. O 
dezlegare mai prudentă, în sensul aristotelic, e realismul 
moderat, după care ideile „universale“ există numai „in 
lucruri“ (universalia în rebus), ca esenţă a lor, ca un ge- 
neral concret, nu abstract, platonic, deasupra lucrurilor. 

De această dezlegare se apropie unii scolastici din perioada 
de pregătire, dar devine părerea oficială a bisericii in pe- 
rioada de „realizare“, mulțumită lui Toma d'Aquino. 

b) CONCEPTUALISMUL. Este o dezlegare și mai mo- 
derată decît a realismului aristotelic — ideile există su- 
biectiv, in spirit, „după lucruri“ (post res), ca sensuri lo- 
gice, concepte. De o asemenea părere se apropie Abelard, 
însă nu este limpede formulată nici la el. 

c) NOMINALISMUL. Este o dezlegare cu totul opusă 
realismului, este radicală prin ceea ce neagă, desàvirsind 
spiritul conceptualismului. ,Universaliile* “(de pildă, om, 
cal, animal etc.) nu sînt substanţe în afară de lucruri sau 
în lucruri, ci nume (nomina), vorbe (voces), termeni (ter- 
mini)  — de unde si numele de terminism —, care au 
insusirea de a se aplica la o categorie de obiecte indivi- 
duale, singulare, ce există într-adevăr, Ideile sint simple 
sunete (flatus vocis), sint semne conventionale ale lucru- 
rilor si insusirilor lor generale. Nominalismul apare sfios 
in aceastá perioadá la francezul Roscelin (secolul al XI- 
lea) si, dupà ce este inábusit fárá crutare de bisericá, re- 
apare hotárit in perioada urmátoare la William Occam 
(secolul al XIV-lea), numit reinvietorul nominalismului 
si distrugătorul scolasticii, care nu putea dăinui fără dez- 
legarea realistă. 

De ce scolastica era strîns legată de realism, de unde 
marea însemnătate în evul mediu a discutiei „univer- 
saliilor“? Pricina este limpede; dogmele creştine nu aveau 
noimă decit dacă ideile „universale“, bunăoară divinitatea, 
logosul-fiul, umanitatea ce a păcătuit, există independent 
de lucrurile particulare. Numai dacă greșeala lui Adam 
(omul) devine greșeala umanităţii întregi si numai dacă 
umanitatea există deasupra oamenilor, păcatul originar 
și mintuirea prin e (Logos) pot dobindi o expli- 
care rațională. 

Şi fiindcă există în sine și inteligibil un număr de 
idei, de ce n-ar exista independent de lucrurile sensibile 
toate ideile, toate prototipurile si esentele lucrurilor 
particulare! 


2. Joan Scotus Eriugena 
Joan Scotus sau Eriugena (c. 810—881) (forma Eri- 


gena, mai frumos sunátoare, e o alteratie) este col dintii 
tilosof  scolastic mai insemnat. S-a născut in Irlanda 

(Eriugena), era de naţionalitate scoţian (Scotus), si a fost 
chemat a preda teologia la curtea lui Carol Plesuvul, în 
Franța. De notat e că cei dintii filosofi sau teologi sco- 
lastici au venit din școlile irlandeze, care nu fuseseră 
amenințate de distrugerea barbarilor si care păstrează 
mai strinsă continuitatea dintre antichitate și evul mediu. 


Eriugena traduce în limba latină operele presupusului 
Dionisie, ale cărui idei, împletite cu idei augustiniene si 
oriseneiste, le sustine cu îndrăzneală în lucrările sale, 
între care cea mai însemnată este Despre împărțirea 
naturii (De divisione naturae). Îndeobşte, Eriugena ames- 
tecă avintul mistic neoplatonic cu speculatia creștină, 
pentru a dovedi că religia este totuna cu adevărata filo- 
sofie. Din ideile sale neoplatonice și creștine se inspiră 
misticii de mai tirziu, desi au fost osindite de biserică, 
ca inclinind spre panteism, concepție opusă teismului 
oficial. După panteism, Dumnezeu este în lume (imanentà). 
Dumnezeu si lumea sînt unul si același lucru; lumea este 
o manifestare multiplă a naturii unice a divinității. 
Dimpotrivă, pentru teism Dumnezeu este dincolo de 
lume (transcendentà), pe care o creează din nimic si nu 
o scoate din esenţa sa; lumea și Dumnezeu sint cu totul 
deosebite. 


Filosofia lui Eriugena este un neoplatonism creștin — 
ideile există ca prototipuri în Dumnezeu, din care emană, 
de la general la particular, toate lucrurile; așadar, în 
problema ,,universaliilor* este realist radical, platonic. 

Ca orice emana.ionist, în „impărţțirea naturii“ por- 
neste de la unul-Dumnezeu, mai presus de orice deter- 
minare a inteligenței omenesti, pentru a explica pe de o 
parte cum se coboară lumea din Dumnezeu, iar pe de 
altă parte cum se reintoarce ea in sinul divinității. Există 
dur două procese eterne: emanarea lumii din Dumnezeu, 
ca o cascadă spirituală, desfăşurarea unității divine in 
multiplicarea lucrurilor (analysis sau resolutio), si re- 
întoarcerea lumii in Dumnezeu, indumnezeifea lumii 
(reversio sau deificatio) Cunoaşterea lui Dumnezeu este 
o iluminatie mistică, o teofanie (apariţie a lui Dumnezeu). 

Avem dar patru trepte ale „naturii“: 1. natura ce 
creează, însă nu este creată (Dumnezeu); 2. din aceasta 
decurge natura ce este creată şi creează, adică ideile 
prototipuri, în Dumnezeu, si care constituie Logosul, 
Ra;unea, Fiul. lui Dumnezeu, lisus; 3. din aceasta de- 

curge natura ce este creată, dar nu creează, adică lucru- 
rile particulare din timp si spațiu; 4. natura ce nu este 
nici creată, însă nici nu creează, tot Dumnezeu, după ce 
lumea s-a întors în sînul divinității, într-o fericire si 
liniște fără sfîrşit. 


3. Roscelin si triteismul 


În fata realismului radical al celor dintii filosofi 
scolastici si al teologiei apare, in a doua jumătate a 
veacului al XI-lea, nominalismul, aplicat mai întii la 
dogma trinitátii de Roscelin din Compiégne (c. 1050). 

Dacă unii filosofi antici (de pildă, stoicii) aveau drep- 
tul a sustine că nu există în realitate decit numai in- 
divizi si că ideile sint simple vorbe, atunci dogma ofi- 
cială fundamentală a unei singure esente divine, totuși 
în trei persoane deosebite (Tatăl, Fiul și Sfintul Duh), 
una substantia, tres personnae, nu poate rezista criticii. 
Nu pot să existe trei persoane și să alcătuiască totuși o 
singură esenţă, sustine Roscelin, ci trei persoane cu 
esențe și naturi deosebite, deci trei dumnezei (triteism). 
Incheierea lui Roscelin era firească; trei persoane nu pot 
constitui o singură natură. Triteismul se afla ascuns în 
dogma treimii, si numai subtilităţile și autoritatea bisericii 
au împiedicat această dezastruoasă consecință pentru 
biserică. De aceea, biserica îl sileste pe Roscelin să-și 
renege părerile în conciliul de la Soissons (1092), si 
astfel nominalismul este înăbușit in fasá, pînă în veacul 
al XIV-lea cînd reînvie cu vigoare. 

Elevul lui Roscelin cumintit, Guillaume de Champeaux 
(c. 1070—1121), se apropie de un realism moderat, adică 
de părerea că universalii sînt în lucruri prin întreaga 
lor esenţă; asa, de pildă, în fiecare om, umanitatea se 
află întreagă, afirmaţie pe care o va combate Abélard. 


4. Anselm de Canterbury 


La Anselm (1033—1109), italian de origine, dar devenit 
episcop de Canterbury (Anglia), un principe al bisericii, 
întîlnim mai întîi deplina si concreta subordonare a 
rațiunii (lumen naturale) revelatiei si credinței (lumen 
supranaturale). Anselm este cel dintii filosof scolastie 
oficial, un teolog de frunte, un nou Ausustin, cel dintii 
ce reușește să insáileze o explicare raţională a dogmelor. 

Dogmele pot şi trebuie să fie lămurite de către ra- 
tiune, „cred pentru ca să in,eleg* (credo ut intelligam), 
rostea el, căci „credinţa caută inteligenţa“ (fides quaerens 
intellectum). lar dacă se intimplà ca raţiunea să nu poată 
întări credința, nu credința este greșită, căci dogma este 
absolut sigură și mai presus de îndoială, ci ratiunea se 
inșală, fiindcă ea este numai o cunoștință naturală. Cre- 
dinta are o putere de adevăr superioară celei rationale. 
In problema ,universaliilor*, dezlegarea lui Anselm este 
realist radicală, precum se va vedea din „argumentul 
ontologic“, argumentul existenţei lui Dumnezeu, marea 
originalitate a lui Anselm. 

Din scrierile lui Anselm, două sint mai însemnate 
si au inriurit mult: 

a) Proslogion, in care el filosofeazáà adresindu-se de-a 
dreptul divinității. Aici intilnim faimosul argument onto- 
logic, o temelie a scolasticii, pe care îl primeşte cu oare- 
care schimbări şi într-un scop deosebit Descartes (secolul 
-al XVII-lea), si pe care il va distruge Kant (finele se- 
colului al XVIII-lea). 

Prin Dumnezeu înţelegem acea ființă „decit care nu 
putem concepe nimic mai mare“ (quo majus cogitare 
nequit); deci, el trebuie cu necesitate să „existe“ (on- 
ontos) pentru cá, dacă n-ar exista, am putea gîndi o 
fiinţă ce ar fi si mai mare, fiindcă aceasta are si exis- 
tentá (realitate). Ceea ce este absurd, deoarece am admis 
cà Dumnezeu este fiinta cea mai mare, deci ea trebuie 
să existe, căci existenţa este o mărime. Anselm scoate 
logic existența din simpla definire a noțiunii de Dumne- 
zeu. 

Încă din vremea sa, călugărul Gaunilo i-a obiectat pe 
drept că acest argument este un sofism, intrucit tot asa 
putem spune că insula cea mai mare trebuie să existe, 
fiindcă altfel n-ar fi cea mai mare, cu toate că ea poate 
să fie o simplă închipuire a noastră. 

b) Cur Deus homo? (Cum a devenit Dumnezeu om?), 
in care dá o întemeiere a incarnatiei, a Logosului-lisus 
şi o justificare a dreptăţii divine. Păcatul omului față de 
Dumnezeu este infinit, ca si Dumnezeu; de aceea, si 
pedeapsa pe care o merită omenirea este infinită. Insă 
o omenire veşnic osîndită de Dumnezeu ar fi împotriva 
bunătăţii divine; de asemenea, o omenire iertată, fără 
ispășire, ar fi contra dreptăţii divine.  Împăcarea lui 
Dumnezeu nu putea veni decît de la un om fără pată. Dar 

un asemenea om nu exista; de aceea, lisus, Fiul lui 
Dumnezeu, s-a făcut om, omul infinit de sfint, a suferit 
şi a ispășit toate păcatele omenești. Prin aceasta, Dum- 
nezeu a fost satisfăcut si omul, imitind pe lisus, s-a 
putut mîntui. Este teoria satisfactiei, care a si devenit 
o nouă dogmă catolică. 

După această teorie, Dumnezeu poate fi satisfăcut, 
însă nu si noi, pentru cá este împotriva oricărei dreptàáti 
divine si omenești ca un om curat să devină tapul is- 
pásitor al păcatelor celor netrebnici. Este o teorie pri- 
mejd.oasă dacă e aplicată în viata socială și politică, desi 
o recunoaștem cá este singura legitimare a jertfei divi- 
nului lisus. Dacă, într-adevăr, Iisus a fost un Dumnezeu, 
atunci omenirea, prin uciderea lui, s-a încărcat cu un 
păcat mai mare decit acela sávirsit de Adam. 


5. Abélard 


Pierre Abélard (1079—1142). cunoscut prin nefericita 
sa iubire pentru admirabila Héloise, nepoata răzbună- 
torului canonic Fulbert, și prin răsunătoarele sale succese 
dialectice in Paris, pe colina Sfinta Genevieve si la 
catedrala Notre-Dame, este cel mai talentat scolastic din 
epoca de pregătire. Abélard este un ginditor independent, 
îndrăzneţ, dar nu totdeauna consecvent. Desi maestrul 
său rămine Platon, el înclină și spre Aristotel, spre un 
realism moderat pînă la conceptualism. 

La Abélard apare în toată puritatea tinta urmărită 
de toti scolasticii — întemeierea credintei prin rațiune. 
Credința are nevoie, zice Abélard, de tonicul rațiunii: a 
fi creștin si  dialectician este unul si același lucru. Să 
nu credem nimic fără să probăm; ceea ce nu poate fi 
probat, nu poate fi primit nici de credință; teologia se 
sprijină pe dialectică. 

Astfel, în opera curioasă Sic et non (Da și nu), des- 
coperită in vremea noastră de francezul Victor Cousin, 
Abelard inaugurează procedeul, folosit mai apoi de toti 
scolasticii, de a pune față in faţă, pentru dezlegarea unei 
probleme, de o parte autorităţile care răspund cu „das, 
de alta autorităţile care răspund cu „nu“, de a cîntări 
aceste dezlegări opuse si de a lăsa si cititorului libertatea 
de a alege. Este metoda „discuţiei“, metoda dialectică. 

În chestiunea „universaliilor“, dezlegarea lui Ab:lard 
nu este destul de limpede. El combate realismul lui 

(Guillaume de Champeaux, însă se fereşte si de erezia 
nominalismului lui Roscelin; ideea stă in semnificație, 
sens (conceptus), sau in raporturile universale exprimate 
de judecáti (sermones). Atitudinea lui a fost numità de 
francezi conceptualism sau sermon:sm, desi Abolard nu 
este stráin si de realism, cáci recunoaste cà raporturile 
dintre idei preexistá în Dumnezeu. Ideile lui Abslard au 
fost persecutate de biserică si osind:te in conciliu! de 
la Sens (1141), ceea ce i-a provocat moartea de amárá- 
ciune (1142). Astázi Abélard odihneste in cimitirul pari- 
zian Pere Lachaise, alături de iubita sa Hsloise. — 

Original si fin este Abélard in chestiunile de morală. 
Virtutea si viciul trebuiesc căutate in „conștiință“, în 
intenție, nu în fapte. Moral si imoral se raportă la cuge- 
tul cu care săvirșim ceva, nu la însăși fapta ce poate fi 
tălmăcită greșit. 


6. Misticismul 


Belsugul nesocotit de argumentare logică pentru sus- 
ținerea dogmelor a pricinuit in tot timpul scolasticii un 
curent paralel mistic, ce lupta să redea credinţei puterea 
emoțională răpită de discuția. dialectică, aceasta redusă 
adesea numai la: vorbe goale. Asa, bunăoară, în veacul 
al XII-lea, un veac rationalist și dialectic, întîlnim o 
puternică mișcare de teologie mistică, sprijinită ca orice 
misticism pe  platonism si neoplatonism, reprezentată 
mai cu seamă prin Bernard de Clairvaux (1091—1153). 
Sfintul Bernard, pe care îl va admira Dante, și care 
apăra ortodoxia împotriva  indráznetului Abélard, re- 
comandá ca supremă fericire contopirea mistică cu Dum- 
nezeu prin iubire si prin cele douăsprezece trepte de 
umilință. Alti mistici sint Hugo si Richard din St. 
Victor, care se disting printr-un compendiu (summa) de 
teologie. 

Pe lingá misticismul ortodox, apare in veacul al XII- 
lea un misticism eterodox si eretic, indreptat spre pan- 
teism, ca, bunăoară, la David din Dinant și Amaury din 
Bene, care a dat naștere sectei amauricienilor, impotriva 
căreia biserica a luat cele mai aspre măsuri de con- 
servare. 

Treptat-treptat, biserica va ajunge la convingerea că 
platonismul si neoplatonismul nu pot sluji fără primejdie 
Ja întemeierea dogmelor creștine, căci aceste curente 

antice duc la misticism, iar misticismul numai cu multă 
greutate este împiedicat a nu aluneca în erezia panteis- 
mului, strigoiul págin şi anticrestin. De aceea, vom 
vedea cá locul de avocat al crestinismului va fi luat in 
secolul al XIII-lea de cátre Aristotel, care a apárut mai 
inrudit cu teismul creştin. Dar mai întîi trebuie să cer- 
cetăm cum a ajuns Aristotel să se impună ca „filosof 
creștin“. 


7. Filosofia arabă 


În Orientul grecesc. filosofia este cultivată nu numai 
in Bizant, ci si in Siria si Egipt, de către călugării schis- 
matici, monofisiti, nestorieni, care in Edesa traduc prin 
voacurile VII si VIII din greceste in limba siriacă orefele 
aristotelice, cu comentariile lor neoplatonice. 

Însă prin veacul al VII-lea, in Orient, în Arabia, se 
petrece un mare eveniment religios şi politic. Mohamed 
(„Cel lăudat“), născut la 570, izbutește să ceu triburilor 
arabe (semitice) nomade, fără unitate politică si cu o 
religie politeistă, o unitate naţională pe temeiul unei noi 
religii monoteiste: islamismul (islam — umilinţă, supunere 
luv Dumnezeu). Urmașii lui Mohamed, fanatizati de noua 
credinţă, pornesc cu foc şi sabie contra necredinciașilor 
si 1zbutesc a cuceri Persia, Egiptul si Siria, unde intil- 
nese cultura greceascá si fastul oriental, si pátrund pinà 
i" Spania, unde sînt opriți de franci.” 

După potolirea fanatismului, resortul de cápetenie al 
s ritului războinic, era firesc ca arabii să s: lese in- 
riarifi de cultura superioară a țărilor cucerite. Musul- 
im«3li încep a se civiliza, iar Bagdadul, in Resiril, oe ine 
“=” denţa califului (,loctiitorului* lui Mohamed), pe cind 
v. Spania avem Granada, Corduba, Saragosa si alte orașe. 

Sub califii Hárün al Rasid si urmașul acestuia, A l- 
Mam ûn (813—833), călugării creștini nestorieni devin 
educatorii filosofici si ştiinţifici ai arabilor, traducind 
din limba siriacă în limba arabă opere filosofice aristote- 
lice, precum si opere ştiinţifice, medicale, astronomice 
(Ptolemeu) și matematice (Euclid) Cei dintii filosofi 
arabi sint. discipoli ai călugărilor creștini nestorieni, 
păstrătorii culturii grecești în Răsărit. 

Astfel, din veacul al IX-lea se dezvoltă o mișcare 
fiiosoficá arabă, ce prin veacul al XIII-lea va ajunge la 
cunoştinţa Apusului, o dată cu traducerile arabe ale 

filosofilor greci. Indeobste, filosofia arabă este un aris- 
totelism împletit cu idei neoplatonice, dar totul inchinat 
dovedirii dogmei mohamedane cristalizată în Coran (,hRe- 
citatie^), biblia musulmană. Un deosebit avint la arabi 
ia ştiinţa — matematica sub formă de algebră, cuvint 
arab, astronomia, chimia, sub forma de alchimie, de ase- 
menea expresie arabă, știință ce va provoca mişcarea 
alchimistilor medievali. 

De timpuriu, arabii simtirá aceeași nevoie, simțită si 
de creştini, de a da o întemeiere intelectuală credinței 
inimii; astfel apăru nevoia „discuţiei“ (kalâm) si a „cer- 
cetării“ (mutakallimiim). 

Cel dintii filosof arab este Al-Kindi (secolul al 
IX-lea), care a predat în Bagdad matematică, astronomie, 
medicină si o filosofie cu influențe  neoplatonice. Si la 
arabi descoperim procesul de sprijinire a dogmelor mai 
întîi pe neoplatonism, apoi, cind această încercare nu iz- 
butește, folosirea cu mai mult succes a lui Aristotel. 

O direcţie mistică este süfismul (de la sáfi = „purtă- 
tori de lină“), destul de ráspinditá, cum vedem la exta- 
ticii dervişi, care urmăresc dezlegarea de lanțurile tru- 
pului și suprimarea conștiinței. Înriurit de sâfism este 
admirabilul poet Hâfis (născut la 1300 în Siraz). 

Alt filosof arab, în Răsărit, este Al-Farabi (seco- 
lele IX—X), învăţător in Bagdad, Alep, Damasc. El se 
apropie de Aristotel în dezlegarea problemei ,,universa- 
liilor“. Această problemă, independent de scolastica cres- 
tiná, frámintá si intreaga scolasticá arabá. 

Cel mai de seamă ginditor arab in Răsărit, la Damasc, 
este Avicenna (Ibn! Sina), născut in Turkestan la 980, 
sj mort la 1038; a fost deopotrivă prețuit ca filosof enci- 
clopedist şi ca medic. Canonul său medical a slujit în 
Apus, mai tirziu, multă vreme ca manual de învățămînt. 
In problema „universaliilor“, el dá o dezlegare cuprinză- 
toare, care va înriuri dezlegarea definitivă a lui Toma, 
admiratorul lui Avicenna: ideile persistă (ante res) în in- 
telectul divin (neoplatonism), sînt apoi realizate în lucruri 
(în rebus), aristotelism; în sfîrșit, sint cunoscute de om, 
care le extrage din lucruri (post res). 

În Răsărit, filosofia se încheie cu Al-Gazel (1059— 
1111), ce atacă ştiinţa prin scepticism, în opera Nimicirea 
filosofilor, tradusă mai tirziu in latinește, în scopul lim- 


1 Ibn înseamnă „fiul“, corespunzător cu „ben“, de la filosofii 
iudei. 

pede formulat de a asigura credinţa ortodoxă, ameninţată 
de gindirea prea îndrăzneață; știința este nesigură, numai 
credința este absolut sigură; destul cu atâta filosofie! 

În Apus, în Spania, filosofia începe prin veacul al II- 
lea, si are drept ţintă nu atit o teologie luminată pentru 
toti, cit o speculație rezervatà celor puţini si initiati, care 
trebuie sá mediteze departe de multimea ignorantà si fa- 
natică. 

Filosofi arabi, în Apus, sint: Avempace (secolul al II- 
lea), in Saragosa, autorul unei morale filosofice — Călăuza 
celui singuratic; Abubacer (Ibn Toufail) în secolul 
al XII-lea, care în opera Cel ce trăiește, fiul celui treaz 
(n latineste Philosophus autodictatus) ne dà o robinso- 
nadă filosoficá in care arată cum, într-o insulă singuratică, 
„cel ce trăiește“, hrănit de o gazelă, ajunge să descopere 
singur secretele naturii, prea înalte pentru ceilalți muri- 
tori și nepricepute de mulțime. 

Cel mai mare filosof arab, nu numai din Apus, dar 
in general, este Averroes (Ibn Rosd), la Corduba, de la 
1126 la 1198, elevul lui Abubacer si protejátul califului 
Almansor. 

În afară de opera Nimicirea nimicirii, îndreptată contra 
lui Al-Gazel, Averroes este celebru prin „comentariile“ 
sale aristotelice, câre, in traducere latineascá, in secolul 
al XIII-lea, vor pricinui o miscare filosoficá in multe pri- 
vinte potrivnică scolasticii oficiale. Secta averroistă, osin- 
dită de biserică, o întîlnim mai tîrziu la Universitatea 
italiană din Padova, unde are ca reprezentant mai de 
seamă pe Cremonini (secolul al XVI-lea) și dăinuiește 
pină prin veacul al XVII-lea. 

= Pentru Averroes, Aristotel este „supremul adevăr“, iar 
filosofia aristotelică este adevărata interpretare a credinței. 

Dintre ideile averroiste, care au înriurit Apusul, două 
sint mai insemnate: 

a) Interpreteazá în sens panteist teoria „intelectului 
activ“ a lui Aristotel. Sufletul individual nu este nemu- 
ritor, ci numai sufletul îndeobște, intelectul activ, unul 
si același la toti oamenii, deosebit de sufletul vremelnic 
individual. 

b) Averroes este făuritorul teoriei „îndoitului adevăr“ 
— un adevăr religios pentru mulțime si un adevăr filo- 
sofie. pentru cei culti, adevăruri ce pot fi deosebite; ceea 
ce este adevărat pentru credință se poate să nu fie ade- 
vărat pentru filosofie, si viceversa. Pentru a apropia aceste 

două adevăruri, Averroes recomanda interpretarea Coru- 
nului ca un sistem de alegorii sensibile ale unor idei pure. 
Teoria dublului adevăr l-a pierdut pe Averroes, lu arabi, 
și l-a compromis in fata bisericii, care credea cà raliunea 
nu poate decit să confirm. dogmele. Dar tocmai de aceea, 
ea a fost îmbrăţișată, în vremea Renașteiii, de muli :u- 
getători, care ardeau de dorinţa de a scăpa de obligatia 
de a conforma filosofia nevoilor bisericii, sacrificind ra- 
tiunea. 


8. Filosofia iudaică 


După  dărimarea Ierusalimului de către impăratul 
roman Titus (70) si după inábusirea de către impăratul 
Adrian, la anul 135, a celei din urmă răscoale evre ești, 
iudeii se ráspindesc în toate părţile lumii civilizate si rea- 
lizează fenomenul, unic în analele istoriei, de a-și păstra 
cu tenacitate pînă astăzi caracterele rasei. In Spania, sub 
barbarii vizigoți, evreii duc o viață suportabilă; timpuri 
bune pentru ei apar cînd arabii cuceresc Spania, fapt ce 
se explică prin comunitatea de rasă (semiti), apropierea 
de limbă şi de religie (același monoteism sever). De aceea, 
vom vedea că în Spania infloreste o filosofie iudaică pa- 
ralel cu filosofia arabă. 

Ca un început de filosofie iudaică poate fi socotit 
Talmudul, format din două părți, scrise pe la 200 si 500 
e.n., care sint o continuare enciclopedică a Vechiului Tes- 
tament. 

Filosofia iudee medievală se află cr:stalizată li» intr-o 
operă anonimă, fie in lucrările a o seamă de cugetátori 
din secolele XI— XIII. 

a) Opera anonimă este Cabala, alcătuită si ea din două 
părţi scrise la epoci deosebite: Jezirah (Creaţia), injghebatà 
pe la 900, si Zohar (Strülucirea), scrisă pe la 1200, pro- 
babil de un iudeu spaniol. Aceste opere treceau înainte 
vreme si poate si astăzi trec la evreii habotnici ca niște 
opère străvechi, depozitare ale unei íntelepciuni divine; 
astăzi insă ele nu pot fi înţelese fără inriurirea filosofiei 
mistice iudeo-neoplatonică. Cabala este o plăsmuire fan- 
tastică si mistică, in care ideile, numerele (neopitagorism) 
si chiar literele alfabetului ebraic sint personificate si în- 
dumnezeite. 

b) Filosofia iudeo-spaniolă este o adaptare a neopla- 
tonismului, la început, apoi a aristotelismului la litera 

seu Spiritul V.ceniului Testament. Cel mai insemnat rc- 
prezentant ul scolastici  iudee ncoplatonice este Ibn 
Gebi;rol (Avicebron sau Avencebrol), 1020—1070, a căi. 
operă, Jzvorui vieţii (Fons vitae), inspirată de teoria neo- 
platonică a emanatiei, a inriurit Apusul, ce îl punea prin- 
tre filosofii arabi. i 

Cel mai de seamă filosof iudeu este Mose ben 
Maimun (1135—1204) sau Moses; Maimonide. a cărui 
operă, admiratà de creştini, Călăuza vütüciril;r (Moreh 
Nebzuc^im) ni se infáiiseazáà ca o încercare d? a impaci 
revelația mozaică cu aristotelismul. 

hătăciţii sint acei care au pierdut credința d'n cauza 
curiozităț.lor indiscrete ae ratiunii, iar cálàuza irage ho- 
tarul intre ceea ce rațiunea poate lămuri numai prin pute- 
rile sale şi ceca ce ea nu poate lămuri, si stă »umai În 
puterea credinţei si revelatiei. Simiitoare a fost :nr.ur.re: 
lui Maimonide asupra lui Toma, filosoful catolicismului. 

lFlosofii iudei, persecutați d» arabi, în momentul in 
care ortodoxia musulmană triumfă si asupra ginditorilor 
arabi, se refugiază în sudul Franţei, unde încep a traduce 
în limbile iudaică şi latină operele filosofice arabe şi gre- 
cești, indeosebi aristotelice, care, pe aceasiă cale, ajung 
in secolul al XIII-lea la cunoştinţa scolasticii apusene, 
căreia îi insuflă un mare avint. Astfel începe o nouă eră 
pentru scolastica creștină — epoca influenţei lui Aristotel. 

Averroes si Maimonide arată scolasticii cá gíndirea 
itistotelică se poate împăca cu religii monoteiste (moha- 
medanismul și mozaismul) si că această temă rămîne să 
fe încercată si de monoteismul creștin, încercare ce va 
izuti pe deplin la Toma d'Aquino. 


XI. Perioada de reziizare a scolasticii 


Străduința de a împăca stiinia cu credința (dogmele 
bisericii catolice) continuă in :eacurile XIII pînă la al 
XV-lea, atinge punctul culminant in veacul al XIII-lea cu 
Toma d'Aguino, şi in veacurile XIV si XV s'ăbeşte mai 
mult, pina ce scolastica inceteazà de a mai fi singura pu- 
tere culturală a vremii. ingenancnerea [filosolici în fata 
autorità/1ii revela,iei, in scopul do » concilia, in acest chip, 
cred n*a si stiinta, in cele din urmă nu izcute.t». Aproape 
700 de ani Europa urmăreşte o Pimerá, dar, vai, o himeră 

ce şi astăzi ademeneste spiritele, negresit prin alte mij- 
loace şi pe alte căi. 

Din clipa în care scolastica ajunge la convingerea că 
tainele credinței nu pot fi explicate rational, ea se osin- 
deste singură. Căci scolastica, ca sistem filosofic si chiar 
ca teologie, nu putea dăinui decît prin încercarea de a 
raționaliza credinţa; cind credinţa si rațiunea vor fi opuse 
ca două lumi cu totul potrivnice, interesui stiinţilic, ra- 
tional, scăpat de obligaţia legitimării credinței, se va stră- 
muta din lumea de „dincolo“ sau cerească, lumea credinței, 
in lumea de „dincoace“, lumea „„pămintească“, si va face 
să se nască ştiinţa nouă a naturii, independentă de teo- 
logie (credinţă). 

În adevăr, dacă observăm desfășurarea scolasticii în 
această perioadă, ne izbeste deosebirea care se face între 
„teologia naturală“, ce lámureste prin raţiunea naturală 
dogmele, și „teologia revelată“, ce pune dogmele credinței 
peste rațiune. Domeniul credinței, explicabil prin rațiune, 
se îngustează mereu și, dimpotrivă, sporește domeniul 
misterului, al revelatiei. Deocamdată, dogmele, neexplica- 
bile prin inteligenţă, sînt privite numai ca deasupra rati- 
unii, nu contra rațiunii, adică încă se recunoaște existenţa 
unui adevăr suprarational, accesibil numai credinţei. Bună- 
oară, chiar la Toma, care dà o dezlegare multumitoare 
problemei de cápetenie a scolasticii, concilierea credintei 
Si rațiunii, următoarele articole de credinţă nu pot fi do- 
vedite rational, ci simplu crezute, ca revelatii divine: 
treimea, incarnarea lui lisus, păcatul din náscare, sfinta 
cuminecătură, învierea morților, judecata viitoare. 

Lovitura mortală o dă scolasticii, poate fără să-și dea 
seama, nominalismul, cînd afirmă că și existența lui Dum- 
nezeu, temelia religiei, trebuie să fie îndepărtată din do- 
meniul raţiunii şi trecută în acela al credinţei. 

Sporirea distanţei dintre credinţă și ştiinţă se datorește, 
în bună parte, iruperii în cercul conștiinței Apusului a 
unui număr de cunoștințe noi, ce produc la începutul vea- 
cului al XIII-lea o puternică fermentație intelectuală. 
Aceste noi cunoştinţe, datorate operelor aristotelice şi 
arabe, trebuiau asimilate si apoi impácate cu cerinţele 
bisericii. Era nevoie de o sinteză mai vastă decit cele di- 
nainte, o sinteză care in parte izbutește, cu toate că purta 
în sînul său germenele distrugerii: dovadă cà la Abélard, 
părintele „metodei scolastice* (secolul al XII-lea), orice 
dogmă putea fi lămurită raţional, la Toma d'Aquino (se- 

colul al XIII-lea), culmea scolasticii, numai unele dogme 
pot fi intemeiate logic, iar, in sfirsit, la William Occam 
(secolul al XIV-lea), cel din urmă mare scolastic, nici o 
dogmă nu poate fi explicată raţional. Astfel, treptat, este 
distrus principiul armoniei dintre rațiune si credinţă, 
nervul vital al scolasticii. 

Frămintarea scolasticii din veacul al XIII-lea isi află 
lămurirea în cunoașterea tuturor operelor filosofice si 
științifice ale lui Aristotel, Ptolemeu etc., precum și a ope- 
relor arabo-iudaice. Pină pe la jumătatea secolului al XII- 
lea, Aristotel era cunoscut numai prin citeva din operele 
de logică, dar de la 1150, prin arabi şi evrei, Apusul ia 
cunoștință si de restul operelor aristotelice (metafizică, 
fizică, etică, politică), precum si de comentariile si adap- 
tările arabo-iudee. Aristotel este tradus complet în lati- 
neste, mai intii din arabă, la 1210, însă nu mult după 
aceea este adus de la Bizanţ, prin cuceririle cruciaților, 
textul grecesc ce făcea cu putință o traducere mult mai 
exactă decit aceea luată din textele arabe, destul de alte- 
rate. Lucru minunat e că biserica, la început, osindeste 
ca eretice noile opere aristotelice, Fizica la 1209, Meta- 
fizica la 1215, pentru ca după aceea să facă din Aristotel 
filosoful sáu oficial si un „precursor al lui Christos in 
chestiunile naturale“. 

Trei sint motivele neincrederii, de la inceput, faţă de 
Aristotel întregit. Mai întii, fiindcă printre operele aris- 
totelice se află unele, ca, de pildă, Asezümintul teologic, 
care erau atribuite lui Aristotel, dar care, de fapt, erau 
neoplatonice, lucru observat de scolastici de timpuriu. Al 
doilea, pentru că exista tălmăcirea lui Averroes, care nega 
nemurirea sufletului individual, negare pe care o scotea 
din Aristotel. Al treilea, ceea ce era mai grav, fiindcă 
unele din concepțiile filosofului din Stagira, de pildă ves- 
nicia lumii, tăgăduirea existenţei ideilor în Dumnezeu 
(Logos) etc., nu se impácau cu crearea lumii si cu ames- 
tecul Providentei in lume. Cáci Dumnezeu nu e o Provi- 
dentà decit dacá cunoaste lumea prin ideile din el, proto- 
tipuri ale lucrurilor (exemplarism). 

Oricum, biserica este nevoită a recurge la Aristotel, 
savantul antic, singurul ce putea da o explicare a naturii 
pe care s-o poată primi biserica. Prin Aristotel, şi dome- 
niul naturii este cîștigat, alături de acela al gratiei, pentru 
teologia catolică. Aristotel devine norma și regufa tuturor 
adevărurilor, explicabile prin rațiune; el e suprema inte- 

lepciune in „cele naturale“. Prin scolastică, Aristotel 
ajunge la o hegemonie intelectualà aspura culturii, fără 
pereche in istoria Europei. Și astăzi, Aristotel este filo- 
soful catolicismului. De aceea, în veacul al XV-lea. căde- 
rea lui Aristotel s-a confundat cu bancruta scolasticii. 


Din veacul al XIII-lea, Aristotel, adaptat, corectat și 
purificat de tot ceea ce nu convenea catolicismului, ia 
locul lui Augustin si platonismului, care insoiraseri pînă 
atunci scolastica. De aceea, pentru a împăca po Aristotel 
cu biserica, era nevoie să fie conciliati Aristotel si Augus- 
tin, un lucru destul de greu, însă nu peste putinţă, după 
cum ne dovedește Toma, marele „doctor“ al catolicismului. 
Nu trebuie să uităm, de asemenea. adaptările scolastice 
ale lui Aristotel făcute de arabi, dar mai cu seamă de 
iudei, de Moses Maimonide, marelo scolastic al mozâis- 
mutui. 

In veacul al XIII-lea mai intilnim inci alt» dou" pri- 
cini ale prefacerii si ale avintuiur scolasticii: 

a) Intemeierea universalitátilor pe locul scolilor cate- 
drale, între care universități cea dintii si cea mai strălucită 
este Universitatea din Paris, de la 1200, devenită model 
al tuturor celorlalte universitáti si centru al scolasticii 
noi; 

b) Întemeierea a două noi ordine de că: uZári-c?r:etor: 
— dominicanii, în frunte cu St. Dominic, si franciscanii, 
în frunte cu. St. Francisc din Assissi. marele mistic, djr 
rindul căror ordine vor ieşi toti marii gînditoii scoiastici 
ai acestei perioade, alcătuind două curente tsolocice in 


luptă: curentul franciscan, mai încrăznet. si curentul do- 
ininican, mai cumplit. In cele din urmă. Si entul domi- 
nican va izbindi, cu Toma Aquinatul, dar cele două ordine 


vor ràmine mai departe adevărate pepiniere ce filosofi- 
teologi. 


1. Alexandru din Hales 

Cel dintii scolastic ce pune în slujba bisericii catolice 
pe întreg Aristotel, cu tălmăcirile arabe, este franc'scanul 
de mai tirziu, englez de origine, ca toti marii franciscani, 
Alexandru din Hales (mort la 1245). El scrie printre cei 
dintii owSumma, o enciclopedie scolastică, cum vom în- 
tilii multe după el, in care apare limpede formulată me- 
toda scolasticá, metoda dialecticá inaugurată de Abélard 

— mai intii părerile pentru si contra asupra unei ches- 
tiuni, apoi dezlegarea lor. Indeobste, la Alexandru inte- 
resul filosofic păleşte in faţa interesului teologic. 


2. Albert cel Mare 


insă cel dintii scolastic ce infáiiseazá, pe temeiul dog- 
melor catolice si în ordine sistematică, toate noi'e cunos- 
tinte aduse d» Aristotel este cá'ucáru] dom nicen din 
ovabia, Albertus din Bollstiidt (1193—1280), numii si 
Albert cel Mare sau „doctorul universal“. Erudit filosof, 
uneori însă cu neiertate erori de istoria filosofiei (Platon, 
pentru el, era un epicurer), cu vii interese pentru cerce- 
tări naturaliste, pe care le-a îmbogăiit cu observații ce au 
uimit contemporanii, bun organizator de -înăsiiri, admi- 
rabil dascăl la Paris, Colonia şi aiurea, el nu izbutește 
totuși in filosofie a da o sinteză unitară a noilor idei si 
nu se ridică peste parafrazări ale textelor aristotelic?. El 
are insă meritul de a fi pregătit pe Toma, gloria domini- 
canilor, „doctorul angelic“, ce va relua si adinci ideile 
magistrului său, înfăptuind astfel sinteza cea mai desă- 
virsità a scolasticii. 


3. Toma d'Aquino 


-— 7 


Toma (c. 1225—1274) s-a născut în castelul Roccasecca, 
lîngă Neapole, ca fiu al contelui Londolf, din familia Aqu- 
ino, ce era înrudită cu familia imperială germană si cu 
casele regale de Aragon, Sicilia si Franta. Educat mai in- 
tii de călugării benedictini, în minástirea Monte Cassino, 
trece apoi, fără voia familiei, în ordinul dominicanilor, 
care îl trimit să asculte pe Albert cel Mare, la Colonia. 
Cînd magistrul sáu, care ghicise genialitatea taciturnu- 
lui său elev, trecu la Paris — catolicismul nu avea patrie 
—, discipolul îl urmează, pentru ca să revină amindoi la 
Colonia. 

Cu faimă crescindá, Toma devine el însuși profesor la 
Paris, Colonia, Roma, Bologna, Viterbo, Perugia si Nea- 
pole, urmărind în lecţiile si scrierile sale îndoitul scop, 
de a apăra credinţa contra dusmanilor ei si de a da o ex- 
punere sistematică filosofiei bisericii. A murit in drumul 
ce-l făcea de la Neapole la conciliul din Lyon, în mînăs- 
tirea Fuossa Nuova, mai înainte de 1 ajunge la Roma. 
Biserica catolică l-a canonizat — sfintul Toma .iquinatul. 

a) Operele. La Toma, aristotelismul izbutește a se 
contopi armonios cu dogmele bisericii si cu Augustin, al- 
cătuind un sistem ce a stăruit pină astăzi ca model al 
filosofiei catolice. Greutățile, pe care Toma trebuia să le 
invingă, erau destul de mari; trebuia să lase la o parte tot 
ceea ce in Aristotel era nefolositor sau primejdios bisericii, 
iar din ceea ce rămînea trebuia să înalțe un sistem teologic- 
filosofic in care fiecare adevăr creștin să-şi găsească un 
anume loc, susținut cu energie, si în acelaşi timp un 
sistem care, desi coerent, să lie mlădios pentru a putea 
primi toate ideile noi folositoare bisericii. Pentru cà a iz- 
butit să treacă peste aceste greutăţi, tomismul a supravie- 
tuit pină astăzi, iar prin el Aristotel s-a convertit pe faţă 
la catolicism. | 

Din operele sale, ce alcátuiesc cam 17 foliante, cele 
mai semnificative sint: 1) Summa contra gentiles (Com- 
pendiu împotriva „păginilor“) si împotriva arabilor!!; 
2) Summa Theologiae, necompletă, este totuşi o expunere 
sistematică și filosofică a întregii teologii creştine. Titlul 
nu trebuie să ne facă să credem că este o teologie pură, 
ci si o filosofie, care, ca la toti scolasticii, nici la Toma 
nu se deosebeşte de teologie. 

b) Teologie si filosofie. Problema raporturilor 
dintre credinţă (teologie) si știință (filosofie), dintre reve- 
latie şi rațiune, este prealabilă pentru toti scolasticii 
creştini, arabi şi iudei. Există două izvoare de adevăr, ce 
trebuie impácate pe cit se poate, fără jertfirea unuia 
pentru altul. Principiul conducător era: ceea ce explică 
rațiunea nu mai are nevoie să fie crezut; credința inter- 
vine acolo unde raţiunea nu ajunge. lar credința nu este 
decît chipul omenesc de a prinde adevărurile Ratiunii di- 
vine. Credinţa este Rațiunea divină la nivelui omenesc, 
un reflex mărginit al adevărurilor infinite. 

Toma este, ca si Aristotel, un intelectualist, un ratio- 
nalist — întemeierea raţională a dogmelor este scopul și 
suprema fericire a omului. Omul trăiește pentru a înţelese 
lumea si a contempla adevărurile eterne. Însă, din neferi- 
cire, nu toate adevărurile credinței pot fi dovedite ratio- 
nal, adică nu tot ce este în Biblie și în părinţii bisericii 
este si în Aristotel. Sînt dogme ce rămin si vor rámine 
peste puterile raţiunii, accesibile numai credinţei. Și chiar 
mai mult, fiindcă nu pot fi 'dovedite, ci numai crezute, 
aceste dogme dobindesc o autoritate mai înaltă, autorita- 

tea revelatiei, căci ce poate fi mai de pret decit să avem 
încredere în lumina superioară a harului dumnezeiesc. 

Aşadar, există o teologie revelată, alături de o „teoio- 
logie raţională“ sau naturală, totuna cu însăși filosofia, 
deoarece teologia naturală dă o explicare prin inteligen- 
tá, adică prin Aristotel, a lui Dumnezeu și creaţiei sale, 
natura. Această teologie naturală nu este pentru toti, ci 
pentru prea- putini, dar si ea este tot „pregătire pentru 
credinţă“ (preambula fidei). 

c) Problema ,universaliilor*. În veacul 
al XIII-lea, cînd trăiește Toma, cearta ,universaliilor* se 
apropie de o dezlegare împăciuitoare, inspirată de Aristo- 
tel si susţinută de arabi. Dezlegarea este un realism mo- 
derat, care va fi întărit de biserică, sub forma dată de 
Toma. Ideea, reprezentarea universală, există în lucrurile 
individuale, constituind esenţa, partea durabilă a acesto- 
ra. Dar universalul nu există numai „în lucru“ (in re), 
ci există si în inteligența noastră, ce il scoate, prin pro- 
cedeul abstractiei, din lucruri. Universalul există de sine 
stătător numai în mintea noastră, nu separat de lucruri. 
Insă mai mult, desi combate realismul radical, platonic, 
Toma recunoaşte că ideile există mai întîi in Rațiunea 
divină, ca „exemplare“, după care Dumnezeu creează si 
conduce providential lumea sensibilă. Așadar, ideea cere 
o întreită existenţă: „înaintea lucrurilor“, în Dumnezeu, 
„în lucruri“ si, în sfîrșit, „după lucruri“, în inteligenţa ce 
abstrage. Teoria abstractiei intelectuale este imprumutatà 
de la Aristotel si a rămas în filosofie si psihologie pînă 
astăzi — generalitatea este „separată“ subiectiv de lu- 
cruri, nu însă și obiectiv, în afară de noi. 

d) Generalul. Orice lucru este alcătuit dintr-un 
element „general“ (ideea) si accidentele individuale. Ge- 
neralul există în lucrurile individuale, ca substanţa și 
esenţa lor; el este condiţia științei, căci nu există ştiinţă 
despre ceva individual (Aristotel). Generalul ca esență a 
indivizilor este numit de Toma guidditas, un „ce“ care dă 
lucrurilor generalitatea cerută de știință. Aceste esențe 
din lucruri (quidități) sint formele aristotelice, ele sint 
acte, cauze eficiente si finale ce realizează lucrul. 

e Individualul Dar de unde decurge indivi- 
dualitatea lucrurilor, cum se face, bunăoară, cà există nu 
numai om (formă), act, esenţă, (quiditate), ci cutare om; 
care este „principiul individualizării“, cum îl numeşte 

Toma cu o expresie încetă enită pînă astăzi in vccabula- 
rul filosofic? 

Dacă generalul era forma, esenţa, individualul nu poa- 
te fi decît materia, „virtualitatea“, poten ialitatea, „capa- 
citatea“ vagă de a primi o formă generaă, o materie 
creată de Dumnezeu din „nimic“, însă o materie ce este 
deja supusă determinării cantitative (divisio materiae 
secundum quantitatem) sau, cu o altă expresie a lui, o 
materia signata, cu o anume pecete. Astăzi zicem, cu un 
Schopenhauer, că principiul individualizării este o mate- 
rie supusă determinării spaţiale si temporale. Tot ce este 
spatial si în timp dobindeste prin aceasta o signatură in- 
dividualà — există in anu me loc si în anume timp. 

Orice individual din lume este impregnat d» materie, 
care este substratul lucrurilor naturale. Materia insă nu 
cevine un lucru decit multu vită formei, corespunzătoare 
ideii din Dumnezeu si apoi no iunii din noi; bunăoară, 
Socrate, Platon eic. sint oameni prin form. es.ntialà 
umanitatea si sint indivizi gratie materiei, ce îi esazà in 
spatiu si in timp. 

Dar Toma afirmă, pe lingă forme:ie strins lcgate de 
materie, ca, bunăoară, forma „umanitate“, ce are tot- 
deauna o materie, că există si ,10rme separate" de mate- 
rie, cu desávirsire nemateriale. Mai întii este forma for- 
melor, izvorul tuturor formelor si csenielor, „actul pur“ 
de orice materi» — Dumnezeu. În al doilea rind vin 
„ingerii“. Fiecare înger nu cste un individ, căci individua- 
litatea cere materie, c? o specie, o cseniă generaiă, si sint 
„atitea specii do ingeri, c. i indiv.z;*. In sfirs.t, o a treia 
si cea d.n urmă categorie de forme sau acte, care pot fi 
libere de materie, sint sujletele. D» această dată chesti- 
unea devine mai grea, deoarece Toma era nevoit să : dmi- 
tá că sufletele síni individuale si că totuşi sin: forme, 
esențe generale, fără de care nenurirea si răspunderea 
morală nu mai puteau fi lezitimate. Forma asigură nemu- 
rirea sufletului, la care trebuia să adauge individualita- 
tea. Însă prin aceasta Toma admitea o indiviiualitate 
nemateriali, o formă, o es-nţă pur individuală. Averroes, 
pe care Toma ii combate crincon ca panteist, era mai 
consecvent cind afirma că numai „suile ul in genere“, 
sufletul lumii, într-adevăr formă pură, este nemuritor, nu 
și sufletul individual, legat d^ materie. 

„Dar încă şi iait mult, pentru Toma si nentru biserică 
sua! Du ez „cul pur, tre. ul să fie o forma (ceva 


general) nematerialà si totuşi individuală, trebuie să fie 
o persoană. Însă despre Dumnezeu, mai pe larg, căci este 
centrul speculațiilor teologiei. 

f) Dumnezeu. Dumnezeu este principiul esentelor, 
forma cea mai simplă, act lipsit de orice virtualitate (ma- 
terie). Cum dovedește Toma existenţa lui Dumnezeu, do- 
vada de căpetenie a tuturor scolasticilor? Negresit, exis- 
tenta lui Dumnezeu poate fi înteme'a:ă prin rațiune, dar 
„Argumentul“ tomist nu este argumentul predominant pi- 
nă atunci, argumentul ontologic şi platonic al lui Anselm, 
poate si pentru motivul că acel argument onto.ogic nici 
nu se aflà la Aristotel. Si nu se află, fiindcă Aristotel 
socotea, că izvorul cunoștinței sint simțurile si numai de 
Ja efecie ne pute" ridica la cunoașterea cauzelor, pe cînd 
Anselm pornea de la cauze la efecte si credea că 'nteli- 
genta poate deduce apriori, fără ajutorul experien.ei sim- 
turilor, existenţa lui Dumnezeu numai din analiza logică 
a noțiunii de Dumnezeu — a gîndi pe Dumnezeu înseam- 
nă a-l gindi ca existent (vezi paragraful respectiv). Do- 
vada tomistà este cosmologică (cosmos — lume), este o 
dovadă aposteriori, de la efecte la cauze — existenţa lui 
Dumriezeu este întărită de cercetarea produselor sale: lu- 
mez creată, natura sensibilă. Creaturile sînt dovada crea- 
t9 ut. 

Ciià vreme sufletul este legat de corp, el este silit a 
cunoaşte prin organele sensibile; de aceea, trebuie să por- 
525üscd de la sensibil pentru a se înălța la suprasensibil, 
c2 la natură la născător, si numai cînd va deveni nema- 
terial, sufletul va putea cunoaște de-a dreptul, apriori pe 
Dumnezeu. 

Cum este natura o dovadă a creatorului ei? In natură 
cvice se intimplă are o cauză, aceasta, la rindu-i, o altă 
ccuză si, fiindcă nu putem merge tot așa la infinit, tre- 
buie să ajungem la un „prim început“, la o cauză produ- 
cătoare, care nu mai este produsă, la un Creator atotpu- 
ternic și necesar. Lumea este contingentă, adică putea să 
ni fie, nu este absolut necesară, iar dacă există este pen- 
tru că a fost creată de o esenţă cu totul necesară si eter- 
ni Dumnezeu este cauza eficientă -(producătoare) a lumii, 
cci produsul (natura) trebui2 să aibă un producător. Dar 
Dumnezeu este si cauza finală a lumii, deoarece el a creat 
iunea după anume modele (ideile din el) și cirmuieste 
ea ca ^ Providenă în vederea unui Scop suprem — 

De altfel, formele din lucruri sint create de Dumne- 
zeu, deci si ele sint cauze finale în lucruri, instrumente 
ale Providentei în chiar sînul Naturii. 

g) Lumea. Tot ce există în afară de Dumnezeu este 
creat de acesta „din nimic“ (ex nihilo), iar lumea creată 
de Dumnezeu este cea mai bună dintre toate lumile cu 
putinţă, căci este creată după modelul ideilor eterne. Că 
lumea a fost creată de către Dumnezeu, putem dovedi; 
însă nu putem lămuri, ci numai crede în ce anume timp 
a avut loc creaţia. Toma respinge concepția aristotelică, 
anticreștină, că lumea a existat din veșnicie si cá deci n-a 
fost creată. Ca si Augustin, Toma sustine că lumea s-ar 
prăvăli în neant dacă n-ar fi creată continuu, în fiecare 
clipă de Dumnezeu, teorie care ar fi putut duce la tălmă- 
cirea că Dumnezeu este forţa lumii, că el este dar in lu- 
me, ceea ce este panteism, sperietoarea teismului creștin. 

Chipul cum Toma explicá ordinea ce domneste in na- 
tura supra- si sublunará este imprumutat de la conceptia 
astronomică aristotelico-ptolemaică. Centrul lumii este 
Pământul, locașul omului, podoaba creaţiei, scena Patimi- 
lor lui lisus si a Împărăției divine; în jurul Pămîntului 
se invirtesc sferele planetare și bolta stelelor fixe, gratie 
impulsului primit de la spirite sau îngeri (angelus rector). 
Există două lumi, cu totul deosebite: lumea de deasupra 
Lunii, eternă, necoruptibilă, şi o lume sub Lună, menită 
pieirii (concepție aristotelicá) Cea dintîi creație divină 
sint îngerii, apoi sufletele. Lumea urmărește ca scop su- 
prem slăvirea lui Dumnezeu si apropierea de el. 

Lumea sensibilă este o inlántuire de forme, si anume 
formele inferioare sint subordonate celor superioare, că- 
tre care cele dintii aspiră, iar toate aceste forme naturale 
sint subordonate formelor pure, lumii nesensibile, eterne 
și divine. Natura este un popas către lumea eternă a Ha- 
rului dumnezeiesc. Toma izbutește a face din Natură un 
mădular al lumii inteligibile, și astfel teologia absoarbe 
și natura materială ce părea cu totul străină lumii spiri- 
tuale. 

h) Viaţa si sutletul. Pe urmele Stagiritului, 
Aquinatul socotește sufletul ca formă sau  ,entelehie" 
(forța ce lucrează după scopuri) a corpului, iar în suflet 
deosebeşte trei funcţii sau „facultăţi“: sufletul nutritiv 
sau vegetativ, la plantă; sufletul senzitiv-motor, la ani- 
mal; şi sufletul rațional, la om. În concepţia vieţii este 
animist — sufletul (anima) este principiul formativ și 

miscátor al corpului, căci viaţa este „ceea ce are in sine 
principiul mișcării“. Viaţa este izbinda formei asupra 
materiei, a activității împotriva inertiei, și cu cit izbinda 
este mai mare, cu atit viața este mai înaltă. De notat este 
că, pentru Toma, omul este o unitate substanțială, alcă- 
tuită din corp si suflet. Adevărata existență nu apartine 
nici corpului singur, nici sufletului singur, ci numai uni- 
rii lor ca om; așadar, unirea corpului și sufletului nu este 
intimplătoare, ca la Platon, ci necesară. 

Două sint „facultăţile“ primordiale ale sufletului: 
cunoștința și voința sau apetitul. Fiecare din acestea este 
sau sensibilă sau intelectuală: cunoștința sensibilă — cu- 
nostintá intelectuală și voinţă sensibilă (poftă, impuls) — 
voința intelectuală. 

Prin simţuri, noi luăm cunoștință de lucruri, gratie 
„imaginilor“ (specie sensibilă) pe care lucrurile le impri- 
mă pasiv în suflet, ca într-o tablă de ceară. Prin inteli- 
gentá, noi înlăturăm din imagine tot ceea ce este acciden- 
tal și păstrăm numai „forma“ lucrurilor ce se oglindește 
in noțiune. Înlăturarea nu se poate face fără activitatea 
„intelectului“; de aceea, Toma, inspirat de Aristotel, deo- 
sebeste între intelectul activ, care prin activitatea sa 
scoate ideia din „specia sensibilă“ (imagine), si intelectul 
pasiv, care primește pasiv, de la cel activ, prelucrarea 
logică prin abstracţie, si atunci avem „specia inteligibilă“. 

Din această cauză, Toma nu pare a admite „idei în- 
născute“, idei de-a gata în intelect, fiindcă totul e primit 
mai întîi prin simțuri, însă trebuie să admită cà cel pu- 
tin activitatea de prelucrare este înnăscută, adică nu vine 
din sensibilitate, ci din intelect. „Nimic nu există in in- 
telect care să nu fi fost mai întîi în simţuri“, afară de 
activitatea intelectului. Toma respinge mitul platonic cá 
sufletul a preexistat naşterii pe Pămint; sufletul a fost 
creat de Dumnezeu în momentul creării corpului, dar 
odată creat, va trăi în veci. 

Nemurirea sufletului se întemeiază pe nematerialita- 
tea lui; chiar sufletul animalului nu piere, căci si acest 
suflet este separabil de corp. Pe lingă aceasta, sufletul 
omenesc concepe prin inteligenţă ceea ce este veșnic (e- 
sentele) și astfel aspiră spre nemurire; acest dor, care es- 
te si o nădejde, nu poate rămîne neimplinit. In două vor- 
be, Toma dà mai mult speranţa decit siguranța nemuririi. 
"^ i) Morala. Toma primește deosebirea aristotelică 
între virtuțile etice, practice (curaj, cumpătare, dreptate. 

intelepciune), si virtuțile dianoetice, teoretice, mai înalte 
(contemplarea esenței divine). Cunoaşterea este o virtute 
mai înaltă decît fapta. Însă, pe lingă aceste virtuti păgîne, 
adaugă cele trei virtuti teologice sau creştine, sădite in 
noi de Sfintul Duh: credință, iubire şi speranță, mai pre- 
sus de celelalte, pentru că vin de la Dumnezeu. 

„ Pe scurt, după Toma, scopul urmărit de voinţă este 
Binele; binele stă în perfecțiune, perfecțiunea în păstrarea 
esenței omului, iar esenţa omului este inteligența. Așadar, 
păstrarea și dezvoltarea inteligenței este scopul suprem al 
omului. Dar inteligenţa are totdeauna un obiect „inten- 
tional*, asupra căruia este îndreptată. Obiectul inteligenței 
este natura, creată de Dumnezeu (natura naturati), ci 
creatorul si păstrătorul ei infinit (natura naturans). Drept 
aceea, scopul vietii omenești este apropiere: de Dumnezeu, 
pînă la asemănarea cu el, prin contemplatie, iubire si 
sfințenie. 

Spre deosebire de Aristotel, Toma admite că voinţa 
este liberă, deoarece se mișcă dintr-un impuls lăuntric 
(moveri ex se); ea este liberă să aleagă între bine şi rău, 
însă simte atracţie către bine, dintr-o dispoziţie lăuntrică 
(synteresis — păstrare). Dar pentru a ne izbăvi de păcat, 
voința, cînd alege binele, trebuie să fie sprijinită de harul 
divin. Numai așa voinţa este desăvirşită, sfintă. În fond, 
în problema voinţei, Toma este determinist — voinţa e 
determinată de inteligenţă. 

j Politica. In problema socială, Toma continuă ideea 
augustinianá a superiorității împărăției divine (civitas Dei) 
asupra celei pámintesti, asupra statului lumesc. Interesele 
lumii, înfățișate de principi, trebuie să fie subordonate 
intereselor spirituale, reprezentate de Papă (teocratie). 
De altfel, veacul al XIII-lea este politiceste caracterizat 
prin lupta dramatică între Papă şi Împărat, luptă care, 
pentru moment, este favorabilă Papii. 

Totuşi, se dezvăluie la Toma o nouă idee politică, 
inspirată de Aristotel, si care îl îndepărtează de Ausustin, 
anume este o nouă preţuire a statului lumesc ce nu rai 
apare, ca la Augustin, ca rodul păcatului innáscut, 24 
instrument al Satanei, ci ca un produs necesar al ra- 
turii, deoarece „omul este o făptură socială“. Deci, lu 
Toma mijeste spiritul nou, care va reabilita viaţa de re 
Pămînt si va izbuti să răstoarne „cetatea divină“ .:2 
prinsese rădăcini atit de adinci pe Pămînt. 

k) Influenţa lui Toma. Prin Toma, catolicismul 
îşi atinge idealul de a intocmi o „filosofie eternă“, care 
armonizează deplin rațiunea naturală cu revelația supra- 
naturală sau credința. Ratiunea este liberă a demonstra 
dialectic dogmele, cu singura condiție ca rațiunea. să nu 
intre in conflict cu 'aceste dogme, iar dacă izbucnește 
conflictul, ea să recunoască cà rátáceste si că trebuie să 
se închine în fata credinței. Tomismul, desi ingenunche 
adesea spiritul critic si libertatea de a gindi, era, pentru 
vremea cînd a apărut, un pas inainte si poate singura 
filosofie posibilă, care putea să îmbrăţișeze toate moti- 
vele culturii timpului. 

Tomismul reuşeşte a deveni, după oarecare lupte, 
filosofia unanim recunoscută de întregul ordin al do- 
minicanilor, iar cu timpul este imbrátisat de toate ordinele 
catolice si Toma este transformat în „doctorul“ oficial al 
catolicismului. Cind Igyhaţiu de Loyola va întemeia in 
veacul al XVI-lea ordiniil iezuiţilor, în scopul de a com- 
bate „Reforma“, fiecare iezuit se va lega să respecte, 
între .'tele, neatinsă Mlosofia tomistá si s-o apere îm- 
potriva aa vzrsarilor. 

Marele succes al tomismului se lámureste prin dibácia 
cu care făuritorul lui stie a împăca cele două extreme 
ale scolasticii — raționalismul sec si misticismul vag, 
precum si prin măestria de care face dovadă în cresti- 
nizarea lui Aristotel, pe care îl face campionul cresti- 
nismului, dupà cum acelasi Aristotel devenise campionul 
mozaismului la Maimonide si al islamismului la Avicenna 
si Averroes. Îndeosebi împotriva dizolvantei teorii avei- 
roiste, a indoitului adevár, dupá care céea ce este ade- 
vărat în filosofie poate să nu fie adevărat in teologie, 
si invers, Toma asigură armonia filosofiei si teologiei, 
condiția vitală a scolasticii. 


3. Dante 


O transfigurare poetică a tomismului, imbinatá cu 
idei augustiniehe și chiar arabe, este poema religioasă a 
lui Dante (1265—1321), Divina Commedia, cu trilog:a In- 
Jernul, Purgatoriul si Paradisul, cele trei tárimuri ale 
Ne  ăzutului, ale lumii de „dincolo“. 

Dante este rapsodul concepţiei medievale, dar şi anun- 
tătorul unor vremuri noi, prin cultul frumosului, prin 

admiraţia pentru literatura veche si prin separarea dintre 
Biserică si Stat, în opera Despre monarhie. 

Era firesc ca medievalii să fie chinuiti de dorinţa de 
a smulge, chiar sub forma unui vis poetic, vălul care 
acoperea lumea cea veşnică, pentru care viaţa vremelnică 
de pe Pămînt nu era decît o pregătire şi un popas. Dante, 
care avea un temperament pasionat, o imaginaţie genială 
și o vastă cultură, era parcă ursit a scrie sinteza poetică 
și estetică a concepției medievale, nemuritoarea „divină 
comedie“, comedie fiindcă se sfirseste cu bine. 

Născut in înfloritoarea Florentàá, Dante se azvirlă în 
brațele poeziei si filosofiei spre a găsi mîngiiere pentru 
două mari dureri în viața sa — pierderea scumpei si 
vaporoasei sale Beatrice si izgonirea sa din Florenţa, în 
urma triumfului politic al guelfilor (negrii), partid 
burghez, gente nuova, adversarii ghibelinilor (albilor, 
aristocraților), din care Dante făcea parte. El trăieşte 19 
ani în exil, locuind în diferite oraşe italiene și la Paris, 
și moare nemingiiat la Ravenna, fără să-și mai fi văzut 
„patria“ sa (Florenţa) decît numai în vis, cum spune el 
insuși. Sînt de atunci tocmai 600 de ani. 

Divina Comedie învederează aceeași predilecție me- 
dievală pentru simetrie — infernul are nouă cercuri, 
purgatoriul nouă etaje, paradisul nouă sfere cereşti. 

Ideile sale filosofice si le expune în „cîntecele“ Para- 
disului, unde este călăuzit de Beatrice, o femeie, o inimă, 
simbolul teologiei, însă şi aceasta îl părăsește si este în- 
locuită prin misticul St.’ Bernard, cînd Dante pătrunde 
în. empireu, unde are viziunea  extaticá a divinității, a 
trinității si a incarnatiei. Acesta sînt mistere, care nu 
pot fi exprimate decit prin palide imagini, așa cum obis- 
nuiau a da toti neoplatonicii, care îl inriuresc pe Dante. 

Pentru Dante, Aristote] este „il maestro della humana 
ragione* sau „il maestro della nostra vita“, iar pe Toma 
îl intilneste in orbitoarea ghirlandă de spirite luminoase 
din sfera Soarelui, alături de alti „prinți“ ai gîndirii, 
care, de asemenea, se bucură de admiraţia lui Dante. 


5. Neotomismul: 


În vremea Renaşterii, în secolul al XVI-lea, la uni- 
versitátile spaniole, conduse de iezuiţi, tomismul este 
reimprospátat, si cu Suarez, un scolastic inteligent şi 
erudit, se poate vorbi de o reinviere tomistá. 

Mai interesant este faptul că, după o eclipsă, care nu 
este totuna cu o dispariţie totală, tomismul este reinviat 
în secolul al XIX-lea de papa Leon al XIII-lea, prin 
enciclica Aeterni Patris (4 august 1879), şi recomandat ca 
cea mai bună și singura filosofie îngăduită catolicilor. 
Tot el recomandă si stráduinta de a impáca tomismul cu 
noile progrese ale ştiinţei moderne, care păreau că stri- 
viseră pentru totdeauna scolastica tomistá —, intocmai 
cum Toma conciliase biserica cu Aristotel, prea puţin 
cunoscut înainte de veacul al XIII-lea. Așa a luat naștere 
neotomismul, care s-a întins repede în Franta, Belgia, 
Italia, Elveţia, Olanda, Germania, mai puţin în Anglia, 
si care numără astăzi o seamă de reviste speciale si o 
bogată literatură. : 

In acest chip, un sistem filosofic vechi de 600 de ani 
este reinsufletit si impus ca cea din urmă expresie a 
adevărului, ca si cum întreaga filosofie modernă ar fi 
numai un labirint de rátáciri si de erori. Intre filosofia 
moderná si tomism nu este numai o deosebire de sistem, 
ci o deosebire de mentalitate, o deosebire de epocă. O 
epocă retrogradă şi arhaică tine să reinvieze într-o epocă 
de progres. De altfel, atitudinea neotomistă este pur de- 
fensivă și conservatoare, căci ea nu urmăreşte decît să 
aducă inaintea tomismului știința modernă pentru a 
decreta ce este bun si ce este primejdios în știința si 
filosofia modernă. Momiile vor să judece pe cei vii. 

Alături de oficialitatea catolico-tomistă, retrogradă si 
inchizitorială, a apărut în vremea noastră, în sinul ca- 
tolicismului, așa-numita mișcare modernistă, reprezentată 
prin abatele Loisy (fost profesor de exegeză la Institutul 
catolic din Paris), abatele Tyrrel, englez, si alţii, care 
urmăresc a da o explicaţie științifică a cărţilor sfinte, 
potrivit metodelor moderne de cercetare istorică. In 
interpretarea dogmelor, modernistii socotesc dogmele 
drept simple simboluri intelectuale ale unor stări afec- 
tive omeneşti, supuse evoluţiei și corijărilor omeneşti, ca 
tot ce este viu, real si omenesc. Dogmele, așadar, nu 
sint revelatii divine absolute, ci produse istorice, relative, 
documente omenesti de o valoare vremelnicá, nu eterná. 
Omul nu poate cunoaște decit fenomene (agnosticism), 
nu realitatea absolută (dogmatism). 

Împotriva acestor ,amuzamente* moderniste, cum au 
fost numite cercetările moderniste de către oficialitatea 
catolică, amuzamente mai primejdioase decit  ereziile, 

care sint si ele dogmatice, ceea ce este mai uşor de iertat, 
papa următor, Pius al X-lea, a reaciionat cu violenţă, 
îndeosebi în fulgerătoarea enciclică Pascendi gregis Domi- 
nici (septembrie, 1907). Cei mai multi dintre modernisti 
s-au supus si au abjurat; numai unii, condamnați de 
congregația Indexulu:, cerberul ortodoxiei, au trebuit să 
părăsească biserica, ráminind şi astăzi, în vremea noului 
papă, din 1914, Benedict a] XV-lea, ca oricine face parte 
din oficialitatea catolică să depună un jurămini „anti- 
modernist“, în scopul de a înăbuși modernismul, care, în 
fond, este un protestantism catolic, o manifestare de 
spirit laic strecurată în atmosfera clericală catolică. 


6. Filosoiia franciscană. Duus Scot 


Ordinul franciscanilor, în Anglia, mai cu seamă la 
Universitatea din Oxford, se distinge printr-o opozitie 
fátisá faţă de ideile tomiste si printr-o atitudine de criti- 
cism, care prevestesc aurora unei noi ere în gindirea 
occidentală — liberarea raţiunii de presiunea sistemului 
scolastic. Desigur, franciscanii sint si ei scolastici si prea 
plecați supusi ai bisericii, însă prin faptul cà ei pun 
vointa si credinta. mai presus de ratiune, prin faptul cà 
vor ataca mai tirziu realismul scolastic, ei libereazá gîndi- 
rea treptat de necesitatea de a demonstra dogmele si o 
indreaptà fără să vrea spre natură, obiectul stiintei. 

Cel mai însemnat potrivnic al lui Toma, în veacul al 
XIII-lea, este călugărul franciscan Duns Scot (c. 1274 — 
1308), de fel englez, profesor la Oxford, Paris si Colonia, 
distins matematician, si mort in virstá de-abia de 34 de 
ani. Pátrunderea sa filosofică si criticismul său metodic 
au îndreptăţit porecla de „doctorul subtil", precum si 
titlul de șef al unei adevărate Școli teologico-filosofice, 
numită scotism, marele adversar al tomismului dominican. 
Duns Scot si Toma devin campionii celor două  crdine 
călugărești rivale, ce se iau la trintà filosolici si care, în 
focul luptei, uită de scolastică, pe care o ruinează, irans- 
formind-o într-o stearpă ceartă de vorbe. 

Superioritatea lui Scot stă în puterea ruinătoare a 
criticii si analizei sale. Scot este marele dárimátor de 
autorități, indeosebi a dominicanului Toma. D» aceea a 
fost comparat cu întemeietorul „criticismului“ modern, 
Imm. Kant. In schimb, puterea sintetică a spiritului lui 
Scot stă pe o treaptă mai joasă decit acoea a sniritului 


iui Toma, ceea ce e firesc, căci facultatea de analiză 
rareori merge alături de aceea a sintezei. 

Privitor la problema scolastică de căpetenie — raportul 
dintre teologie si filosofie —, Scot insrădeșt: mai mult 
<lecit Toma domeniul teologiei naturale și sporește pe 
acela al teologiei re.elate. Cuprinsul teologiei nu este 
accesibil ratiunii naturale, ci numai credintei si revelaiiei 
supranaturale si deci suprarationale; drept aceea, trebuie 
să ne mărginim a crede cu strictețe adevărurile impus. 
de biserică si să ne arătăm indoe'nici față de toate ar- 
gumentele core au pretenția semeaă de a sprijini 

credinţa. Credinta este suverană. Deasupra ratiunii stă, 
ca instanţă supremă, supraratiunea — revelaţia. Crede 
si supune-te necondiţionat porunc lor Bisericii. 

Dacă dovezile inteligenței sint neputincioase a inti 
c dogmă, nu trebuie să ne indoim de dogmă, ci de put:- 
“a rațiunii si nu rămîne decit să ingenunchem cu umi- 
ință în fata credinței, care este expresia voinței su'erane 
a lui Dumnezeu. Scot este făuritorul teoriei concepției 
z"aculate a Fecioarei, teorie care de-abia in tmpurile 
noi a lost transformată în dogmă catolică. 

Filosofia Jui Scot purcede, ca si acoca a lui Toma, de 
la ,sfintul* Aristotel, tălmăcit după nevoile Credinței si 
combinat cu idei neoplatonice şi iudeo-arabe, îndeosebi 
cu Avicebron (Ibn Gebżrol). În chestiunea universaliilor, 
Scot înclină spre realismul radical platonic, acordind o 
„existentă formală“ tuturor esentelor, pe cure cl le în- 
multeste si le imparte în esențe generice, specifico și in- 

'"idudl^, ceca ce era o noutate cu apreciabie conse- 
one Căci, spre deosebire de Toma, care socoteu materia 

„principiu al individualizării“, Scot descoperă cà forma 
ee sau actul) este t?melia individualizării, negresit O 
-vrmă i^dividualá care face ca fiecare lucru să fie ¿nume 
acest lucru (esse hanc rem). De aceea, acest principiu 
orinal al individualizării a fost numit de elevii iui Scot, 
după obiceiul barbar al timpului, printr-o vocabu à silit 
iatinească, huecc-itas (adică calitatea de a 1i acesta“), 
cavint care acoperea numai ignoranta, fără să lămurească 
nimic. O vorbă goală lua locul realității, pe care Scot n-o 
Dutea cerceta din pricina prejudecátilor metodei scolas- 
tice. | 

Psihologia. Problema care deosebesiío mai energic 

Scot.ce Toma este RC apr da pentru care 

deosebit. Deosebirea se vede în chipul cum Scot determină 
raportul ierarhic dintre inteligenţă si voinţă. Voința este 
superioară inteligenței, ea nu este determinată de motive 
intelectuale, ca la Toma, ci lucrează fără nici un motiv, 
printr-o spontaneitate absolută. „Voința nu voiește nimic 
cu necesitate“, ci arbitrar; Scot este partizanul liberuiui 
arbitru, al libertăţii voinței, fără nici o îngrădire. Toma 
este întelectualist (inteligenţa este facultatea proeminentă 
a sufletului), Scot este voluntarist (voința este temelia 
sufletului), este un activist: în afară de Dumnezeu, voința 
omenească nu ascultă decît de sine. 


intre Toma si Scot deosebirea este mai mult de tem- 
perament, si apoi de concepţie asupra vieţii si teologiei. 
Toma este un contemplativ, Scot un voluntar, unul este 
o inteligență, altul o voinţă si o inimă. Pentru Toma, 
teologia este o speculație teoretică; pentru Scot, teologia 
este o chestiune de viaţă si de acţiune, iar credinla este 
un act de voinţă de afirmare a vieţii. Teoria lui Scot 
nu raai este teologică, ci filosofică, pentru ca mai tirziu 
să devină științifică și antiteologică. 


7. Roger Bacon 


Un alt franciscan, englez si el, independent si original, 
contemporan al lui Albert si Toma, este Roger Bacon 
(1214—1292), supranumit si „doctorul minunat“, in min- 
tea căruia a incoltit ideea, nepotrivită pentru vremea sa, 
de a intemeia filosofia pe experienţă şi matematici și a 
respinge metoda deductivá scolastică. De aceea a putut 
fi socotit ca un precursor al concetáteanului său, de peste 
300 de ani mai tirziu, care purta acelaşi nume, Francis 
Bacon. Pentru Roger Bacon, metoda experimentală, 
cunoaşterea prin simţuri a lucrurilor este singurul drum 
al cunoașterii naturii, iar această cunoștință urmăreşte 
cucerirea naturii spre binele omului. Știința este expe- 
rientà, ştiinţa este putere. 

Viața lui R. Bacon este un lung calvar de suferinţe 
si prigoniri; iar după ce a stat in exil si apoi în inchisoare 
14 ani, el moare uitat și nepriceput, căci avea o minte 
prea îndrăzneață pentru .timpul sáu, iar mijloacele științei 
vremii erau prea slabe pentru a-i întemeia cutezătoarele 
sale afirmaţii. R. Bacon este cel mai mare naturalist al 
evului mediu. 

Opera mai de seamă a lui R. Bacon, Opus majus 
(Opera mai mare), dedicată papei Clement al IV-lea, ni-l 
înfățișează influenţat de ştiinţa arabă si ca admirator al 
cercetării experimentale a naturii, în scopul de a stăpini 
puterile naturii prin tehnică. El visa să descopere ,,se- 
cretele naturii“ și să construiască mașini minunate, ca, de 
pildă, locomotiva, vaporul, aeroplanul chiar, pe care le 
presimte, le vede cu ochii minţii, dar construirea lor stă 
peste puterile sale si ale timpului său. „Fără experienţă 
nimic nu poate fi cunoscut indestulátor*, zicea el. 

Cu tot empirismul său, Roger Bacon este puternic 
inriurit de neoplatonismul mistic, cînd primeşte, alături 
de cunoștința sensibilă, o experiență interioară, o ilu- 
minatie mistică, care ne dezvăluie adevărurile supra- 
sensibile, mai presus de puterile simțurilor. 


8. Ramon Lull 


Un spirit inrudit cu al lui R. Bacon, mistic si fan- 
tastic, este Ramon Lull (1235—1315), care are meritul de 
a fi conceput o ,mare artă“, adică un fel de maşină de 
combinat notiuni in mod automat, multumità cáreia, prin 
simple  invirtiri mecanice, omul poate dezlega toate 
problemele cu putinţă. Era chiar visul scolasticii, care re- 
ducea adevărul la simpla combinare de noțiuni, de a gîndi 
logic în mod masinal, după reguli prestabilite. 

Ideile lui Lull au găsit admiratori către finele sco- 
lasticii, ,lullistii^, ba chiar unii moderni, ca Giordano 
Bruno si Leibniz nu încetează de a gîndi la o asemenea 
artă logic-matematică de a combina ideile cum se combină 
cifrele și de a găsi astfel toate adevărurile cu putinţă. 


9. Numinalismul. William Occam 


Veacul al XIV-lea este începutul sfirșitului scolasticii, 
scăpătare ce urmează numaidecit apogeului atins cu Toma 
si Scot. Este adevărat că în acest veac scolastica se întinde, 
însă se si trivializează, nu mai produce nimic original, 
afará de o singurá personalitate care dà scolasticii o lovi- 
tură mortală prin reimprospátarea nominalismului, Wil- 
liam Occam (c. 1280—1349), călugăr franciscan, de natio- 
nalitate engleză, elev a lui Scot. Cu toate acestea, Occam 
este si e vrednic a fi numit ,veneratul începător“ sau 
„doctorul neînvins“. Merită să fie amintit că scăpătarea 

scolasticii se nimereste in timp cu slăbirea puterii papa- 
litátii. În vremea lui Occam, papii sint prizonierii regelui 
Frantei la Avignon, unde si Occam a stat inchis citvu 
timp, dar de unde s-a refugiat la Münch»n, la regele 
„Ludovic Bavarezul*, căruia i-a propus: „eu te vo: apăra 
contra papei cu condeiul, tu mă vei apăr cu spad“. 

Teologie si știință. Occam declară solemn că 
toate dogmele sînt absolut adevărate pentru credinţă, insă 
cu totul în afară sferei de cercetare a raţiunii. Este o 
concepţie care se apropie de fatala teorie a „indoitului 
adevăr“. Nici o dogmă, nici măcar existența lui Dumase- 
zeu nu poate fi dovedită raţional: „crede, fiindcă este 
absurd“, nu „crede, pentru ca să înţelegi“. De drept, Occom 
cere o supunere absolută dogmatismului dictatorial al bi- 
sericii, dar de fapt nu contribuie cu nimic la intărirea 
lui prin raiiune. Existenţa lui Dumnezeu coste indo'elnicà 
pentru rațiune, insă absolut sigură pentru credinţă. Era 
un scepticism teologic destul de perfid si ruinător pentru 
biserică, care nu-și putea sustine autoritatea fără sprijinul 
inteligenței. | | 

Dar dacă raţiunea nu se mai ocupă cu probleme teo- 
logice, incotro să se indrepte? Negresit că spre natură, 
care este opusă „graţiei“, obiectul credinței. Însă natura. 
obiectul raţiunii, ce este? 

Teoria cunoștinței. Nominalismul. 
Chipul cum Occam răspunde la această întrebare consti- 
tuie marea sa originalitate. În natură nu există decit rea- 
lităţi individuale, iar universalii scolasticii de pină la el 
sint abstracții ale minții, semne, e drept naturale, nu ar- 
tificiale, simple vorbe (voces, nomina) pe care noi le pre- 
facem în ,spiridusi*, ca si cum ar fi ceva deasupra lu- 
crurilor particulare. Occam înlătură realismul, temelia 
scolasticii, și reînvie ponositul nominalism, numit si ter- 
minism (semn, termen). 

De ca să inmultim fără nevoie existentele?, rostea el. 
Să simplificám, să reducem, adaugă el; să aplicăm prin- 
cipiul „economiei“, care a fost botezat in mod pitoresc 
„briciul lui Occam“. De ce „specii sensibile“ in lucruri 
și „specii inteligibile“ in Dumnezeu — nu este destul 
dacă ideile există numai în spiritul nostru, iar in afară 
de noi lucrurile individuule?. Urmarea acestei negári a 
existenţei de sine stătătoare n ideilor trebuia să fie afir- 
marea că unica cunoștință cu putere pentru noi este cu- 
nostinta intuitivd, cistigatà inductiv prin simţuri, erpe- 

rienta, reprezentările, senzațiile, cunoştinţă atit de priel- 
nică avintului stiintelor naturii si atit de primejdioasă 
pentru ontologia scolastică. Nominalismul este doctrina 
care va pregăti empirismul modern (Locke, Berkeley, 
Hume etc.) si care influenţează în genere pe toti ginditorii 
moderni, chiar si pe rationalisti. Știința modernă este îm- 
bibată de spirit nominalist: nu există obiectiv decit 
individul, iar subiectiv noțiunile scoase prin abstracţie 
din lucrurile individuale. 

Psihologia. Dar la Occam mai intilnim o idee 
care va da roade atit în filosofie, cît şi în psihologia mo- 
dernă: cunoașterea stărilor sufletesti este mai sigură, mai 
nemijlocită decit cunoașterea lucrurilor externe. Căci stă- 
riie interne le percepem nemijlocit prin refleciie, pe cîtă 
vreme pe cele externe mijlocit prin simțuri. 

Sufletul stă mai aproape de realitate decit lumea ma- 
terială. 

in suflet, Occam, ca si Scot. pune voința mai presus 
de inteligență; in Dumnezeu, ca si in om, care este o 
imagine mărginită a di initátii nemărginite, voinţa are 
precădere faţă de inteligenţă. Dumnezeu a creat lumoea 
printr-un act de voinţă absolut arbitrar; dacă el nu voia, 
lumea n-ar fi iesit din neant. De asemenea, Dumnezeu 
ne-a impus legea morală tot printr-un decret al voinței 
sile, neinprădilă de inteligență. Binele este bine fiindcă 
j-a voit Dumnezeu, si nu l-u voit pentru că este bine; 
dacă Dumnezeu ar fi voit răul de astăzi, acest rău ar fi 
fost socotit atunci binele suorem. Vointa lui Dumnezeu 
c-o faptul ultim, suprem, însă nerational, concepţie ĉon- 

enia din moment ce se iu in serios atotputernicia di- 
od aeeu'inta rațiunii noastre de a cuprinde infinitatea 

| ari: dumnezeiesti. 

Nom naiismul lui Occam a fost osindit de biserică in 
"ac forral 14:1340, ceea ce n-u impiedicat răspindirea 
lu: si in or nul dominicanilor Cind Ludovic al XI-lea, 
in anul 1479, impune Universităţii din Paris realismul si 
interzice nominilismul, răul era făcut și incercarea era 
zarlarnică si tirzie. Nominalismul ciștigase lupta pe tot 
frontul, scolastica „realistă“ era în agonie. 

]ntr^ scolesticii din veacul al XIV-lea si al XV-lea, 
care sint înrîuriţi de nominalism, cităm pe Pierre d'Aillv 
(1350—1425), numit si ,vulturul Frantei*, si pe rectorul 
Universităţii din Paris, Jean Buridan. Acesta din urmă 
este cunoscut prin cercetări asupra libertății voinţei, care, 

după el, este determinată, în urma cumpănirii motivelor, 
de motivul cel mai bun, care este și cel mai tare. 

Acest determinism lăuntric, psihologic, deosebeşte pe 
om de animal, care, ascultind numai de porniri instinctive, 
nu va fi în stare să aleagă, ci va rămîne nehotărit cînd 
va fi prada a două impulsii deopotrivă de tari. 

Dacă, de pildă, îi va fi deopotrivă de foame şi sete, va 
muri si de foame si de sete în caz cá se va afla la o egală 
depărtare între o claie cu fin si un hirdáu de apă. Totuși, 
acel celebru „măgar al lui Buridan“ n-a fost găsit nică- 
ieri în operele sale; probabil că fusese citat la curs, pa- 
rafrazind o pildă asemănătoare care se află într-o operă 


a lui Aristotel, sau mai degrabă este o ironie a adversa- 
rilor săi. 


10. Misticismul german. Meşterul Eckart 
(Eckehart, 1260—1327) 


Decadenta scolasticii, care isi împlinise misiunea edu- 
catoare, este întovărăşită de o filosofie de amurg, de o fi- 
losofie a misterului, de un misticism mai pronunţat decit 
misticismele trecute, care îndeobște reactionau impotriva 
intelectualismului „rece“ si îmbătat de vorbe goale. Mis- 
ticismul din veacurile XIV si XV este de precădere ger- 
man si este cultivat mai cu seamă în rindurile călugărilor 
dominicani, în scopul de a populariza luminile scolasticii. 

Acest misticism se sprijină pe scolastica oficială, mai 
cu seamă pe Toma și pe Albertus Magnus, insă se folo- 
seste si de elemente neoplatonice si arabe mistice, pentru 
a ajunge la o teologie fantastică, aproape de panteismul 
atit de temut de creștinism, teologie care trebuia să treacă 
peste cuvîntul sever al bisericii, în scopul lăudabil de a 
face să vibreze inimile, indopate cu noțiuni vide. Dar in 
acest misticism, ca si în curentul nominalist, se întrevede 
un început de liberare, care se va dezvolta și va da mai 
tirziu roade nebănuite de nimeni. 

Cel mai însemnat dintre misticii germani din acedstá 
perioadă este Meşterul Eckharti!8!, născut lîngă Gotha, la 
inceput cavaler, apoi aprig predicator dominican. După 
doi ani de la moartea sa, în martie 1327, 28 de propoziții 
din operele sale sint osindite de papă. Din operele sale, 
mai însemnate sint predicile în limba germană si Opera 
in trei părți. 


Dumnezeu. Era firesc ca punctul de plecare al 
unei cugetări care urmărea cistigarea inimilor pentru cre- 
dintà să fie Dumnezeu. La început este Divinitatea, Actul 
pur (aristotelism), Existența unică și absolută; tot ce există 
pe lingă Dumnezeu, există numai prin el si în el. Cine. 
zice existenţă, trebuie să înțeleagă Dumnezeu; in afară 
de Dumnezeu nu poate să existe nimic. Toate lucrurile 
există in Dumnezeu, bineinteles în esenţa lor, in partea 
lor obștească, în idei; ideile se află în Dumnezeu, consti- 
tuind Logosul, Rațiunea, Fiul lui Dumnezeu. Așadar, 
lumea este o „manifestare a lui Dumnezeu“, o teofanie. 
Lumea este Dumnezeu si Dumnezeu este lumea. Divini- 
tatea unică se manifestă, la început, ca o trinitate: Tatăl, 
subiectul care cunoaște, Fiul (Ideile) sau obiectul cunoscut, 
si Sfintul Duh, iubirea care reface unitatea si legătura 
dintre obiect (Fiul) și subiect (Tatăl). 

Această intreità manifestare a Divinităţii este eternă, 
mai presus de timp si de spaţiu, mai presus de materie 
și multiplicitate: dar mai există încă o manifestare a Di- 
vinitátii unice si eterne; în timp si spaţiu (ca materie) si 
in multiplicitatea schimbátoare a lumii sensibile. Aceste 
existente imprástiate in timp si ín spatiu nu sint ceva 
pozitiv, ci un neant, un simbol, sint iluzii din care izvo- 
răşte si păcatul. Numai unitatea divină eternă există 
într-adevăr; multiplicitatea materială si sensibilă este o 
părere de existenţă. Individualitatea produsă de timp și 
spațiu si opusă ideilor eterne este rădăcina păcatului. 
Această teorie mistică a individualitátii, ca o scăpare mo- 
rală, nu se intilneste numai la filosofii curat mistici, ci si 
la alţii, ca, bunăoară, la un Schopenhauer, în veacul al 
XIX-lea. 

Sufletul. Există în lumea înșelătoare, sensibilă si 
materială, o esenţă divină cu ajutorul căreia lumea se 
poate întoarce de la individualitatea păcatului și a sufe- 
rintei la unitatea divină, unde există numai fericire. Este 
sufletul, pirghia Izbăvirii lumii. Cum poate sufletul, care 
este nematerial, desi vremelnic legat de materie, să min- 
tuiască lumea de păcat? Prin cunoștință. 

Scopul suprem al vieţii este cunoștința, care urcă trei 
trepte de desăvirşire: sensibilitate, rațiune si supraratiune, 
intuiţia sau „scînteia“, cum o. numește Eckart. Aceasta 
din urmă este cunoștința adevărată si desávirsità; din ce- 
lelalte două, una este înșelătoare, cealaltă neindestulătoare. 
Rațiunea pregătește intuiţia, căci prin rațiune noi prindem 

unitatea lucrurilor in idei, iar prin ,,scinteie* sufletul uită 
ac lucruri şi se uneşte cu Dumnezeu, unitatea supremă, 
se ,indumnezoeieste* intr-o cfuziune extatică. Prin intuiție 
dispare multiplicitatea schimbătoare a lumii sensibile (na- 
tura) si ràmine Unul etern, Absolutul tainic, imotil. Din 
Dumnezeu a ieşit lumea, in concentrarea divină se intoarce, 
pentru a se mintui. În această concentrare di.ină, prin 
cunostinia „scinteii“, stă virtutea supremă. Lumea, con- 
topindu-se cu Dumnezeu, nu se distruge, ci de-abia atunci 
se realizează, adică părăseşte Neantul, din afară de Dum- 
nezeu, pentru Existenţa in Dumnezeu (ponteism). Teoria 
intoarcerii iumii in Dumnezeu este rodul ideilor neopla- 
ionice, introduse în crestinism de „Falsul Dionisie“. 

În rezumat, mistica panteistă a lui Eckart se srrijină 
pe două idei, obşteşti oricărui- misticism si panteism: pe 
realismul radical platonic, după care nu există, întra- 
devăr, decit esenţa, ideea, generalul, nu indivinualul, 
ceca ce este dat într-un moment ul timpului +i 
într-un anume loc al spa iului; pe :de»a identitátii de 
esență dintre sujlet şi Dumnezeu, identitate care explică 
coinciderea lor prin cunoștință. Cînd am ajuns să cunoaș- 
ien ideile eterne, rămine să mai facem un singur pas 
prin intuiţie pentru a ne identifica cu Eternitatea. Su- 
[letul absoarbe lumea sensibilă, iar sufletul este absorbit 
de Dunezeu si astfel unitatea neschimbütoare și pașnică 
este refăcută. 

Ma'strul Eckart a știut să înriurească adinc cindirea 
germană, de altfel înclinată din naştere spre speculație 
mistică; el rămîne un reprezentant tipic al nou ui misti- 
cism german, pe care îl vom intilni din nou în secolul al 
XVI-lea, la Jakob Böhme, si care va stărui să narcotizeze 
gindirea germană pînă in vremea noastră. 

Continuatorii medievali ai spiritului lui Eck rt sint 
Johannes Tauler si Henric Suso, aproximativ lu 1300, apoi 
autorul necunoscut al Teologiei germane, cles-operită si 
publicată de Luther, care ii su:eră inilumnua, Ru:broeck 
.Admirabilul* (1293—1381), in Belgia, din misticismul 
căruia se adapă mai tirziu celebrul autor al :initatiei lui 
isus Christos, Thomas a Kempis sau T omas Hemerken 
din Kempen (1471). 

Misticismul german, împrăștiat in popor, pregăteşte 
Reforma protestantă prin interiorizarea credinţei în in- 
divid şi prin desfacerea acesteia de tirania Bisericii. Mis- 

ticismul este părintele Reformei germane, părintele pro- 
testantismului. 

Incheiere. Aruncind o privire asupra dezvoltării 
scolasticii din epoca carolingiană (secolul al IX-lea) pînă 
in secolul ul XV-lea, cind apare Umanismul si Relorma, 
observăm că menirea scolasticii a fost lupta pentru lumină 
prin şcoli, ridicarea intelectuală a Europei barbarizate, 
după căderea Imperiului roman de apus. 

Singura calc de a lumina si înfrîna niște popoare in- 
culte şi singeroase cra credinţa si explicarea raţională a 
articolelor de credinţă. De aceea filosofia era „roaba teo- 
logiei“, de aceea „dialectica“, jocul logic al no:iunilor, era 
singura formă stiintificá, de aceea, în sfirsit, a predominat 
principiul deplinei armonii între adevărul natural al ra- 
tiunii si adevărul supranatural al credinţei. Nici t-ologia 
nu contrazice filosofia, nici filosofia nu coboară teologia. 

Este lesne de ghicit că pentru realizarea armoniei 
dintre credinià si stiin'à era nevoie de o desfășurare pro- 
digioasă de sfortàári intelectuale, care trebuiau să ocolească 
cu dibácie și misticismul credinței pure si raționalismul 
științei pure, amindouă primejdioase bisericii. Sfortarea 
spre armonie și simetrie a scolasticii a fost rodnică cità 
vreme era singura posibilă; cînd însă această armonie a 
devenit un atentat impotriva libertății de a gindi si o 
ciuntire a ceea ce nu se putea impáca cu credința era 
firesc să apară un spirit nou, o „viață nouă“, gindirea 
modernă, care, cum vom vedea, in esenţa ei ajunge să tă- 
găduiască această armonie si face să biruiascà princibiul 
averroist al îndoitului adevăr teologic și filosofic. Gindirea 
modernă se va infátisa ca o coaliție formidabilă impotriva 
idealului scolastic de armonie cu orice pret si cu orice 
jertie din partea rațiunii. 

Latura slabă a scolasticii, punctul său vulnerabil este 
chipul cum ea înțelegea să explice științific natura. Natura 
fiind privită ca un popas vremelnic in drumul spre Ves- 
nicie, așadar ca un mijloc, nu ca un scop in sine, trebuia 
neapărat să fie explicată in sensul acestui ideal moral si 
religios. Explicaţia scolasticii urmărea mai puţin adevărul 
pur si mai mult edificarea religioasă. 5i tocmai in uceastă 
direcție se deschideau o zare nouă pentru moderni: pentru 
ca natura să fie pusă in slujba omului, ea tre uia cerce- 
tată obiectiv, așa cum este, nu aşa cum ar trebui să fie, 
pentru ca omul să se izbăvească. l 

Deosebirea dintre știința scolastică a naturii si știința 
modernă se va vedea mai tirziu; aici este destul să in- 
dicám, în rezumat, spiritul științei scolastice, asa cum au 
cunoscut-o cei dintii ginditori moderni. 

A explica un fenomen al naturii era pentru scolastica 
aristotelică, singura care se ocupa mai pe larg cu problema 
naturii, totuna cu a descoperi sau a inventa o formă sub- 
stantial, o calitate ocultă, o entitate sau o virtute. Bună- 
oară, fierul este fier, fiindcă are „calitatea de fier“, o 
anume formă substanţială,  neschimbătoare, cu toate 
schimbările ce fierul le-ar suferi; căldura e căldură, 
fiindcă are „virtutea căldurii“, iar dacă un corp rece de- 
vine cald, pricina este că a pierdut „forma“, „calitatea“, 
„Virtutea“ de rece și a pătruns în el „virtutea“ caldului. 
Aceasta ne aminteşte de doctorul lui Moliere, care explica 
însuşirea opiului de a adormi prin acea „virtute dormi- 
tivă“ ascunsă in opium. 

Cu astfel de explicatii, care nu explicá nimic, ci numai 
acoperá o ignorantà si o lipsá de curiozitate fárá margini, 
era firesc să se înmulțească „formele“, „calităţile oculte“ 
etc., si scolastica să ajungă să-şi dezvăluie superficiali- 
tatea și sterilitatea. 

Modernii vor explica tot ce există în „natură“ nu prin 
calități oculte, care apar si dispar, te miri cum, ci prin 
însușirile materiale cele mai cunoscute — întindere si 
mișcare. Bunăoară, căldura este o mişcare de vibraţie a 
particulelor materiale, iar diferenţa dintre metale stă în 
raporturile deosebite dintre „atomii“ materiali, aceiași 
calitativ, dar nu și în număr, în toate metalele. 


Scolastica a decăzut, așadar, din pricina verbalismului 
sterp, care se încuibase în școlile rivale, foarte multumite 
cu acrobatii dialectice, cu clasificări și subdiviziuni inter- 
minabile și incilcite, cu glose mediocre, superficiale si so- 
fistice. 

Știința scolastică se transformă într-o sofistică, pusă 
în slujba intereselor personale sau ale unei clici care uită 
că menirea bisericii este de a fi o îndrumătoare spirituală, 
de a fi în fruntea progresului, nu de a-l înăbuși. Nivelul 
studiului coboară, filosofia și teologia nu mai sint privite 
ca un apostolat, ci ca o ocupaţie lucrativă si fără suflet. 
Era nevoie de o nouă lumină, era nevoie de o „renaștere“ 
a culturii si Renasterea și-a făcut apariţia. Cu Renașterea 
mijesc zorile filosofiei moderne. 

FILOSOFIA MODERNĂ 


XII. Renaşterea sau emanciparea gindirii!. 
Epoca de trecere la filosofia modernă 


1. Umanismul și Reforma 


Scolastica a murit de moarte bună, n-a fost omorită 
de nimeni, căci tira în dezvoltarea sa organică germenele 
pieirii; pornind de la principiul armoniei dintre credinţa 
creștină si ştiinţa antică, ajunge, cu nominalismul, la în- 
cheierea că nici o dogmă nu este demonstrabilà prin „lu- 
mina naturală“ a rațiunii, cá, prin urmare, între credință 
și rațiune deosebirea este adincă. Consecința era teoria 
averroistă a ,„îndoitului adevăr“, care era falimentul sco- 
lasticii; scolastica nu putea trái decît însufleţită de con- 
vingerea, susținută cu atitea stráduinte si prigoniri, a ade- 
vărului unic teologico-filosofic. 

Pe măsură ce raţiunea era scutită de îndatorirea de 
a dovedi credința. ea începea să simtă că putea umbla 
fără cirje pe drumuri nestrăbătute de scolastică. De altfel, 
cum am mai spus, scolastica își împlinise misiunea edu- 
catoare a popoarelor barbare creștinizate, iar acum aceste 
popoare, ieşite din epoca critică a copilăriei și a creşterii 
lor, încep a fi conștiente de ele, semn al maturității. Cu 
Renașterea, noile nationalitáti germano-romanice se afirmă 
ca unităţi colective de sine stătătoare; ele se scutură de 
tutela Bisericii și. încep între ele războaiele de supremație 
politică, războaie care în timpurile următoare vor deveni 
din ce în ce mai înverșunate. 

În mod vădit, cam din a doua jumătate a secolului al 
XV-lea si tot timpul secolului al XVI-lea, Europa apu- 
seană- se află într-o mare frămintare spirituală, intr-o 


1 Vezi, mai pe larg, P. P.- Negulescu, Filosofia Renașterii, 2 
volume, București [19]. 

perioadă critică, simte că renaște, simte pulsind în singe- 
je ei o vitalitate proaspătă, priveşte uimită si orbită cum 
zorile „timpurilor noi“ luptă să imprástie întunericul tra- 
ditiei. Renașterea este hotarul intre două lumi. 

Ce este „Renaşterea“? Pare o vorbă vagă, poetică, o 
metaforă — „a renaste!* Cuvintul a fost întrebuințat mai 
întii de francezi, Renaissance, dar nici la ci nu are o virs- 
tă prea înaintată. În Franţa, expresia apare pe la 1750 și 
se aplică la înnoirea “artelor, îndeosebi a arhitecturii; în- 
telesul științific îl dobindeste pe la 1830, tot într-o operă 
de istoria artelor. Înţelesul definitiv, aşa cum îl avem 
astăzi, a fost stabilit de J. Burckhardt (Basel), în opera 
capitală Cultura Renașterii in Italia (1865). Germanii în- 
trebuinteazà expresia sub forma franceză, iar M Rinasci- 
mento italian este o traducere după francezul Renaissan- 
ce, nu invers, după cum s-a crezut. 

Manifestările Renașterii sint prea bogate si variate 
pentru a fi prinse într-o scurtă definiție, însă socotesc că 
definiţia profesorului francez Le Franc este cea mai cu- 
prinzătoare: Renaşterea este „o laicizare intelectuală a 
omenirii“. Cultura clericală sau bisericească face loc unei 
culturi pámintesti si laice omenești. Este vrednic de stiut 
că ,renáscinzii^ aveau sentimentul însemnătătii prefare- 
rilor ce trăiau, negresit, fără să fie deplin conștienți de 
toate urmările apropiate său îndepărtate ale acestor pre- 
faceri. - 

Idealul Renaşterii îl găsim descris in chip pitọresc in 
utopia unui literat al Renasterii, Rabo^lais, in „mănăstire. 
din Thàléme*, pe frontispiciul căreia sts scris: „fă to 
ceea ca vrei!“ Asadar, idealul Renașterii cste libertate. 
față de autorităţile traditionale, libertates în stiință, ir 
artă, în viața morală, dezvoltarea omului intreg, ca suflei 
si corp, împotriva idealului medieval ascetic, care dezvol- 
ta numai spiritul si mortifica corpul. Viața  pámin- 
tească începe a fi pretuità in sino, ca un bun, cu o valoa- 
re intrinsecă. nu ca o pregătire pentru viaţa „de dincolo“; 
scriitorul rivneste gloria pămintească, nu mintuireu ves- 
nică a sufletului. 

De notat este că Renașterea nu se înfățișează de la 
inceput ca: dusmana creștinismului si nici chiar a biseri- 
cii, căci altfel nu ne-am explica participarea unor papi 
inteligen i, ca Iuliu al II-lea, Leon al X-lea, la această miş- 
care. Dar este lucru vădit că prin Renaștere religia înce- 

tează de a mai cuprinde întreg sufletul omului, ci numai 
o parte din el, o parte din ce în ce mai mică. 

Nu este locul aici să cercetăm dacă au dreptate acei 
care împărtășesc ideile lui Burckhardt, după care Renas- 
terea este o prefacere bruscă, o mutație spirituală a Eu- 
ropei, sau dacă, dimpotrivă, au dreptate istoricii mai noi, 
care susțin că Renașterea este numai o floare retorică, o 
comparaţie poetică, deoarece începuturile liberării spiri- 
tuale se pierd în evul mediu, iar ruperea cu tradiţia nu 
este asa de radicală si fátisá cum îşi inchipuiau reprezen- 
tantii cugetării renăscinde. Ne vom mulţumi să urmărim 
schematic pricinile acestei transformări, fie că este brus- 
că, fie cà este lentă, dar atit de hotáritoare pentru viitoa- 
rea cultură europeană. 

O pricină ar sta chiar în natura scolasticii, care se 
străduia să absoarbă gindirea antică pentru a o pune în 
serviciul credinței. Ne amintim că în veacul al XIII-lea 
o seamă de noi opere antice ajung la cunoștința Occiden- 
tului si stirnesc o fermentație intelectuală care duce la 
înnoirea scolasticii. Atunci scolastica izbutește a asimila 
noile idei antice si trăiește cu tomismul vîrsta de aur; 
mai tîrziu, din secolele XIV si XV, noi opere antice, în- 
deosebi literare si în mare număr, revarsă atitea idei noi, 
incit scolastica, slăbită de lupte interne și sterpe, nu mai 
reușește a le subordona postulatelor teologice si, în con- 
secintá, principiul armoniei cade. Prin aceasta era făcută 
dovada că existau interese care nu puteau fi reduse la in- 
teresele teologice. Și această dovadă s-a făcut prin ope- 
rele literare vechi; de aceea, Renașterea începe, ca rein- 
viere a antichităţii, cu umanismul, adică printr-o lărgire 
a orizontului îstoric. Păginismul începe a fi văzut într-o 
lumină cu totul nouă și antibisericească. 

În afară de pricini spirituale, epoca de trecere ne dez- 
váluie si alte cauze de transformare, tot atît de puternice 
si ciui un răsunet poate mai mare. Avem prefaceri politice, 
ca, de pildă, răsturnarea hegemoniei bisericii, înlăturarea 
supremaţiei puterii spirituale (preotesti) si ridicarea trep- 
tată a puterii politice, a puterii vremelnice. Statul incepe 
a se libera de tirania teocratică a Bisericii „apostolice și 
romane“ si a-și subordona biserica. De asemenea, avem 
prefaceri economice: ridicarea intelectuală și materială, 
prin comert si industrie, a păturii mijlocii, a burgheziei, 
care în vremile noi va deveni tot mai puternică, pină ce 
Revoluţia franceză îi va trece în mînă şi puterea politică. 

Oraşele italiene Florenţa, Genova, Pisa, Veneţia sint cele 
dintii orase europene unde începe a se forma o burghezie 
înfloritoare, industrială si comercială, si în același timp 
ele se bucură de o constituție politică descentralizată, care 
le apropie de aceea a orașelor greceşti, leagănul filoso- 
fiei; orașele Italiei sint mici republici autonome si rivale, 
cu o intetità viaţă politică. De aceea, Renașterea se ma- 
nifestă mai intii in Italia, unde de altfel grandioasele 
ruine nu lásaserá sá se steargá niciodatà amintirea glo- 
rioaselor vremuri trecute. 


Renașterea italiană începe cu trezirea simtului frumo- 
sului, cu o renaștere estetică si cu o renaștere a senti- 
mentului national, asa cum întîlnim în secolul al XIV-lea 
la Dante (1265—1321), Petrarca (1304—1374) si Boccaccio 
(1313—1365). Cu acesta revenim la motivul spiritual de 
cápetenie al Renasterii — cunoasterea aproape a tuturor 
marilor opere literare si filosofice ale antichităţii, desco- 
perirea lumii vechi. 


Această cunoaștere se datorează in bună parte si învă- 
tatilor bizantini, veniţi in Italia fie pentru a încerca o 
apropiere a celor două Biserici, fie ca emigranţi pentru a 
găsi un refugiu după ocuparea Constantinopolului de către 
turci, la 1453. De altfel, emigrarea savanților bizantini 
este mai mult o cauză de sporire a unei mișcări care exis- 
ta mai înainte în Italia si care s-ar fi dezvoltat si fără 
sprijinul bizantinilor. 

Toate aceste cauze conspiră a provoca pe tărimul cul- 
tural o „renaştere“ a interesului pentru cultura clasică, 
pentru frumusețile și înţelepciunea celor vechi, „renașşte- 
re“ care apare în Italia, pentru ca să se imprástie apoi ca 
un curent electric în Franța, Anglia, Olanda, Germania. 
Rigurozitatea medievală palidă, pedantă, formalistă și re- 
ce apare de acum lipsită de viaţă, de gratie, ,,natura- 
lete^ faţă de umanitatea trecută, îmbătată de frumos si 
de realitate. Homer, Cicero, Platon vorbesc o limbă nouă, 
pe care Biserica n-o intelesese, dar pe care si ea începe 
s-o guste. 

Omul, care îngenunchease umilit și neputincios in fata 
altarului, simte că este o fiinţă în carne și oase, că are 
instincte, sădite în el de natură, pe care biserica căutase 
în zadar să le înăbușe, dar pe care în bună parte izbutise 
să le disciplineze, simte, în sfîrşit, că el poate să se călă- 
uzească singur prin lumina rațiunii naturale, nu a inspi- 

ratiei supranaturale. De aceea, Renașterea, liberatoare a 
omului, a fost numită și Umanism, iar literaturile clasice, 
care contribuiau la dezvoltarea omului, „umanitare“, adi- 
că elementele intelectuale trebuitoare oricărui om, pentru 
a fi într-adevăr om. Semnificativ este îndeosebi titlul 
unei opere a lui Pico della Mirandola, Despre demnitatea 
omeneascál2 de care despotica Biserică nu tinea seama. 

Dacă ne aruncàm privirile asupra impestritatelor pro- 
ductii spirituale ale acestei epoci, care produce un Michel- 
aneglo, Cellini, Dürer, Machiavelli, Tasso, Bruno, Cam- 
panella, Copernic etc, nu putem înlătura impresia de 
haos multicolor de idei, de factori morali, de idealuri 
care se apropie, se unesc, se separá, pentru ca din nou 
să se unească si tot aga mai departe. O lămurire a trásá- 
turilor caracteristice ale Renașterii nu este un lucru 
lesnicios — germeni noi sint multi, dar incá nedezvoltati. 
Gindirea nu izbuteste a sparge cu totul gáoacea traditiei 
și autorităţii pentru a da concepţii sistematice care să ră- 
niînă. Este o epocă de dibuire, de frămîntări, de preludiu, 
de anticipări, de semănături; rodirea va veni mai tirziu. 
Totuşi din acest haos se desprind cîteva trăsături mai 
tari. 

Individualismul și reforma credinţei: 
Cea mai răspîndită, mai mult negativă, este lupta contra 
autorității bisericii, contra tiraniei teocratice, contra aris- 
totelismului catolic, cu: ștampilă oficială. Că această lup- 
tă contra autorităţii bisericii nu este o luptă contra cres- 
tinismului, dovada cea mai bună o aflăm în apariția unei 
noi mișcări creștine, numită Reforma sau Protestantism, 
care este o adevărată renaştere pe tărimul religios și care 
izbuteşte a face spărtura în universalitatea autorității 
papalității, introducind principiul individualismului, a li- 
bertátii chiar si in sfera credintei. 

Lupta se dá, asadar, pentru autonomia inteligentei si 
credinței, pentru înlăturarea îngrădirilor artificiale ale 
vieţii. Individul, inlántuit de organizaţia ierarhică a bise- 
ricii si a statului medieval, începe a se dezmorti. Este o 
dezlántuire a pornirilor firești ale individului, o frenezie 
de viaţă care uimește si incintá pe cercetătorul acestor 
vremuri. Omul Renașterii, asa cum ni-l descrie Burck- 
hardt, este omul instinctelor puternice, aventurierul, ex- 
ploratorul, condotierul, omul problematic care nu se Sfi- 
este a se socoti ca un product al Pămîntului, al naturii, 

nu âl etericului cer, omul păgin și demoniac, îmbătat de 
frumuseţile realităţii și tîrît de  názuintele libere ale 
vieţii. 

2. Noua concepţie a naturii 


Un eveniment cultural de o însemnătate incalculabilà 
este apariţia științei obiective a naturii, care de-abia fu- 
sese schitatá de antici si care fusese greșit înţeleasă de 
medievali. Ştiinţa naturii, prin tehnică, prin aplicările ei 
practice, va deveni o putere culturală atit de mare, încît 
va ajunge să pretindă rolul îndrumător pe care il avusese 
in evul mediu biserica. Ştiinţa oferă omului liberat mij- 
loacele de a-și croi soarta pe lume numai prin propriile 
sale forte. Omul, imbicsit de praful cărților si de dispu- 
tele fără miez, simte nevoia de a se întoarce la natură, de 
a-i cerceta legile, pentru a se lăsa condus de ele. „Întoar- 
cerea la natură“ este o lozincá nu numai în știință, ci si 
în artă, morală, politică (dreptul natural). 

Renașterea. științifică se manifestă în două direcţii: 
a) în direcţia fondului — noul înțeles al naturii; b) în di- 
rectia formei, a metodelor de cercetare si de interpretare 
a naturii. 

a) Natura dobindeste un înţeles de sine stătător; ea isi 
are rostul său numai în sine, nu în afară de ea, într-o 
altă lume superioară. Singura lume pe care o putem cu- 
noaște este natura infiniti, singura cercetare sigură este 
aceea a „cărţii naturii“; aceasta este o schimbare revolu- 
tionará în raportul de pînă atunci între om si univers. 
Pámintul nu mai este centrul imobil al universului, cum 
afirmă Biblia si Aristotel, în jurul căruia se mișcă Soare- 
le, planetele şi firmamentul stelelor fixe. 

Geocentrismul (gê — Pămînt) este înlocuit cu helio- 
centrismul (hélios == Soarele). Pămîntul începe a se clà- 
tina si a se mişca. Soarele este socotit, la început, centrul 
lumii, pentru ca după aceea să se transforme şi el într-un 
astru care se pierde în mulțimea fără număr a corpurilor 
cereşti. Bolta de cristal, firmamentul concepţiei aristote- 
lico-ptolemeică, care făcea ca natura să fie mărginită, se 
sparge şi orizontul naturii se pierde în infinit. 

Această adincá prefacere în concepţia naturii, prefa- 
cere de o însemnătate epocală, este datorită canonicului 
din Thorn, Copernic (1473—1543), a cărui operă, 
Despre mișcările corpurilor cerești, apare la 1543 şi, lucru 
ciudat, este închinată papei Paul al III-lea. 

La început, această concepţie, numită după autorul ei 
copernicaná, a fost privită de biserică ca o utopie, ca o 
ipoteză matematică, așa cum, de altfel, o da și editorul 
acestei opere postume, fără mare primejdie pentru bise- 
rică; dar, cînd noua concepție prinde rădăcini și amenin- 
tá a detrona concepţia oficială geocentrică, păzită de con- 
gregalia Indexului, Copernic este osindit ca eretic, la 
1616, iar marele Galilei, care a imbrátisat-o, e nevoit să 
o abjure în genunchi, la 22 iunie, anul 1633. 

b) Dar tot atit de însemnată este reforma metodelor 
de cercetare a naturii. În locul argumentării verbale, dia- 
lectice, silogistice, deductive si sterpe, se impun experien- 
ta simțurilor, cunoașterea metodică a realității. Dar nu 
numai o experienţă brută, fie ea și metodică, ci și o expe- 
rientà exactă, măsurabilă matematic: percepțiile senzo- 
riale sint măsurate cantitativ, formulate matematic, pen- 
tru ca să dobindeascá o obiectivitate, constatabilă de toată 
lumea. Această aplicare a matematicilor, ştiinţa cea mai 
exactă, la experienţa simţurilor este marea creaţie a gin- 
dirii moderne şi singura cale a unei cunoștințe obiective 
și utilizabile a fenomenelor naturii. 

Deocamdată, Renașterea nu are o idee limpede despre 
această fericită fuziune a calculului matematic și a ceea 
ce este observat si experimentat prin simțuri, căci pentru 
ginditorii Renașterii aplicarea matematicilor are încă 
forma misticii si teosofiei pitagoreice, care caută intele- 
suri tainice, formulabile numeric, în lucrurile reale. Însă 
acest pitagorism, care încă din antichitate, prin Aris- 
tarh din Samos şi Philolaos, se apropiase de concepţia 
lui Copernic, pornind însă de la premise greșite (Copernic 
o spune clar cá a fost înriurit de pitagorici, în scrisoarea 
către papa Paul al III-lea), are marele merit de a fi pro- 
vocat un aviînt nou al studiului matematicilor, care va 
duce la creaţiile geniale ale lui Descartes (geometria 
analitică), ale lui Newton și Leibniz (calculul infinitesi- 
mal). Prin noua matematică, științele vor dobindi mij- 
loacele sigure de a aplica cu exactitate obiectivă relațiile 
matematice la raporturile cauzale dintre lucrurile concrete. 

Avintul ştiinţific este parte îmboldit, parte întărit de 
noile descoperiri geografice: descoperirea lumii noi, Ame- 
rica, de către Columb (1492), călătoriile lui Vasco da Gama 
și Magellan, care dovedesc încă o dată că Pămintul este 
rotund si că există pe glob alte ţinuturi, cu popoare ne- 

cunoscute, cu civilizaţii destul de înaintate. Descoperirea 
Americii lărgeşte orizontul realității geografice, face în- 
ceputul mișcării de colonizare a globului de către euro- 
peni, mișcare care revarsă o mare bogăţie asupra Europei. 
Se adaugă invențiile tehnice, care schimbă înfățișarea 
globului: pulberea de pușcă (1350), care provoacă sfirșitul 
armelor albe cavalerești, prin revolutionarea armamen- 
tului modern; a compasului (1310), care a inlesnit navi- 
gatia in plin occean, nu numai pe lingă țărm, ca pină 
atunci; a telescopului, care confirmă concepiia coperni- 
cană; a microscopului, care descoperă lumea infinit de 
mică etc. Nu trebuie uitată inventia literelor mobile de 
către Gutenberg (1450), prin care arta tipografică ia un 
mare avini, imprăştiind noile lumini în toată lumea. 
Cartea devine un factor cultural si cu drept cuvint Lope 
de Vega va zice mai tirziu că „tipografii sint armurierii 
civilizaţiei“. 

Pe scurt, Renaşterea se manifestă ca o descoperire 
a naturii, intovárásità de o afirmare a Omului, care de 
acum intră faţă de natură într-un raport cu totul deosebit 
de cel medieval. Natura nu mai este întruparea păcatului, 
a Satanei, ci mama noastră, o providentá bună care nu 
înșală niciodată; de aceea, filosofii naturalisti ai Re- 
nasterii o insufletesc, o exaltă, o divinizează, o imbráti- 
seazá cu inflácárare, o interpretează mistic. Dar natura- 
lismul Renaşterii este prea entuziast pentru a cerceta rece 
natura; de asemenea, el este încă lipsit de temelia știin- 
tificá pe care ò vom întiîlni la filosofii moderni, începînd 
cu veacul al XVII-lea. 


3. Filosofia antică renaste 


O a treia caracteristică a Renașterii privește mai cu 
seamă filosofia acestei epoci. Trăsătura filosofică a epocii 
de preludii este reînvierea mai tuturor sistemelor filoso- 
fice greco-romane: neopitagorismul, mai cu seamă plato- 
nismul si neoplatonismul, care se bucură de o admiraţie 
deosebită, aristotelismul pur, atomismul, stoicismul, epi- 
curianismul, chiar vechii „naturaliști“ dinainte de Socra- 
te, în sfîrşit scepticismul. Toate aceste concepții rein- 
sufletite, care slujesc ca arme contra autorităţii bisericii, 
dar care şi. rivalizează între ele pentru intiietate, alcá- 
tuiesc un conglomerat de: stráduinte, în care aspiraţia stă 
mai sus decit execuţia, iar puterile ginditorilor mai pre- 

jos decit idealul năzuit. Totuși, această reinviere are o 
mare însemnătate; gindirea antică denaturată de biserică 
trebuia să fie din nou înţeleasă, în spiritul ei adevărat, 
pentru a putea fi continuată. 

O lămurire a acestei treziri de vechi concepţii o găsim 
în dorința de a reveni la izvoarele curate ale trecutului 
filosofic, netulburate de interesele bisericii, dorință care 
își află si ea o explicaţie in redeșteptarea interesului 
istoric pentru trecutul págin, care dobindeste o valoare 
reală independentă, încetind de a mai fi o palidă si ră- 
tăcită pregătire a umanităţii creștine. Era dar firesc ca 
toate doctrinele vechi  reinviate să fie cultivate din 
drazoste pentru adevărul din ele si nu pentru serviciile 
pe care le-ar putea aduce bisericii. Bineînţeles cà gin- 
ditorii Renașterii, reinviind concepţiile antice, se strá- 
duiesc a le apropia de bisericá, insá pe temeiul teoriei 
„adevărului dublu“, care separă știința si credința ca 
două domenii distincte. 

In genere, motivul reînvierii filosofiei vechi nu este 
numai o curiozitate obiectivă de filologi, atraşi de ideile 
trecute — curiozitate filologicá care si ea este, într- 
adevăr, o podoabă a umanistilor —, cît mai cu seamă 
dorința de a se servi de aceste conceptii în scopul de a 
da culturii un nou conţinut, independent de dogmele 
bisericii. Nu este o reînviere de cabinet, ci o transformare, 
o adaptare la nevoile prezente; nu este o plăsmuire de 
noi autorități, ci o armă de a se libera de orice autori- 
tate. Nu este o revoltă contra creştinismului, ci contra 
tiraniei bisericii; de aceea, cele mai însemnate din con- 
cepţiile vechi reinviate sînt acelea care sint imbibate de 
religiozitate mistică. Umanismul nu este o reproducere 
pasivă, ci o continuare activă; ginditorii Renaşterii se 
simțeau epigonii ginditorilor vechi, al căror caier filosofic 
trebuia să fie depănat din nou. 

Citimea încercărilor filosofice ale Renașterii poate fi 
pusă în următoarele cadre: 

— Renașterea începe printr-o reproducere si o nouă 
înțelegere a sistemelor antice, o reproducere care urmă- 
reste mai putin originalitatea creatoare, cit afirmarea 
unei atitudini de liberare intelectuală. Gindirea antică 
trebuia mai întîi reîmprospătată, înţeleasă din nou, pen- 
tru a trece dincolo de ea si in acelaşi timp dincolo de 
scolastică. Între sistemele antice reînviate, ordinea in- 
teresului filosofic este următoarea: 

a) Reinvierea neopitagorismului (Nicolaus Cusanus) ca 
cea dintii incercare de a deschide orizonturi noi, chiar in 
sinul bisericii. Interpretarea misticá a numerelor putea 
sá impace biserica si in acelasi timp sá strecoare idei noi, 
a cáror dezvoltare de mai apoi va dobori conceptia scolas- 
tică a naturii. Prin matematicile neopitagoricilor va pă- 
trunde concepția heliocentrică în știința modernă. 

b) Trebuiau liberate cele două mari autorități filoso- 
fice ale antichităţii, mai întîi Platon, cum întîlnim in 
„Academia platonică“ din Florenţa. | 

c) Apoi Aristotel, în interpretarea naturalistă a lui 
Pomponazzi, la Bologna. Aristotel trebuia scăpat din cap- 
tivitatea scolasticilor. 

d) Dar nu era destul ca Aristotel să fie emancipat de 
monopolul bisericii, ci trebuia să se emancipeze însăși 
gindirea liberă de metoda şi spiritul aristotelic (Vives, 
P. Ramus). 

e) Reinvierea stoicismului si atomismului. 

f) Invierea dreptului natural al juristilor romani, ín 
scopul de a insufla Statului o putere nouă in lupta de 
emancipare de tutela ruinátoare si nepolitică a bisericii. 

g) Reinvierea scepticismului, pentru a încheia bilanţul 
acestor stráduinte fără unitate sistematică si mai mult 
negative, dar animate de un suflu nou (M. Montaigne). 

— Dezgroparea sistemelor trecute, poleirea si láudarea 
lor nu era un scop, ci un mijloc; ele arătau cum se poate 
gindi în afară de autoritatea bisericii; ráminea acum să 
se construiască sisteme noi, vrednice de metodele sublime 
ale antichităţii. Această producţie originală a Renașterii 
o întîlnim: 

a). În naturalismul italian al lui Bruno, Campanella, 
Telesio, care construiesc sisteme noi, inspirate de noua 
concepție a naturii (concepţia copernicană), pe care n-o 
întîlnim la filosofii reproducátori ai ideilor vechi. 

b) În panteismul mistic al protestantului J. Böhme. 

c) În sfîrșit, ca un pristav, anuntátor al cugetárii noi, 
mature si sistematice, întîlnim pe englezul Fr. Bacon, în- 
temeietorul metodei experimentale în ştiinţa naturii. 

a) NEOPITAGORISMUL. NICOLAUS CUSANUS. 
Cusanus (1401—1464) este german, născut în Cues (Cusa), 
lîngă Trier, mort cu titlul de cardinal și episcop de Brixen. 
In scrierile acestui episcop, pioner al noii concepții des- 
pre lume, scolastica tradiţională se împletește cu spiritul 
nou. Cusanus se află la hotarul despărțitor a două epoci. 

Dintre vechile sisteme filosofice, el arată predilecție 
pentru mistica neopitagorică a numerelor, sub îndemnul 
căreia el aplica, aşa cum se pricepea, mărimile matema- 
tice la realitate, ceea ce am văzut că este o caracteristică 
a științei moderne a naturii. 

Această îmbinare a calculului matematic cu experienţa 
nu are la Cusanus exactitatea pe care o vom întilni la 
Kepler, Galilei, Descartes si alţii, ci caracterul de teosofie 
fantastică, atit de comună mai tuturor filosofilor Renas- 
terii. 

Cusanus a scris nurmeroase opere de teologie, filosofie, 
astronomie si matematici, in care exprimă idei atit de 
surprinzător de noi, încit unii istoriografi ai filosofiei 
moderne l-au pus printre cei dintii ginditori moderni, nu 
printre cei ai Renaşterii. 

Originalitatea filosofică a lui Cusanus stă în chipul 
cum el lámureste, pe de o parte, raportul dintre om si 
Dumnezeu, pe de altá parte, raportul dintre Dumnezeu 
si univers. 

Dumnezeu si omul. Omul se află în legătură 
cu Dumnezeu prin cunoștință, care are trei trepte de per- 
fectiune  crescîndă: sensibilitatea, care prinde confuz, 
adică prin simţuri, realitatea, esența lucrurilor; rațiunea, 
care înţelege lucrurile mai bine prin separatia elemen- 
telor. lor si prin reducerea acestor elemente la număr sau 
„rațiunea explicativă“ a lumii; în sfîrșit, intuitia (intuitio 
intellectualis), o „viziune“ nemijlocită care reuneşte într- 
un tot lucrurile și elementele separate de rațiune. La 
Cusanus se găsește mai întîi, în istoria filosofiei moderne, 
expresia de „intuiție intelectuală“, care va reapare în fi- 
losofia germană a secolului al XIX-lea (de pildă, la Schel- 
ling). 

Prin intuiţie, omul se unește cu Dumnezeu, care este 
unitatea armonică a tuturor deosebirilor si contrastelor, 
simfonia lumii (coincidentia oppositorum). În ce constă 
această tainică fuziune cu Dumnezeu, armonia univer- 
sului, inteligenţa n-o poate lămuri, ci numai o ,nestiintà 
savantă“ („docta ignorantia“), cum sună titlul unei scrieri 
a sa. Numai printr-o înaltă ignoranță putem înțelege na- 
tura divinității, neaccesibilă inteligenței obișnuite. 

Dumnezeu şiuniversul. O tălmăcire a naturii 
dumnezeiești si a raportului ei cu lumea găsește Cusanus 
în mistica neopitagorică. Precum din numărul unu decurg 
toate celelalte numere prin aditie, tot așa multiplicitatea 

lumii sensibile decurge din misterioasa Unitate supremă. 
Lumea este o explicatio (desfăşurare) multiplă a divini- 
tátii unice, o revelație (theophania) a ceea ce este com- 
plicatio, amestecat, în germene, in sînul lui Dumnezeu. 
Dumnezeu este stiinta, voința si puterea în gradul super- 
lativ; el este maximum, fiindcă cuprinde totul, dar este 
si minimum, fiindcă se află în lucrul cel mai mic. 

Deoarece lumea este o icoană a dumnezeirii, ea este 
infinită în timp si spaţiu ca si Dumnezeu, a cărui mani- 
festare este. Ideea.modernă a înfinităţii universului se gá- 
sește la Cusanus înaintea tuturor gînditorilor noi si tot 
el poate fi socotit un premergător al lui Copernic, pentru 
faptul cà sustine mișcarea în jurul axei sale a Pámintului. 

Insemnatá este si părerea lui Cusanus despre natura 
individului. Individul-om este o imagine a infinitului 
mare-universul, este un infinit mic, o lume în miniatură, 
un microcosm, un ,parvus mundus". În individ se oglin- 
deste in mic întreaga lume — cine cunoaște individul, 
cunoaște si lumea. Din această concepţie, Cusanus scoate 
si idealul moral: individul este dator să-şi desfășoare toti 
germenii fiinţei sale, şi deoarece aceştia sînt fără număr, 
ca și lumea, iar viaţa pămintească prea scurtă, nemurirea 
este necesară. În cer, individul va desávírsi afirmarea 
personalității sale, începută pe Pămînt. 

Ideile îndrăznețe ale lui Cusanus, pretuite după cu- 
viintà de-abia in vremea noastrá, au legat roade mai apol 
la un Bruno, Campanella, Leibniz si altii. 

b) PLATONISMUL SI NEOPLATONISMUL. Dintre fi- 
losofiile vechi, reimprospátate de Renaștere, cea mai ca- 
racteristicá si cea mai influentă a fost platonismul, între- 
văzut prin refractiunea neoplatonicá. Ne reamintim cà 
platonismul fusese filosofia inspiratoare a párintilor bise- 
ricii si a scolasticii, in epoca de formare, pinà ce locul 
sáu a fost uaurpat de aristotelism. 

Reactia impotriva aristotelismului scolastic incepe prin 
liberarea de sub inriurirea scolasticii a platonismului, a 
acelei filosofii antice care avea calitatea, atit de apreciată 
în timpul Renașterii, de a fi mai artistică și mai aproape 
de realitate decit aristotelismul formalist si uscat. Noua 
mişcare platonică pornește din Italia, unde se refugiaseră 
filosofii bizantini, alcătuind parcă o nouă colonie în „Grecia 
mare“, și anume în Florenţa, unde Cosimo de Medici in- 
temeiază (1440) şi întreţine „Academia platonică“, focarul 

de unde se împrăștie în restul Europei renăscinde ideile 
platonice. 

Florenţa redeschide Şcoala neoplatonică din Atena, in- 
chisă de Iustinian; cea din urmă școală grecească este 
reînviată de cea dintii scoală filosofică nouă, firul filo- 
sofic al antichităţii este reluat acolo unde fusese întrerupt. 

Platonismul Renaşterii se înfățișează ca o nouă religie, 
care, fără a trece peste creștinism, tine seama si de idealul 
nou, întoarcerea la natură. Natura este privită ca o ema- 
naţi », ca o revelaţie a lui Dumnezeu, in sinul ei se ascund 
tair. ele dumnezeirii. A cunoaște pe Dumnezeu este totuna 
cu a pătrunde secretele naturii. Si fiindcă platonismul si 
neoplatonismul nu dădeau totdeauna cheia acestor secrete, 
platonicii italieni se adresează misterioaselor doctrine caba- 
listice, care îngăimau o dezlegare tainică a secretelor na- 
turii. Negreșit că aici nu putea fi vorba de o explicare, 
ci de o divinizare a naturii, de o manifestare poetică, 
metaforică a entuziasmului pentru realitate; pe scurt, 
noul platonism nu este o filosofie. 

fatre cei mai însemnați platonici ai Renașterii din 
Italia si aiurea numărăm: 

Georgios Gemistos Plethon („Plinul“ de in- 
vátàturà), bizantin emigrant, inspiratorul lui Cosimo de 
Medici (1389—1464), este reinvietorul platonismului Re- 
nasterii, pe care nici el, nici ceilalți nu ştiau să-l deose- 
bească de neoplatonism. În filosofia sa, Plethon isi cro- 
ieste un sistem teosofic inspirat din neoplatonicul Proclos, 
pe care de altfel nu-l citează, si din religia lui Zoroastru, 
teosofie care este, de fapt, un politeism în „straie filoso- 
fice“. De aceea, opera sa Precepte, osindità de către pa- 
triarhul Gennadios, a fost distrusă prin foc si nu s-au 
păstrat din ea decît crimpeie. 


Pessarion, din Trapezunt, este un elev al lui 
Plethon, rămas la Florența după ce, in továrásia împăra- 
tului bizantin Ioan al VII-lea Paleologul, izbutise a apro- 
pia vremelnic biserica de Răsărit de biserica de Apus. 

Marsilio Ficino (Marsilius Ficinus), născut la 
1433, mort la 1499, este cel dintii conducător al ,,Acade- 
miei“ florentine si cunoscutul traducător in latineste si 
popularizator al operelor lui Platon si Plotin. In a sa 
Teologie platonică, Platon este infátisat ca piscul cel mai 
înalt al înțelepciunii umane și ca profetul adevăratului 
Dumnezeu şi al adevăratei religii. 

GiovanniPico della Mirando la (1463—1494) 
uneşte neoplatonismul cu Cabala si este vestit prin Ín- 
drăzneala cu care la Roma, fiind numai în vîrstă de 25 de 
ani, a supus disputării tuturor savanților vremii 900 de 
teze platonice, după el invincibile, „despre tot ce se poate 
sti“. Treisprezece din aceste teze au fost condamnate ca 
eretice de papa Inocentiu al VIII-lea. 

Un alt platonic, evreu portughez, Leo Hebraeus 
(1463—1535), în Dialogurile despre iubire, carte aflată în 
biblioteca lui Spinoza, vorbeşte despre „iubirea intelec- 
tuală către Dumnezeu“, teorie pe care o vom intilni si in 
Etica lui Spinoza. 

Un alt neoplatonic este germanul Agrippa din 
Nettesheim (1486—1535), la care neoplatonismul nu se 
intováráseste numai cu Cabala, ci si cu magia, adicá cu 
„marea artă“ de a stăpini natura prin captarea puterilor 
divine și atotputernice ce constituie esenţa lucrurilor. Dar 
pentru a cîştiga aceste forte spirituale, trebuie să le 
separăm de tot ceza ce le împiedică manifestarea, nece- 
sitate care duce pe magicieni la alchimie, adică la căutarea 
esentelor ascunse, cheia tuturor fenomenelor. Magia si 
alchimia sînt cultivate în tot timpul Renașterii, ca un 
rudiment de ştiinţă, care se sprijinea mai mult pe formule 
misterioase si pe plásmuiri fantastice decît pe cunoașterea 
sistematică a naturii. Magia este călăuzită de convingerea 
mistică după care înapoia tuturor fenomenelor naturii 
există spirite producătoare, si că lumea este condusă de 
un „spirit. al lumii“, a cărui invocare, cum întîlnim în 
Faust, un reprezentant tipie al Renașterii, dăruiește 
omului puteri supraumane asupra naturii. 

TFecphratiusBombastusdinHohenheim, 
numit si Paracelsus (1493—1541), filosof si medic, 
sprijină cu o naivitate cuceritoare practica medicală pe 
misterioase cercetări alchimiste. După el, ca și după 
Agrippa, orice corp este alcătuit din trei elemente sau 
lumi: o lume corporală páminteascá, o lume astrală sau 
cerească si o lume spirituală sau divină (teoria naturii, 
astronomiei si teologiei). Lumea este însufleţită si cîr- 
muită de o putere universală — vulcanism, si fiecare corp 
are un principiu individual conducător (ar heus — condu- 
cá*oru!). Lumea cor?oralà este reducticilă i» trei e e'mente, 
cele trei elemente ale alchimict'lor: mercur, suli, sare. 

Omul este un microcosm, o oglindă, o chin:esentà a 
întregii luvi, care esteun Toi plin de viaţă; in oxı se află 

concentrat în germene tot ce există dezvoltat în natură; 
de aceea, cine poate cunoaște tainele omului a pătruns în 
secretele naturii. Sprijinit pe o asemenea teorie antropo- 
morfică şi fantastică a lumii, el cercetează influențele 
astrelor asupra organismului (astronomie), precum şi ace- 
le leacuri ascunse (arcana) în metale şi plante prin care 
se pot vindeca toate bolile (alchimie), căci bolile decurg 
din împiedicarea arheului din corp de influențe „dușmă- 
noase* corporale sau cereşti. 

Concepţia lui Paracelsus a inspirat lui Goethe cele 
doua monologuri din Faust. 

c) ARISTOTELISMUL  PURIFICAT. Cu toate cà 
Aristotel, în calitate de filosof al Bisericii, fusese tălmăcit 
in toate chipurile, pînă la satietate, o seamă de ginditori 
ai Renaşterii găsesc că adevăratul Aristotel, netrecut prin 
vama și cenzura catolicismului, Aristotel admirat liber şi 
fără servilism, nu este încă cunoscut. Reînvierea peripa- 
tetică mai era impusă și de atacurile contra lui Aristotel 
duse de noii admiratori ai lui Platon, în scopul de a do- 
vedi că „adevăratul Aristotel“ este nevinovat de păcatele 
sfintului Aristotel scolastic. 

Reprezentanții mai însemnați ai aristotelismului pur 
sint: Theodor -Gaza (1400—1478), născut în Salonic si ad- 
versar al lui Plethon; Jacobus Faber (Jacques Lefévre, 
1455—1537), care a predat cu succes la Paris; Rudolf 
Agricola (1442—1485), propagandistul umanismului ín 
Germania si Olanda; Desiderius Erasmus (1467— 
1536), marele luptător contra barbariei scolasticii si înte- 
meietorul cercetării științifice a părinţilor bisericii (pa- 
trologia). 

Noul aristotelism este nemulțumit nu numai de aris- 
totelismul creștin, ci şi de aristotelismul arab, reprezen- 
tat de ucenicii comentatorului Averroes, averroiștii, care 
erau numerosi in Italia, mai cu seamă la Universitatea 
din Padova, unde averroismul stáruieste din veacul al 
XIV-lea pînă pe la mijlocul veacului al XVII-lea. Pe cîtă 
vreme averroistii se inspiră din tilcuirile aristotelice ale 
lui Averroes, noii aristotelici se îndrumează după tilcuiri- 
le, ce páreau mai pure, ale grecului Alexandru din 
Aphrodisias (c. 200 e.n.), si de aceea sint numiti alexan- 
drinisti. Marea deosebire dintre averroisti si alexandrinisti 
priveste nemurirea sufletului. Pentru aristotelismul aver- 
roist, nemuritor este numai sufletul în genere, intelectul 
activ; pentru aristotelismul creştin (tomist), nemuritor 

este sufletul individual; pentru aristotelismul alexandri- 
nist, nici o parte din suflet nu este nemuritoare. Nemuri- 
rea este numai un articol de credinţă, nu un adevăr ratio- 
nal (teoria „îndoitul adevăr“), concepţie care nu putea 
conveni bisericii, căci tăgăduirea nemuririi sufletului in- 
lătura „viaţa de dincolo“, lumea suprasensibilă, și făcea 
fără rost activitatea bisericii, care urmărea mintuirea 
sufletului în vederea vieţii veşnice. 

Cel mai însemnat alexandrinist este Petrus Pom- 
ponatius sau Pomponazzi (1462—1525), profesor 
la Bologna, partizant înflăcărat, în Despre nemurirea 
sufletului (1516), al teoriei că sufletul este material și pie- 
ritor si că virtutea trebuie să fie independentă de consi- 
derarea pedepsei sau rásplátii veșnice. 

Printre cei din urmă averroisti din Padova este Ce- 
sare Cremonini (1552—1631), numit si „Aristotel 
relnviat*. cunoscut prin refuzul de a privi prin telescopul 
colegului său de Universitate, marele Galilei, de teamă 
de a nu-şi vedea răsturnată astronomia aristotelică. Acest 
refuz este o pildă rară de dogmatism îngust. 


d) ADVERSARII METODEI  SCOLASTICE.  Răs- 
turnarea sfintului Aristotel. Către sfîrşitul evului mediu, 
scolastica tomistă este încă în floare în școlile din Colonia 
(pe Rin), dar după ce izbucnește reforma protestantă, 
scolastica se refugiază în universitățile spaniole din Sa- 
lamanca si Coimbra, unde călugării noului ordin iezuit, 
întemeiat la 1540 pentru a combate „reforma“, încearcă 
în plină Renaștere si in pragul vremilor noi o reinviere 
a tomismului. Printre scolasticii Renaşterii cel mai de 
seamă este Francisco Suarez (1548—1617), ale cărui ope- 
re, scrise destul de limpede, sînt un adevărat compendiu 
al filosofiei scolastice, adeseori citat de Schopenhauer. 
Dar si pentru Suarez, filosofia rámine o „slujitoare a teo- 
logiei*. 

Cu toate acestea, vitalitatea scolasticii era sleită. Vom 
vedea cá Biserica, cu cit se simte mai slabă, devine cu 
atît mai intolerantă si mai despotică. Era însă prea tirziu: 
noi adevăruri, o nouă stare de spirit isi făcuseră drum. 

O seamă de ginditori îndrăzneţi se ridică contra pe- 
dantismului și formalismului limbut și barbar al scolasti- 
cii în decadentá si cer o regenerare a dialecticii, o moder- 
nizare a ei prin impodobirea cu o formă literară clasică, 
dupá modelul lui Cicero si Quintilian. Cultul frumosului 

stilistic cerea. inlocuirea dialecticii cu retorica, a formei 
pedante prin fraza bogată, literară, frumos sunătoare. 

Acești noi  dialecticieni nu erau numai profesori 
de vorbe frumoase; ei aduc şi o idee nouă rodnică: nece- 
sitatea de a intregi retorica cu observarea empirică a 
faptelor, cu inducția, mai cu seamă în domeniul psiholo- 
giei, stiința prea puţin cultivată de cei vechi, dar care va 
deveni o disciplină de predilecție a ginditorilor noi. 

Între acești potrivnici ai metodei scolastice mai însem- 
nati sint: 

Luis Vives, spaniol, este un adversar hotărit al 
științelor scolastice, care amestecă gindirea cu realitatea, 
poezia metafizică cu adevărul. În morală, Vives (1492— 
1940) înclină spre stoicism, iar în psihologie afirmă nece- 
sitatea cercetării empirice a stărilor sufletești, ceea ce a 
indreptățit pe unii a-l numi părintele psihologiei stiinti- 
fice si un premergátor al lui Fr. Bacon si Descartes. 

Un spirit inrudit cu al lui Vivés este italianul Marius 
Nizolius (1498— 1576). 

Dar dusmanul cel mai neimpácat al aristotelismului 
scolastic este francezul Petrus Ramus sau Pierre de 
la Ramée (1515—1572), ucis, deoarece trecuse la calvi- 
nism, În sîngeroasa noapte a St. Bartolomeu. În opera sa. 
inspirată si din, Vives, Instituții dialectice atacă nu numai 
scolastica, ci si pe însuşi Aristotel, reduce dialectica la 
arta de a vorbi frumos și de a ordona gîndurile, nu de a 
cunoaște înseși lucrurile, cum pretindea dialectica scolas- 
tică artificială, căreia Ramus îi opune „dialectica natu- 
rală“. Părerile lui Ramus, susținute cu vervă si îndrăz- 
neală la Paris si la Heidelberg, au fost îmbrăţișate de 
multi, care au alcătuit Școala ,,ramistilor", persecutați de 
biserică. 

e) ATOMISM, EPICURIANISM, STOICISM. Trezirea 
interesului pentru lumea de dincoace, pentru cercetarea 
naturii, a imboldit la insufletirea celei mai naturaliste 
conceptii antice — atomismul, pe care il reprezintá, intre 
alții, Magnenus, profesor în Pavia, ale cărui idei au inriu- 
rit pe Gassendi, contemporan al lui Descartes si mare 
admirator al conceptiei atomiste. 

În strinsá legătură cu atomismul stă, chiar in anti- 
chitate, epicurianismul, care nu putea sá nu fie rein- 
viat într-o vreme de dezlántuire a instinctelor, de gustare 
a vietii si a plácerilor ei. Un, reprezentant al epicurianis- 
mului nou este umanistul, ciceronianul Laurentius Valla 

(Lorenzo Valla, 1407—1457), traducătorul cu mult gust 
al lui Homer, Herodot, Tucidide și marele adversar al 
falsificărilor istorice tendentioase, pentru întărirea papa- 
litátii şi a monarhiei absolute bisericești. 

Într-o vreme de frămîntări si dezlántuire de patimi, 
cum era Renaşterea, trebuia să reapară acea severă doc- 
trină morală greco-romană care da sufletului puterea mo- 
rală de a se împotrivi prigonirilor si desfriului: stozc:s- 
mul. Filosofia stoică (Seneca, mai cu seamă), prin faptul 
că dădea individului precepte morale, care apelau mai 
mult la demnitatea voinței proprii decît la supunerea oar- 
bă, cerută de biserică, a fost foarte răspîndită în vremea 
Renașterii, la gînditorii cei mai deosebiți, si nu se poate 
tăgădui că a avut o mare inriurire si asupra moravurilor. 
Reprezentant hotărît al stoicismului este germanul Justus 
Lipsius (1547—1606), care visa totuşi o apropiere de sfin- 
tenia creştină prin virtuțile stoicismului. 

f) FILOSOFIA DREPTULUI SI DEISMUL. Mișcarea 
de emancipare a inteligenţei individului din îngrădirile Bi- 
sericii merge mină in mînă cu o mișcare de liberare a noi- 
lor state nationale din lanţurile așezămintelor politice me- 
dievale. Reforma intelectuală avea nevoie de sprijinul 
unei reforme politice. Nu numai individul, ci si națiunea, 
noua individualitate colectivă a vremurilor noi tinde să-si 
cucerească o dezvoltare autonomă împotriva îngusiei 
organizaţii ierarhice feudale si bisericești, avînd ca pildă 
așezămintele antice, inspirate de beţia gloriei şi a forței. 

Evul mediu îngenunche Statul politic în fata Bisericii, 
evul mediu impune ca ideal pacea si inactivitatea politică, 
evul mediu sustine prin persecuții o religie unică — ca- 
tolicismul; gínditorii Renașterii apără liberarea Statului 
de Biserică, urmăresc secularizarea Bisericii, subordona- 
rea ei intereselor politice, afirmarea din nou a voin:;ei de 
a cuceri si de a domina, cer Tolerantá religioasă, adică 
neutralitatea statului în chestiune de confesiune, de cre- 
dință, în sfîrşit merg mai departe, pun temeiurile ideii 
democratice, adică a libertăţilor poporului față de regi si 
biserică. Este drept că unele din ideile noi politice se 
găsesc chiar la unii scolastici mai îndrăzneți, din secolul 
a] XIV-lea, însă nu sînt sistematizate si nici destul de 
pretuite. 

Noii sociologi reînviază ideea juristilor antici a drep- 
turilor eterne ale omului, drepturi naturale ce decurg din 
natura una si aceeaşi la toti oamenii; idee a dreptului na- 

tural care isi va găsi încoronarea în „Declaraţia dreptu- 
rilor omului“, în Revoluţia franceză de la finele secolului 
al XVIII-lea. Un sprijin deosebit pentru libertatea politi- 
că este Reforma protestantă, care unește lupta pentru 
libertatea religioasă cu lupta pentru libertatea politică. 
Din luptele religioase si politice din Franţa, Olanda, An- 
glia vor ieși călite in foc ideile democratice, care stau si 
astăzi la temelia statelor moderne. _ 

Noile idei politice şi juridice găsesc, tot pe pămîntul 
blagoslovit de muze al Italiei, pe cel dintîi reprezentant 
al lor, florentinul Niccolo Machiavelli (1469—1527), se- 
cretar al consiliului „celor zece“ şi fin diplomat şi cunos- 
cător al sufletului omenesc. 

În Istoriile florentine apără libertatea Statului contra 
hegemoniei Papalității, rădăcina tuturor relelor care s-au 
abătut asupra Italiei, și este cel dintii teoretician al uni- 
tátii politice a Italiei, atit de glorioasă odată, atit de decá- 
zută acum din cauza sfisierii fratricide dintre micile sta- 
te, sfisiere care provoca si întreținea puterea Papei si 
invaziile ruinátoare ale stráinilor. 

În Discorsi, in mînă cu istoricul roman Tit Liviu, cer- 
cetează cauzele gloriei de altădată a Italiei si explică 
pricinile decăderii de astăzi și a mijloacelor de îndrepta- 
re. Scăparea stă în unificarea statului prin sacrificarea 
bisericii, în aplicarea neîngrădită de nimic a principiului 
conservării statului prin puterile lui. Cu toate că Machia- 
velli este republican și dușman al oricărui despotism, în 
opera Conducătorul (Il principe) reclamă pentru vremea 
sa tirania sireatá a unui conducător, după modelul lui 
Cezar Borgia, cum putea fi Lorenzo de Medici, stăpinul 
său florentin, singurul care, după el, putea stirpi răul de 
care suferea patria sa. | 

Este dar o greșeală a judeca pe Machiavelli numai 
după această operă, care l-a ponosit cu ,,machiavellismul", 
prototipul despotismului brutal si crud, unit cu perfidie. 

Englezul Thomas Morus (1480—1535), în a sa „Utopie“? 
socialistă, cere nu numai egalitatea politică şi toleranța 
religioasă, ci şi egalitatea economică a tuturor cetăţenilor. 

Francezul Jean Bodin (1530—1596), în opera Sase-cárfi 
despre Republică, pune mai întîi in discuție. :353xtpea 
suveranităţii politice, care rămîne neschimbată citi 
întrupările ei, după el regii, monarhii, se schimba 

2 De la ü = nu, topos = loc (ceea ce n-a existat nicáieri). 

asemenea, Bodin este cel dintii care sprijină politica pe 
cercetarea obiectivă a istoriei, a psihologiei, a geografiei 
și a etnografiei. El constata influenţa mediului social si 
cosmic asupra structurii politice a societăților. În opera 
Discuţie între șapte oameni dovedeşte relativitatea si par- 
țialitatea dăunătoare a religiilor pozitive și afirmă necesi- 
tatea unei religii universale, a unei religii naturale, în- 
temeiată pe rațiune, în care să stea alături în pace toate 
confesiune (catolicism, lutheranism, calvinism, mahome- 
danism, mozaism)._ 

Poate. adevăratul intemeietor al dreptului natural 
modern este germanul calvinist Johannes Althusius (1557— 
1638), care reia problema suveranităţii politice, înte- 
meind suveranitatea pe voința poporului, nu pe aceea a 
regelui, cum credea Bodin. Poporul este nemuritor; de 
aceea, orice putere emană de la el, si el este îndreptăţit 
a o retrage dacă conducătorii, delegații poporului urmăresc 
in loc de binele obstesc cîștigul personal. 

Tot la Althusius găsim și ideea că societatea, comuni- 
tatea omenească a luat naştere printr-o înțelegere voită, 
un contract conștient între indivizii care, în starea lor na- 
turală, trăiau izolaţi si care, de aceea, se simțeau neputin- 
cioși, cu toate că în starea naturală se bucurau de deplină 
egalitate si libertate. Negresit că, dacă „contractul social“ 
este privit ca un fapt istoric, care ar fi avut loc odată, 
teoria este o mitologie, un ideal proiectat în trecut, căci 
in realitate societatea nu s-a născut printr-o înţelegere 
conștientă si nici indivizii n-au putut exista izolaţi, în 
afară de societate. Omul, de cînd există şi este cunoscut, 
s-a înfățișat totdeauna ca un animal social. Totuși, în mod 
ideal, putem zice că societatea este un contract de aju- 
toare și de respect reciproc, iar statul un contract între 
conducători -și popor. 

Cel mai însemnat dintre sociologii Renașterii este Hugo 
Grotius (1583—1645), olandez, întemeietorul dreptului in- 
ternationa] in Despre dreptul războiului si al păcii, într-o 
vreme cind războaiele se făceau cu o cruzime care jignea 
sentimentul cel mai elementar de umanitate, si intemeie- 
torul dreptului maritim, in Marea liberă, care reclama 
pentru comerțul olandez libertatea mărilor. 

La Grotius, dreptul natural, inaugurat de stoici şi in- 
temeiat de juristii romani, găsește cea mai clară formu- 
lare. Există un număr de drepturi imprescriptibile, care 
purced din natura omenească, adică din rațiunea omului, 


210 


căci pentru Renaștere și timpurile moderne rațiunea este 
totuna cu natura eternă: cine zice natural, zice raţional, 
adică adevărat cu necesitate si universalitate. 

Dreptul natural trebuie deosebit de dreptul istoric, 
adică de adaptárile vremelnice la anume împrejurări is- 
torice ale principiilor eterne juridice. 

După Grotius, sociabilitatea, temelia statului, este în- 
născută omului, ca un instinct sau „apetit de asociere“: 
și fiindcă omul este un animal dotat cu rațiune si cu darul 
vorbirii, el trebuie să ajungă la asociere printr-o înţelegere 
liberă, printr- -un contract. Teoria contractului, ca origine 
a societății, va fi reluată în secolul al XVIII- lea de J. J. 
Rousseau, o dată cu teoria dreptului natural, si va dăinui 
pină în veacul al XIX-lea, si încă astăzi nu este cu totul 
înlăturată, ba chiar, am putea spune, este reînviată. 

Deismul. Întocmai cum juristii caută formula unui 
drept natural, universal si rational pentru toti oamenii, 
tot asa englezul lord Herbert de Cherbury (1581— 1648) 
stabileste fundamentul universal si rational al tuturor re- 
ligiilor, adică o religie naturală, pură si perfectă, care de- 
curge din natura nestrămutată a omului, o religie care a 
existat odată la originile umanităţii, dar care a fost alte- 
rată cu intenţii egoiste de preotime. Localizarea in timp 
a acestei construcţii religioase era, de asemenea, o iluzie, 
căci n-a existat niciodată o asemenea religie naturală, 
care a fost numită deism, fiindcă nu recunoaște decit exis- 
tenta vagă a lui Dumnezeu (deus) si încă alte patru prin- 
cipii morale. Cherbury este întemeietorul deismului englez, 
atit de rodnic si de cultivat in secolul al XVII-lea si al 
XVIII-lea in Anglia si în secolul al XVIII-lea în Franţa. 

g) SCEPTICISMUL FRANCEZ. În faţa numeroaselor 
sisteme ale Renașterii, care luptau pentru hegemonie fie 
între ele, fie toate împreună împotriva tradiției și auto- 
rităţii, scepticismul apare ca singurul „sistem“ antic in 
care gindirea se poate refugia în nesiguranța de a se ho- 
tări pentru o doctrină dogmatică sau pentru alta. Scepti- 
cismul, ca post înalt de observaţie, care nu angajează deloc 
pe observator, apare în vremea Renașterii pentru prima 
dată în lumea creştină, căci evul mediu, credincios și dog- 
matic, era cu totul neprielnic îndoielii metodice. Dar scep- 
ticismul, reînviat în sînul creștinismului, are o trăsătură 
necunoscută scepticismului antic: el vede în îndoială un 
argument în sprijinul credinţei. Dacă simţurile și raţiunea 
nu sînt în stare să ne salveze din îndoială și nehotărire, 

credinţa şi revelaţia bisericii sînt portul sigur în care se 
adăpostește corabia sufletului, bătută de valurile îndoielii. 
Poate această trăsătură a scepticismului nou ne explică 
de ce filosofii moderni (de pildă, Descartes) luptă cu scep- 
ticismul pentru a asigura autonomia și puterea de a cu- 
noaste a raţiunii. Mai toti ginditorii moderni rup o lance 
contra scepticismului, dușmanul cunoștinței sigure. 

De notat este că scepticismul Renaşterii e o trăsătură 
caracteristică a spiritului francez, îndrăgostit de nuanţe 
și subnuante sufleteşti. 

Scepticul fruntaș al Renașterii este francezul Michel 
Montaigne (1533—1592), a cărui operă Essays a avut o 
mare înriurire și este şi astăzi citită pentru calităţile sale 
stilistice si pentru cá are caracterul de spovedanie per- 
sonală, de analiză dibace a stărilor sufletești ale autorului, 
după cum o mărturisește singur: „sînt eu însumi materia 
cărţii mele“. 

Senin și bonom, Montaigne privește de sus şi de departe 
contradicţiile dintre părerile omenești si ridicolul moravu- 
rilor, iar dacă in teorie rămîne la întrebarea fără răspuns 
— „ce știu eu?*, în viaţa practică recomandă a trăi con- 
form cu năzuinţele sádite în noi de natură. Ca un adevărat 
fiu al Renaşterii, gîndul său cel din urmă este îndreptat 
către natura creatoare, în numele căreia se vor ridica con- 
structille originale ale Renașterii. Deci, scepticismul lui 
Montaigne nu este un simptom de sleire a puterilor, ci 
un îndemn de a lăsa la o parte certurile de vorbe și a as- 
culta glasul naturii. În acest sens, el poate fi socotit ca 
anuntátorul noilor concepţii asupra naturii, în fata cărora 
și îndoiala va trebui să se plece. 

Prietenul şi elevul lui Montaigne este preotul Pierre 
Charron (1541—1603), in a cărui operă, Despre intelep- 
ciune, natura omenească si „cunoașterea de sine“ sint so- 
cotite ca temelie a moralei, dar în același timp din îndo- 
iala teoretică el trage concluzii traditionaliste pentru 
viaţă: recunoașterea autorităţii necondiționate a credinţei, 
care stă mai presus de cunoștință. Totuși, Charron înte- 
meiază religia pe morală, nu invers. 

Un alt sceptic, vrednic de a fi citat, este medicul din 
Toulouse F. Sanchez (1562—1632), care face din scepti- 
cism o armă contra științei de vorbe a scolasticilor și un 
îndemn tineresc de a cerceta indirect, prin simțuri, natura, 
dacă nu o putem pătrunde direct în chiar esenţa ei, cu- 
noștintă rezervată numai lui Dumnezeu. 


C 
poa 
N 


h) FILOSOFIA CONSTRUCTIVĂ NATURALISTA. 
Lupta împotriva tradiţiei scolastice și învierea vechilor 
filosofii, ca auxiliare ale stráduintelor titanice de eman- 
cipare, erau mai mult trăsături negative ale curentului 
nou, erau opere de distrugere; dar omenirea nu putea locui 
pe ruine şi nici nu se putea mulțumi cu firimiturile de la 
osbătul antichităiii. Era nevoie de o înfăptuire originală 
s] pozitivă, de o sistematizare a noilor idei, de o filosofie 
constructivă. Gindirea constructivă si produciivă a Re- 
nașierii își află centrul în noua concepție a naturii, idolul 
vremii. „Natura!“ — era un rezumat al tuturor entuzias- 
melor, al tuturor aspirațiilor, al tuturor fericirilor. 

Natura era pentru medievali răul, o foriá demonică; 
pentru Renaștere este obiectul iubirii si al admiratiei. 
Obiectul filosofiei nu mai este Dumnezeu, ci natura, căci 
nominalismul dovedise că raţiunea nu poate cuprinde 
lumea gratiei supranaturale, ci numai lumea naturii. Na- 
tura trebuie cercetată pentru ea şi „prin propriile-i prin- 
cipii“, cum zice Telesio, nu pentru înțelesul ei de „din- 
colo“, căci noile descoperiri si invenţii dezvăluiseră fru- 
musetea si imensitatea nebánuità a universului. 

Din nefericire, naturalismul Renașterii nu este o siste- 
matizare obiectivă si răbdătoare de fapte bine constatate 
și teorii controlate, cum vom întilni la filosofii moderni, 
ci este o generalizare pripită, un amalgam de experiențe, 
teorii si poezie. Conceptiile naturaliste ale Renaşterii sint 
un amestec de realitate, adevăr si efuziuni mistice si es- 
tetice, un amestec de știință, magie, alchimie, astrologie; 
pe scurt, naturalismul Renaşterii este încă o teosofie. Re- 
velarea neașteptată a naturii a împiedicat cercetarea ci 
rece și a exaltat o admiraţie fără hotar. Filosofia este un 
imn si o dezvăluire a „secretelor“ naturii. 

Fiindcă naturaliștii aceștia aveau o greșită concepție 
despre „esența“ universului, crezind că pot descoperi 
dintr-o dată şi prin imaginaţie tainele lumii, tot așa de 
fantastică cste si tehnica, pe care o scoteau din această 
știință imaginară. Pentru ei, între toate fenomenele na- 
turii există o legătură tainică și spirituală de simpatie, 
un fenomen cheamă pe altul si cine stăpineşte unul, stă- 
pineste Universul, căci acesta este insufletit de aceeași 
for'ă creatoare. De aici magia, care socotea că omul 
poz:e face minuni, poruncind forțelor de simpziie ale 
luriii; de aici astrologia, care căuta legătura misterioasă 
dintre soarta omului și plznete; de aici alchimia, care 

urmărea descoperirea minunatei „pietre filosofale“ si a 
minunatului „elixir al vieţii“, prin care viața putea să fie 
prelungită la nesfirsit. 

“ Naturalismul Renașterii isi ia avintul tot din Italia, 
pentru ca să se împrăștie aiurea, si el constituie, alături 
de misticismul protestant (J. Bóhme), cele două manifes- 
tări originale ale Renasterii. 

Naturalismul italian, cu toată originalitatea sa, a fost 
întunecat de concepţiile moderne ale naturii, el era prea 
mult o filosofie si prea puţin o știință. Nu exista incă o 
știință a naturii si ginditorii italieni clădesc speculaţii fi- 
losofice asupra naturii. 

Printre filosofii naturalisti ai Italiei, cei mai insemna* 
sint: 

Hieronymus Cardanus, din Milan, matema- 
tician, filosof si medic. Ei are o viaţă frámintatà si ames- 
tecă in filosofia sa medicală experiența cu magia cabalis- 
tică si alchimia. Cardanus (1501—1576) este un vizionar. 
care nu e in stare să deosebească faptele exacte de super- 
stitille copilărești, căci după el legile naturii ascultă de 
spirite supraumane sau demoni. 

El a făcut deosebirea etică între oamenii care înșală 
sau sint inselati si cei care nici nu înșală, nici nu sint 
inselati (filosofii). 

Adevăratul premergător al naturalismului italian este 
Bernardino Telesio (1508—1588) — în Consenza, lingă 
Neapole. In orașul natal, Telesio întemeiază cea dintii 
academie de cercetare științifică a naturii (Academia tele- 
sianá) care deschide drumul naturalismului Renașterii. 

In ceea ce privește metoda de a cunoaște natura, Tele- 
sio combate silogistica scolastică, care nu este în stare a 
descoperi nimic real, si nu recunoaşte ca mijloc de a cer- 
ceta natura decit experiența simţurilor. Telesio cste un 
strict empirist, fapt care il impiedică de a pretui si valoa- 
rea calcului matematic in explicarea naturii. Cu toate cà 
inceputul era bun, Telesio, cind a fost vorba sà treacà de 
la metodá la sistem, a alunecat intr-o filosofie fantasticá 
a naturii, sprijinită pe cosmologiile vechi grecești (elea- 
tismul), care înfloriseră în antichitate tocmai acolo unde 
filosofa atunci Telesio. 

Lumea este alcătuită din trei grupe de elemente: două 
sînt nemateriale, caldul sau uscatul (soarele), principiul 
mișcării şi al vieţii, şi recele sau umedul (pămintul), 
principiul imobilitátii si al agregării, si, in sfîrşit, un 

principiu pasiv, materiu (corporea moles). Din combinarea 
acestor elemente se nasc toate corpurile, care alcătuiesc 
lumea vizibilă. Sufletul este o materie mai fină si caldă; 
simtirea este răspindită în întreaga natură, asadar materia 
este insufletità (hilozoism). Principiul vieţii este spiritul 
(spiritul vital), o materie subtilă si caldă, care se află in 
singe; este teoria „spiritelor animale“, care va constitui 
un element al fiziologiei lui Bacon si Descartes. Cu toate 
acestea, Telesio recunoaște si existența unui spirit nema- 
terial şi nemuritor. 

În morală, Telesio precede pe Spinoza: tinta actività- 
tii omenești este conservarea de sine. 

Giordano Bruno. Bruno (1548—1600) este cel 
mai de seamá naturalist al Renasterii; in filosofia sa se 
intilnesc noua concepție a naturii a lui Copernic cu avin- 
tul estetic al Renașterii, vrăjită de frumuseţea si armonia 
naturii. In filosofia lui Bruno natura renaste si ea si dc- 
vine idolul vremurilor noi. 

Bruno s-a náscut la Nola, nu departe de Neapole, si 
de timpuriu imbrácá rasa călugărească a dominicanilor, 
acoio unde mai înainte trăise Toma Aquinatul. Trezit 
din toropeala scolasticá de operele lui Telesio, prin care 
cunoaste ideile lui Copernic si Cusanus, azvirle rasa mo- 
nahală, pe cîtă vreme, cu 300 de ani mai înainte, Toma 
trecea peste toate piedicele pentru a rămine în ordinul 
dominicanilor. 

Dànuit şi urmărit de inchizitie, colindă, ca profet en- 
tuziast al noii concepţii si predicator filosofic, Italia, 
Elveţia, Franța (Toulouse si Paris), Anglia, unde petrece 
clipe de tihnă, apoi Germania, unde protestanții il tole- 
rează. Obosit de pribegie, lihnit de foame, se intoarce în 
Italia, atras la Veneţia de un nobil, Mocenigo, care cre- 
dea că va putea învăţa de la Bruno artele oculte. Cînd 
această așteptare îi fu inselatá, „nobilul“ Mocenigo găsi 
nimerit a denunța inchizitiei pe Bruno, chiar în preajma 
plecării acestuia, care și este arestat în noaptea de 22 
mai 1992. | 

Inchiziția venețiană îl predă inchizitiei romane, care il 
aruncă în temniţă, unde rămase şapte ani. Deoarece Bru- 
no n-a voit să se lepede şi de convingerile sale filosofice 

„natura este infinită şi este divină!“ —, după ce re- 
tractase toate atacurile contra bisericii și creștinismului, 
este osindit la moarte, „fără vărsare de singe", adică la 
moartea cea mai cumplită, arderea pe rug. Cind a auzit 

sentința a exclamat: „voi, care rostiti osinda, tremurati 
mai mult decit mine!“ În ziua de 17 februarie, anul 1600, 
Bruno este ars pe rug în „Piaţa florilor“ (Campo dei Fi- 
ori) in Roma, unde astăzi, de la 1889, se află statuia aces- 
tui martir al ideilor noi. 


Operele lui Bruno, scrise parte italieneste, la Londra, 
parte latineste, mai cu seamă în Germania, sint destul de 
numeroase. Cele mai însemnate în italieneste sint: Diaiog 
despre cauza, principiul si Unul, Despre universul infinit 
și lumile, Izgonirea bestiei triumfütoare (aluzie si la sco- 
lasticá), Entuziasmul eroic; in latineste: Despre întreitul 
minim; Despre monadă (unitate), număr si figură P! cte. 

Bruno este un temperament pasionat, de meridional, 
»Nolanul*, cum spunea el, plin de fantezie artistică si 
totuși insetat de adevăr si mai presus de toate de liberta- 
tea de a gindi. Este cel dintii filosof nou, care o rupe pe 
față cu tradiția si merge pînă la jertfa persoanei sale, 
alături de mai puțin insemnatul Lucilio Vanini, care este 


și el ars pe rug din ordinul inchizitiei, la Toulouse, peste 
19 ani (1619). 


Conceptia copernicaná. Miezul: filosofiei 
lui Bruno este entuziasmul delirant pentru concepţia co- 
pernicană a naturii, al cărei apostol devine. Copernic 
dovedise, prin calcule matematice, că simţurile ne înșală 
cînd ne arată că Pămîntul este nemișcat și că este centrul 
lumii, în jurul căruia se ínvirteste cerul, ca o boltă say 
o sferă mărginită. Este drept, Copernic, desi rápise P& 
mintului locul central in univers și-l făcuse o planeiă 
printre celelalte planete, nu izbutise să spargă bolta lu- 
mii şi să-şi piardă privirile în infinitul lumii. Este marele 
merit al lui Bruno de a fi afirmat, sprijinit de Cusanus, 
infinitatea lumii în spatiu si ca număr. Infinite sint lu- 
mile, existente dincolo de lumea mărginită și vizibilă de 
noi, căci spaţiul este infinit si în infinit există nesfirsite 
posibilități. 

Ideea infinitátii lumii este de o însemnătate covirși- 
toare, pe care o simte oricine îndată ce încearcă să gin- 
dească noţiunea de infinit: mai mult, tot mai mult, mereu 
mai mult, infinit mai mult. Simti ametealà, ești copleșit 
de sentimentul sublimului. Ideea infinitátii era radical 
opusă concepției aristotelico-scolastice a mărginirii lumii. 
Dacă Pămîntul se preface într-un grăunte neînsemnat in 
oceanul lumilor, atunci se năruiau toate construcţiile teo- 

logice ridicate pe temeiul credinței în poziția privilegiată 
a Pămintului. Dar mai este încă ceva. 

Scolastica socotea că „cerul“ este de o esenţă mai desă- 
virsitáà decit Pămintul si „lumea sublunară“, cá, prin ur- 
mare, între cer și Pămint există o deosebire de natură si 
de calitate. Bruno socotește că toate punctele din univers 
au acelaşi grad de perfecțiune; asa că Pámintul, deși de- 
vine neinsemnat, dobindeste ceva din desávirsirea aris- 
toteiică a astrelor atirnate în eter. 


Panteism. Cu toate cá si corpurile ceresti si lumi- 
le sint infinite in numár, universul, in esenta lui, este U- 
nul, are la temelie o singurá Substantà, un substrat unic, 
care este insási Divinitatea. Lumea este una fiindcá Dum- 
nezeu este Unul. Universul, adică totalitatea corpurilor 
cerești și lumilor, este unul ca si Dumnezeu, fiindcă 
Dumnezeu este chiar substanţa lumii, este în inima lumii, 
este imanent, nu în afară de ea (transcendent), ca Dum- 
nezeul creștin. Dumnezeu este si materia (virtualitatea 
lumii) si actualitatea, forma, forța care însufleţeşte lumea 
si o mişcă dinăuntru. Negresit că dacă Dumnezeu, infini- 
tul, este în lume, ca substanţa ei, trebuie să urmeze că și 
Universul este infinit. 


Toate lucrurile pe care le vedem, astru, piatră, floare 
etc., sint manifestări particulare ale substantei-dumne- 
zeu, si fiindcá aceastá substantá-divinà, unicà si infinità, 
este viatá, activitate creatoare, in vesnicá prefacere si 
manifestare, Dumnezeu este cauza imanentà creatoare, 
natura náscátoare (natura naturans), cum spuneau chiar 
scolasticii si Averroes, iar lumea este o natură născută 
(natura maturata), ordonată de Dumnezeu, care este si 
cauza finalá, ordonatoare ín vederea unor anume scopuri. 
Duzmmnezeu este dar „cauza, principiul“, substratul unic, 
Fort: primordială din lume. Filosofia lui Bruno este o re- 
lizie naturalistà — panteismul, religie către care, cum 
vom mai vedea, tinde noua știință a naturii, ca fiind sin- 
gurul mijloc de a împăca religia cu știința nouă. 

Dumnezeu este un artist, dar nu un artist deosebit de 
opera sa, ci un artist care se agită chiar în această infini- 
tă operă, universul, a cărui armonie si frumusete se ex- 
plică tocmai fiindcă artistul se află în operă. Tot ce exis- 
tă trăiește prin Dumnezeu, este animat de suflul lui, este 
o expresie a armoniei divine. Chiar dacă, în amănunte, 
descoperim in lume imperfectiuni si suferinţă, privită in 

totalitatea ei lumea este perfectă, este armonică, este un 
izvor de fericire. Panteismul lui Bruno, ca orice panteism, 
este optimist: fericirea precumpănește in lume. 

Cine se cufundă în sînul naturii, uită de sine, de neca- 
zurile de toate zilele, de răutatea „bestiei triumfătoare“. 
Prin iubire ne apropiem de Dumnezeu, ne impàártásim 
din bunurile lui, ne simţim smulsi de o beatitudine fără 
sfirsit. Cel care iubeşte este entuziastul, eroul, este un 
„Jurioso eroico“. 


Monadism. Dar Bruno nu se opreste aici; natura 
era indumnezeità prin panteism, însă cum ràminea cu 
individul, un alt idol al Renasterii si indeobste al spiri- 
tului modern? Trebuia si el salvat, divinizat. În adevăr, 
concepția panteistă a divinităţii-natură sterge manifestă- 
rile individuale ale lumii, făcînd din individ un moment 
trecător, o modificare vremelnică a substantei unice. Acea- 
sta nu se putea, căci ce însemnează Dumnezeu fără indivi- 
dul care il cunoaște și il adoră? De aceea, Bruno, în scrierile 
latinești, socotește individul, unul, monada cao contractie 
alui Dumnezeu; în individ se rezumă, ca într-un germene, 
intreaga divinitate, el este o oglindă a universului dum- 
nezeiesc. Dumnezeu este infinitul mare (maximum), indi- 
vidul este infinitul mic (minimum). Individualitatea do- 
bindeste un înțeles nou, ea este elementul lumii: univer- 
sul este alcătuit dintr-un număr nesfirsit de individuali- 
tăți, infinit de mici (minima), care se înfățișează in 
„intreita“ formă de puncte matematice, puncte materiale 
(atomi) si puncte metafizice, esențe reale, monadele, ato- 
mi spirituali, centre de forţă sufletească, asemănătoare cu 
sufletul nostru. Astfel, Individualitatea omenească se 
diviniza si ea. Puterea universală se incheagà într-un nu- 
măr infinit de „puncte metafizice“, indivizibile, monade, 
de aceeaşi natură ca sufletul din noi. Universul este alcă- 
tuit din suflete. 

În fiecare monadă Dumnezeu este întreg, fiecare 
monadă oglindește lumea într-un fel unic; sufletul este o 
monadă nepieritoare, iar Dumnezeu este monada mona- 
delor. 

Prin concepţia panteistă, Bruno anunţă pe Spinoza, 
care, după părerea unora, a cunoscut in tineretea sa ope- 
rele „Nolanului“; prin monadism, Bruno face legătura 
intre Cusanus si marele filosof german din secolul el 
XVII-lea, Leibniz. 

Tommaso Campanella. Campanella (1568— 
1639), născut în Calabria (sudul Italiei), ca si Telesio, domi- 
nican si poet ca si Bruno, a avut o viaţă plină de peri- 
petii dramatice, a stat în inchisoare vreo 27 de ani, nu 
numai din cauza ideilor sale teologice prea indràznete, ci 
si pentru faptul de a fi luat parte la o conjurație „comu- 
nistá^ împotriva stápinirii spaniole din regatul Neapole. 
Izbutind să scape din închisoare, cu sufletul încă neinfrint, 
se refugiază la Paris, unde, protejat de cardinalul Richelieu, 
își sfirseste în tihnă viaţa sa agitată. 

Teoria cunoștinței si metafizica. Pentru 
a găsi un principiu filosofic si teologic absolut sigur, tre- 
buie să învingem îndoiala (scepticismul). E un punct de 
plecare, ce se aseamănă cu acela al lui Descartes, probabil 
inriurit de ideile lui Campanella, care era adăpostit atunci 
la Paris, cu toate că opera capitală a lui Campanella, 
Metafizica, apare la un an (1638) după Discursul despre 
metodă (1637) al lui Descartes. 

Campanella găseşte, ca și Descartes, că realitate mai 
presus de orice îndoială nu au decit stările sufleteşti, ceea 
ce se petrece in conştiinţă. Sigure sint numai conștiința 
mea şi ceea ce se petrece în conştiinţă, adică felul de 
oglindire a lucrurilor externe în noi, ideile sau reprezen- 
tările noastre. „A percepe este a cunoaşte“ si „a fi este 
a fi cunoscut“ deci sigur există numai ceea ce prindem 
in conștiință prin „simțul interior", nu ceea ce pare a fi 
in afară de noi si este prins prin „simţul extern“. Exis- 
tenta mea și a stărilor interne sint absolut sigure. 

Ce descoperă în mine simţul intern? Trei facultăți 
tundamentale: putere (potestas), cunoștință (sapientia) si 
voință sau iubire (voluntas, amor). Dar în același timp eu 
sint conștient cá aceste facultăţi sint mărginite, imper- 
fecte, au în ele un fel de neexistenţă, care se exprimă 
prin alte trei facultăţi: lipsă de putere, ignorantà și ură. 
Insă eu, care sint imperfect în facultăţile mele, concep 
totuși existența necesară a unei fiinte supreme, Dumnezeu, 
care posedă aceste facultăţi într-un grad suprem de per- 
fectiune: atotputernicie (omnipotenţă), înțelepciune infinită 
şi iubire infinită, fără nici o umbră de neexistenţă de 
principii opuse. 

Dar atunci nu am oare dreptul să gindesc că toate 
lucrurile create de Dumnezeu, în atotputernicia lui, po- 
sedă, în deosebite grade și nuanţe, acele facultăți care, 
de aceea, devin „primalităţile“, „proprincipiile“ univer- 

sului? Prin putere lucrul există, prin înțelepciune el este 
ordonat, prin. iubire el intră în legătură cu toate celelalte. 
De asemenea, Dumnezeu a voit lumea prin iubire, prin 
înțelepciune a ordonat-o, prin putere a creat-o. În lume, 
totul este insufletit, simte, voiește, gîndeşte, totul gráieste 
despre existenţa lui Dumnezeu, concepţie panpsthistă 
(pan = pretutindeni, psyche = suflet) sau hilozoistă, in- 
spirată de Telesio. 

Cetatea Soarelui. Din convingerile sale meta- 
fizice, Campanella scoate o interesantă eiică, dar și o în- 
drázneatà concepţie despre stat, care, sub forma ce i-a 
dat-o mai tirziu, pare un pas inapoi, o glorificare a dic- 
taturii Papalității, o reinviere a teocratiei medievale. 

Precum fiecare corp ceresc are o indoità miscare, in 
jurul sáu si în jurul Soarelui, potrivit concepției coper- 
nicane, din care Campanella se inspiră, tot astfel orice 
om are o názuintà de a se conserva pe sine (egoismul) si 
alta de sacrificiu pentru alții (iubirea, altruismul). 

Pe temeiul concepţiei sale despre natura omului, Cam- 
panella scrie, in tinereţea sa, pe cînd se afla închis, o se- 
ducátoare utopie socialistă, inspirată de Platon si Morus, 
numită Cetatea Soarelui (Civitas Solis) in care schiteazà 
planul unui stat ideal, fără proprietate si fără familie — 
se cunoaște conspiratorul „comunisti! —, în care fericirea 
individului se confundă cu fericirea obştească. 

Statul este așezat departe de lume, pe o insulă, avind 
clădiri concentrice, corespunzătoare celor trei „primali- 
tăți“, în mijloc cu un templu uriaş al luminii, al Soarelui, 
și fiind condus de o preotime filosofică si științifică. In 
acest stat, invátámintul este intuitiv, nu din cărţi, asa 
cum visau toți filosofii Renașterii. - 

Mai tîrziu, într-o operă mai realistă, Monarhia spaniolă, 
combate pe Machiavelli, dușmanul supremației bisericii 
și partizanul statului naţional, și reclamă întocmirea unei 
monarhii universale, condusă de regele Spaniei și subor- 
donată puterii supreme și absolute a Papei. 

i) REFORMA SI MISTICA PROTESTANTĂ. Năzuinţa 
de liberare a epocii critice si de trecere la lumea nouă 
nu se manifestă numai pe tărîm științific si artistic, ci şi 
pe tărîm religios, poate încă mai însemnat și cu mai mult 
răsunet, deoarece cuprindea nu numai pe intelectualii ra- 
finati, ci și masa mare a poporului. 

Catolicismul se afla in decadentà, stare pe care ingisi 
conducátorii catolici o simteau si incercau in zadar de a-i 

pune stavilă printr-o grabnică îndreptare; spiritul viu al 
religiei fusese înlocuit de un ritual mecanic, exterior si 
formalist. Iertarea păcatelor ajunsese a fi traficatà de bi- 
serică după un anume tarif, prin celebrele „indulgențe“: 
suma de bani cerută de biserică era în proporţie directă 
cu greutatea păcatului. 

Nemulțumirea poporului față de corps bisericii era 
mai puternicá in Germania, unde sentimentul religios fu- 
sese ținut treaz de misticismul popular din Școala lui 
Eckart. De aceea, din Germanià porneste in secolul al 
XVI-lea mișcarea de ,,protestare* sau de reformă religi- 
oasá, avind în fruntea ei pe un energic fiu al poporului 
— Luther (1483— 1546). Cam in acelasi timp, reforma iz- 
bucneste si in Elveţia, la Zürich, cu Zwingli (1484—1531), 
și la Geneva, cu Calvin (1509—1564). 

Luther găseşte terenul „protestant“ pregătit de mis- 
ticii germani: nevoia unei credinţe vii, personale, în afară 
de formalismul tiranic catolic. Pámintul era arat, Luther 
a aruncat sáminta, care a dat roade atit de bogate, încât 
a dus lao spărtură definitivă în unitatea si universalitatea 
(catolicismul) Bisericii. Negresit că fără pregătirea uma- 
nismului, a liberárii cugetelor prin cultul antichităţii, 
misticismul singur n-ar fi putut duce la o eliberare reli- 
gioasă. Dar, odată ce secretele naturii începuseră a fi 
dezvăluite, de ce să rămînă ascunse și înăbușite tainele 
sufletului și ale credinţei? 

Reforma înlătură din creștinism toate dogmele ce i 
s-au adăugat după conciliul de la Niceea (325) și nu păs- 
trează decît Biblia, „Cuvîntul Domnului“, pe care Luther 
o traduce în limba poporului, scrisorile lui Pavel, ideile 
apostolilor si ale părinţilor bisericii, îndeosebi ale lui 
Augustin. Reforma este dar o „renaștere“ a crestinismu- 
lui, o întoarcere la izvoarele primitive, apostolice, socotite 
mai adevărate decît pedantele si despoticele dogme cato- 
lice. Această reinviere a creștinismului primitiv a pro- 
vocat cercetarea documentelor creștine primitive, a dus 
la un avînt al studiului ebraicei, în sfîrșit la o adevărată 
cercetare științifică a „originilor creștinismului“, asa cum 
vedem pînă astăzi în teologia protestantă. 

Pentru Luther, Papa era un „Antichrist“, iar Aristotel 
„apărătorul fără Dumnezeu al papistaşilor“. 

Spiritul Reformei nu poate fi priceput decit în con- 
trastul sáu ireductibil faţă de spiritul catolicismului. Bi- 
serica catolică canalizase credința în anume cadre și 

ajunsese a identifica creştinismul cu catolicismul. A crede 
era totuna cu a fi supus bisericii, adică a-i aduce servicii 
numai prin fapte, prin „opere“, independent de cuget si 
conștiință, si a recunoaște necondiţionat ierarhia si auto- 
ritatea bisericească, în frunte cu papa. Ceea ce interesa 
biserica era numai expresia externă rituală a credinței: 
ascultarea de dogme și de poruncile ei, ceea ce era echi- 


valent cu ascultarea faţă de cei ce păzeau dogmele si dă- 
deau poruncile. 


Reforma cere numai „credință“ personală, căci numai 
prin credință individul se poate mîntui, independent de 
„faptele“ sale si de împlinirea poruncilor bisericii. Si 
dacă împlinirea poruncilor si ascultarea de dogme nu mai 
erau căile sigure ale mintuirii, atunci nici acei care păs- 
trau dogmele, dau porunci si oficiau slujba de implorare 
a lui Dumnezeu nu mai aveau nici un rost. Omul se putea 
mintui numai prin credinţă personală, fără ajutorul bise- 
ricii atotputernice ce uzurpase locul cuvenit numai lui 
Dumnezeu si lui lisus. Dar pentru protestanți mintuirea 
prin credinţă personală nu era însăși „opera“ omului, 
căci omul este „predestinat“ numai a păcătui, teorie au- 
gustiniană, primită de protestanți si înfățișată sobru de 
Calvin, ci numai prin harul neașteptat si nepătruns al lui 
Dumnezeu. 

Reforma are un caracter de misticism si de individua- 
lism, căci credinţa vie nu poate dăinui fără libertatea in- 
dividuală; „nimeni nu trebuie să fie silit a crede“, rostea 
Luther. Nu fapta bună face pe om bun, ci omul bun, in 
adincul conștiinței sale, face ca fapta să fie bună. Omul 
trebuie să iubească pe Dumnezeu „în zadar“, dezinteresat, 
fără egoism, fără să se gîndească la răsplata viitoare. 

Reforma cere libertatea de credinţă a individului, dar 
o realizează cu sacrificarea raţiunii sau cel puţin cu subor- 
donarea ei credinței, ceea ce ne explică disprețul pe 
care Luther îl avea pentru avîntul științific al Renașterii 
și îndeosebi ostilitatea lui contra concepţiei copernicane. 
Cu toate acestea, Reforma este un însemnat progres spi- 
ritual, însă mai mult un progres individual; ea n-ar fi 
devenit o putere istorică, cu o mare înriurire asupra po- 
poarelor care au imbrátisat-o (Scandinavia, Olanda, Anglia, 
în parte Franţa), dacă n-ar fi dus la alcătuirea unei noi 
biserici, care fatal trebuia să renunţe la spiritul indivi- 
dualist de la inceput. 

Acest lucru s-a si intimplat cînd Luther, cu ajutorul 
puterii prinților germani, transformă Reforma într-o nouă 
biserică, cu pastori si cu dogme ce trebuiesc crezute si ne- 
discutate. Cu Reforma se intimplá, așadar, același lucru 
ca si cu creștinismul primitiv. | | 

Această prefacere nu putea avea loc fără ajutorul fi- 
losofiei, de la care si Reforma aștepta injghebarea unei 
noi teologii. Scolasticizarea Reformei este opera tovară- 
sului si prietenului lui Luther, Melanchton, care, dintre 
toti filosofii, se adresează tot lui Aristotel, însă unui Aris- 
totel curăţat de tălmăcirile catolice de către umanism. 
Insuși Luther recunoaște nevoia de a studia pe Aristotel, 
dar fără comentariile scolastice. Melanchton, numit si 
„preceptorul Germaniei“, nu era un ginditor original, ci 
un erudit, un umanist cu bun simt si cu geniu pedagogic, 
care a fost in stare a pune temelia unei teologii protes- 
tante, in întocmirea căreia el folosește, pe lingă elemen- 
tele aristotelice, si elemente platonice, stoice, ebraice. 
Astfel se împrăștie în universităţile germane o nouă sco- 
lastică — aristotelismul protestant. 

Misticismul protestant. În timpul cel mai 
scurt, Reforma si scolastica protestantă devin tot atit de 
netolerante si de formaliste ca si catolicismul cu scolastica 
sa. Totuși in poporul german puterile dezlàntuite de mis- 
ticism si de Reformá nu pot fi inábusite de noul forma- 
lism despotic, ci stáruiesc a se agita si a provoca un nou 
„protest“ contra proaspetei scolastici. 

Astfel apare o mistică protestantă, o teologie liberă, 
o teosofie care este și cea mai însemnată producţie filoso- 
fică a Germaniei în epoca de trecere. Noua mistică pro- 
testantă ajunge, între altele, la încheieri apropiate de fi- 
losofia juridică: toleranţă si neutralitatea statului in ches- 
tiune de credință. Religia este o chestiune personală, in- 
dividul poate intra în legătură nemijlocită cu Dumnezeu, 
fără mijlocirea pastorală, a preoţilor protestanți. 

Pe cîtă vreme filosofii naturalisti ai Renașterii italiene 
purced de la natură, pe care o iubesc cu un entuziasm Op- 
timist, ca o operá de artă, mistica protestantă purcede de 
la Suflet și de la interesele etico-religioase ale omului si 
priveşte cu dușmănie natura, pe care o socotește ca izvorul 
păcatului și piedica mintuirii sufletului. 

Misticii protestanți sînt Walentin Weigel (1533—1594), 
Gaspar Schwenkfeldt (mort la 1561), Sebastian Franck 
(1499—1542), dar cel mai însemnat este Jacob Böhme. 

Jacob Bóhme. Mistica lui Bóhme (1575—1624), 
numit si ,philosophus teutonicus*, este un amestec de 
religiozitate protestantă si de năzăriri fantastico-natura- 
liste, pe care le putem numi fără păcat o „halucinație 
metafizică“, 

Elementele realiste sint înăbușite de simboluri mis- 
tice, asemănătoare cu acelea ale gnosticilor creștini din 
veacul a] II-lea. Böhme are însă meritul pe care nu-l are 
un Bacon, de a primi concepţia copernicană, iar dintre 
sistemele filosofice ale Renaşterii se apropie de acela al 
teosefului si alchimistului Paracelsus, ale cărui idei erau 
împrăștiate în toată Germania, prin broşuri, de către lu- 
crători, între care se afla și Bohme, ca lucrător cizmar. 

Născut lingă Gorlitz, Bóhme, după ce colindă Germania, 
se stabilește în oraşul natal, ca maistru cizmar şi mul- 
tumit tată de familie. Cind iată că acest fervent cititor 
al Bibliei şi admirator al lui Luther, Schwenkfeldt si Pa- 
racelsus se hotărăște într-o bună zi a publica meditatiile 
sale şi astfel apare Aurora, lucrarea sa de căpetenie, care 
a făcut vilvă si i-a atras persecuțiile drept-credinciosilor 
protestanți. 

Chestiunea de la care porneşte B5hme este nevoia 
protestantă a mintuirii sufletului de păcatul sau de răul 
născut odată cu lumea materială, a „cărnii“. Dar această 
lume este creaţia lui Dumnezeu si Dumnezeu este în ea, 
zice acest panteist mistic. Atunci cum se face că există 
răul în lume, rău pe care am văzut că protestanții îl sub- 
liniază din nou? Scolastica creștină lămurise răul ca ceva 
negativ, ca neexistentà, ca o lipsă; Böhme îl socotește ca 
ceva real, pozitiv, puternic, de neinláturat. Așadar, pro- 
blema ráminea: dacă lumea există prin Dumnezeul bun, 
de unde răul, păcatul în lume? Nu este o atingere a per- 
fectiunii divine? 

La această întrebare, Bóhme dá un răspuns original, 
care va fi reluat de unii filosofi germani din secolul al 
XIX-lea (Schelling si Şcoala sa) Răul se află chiar in 
sinul lui Dumnezeu, ca un moment necesar al esenței di- 
vine; în Dumnezeu stau alăturea binele şi răul, ca două 
elemente primordiale si connaturale. Contrazicerea, dua- 
lismul stă ascuns în sînul lui Dumnezeu, care este o „ar- 
monie a contrastelor“ (Cusanus). În Dumnezeu și, mai 
mult, în toate lucrurile care purced din el se află un ca 
si un nu, un principiu al iubirii si un principiu al miniei, 
focul care uneşte și focul care separă, raiul și iadul. Deci, 

Dumnezeu este în Tot, în natura care îl reflectează, dar 
mai cu seamă în adincul sufletului omenesc: cerul nu 
este sus, ci în noi, precum iadul nu este în jos, ci tot în 
noi. 

Contrastul lăuntric este necesar genezei divine si a 
lumii, căci numai în opoziţie cu întunericul străluceşte 
lumina. Dumnezeu la început este Unul, fără nici o deo- 
sebire, de aceea este totuna cu „Nimicul“, misterul, dar 
e] devine posibil în clipa cînd apare în el dorul de a de- 
veni „Ceva“. Din acest moment apare contrastul în sînul 
divinității și totodată celelalte deosebiri: trinitatea, îngerii 
(Mihael, Lucifer, Uriel) cele 7 forme ale lumii, în sfîrşit 
lumea corporală, în spaţiu şi timp, aceasta din pricina că- 
derii lui Lucifer, cel mai frumos înger. În Lucifer, în iadul 
lumii pămîntești, se adună tot răul, iar în Dumnezeu ră- 
mine iubirea pură. De aceea, trebuie să căutăm să ne în- 
toarcem la Dumnezeu printr-o iluminatie extaticá, asa 
cum de altfel visau toti misticii. 

Caracterul acestui misticism protestant este exaltarea 
puterii sufletului, a vieţii interioare; cunoașterea de sine 
duce la cunoașterea lui Dumnezeu și a lumii. Acest ca- 
racter este, de altfel, comun întregii filosofii moderne, 
dar sub forma mistică va rămîne pînă astăzi o însușire a 
gindirii germane. După Bóhme Germania cade pradă celei 
mai cumplite mizerii din pricina războiului religios de 30 
de ani (1618—1648) și nu mai produce nici un ginditor 
original pînă la Leibniz, către sfîrșitul veacului al XVII-lea. 

j STEGARUL FILOSOFIEI NOI — FRANCIS 
BACON. Viaţa lui Bacon (1561—1626) este un amestec rar 
de glorie științifică si nenorocită ambiţie politică. Născut 
la St. Albans, aproape de Londra, studiază la Cambridge 
scolastica, care i] dezgustà, apoi dreptul la Institutul ju- 
ridic din Gray's Inn, in vremea cînd Bruno se afla la 
Londra. Hártuitá de dorul de a reforma stiinta si de a juca 
un însemnat rol politic, această sclipitoare inteligență 
încearcă în zadar de a se ridica în vremea, atit de glo- 
rioasă pentru Anglia, a reginei Elisabeta. Sub urmaşul 
acesteia, slabul si înfumuratul Iacob I, Bacon suie verti- 
ginos treptele tuturor slujbelor si demnitátilor politice si 
atinge culmea cînd e numit „lord cancelar“, la 1618. Ri- 
sipitor si dornic de lux, Bacon nu are rezistența morală 
de a se opune corupţiei generale, ci se lasă molipsit de ea. 
Invinuit de a fi luat mită în calitate de judecător si in- 
fierat ca trădător al proteguitorului său, sub Elisabeta con- 

tele Essex, Bacon este tirit de dușmanii politici intr-un 
proces politic în realitate, de corupţie în aparență, și are 
nenorocirea de a fi osindit la 3 mai 1621. Lordul cancelar 
filosof se rostogoleste pentru totdeauna din înălțimile la 
care ajunsese. Adevărul istoric este cà Bacon s-a jertfit 
pentru a scăpa pe regele său, care mai apoi l-a pensionat 
și l-a reintegrat în Parlament. După catastrofa din 1621, 
Bacon mai trăiește Încă 5 ani, retras si inchinat cercetă- 
rilor științifice. 

Învinuirile aduse vieţii sale, mai cu seamă de către 
istoricul englez Macaulay, sînt exagerate: Bacon n-a fost 
un criminal, dar n-a fost nici un caracter; și n-a fost un 
caracter, poate pentru motivul că în acea vreme de co- 
ruptie un caracter n-ar fi putut ajunge nicăieri si, vai, 
Bacon voia să „ajungă“ să joace un rol politic. De ase- 
menea, este exagerată în direcţie opusă caracterizarea fi- 
losofică a lui Bacon: că el ar fi „întemeietorul“ filosofiei 
moderne. Cercetarea mai de aproape a operelor baconiene 
-a fixat un loc mai modest, dar destul de glorios: Bacon 
este puntea de aur între Renaștere si filosofia modernă. 


Bacon este și el una din acele naturi problematice ale 
Renașterii, a căror originalitate se bizuie mai mult pe 
pretenţii si fraze decit pe realizări. E] rivneste înfăptuirea 
unei „mari restaurări“ științifice, cu un program vast, 
mai presus de puterile sale, pe care nu-l execută decit 
fragmentar și cu contradicții lăuntrice. Apoi nu trebuie 
să uităm că acest contemporan al lui Campanella si al lui 
Galilei socotește concepția copernicană, comună tuturor 
ginditorilor noi, drept o utopie matematică, o eroare, iar 
aplicarea matematicilor la experienţă drept o speculație 
fără nici un rezultat. Aceasta nu-l împiedică a crede că 
știința incepe de-abia cu el, cu toate că „știința“ lui este 
bogată în elemente scolastice, părăsite de multi din con- 
temporanii săi. 

Dar marele merit al lui Bacon este de a fi afirmat, in 
mod conștient, necesitatea reformei metodelor ştiinţei na- 
turii, pentru a ajunge la rezultate sigure în această 
știință. Această metodă este experiența, cercetarea voită, 
metodică a naturii prin simțuri, a faptelor, opusă discu- 
tillor verbale si de noţiuni, fără rezultat practic, ale sco- 
lasticii. Nimeni n-a dezvăluit mai elocvent decit el scăde- 
rile metodei dialectice, deductive, verbaliste a aristotelis- 
mului 122. 

Cu toate acestea, acest preot al experienței n-a expe- 
rimentat aproape deloc în viaţa sa, pare un diletant si un 
retor, iar procedeele sale experimentale nu mai sint si 
poate nici n-au fost vreodată procedeele științei moderne 
experimentale. Totuși, Bacon poate fi privit ca inspirato- 
rul direcţiei empiriste engleze, direcţie care decurge din 
nominalismul lui Occam, apărut cu vreo 300 de ani ina- 
inte de Bacon. 


Opera sa atotcuprinzătoare poartă titlul de Marea 
Restauratie (Instauratio Magna), rămasă neterminată, nu- 
mai cu două părţi mai dezvoltate: Noul Organon, opus 
„Organon-ului“ aristotelic, cea mai completă scriere, si 
Despre valoarea si progresul științelor (De dignitate et 
augmentis scientiarum). La acestea se adaugă o utopie 
socială, de asemenea necompletă, Noua Atlantidă, în care 
trimbiteazà ce revoluţii culturale putem aștepta de la 
aplicarea tehnică a cunoștințelor științifice. 


Utilitarismul științific. Bacon este adver- 
sarul neobosit al științei scolastice, ingimfatà, dar stearpă 
in disprețul sáu pentru realitatea sensibilă, si care își 
închipuia că natura poate fi „anticipată“ în minte numai 
cu ajutorul práfuitelor cărţi si a ideilor plásmuite de in- 
teligentà, fără ajutorul simţurilor. O asemenea știință era 
bună pentru a nutri discuțiile de catedră ale „doctorilor“, 
nu pentru viaţa omenească. Valoarea ştiinţei trebuie să 
stea în folosul practic, tehnic ce-l poate avea omul de pe 
urma ei; ştiinţa trebuie să fie activă, nu contemplativă, 
iar teoria trebuie să fie subordonată intereselor practice 
ale omului. Invențiile tehnice ale vremii sale începuseră 
să schimbe fata lumii si să întocmească o nouă cultură, 
o cultură omenească, „stăpînirea omului“. „Știința este 
putere“, rostea el. „Atita putem, cit știm“; ştiinţa trebuie 
să fie inventivă, iar invenţia trebuie să fie fructul știin- 
tei, nu al intimplárii, cum a fost piná acum. 

Stiinta trebuie să fie o forță a omului pentru stüpini- 
rea naturii, stiinta trebuie să fie scoasă din celulele SCO- 
lior si aruncată ín víltoarea lumii. Aici se vede bine 
temperamentul lui Bacon, activ şi întors cu fata spre agi- 
taţiile practice ale vieţii. 


Așadar, știința trebuie să fie inventivă, omul de stiin- 
tà un Prometeu, iar invenţia trebuie să pornească de la 
cunoașterea faptelor, a naturii, prin „interpretarea“ lor 
obiectivă. 


Pentru ca-stiinta să folosească omului, trebuie să ve- 
dem: 1. care este domeniul, „globul intelectual“ al stiin- 
telor; 2. care sint piedicile științei, idolii ingelátori; 3. care 
este metoda stiintificá, inductia; 4. care sint rezultatele 
cercetárii, adevárurile stiintifice. 

Clasificarea stiintelor. Bacon este cel din- 
tii ginditor mai nou care, in ambitia sa de a distruge 
vechea știință si a pune temelia unei științe noi, simte 
nevoia de a da o nouă împărţire a științelor, după obiec- 
tele lor. Bacon împarte obiectele științelor avînd drept 
criteriu al diviziunii forțele noastre sufleteşti: memoria 
este temelia istoriei; imaginatia este temelia poeziei, care 
după el ar fi o știință; intelectul este fundamentul filoso- 
fiei, care este, după el, ştiinţa universală. 

Obiectul filosofiei este întreit: Dumnezeu, natura și 
omul. De aici urmează că obiectul „teologiei“ este inacce- 
sibil inteligenței, ci numai credinței si revelatiei (indoitul 
adevăr). Totuși, el a rostit că puţină știință ne îndepăr- 
tează de religie, iar multă știință ne apropie. 

Filosofia naturii se subîmparte în două: fizica, care se 
ocupă de cauzele eficiente și materiale (ca şi scolastica), 
si exclude cauzele finale ca pe niște „fecioare sterpe“, si 
metafizica, care reintroneazá cauzele finale, adică cerce- 
tarea scopurilor urmárite de naturá, deoarece lumea mu 
poate fi privită ca o mașină oarbă, necălăuzită de o Pro- 
videntá. 

Viecăreia din aceste stiinte „speculative“ îi corespunde 
o știință aplicată sau „operativă“: fizica are mecaniea, 
întocmirea materiei în vederea folosului omului; metafi- 
zica are magia sau arta de a influenţa și a utiliza forţele 
ascunse de simpatie si antipatie care cáláuzesc procesele 
naturii. Aici se vede cit de departe este Bacon de rostul 
modern al ştiinţei naturii; el împărtășește încă idealul 
vrăjitorilor si alchimistilor Renașterii. 

În fizică, ca un adevărat nominalist, recunoaște ca 
punct de plecare cercetarea faptelor si „interpretarea“ 
lor, pentru a descoperi legea de apariție a faptelor. Omul 
nu trebuie să potrivească natura după spiritul său, s-o 
anticipeze, s-o deformeze, ci trebuie să-și lărgească spi- 
ritul pentru- ca acesta să oglindească natura în mod pasiv, 
fără ca să-i adauge nimic. Dar pentru a ajunge să inre- 
gistrăm exact ceea ce „natura dictează“, trebuie să inlá- 
turăm un număr de prejudecăţi din noi, care deformează 

impresiile primite de la natură, prejudecăți numite de 
Bacon „idoli“ (falsi dumnezei, imagini înșelătoare). 

Idolii. Așadar, izvorul erorilor este „interpretarea“ 
naturii prin om, prin prejudecățile lui, iar izvorul adevă- 
rului este „interpretarea“ naturii prin natură. Dacă toate 
erorile decurg din om, vom avea mai întîi două feluri de 
erori, după cum privim omul, ca o făptură biologică (un 
animal) sau ca o făptură socială.. Fiecare din aceste două 
erori se subimparte în două, după cum considerăm omul- 
animal, ca individ sau ca reprezentant al speciei, iar omul 
membru al societății, ca întors spre trecut și robit de tra- 
ditii, sau întors spre prezent si influenţat de prejudecățile 
limbajului. Avem dar patru idoli, cărora Bacon, cu imagi- 
natia sa vie, înrudită cu aceea a contemporanului său 
Shakespeare, le dă nurne pitorești: 

a) „Idolii tribului“ (idola tribus) sint greșelile câre iz- 
vorăsc din constituţia specifică a omului; de pildă, antro- 
pomorfismul (tendința de a interpreta natura prin asemă- 
nare cu omul), finalitatea (tendința de a căuta scopuri în 
activitatea naturii ca în activitatea omului) etc. 

b) „Idolii cavernei* (idola specus), aluzie la o compa- 
ratie a lui Platon, sint greselile ce decurg din constitutia 
individualá a omului; bunáoará, acele tainice preferinte 
personale care stau pitite in adincul sufletului, ca într-o 
„peşteră“, si care inriuresc părerile noastre. 

e) „Idolii tîrgului“ (idola fori) sint greșelile omului 
social, indreptat spre prezent, erori care decurg din rela- 
tiile zilnice (parcă de tirg) ale omului, asa cum avem, 
bunăoară, in deosebitele înţelesuri ale aceluiași cuvînt. 
Nu circulă cuvintul din gură în gură, întocmai ca moneda 
din pungă in pungă? 

d) „Idolii teatrului“ (idola theatri) destul de primej- 
diosi, sint greșelile provenite din respectul faţă de tradiţie, 
moștenite de la trecut; bunăoară, respectul pentru unele 
filosofii (de pildă, a lui Aristotel) care, bune în trecut, 
devin ca niște piese de teatru; ca ceva artificial cînd sint 
mutate în prezent. 

Dintre toti idolii, cei mai greu de dezrădăcinat sint 
acei ai „tribului“, căci, fiind sáditi în natura omenească, 
sint comuni tuturor; apoi vin idolii teatrului, respectul 
față de trecut și față de concepţiile sancţionate de el. 

Inductia baconiană. Odată înlăturate sau, cel 
puţin, descoperite aceste patru izvoare de iluzii sau de 
interpretări greșite, prin prisma subiectivă a omului, 


229 


ştiinţa poate deveni o „oglindă a adevărului“ (veritatis 
imago), a realităţii. Cunostinta este o „imagine“ a reali- 
tátii dacă porneşte de la înregistrarea exactă a faptelor, 
prin observație și experiență, pentru a se ridica treptat 
și cu prudenţă la adevăruri generale, procedeu care în 
logică se numeşte inductie. Ideea nu este nouă, am întil- 
nit-o la Telesio, Campanella, Montaigne, Sanchez etc., dar 
Bacon ii dă o atenţie unică, susținută de o elocintà cu- 
ceritoare. Totuşi, el alunecă în diletantism, căci nu pre- 
tuieste  insemnătatea calculului matematic in fixarea 
obiectivă a cercetărilor experimentale, așa cum a procedat 
un Galilei, adevăratul întemeietor al metodei experimen- 
tale moderne. 

Știința începe prin adunarea de fapte, dar nu se poate 
opri, asemenea furnicii, la o simplă adunare de fapte 
haotice, însă nici nu poate construi, ca scolastica, legile 
lucrurilor, dispretuind faptele si scotind acele legi numai 
din inteligenţă, asemenea păianjenului, care scoate pinza 
din sine, ci selectează faptele, le interpretează prin in- 
teligentá, fără a le deforma, urmărește „căsătoria legitimă 
dintre sensibilitate şi inteligenţă“. 

Știința nu este dar o adunare empirică de fapte, nici 
o simplă construcţie a realității prin idei și cu ajutorul 
silogismului aristotelico-scolastic, ci este o alegere me- 
todică de fapte, pentru a descoperi legile, sau formele 
esenţiale, asemenea albinei care preface nectarul florilor 
in delicioasa miere. 

De aceea, pentru a ne ridica metodic de la fapte la 
cauzele lor generale, ceea ce este chiar definiţia inductiei, 
trebuie să întocmim mai întîi tabele sinoptice, in care să 
se vadă, bunăoară în fenomenul „căldurii“, de care se 
ocupă Bacon în Noul Organon: 1. cazurile, „instanţele“ 
pozitive sau de prezență a fenomenului căutat; 2. instan- 
tele de variație, unde fenomenul căutat variază cu schini- 
barea împrejurărilor; 3. mai cu seamă, instantele negative 
sau cazurile unde nu întîlnim fenomenul căutat, desi ar 
trebui să fie. Acestea sint cele mai însemnate, căci ele 
exclud prin critică orice explicare pripită. După aceea 
urmează „culesul viilor“ sau căutarea elementului con- 
stant în acele instante, element care va fi prezent tot- 
deauna cînd fenomenul va exista si care, drept urmare, 
poate fi socotit cauza lui elicientă. 

Inductia aristotelică era o „simplă enumerare“ a tu- 
turor cazurilor de prezenţă, de la care apoi se ridica 

brusc la deseoperirea cauzei si de aceea se putea insela. 
Induciia baconianá pornește si ea de la enumerarea tu- 
turor cazurilor, dar fiindcă bănuiește cá enumerarea tu- 
turor cazurilor e imposibilă se adresează „instanţelor 
negative“, ca unui tribunal suprem al criticii si al indoie- 
lii, care elimină orice interpretare bruscă si pripită. In- 
ductia baconiană se ridică așadar, treptat si prudent, la 
adevăruri generale, după ce a ţinut seamă de cazurile 
negative, de care Aristotel nu tinea seama si după ce, în 
sfîrşit, a ţinut seamă si de instanțele prerogative, adică 
de acele fapte luminoase care au, oarecum, privilegiul de 
a dezvălui numai prin ele, uneori numai printr-una sin- 


gură (experiența crucială) adevărata cauză a fenomenului 
cercetat. 


Descoperirea „formelor“. Cită vreme Bacon 
se mulțumește a nega știința trecutului este admirabil; 
slăbiciunea lui apare în partea pozitivă, adică atunci cind 
voiește a arăta care este rezultatul urmărit de inductie. 
Aici se vede cit de robit este el de știința rationalistà 
scolastică, de tradiţia de care credea cá a scăpat. 

Ne-am aștepta ca rezultatul inducției să fie stabilirea 
unei legi obiective şi experimentale, pe cînd, de fapt, este 
o teorie arbitrară, prea puţin nouă, in care apelează la 
idolii distruși mai înainte. „A ști într-adevăr, înseamnă 
a sti prin cauze“, zice Bacon cu drept cuvînt. Dar ce 
intelege el prin cauze naturale? Un fenomen general pe 
care oricine să-l poată observa? Nu, ci cauzele naturale 
sint „formele“ substanţiale, „naturile simple“, anume 
„calităţi“ care constituie „esența“ unei categorii de lu- 
cruri. Cu toate că Bacon se apropie de atomismul lui 
Democrit, după care procesele naturii se reduc la mişcări 
de molecule si atomi, totuși el nu se mulţumeşte cu atit, 
ci caută esentele, formele, calitățile lucrurilor, care sim- 
patizează între ele antropomorfic; de pildă, caldul, recele, 
uscatul, umedul, „calitatea de a fi aur“ etc. 


Concepţia baconiană a naturii este calitativă, ca a sco- 
lasticilor; de aceea, nu putea ajunge la nici un rezultat 
practic, nu este concepția cantitativă, mecanică, caracte- 
ristică pentru ştiinţa modernă. Nu ne mai miră dacă el 
încoronează cercetările asupra naturii cu practica magiei, . 
a artei de a porunci prin formule secrete puterilor oculte 
ale naturii. 

XIII. De la Descartes la Kant 


a) MINUNEA ȘTIINȚEI MODERNE. Furtuna dezlăn- 
tuitá de Renaștere începuse a se potoli. Scopul ei era atins: 
infrinsese sau cel puţin îngrădise şi discreditase tirania 
scolasticii, liberase gîndirea, raţiunea din, mrejmele unei 
teologii care se înstrăinase de interesele vitale ale omului; 
în sfirsit, pusese temelia unei noi vieți. Omul medieval, 
cu fata spre car si concentrat in adincul inimii sale, înse- 
tată de autoritate si de credinţă în supranatural, începe 
să audă glasul. de sirenă al unei noi divinități, pe care o 
dispretuise pînă atunci: natura. Teologia cerea dispreţ 
faţă de natură, pentru a cîştiga cerul, știința (raţiunea) 
se raultumea cu natura, fără a dispretui cerul, ba chiar 
făgăduia a îndestula toate înaltele nevoi pe care pînă a- 
tunci le îndestulase religia. Cum vom vedea, mai toti 
ginditorii moderni nu înţeleg s-o rupă cu teologia, si cei 
mai mari dintre ei sint creştini convinși si vor să fie so- 
cotiţi drept gînditori creştini, ca si cei medievali, adică 
niște împăciuitori ai credinţei si raţiunii (ai științei), dar 
pe noi temelii. Și poate numai din pricina unei încăpăţi- 
nări greșite și înguste a căpeteniilor bisericii, ştiinţa mo- 
vernă s-a dezvoltat în, luptă cu teologia. Dacă biserica — 
catolică — ar fi fost cirmuitá de oameni mai luminati si 
mai intelegátori ai spiritului nou, biserica ar fi putut să 
se folosească de noile progrese ale gindirii şi ar fi mers 
în fruntea mișcării moderne, canalizind-o cu dibăcie în 
serviciul său. 

N-a făcut-o și trebuie să lămurim de ce. Am arătat, și 
cred că n-a fost greu de înțeles, cá noua concepţie coperni- 
cană a lumii este piatra de hotar între lumea veche si lu- 
mea nouă. Pámintul încatează de a mai fi centrul nemis- 
cat al lumii, în jurul căruia se mișcă sferele străvezii si 
deci invizibile, în, care stau înfipte, ca diamantele într-un 
inel, planetele (între care se numără si Soarele), precum 
și stelele fixe. Copernic descoperă că mișcările astrelor, 
care nu mai puteau fi lămurite de vechea concepție aris- 
totelico-ptolameică fără ajutorul unor ipoteze din ce în ce 
mai încîlcite, pot fi mai ușor lămurite, dacă presupunem 
că Pămintul este si el o planetă, care se mișcă în jurul 
său (ziua si noaptea) si în jurul Soarelui (anotimpurile) 
ca și celelalte planete. Pentru Copernic, Soarele este cen- 
trul lumii (heliocentrism), iar lumea este încă mărginită 
de o boltă. Mai tirziu, cu Galilei si Newton, Soarele pier- 

de rangul de centru al lumii, pe care nu-l mai dobindeste 
nici un alt astru. Centrul lumii este pretutindeni şi nică- 
ieri. 

Concepţia copernicană este imbrátisatà de toti gîndi- 
torii moderni, ea este piatra de încercare a libertăţii de 
spirit a noilor gînditori. Insemnátatea „revoluționară“ a 
noii concepţii a fost întrevăzută de biserică, ale cărei pri- 
goniri singeroase n-au fost si nu puteau să fie în stare să 
înăbuşe adevărul. 

În adevăr, dacă Copernic are dreptate, atunci cele 
mai multe din prejudecățile teologice, sprijinite de Biblie 
și de părinţii bisericii, trebuiau să cadă. Crestinismul 
socotește Păminiul ca locul unde Dumnezeu s-a făcut om, 
pentru a mîntui „lumea“, că Pămîntul este domeniul .îm- 
párátiei lui Dumnezeu“, care va veni, si al puterii Bise- 
ricii, care simbolizează pe Dumnezeu. Dar dacă Pămin- 
tul devine o planetă ca oricars alta, atunci cum se mai 
putea legitima. preferința lui Dumnezeu anume pentru 
această planetă? Desigur, biserica ar fi putut să se împa- 
ce Si cu această idee nouă, dacă religia n-ar fi prin esen- 
ta ei tradiționalistă si ostilă progresului. 


Oricum, fie din neînțelegere, fie din neputinta de a 
convietui, raţiunea si credința se despart cu vrajbà si o 
culturi nouă, laică, antireligioasă, o „viaţă nouă“, schimbată 
din temelie, se revarsă asupra Europei. Omul modern a- 
pare, omul care își ia din nou curajul de a se călăuzi prin 
sine, omul care își iubeşte patria si se desprinde din „im- 
periul universal“ al Bisericii. 

O caracterizare a cugetării moderne, atit de hogară si 
de progresivá prin chiar natura ei, nu este un lucru usor; 
de altfel, nu trebuie să uităm că si astăzi ne aflăm învă- 
luiţi de aceeași atmosfsră si că respirăm același aer pe 
care îl respirau  ginditorii din veacul al XVII-lea si al 
XVIII-lea. Si noi sintem fiii spiritului modern, de aici 
o altă stavilă în calea înțelegerii lui. Nu știe oricine că 


ceea ce este mai obişnuit, mai banal, este mai anevoie de 
observat? 


Contrastul dintre gindirea modernă si gîndirea me- 
dievală l-am văzut. Să vedem deosebirea dintre filosofia 
modernă și filosofia Renașterii. 


Renașterea a fost mare prin aspiraţia şi zelul său de 
a-şi croi o cale nouă, cu toate cà nu uitase cu totul pe 
cea veche; dar a fost stîngace în alegerea mijloacelor de 
a îndestula această aspirație. De aceea caracterul ei de ceva 

neisprăvit, de exagerare burlescă si declamatorie, de lip- 
să de sistematizare durabilă. Filosofia modernă, folosindu- 
se de germenii haotici ai Renașterii, dà stráduintelor noi 
o sistematizare durabilă si o întemeiere sigură, si izbu- 
teste astfel a înfăptui ceva nou și sigur in același timp. 
Fiosofia modernă satisface aspiraţiile stirnite numai, dar 
neindestulate de Renaștere. 

Care este factorul cu ajutorul căruia gindirea eman- 
cipatá ajunge să dea o temelie durabilă noului ideal? 
pură îndoială cá acest factor este noua știință a naturii, 
creaţie originală a modernilor. Renașterea se multumise 
cu o filosofie a naturii, gîndirea modernă creează știința 
naturii, în momentul in care „știința nouă“ ajunge la 
deplina cunoștință a scopului sáu si a mijloacelor (meto- 
delor) trebuitoare atingerii acestui scop. | 

Care este caracterul vădit al științei moderne a natu- 
rii? Este obiectivitatea, impersonalitatea, valoarea ei 
universală. Ştiinţa nu mai este creaţia, fie și genială, a 
unei singure personalități (Democrit, Aristotel, Toma etc.) 
$i nici nu se mai impune prin prestigiul făuritorului ei, ci 
este o productie colectivà, izvorità din colaborarea savan- 
tilor tuturor ţărilor si se impune prin cuprinsul sáu im- 
personal. 

Dar o nouă întrebare se ivește: Cum a fost cu putin- 
tà obiectivitatea noii stiinte? Ráspunsul nu poate fi de- 
cit că stiinta modernă se sprijină pe experiență, pe cer- 
cetarea faptelor sensibile, constatabile de oricine, dar in 
acelasi timp adaugá faptelor calculul matematic, necesar 
și universal, care face ca o experienţă. să fie exprimată 
intr-un limbaj inteles de oricine, limbajul cifrelor. 


Pe citá vreme antichitatea si scolastica separau expe- 
rienta sensibilă si matematica raţională, sau nu știau cum 
să le apropie, gindirea modernă le contopeste, le silește 
a colabora si face din  măsurătoarea obiectivă condiţia 
științei. 

Cel dintii rod al acestei fericite fuziuni al experienţei 
sensibile si al  matematicilor este măsurarea exactă a 
faptului cel mai obstesc din lumea materială: mișcarea, 
căci celălalt factor — întinderea — era de la sine accesi- 
bil calculului geometric. Astfel s-a înjghebat concepția 
geometrico-mecanică a naturii, după care toate fenome- 
nele calitative — culoare, sunet, căldură etc. — se reduc 
la diferente de mișcări másurabile ale unor mici particule 
materiale, atomii si moleculele, care n-au alte însușiri 


234 


decit întinderea geometrică sau forța,  calculabilă si ea. 
In locul „calităţilor oculte“, al formelor substantiale invi- 
zibile, noua ştiinţă caută a descoperi cauzele mecanice, 
vibraţiile materiale, forțele care stau înapoia calităților 
sensibile; bunăoară, senzaţia de căldură, care este o cali- 
tate subiectivă, variabilă de la un ins la altul, este pri- 
vită ca o mişcare de atomi și este măsurabilă (obiectiv) 
prin termometru. Așadar, pe cînd știința scolastică căuta 
substanțe ascunse, știința modernă caută legile naturii, 
adică raporturile generale dintre fenomene, raporturi ce 
pot fi exprimate prin raporturile matematice. Noţiunea 
de lege, de raport, opusă noţiunii de substanţă ocultă, 
este caracterul cel mai general al științei moderne. 

Bunáoarà, Galilei, cáutind a lămuri cauza pentru ca- 
re corpurile cad spre Pámint, nu mai cercetează acea 
„calitate ocultă“ ascunsă în piatră, si pe care scolasticii 
o numeau „gravul“, adică „calitatea de a fi greu“, si care 
nu explica nimic, ci stabilește legea după care cad cor- 
purile, inditereni de ceea ce este esenţa căderii, adică rapor- 
tul matematic dintre viteza-căderii, spațiul parcurs si 
timpul de cădere. 


Numai pe această cale, a fuziunii experienţei și mate- 
maticii, pentru a găsi legi exacte, știința nouă a putut de- 
veni, după visul lui Bacon, o tehnică, o forţă practică 
omenească, înlocuind fantastica şi stearpa magie. Dacă 
cunoaștem legile de producere a fenomenelor, putem să 
le producem după același plan, căci aceeași cauză va 
produce totdeauna aceleaşi fenomene, în împrejurări iden- 
tice. Pe scurt, în teorie — concepţia matematică a naturii, 
în practică — tehnica industrială, care aplică cunostin- 
tele științifice, iată cele două caractere de căpetenie ale 
stiintei moderne, caractere care au făcut din știință un 
factor istoric. 

Tehnica științifică a schimbat fata lumii; mașinile, 
vaporul, electricitatea au dat o nouă cultură, inláturind 
vechea cultură teologică. Căci, bunăoară, prin faptul că 
omul din popor, cînd este bolnav, aleargă la medic in 
loc să se ducă la preot, el declară, fără să ştie, că a pier- 
dut credința în minunile divine, temelia religiei, si cá 
aşteaptă scăparea de la „minunile“ științei. Se vede dar ce 
adinci prefaceri spirituale a pricinuit știința prin desco- 
peririle si aplicările sale. industriale. 

b) MOMENTELE ȘI MOTIVELE FILOSOFIEI 
MODERNE. Filosofia modernă poate fi împărțită în două 

epoci, între care trecerea este aproape nesimtità: 1. filosofia 
dinainte de Kant (secolul XVII si XVIII) sau filosofia de la 
Descartes la Kant; 2. filosofia lui Kant și de după Kant (seco- 
lul XIX). Care sînt curentele și motivele de căpetenie 
ale filosofiei noi? 

Repet, contopirea şi colaborarea experienţei si mate- 
maticilor constituie substratul gîndirii moderne. Din 
aczastă contopire a ieșit cu succes știința naturii, iar din 
știința naturii se inspiră toti filosofii moderni. 

Ginditorii moderni nu se mulțumesc a înfăptui sau 
a constata numita colaborare, făcătoare de minuni, ci 
se întreabă si vor să-și explice: de ce si cum? Cum a fost 
cu putinţă această fuziune si de ce a ieşit din ea o cu- 
noşiință sigură și obiectivă? Filosofii moderni încep prin 
a cerceta critic, a analiza mijloacele noastre de cunos- 
tintà pentru a da o temelie nezguduită noii cunoștințe 
științifice. | 

Epoca modernă este o 'zpocă de cunoștință de sine, de 
analiză, de critică si, de aceea, teoria cunoștinței, cerce- 
tarea posibilităţii științei devine un factor integrant și 
caracteristic a oricărui sistem filosofic modern. 

Deosebirile dintre filosofii moderni apar mai izbitoare 
tocmai pe acest tărim. Și este firesc ca deosebirile de 
căpetenie să se întemeieze pe chipul cum gînditorii noi 
înțeleg să pretuiascá partea de contribuţie, fie a experi- 
entei, fie a matematicilor, în întocmirea cunoștinței obi- 
ective, adică a ştiinţei. După unii filosofi, faptele empiri- 
ce n-au nici o valoare obiectivă, în afară de reducerza 
lor la adevărurile matematice (geometrice si mecanice), 
căci matematica este necesară şi universală, are la teme- 
lia sa principii eterne și obștești, pe cînd experienţa este 
personală, variabilă si întîmplătoare (contingentà). 

Urmarea esta mai întîi că adevărurile eterne mate- 
matice sint temelia științei si al doilea că principiile si- 
gure matematice nu pot fi scoase din experiența nesigură 
(nu sint aposteriori) ci decurg din spirit, sint înnăscute 
în el, sînt apriori (mai înainte de experienţă), adică sînt 
creaţii ale Ratiunii, care dictează experienței adevărul si 
realitatea. Adevărul științific ste produsul Ratiunii, sus- 
tine curentul rationalist (Descartes, Hobbes în parte, Spi- 
noza, Leibniz, Wolff etc). Acest curent este cel mai pu- 
ternic sj cel mai caracteristic pentru gindirea modernă. 
Rațiunea este idolul modernilor, întorși spre natură, iar 
matematica, produs a raţiunii, este modelul oricărei stiin- 

te. Idealul oricărei științe este de a demonstra adevă- 
rurile ei, așa cum sini demonstrate propoziţiile geome- 
trice. 

In fata gînditorilor rationalisti se ridică o seamă de 
gînditori moderni, mai ales englezi, care pun experienţa, 
cunoașterea faptelor sensibile la temelia științei, nu atît 
fiindcă experiența este absolut sigură, ci fiindcă este 
singura cunoștință posibilă, căci şi principiile matema- 
tice decurg tot din experiență, îndeosebi din experiența 
lăuntrică (reflectia) Aceşti gînditori (Locke, Berkeley, 
Hume etc.) alcătuiesc curentul empirist, care sfíirseste 
cu o atitudine oarecum sceptică, amenintind cu ruinarea 
științei, pe care tocmai voiau s-o întemeieze şi s-o legi- 
timeze. 

Accentuarea exclusivă a experienței de către empiris- 
ti (Hume), sfirsindu-se cu negarea științei si cu distru- 
gerea raționalismului, provoacă apariția filosofiei lui 
Kant, care, pentru a salva știința și rațiunea, încearcă a 
apropia si a împăca prin critică cele două curente, 2m- 
pirismul si raționalismul, recunoscindu-le o valoare par- 
tialá. Această nouă dezlegare a problemei moderne înche- 
ie o epocă și deschide una nouă — epoca kantiană sau 
criticismul. 

Așadar, cele două mari curente filosofice moderne, dina- 
inte de Kant, sint raționalismul si empirismul. Amîndouă 
păstrează legătură si cu teologia, căci numai toti gînditorii 
moderni, mai cu seamă  rationalistii, pînă aproape de 
veacul al XIX-lea, continuă să introducă în filosofie si 
consideraţii teologice, cel puţin ca simple formule de oma- 
giu. 

Raționalismul și empirismul au apărut mai întîi ca dez- 
legări ale problemei cunoștinței, problema fundamentală 
a filosofiei moderne. Într-adevăr, în cunoștința noastră 
putem deosebi doi factori: 1. cunoștința începe cu experi- 
enta simţurilor, cu faptele sensibile, senzațiile sau per- 
ceptiile; 2. dar, pe lingă aceste cunoștințe, mai observăm 
că există adevăruri generale, principiile matematice, le- 
gile mecanice, pe care nu le întîlnim în experienţă si care 
au o valoare necesară, absentă din senzaţii. Raționalismul 
caută a reduce senzațiile la principiile rationale, fácin- 
du-le „idei confuze“, iar empirismul se străduiește a ară- 
ta că principiile matematice sint scoase din experienţă, 
prin activitatea gîndirii. | 

Dar opoziţia dintre rationalism si empirism nu se măr- 
gineste numai la domeniul cunoștinței, ci trece si în do- 

meniul realității si al acţiunii morale. Deci, atit rationa- 
lismul, cît și empirismul au și o teorie asupra realităţii, 
la rationalisti o metafizică si o teorie asupra vieţii morale. 

De unde să purceadă interesul pentru teoria curios- 
tintei și cum din problema cunoștinței decurg si pro- 
blema realității (metafizica) si problema vieţii (moraia)? 
Lámurirea trebuie căutată mai departe. Antichitatea 
greco-romană era naturalistă şi realistă, era îndreptată 
spre lumea obiectivă, armonioasă si plastică; creștinismul 
îndreaptă omenirea veche, dezgustatá de o realitate lipsi- 
tă .de armonie, spre suflet, spre interiorul omului; pentru 
ca pe această cale să ajungă la ceea ce este „dincolo“ de 
natură, în lumea spirituală divină, refugiul etern. 

Lumea modernă, inspirată de antichitate, se îndreaptă 
din nou spre natură și realitate, luptă să înlăture făgă- 
duielile iluzorii de fericire ala credinţei într-o altă lume 
și este convinsă că fericirea stă tot în realitate, adică în 
ceea ce este accesibil omului. Dar, de bună seamă, gîn- 
direa nouă nu putea să șteargă cu totul urmele educaţiei 
religioase creștine, îndreptată spre „interior“, înspre su- 
tlet, ci păstrează deprinderea de a porni de la suflet, de 
la interior; de aceea și precumpánirea problemei cunos- 
tintei. Ginditorul modern pornește de la întrebarea: ce 
sint cunoştinţele „din mine“, cum se face că sufletul 
meu oglindește lumea? 

Același rest creștin al preponderentei spiritului se 
întrevede si în chipul cum este pusă problema realităţii 
și problema morală. 

Creștinismul arătase prăpastia care există între suflet 
și natură (materie). În adevăr cel dintii filosof modern, 
Descartes, dezleagă problema realităţii prin dualismul 
strict dintre suflet-gîndire şi materie-întindere. În natu- 
ră există două substanțe, care nu au nimic comun: spi- 
ritul si corpul. Această dezlegare carteziană este punctul 
de plecare al tuturor ginditorilor moderni, car? incearcă 
să arunce o punte Între suflet si materie, adică să în- 
lăture dualismul. Unii reduc materia la spirit, spiritualzs- 
tii (Berkeley, Leibniz), alţii, dimpotrivă, reduc spiritul 
la materie, materialiștii. Alţii, ca, de pildă, Spinoza, re- 
duc spiritul si materia la substanța unică divină; în sfir- 
sit, Hume taie nodul gordian,  tăgăduind că există atit 
spiritul, cît si corpul, si reduce totul numai la senzații fără 
suflet, si fără substrat material. l 

În problema morală, filosofii moderni pornesc cu toții 
de la dualismul radical creștin naturá-gratie, încercînd 

să-l inlătur> printr-o apropiere între pornirile divine si 
cele naturale. Raționalismul subordonează pornirile natu- 
rale preceptelor eterne și universale ale raţiunii; empi- 
rismul subordonează aspiraţiile ideale pornirilor sădite 
in noi de natură. Această apropiere nu izbutește deplin; 
nici natura nu poate îndestula nevoile ideale raţionale, 
nici nevoie ideale nu se pot lipsi de forța pornirilor fi- 
resti. De aceea — acel caracter de frămintare, de ne- 
linişte, de luptă al vieţii moderne, de frămîntare către 
unitatea armonioasă a vieţii, de neliniște din cauza dez- 
binării lăuntrice, de luptă pentru găsirea unui reazem 
sigur în viaţă. Acest reazem n-a fost găsit nici astăzi: 
morala creștină n-a fost încă înlocuită cu o morală mo- 
derná, statornică. Poate că tocmai în această neliniște si 
luptă stă măreţia sufletului modern. 


XIV. Filosofia și știința naturii 
1. Noua stiință a naturii 


Temelia filosofiei moderne este noua știință a naturii, 
căci prin această știință spiritul nou se deosebește ho- 
tirit de filosofia scolastică si chiar de antichitate. Se cu- 
vine de aceea a cerceta mai intii pe acei savanți, care 
Sint în aceeaşi vreme si mari gínditori, al căror merit 
nepieritor este de a fi pus bazele ştiinţei naturii. După 
aceea vom cerceta curentul rationalist, curentul empi- 
rist şi „filosofia luminilor“ a veacului al XVIII-lea. 


a) LEONARDO DA VINCI (1452—1519), savant si ge- 
nial artist, poate fi socotit cel dintii ginditor modern ca- 
re a știut să vadă limpede care sint caracterele științei 
moderne: experienţa unită cu calculul matematic. 


b) JOHANNES KEPLER (1571—1630) lărgește și ve- 
rilică concepţia copernicaná a naturii, în urma observa- 
țiilor asupra mișcărilor planetei Marte. Pornind de la 
concepţia pitagorică după care lumea este o armonie și 
această armonie se exprimă prin proporţii și legi mate- 
matice, simple si economice, Kepler constată că mişcările 
planetelor în jurul Soarelui nu se fac circular, cum cre- 
dea Copernic, ci elipsoid, al cărui un focar este ocupat 
de Soare. De asemenea, Kepler stabileste alte două legi 
ale mișcării planetelor, care, împreună cu cealaltă, au 
alcătuit cele trei legi ale lui Kepler. Acestea vor fi fo- 

losite mai tirziu de Newton (1642—1727), pentru a ajun- 
ge la formula legii gravitatiei universale. 

La Kepler apare in mod izbitor caracterul stiintei 
moderne: realitatea sensibilă ascultă de legi matematice 
(proporții geometrice si aritmetice), care, după el, erau 
ordinea eternă sádità în natură de Dumnezeu. 

c) CU GALILEO GALILEI din Pisa (1564—1641), cel 
mai mare cercetător italian al naturii, vechea concepţie sco- 
lastică a lumii fizice este deplin ruinată şi noua concepţie 
copernicanà este definitiv întemeiată. Galilei, gratie t2- 
lescopului, perfectionat de el, descoperá in anul 1610 sa- 
telitii lui Jupiter, inelele lui Saturn, constitutia pámin- 
tească a Lunii, fazele lui Mercur si Venus, asemănătoare 
cu fazele Lunii, descoperiri care dau o confirmare strălu- 
cită concepţiei heliocentrice copernicane, care, de altfel, 
devenise un bun comun al tuturor savanților vremii. Din 
această cauză, Galilei avu să sufere urítele persecuții 
ale inchizitiei romane si trebui să abjure în genunchi, 
la 22 iunie 1633, „erezia mişcării Pămîntului“ şi să renunțe 
la activitatea sa profesorală din Padova, fără să pără- 
sească însă scumpele sale cercetări, care descifrau cu 
curaj „cartea naturii“, chiar cînd cuprinsul acestei cărți 
era împotriva scripturii sfinte si a dogmelor bisericii. 

Acest nefericit proces al inchizitiei împotriva noii 
științe a consumat ruptura între biserică și știința mo- 
dernă, spre binele științei şi spre paguba creștinismului. 

Pentru Galilei, cartea naturii este scrisă în cifre si 
figuri geometrice, drept aceea a înțelege natura înseamnă 
a o descifra, adică a-i descoperi ordinea matematică, ra- 
porturile generale, legile, mărimi exprimabile în cifre. 
Numai ceea ce este cantitativ și măsurabil este obiectiv, 
ştiinţific. 


Pentru a descoperi elementele măsurabile ale naturii 
și pentru a explica prin aceste elemente simple fenome- 
nele complexe ale naturii e nevoie de o îndoită metodă: 
mai întîi analiza (metodo risolutivo), care despică ceea 
ce este compus în elemente simple, apoi sinteza (metodo 
compositivo}, care recompune acele elemente, pentru ca 
prin deducție să scoată fenomenele compuse sensibile. 
Așadar, prin analiza inductivă descoperim legile simple, 
prin sinteza deductivă explicăm fenomenele complexe 
ale naturii. 

Galilei nu se mulțumește să formuleze metoda ştiinţei 
noi, ci îi dovedește rodnicia prin stabilirea exactă a legit 

căderii corpurilor, a paralelogramului forţelor, a legii 
inertiei etc., si astfel, pune bazele mecanicii, domeniul 
cel mai exact, alături de astronomie, al științei natusii. 
Toate fenomenele din natură se reduc la raporturi o» 
mișcare: culoarea va fi o mișcare a eterului, sunetul o 
vibrație a aerului, de asemenea căldura, magnetismul. Fe- 
nomenele naturii nu mai sint lămurite prin „calităţi ne- 
pătrunse“, ci prin forte de mișcare măsurabile, prin mă- 
rimi, prin cantităţi. Cauzele naturii sînt mecanice si ne- 
cesare, nu nişte puteri ínsufletite, care lucrează arbitrar, 
asemenea omului, în vederea realizării unor scopuri. 

Noua concepţie a naturii înlătură orice explicaţie fina- 
listă din natură, si păstrează numai pe aceea mecanicistă. 
Legea cauzalitátii este universală, totul se produce după 
cauze necesare și oarbe, iar cauza universală este miş- 
carea, adică schimbarea de loc, a cărei cantitate, în mijlocul 
transformărilor, rămîne constantă in lume si care este 
măsurată prin raportul exact dintre spaţiul parcurs în 
unitatea de timp. 


Dar ce se mișcă, căci nu există mișcare fără ceva care 
se mișcă? Sint atomii, mici particule materiale (cu întin- 
dere și cu figură), în a căror absolută realitate nevăzută 
Galilei credea ca și Democrit, din care se inspiră. Așadar, 
atomii și aglomerări de atomi în mișcare — pe scurt, pure 
cantităţi — iată realitatea adevărată. Era firesc atunci ca 
așa-numitele calităţi sensibile (culoare, sunet, miros, 
gust etc.) să fie socotite ca subiective, ca neexistind în 
afară de om, ci în om, ca produse de atomi, a căror 
vibraţie  afecteazáà simțurile noastre. Această teorie a 
subiectivității calităților senzoriale, susținută de Galilei 
în opera Cîntăritorul de aur (Il saggiatore), era urmarea 
firească a concepției matematico-mecanice a naturii, du- 
pă care în realitate nu există decit atomii intinsi și mis- 
carea acestora. Această teorie va fi împărtășită de Cam- 
panella, Bacon, Descartes, Hobbes, Locke etc. si va ră- 
mine pînă în vremea noastră. 


2. Concepţia atomistă. Pierre Gassendi 


Concepţia atomistă este reînnoită, odată cu epicuria- 
nismul, de canonicul francez si profesor de matematici 
în Paris, P. Gassendi (1592—1655), contemporan și ad- 
versar al lui Descartes. Prin el, prin Galilei și prin Boyle 
atomismul. devine un factor capital al științei moderne. 

Atomii, spaţiul gol si mișcarea sint singurele principii 
ale naturii; în lumea fizică totul este material, afară nu- 
mai de Dumnezeu, care esta nematerial. Gassendi încear- 
că dar a împăca materialismul atomist cu biserica. 


Dintre toate sistemele antice reînviate, atomismul a 
adus servicii durabile științei moderne si a rămas si as- 
tăzi ipoteza'??! explicativă a fenomenelor fizice. 

Cu Robert Boyle (1627—1691), chimist englez şi în- 
temeietorul chimiei științifice, concepţia atomistă intră 
în domeniul chimiei si înlătură cercetárile nestiintifice 
și fantastice ale alchimiștilor, care căutau în zadar „piatra 
filosofală“ și „elixirul vieţii“. Toate corpurile sint com- 
puneri sau descompuneri de atomi care nu cunosc decît dife- 
rente de întindere, formă și mişcare, şi nude calitate, iar 
combinaţiile si descompunerile atomice au loc după rapor- 
turi cantitative, numerice. Cu introducerea în chimie a te- 
oriei cantitative atomiste, teoria aristotelică a celor două 
grupe. de elemente calitative (cald, rece, uscat si umed), 
este, în sfîrșit, îngropată, după o viață de aproape două 
mii de ani, si odată cu ea si teoria alchimistà a celor trei 
elemente — sare, sulf si mercur. 


XV. Curentul rationalist 


1. René Descartes 


Descartes sau, cum semna cu neplácere in latineste, 
Renatus Cartesius (1596—1650) este profetul filosofiei 
moderne, initiatorul directiei rationaliste si implinitorul 
conceptiei mecanice a naturii. In el aspiratiile haotice 
ale Renașterii se unesc, se lămuresc si ajung a dobindi 
o formă unitară si sistematică. Putem spune cà odată cu 
Descartes se naşte filosofia modernă; el este personalitatea 
filosofică cea mai puternică și cea mai influentă pînă la 
Kant. 


Dar a] nu se mulţumeşte a da unitate concepţiei noi 
despre natură, ci caută să-i dea si o întemeiere critică si 
să o transforme într-o explicare atotcuprinzătoare a uni- 
versului. Descartes este deplin conștient de însemnătatea 
revoluţionară a noii concepţii si de aceea tine să-i dea 
o temelie sigură, cercetind ce valoare are ea, cum este 
cu putinţă și da ce numai ea este absolut sigură. Prin 
această întemeiere critică, el pune problema cunoștinței, 

chestiunea prealabilă a valorii cunoștinței, problenă ca- 
re, gratie lui, va deveni o problemă capitală a filo:ofiei 
moderne. 

Așadar, cea dintii grijă a lui Descartes este de a du 
vedi că inteligenţa omenească, „lumina naturală“ a Rati- 
unii, poate, fără ajutorul luminii supranaturale a credin- 
tei, să găsească adevăruri sigure si neîndoielnice, pe te- 
meiul cărora să se ridice noua știință a naturii. Totuși, 
Descartes nu rupe cu totul cu teologia, fie din convin- 
gere, fie din prudență. Pentru el, existența lui Dumnezeu 
poate fi dovedită stiintific,. „geometric“, și astfel poate 
“deveni un reazem al științei moderne. Așadar, Descartes 
urmărește o conciliere a gîndirii noi cu teologia, temă 
care va rămine ca model inspirator si pentru ceilalti gin- 
ditori moderni. In această stráduintà de impácare, care 
urma revoltei titanice, dar zadarnice a Renasterii, Des 
cartes se foloseste de multe din doctrinele scolasticii. 

Viata. Descartes s-a náscut la 1596, in La Haye (Tou- 
raine) ca fiu al unui gentilom al robei. De constituţie 
plápindà, intră la virsta de 8 ani în celebrul colegiu i2- 
zuit din La Flèche, unde tînărul meditativ face cunostin- 
tà cu literatura veche, care îi exaltă imaginaţia, cu filo- 
sofia scolastică, care îl dezamágeste, si cu matematicile, 
care insuflă mari nădejdi pentru viitorul științei. Mate- 
maticile vor rămîne ocupaţia sa de predilecție, dar nu 
exclusivă, si după ce revine la Paris, unde stă patru ani, 
răpit și da vîrtejul vieții mondene. 


' Din imboldul familiei, din dorința proprie de aven- 
tură si din curiozitatea de a citi în cartea lumii, Descartes 
îmbracă uniforma de militar si ia parte la lupte în ar- 
mata olandeză, apoi in armata germană a ducelui de Ba- 
varia. În această vreme, pe cînd se afla în cartierul 
de iarnă din Neuburg, la 1619, în ziua de 11 noiembrie, 
printr-o viziune mistică, incolteste în mintea lui Descar- 
tes planul de reformă a ştiinţei cu ajutorul matematicilor, 
planul de a pune „fundamentele unei științe minunate“. 

Renuntind la viața militară, atit de puţin prielnică 
meditatiei, călătorește prin Germania, Olanda, revine la 
Paris, pornește spre Italia, în sfîrșit se întoarce în Fran- 
ta, unde, desi primit cu entuziasm de toti acei care astep- 
tau multe de la acest cap extraordinar, nu se simte în 
largul sáu pentru a înfăptui mult asteptata reformă fi- 
losofică si a se închina numai gîndirii. De aceea se re- 
trage in relativ libera Olandă, unde trăiește ca un sihastru, 

cu adresa cunoscută numai de amicul său, părintele Mer- 
senne in treisprezece localități, vreme de 20 de ani 
(1623—1649). În, anul 1649, invitat la Stocknolm de re- 
gixa Suediei, Christina, ca cel mai mare ginditor al tim- 
Deu Descartes se duce, párásindu-si viaţa lui tihnită, 

ar din cauza climei prea aspre se imbolnáveste Si moare 


de congestie pulmonară (1650). bi 


Operele. Cea dintii scriere, publicatá anonim, este 
Essais philosophiques, care cuprindea epocalul „Cuvînt 
despre metoda de a conduce bine ratiunea si a cáuta ade- 
vărul in științe“! — lucrări de fizică  (Dioptrica 
și Meteorii) și Geometria analitică (1637). Data aceasta 
poate fi socotită ca anul de naștere al filosofiei moderne. 
Apoi Meditaţii despre prima filosofie (1641), în frantu- 
zeste in 1647; Principii de filosofie (1644), un rezumat 
complet si sistematic al filosofiei si ştiinţei sale. Pasiu- 
nile sufletului (1649), un studiu stiintific al sentimentelor. 
Reguli pentru conducerea spiritului si Cercetarea adevă- 
rului prin lumina naturală, scrise de timpuriu, au apă- 
rut postum. Ne-au rămas fragmente și din Lumea sau 
tratatul asupra luminii, în care el se declară partizan al 
concepției copernican?2 2, operá pe care a distrus-o, din pru- 
dență, cînd a aflat cá Galilei fusese osindit de biserică, 
la 1633, căci nu voia să fie si el un martir nefolositor. 

Metoda nouă. Matematica și mecanica 
universală. Raționalismul. Punctul initial al 
gîndirii lui Descartes este nemulțumirea față de „știința“ 
scolastică, peripatetică a naturii, şi setea după un adevăr 
viu, care să fie mai presus de contradicţiile părerilor nein- 
temeiate si care, în același timp, să aibă o aplicare folo- 
sitoare vieţii omului. Nesiguranta și inutilitatea științei 
tradiționale trebuiau înlăturate, pentru a întocmi o nouă 
știință, „o cunoștință clară și întemeiată a ceea ce este 
folositor vieţii“. ~ 

Dintre toate ştiinţele pe care le cultivase el, numai 
una îi oferea „rațiuni sigure și evidente“ — matematica. 
În această știință, pe care o ilustraserá o seamă de mate- 
maticieni ai Renaşterii, Descartes vede salvarea. El însuși 
este un mare matematician, este împlinitorul, dacă nu 
chiar creatorul geometriei analitice, adică al acelei ra- 
muri din geometrie care reprezintă, prin ecuaţiile ab- 
stracte algebrice, formele. geometrice concrete, sau invers, 
care reprezintă în formele intuitive ale întinderii rapor- 
turile abstracte algebrice. Oricum am privi geometria 

analitică, ea este un pas decisiv înspre apropierea «c 
lului matematic de realitatea fizică cea mai obsteascc. . 
întinderea. Întinderea geometrică putea de acum să :e 
exprimată algebric, dacă cele trei dimensiuni ale spațiu 
lui erau înlocuite prin trei coordonate, notate cu litere, 
așa cum procedează algebra. 


Dar marea originalitate in matematici a lui Descartes 
stă în altă parte. Pînă la el, deosebitele disciplinele mate- 
matice cunoscute pe atunci (aritmetica, geometria, alge- 
Dra) erau cultivate separat, mai mult ca amuzare intelec- 
tualá sau pentru servicile aduse de ele ,,artelor meca- 
nice“. Descartes concepe ideea de a reduce disciplinele 
matematice la unitate, de a descoperi „sufletul“, esenţa 
lor. În adevăr, după el, matematica, sub orice formă ex- 
primă mărimi, cantități si raporturi între cantități, si 
orice problemă matematică deci caută să descopere mă- 
rimile atunci cina sint cunoscute raporturile dintre ele, 
sau să descopere raporturile dintre cantități cînd mări- 
mile sint cunoscute. Mărimea este sau continuă (spațiul), 
sau discontinuă (numerele), sau este exprimată simbolic 
prin litere (algebra). Modelul oricărei mărimi este linia 
geometrică: geometria este idealul matematic, iar materia 
lumii este o chestiune de geometrie, deci de calcul mate- 
matic. | 

Matematica este absolut sigurá, fiindcá márimile sau 
cantităţile, obiectul matematicii, sint produse de intelect. 
Deci, sigure sint numai cantităţile, iar cantitățile sint 
sigure fiindcă decurg din intelect şi rațiune, căci in rea- 
litatea sensibilă nu întilnim adevăruri matematice; cine 
zice rațiune, zice cantitate, zice siguranță. Știința veche 
se ocupa cu calități obscure; de aceea, nu putea să ajun- 
gă la o siguranță nezguduită; știința nouă este cantitati- 
vă, este matematică. 

“Matematica trebuie să devină modelul oricărei știința; 
orice cunoștință trebuie să se infátiseze într-o formă ma- 
tematică, căci nu există decît o singură știință, matema- 
tica universală, precum nu există decît o singură inteli- 
gentá, creatoare a „matematicii universale“. Este trium- 
ful raţiunii omenești, al inteligenţei constructive a lumii. 


Dacă matematica este modelul oricărei ştiinţe, atunci 
metoda matematică, deducţia. sau demonstraţia, care co- 
boară de la axiome sau principii, simple si evidente prin 
ele însele, fără nevoie de demonstraţie, la adevăruri par- 
ticulare si sensibile, va trebui să fie pilda oricărei de- 

mons:*8tii stiintifice. Dar să se noteze că demonstraţia 
say deductia matematică nu se confundă cu silogismul 
upătotelic, care si el cobora deductiv de la principii la 
gnsecinţe particulare. Silogismul se aplica deductiv la 
genuri și specii, la forme calitative, era o deducție cali- 
"tativd; deductia matematică se aplica la raporturile mate- 
matice, era o deducție cantitativă, si ce altceva sint le- 
gile naturale decit raporturile matematice, cantitative 
dintre fenomene? 


De la matematica pură, Descartes trece apoi la mate- 
matica aplicată la natură, la mecanică (raporturile ma- 
tamatice dintre mişcări); de la mecanica pură, la mişca- 
rea corpurilor moarte de pe Pămînt, în sfîrșit la mişcă- 
rile corpurilor vii. În toate aceste mişcări, totul se întîm- 
plă matematic, deductiv, după legile matematice ale miș- 
cării, după raporturi geometrice, „more geometrico“. 

În sfîrşit, ca o îneoronare, toate demonstrațiile filo- 
sufice despre Dumnezeu si suflet trebuie să urmeze pildă 
„geometriei“, trebuie să fie dovediri matematice. 

Cu toate acestea, Descartes nu dispreţuieșta experienţa 
și metoda inductivă, care se ridică de la faptele particu- 
lare la axiomele simple. Pentru el, inducția este neapá- 
rată, cel puţin pentru a controla rezultatul deductiei ma- 
tematice; el însuși spunea: „am făcut atitea experiente 
în viaţa mea, cîte rînduri există în serierile mele". În 
adevăr, în fizică Descartes întemeiază experimental teo- 
ria curcubeului, a refracției luminii, iar în fiziologie dă o 
explicare a mișcării reflexe, inconstienite etc. 

Astfel, Descartes, în, cea dintii operă filosofică, Cuvint 
despre metodă, apărută odată cu cercetările de fizică și 
geometrie, stabileşte si cele patru „reguli de metodă“, pe 
care trebuie să le urmeze spiritul „pentru a afla adevă- 
rul în stiinte*: a) regula claritütii — să nu socotim nimic 
ca adevărat dacă nu se înfăţişează ca evident prin dis- 
tinctia si claritatea sa, distrugătoare de îndoială. Tot ce 
e clar și distinct esta evident, deci adevărat; b) regula 
analizei — să despicăm orice problemă mai grea şi mai 
complexă in elementele sale simple, ușor de priceput; 
c) regula sintezei, care intregeste analiza — să plecăm 
de la simplu pentru a reconstrui, a sintetiza complexul 
analizat; d) regula enumerării — cercetind natura'unui 
fenomen, să ne asigurăm dacă n-am uitat un caz prin 
enumerarea tuturor cazurilor privitoare la acel fenomen. 

Indoiala. Dar de unde işi trag siguranța acele 
reguli de metodă? Şi mai cu seamă, de unde puuede 
siguranța absolută a matematicilor? Să ne înțeleg 
Pentru Descartes, mărimile matematice sint absolut sig.- 
re fiindcă sint produse ale rațiunii și cită vreme rămînen, 
in cuprinsul spiritului, matematicile sînt absolut sigure. 
Dar ştiinţa naturii, aplicind matematicile la lumea exter- 
nă, sensibilă, punea gindirii o mare problemă: cum se face 
că matematicile, produse ale rațiunii, au o valoare și pentru 
lumea externă? Cum se explică faptul că lumea obiectivă 
ascultă de raţiunea noastră, cum se explică dar că ratiu- 
neu noastră suverană ordonează lumea externă? În sfîrşit, 
cum putem trec? de la subiectiv la obiectiv? La aceste 
întrebări, răspunde în Meditaţii, care sint o introducere 
in stiintáà si o încoronare a ştiinţei printr-o metafizică sau, 
cum zice el, după Aristotel, printr-o „primă filosofie“. 

O dezlegare a acestei noi probleme n-o putea afla în 
răspunsurile tradiţionale si scolastice; de aceea, îmboldit 
Si de lectura operelor Renașterii si poate si ale lui Augus- 
tin, Descartes se hotărăște să aplice îndoiala nu numai la 
cele invátate prin alţii, ci si la cele văzute și cunoscute ca 
sigure prin el pînă atunci. Descartes începe cu o cură- 
tire radicaià a inteligenței, ca si Bacon, pentru ca spiri- 
tul să scape de toate prejudecátile care ar putea să întu- 
nece adevărul și pentru ca să găsească prin acest procedeu 
un punct de plecare, lipsit de orice prejudecată și cu totul 
sigur. Un, adevăr nou cere o inteligenţă nouă. Din focul 
indoielii va ieși aurul curat. Pentru ca noua săminţă să 
prindă, ogorul trebuie plivit; pentru ca să deosebim me- 
rele stricate de cele bune dintr-un cos, trebuie să înce- 
pem a răsturna coșul și apoi să alegem merele bune de 
c?le stricate si să le punem din nou în, cos. 

Putea-vom găsi ceva absolut sigur si de nezguduit 
in domeniul realităţii? Pînă atunci să ne îndoim de tot, să 
stergem învăţăturile trecute, să luăm știința de la început. 
Această îndoială, la care trebuie să recurgă oricine odată 
in viaţa sa, a rămas si astăzi ca pildă îndrumătoare în fi- 
losofie. Dar îndoiala lui Descartes nu este o îndoială ra- 
dicală și definitivă, nu este scepticismul pyrrhonian, de 
care el tocmai vrea să scape gindirea, dindu-i acesteia 
o temelie singură, ci o îndoială metodică, provizorie (par 
provision); îndoiala lui este un mijloc, nu un scop în sine, 
un mijloc pentru a ajunge la siguranţă, la adevăr. 

Scoticismul vechi, care făcuse să naufragieze filo- 
sofis antică, trebuia învins, deoarece credinţa creștină nu 
maj putea întemeia adevărurile științifice, așa cum fácu- 
seîn vremea scolasticii, si deci ea nu mai putea fi o ar- 
fă împotriva îndoielii. 

Mai întii, îndoiala se exercită pe tárimul cel mai n2- 
sigur — cunoștința sensibilă. Este lucru cunoscut, de la 
cei vechi, că simţurile ne înșală, că senzațiile variază de 
la om la om şi la acelaşi om de la un moment la altul. 
Apoi, constată Descartes, ca si toti filosofii sceptici, pe 
care aici provizoriu îi urmează, pentru a-i învinge chiar 
cu armele lor, nu putem deosebi impresiile din stare de 
veghe de acelea din stare de somn, adică nu putem sti 
dacă viața noastră nu este un vis si o iluzie, în sfirsit nu 
putem sti dacă, într-adevăr, există o lume externă, 
deoarece sîntem închiși numai în conștiința noastră si nu 
putem cunoaște decît „ideile“ din noi. 


Dar Descartes merge si mai departe; el se îndoiește 
chiar de propoziţiile, atita de sigure, matematice, care nu 
sint primite pasiv prin simțuri, ci sînt produse spontan 
de rațiune. Căci putem face bănuiala ,,hiperbolicá" — sau 
metafizică — precum că există un „geniu rău“ care a 
întocmit raţiunea noastră în asa chip, încît să socotim ca 
evidente adevărurile matematice, care de fapt pot fi fal- 
se; bunăoară, e posibil ca 2 + 2 să nu facă 4, ci 5. 

În puţine vorbe, în fata îndoielii nu rezistă nimic, căci 
pină acum ne lipsește un criteriu sigur după care să deo- 
sebim adevărul de eroare și siguranţa de îndoială. 

Criteriul adevărului. Evidesnta. ,Cu- 
get (deci) exist“. Dar in acest ocean frámintat de 
valurile îndoielii, nu zárim oare o insulă mintuitoare? 
Dacă n-ar exista, ar trebui să desverăm și scepticismul ar 
cistiga procesul. Există, exclamă Descartes. 

Chiar dacă -încheierea examinării de pînă acum ar 
trebui să fie că trebuie să ne îndoim de tot (de omnibus 
dubitandum), totuşi în mijlocul îndoielilor si din sînul lor 
răsare ca o siguranță nezguduită că nu ne putem îndoi 
de însăşi îndoiala, că faptul sufletesc al îndoielii este mai 
presus de orice îndoială. Cîtă vreme eu mă îndoiesc, eu 
exist, şi nici Dumnezeu nu mă poate împiedica de a cxis- 
ta cîtă vreme mă îndoiesc. Dar ce înseamnă a se îndoi? 
Dacă mă îndoiesc, cuget (dubito ergo cogito). Dar cine 
cugetă? Eu! Și ca să cuget, trebuie să exist; așadar, eu, 
ca ființă sau substanță cugetătoare, exist (cogito ergo 

sum). Să se observe că pentru De«artes propoziţia „cuget, 
deci exist“ nu este rezultatul urdi silogism, cum de altfel 
el însuşi pare a crede cite o astă, ci este o intuitie direc- 
lă: cînd am zis cuget, m-am prins îndată pe mine ca fi- 
intà cugetătoare. 

Prin „cugetare“ (cogitoio), Descartes înţelegea si vo- 
inta si sensibilitatea: căa tot ce se petrece în suflet este 
un mod, o „modificare a gîndirii“ (modus cogitandi). 
lată dar că prin îndoiali am ajuns la un adevăr evident și 
rleindoielnic: existență mea ca gîndire. Siguranța de sine 
a gîndirii este mai presus de îndoială. Rațiunea, sufletul 
ginditor există cu n2cesitate, cîtă vreme el gîndește (ra- 
tionalism). Chiar da-á ne indoim de existența lumii exter- 
ne — de existente sufletului, a cunoștințelor si a ideilor 
din el nu ne putem îndoi. Ne putem îndoi, bunăoară, că ideii 
de mișcare îi corespunde ceva în afară, dar de ideea de 
mișcare, ca realitate în suflet, nu ne putem îndoi. 


Argumentarea  carteziană, care scoate din îndoială 
existența sigură a sufletului care se îndoiește şi a idei- 
lor din 21, nu era cu totul nouă, căci am întilnit-o si la 
Augustin, la Campanella si întrucîtva si la Cusanus; dar 
cu totul nouă, revoluţionară, era reducerea sufletului la 
gindire, lucru care înlătura concepția animistă a naturii. 
Sufletul fiind numai gîndire, materia nu mai putea fi 
insufletitá, căci materia nu gîndeşte, ci trebuia să fie re- 
dusă la întindere și la un mecanism orb. 

În ce constă caracterul de evidenţă al existenţei eului 
ginditor? În claritatea si distincţia acastui adevăr. Prin 
urmare, putem generaliza si zice: tot ce este clar, în con- 
ținutul său, si distinct, în sfera sa, este o idee adevărată. 
Spiritul nostru este asa construit, încit socoteste ca adevá- 
rat tot ce este clar si distinct, adicá orice idee care se bu- 
cură de caracterul acelui cogito. 


Existenţa și veracitatea lui Dumnezeu. 
Dar îndoiala n-a fost doborită cu totul, ci acum apare 
indoiala „metafizică“ sau problematică= cum o numeşte 
Kant. Nu cumva această structură a inteligenţei mele, 
care mă silește să socotesc adevărat tot ceea ce eu „con- 
cep clar și distinct“, este creaţia răutăcioasă a unui duh 
periid, in stare a face clare si adevărate ideile care, in 
ele, sint confuze si greșite? De bună seamă, am văzut, des- 
pre mine şi despre ideile din mine în nici un caz nu mai Mă 
pot indoi, dar mă pot îndoi de realitatea externă a ideilor 
matematice, mă pot îndoi că există o lume în afară de 

mine. Trebuie, așadar, să descopăr, pe lingă existenţa 
mea, o existență necesa în afară de mine, o existenţă 
absolută, ca să mă scoată din mine si care să fie o ga- 
rantie că nu sînt victima unui „Dumnezeu inselátor* 
(deus deceptor). Dacă voi dwedi cu necesitate matema- 
tică faptul că în afară de mila există un Dumnezeu de- 
sávirsit, atunci am găsit un rezzem sigur pentru afirma- 
tia că ideilor din mine le corespunde ceva in, afară de 
mine. 


Dar existența lui Dumnezeu n poate fi scoasă decit 
din existența sufletului meu, singura] adevăr neîndoielnic 
pină acum. Pot scoate din existența eului, existenţa lui 
Dumnezeu? Da, răspunde Descartes, căci printre ideile 
din mine, cars au numai o existenti obiectivă“ (în 
înțelesul cartezian, ca simplă reprezermare), intilnesc o 
idee, „ideea lui Dumnezeu“, care cu nece:itate logică tre- 
buie să aibă si o existenţă în afară de mine, o existenţă 
„formală“ (în limbajul cartezian şi al scolasticii), o exis- 
tenià ,eminentà*, Pentru aceasta, construieste cele trei 
argumente al» existenței lui Dumnezeu din ,.meditatiile'' 
III si V. 

a) Existenţa mea e sigură, dar eu mă cunosc ca o 
ființă mărginită si plină de lipsuri. De unde vin eu? 
Pot fi eu cauza mea? Atunci ar trebui să fiu infinit per- 
fect și atotputernic, ceea ce nu sînt. Trebuie dar să fiu 
produs de altcineva. Voi zice că sînt creat de părinţii mei. 
Dar aceștia sint creati si ei. Din creaţie in creație, trebu- 
le să ajung la o fiinţă care nu mai este cauzată la rîn- 
dul ei, adică este perfectă si infinită — Dumnezeu. 

b) Ideea mea despre un Dumnezeu perfect si infinit nu 
poate fi produsá de sufletul meu imperfect si finit, cáct 
efectul (ideea din mine) trebuie să fie la fel cu cauza. 
Prin urmare, ideea unui Dumnezeu perfect (efect) tre- 
buie să fie produsă de însuși Dumnezeu (cauza), ca pe- 
cetea fabricantului asupra operei sale. 

c) Cele două argumente de mai sus (meditaţia III) 
se întemeiază pe ideea cauzalitátii, și anume trece de la 
efect (idee) la cauza care a produs-o — Dumnezeu. Al treilea 
argument (meditaţia V) se adaugă pentru a da o ultimă 
tărie dovezii existenţei, în afară de mine, a unei ființe 
desăvirșite. Acest al treilea argument, pe urmele scolas- 
ticului Anselm (vezi paragraful 10), scoate numai prin 
raționament existenţa lui Dumnezeu din noțiunea lui 
Dumnezeu, a unei esențe perfecte si infinite (argumentul 

ontologic). Dumnezeu, ca „fiiniă perfectă în gradul su- 
prem“, trebuie să existe cu neceatate matematică, deoare- 
ce existența este o perfectiun; un Dumnezeu care nu 
există este un Dumnezeu im»crfect, ceea ce este o con- 
tradictie. Dumnezeu esta pe:fect, existenta este o perfec- 
tiune, deci Dumnezeu exstá. E argumentul  ,geome- 
tric", definitiv, al existenței lui Dumnezeu. 

Așadar, există în afară de mine o fiinţă perfectă, in- 
finită, atotputernică. Problema de la inceput este acum 
dezlegată. Căci un Dumnezeu perfect este o garantie 
cà ideile clare si distiacte din mine sint adevárate, adicá 
nu mă înşală cînd «de mă fac să cred că le corespund 
in afară realitățile pe care le exprimă. 

Veracitatea lui Dumnezeu este dar al doilea criteriu 
al adevărului. Un Dumnezeu bun şi atotputernic n-a pu- 
tut să întocmească raţiunea mea pentru ca să mă înșele, 
ci din, contra 3 putut să creeze în afară de mine tot ceea 
ce gindirea mea imi arată clar si distinct în mine. Așadar, 
toate ideile clare si distincte, adică adevărurile matema- 
tice si mecanice există si în afară de mine; este tocmai 
ceea ce trebuia pentru ca știința nouă să aibă o temelie 
sigură. 

Ideile înnăscute. Precum 'se 'vede, Descartes 
n-a aplicat niciodată îndoiala în mod radical, căci exis- 
tenta lui Dumnezeu, adevărul fundamental teologic, este 
primit pe furis din capul locului. Kant va dovedi că stiin- 
ta este sigură chiar dacà existenta lui Dumnezeu nu poate fi 
dovedită. La Descartes, existența lui Dumnezeu devenea 
o piesă metafizică în sistemul științelor. 


Odată admisă, fără umbră de îndoială, existenţa lui 
Dumnezeu în afară de noi, Descartes era acum în stare 
să dovedcască si existența, în afară de eu, a tuturor celor- 
lalte noţiuni ale științei naturii, noţiuni clare și distincte. 
Tot ce este cantitativ, adică pur rational, există si în 
afară de eu, căci lumea este o întocmire raţională, fiindcă 
este creația Ratiunii supreme — Dumnezeu. Adevărurile 
matematice și mecanice sint adevăruri divine. 

De unde vin aceste idei clare și distincte? Descartas 
admite o întreită origine a „ideilor“ (de notat e că la 
filosofii moderni „ideea“ este luată intr-un sens foarte 
general): a) idei sensibile, „adventice“, căzute in noi în- 
timplător prin afectarea simţurilor materiale de către 
lucrurile tot materiale din afară (de pildă, cald, rece, 
dulce, sunet, culoare etc.). Aceste senzații sînt gîndiri 

confuze si nedistincte, idei materializate gratie imagina- 
iei; b) „ideile făurite c, mine“, adică imaginile fantas- 
tice, creaţii tot ale imagnaţiei (de pildă, ideea de cen- 
taur, de sirenă etc), de asmenea confuze, deci nereale; 
C) „ideile înnăscute“, sádite, -e] puţin în germene, în spi- 
rit de către Creator (de pildă, ideea de substanţă, întin- 
dere, durată, mișcare, numere etc.) singurele clare si 
distincte, adică singurele cărora le corespund existența in 
afară de noi. 

Eroarea. Cum se explică faptul că spiritul se poate 
înșela? Care este cauza erorii, că de la un Dumnezeu 
periect nu poate veni eroarea? Descartes răspunde prin 
deosebirea dintre inteligența mărginită si voinţa nemár-- 
ginită şi liberă. Adevăr: şi eroare nu sînt note intrinseci 
ale ideilor noastre, fie clare, fie confuze; în ele însele, 
ideile nu sînt nici adevărate, nici greşite. Adevăr și eroa- 
re se aplică la judecăţi, adică la o unire sau la un raport 
intre idei, la afirmarea sau negarea unei idei despre alta. 
Și in orice judecată, adică în orice afirmare sau negare, 
de pildă ,,materia este întinsă“, este nevoie de aderarea 
voinței la ideile din inteligență. Sau, noi vedem că in- 
teligenta este mărginită, pe cînd voinţa este infinită si liberă. 
De aceea, eroarea este trecerea voinţei peste marginile 
arătate de inteligență, adică în eroare voința afirmă ca 
adevărate (existente) idei confuze, adică numai posibile, 
sau neagă ceea ce este clar, pe cîtă vreme adevărul este 
potrivirea perfectă a voinței cu inteligența: afirmarea nu- 
mai a ceea ce este clar şi neparea ca adevărat a ceea ce 
este confuz. 

Dualismul substanţelor. Sufletul. Cea 
dintii idee clară a fost ideea de suflet, ca fiinţă cugetătoare: 
Ideea de suflet a fost concepută clar, fără ajutorul mate- 
riei, numai ca gindire, deci sufletul este o ființă nemate- 
rială care cugetă (res cogitans). Cugetarea este atributul 
nepieritor al sufletului; rațiunea este partea într-adevăr spi- 
rituală im noi. Prin afirmarea gîndirii suverane, a raţiunii 
Descartes este întemeietorul raționalismului nou, care lael 
devin= însăși temelia științei moderne a naturii. 

Nu există într-adevăr decît ceea ce este gindit, ceea 
ce este inteligibil, nu ceea ce este sensibil sau obiect de 
simtire. Aceasta se potrivea deplin cu știința nouă, după 
care în realitate nu :existá decît ceea ce este cantitativ, 
matematic, raţional, inteligibil. 

Deoarece pentru a concepe sufletul n-am nevoie de 
ideea corpului, dar și invers, pentru a concepe corpul 

nu este nevoie de ideea sufletului, sufletul “a Și corpul, 
cum vom vedea, sint substanțe, adică cet »C8re există 
in aşa fel, încît nu are nevoie de nim: altceva pentru 
ca să existe“. De fapt, sufletul si cc pUl, ca substante, 
nu sint cu totul de sine stătătoar» Căci sint substanţe 
create si finite, si numai Dumne-" este substanța de- 
săvirșită, cu totul independentă. Din acest raport dintre 
substanţele create (suflete si „IPuri) si substanța crea- 
toare unică, Spinoza va scoase 0 nouă filosofie monistă: 
nu există decît o singură suwtanță — Dumnezeu. 

Sufletul este o substo:tă si cugetarea este atributul, 
adică modificarea, esent: constantă a sufletului, iar ideile 
și voinţele sînt modu*, adică modificări trecătoare ale 
atributului cugetare, Substanţă, atribut si mod sint no- 
tiuni filosofice car- vor juca un mare rol în metafizica 
moderná. 

Corpul. Îr suflet există un, număr de idei care nu 
sint produse ce spirit, ci trebuiesc să fie cauzate in spi- 
rit de cătra o lume externă și materială. Tot ce există 
în lumea externă este material, corporal. Dar nu tot ce 
ni se pare că există în afară de noi, există într-adevăr. 
Bunăoară, senzațiile, „calitățile secundare“, de culoare, su- 
net, miros, pipăit etc., care sînt confuze şi schimbătoare, 
nu există în afară de noi, ci numai în simţurile noastre, 
sint subiective, în noi. Există obiectiv numai ceea ce 
concep clar si distinct, adică numai ceea ce este perma- 
nent (de pildă, într-o bucată de ceară, care este încăl- 
zită si se schimbă, numai substanţa  cerii) lar clar si 
distinct in lumea materială mu concep decit întinderea 
(extemsio), figura si mişcarea, plus repausul, „calitățile 
primare“, cum se va zice ceva mai tîrziu. Deci, în lu- 
mea corporală numai ceea ce este spaţial, cantitativ, este 
real; corpul este o „substanţă întinsă“ (res extensa). 

Prin urmare, există două feluri de substanțe: spiritu- 
ale (gîndire) si materiale (întindere), care n-au nici un 
caracter comun (concepția dualistă), dar între care există 
o acțiune de influenţă reciprocă (in fluxus physicus). 

Fizica (lumea corpurilor). Am văzut că la 
Descartes și, sub influenţa lui, la toţi gînditorii moderni, 
fizica se întemeiază pe metafizică sau pe „prima filo- 
sofie“. În ce constă natura, obiectul noii științe fizice? 
Dacă „întinderea“ este unicul atribut al materiei, materia 
este una Si aceeași pretutindeni; cine zice materie, zice 
întindere sau spaţiu. Un spaţiu gol, fără materie, nu exis- 
tă, este o ficțiune, pretutindeni există materie, pe care 

pum eter, ca o realitate omogená, continuá sl 
nedefinită 1. 


| marginile ei. Corpurile particulare sint 
iragmente, poi „ni din spaţiul universal, prin chiar na- 
tura lui divizibii, indefinit; aşadar, nu există atomi, 
adică COT PUTI ned. ;zibile. Pe lingá intindere si figurá, 
materia mai are do« „moduri constante — mișcarea si 
repausul. 

Mişcarea nu este o îi-usire. inerentă materiei, deoare- 
ce materia prin natura €! „ste inertă, ci ea este impri- 
mată materiei din afară, d. către Dumnezeu, odată cu 
crearea lumii corporale, pritr-un impuls inițial, un 
„bobirnact + care a spart inertui 5]oc spatial în nesfirsit 
de multe bucăţi, de deosebite Mimi, si care păstrează 
mișcarea imprimată. Cum Dumnezu,, creatorul mișcării, 
nici nu crește, nici nu scade, tot aș si cantitatea mis- 
cării, cu toate schimbările ei de loc, rămîne constantă 
in univers, principiu capital al fizicii modwpne. 

Toate faptele naturii se lămuresc prin tale două prin- 
cipii simple — întindere si mișcare, lámurire care trebuia 
să ducă la ipoteza îndrăzneață pentru acea vreme că uni- 
versul este o mașină, supusă numai cauzelor eficiente, 
măsurabile, nu și cauzelor finale, forţelor ascunse şi în- 
sufletite. Concepţia fizică a lui Descartes este un meca- 
nism universal. 

Dar pentru Descartes nu numai corpurile neinsufle- 
tite, ci si animalele si plantele sint simple masini, miste 
complicate ceasornice, fără suflet (conștiință) si fără un 
principiu vital, fárá un arheu misterios, corpuri naturale 
in care totul se petrece dupà legi mecanice si geometri- 
ce. Această concepţie mecanică a vieții a întristat mult 
pe bunul La Fontaine, marele prieten al animalelor. 

Om ul. Psihofizica. Dintre toate fiinţele vii, 
omul este o excepție, sl este o compoziţie, o unire de 
două substanțe: corpul, care este o mașină spațială, si 
sufletul necorporal. Dar atunci se ridica întrebarea, ca- 
re va pricinui atitea discuţii și teorii în filosofia modernă: 
ce legătură există între aceste două substanțe, între care 
Descartes sapă o „prăpastie“; cum „comunică“ ele, dacă 
chiar după autor cauza si efectul trebuie să fie de aceeaşi 
natură (omogene), teorie care nu îngăduie decit o acţiune 
reciprocă între substanţe de aceeași natură? 

Cu toate acestea, Descartes este silit de faptul netăgă- 
duit al legăturii dintre manifestările corporale și. cele 
sufletești să admită, pentru a explica legătura dintre corp 
si suflet, o acţiune a sufletului asupra corpului, în actul 

voinţei, si a corpului asupra sufletului, în actul percep- 
tiei si al „pasiunilor“. Chestiunea era însă cum are loc 
„comunicarea“ între aceste două substanțe de natură 
opusă? Pentru Descartes, sufletul și corpul se ating nu- 
mai în creier, și anume într-un punct central al creie- 
rului, glanda pineală, care după fiziologia modernă are 
cu totul altă functie. 

Actiunea reciprocă a suflatului si a corpului se face 
cu ajutorul spiritelor animale, adunate în glanda pineală, 
și care nu sint decît particulele materiale, subtile și 
calde, din sînge. In voinţă, spiritul înclină glanda pine- 
ală într-o anumită direcţie, fără a spori cu nimic canti- 
tatea de mișcare, ceea ce ar fi o atingere a principiului 
constantei cantităţii de mișcare, si atunci spiritele se 
îndreaptă spre anumiţi muşchi, pe care îi pun în mișcare; 
iar în percepţia si pasiune (afecte), corpul acţionează, prin 
spiritele animale din glandă, asupra sufletului, așa cum 
Descartes. a analizat îndeosebi în, Tratatul despre pasiu- 
nile sufletului. În această operă, Descartes pune temeiu- 
rile unei cercetări ştiinţifice a stărilor sufletești, prin 
cercetarea de precădere a substratului material al senti- 
mentzlor. Pasiunile fundamentale sint şase (admirație, 
iubire, ură, dorință, bucurie și tristețe), pe lîngă care 
adaugă sentimentele pur spirituale, produse numai de 
sulfet, ca, de pildă, „iubirea de Dumnezeu“. Descrip- 
tille carteziene ale sentimentelor sau „afectelor“ păstrează 
o valoare de adevăr și pentru psihologia de astăzi. 

Morala. Cînd Descartes s-a hotărit a trece totul pe 
sub furcile caudine ale îndoielii, el a înţeles să supună 
îndoielii numai cunoștințele teoretice, nu însă și regulile 
vieții practice. Cum s-ar fi bucurat el de tihna gîndirii, 
dacă pentru viaţa morală n-ar fi primit cel puţin pro- 
vizoriu citeva precepte călăuzitoare? 

În adevăr, în momentul cînd ia hotărîrea de a re- 
clădi din temelie filosofia, Descartes își impune citeva 
reguli morale de o simplitate ideală: 1. să asculte de le- 
gile si obiceiurile ţării unde trăiește și să se supună re- 
ligiei copilăriei sale; 2. între mai multe obiceiuri contra- 
dictorii să aleagă pe cel mai simplu și natural şi să-l urme- 
ze fără șovăire, fără a merge pină la un martiriu inutil; 
3. este un precept stoic: să nu se lase condus de pasiu- 
nile care intunecá mintea si îl robesc oamenilor, ci numai 
de idei limpezi, care asigură libertatea sufletului asupra 
materiei. Fericirea omului stă în lupta pentru mai multă 

luminare  constiinţei morale. Cum se vede, morala lui 
Descartes &a morala socraticá: a gîndi bine este tot- 
una cu à lucrivine, | 


Descartes er. un, revoluţionar numai in lumea gin- 
dirii; nu nuterea bitia de a fi un reformator social si 
de a juca un rol paiţic. Avea un suflet de contemplativ 
cu oarecare înclinări -pre aventură, iar in cele din ur- 
mă s-a mulțumit a trăi qeparte de agitatiile lumii, ascul- 
tind de principiul antic -. trăiește bine, cine se ascun- 
de bine“. 

Inriurirea lui Des-artes. Înrîurirea exerci- 
tată de acest părinte al filosofis moderne asupra contem- 
poranilor si urmaşilor săi în seca a] XVII-lea, din Olan- 
da, Franța si Germania, este inti.adevàr revoluţionară, 
nu atit prin conținutul filosofiei sale care nu era cu to- 
tul nou, ci prin metoda sa, prin suflul nou si proaspăt 
ce-l aducea în filosofie. Entuziasmul pertru filosofia car- 
teziană pătrunde în literatură, si prin aceasta pînă si 
în saloanele elegante pariziene, care ţineau operele lui 
Descartes pe másufta de toaletă si cartezianismul, în sfir- 
șit, devine o modă. Teoriile fizice ale lui Descartes n-au 
rezistat fizicii lui Newton și Laplace, deşi unele idei 
carteziene sînt reînviate astăzi sub altă formă; iar filoso- 
fia lui Kant a înlăturat dogmatismul cartezian, cu toate 
că si Kant se inspira din „cogito“-ul cartezian. 

Ceea ceaiínriurit mai întîi a fost dragostea pentru idei 
clare, după modelul matematicii, căci prin matematică se 
afirma . autonomia rațiunii omenești. După Descartes, ide- 
alul oricărui filosof rationalist va fi să dovedească ma- 
tematic, geometric, chiar adevărurile psihologice, poli- 
tice si morale. In acest cult al „luminii“ se exaltă ra- 
tiunea, puterea omului de a íntelege si de a explica to- 
tul. Pentru ratiune nu mai existá mister. 

O înrîurire puţin fericită a avut ideea cartezianá că 
punctul de plecare al filosofiei este eul, cu gindirea lui. 
Această idee determină filosofia modernă a lua o direc- 
ție antropocentrică, asa cum a luat în antichitate după 
întemeietorul raționalismului vechi, Socrate, de care Des-. 
cartes se apropie printr-o concepţie cardinală: reflectia 
asupra omului, asupra subiectului ajunge să absoarbă 
inveresul filosofic. Dacă existenţa eului este cea dintii 
siguranță și dacă rațiunea lui este măsura realității, 
omul trebuie să devină centrul filosofiei, deoarece este 
centrul universului. 

O înriurire fericită poate exercita Descartes si astăzi 
prin hotărîrea lui de a găsi în filosofie un punct de ple- 
care neîndoielnic şi lipsit de prejudecăţi, chiar dacă acest 
punct də plecare nu este in mod obligatoriu realitatea 
primară a sufletului. 

Dintre problemele puse, dar nedezlegate consecvent 
și multumitor de Descartes, este una care va provoca noi 
dezlegări si deci noi sisteme filosofice: raportul dintre sub- 
stantele create si substanţa creatoare, cercetat îndeosebi 
de Spinoza, si raportul dintre substanţele create, suflet 
și corp, cercetat  índeosebi de ocazionalisti si Leibniz. 
Descartes separase radical Dumnezeu si lumea, sufletul 
și corpul; filosofii de după el caută să arunce o punte 
îndeosebi peste dualismul suflet-corp, unii reducînd ma- 
teria la suflet (spiritualistii), alţii reducind spiritul la 
materie: (materialistii). 

Este totuși miscátor si semnificativ cá în chiar operele 
lui Descartes preexistă în germene ideile cu ajutorul că- 
rora urmașii lui vor trece paste filosoful Meditatülor. 


2. Thomas Hobbes. 


Fiu de preot de ţară, Hobbes (1588—1679) s-a născut 
în Malmesbury (Anglia), a studiat la Oxford și în calitate 
de preceptor în familia aristocratică Cavendish, si apoi si . 
singur, are prilejul de a vizita Italia, unde se întilneşte 
cu Galilei, şi Franţa, urde trăiește în cercul savanților 
Gassendi şi Mersenne, în vremea cînd Descartes începe 
să fráminte spiritele. A murit la vîrsta de 91 de ani, după 
ce la 87 devenise şi poet. 

Opera lui, Elemente de filosofie, cuprinde trei părți: 
Despre corp (lumea fizică), Despre om și Despre cetăţean, 
și Leviathan (lumea politică). 

Deoarece Hobbes a fost cîtva timp secretarul lui Ba- 
con, am putea presupune că el a suferit înriurirea empi- 
rismului fostului lord cancelar, pe care, de altfel, nu-l 
citează niciodată. De fapt, spiritul filosofic al metodei 
carteziene, precum si concepția lui Galilei au imprimat 
o direcție hotáritoare filosofiei lui Hobbes. Cu toate că 
nu vorbeşte decît de senzaţie, de materie si de mişcare, 
adică pare a fi un senzualist și un materialist, Hobbes 
rámine de precădere un rationalist, căci metoda lui este 
deductia, coborirea de la principii matematico-mecanice 
pentru a explica deductiv nu numai lumea corporală, ci 
și viaţa sufletească si socială a omului. Hobbes este re- 

prezentantul stingii rationaliste, un rationalist ciudat, că- 
re vorbeste de senzatii si gindeste ca si cum totul poate 
fi explicat rational. 

Dar originalitatea lui Hobbes nu se reazemă numai pe 
amestecul curios de rationalism senzualist, cum intilnim 
in antichitate la filosofii stoici, ci mai cu seamă pe faptul 
că este cel dintii printre moderni care încearcă o înteme- 
iere științifică a problemei: ce este societatea, ordinea şi 
echilibrul politic. In fond, tot sistemul său filosofic este 
o pregătire a politicii, cu toate că activitatea lui Hobbes 
începe cu tipărirea unor opere cu conținut politic, Ele- 
mentele legilor (1640), Despre cetățean (1646). Pentru a 
cerceta societatea omenească, trebuie să studiem mai în- 
tii materialul social — omul, iar omul, fiind un produs 
al naturii, nu o creație a lui Dumnezeu, trebuie cerceta- 
tă mai întii natura. Dar mai rămine încă o chestiune pre- 
alabilă: examinarea fundamentelor cunoștinței noastre 
despre natură, adică întemeierea principiilor geometrico- 
mecanice, a căror valoare este necesară si universală. 
Așadar, filosofia lui Hobbes are patru părți: principiile 
cunoștinței, corpul, omul și Statul. 

Cunostinta si natura. Obiectul cunoștinței 
noastre este „natura“, iar natura este tot ce e intuitiv si 
material. Tot ce există este de natură corporală, sub- 
stante spirituale nu există. Dar trebuie să deosebim două 
feluri de corpuri: corpuri naturale (materia, omul) si 
corpuri artificiale, plăsmuite de om (statul). Societatea 
este tot un corp material, un corp monstru alcătuit din 
mai multi oameni, un Leviathan. Naturalismul lui Hobbes 
este, în adevăr, un materialism si prin aceasta un sistem 
tipic al veacului al XVII-lea. 


Elementele cunostintei noastre sint senzațiile, care 
reprezintă numai lucruri individuale; în natură nu exis- 
tă decît substanțe particulare (nominalism). Dar atunci, 
te sînt principiile generale, matematico-mecanice de la 
care pornește Hobbes? Senzatii nu pot să fie, căci. prin- 
cipiile sînt generale şi senzațiile particulare. Cum iz- 
buteste el a împăca senzualismul cu matematica, teme- 
la rationalismului? In adevár, este destul de ingenios. 
Senzatiile individuale sint prelucrate în principii uni- 
versale mulțumită limbajului: adevărurile rationale sint 
semne convenţionale, create arbitrar printr-o simplă de- 
finitie, creaţie care, de bună seamă, presupune activitatea 
raţiunii, căci senzațiile sînt primite pasiv. Ceva mai mult, 

gindirea este un „calcul de cuvinte“, c adunare mintală 
sau o scădere. Procedind prin scădere, gíndirea scoate 
din, senzaţii trei noţiuni supreme — spațiul, corpul, mis- 
carea, din care, prin adunare si cu ajutorul cauzalitátii 
mecânice, explică toată natura și lumea sufletească și 
socială. 

Omul. Omul este o mașină materială; senzația este 
o mișcare, venită din afară, care vibrează în creier si se 
intoarce Înapoi ca mişcare musculară. Voința este tot o 
mișcare, o mişcare care trece din creier la inimă, unde 
produca o accelerare a singelui (plăcere) sau o împiedi- 
care a mișcării (durere). 

Imaginea este o mișcare în creier care durează după 
dispariția mișcării externe producătoare. Reprezentàrile 
sint memorate gratie asocierilor lor prin contactul in 
spațiu si in timp: imaginile care au fost percepute in 
același loc sau în același timp tind a se rechema în me- 
morie. Legea psihologică universală este leoea asocieri 
prin contact; Hobbes este părintele psinologiei asociatio- 
niste engleze, care a stăruit, cu modificări, pînă în vre- 
mea noastră. În, definitiv, viaţa sufletească este o meca- 
nică a reprezentării și o mecanică a voinţei, fără urmă 
de libertate. 

Morala şi politica. Societatea este o alcătuire 
artificială de indivizi, singurii care sînt produse ale na- 
turii (atomism social). Esenţa fiecărui individ este con- 
servarea si întărirea puterii sale. Egoismul este unicul 
resort moral a] vieții omenești. Fiecare individ luptă 
să stăpinească pe ceilalţi şi să-și  îndestuleze pofta de 
cucerire. Așadar, omul nu este o făptură înnăscut socia- 
lă, ci, în stare naturală, fiecare om caută să se dezvolte 
in paguba celorlalți. De aceea, la început domnea o 


„luptă a tuturor contra tuturor“, căci „omul este pentru 
om un lup“. 


In acelaşi timp, fiindcă natura a sădit în om teama 
de moarte, rațiunea sa, adică egoismul luminat i-a arătat 
de timpuriu că viața nu poate fi suficient garantată prin 
lupta necurmată, ci numai printr-o asociație, care înlo- 
culeste starea de război a naturii prin starea de pace a 
statului. Rezultatul acestei mature înțelegeri a adevăra- 
tului folos a fost încheierea unui contract de asociație, 
în virtutea căruia fiecare individ se leagă a se supune 
legi obşteşti, hotărită în comun, adică se leagă a cruța pe 
vecin pentru a fi cruțat el însuși. Originea societății este 

dar un contract voit și conștient (ceea ce este fals, în 
treacăt fie zis), care impune individului interesele ob- 
stesti şi-i interzice de a-şi mai căuta numai de intere- 
sele personale. Prin acest contract, individul pierde liber- 
tatea naturală, dar ciștigă siguranţa vieții. 

Pentru ca legea, dictată de „rațiune“ prin înțelegere 
contractuală, să fie respectată de toti este nevoie de o 
voință care să întrupeze interesele comune, si această vo- 
ință obsteascá este Statul, pe care Hobbes îl numește, 
după monstrul biblic din Cartea lui Iov, Leviathan, căci 
el dispune de viaţa si de moartea noastră. Dar in miini- 
le cui să depunem voința obsteascá, puterea statului? 
Hobbes, îngrijorat de tulburările politice ale ţării sale, 
înclină spre monarhia absolută: puterea statului stă în 
miinile unei singure persoane, monarhul, care dispune de 
o putere absolută si discreţionară. Hobbes este teoretici- 
anul monarhiei absolute și despotice. Este ciudat însă ca 
indivizii să se asocieze numai  pentru.ca să se pună la 
discretia unei singure persoane, oricît de luminată ar fi 
ea! Se prea poate ca Hobbes să fi fost pentru monarhia 
absolută numai provizoriu, si in fond să fi rămas un 
adept al suveranității poporului. 

Ceea ce statul pedepsește este rău, ceea ce el răsplă- 
tește este bun, nu invers. Și poate că ideea lui Hobbes este 
justă, încă mai mult pentru statul democratic. Dar fiindcă 
sancţiunile statului de pe Pámint nu au totdeauna efec- 
tul dorit, statul trebuie să amenințe si cu pedeapsa viitoare 
a lui Dumnezeu, așa cum recomandă credinţa religioasă. 
Statul trebuie să pună în slujba sa puterea religiei. In 
fond, zice Hobbes, religia este o superstiție, potrivită cu 
ignoranta omului,  neintelegátor al adevăratelor cauze 
naturale, însă este o superstiție utilă statului, pe care 
acesta o alege după cea înlăturat celelalte superstiții 
(religii sau secte), devenite concurente primejdioase. El 
spunea: „trebuie să înghițim întregi si pe nemestecate 
dogmele bisericii pentru mintuirea sufletului, precum 
inghitim pilulele prescrise de medic pentru însănătoși- 
rea corpului*. | | 

Politica lui Hobbes este o construcție logică, p2 baza 
unor permise arbitrare și discutabile, este în fond o ge- 
ometrie politică. Întocmai cum axiomele geometrice sînt 
convenţii omenești, tot asa si axiomele juridice. Geome- 
tria si politica nu sint scoase din experienţă, sint ştiinţe 
deductive, care tocmai de aceea se impun tuturor cu ne- 

cesitate. E firesc să fie asa: nu sint ele creații ale rati- 
unii, aceeași la toti oamenii? Există o geometrie natura- 
lă, ca şi un „drept natural“. 


3. Ocazionalistii 


Dintre  ginditorii care se află sub nemijlocita 
inriurire a ideilor carteziene, unii sint fericiți că 
pot reproduce ideile maestrului - și că pot călca cu 
pietate pe urmele lui Descartes; alţii, mai însemnați, 
comentind filosofia cartezianá dau peste noi dezlegări. 
Între tălmăcitorii originali ai lui Descartes, cei care se 
depărtează mai puţin de filosoful nostru sint asa-numitii, 
vom vedea de ce, ocazionalisti: Geulincx si Malebranche. 
Aceştia au ca temă filosofică de căpetenie înlăturarea 
greutăților filosofice puse de problema raporturilor din- 
tre cele două substanțe, cu totul deosebite în esenţa lor— 
sufletul si corpul. D= altfel, ocazionaliștii nu fac decit 
să sublinieze mai apăsat și exclusiv unele idei, care se 
aflau în germene la Descartes; anume ei păstrează sufletu- 
lui si corpului caracterul cartezian de substanțe, de 
realități de sine stătătoare, dar le răpesc însușirea cau- 
zalităţii, capacitatea de acţiune reciprocă. 

Sufletul (mens) și corpul (corpus) nu pot exercita 
unul asupra celuilalt o acţiune muiuală nemijlocită; ac- 
tiunea lor este numai cauza ocazională pentru a face să 
intervină in chip miraculos unica și adevărata cauză 
efectivă — Dumnezeu. Numai prin minunea acţiunii divine 
se poate explica şi corespondenţa dintre schimbările cor- 
porale și cele sufletești. 

Ocazionalistii mai stabilesc cà o cauzalitate nemijloci- 
tă nu există decit între substanţele create de aceeași na- 
tură (corpul asupra corpului, sufletul asupra sufletului), 
căci o inriurire a materiei asupra sufletului nematerial 
este cu totul de neînțeles, iar o acţiune a sufletului asupra 
materiei este o atingere a principiului constantel canti- 
tátii de mișcare în lumea materială. Descartes, ne re- 
amintim, susținea că sufletul nu sporește cantitatea de 
mișcare, ci numai dă mișcării o direcție nouă. 

a) ARNOLD  GEULINCX, olandez, născut la 1625, 
mort la 1669, a fost profesor la Louvain si Leyda. Ideea 
conducătoare a filosofiei lui Geulincx este citse poate de 
simplă si de comodă: dacă nu ştim clar și distinct cum este 
cauzatá o schimbare, aceastá schimbare este ca si cum 

n-ar fi produsă. Bunăoară, noi nu pricepem cum o riş- 
care materială cauzează în noi percepţia, nici nu sîntem 
conștienți cum voinţa lucrează asupra corpului; prin ur- 
mare, nu sîntem indrituiti a sustine că lumea materială 
esta cauza perceptiilor din noi (culori, sunete etc.) si nici 
că impulsul voinței este cauza mișcărilor corporale. 

Dimpotrivă, sintem nevoiţi a admite că substanţele 
mărginite si create (sufletul şi corpul) sînt substanţe pa- 
sive, incapabile de vreo acțiune cauzală. Cauza autentică 
a tuturor schimbărilor din lume nu poate fi decit Dum- 
nezeu, pentru două motive: el este singura substanţă ac- 
tivă, creatoare, si in al doilea rînd este singura substan- 
tă activă deoarece el este atotstiutor, adică conștient de 
telul cum o cauză produce un efect. 

Negreșit, intervenţia cauzală a lui Dumnezeu nu se 
produce la întimplare, ci numai atunci cind se pare că 
asupra sufletului corpul acționează (de pildă în actul 
perceperii) sau cà sufletul acţionează asupra corpului 
(de pildă, actul voinței). Acţiunea aparentă a sufletului 
și corpului este doar „ocazia“, cauza ocazională a inter- 
ventiei puterii divine, cauza efectivă. Dacă, spre pildă, 
călimara də pe masă produce în suflet percepţia ,,cáli- 
mară“ — este fiindcă Dumnezeu în acel moment a in- 
tervenit și a provocat în mine percepţia corespunzătoare 
lucrului din afară; tot asa, ca să luăm un, caz mai izbitor, 
dacă un criminal a împlîntat cuțitul în victimă — este 
fiindcă în clipa cind el a voit crima, Dumnezeu a actio- 
nat direct asupra mușchilor lui. Teoria ocazionalistă, 
privită în lumina cazurilor particulare, apare absurdă, 
iar în totalitatea ei este proclamarea neîngrădită a mira- 
colului divin. 


Morala. Totuși, din această concepţie monstruoasă 
Geulincx scoate cîteva nobile precepte morale. Deoarecs 
nu noi lucrăm în lume, ci numai Dumnezeu este activ, se 
cuvine să cádem în genunchi, umiliti în fata celui atot- 
puternic și să ne mulţumim a fi simpli spectatori ai lu- 
mii. „Sînt, așadar, numai un spectator al acestei mașini. 
Asa este, deci asa să fie!“ Amin! 

b NICOLAS MALEBRANCHE (1638—1715). Male- 
branche, mai mult un teolog, a trăit la Paris și a făcut 
parte din noul ordin călugăresc catolic al „Oratorienilor“, 
intemeiat În secolul al XVII-lea de un prieten al lui Des- 
cartəs, cardinalul de Bérulle. În genere, acest ordin se 
afla sub influența ideilor teologice ale lui Augustin. Scri- 

erea mai cuprinzătoare a lui Malebranche, vrednică a fi 
citită și astăzi, este Căutarea adevărului. 

Malebranche adinceste personal (pe Geulincx se pare 
cá nu l-a cunoscut) ideea ocazionalistă, latentă la Des- 
cartes: separarea radicală a sufletului și corpului, separa- 
re care trebuia să atragă după sine neputinta unei acţiuni 
reciproce între cela douà substanţe. 

Dacă sufletul si materia sint cu totul deosebite si da- 
că, prin urmare, lumea materială nu poate provoca ne- 
mijlocit percepții în suflet, cum se face însă că spiritul 
nostru are idei despre o lume materială, în afară de el? 
In cea ce privește senzațiile, ideile sensibile, Malebran- 
che spune că ele nu au o valoare teoretică, ele nu explică 
NIMIC, ci au doar a valoare practică: simțurile ne dau 
indicaţii folositoare păstrării vieții, nu „imagini“ ale 
lucrurilor. 

Ceea ce știm despre lumea materială ne vine din ra- 
țiune, nu din sensibilitate. Sint idei, nu senzaţii. Adevă- 
rate sînt numai ideile, adică raporturile matematice 
şi mecanice (cantitățile fizicii noi), nu calitățile sen- 
sibile. Dar si in acest caz rămîne întrebarea: de unde 
avem idei despre corpurile materiale dacă acestea 
nu au nici o acțiune asupra spiritului? Dar nici 
spiritul nu le poate crea, căci spiritul nu poate crea 
de la sine idei despre o lume cu care nu are 
nici o legătură. Dacă ar face-o, ar fi un Spirit creator, 
un mic Dumnezeu, iar Malebranche o spune limpede că 
Dumnezeu n-a putut crea mici Dumnezei (oamenii). 


Poate că Dumnezeu le-a sădit în noi sau le produce 
ocazional? Nici această explicație nu poate fi primită, 
deoarece spiritul nostru finit nu poate îmbrățişa infinita- 
tea ideilor. Nu rămine decit o singură dezlegare: ideile 
din spiritul nostru nu ne aparțin, nu sint în noi, ci sint in. 
spiritul divin si noi le „vedem in Dumnezeu“ (la vision 
en Dieu). Fiindcă ideile sint în Dumnezeu, ne lămurim și 
faptul că ele sint universale, adică sînt comune tuturor. 


Spiritul nostru este o parte, un mod al spiritului di- 
vin, care este „locul spiritelor“. Așadar, spiritul nostru 
vede ideile în Dumnezeu fiindcă este el însuși în Dum- 
nezeu. Este o teorie mistică si intuitionistà. 

Acum înţelegem cum se face cà noi avem fdei despre 
corpuri: dacă sufletul și ideile sint în Dumnezeu, noi 
prindem intuitiv chiar în Dumnezeu esenfele (ideile) 
lucrurilor materiale. A cunoaşte lumea externà înseamnă 

a o vedea (vision) în Dumnezeu, a o vedea în esentele 
sale ideale, nu prin simţuri, ci prin gîndire intuitivă. Lu- 
mea ca idee din Dumnezeu este singura lume reală, căci 
lumea sensibilă este o părere. Așadar, totul este în 
Dumnezeu. Această concepţie a fost botezată în secolul 
al XIX-lea panenteism (pan=totul, en—in, theos—Dum- 
nezeu), spre deosebire de panteismul spinozist, care sus- 
tine că Dumnezeul este totul. 

Cu toate că Malebranche ar trebui să tăgăduiască 
existenţa lumii sensibile, aşa cum a tăcut contemporanul 
său englez, Berkeley, totuși el este nevoit a admite, și 
o lume sensibilă impertzctă, pentru a explica eroarea, în 
domeniul teoretic, și păcatul, în domeniul practic. 

Morala. Orice cunoştinţă adevărată este o cunoas- 
tere a lui Dumnezeu şi orice virtute este o trăire mis- 
tică în Dumnezeu. A cunoaşte lucrurile este totuna cu a le 
avea, cum le are. Dumnezeu, si a fi virtuos înseamnă a 
iubi, asa cum iubeşte Dumnezeu. 


4. Baruch Spinoza 


Baruch Spinoza (la origine,  d'Espinosa, după 
numele unui orásel din Spania) s-a náscut in Amsterdam, 
din părinţi evri, emigraţi din Spania de teama persecu- 
tior religioase. Destinat a deveni un rabin, tînărul si 
meditativul Spinoza (1632—1677) primeşte în școala evre- 
iască din. Amsterdam o cultură strict iudaică, dar destul 
de largă: Vechiul Testament, Talmudul, Cabala, filosofii 
iudei. medievali (Maimonide, Gersonides). Insetat de mai 
multă stiință, ia lecţii de latină de la savantul Franz 
van, den Ende, prin care ia cunoştinţă de scolasticii cres- 
tini. de noua ştiinţă, în, sfîrşit de Descartes, care il in- 
fluenteazà hotáritor. Pe la vîrsta de 24 de ani este exclus. 
“prin mare anatemá, din habotnica comunitate evreiască. 
învinuit de erezie si de înaltă crimă religioasă. După aceea. 
sub numele latinizat de Benedictus şi fără să imbrátiseze 
o altă religie trăiește cu totul retras si închinat meditatii- 
lor, în cîteva orășele din Olanda, în sfirsit la Haga, unde 
moare de ftizie la 21 februarie 1677. 

Viaţa sa extrem de modestă şi-a cístigat-o prin şle- 
fuirea sticlelor de aparate optice și din mici ajutoare ale 
prietenilor, care îl socoteau întemeietorul unei noi re- 
ligii. 

Scrieri. Cea dintii scriere este un, rezumat al filo- 
sofisi carteziene — Principiile filosofiei lui René Descar- 

tes (1633), împreună cu Cugetări metafizice; apoi, anonim, 
Tratatul teologico-politic (1670), care a provocat o furtuná 
de proteste. După moarte, apar la un loc Etica, dovedită 
in ordine geometrică, opera sa capitală, Tratat politic (ne- 
terminat), Tratat despre indreptarea inteligentei (neter- 
minat), Scrisori :etc. Toate aceste opere sînt scrise in 
latineste. 

În veacul al XIX-lea s-a descoperit un text olandez, 
publicat la 1852 si 1862, o lucrare din tinerețe, poate 
cea dintii lucrare filosofică: Micul tratat despre Dumne- 
zeu, om si fericirea acestuia. Acest tratat, care se înfă- 
tiseazá ca o pregătire a Eticii, a pus interesanta proble- 
mă, nedezlegatá multumitor nici astăzi, a evoluţiei ideilor: 
spinoziste. Motivele filosofiei spinoziste pot fi reduse la 
urmátoarele trei puncte: 


a) Sistemul spinozist poate fi privit ca o dezvoltare 
„ogică a problemei carteziene privitoare la raportul dintre 
substanţa divină creatoare, unica substanţă adevărată, 
căci nu atirnà de nimic, si substanțele particulare, create 
și deci dependente de Dumnezeu (suflet și corp). 


Ocazionalistii păstrau substanţelor finite caracterul 
de substanţe, dar le răpeau activitatea de mutuală cau- 
zalitate. Spinoza le răpeşte si caracterul de substanţe si 
nu recunoaşte decît o substanță unică si infinită — 
Dumnezeu, cu sufletul şi corpul, ca atribute, între alte 
infinite atribute necunoscute. Dumnezeu este substanţa 
atotcuprinzătoare, este însăși Natura, ale cărei procese sint 
„modificări“ ale substanţei divine. „Dumnezeu sau natura“, 
zice Spinoza, Dumnezeu și natura, zicea Descartes. Fiindcă 
Dumnezeu este substanța unică a lumii, concepţia lui 
Spinoza este un monism si un panteism, concepție desá- 
virsità cu ajutorul  cartezianismului, dar pregătită mai 
inainte de influenţa misticilor erestini si iudei şi poate 
chiar a lui Giordano Bruno. 

Ideea mistică si panteistă (Dumnezeu in lume) se 
unește la Spinoza cu idealul noii ştiinţe matematice a 
naturii si dă un sistem nou (panteismul modern), alături 
de dualismul lui Descartes, monismul materialist al lui 
Hobbes și monismul spiritualist al lui Malebranche și 
Leibniz. 

b) În mod vădit, Spinoza a împrumutat de la Des- 
cartes metoda filosoficá, metodà pe care o aplicá riguros, 
cu cea din urmă strictețe cu putinţă. Geometria era 
pentru Spinoza idealul oricárei  cunostinte necesare si 

universale; de aceea, si filosofia trebuie să se folosească 
de demonstraţii, de deductii, „după modelul geometriei“ 
lui Euclid. Spinoza, cu o consecvență neinfricosatá, por- 
neşt= de la definiţii, axiome, din care scoate teoreme, cu 
dovezile acestora, adaugă corolare si lămuriri (scolii); în 
sfirsit, face din demonstrațiile filosofice o reţea savantă 
și complicată de argumente geometrice, care se înlăn- 
tuiesc si dau aparenţa de siguranţă matematică.  " | 

Spinoza nu este chinuit de îndoieli ca Descartes; pen- 
tru el, filosofia, ca si geometria, pornește de la axiome 
socotite intuitiv ca absolut evidente, din care scoat= de- 
ductiv, matematic, intreaga lume. Pentru Spinoza este 
de la sine înţeles cá ordinea logică a ideilor din noi co- 
respunde exact ordinii esentelor reale; chipul cum se 
inlàntuie ideile corespunde chipului cum se înlăn- 
tuie lucrurile. Necesitatea logică este oglinda necesi- 
tàtii reale. Ordinea lumii este o teoremă matematică, 
care îsi dezvoltă cu necesitate consecințele lăuntrice. Fi- 
losofia lui Spinoza este un rationalism desávirsit: lumea 
este rațională si rațiunea o oglindește „adecvat“, după 
ce a înlăturat mirajul inselátor al simțurilor. 

Totuşi sub crusta tare a formalismului geometric pe- 
dant pulsează o viaţă mistică nerationalá, care amenința 
să spargă in mii de bucăţi coaja rationalistà. 

C) Aczastă construcţie filosofică, de o logică strivi- 
toare, urmărește descoperirea adevărului absolut, pentru 
a întemeia prin el binele şi fericirea omului. Resortul 
gindirii lui Spinoza este religios si moral: aflarea unui 
bine suprem și etern, care să mintuiascá sufletul de agi- 
taţiile zadarnice ale vieţii meschine sensibile. Putem re- 
zuma astfel ideile de bază ale spinozismului: a) scopul 
vieții aste fericirea; b) fericirea durabilă nu se poate 
găsi decit în unirea cu Dumnezeu; c) unirea cu Dumne- 
zeu nu se poate face decit prin cunoștință, prin adevăr; 
d) adevărul nu poate fi găsit decit pe calea demonstraţiei 
geometrice. De la „iubirea către Dumnezeu“ ajunge la 
axiome geometrice, pentru ca să revină la „iubirea inte- 
lectuală către Dumnezeu“. 

Operă rezumativă a gîndirii spinoziste, Etica, nu este 
numai o morală, cum ar arăta titlul, ci o metafizică, de- 
oarece, cum am văzut, metafizica este temelia si drumul 
binelui. De aceea, Etica are cinci părți — primele trei 
pregătitoare ale moralei, celelalte două, morala propriu- 
zisă: 1. Despre Dumnezeu; 2. Despre natura și originea 

»ufletului; 3. Dzspre natura și originea afectelor; 4. Despre 
robia omului sau despre puterea afectelor; 5. Despre pu- 
terea intelectului și despre libertatea omenească. 

Pasiunile robesc omul și-l fac nefericit, inteligența îl 
liberează și-l miîntuie; căci pasiunea este o idee greșită, 
o părere, o idee inadecvată, iar liberarea si fericirea sînt 
consecinţa idzilor adecvate sau adevărate. 

Dumnezeu=—substanţasaunatura. Punc- 
tul de plecare al lui Spinoza este Principiul existenței, 
de care totul, deci și omul, care rivneste după fericire 
și izbăvire, atirnă. Acest. principiu este „cauza sa“ (cau- 
sa sui), căci el nu are o cauză în afară de sine, el se 
produce singur, desi este cauza a tot ce există. El tre- 
buie să existe cu necssitate, căci „esența“ lui închide 
Și „existenţa“, deoarece nici in afară de el nu există 
nimic care ar putea să-l împiedice de a exista. El este 
existența absolută, este perfecțiunea, căci existența este 
O Dente Lune, cum spusese Descartes, deci acest principiu 
existá fárà restrictie. 

Deoarece principiul atotcuprinzátor al oricárei exis- 
tente nu atirná de nimic în afară de el, el este o sub- 
stanță. Căci substanța, după cum Descartes lăsase să 
se înțeleagă, este „ceea ce există și este înțeles numai 
prin sine“. Substanța este noţiunea filosofică fundamen- 
tală, căci ea este și fundamentul unic al lumii. Nu există 
decît o singură substanţă, fiindcă substanţa «ste infinită 
(prop. VIII) si indivizibilă (prop. XII, Partea I), deci nu 
poate suferi vreo márginire din partea. altei substanțe. 

Deoarece principiul lumii este cauza sa si o substanţă, 
el se confundă cu însuși Dumnezeu: Dumnezeu este sub- 
stanta infinită, care există si este înțeleasă numai prin 
sine, iar tot ce există pe lingă el, există prin el si nu 
poate fi înțeles decit prin el. 

Dar substanța — Dumnezeu nu ste numai funda- 
mentul lumii, ci și totalitatea lumii, căci nimic nu poate 
exista in afară de el. Așadar, Natura este însuși Dumne- 
zeu, deoarece natura este unică și infinită, si ştim cà 
nu există si nu poate exista decit o substanță unică — 
Dumnezeu. Natura este o manifestare a lui Dumnezeu 
și se află chiar în el. Dumnezeu nu creează natura 
din afară, printr-un act de voinţă, cum socotea Descar- 
tes si creștinismul, ci natura decurge, după legi necesare, 
din chiar esența divină. Dumnezeu este totuna cu natura; 
Dumnezeu este cauza lăuntrică a naturii. 


Dumnezeu si lumea. Suflet si corp. Dum- 
nezeu este totul, este substanta infinità a lumii, deci 
el trebuie să cuprindă infinite esențe, adică însușiri ves- 
nice si neschimbátoare.  Esentele divine sint numite 
atribute si, deoarece substanţa este infinită, eseritele (a- 
tributele) divine trebuie să fie si ele infinite. „Prin atri- 
but înțeleg ceea ce intelectul concepe a constitui oarecum 
esența lui“ (def. IV, Partea I) Cum se explică faptul 
că substanța, deși unică, are totuşi infinite atribute? In- 
terpretările date sint felurite; singura mai aproape de 
spinozism este aceza a lui Windelband, după care atri- 
butele sint fatá de substantà ca dimensiunile  spatiului 
(lungime, lárgime, adincime, n dimensiuni dupà geome- 
tria neeuclidianá) faţă de spaţiu. 

Dintre infinitele atribute, noi nu cunoaștem decit două 
(Spinoza nu explică în cel fel decurge necesar această 
ignoranță din natura lui Dumnezeu): întinderea si gîndi- 
rea, corpul şi sufletul. Substantele carteziene devin atri- 
bute la Spinoza. 

Tot ce nu este substanță (cu atributele sale) este mod, 
a treia notiune de bază a spinozismului; modul este „ceea 
ce este in altul, prin care este conceput“, modul este o 
„Modificare“ a substanței. Modul există în și prin sub- 
stantă, căci este o modificare a ei, după cum noţiunea de 
mod nu poate fi concepută fără noţiunea de substanţă. 

Deoarece Dumnezeu este infinit si atotputernic, și nu 
există nimic independent sau substanţial în afară de el, 
tot ce există, toată multiplicitatea lumii — stea, piatră, 
anima!, om — este o modificare, un mod al substanţei. 
Fiindcă esența lui Dumnezeu este chiar puterea infinită, 
această putere trebuie să se manifeste în infinite moduri, 
care decurg din eternitate și cu absolută necesitate din 
esenţa lui Dumnezeu. 


Precum din esenţa noţiunii de triunghi decurge cu ne- 
cesitate și din veșnicie că suma unghiurilor sale este egală 
cu două unghiuri drepte, tot asa decurge cu necesitate din 
natura lui Dumnezeu lumea, aşa cum este. Lumea este 
asa, fiindcă nu putea să fie altfel, si nu putea' să fie altfel, 
fiindcă este o consecinţă a esenței divine, care este per- 
tectă. A presupune că lumea poate să fie altfel, înseamnă 
a presupune că Dumnezeu, care a produs lumea, putea să 
fie mai perfect decit este. Dumnezeu nu putea să nu fie 

consecvent cu natura sa; el lucrează după legile eterne 
ale naturii sale. El este liber în necesitatea sa internă. 

Precum unghiurile drepte (consecinţa) se află în 
triunghi (raţiunea), tot așa şi lumea se află în Dumnezeu. 
Dumnezeu produce lumea dinăuntrul ei, cauza se află în 
efect, Dumnezeu este cauza îmanentă a lumii. Si cum 
unghiurile nu urmează triunghiului, ci sînt date împreu- 
nă cu el, din eternitate, tot aşa să nu credem că universul 
a urmat în timp substanţei divine, ci el este o consecință 
eternă a divinității: odată cu Dumnezeu a fost dat si uni- 
versul. 

Deosebirea dintre Dumnezeu si lume este exprimată 
de Spinoza prin două expresii împrumutate de la sco- 
lastici: Dumnezeu este cauza pururea activă. a naturii, 
natura naturantă (natura naturans); lumea este natura na- 
turâtă (natura maturata), „efectul“ naturii divine. 


Ordinea eternă a lumii este următoarea: mai întîi avem 
substanța divină cu infinite atribute, din care cunoaștem 
două — cogitatio si extensio. Substanţa și atributele alcă- 
tuiesc natura naturans. Din atributele divine decurg din 
eternitate, în chip nemijlocit, modurile infinite, din care 
noi cunoaștem două — „intelectul infinit“, la gîndire, si 
„mișcarea si repausul“, la întindere. 


Din modurile infinite decurg mijlocit modurile finite, 
in număr nesfirsit de mare, adică lucrurile particulare, 
sensibile, care, toate, sînt o îndoită manifestare, și a gin- 
dirii și a întinderii. Toate aceste lucruri particulare la un 
loc alcătuiesc „faţa întregului univers“. Dumnezeu nu 
este cauza directă a modurilor finite, ci depărtată și in- 
directă, căci modul finit nu este produs direct de Dum- 
nezeu, ca modul infinit, ci de un alt mod finit, și acesta 
de alt mod finit si asa la infinit. De aceea, aceste moduri 
particulare se infátiseazáà în succesiunea duratei, apar si 
dispar, sint supuse timpului, nu sînt eterne ca atributele si 
modurile infinite. La ele, esenţa nu închide existenţa, ele 
pot fi pieritoare, deși esența lor, care decurge direct din 
Dumnezeu, este nepieritoare. Această lume, supusă dura- 
tei și unei cauzalitáti tranzitive, împreună cu modurile 
infinite, constituie natura naturata. 


Lumea modurilor pare a fi o iluzie, o copie palidă a 
esentelor, o mărginire aparentă, o negare a lui Dumnezeu. 
Piatra nu mai poate fi plantă, bărbatul nu mai poate fi 
femeie etc.; tot ceea ce există într-un mod încetează de a 
mai fi altfel decit este. 

Toate lucrurile particulare, fiind manifestări ale sub- 
stantei unice, trebuie să aibă în ele cel puţin cele două 
atribute cunoscute nouă. Orice lucru este în același timp 
corp şi suflet, adică un mod al atributului întindere si un 
mod al atributului gindire. Dualismul cartezian cste 
pástrz2i, însă in loc de dualism în substanțe avem la Spi- 
noza un dualism în atribute. 

Modurile întinderii (corpurile) și modurile gindirii 
(ideile) nu se influenţează reciproc, ci modurile întinderii 
și cele ale gîndirii se dezvoltă paralel şi concordă în chip 
desăvirșit. Nu se schimbă ceva în corp fără să se schimbe 
în suflet si viceversa. „Ordinea şi conexiunea ideilor esie 
aceeaşi ca ordinea si conexiunea lucrurilor“, sau, în altă 
parte, tot ce există este „unul si același lucru exprimat in 
două moduri“, cum susțineau şi unii evrei, adaugă însuși 
Spinoza. l 

Tot ce există în natură, chiar mineralul, are o latură 
materială şi o latură spirituală, se schimbă una, se schim- 
bă şi alta, iar corespondența desăvirşită dintre ele se 
explică prin unitatea substanței care stă la temelia lor. 
Aceeaşi substanță se manifestă în seriile paralele ale în- 
tinderii şi gîndirii. Această concepție, care nu este ani- 
mistá, căci nu insufleteste materia, a fost numită in tim- 
purile noastre paralelismul psihofizic. 


Omul este şi el un mod compus al substanței divine. În 
aspectul său de corp, omul este alcătuit dintr-un mare nu- 
Măr de „corpuri simple“, care conlucrează și dâu naștere 
unui „individ“. Sufletul omului este ideea corespunză- 
toare corpului, este „ideea corpului“, si fiindcă un corp 
omenesc este complex, sufletul lui va fi compus din mai 
multe idei. Așadar, după Spinoza sufletul este o idee al- 
cătuită din mai multe idei; nu este o substanţă simplă, ca 
la Descartes. Dar sufletul nu este numai „ideea corpului“, 
ci și „ideea sufletului“, adică este conștient de sine, are 
și idee despre sine. 

În desfășurarea modurilor întinderii si ale gîndirii, ca- 
re nu se influenţează reciproc, dar se influențează fiecare 
în lumea lui (ideea acţionează asupra ideii, corpul asupra 
corpului), domnește un determinism absolut, o fatalitate 
divină, geometrică, care nu cunoaşte scop. Nu există mi- 
nuni în natură, nici libertatea în suflet. Libertatea este 
ignorarea adevăratelor cauze ale acţiunilor. O piatră arun- 
cată de mîna omului, dacă ar avea conștiință, dar n-ar 

cunoaște cauza mișcării sale, ar crede că se mișcă liber, 
prin voința sa. 
Rezum în tabela de mai jos metafizica lui Spinoza: 


Substanţa = Dumnezeu = natura sau infinetele atribute ale lui 
Dumnezeu 
Cugetare Intindere Atributele recunoscute 


Natura naturans (Natura creatoare) 
Natura naturata (Natură creată) 
Modurile infinite 


Intelectul infinit Mișcarea şi repausul 
| | 


Intregul univers Lucrurile particulare 
a necunoscute 
Lucrurile particulare 


| 
Ideile (sufletele) Corpurile 
| | 


Omul 


Robia si micimea omului (Partea IV). Pe 
temeiul acestor propoziții metafizice, Spinoza dă o analiză 
subtilă a pasiunilor, care tirăsc si ingenunche puterea 
omului. 

Viaţa afectivă a omului, ca si întreaga natură, este 
riguros determinată. Pasiunile (afectele) sînt produsele ne- 
cesare ale naturii și sufletului, ca și figurile geometrice și 
mișcările astrelor. Pînă acum, zice Spinoza, pasiunile au 
fost blamate sau lăudate, ca si cum omul ar putea iubi 
sau uri altfel de cum iubeşte sau urăște. Binele și răul 
trebuie înțelese, nu aplaudate sau ponegrite; în natură ni- 
mic nu este bine sau rău in sine, ci numai în raport cu 
omul si cu interesele sale. Natura produce binele si răul 
tot atit de necesar ca mierea si vitriolul. 

Este o închipuire oarbă a omului că lucrurile există în 
vederea omului, că natura se conduce de scopuri: lucru- 
rile sînt aşa, fiindcă trebuie să fie aşa; ideea de scop pre- 
supune că un lucru putea să fie altfel decit este, ceea ce 
este în contradicţie cu perfectia divină. 

Binele și răul n-au o valoare decit relativă pentru om; . 
de aceea se cuvine să cercetàm, întrucît natura omului du- 

ce cu necesitate matematică la a vorbi despre bine și 
despre rău. 

Esenţa omului, ca si esenţa oricărui lucru, este sforta- 
rea (conatus) de a se conserva pe sine, căci orice lucru, 
fiind un mod al lui Dumnezeu, tinde prin natura sa să 
dureze indefinit, dacă nu este împiedicat de nimic. Sfor- 
tarea de a se conserva, cind devine conştientă, esie ape- 
titul, dorinta. Dorinţa (cupiditas) este pasiunea fundamen- 
tală. 

Din această pasiune derivă încă două pasiuni „funda- 
mentale“: plăcerea sau bucuria (laetitia) si tristeţea 
(tristia). Bucuria este o trecere de la o activitate mai mică 
la o activitate mai mare a corpului; tristeţea este o ire- 
cere de la o activitate mai mare la o activitate mai micá. 
Bucuria este doar reflexul sufletesc al cresterii puterilor 
proprii, tristețea este reflexul mintal al micșorării acelo- 
raşi puteri. 

Tot ce întreţine și sporeşte conservarea de sine este 
un bine, tot ce micșorează si ameninţă existența proprie 
este un rău. Binele este utilul, răul este păgubitorul. Prin 
natura noastră tindem spre plăcere şi ne ferim de durere; 
de pildă, remușcări de conștiință, milă. 

Toate celelalte pasiuni decurg cu necesitate din cele 
trei pasiuni fundamentale, dacă la aceste pasiuni se unesc 
reprezentările lucrurilor care le provoacă. Așa, de pildă, 
iubirea este o plăcere unită cu reprezentarea lucrului care 
o produce; ura este o tristeţe unită cu ideea lucrului ce c: 
produce. 

Libertatea și măreţia omului (Partea V)!9l, 
Minunea  spinozistă este că din această concepţie fa- 
talist, care ar părea cá paralizează voinţa omenească, 
tisneste de la sine o normă de viață ideală si libertetea 
omenească. În excesul determinismului stă ascunsă liber- 
tatea. Prin cunoașterea determinismului universal, omul 
se ridică peste lucrurile trecătoare, care il robesc, cîştigă 
libertatea làuntricá, care îl ajută cu necesitate să învingă 
patimile. Cum izbutește lui Spinoza această adevărată 
acrobație morală, cum putem să ne ridicám peste pasiuni 
si să le poruncim, dacă ele există cu necesitate? Liberta- 
tea si datoria presupun că lumea şi omul puteau să fie 
altfel de cum sint, iar Spinoza respinge această idee, jigni- 
toare pentru pertecţia divină a lumii. 

Pentru Spinoza nu există alt drum al liberării de pa- 
siuni decît cunoștința; libertatea este rodul cunoștinței, nu 

un dar al naturii. Nu ne nastem, ci devenim liberi. Există 
însă trei trepte de cunoştinţă, de o desávirsire crescindà: 
1. sensibilitatea, „experienţa vagă“, opinia sau imaginaţia; 
2. rațiunea, „cunoştinţa de al doilea gen“; 3. intuitia, 
„cunoştinţa intuitivă“, cea mai desávirsitá, „cunoștința de 
genul al treilea“. 

l. Sensibilitatea este cunoştinţa primită pasiv de că- 
tre om, întrucît acesta este o parte a naturii schimbătoare, 
care îl afectează prin puterile ei, superioare puterilor 
omenești. Cunostinta sensibilă este obscură si mutilată, ca 
și lucrurile pe care le reprezintă; ea este neadevărată, 
căci omul nu este cauza unică, adecvată a acestei cunoș- 
tinte, ci numai cauza parţială, neadecvată. 

Cunostinta sensibilă este produsă parte de om, parte 
de natură, care, fiind schimbătoare și nesicură, va face 
ca și cunoştinţa sensibilă care o reprezintă să fie schim- 
bătoare, nesigură, neadecvată, greşită. Eroarea este pro- 
dusă de imaginaţie, este o cunoaştere a lucrurilor prin 
afectarea corpului. 

Cunostintele sensibile, dependente de natură, provoacă 
în noi pasiunile, care ne stápínesc. Pasiunile sint dar idei 
confuze, neadecvate, ele nu decurg din natura noastră, ci 
din faptul că sintem tiriti de legile tiranice ale naturii 
externe. Pasiunile sînt expresia puterii naturii asupra 
noastră. 


Dar, ne întrebăm, cum poate omul să se libereze de 
tirania împrejurărilor, care se joacă cu sufletul nostru; 
cum poate el să scape din ghearele lumii sensibile si să 
ajungă să „lucreze“, in loc să „sufere“, adică să lucreze 
adecvat, numai după legile naturii sale? 

Numai prin celelalte două trepte de cunoștințe, care 
exprimă adevărul. 


2. Rațiunea este capacitatea de a gîndi lucrurile in to- 
talitatea si lesătura lor eternă. Prin rațiune noi nu cu- 
noastem lucrurile numai izolate și fără legătură, ca in 
„imaginaţia“ sensibilă, ci in legătura lor necesară si în 
ceea ce ele au comun. Cunoștinta prin rațiune este adec- 
vatá. căci obiectul ei sînt „noțiuni comune“, adică acele 
cunoștințe care reprezintă principiile universale ale lucru- 
rilor, adică ceea ce este comun în parte ca si în tot. Astfel 
de „idei comune“ sînt atributele, din care înțelegem cu 
necesitate care este eterna și necesara origine a lucrurilor. 
Să deosebim „noţiunile comune“ de „noţiunile universale“ 
(de pildă, cal, om, seop etc.). Acestea din urmă sînt scoase 

prin abstracţie confuză, de către imaginație, din percepții, 
pe cită vreme noţiunile comune sint produse numai de in- 
telect, ceea ce revine a spune că rațiunea este cauza lor 
completă si adecvată. 


3. Intuitia este cunoştinţa cea mai înaltă si cea mai 
adecvată. Prin intuiţie noi vedem nemijlocit cum esenţa 
divină este cauza eternă a tot ce există: totul este rapor- 
tat la substanţa divină. Cunostinta intuitivă este cunos- 
tinta prin Dumnezeu; este cunoştinţa „sub punctul de 
vedere“ a]. eternității (sub speciae aeternitatis). Să vedem 
cum prin cunoștința adecvată scăpăm de pasiune și de- 
venim activi, adică determinaţi numai de natura noastră. 

Orice afectare este o cunoștință neadecvatà. Cind 
insă afectul este privit în ordinea eternă a lucrurilor, el 
se transformă într-o idee clară şi adecvată. Cind omul 
ajunge să cunoască, el este activ, adică este o cauză adec- 
vată, căci esența omului este cunoștința. Prin cunoștința 
clară, omul nu mai stă sub înriurirea lumii externe, nu 
mai „suferă“, nu mai are pasiuni, ci este activ, este liberat 
de pasiuni, este senin, totul atîrnă de el. Ideea inadecvată, 
ca şi pasiunea, este produsă de natură; ideea adecvată, ca 
și acţiunea, este fructul numai al naturii noastre. 


Dacă raportăm pasiunile la esenţa și cauza lor, care 
este Dumnezeu, le-am înțeles, le-am transformat în idei 
adecvate, care depind numai de natura noastră. În cu- 
nostinta clară noi ne simţim o forță, sîntem activi, ne ri- 
dicăm deasupra lucrurilor, sîntem fericiţi. Cine se con- 
duce de Ratiune este virtuos, el a înţeles pasiunile, deci 
le-a învins. 

Chestiunea fundamentală a eticii spinoziste este dacă 
cunoștință poate produce un afect activ atit de puternic, 
încît să doboare toate celelalte afecte pasive, căci Spino- 
za este un prea bun psiholog pentru ca să nu știe că un 
sentiment nu poate fi învins de o idee pură, ci numai 
de un alt sentiment. Aşadar, este în stare cunoștința să 
producă sentimentul cel mai puternic? 

Da, răspunde Spinoza. Căci dacă concepem toate lu- 
crurile ca necesare, adică decurgind, din eternitate, din 
natura lui Dumnezeu, atunci ideea lui Dumnezeu este pu- 
rurea prezentă, ca si necesitatea, si această idee va pro- 
duce emoția cea mai puternică si cea mai durabilă: o 
plăcere fără margini. 

Această plăcere fără margini va fi unită cu ideea de 
Dumnezeu și vom simţi atunci o iubire intelectuală, de- 
zinteresată a lui Dumnezeu. Cind am ajuns să cunosc 
lucrurile în Dumnezeu, sufletul se rupe de legătura cu cor- 
pul, scapă deci de orice idee neadecvată, se transfigurează, 
se contopește într-o beatitudine fără sfîrșit in sînul dum- 
nezeirii. Atunci „simțim că sintem eterni“, omul se eter- 
nizează, conservarea de sine se prelungeşte in nesfirsitul 
Nemuririi. Inima se potolește, voința se libereazà, inte- 
lectul contemplá, agitaţiile lumești dispar la orizont ca 
niște nori, e linişte, e fericire fără sfîrșit. Sufletul a de- 
venit nemuritor, în sînul lui Dumnezeu el s-a mintuit, a 
găsit binele suprem ce nu poate fi răpit de nimic. 

Omul virtuos si rational devine un sfint prin intuiţie. 
Etica s-a încheiat: a plecat de la „Dumnezeu sau natura“ 
și a ajuns la „iubirea intelectuală a lui Dumnezeu“, la 
unirea cu Dumnezeu, care este Iubire pură. 

Spinoza știe că această sfințenie nu este cu putință 
cricui si de aceea el încheie Etica cu vorbele: „toate cele 
sublime sînt pe atît de rare, pe cît sînt de grele“. 

Cine a ajuns să cunoască faptul că obiectul suprem 
al cunoștinței este Dumnezeu si că Dumnezeu este esența 
din care decurge totul, a pus Ratiunea deasupra patimilor 
si Iubirea veșnică deasupra Ratiunii. Ce iubire sau ce ură 
pămintească ar putea să lupte cu iubirea eternă a lui 
Dumnezeu? În Dumnezeu este numai armonie și viață 
eternă. 

Etica lui Spinoza începe cu Epicur, cu Pămintul, tre- 
ce la stoici si culminează în Cer, în iubirea mistică si 
religioasă. Spinoza se „imbată de Dumnezeu“, pentru a 
uita de ura coreligionarilor săi evrei si de disprețul cres- 
tinilor. Unii îl respinseseră, ceilalți nu voiseră să-l pri- 
mească; el a știut să se lipsească si de unii si de alţii. 

Influența  spinozismului. Filosofia spino- 
zistă a fost aprig atacată de la apariţia sa atit de iudei, 
cit si de creștini. Multă vreme Spinoza a trecut drept un 
ateu, un cîine ciumat de care toată lumea se ferea. Prin 
veacul al XVIII-lea, spinozismul începe a fi prețuit de un 
Goethe, un Jacobi, un Herder, poate de Lessing, iar în 
veacul al XIX-lea inriurirea sa se accentuează, bunăoară 
în „filosofia identităţii“ a lui Schelling; în fine, paralelis- 
mul psihofizic din psihologia de astăzi se pune la adă- 
postul monismului panteist al lui Spinoza. În vremea 
noastră, filosofia lui Spinoza este una din cele mai citi- 

te şi studiate, iar personalitatea morală a creatorului ei 
este admirată fără îngrădire. Ftizicul hulit din Haga a 
devenit astăzi un filosof popular. 

Nu caută astăzi  atitia înapoia naturii înșelătoare 
esența nevăzută si eternă? Nu intrevedem cu toții că bu- 
nurile, care astăzi sint atit de pretuite, nu sînt decit fum 
și umbre si cà adevăratele bunuri stau în noi, in adin- 
cul nostru, în totalitatea vieţii omenești, în ceea ce este 
permanent în viața omenească, în cunoașterea adevărului 
și în solidaritatea vointelor pentru mai multă dreptate si 
mai multă iubire? 

Filosofia spinozistă, cu toată armătura sa matematică, 
în aparentă atit de riguroasă, are la temelia sa contradicții 
de neimpácat. Cum poate omul să se rupă prin propriile 
puteri din ordinea naturii si să se înalțe la Dumnezeu? 
Căci, sau lumea sensibilă şi pasiunile decurg cu necesi- 
tate din Dumnezeu, si atunci nici Dumnezeu nu le poate 
înlătura, sau nu decurg din natura lui Dumnezeu, și 
atunci nu ne explicăm cum au apărut. O consecinţă a 
spinozismului ar fi negarea, ca iluzorie, a naturii, dar 
atunci nu mai ráminem decît cu substanța, peste care 
nu putem trece fără să recunoaștem că natura este mai 
mult decit o iluzie. Dar dacă nu este o iluzie, atunci nu 
putem scăpa de ea, nu ne putem izbăvi! 

Dar mai este în spinozism un curent, care putea să du- 
că la înlăturarea universalitátii substanţei si să afirme 
independenţa indivizilor. Dacă substanţa este chiar în noi 
sj noi sîntem în ea, atunci nu sîntem noi ceva substanţial, 
nu sîntem substanţe? Individul este o substanţă, mărgi- 
nită dinăuntru, este o monadă. Spinozismul ducea la 
concepţia lui Leibniz: dacă substanța, este în lucruri, lu- 
crurile însele sînt substanțe individuale, monade. 


5. Gottfried Wilhelm Leibniz 


După J. Böhme, Germania, ruinată de războiul de 30 
de ani, nu mai produce nici un ginditor mai însemnat pină 
la Leibniz (1646—1716), care rămîne personalitatea filo- 
sofică germană cea mai proeminentă pină la Kant. 

Leibniz, între filosofii de piná acum, are o trăsătură 
cu totul personală: este un ginditor universal și împăciu- 
itor; a îmbrățișat toate ramurile științifice ale vremii, in 
persoana sa este concentrată o întreagă Academie. El 
este creatorul, alături de Newton, al unei noi discipline 

matematice, calculul infinitezimal, de o mare însemnăta- 
te pentru ştiinţa naturii. Prin calculul infinitezimal, ală- 
turi de geometria analitică (Descartes), știința naturii 
dobindeste un instrument de precizie pentru stabilirea 
raporturilor dintre mărimile variabile pînă la infinitul 
mic. 

Dar Leibniz nu este numai un ginditor enciclopedic, 
asemenea lui Aristoiel, ci si un om practic, care nu se 
sfieste, ca Descartes si Spinoza, de a se azvirli in viltoa- 
rea vietii politice. El stápineste cultura timpului nu nu- 
mai prin cugetarea sa atotintelegátoare, ci si prin acti- 
vitatea sa practică multiplă: agent diplomatic pe lingă 
regele Franţei, Ludovic al XIV-lea, infiintátor de aca- 
dermii, pasionat călător, istoriograf al Curtii din Hanovra, 
mijlocitor conciliant intre protestanti si catolici etc. 

Dar ma: presus de orice, Leibniz este un virtuos a! 
concilierii si al armoniei. Leibniz nu voia să recunoască 
opoziții şi contradicții de neimpăcat în părerile omenești. 
El apropia cele mai neimpácate păreri, le descoperea nuan- 
tele de apropiere, tranziţiile de grad, nu de natură, o 
drept, uneori prin simple compromisuri, care páguboeuu 
originalitatea gindirii sale. Vom vedea cá această trásà- 
tură de universală conciliere animă întreaga filosofie 
leitniziană, dindu-i o coloratură incomparabilà. 

Leibniz (de la Lubenics, probabil de origine slavă). 
fiul unui profesor universitar, s-a născut în Leipzig și a 
murit părăsit în Hanovra, unde a ocupat, pină la dizgra- 
tierea sa, postul de bibliotecar, consilier si istoriograf al 
casei ducale de Hanovra. Doctor în filosofie la virsta de 
17 ani, doctor în drept peste trei ani, nu ocupă nici el, ca 
mai toti filosofii noi pînă la Kant, o catedră universita- 
ră, ci intră în cariera politică, mai întîi la curtea ducelui 
palatin din Maienta. După aceea se pune în serviciul 
curții de Hanovra, în vreme ce intră în legătură cu toti 
savanții si ginditorii timpului, între care si Spinoza. El 
întemeiază Academia din Berlin, al cărei membru a fost 
și domnitorul moldovean Dimitrie Cantemir. 


Scrierile sale in latineste, frantuzeste si nemteste sînt 
numeroase, dar prea putin sistematice si cu caracter mai 
mult ocazional. De la Leibniz nu ne-a rámas o operá capi- 
tală si rezumativă a ideilor sale filosofice, care, de altfel, se 
aflau într-o continuă transformare. Cele mai cunoscute 
scrieri sint redactate în limba franceză: Noi încercări 
despre intelectul omenesc, scrisă la 1704, ca răspuns la o 

operă cu același titlu a lui Locke, dar apărută de-abia la 
1765; Încercări de teodicee, despre bunătatea lui Dumne- 
zeu etc. (1710), redactate din îndemnul reginei Sofia 
Charlotta, si Monadologia (1710), o sistematizare popu- 
lară a ideilor sale pentru prințul Eugeniu de Savoia. 

Numeroase lucrări au rămas sub formă de manuscris, 
in biblioteca din Hanovra, si nici pină astăzi n-au fost pu- 
blicate în întregime. 

Spiritul filosofic al lui Leibniz se distinge prin capa- 
citatea de a asimila și a concilia puncte de vedere deo- 
sebite, trecînd peste părţile negative, prea personale si 
prea dogmatice, si subliniind partea lor pozitivă. Pe aceas- 
tă cale, de un eclectism original, Leibniz visează înfăpiui- 
rea unei filosofii universale, „oarecum eternă“, care să 
împace pe toti filosofii, noi si vechi, si pe filosofi cu teo- 
logii. Mai întîi adept al scolasticii finaliste, devine mai 
tirziu, după ce trece pe la Paris, adeptul noii concepții 
mecanice a lui Descartes si urmăreşte a împăca pe Aris- 
totel cu Descartes si Democrit, pe filosofi cu teologi. 
Concepţia aristotelică este adevărată în metafizică, con- 
ceptia carteziană este adevărată în fizică; cele două con- 
ceptii se întregesc, căci ele explică cele două laturi ale 
aceleiași lumi. 

Lumea e o republică de suflete. Mœ 
nadologia. Pe cîtă vreme Spinoza încerca să dove- 
dească geometric cá există o substanţă unică, atotcuprin- 
zătoare, ale cărei limitări sau determinări negative sint 
individualitütile, lucrurile particulare, Leibniz, dimpotri- 
vá, sustine cá universul este alcátuit dintr-o multiplicita- 
te infinită de substanţe individuale, pe care le numește, 
dupá unii filosofi ai Renasterii (Bruno, van  Helmont), 
monade (monăs=—unitate). Factorii determinanti ai teoriei 
monadelor sint: a) nominalismul scolastic, care, se știe, 
nu admite decit substante individuale; b) o criticà a no- 
tiunii carteziene despre substanta intinsá; c) o continuare 
metafizică a atomismului lui Democrit, pe care Leibniz 
îl admira; d) o consecinţă metafizică a calculului infini- 
tezimal — infinitul mic metafizic; e) o critică a panteis- 
mului spinozist, pe care în ascuns îl admira. Leibniz zi- 
cea: „dacă n-ar exista monadele, Spinoza ar avea drep- 
tate“; f) în sfirsit, unele descoperiri biologice ale vremii, 
microorganismele (după Leeuwenhoek). 

Cum am spus, Leibniz cunoștea foarte bine atomis- 
mul lui Democrit, de altfel destul de răspîndit în vremea 

sa. Pe de o parte, după Democrit elementele din care este 
alcătuit universul sing nişte mici corpuri „indivizibile“, 
indivizi materiali (atomii); pe de altă parte, Descartes sus- 
tinuse că materia (adică spaţiul) poate fi divizată la in- 
finit, căci oriunde există intindere, există și putință de 
diviziune la indefinit. Leibniz primeşte concepţia lui Des- 
cartes, dar încearcă s-o apropie de atomism. 

Descartes dăduse factorului miscare, alături de întin- 
dere, o mare insemnátate în explicarea fenomenelor fi- 
zice și ajunsese la concepţia geometrico-mecanică a uni- 
versului material. Dar concepţia carteziănă avea o lacu- 
nă: nu lámurea originea mişcării, continuitatea si trece- 
rea ei la repaus. Această lacună o umple Leibniz prin 
„dinamica“ sa. 

Pentru Descartes, miscarea se adaugă spatiului (ma- 
teriei) din afară, materia fiind inertă prin natura et; pen- 
tru Leibniz, materia nu este pasivă, deoarece ea opune 
o rezistență miscării ce-i este imprimată, deci materia 
trebuie să aibă o activitate proprie, trebuie să posede for- 
tá. Dacă materia ar fi pasivă, ar trebui ca aceeași canti- 
tate de mişcare să miște la fel un corp greu si un corp 
uşor, ceea ce nu se iîntimplă în realitate: fiecare corp 
opune mișcării o rezistenţă deosebită. Leibniz adaugă în 
fizică o nouă noţiune — forța; el este întemeietorul di- 
namicii, care completează mecanica, iar formula lui, for- 
ta este egală cu masa (m), multiplicatà cu pătratul vi- 
tezei (v?), a rămas pînă astăzi în fizică. Prin forță se ex- 
plică originea şi continuitatea mișcării: mișcarea işi are 
originea în acea forţă, asemenea unui arc strîns, care, cind 
se destinde, adică atunci cînd nu este împiedicat de ni- 
mic, produce mişcarea, iar cînd se stringe din nou, adică 
atunci cind este împiedicat, produce repausul, care este 
în definitiv o mişcare virtuală posibilă. Si tocmai notiu- 
nea de infinit-mic venea să confirme existența posibilu- 
lui, a virtualului, a ceea ce nu este, dar poate fi, a im- 
perceptibilului. 

Dar în ce raport se află spaţiul (materia) cu forţa, ca- 
re produce mișcarea? De această dată tot o întregire a lui 
Descartes produce o schimbare a noţiunii de materie, 
cum produsese o schimbare în notiunea de mişcare. Dacă 
materia este divizibilă la infinit, cum susţinea Descartes 
sj cum primeşte Leibniz, atunci materia, sub orice formă, 
esta ceva compus, iar ceea ce este compus nu poate fi 
substanță, căci substanța e una, simplă și nedivizibilă. 

Însă compusul nu există fără simplul, care este condi- 
tia ccmpunerii; deci, acolo unde încetează diviziunea spa- 
țială, ieşim din spatial si dám peste ceva simplu, infinit 
de mic si nespatial, deci nedivizibil. Atomistii admiteau 
și ei elemente simple, dar credeau că asa ceva există chiar 
în lumea spaţială, atomii întinși; Leibniz socotește ele- 
mentele simple ca nespaltiale, dar producătoare de spa- 
tiu. Această condiţie o împlineşte tocmai noţiunea, cure 
explică si mişcarea: forţa. Nu era forţa factorul distinc- 
tiv, substratul deosebitelor fragmente materiale? 

Așadar, elementele simple ale universului material, 
simple si nespatiale (nedivizibile), sînt centre de forţă 
(centre d'Gctivité), acte, entelehii (după Aristotel), pe care 
el le numește monade sau „puncte metafizice, adică punc- 
te reale, dincolo de cele fizice (atomii) și de punctele geo- 
metrice, simple abstracții. Descartes definea substanța 
materială prin întindere (res extensa), Leibniz o detines- 
te prin forță: substanţa este o „făptură capabilă de actiu- 
ne“. Tot ce este forță e substanţă si tot ce este o substan- 
tá e o forţă. 

Substanţa nu este, de asemenea, ceea ce „există nu- 
mai prin sine“, căci în acest caz Spinoza ar avea drep- 
tate să susțină cà nu există decît o singură substanță 
(Dumnezeu), ci ceea ce lucrează prin sine, ceea ce se li- 
mitează dinăuntru (spontaneitatea), deci ceea. ce este o 
individualitate. Dacă substanța este în moduri (lucrurile 
particulare), atunci aceste lucruri particulare sînt substan- 
te individuale — monadele. Aşadar, lumea este alcătuită 
dintr-un număr nesfirsit de-monade, de  individualități 
metafizice; tot ce există în lumea materială e o compo- 
zitie de monade. | 


Monadele sint puncte, sint forte de activitate sponta- 
nă. Dar cum să definim acea activitate spontană a ele- 
menielor universului? Prin asemănare cu sufletul, care 
voiește, care face sfortare şi care gîndeşte (reprezintă). 
Monada este si un suflet, este o activitate de reprezenta- 
Te; reprezentarea, cunostinta este caracteristica monadei. 
Orice monadă este o oglindă a „universului mare“ (ma- 
crocosmului), este un microcosm (micros — mic, cosmos == 
= univers); fiecare monadá reprezintă lumea întreagă, 
însă fiecare într-un anume chip, căci fiecare monadă 
are o formulă proprie de a lucra, o lege lăuntrică (lex 
insita). 

Monada este o individualitate, asemenea sufletului 
nostru, o contracție a universului, o lume în miniatură. 
Acum înţelegem bine de ce monada trebuie să fie nespa- 
tialà. Cum ar putea monada să oglindească lumea dacă 
ar fi spaţială? O părticică din spațiu este separată de res- 
tul spaţiului și nu se oglindește decit pe sine, adică nu 
poate reprezenta întreg spaţiul. Pe scurt, în lume totul 
se reduce la monade si reprezentările lor. 


Nici o monadà nu se aseamănă în totul cu alta. Dacă 
ar exista două monade identice, ele s-ar confunda, căci 
intre monadele nespatiate locul nu mai poate fi elementul 
deosebitor. Pe unicitatea si ireductibilitatea monadelor se 
întemeiază „principiul identității indiscernabililor*. În na- 
tură nu există, de pildă, două frunze la fel; dacă ar fi 
la fel nu le-am mai putea discerne (teorie de origine stoi- 
că). Identitatea lucrurilor este produsul ignoranței noastre: 
ceea ce se aseamănă de departe, se deosebește de aproape. 


Care este dar însușirea deosebitoare și de personalizare 
a monadelor? Dacă nu este spaţiul (ceva material), tre- 
buie să fie ceva sufletesc: reprezentarea. Deosebirile din- 
tre monade sint deosebirile de grad în claritatea si dis- 
tinctia reprezentărilor din monade. Din acest; punct. de 
vedere, Leibniz stabilește trei feluri de. monade: I. mo- 
nadele cu reprezentări confuze, monade care alcătuiesc 
corpurile materiale. Așadar, monada materială este şi ea 
un suflet, dar un suflet cu o conştiinţă vagă, crepuscu- 
lară, fără memorie, cu sclipiri momentane (mens momen- 
tanea); este o „monadă goală“, într-o stare de atipire, de 
toropeală, cum întîlnim in piatră si chiar în plantă; 2. 
monadele cu reprezentări confuze si clare, cum sint su- 
fletele animale; 3. monadele cu reprezentári confuze, cla- 
re şi distincte, cum Sint spiritele (deosebite de suflete), 
bunăoară rațiunea omenească. Numai Dumnezeu are re- 
prezentări clare si distincte, numai el este o oglindă de- 
săvirşită a lumii. 

Dumnezeu este monada supremă, monada monadelor 
(monas primitiva), care creează prin iradieri emanative 
toate celelalte monade (monadae creatae). Deosebirile din- 
tre oameni se bizuie pe deosebirile de claritate ale repre- 
zentărilor lor; dar omul este singura făptură capabilă 
de a trece de la reprezentări confuze la reprezentări cla- 
re, adică de a se lumina. Prin această teorie, Leibniz se 
făcea conducătorul „luminilor“ germane. 

Dar, pe lingă reprezentare, orice monadă mai posedă 
o insusire, care tocmai trădează activitatea spontană, ine- 
rentă monadei — apetitul (tendinţa), voinţa. Apetitul sau 
voința este sfoitarea monadei de a trece de la o percep- 
tie confuză la una clară si de la o percepţie clară la una 
distinctă (l.appétit est la tendance d'une perception à 
l'autre). Asa se si lămurește de ce perceptibilitatea este 
o functie obsteascá a tuturor monadelor. 

Treapta de existentá cea mai inaltá cátre care aspirà 
orice monadă este reprezentarea distinctă, rațiunea, aper- 
ceptia. La Leibniz, aperceptia este conștiința de sine, re- 
flectia. Prin aperceptie, monada spirituală ia conştiinţă 
de sine si de ordinea universalá in care tráieste si se miscá. 

Intemeiat pe aceastá conceptie despre natura monade- 
lor si pe noțiunea matematică a infinitului mic, Leibniz 
construieşte o lume care nu este lipsită de cutezare si de 
máretie. Lumea este o scarà de nesfirsit de multe mona- 
de, de la cele mai imperfecte (monadele materiale) pînă 
la. cele mai perfecte (monadele spirituale), care culmi- 
nează in Dumnezeu, act pur, lumină eternă. Şi fiindcă 
monadele sint infinite în număr, trecerea de la o mona- 
dă la alta, de la o categorie la alta se face pe nesimtite, 
cu o continuitate fluidă. Nu ştim sigur unde se sfirseste 
materia si unde începe sufletul sau spiritul. Este princi- 
piul continuității, care, fără păcat, putem spune că a fost 
descoperit de Leibniz. Natura nu face salturi, ci merge 
incet; ea nu cunoaște decit nuanţe imperceptibile, infi- 
nit de mici, fluiditate, armonie. 

Armonia prestabilită. Cu drept cuvint ne 
putem întreba: de unde vin reprezentările monadelor și 
ce motiv determină monada a trece de la o percepţie la 
alta? Cum se face cá monada oglindește lumea? Oare 
să fie afectată o monadă de către celelalte, pentru a lua 
cunoștință de cle, prin actul percepţiei? Nu, perceptiile, 
cunoștințele monadelor nu decurg din afectarea lor: de 
către o lume în afară de ele, ci izvorăsc spontan din acti- 
vitatea lor internă; chiar cunoştinţele, pe care monada nu 
le are actual, dar le poate avea, stau atipite, virtual, im- 
plicit, în monade; apetitul, sfortarea le explicitează, le 
face conștiente. Așadar, monadele sint închise în ele, sint 
„fără ferestre“, zice Leibniz, nu suferă nici o acțiune din 
afară, nu văd ce se petrece în afară de ele. Dar, lucru 
minunat, perceptiile monadelor, deşi purced spontan din 
ele, se potrivesc, concordă perfect între ele: ceea ce se 

petrece in una se oglindește in toate celelalte si vicever- 
sa. Dar cum să ne lămurim această potrivire, dacă nu 
există nici o acţiune reciprocă între ele? Această concor- 
dantà intre monade nu poate fi decit opera atotputernicu- 
lui Dumnezeu, creatorul monadelor, pe care le-a intocmit 
„de la început“ în aşa fel, încit cunoștințele lor să con- 
corde, să se desfăşoare paralel. Această lămurire a fost 
numită de Leibniz „armonia prestabilită“ sau „armonia 
universală“. 

Dezlegarea aceasta a problemei raporturilor dintre 
monade este o tălmăcire nouă, apropiată de ocazionalism, 
a problemei carteziene a raporturilor dintre substanțe. 
Dar pe cită vreme ,,ocazionalistii^ statorniceau o inter- 
ventie continuă a lui Dumnezeu, pentru a face să se po- 
trivească cauza și efectul, Leibniz statorniceste o potri- 
vire, o armonie perfectă între ele la început şi odată pen- 
tru totdeauna. Prin' acelaşi miracol dezleagă Leibniz și 
chestiunea specială a raporturilor dintre suflet si corp. 
Dumnezeu a statornicit o astfel de armonie între suflet 
şi corp, încît, cind se schimbă ceva in simţuri, să apară 
o percepţie in suflet, și cind sufletul voiește, corpul să-i 
replice printr-o mișcare. 

Monadele alcătuiesc un univers, o unitate de acţiune 
reciprocă, fiindcă Dumnezeu a stabilit, prin activitatea 
lui, legătura dintre monade. O monadă în afară de inter- 
ventia lui Dumnezeu este numai posibilă, dar prin acti- 
vitatea lui Dumnezeu devine reală (composibilă), adică 
posibilă împreună cu, celelalte. Realitatea se reduce la 
legătura dintre monade, legătură susținută de Dumnezeu, 
monada supremă, pură activitate, adică pură realitate. 
Dumnezeu armonizează si unifică lumea, adică o intoc- 
meşte în vederea unor anumite scopuri  providentiale. 
Lumea este un organism, o fiinţă vie. Aici apare limpede 
concepția finalistă a lumii (lumea există pentru a realiza 
anumite scopuri divine), concepție care va stăpini, alături 
de mecanicism, veacul al XVIII-lea. 


Fizica și psihologia. Universul intreg este 
insufletit, deoarece este alcătuit dintr-o puzderie de mici 
suflete — monadele. Metafizica lui Leibniz este un spi- 
rituatism pluralist si un monism idealist. Materia este 
formatà din monade inconstiente, din mici suflete atipite, 
din realităţi neintinse. Spaţiul, timpul si mișcarea lumii 
sensibile nu sint însușiri ale realităţii, ci aparente, feno- 
mene, „entităţi mintale“, înfățișarea pe dinafară, pojghita 

cxternă a monadelor, care in sine sint spirite, fără intin- 
dere și mişcare Spațiul şı timpul sint relații de ordinc. 
spațiul este ordinea de coexistentá, timpul ordinea de suc- 
cesiune a monadelor. 

Lumea sensibilă, materială sau fizică, pe care v ve- 
dem, o auzim etc., este doar un fenomen, un chip de a 
apărea pentru noi al unei alte lumi, a lumii metafizice 
adevărata realitate Totusi, lumea fizică este un ,,feno- 
men bine intemeiat“, căci corespunde unei realităţi, nu 
este o pură iluzie Concluzia e dar cà numai sufletele 
sint substanțe, nu si corpurile (spiritualism). 

Lumea sensibilă (fizică) este fenomenalà, lurnea meta- 

fizică, reală este numai gindità, este noumenală (noüs — 
= inteligența). Geometria mecanică a lui Descartes este 
adeváratà numai pentru lumea care apare simturiior, nu 
însă si pentru lumea metafizică, gindità numai În lumea 
fizică stăpinesc cauzele oarbe, mecanice, in lumea meta- 
fizică stápinesc cauzele finale, adică acţiunile voite, ape- 
titurile călăuzite de reprezentări. Viaţa este pretutindeni 
in univers. 


Fiintele vii, animalele, sint o unitate organică (or- 
ganisme) de monade, dintre care unele, inconștiente, al- 
cătuiesc corpul, iar una singură, sufletul, este monada 
conștientă și conducătoare. Fiindcă monadele corporale 
sint subordonate unei monade centrale, ființele vii sînt 
organisme. 

Dintre toate organismele, cel mai desávirsit este orga- 
nismul omenesc, fiindcă aici monada centrală este spi- 
ritul, adică monada cu conștiința de sine, cu aperceptii 
(percepții clare şi distincte). Potrivit principiului conti- 
nuitátii, în om există si perceptii inconștiente, „mici per- 
ceptii^, care pregătesc, percepțiile conștiente. in om se 
oglindește, în inconștient, tot ce se intimplă în lume, în 
adincul omului există un ecou al tuturor evenimentelor. 
Noi nici nu bănuim ce bogăţie de impresii fugitive, ne- 
perceptibile vibrează în spiritul nostru. Bunăoară, spiri- 
tul percepe mugetul sublim al Mării, dar nu distinge zgo- 
motul fiecărui val, deşi acesta trebuie să fi fost auzit 
în inconstient, căci din zgomotele valurilor a luat naștere 
formidabilul muget al Mării înfuriate. Cu toată însem- 
nătatea Inconstientului, pe care o subliniază mai întîi 
Leibniz, rămîne că noblețea omului stă in  cunostinta 
clară si distinctă. 

Cunostinta raţională. În opera Noi încercări 
despre intelect, Leibniz înfățișa sub forma vie a dialo- 

gului contradictoriu cele două concepţii opuse asupra ori- 
ginii cunoștinței: concepția empiristă a lui Locke si con- 
ceptia sa raţionalistă, destul de apropiată de aceea a lui 
Descartes si Spinoza. În această discuţie, raționalismul 
începe a face astfel de concesii empirismului, incit opera 
mai sus citată nu se mai încadrează uşor în filosofia leib- 
niziană expusă pînă acum. Teoria armoniei prestabilite 
neagă orice acțiune a lumii externe asupra simțurilor; 
„noile încercări“ admit, cel puţin tacit, această acţiune, 
pentru a putea explica originea senzatiilor. 

Sufletul omului este un spirit, o rațiune, adică o mo- 
nadă cu idei clare şi distincte, care sînt produse spontan, 
apriori de ea şi care, de aceea, sînt adevăruri eterne. 'Tot 
ceea ce este clar si distinct este adevărat cu necesitate si 
din eternitate; rațiunea omenească este o parte din raţiunea 
divină, iar ideile raţionale sînt ideile spiritului dumne- 
zeiesc. Dar, cu toate că adevărurile necesare și univer- 
sale decurg din rațiune si nu vin din simțuri, ele n-ar 
deveni conştiente fără ajutorul perceptiilor, primite prin 
simţuri: ceea ce preexistă si este „innăscut“ in rațiune 
nu este ideea însăși, ci numai o dispoziție virtuală, un 
germene pe care îl trezeşte si îl dezvoltă impresiile sim- 
turilor. Empiristul Locke era greșit, socotind că sufletul 
este la naştere o „tabula rasa“, o hirtie albă și nescrisă, 
pe care o scriu treptat impresiile sensibile. Locke se în- 
sela statornicind cá „nimic nu există in inteligenţă care 
să nu fi fost mai înainte în simţuri“. 

Locke uita activitătea însăşi cu care se naște intclec- 
tul, dispoziţiile înnăscute ale „însuși intelectului“. Poate 
că si percepțiile sensibile, ca dispoziţii, sint înnăscute in 
suflet, căci ele pot fi socotite ca simple idei confuze, iar 
în fond poate că întreaga lume este o ordine rațională, 
gindită, dar nu simțită. 

Gindirea pură este trecerea de la cunoștința confuză, 
nesigură, întimplătoare, fără ordine necesară  (sensibili- 
tatea), la o cunoștință clară, necesară şi universală (ra- 
tiunea). Această trecere se face mulțumită celor două prin- 
cipii conducătoare ale! oricărei cunoştinţe adevărate 
„Principiul contradictiei* si „principiul rațiunii suficiente“. 

Cel dintii principiu se raportă la cunoștințele logice 
si matematice, toate absolut sigure, căci sint formulabile 
in propoziţii analitice a priori, adică în propoziţii care 
scot sau explicitează analitic un adevăr (predicatul) din- 
tr-un altul (subiectul). lar predicatul este scos analitic 
din subiect fiindcă preexistă implicit în acesta din urmă. 

Punăoară, egalitatea matematică „2 + 2 = 4“ este abso- 
lut sigură deoarece 4 preexistă in 2 + 2. Principiul con- 
tradictiei afirmă că orice propoziție, a cărei contradicţie 
n-o putem concepe, trebuie să fie absolut adevărată, tre- 
buie să fie cu necesitate posibilă. De aceea, aceste ade- 
văruri logice și matematice sint „adevăruri eterne“ sau 
„adevăruri raționale“. 

Acum se intelege si mai bine de ce Leibniz trebuia 
să ajungă la teoria monadolor si a armoniei prestabilite: 
principiul contradictiei cerea ca orice adevăr să fie scos 
analitic dintr-un anume principiu atotexplicator, precum 
orice realitate decurge din realitatea supremă, Dumnezeu. 
În Dumnezeu se află întreaga lume, ca şi orice adevăr, 
consecvență panteistă de care Leibniz fuge în zadar. Din 
același principiu decurge şi concepţia monadologică du- 
pă care orice există într-o monadă decurge analitic din 
ea, preexistă în ea virtual, latent, în germene. 

Al doilea principiu se raportă la cunoaşterea reali- 
tátii, la legătura cauzală dintre schimbările lumii. El afir- 
mă că orice schimbare trebuie să aibă o „rațiune“ care 
o explică. Adevărurile, conduse de „principiul rațiunii 
suficiente“, sînt „adevăruri de fapt“, ele nu sînt absolut 
necesare, ci au în ele si contingenta (întîmplare), deoa- 
rece putem să concepem contrarul lor. Bunáoará, putem 
concepe că apa ar putea să fiarbă și la mai puţin de 100 
de grade si că însăşi lumea sensibilă ar fi putut să fie 
altfel decît este. Noi nu vedem de ce un fapt sensibil 
trebuie cu necesitate logică să fie așa si numai asa, dar 
sîntem constrinsi a admite că, odată ce există, are o „ra- 
tiune suficientă“, o cauză producătoare a esenței sale. 

De aceea, idealul de cunoştinţă pentru om este în- 
locuirea. „adevărurilor de fapt“, contingente și nesigure, 
cu „adevăruri raţionale“, absolut necesare, înlocuire de 
care omul se apropie treptat, fără a o atinge; căci fap- 
tele sensibile nu pot fi scoase analitic dintr-un singur 
principiu, fiind infinit de multe. Această înlocuire există 
de la început numai la Dumnezeu, deoarece Dumnezeu 
vede dintr-o dată, intuitiv, tot ce există, ca o consecinţă 
necesară a raţiunii eterne. | 

Morala si teodiceea. Omul nu este numai 
gindire sau reprezentare, ci si tendinţă, apetit, voinţă, si 
amindouá aceste laturi ale spiritului stau in cea mai strin- 
să legătură. Orice apetit este o aspirație către lumină 
(reprezentare), orice reprezentare este activitate, este ten- 
dintà. Cite feluri de reprezentări există, atitea feluri de 

activităţi avem: impulsul este activitatea reprezentărilor 
confuze, instinctul — activitatea reprezentărilor clare, 
voința — activitatea reprezentărilor distincte. Așadar, 
voința este cirmuitá sau determinată de reprezentări, ea 
nu este arbitrar liberă. Leibniz este determinist în teoria 
activității voluntare. 

Scopul către care rivnește activitatea voinţei este bi- 
nele suprem, fericirea, perfecțiunea, dar nu numai feri- 
cirea insului, ci fericirea tuturor. Fericirea, pentru ca să 
fie obsteascá, trebuie să aibă un fundament comun tu- 
turor oamenilor, si acest tel omenesc obstesc este lumi- 
narea tuturor. Desüvirsirea omului si fericirea sa stator- 
nicá stà in cultivarea ratiunii si a iubirii, cele douá pu- 
teri de apropiere a oamenilor. Prin aceastá conceptie mo- 
ralá a fericirii, întemeiată pe perfectibilitatea rațiunii, 
Leibniz devine un îndrumător al secolului „luminilor“, 
secolul al XVIII-lea, în Germania. 


Dar acum se ridică problema chinuitoare: poate fi 
omul fericit? Nu-l pîndesc suferința si mrejile răului? Si 
dacă există suferinţa și răul în această lume armonioasă, 
cum să ne lămurim prezenţa lor? Cu aceste întrebări se 
ocupă Jeodiceea (adică justificarea lui Dumnezeu), legi- 
timarea răului fără ca prin aceasta perfecțiunea lui Dum- 
nezeu si armonia lumii să fie stirbite. 

Că lumea noastră e creatia lui Dumnezeu, este o con- 
vingere nezdruncinatà a lui Leibniz. Şi cum Dumnezeu 
este prea înțelept, el n-a putut crea decit „cea mai bună 
lume dintre toate lumile cu putinţă“, lumea cea mai ar- 
monioasă. Dar atunci cum se explică prezența răului, a 
suferinței, a nedreptátii, a bolilor etc. în această lume 
perfectă? Aici ne izbim de scăderea tuturor teodiceelor: 
sau Dumnezeu este bun, dar nu e atotputernic, sau Dum- 
nezeu este atotputernic, însă nu este cu desăvirşire bun; 
în amindouă cazurile ne lămurim răul și imperfectia din 
lumea noastră, dar credința în perfecțiunea divină suferă 
o mare îngrădire. 

Dezlegarea leibniziană a acestei contradicții este sim- 
plă sau mai degrabă simplistă. Cum în lumea noastră 
totul se leagă, fără răul care există in ea lumea noastră 
n-ar fi cu putinţă si n-ar exista asa cum este. Sau, am 
văzut, această lume, creată de Dumnezeu, atotputernic 
și prea înțelept, este cea mai bună cu putință, deci dacă 
n-ar exista răul n-ar exista nici cea mai bună lume cu 
putinţă, ceea ce ar fi regretabil, dar ceea ce nu justi- 

fică cu totul nici atotputernicia şi nici înţelepciugea di- 
vină, afară numai dacă nu admitem că şi ceea ce nouă 
ne pare absurd si nedrept are un rost si o rațiune înaltă, 
pe care o stie numai bunul Dumnezeu. 


Răul din lume este mai mult un „rău metafizic“, adi- 
că un rău care purcede din faptul, inerent oricărei lumi 
create, că monadele sînt mărginite, fără puteri absolute, 
imperfecte. Răul, din punct de vedere metafizic, e o pri- 
vatiune, o lipsă, o negatie, din punct de vedere fizic, răul 
este o pedeapsă pentru cei vinovaţi (în treacăt fie zis, 
această „pedeapsă“ atinge mai mult pe cei nevinovați), iar 
din punct de vedere moral este contravaloarea libertăţii, 
cu care omul a fost dăruit de Dumnezeu (în treacăt fie 
si aici observat cá teoria strictei armonii prestabilite su- 
primă libertatea, postulată de biserica pe care Leibniz o 
menaja: în contra convingerilor sale filosofice). Concepţia 
metafizică a lui Leibniz se încunună cu un optimism care 
nu satisface pe oricine, cu un gest de încredere în ferici- 
rea lumii si în bunătatea lui Dumnezeu. 


Însemnătatea lui Leibniz. Cu Leibniz, ra- 
tionalismul, desi îngrădit într-o oarecare măsură, ajunge la 
deplina cunoștință de sine. Rațiunea, cu ajutorul mate- 
maticilor, poate construi lumea, raţiunea este creatoarea 
adevărului. După modelul raţiunii şi demonstrațiilor ma- 
tematicilor, trebuie să purceadă toate științele, chiar mo- 
rala și dreptul. Nu există adevăr fără demonstrația strictă 
geometricá. Cu Leibniz, care este un mare matematician, 
matematica ajunge a teroriza filosofia. 

Tot în Leibniz apar izbitor unele scăderi, inerente spi- 
ritului filosofic german. Ginditorii germani, de la Bóhme 
pînă la Schopenhauer, pornesc de la sufletul omului, de 
la nevoile lui etico-religioase, pentru ca să ajungă la o 
explicare metafizică a lumii, pe care o sustin in ciuda 
tuturor dezmintirilor experienței. Nu este de mirare cá 
metafizica lui Leibniz este fantastică, poetică, prea puţin 
științifică, iar optimismul care o încoronează cu drept cu- 
vînt a fost ironizat de Voltaire, în romanul Candid, şi de 
Schopenhauer, mai tirziu. Nici o teorie din lume, oricit 
de dibace, nu va putea face din suferinţă o negatie, o pă- 
rere sau o pedeapsă divină. 

Totuşi, filoscfia leibniziană a avut o mare înriurire 
asupra dezvoltării filosofiei germane în secolul al XVIII- 
lea, iar prin teoria sa a cunoștinței, Leibniz pregătește pe 
Kant. Monadologia lui Leibniz a fost reînviată în vremile 

noastre si sing unii ginditori din momentul de față care 
recomandă o „întoarcere la Leibniz“, a spiritualismul mo- 
nadologic. Universul începe din nou să se infátiseze ca o 
republică de „personalități“, opuse „lucrurilor“ fără via- 
tă, de care se ocupă știința. Poezia metafizică, cu toate 
progresele spiritului științific, a rămas, cel puţin la unii, 
o nevoie sufletească. 


XVI. Curentul empirist englez 


Am văzut că motivul de căpetenie al ştiinţei moderne, 
confundată cu filosofia tot timpul veacurilor XVII si 
XVIII, este aplicarea matematicii, socotită creaţie a ra- 
tiunii, la faptele empirice, provenite din afectarea simtu- 
rilor de către o lume în afară de noi. Această împletire a 
experienţei si matematicilor nu se intilneste în evul mediu 
și nici în antichitate. De aceea, de la problema posibilității 
acestei fuziuni pornește filosofia modernă. 

Pe de o parte rationalistii, în frunte cu Descartes, stá- 
ruleso mai mult asupra însemnătăţii mărimilor matema- 
tice, creatii ale ratiunii, in constituirea stiintei obiective a 
naturii; pe de altá parte empiristii, intre care Locke este 
cel dintii care pune problema, stáruiesc mai mult asupra 
experienței, asupra faptelor sensibile fără de care știința 
este lipsită de materialul necesar constituirii ei. Rationa- 
lismul precumpáneste pe continent, empirismul în insulara 
Anglie. 


1. John Locke 


Direcţia empiristă a gîndirii engleze, îndreptată spre 
realitate si viaţa practică, este destul de veche, o întîlnim 
la finele evului mediu, la nominalistii franciscani și apare 
limpede la Fr. Bacon, în pragul filosofiei moderne. Dar 
Bacon este empirist numai în chestiunea metodei de cer- 
cetare a naturii si nici aici destul de consecvent; la el nu 
se pune încă problema filosofică a originii și marginilor 
cunoștinței. Și tocmai aceasta este problema, de la care în 
mod constient porneşte Locke (1632—1704), este drept, sub 
îndemnul lui Descartes, însă pentru a-l combate în genc- 
ral. Nu trebuie să uităm cá problema cunoștinței, de la 
care pornesc empiristii englezi, pentru a-i da o dezlegare 
opusă celei rationaliste, a fost pusă mai intii de rationa- 

liști, iar empiristii ii păstrează termenii si prejudecățile 
raţionaliste, pe care ea le-a avut de la început. Este dar 
firesc ca să întilnim la empiristi o seamă de idei impru- 
mutate de la rationalisti. 

Totuşi, Locke rămîne cel dintii ginditor modern care 
reduce întreaga filosofie teoretică la problema originii, in- 
tinderii și puterii cunoștinței. El declară că şi-a pus această 
întrebare pentru a înlătura odată pentru totdeauna discu- 
tiile fără nici un rezultat pozitiv. Căci, mai înainte de a 
încerca dezlegarea unei probleme, trebuie să cercetăm critic 
dacă puterile inteligenței noastre sînt în stare a ajunge la 
un rezultat sigur în dezlegarea acelei probleme. Mai înainte 
de a cunoaşte, trebuie să ne întrebăm ce putem cunoaște. 
Criticismul lui Kant se află în germene in această intre- 
bare a lui Locke. i 

Răspunsul lui Locke este simplu: originea oricărei cu- 
nostinte este experiența, adică ceea ce cunoaștem prin 
afectarea simțurilor de către lucrurile externe; așadar, gin- 
direa se întinde numai in cuprinsul faptelor empirice 
(empirism). Această lămurire o sustine în opera sa de cá- 
petenie, Incercare asupra intelectului omenesc (1690), care 
cuprinde patru părţi: 1. „Spiritul n-are idei înnăscute“; 
2. Despre originea „ideilor“; 3. Despre cuvinte; 4. Despre 
cunoștință, siguranţă, credinţă etc. Cărţile 2 si 4 sint cele 
mai însemnate. 

Deoarece „experienţa“ nu există fără omul cunoscător, 
centrul filosofiei lui Locke, ca si al tuturor empiristilor 
englezi, este omul cu scopurile teoretice și practice pe care 
el le urmărește. Empiristii simplifică problemele filosofice 
inláturind metafizica, ştiinţa absolutului, si pástrind nu- 
mai știința marginilor cunoștințelor si a scopurilor noastre 
practice; căci dacă noi nu cunoaștem sigur decit ceea ce 
este prins prin simțuri şi dacă lumea metafizică este su- 
prasensibilă, negresit că esentele metafizice, de care ratio- 
naliștii se ocupau, nu pot să fie obiect de cunostintà sigu- 
ră, ci numaăi obiect de controversă fără rezultat. 

Locke nu este numai geograful „intelectului omenesc“, 
ci și un îndrumător al vieții omenești. În operele sale po- 
litice este teoreticianul libertății politice si al monarhiei 
constituționale, si prin aceasta el a avut o mare inriurire 
asupra ginditorilor francezi din secolul al XVIII-lea 
(Voltaire, Montesquieu), care au pregătit revoluția fran- 
ceză. Prin scrierea sa pedagogică, Gîndiri despre educație, 
inspiră pe Rousseau, autorul lui Emil. Am putea zice că 

filosofia lui Locke este călăuzită de ideea de libertate; 
chiar polemica lui contra „ideilor înnăscute“ este inspi- 
rată de aceeaşi idee. ,Ideile înnăscute“ răpesc omului 
progresivitatea intelectuală. 

John Locke s-a născut la Wrington, lingă Bristol 
(Anglia), a studiat mai întii filosofia scolastică, care l-a 
dezgustat, apoi medicina și științele naturale, in sfirsit a 
fost cîştigat de filosofie prin lectura lui Descartes, pentru 
ca să-l combată pe el sau poate pe filosofii platonici con- 
temporani de la Oxford. Peripeţiile vieţii sale sint strins 
legate de peripetiile familiei aristocratice a bátrinului duce 
de Shaftesbury, in casa cáruia a tráit ca medic si educa- 
tor al tinárului de Shaftesbury. Cind, din motive politice, 
Shaftesbury este silit a părăsi Anglia, Locke îl urmează în 
Franța, Germania si Olanda, pentru a reveni in Anglia 
(1688) după revoluția engleză si după suirea pe tron a 
regelui Wilhelm de Orania. Avînd o funcţie lucrativă, 
moare în tihnà la Oates, in Essex. Ca om, Locke era sim- 
plu, fără atitudini, sociabil si simpatic. 

Nu există idei înnăscute. Ideile vin din simţuri. Idei 
simple şi idei compuse. Metoda lui Locke pentru cerceta- 
rea cunoștințelor noastre este psihologică: cunoștința este 
un fapt intern, cunoscut prin reflecţie, iar teoria cunostin- 
tei este o psihologie genetică a cunoștinței. Ceea ce putem 
cunoaşte sigur sînt numai marginile cunoștinței, iar mar- 
ginile cunoștinței sint marginile experienţei. 

Realitatea este cunoscută indirect, prin datele sensibile 
totdeauna întimplătoare şi. nesigure, nu necesare ca ade- 
vărurile înnăscute si rationale. Si cum experiența trebuie 
să fie totdeauna cîștigată, pentru Locke, spre deosebire 
de rationalisti, nu există în spirit idei înnăscute, apriori, 
adică mai înainte de orice experiență. Descartes admitea 
o întreită origine a „ideilor“ (ideea luată în înțelesul ge- 
neral de „reprezentare“): idei înnăscute, pe care Locke le 
respinge, idei adventice, primite prin simţuri („ideile 
simple“, după Locke), si „ideile făurite de mine“ („ideile 
compuse“ la Locke). 

Spiritul nostru este la naştere o „foaie nescrisă“, o tă- 
blitá netedă. Această foaie începe a fi scrisă de experiență 
prin afectarea simţurilor de către lucrurile din afară. ,,Ni- 
mic nu este inteligenţă care să nu fi fost mai inainte 
în simțuri“. Orice cunoștință, oricît ar părea de nemijlocită 
și de evidentă prin sine, este un produs treptat al expe- 
rientei. Dacă ar exista idei înnăscute, ar trebui ca toti 

oamenii, ba chiar și copiii și sălbaticii, să le cunoască și 
să fie de acord asupra lor (consensus omnium = con- 
simtámintul tuturor“); sau acest acord este o ficţiune, căci 
atit în domeniul teoretic, cît şi în cel practic ideile oame- 
nilor sint fragmentare sau sint în opoziție. Bunăoară, co- 
pii, sălbaticii, incultii etc. nu cunosc principiul identi- 
tátii sau al contradictiei. Nici măcar noțiunea de Dumne- 
zeu nu este comună tuturor; sint sălbatici care n-au ideea 
de Dumnezeu. Aceleaşi deosebiri în domeniul practic: ceea 
ce este bine pentru unele rase și popoare este rău pentru 
altele, iar principii morale, recunoscute unanim, nu există. 

Dacă nu avem idei înnăscute în rațiune, toate „ideile“ 
nu pot să aibă alt izvor decit experiența simţurilor. Ideile 
sau sint primite nemijlocit prin organele senzoriale, prin 
„simţul extern“ si prin „simțul intern“ — acestea, sint 
„ideile simple“ —, sau sint produse mijlocit prin combi- 
narea de către suflet a ideilor simple, acestea sînt „ideile 
compuse“. Să se observe că Locke numeşte „simţ“ capa- 
citatea sufletului de a fi afectat de altceva. De aceea, el 
distinge două simţuri, distincţie care a rămas multă vre- 
me după aceea: un „simt extern“ (organele senzoriale), 
prin care primim impresii de la lucrurile materiale, de 
aceea numit şi „senzație“, si un „simt intern“, prin care 
sufletul se afectează singur, numit de aceea si „reflectie“. 
Așadar, originea ideilor este sau senzația (de pildă, cu- 
lorile, sunetele, spațiul, mișcarea etc.), sau reflectia (de 
pildă, percepţia, memoria. voința etc.). 

Ideile simple le primim pasiv: sau printr-un singur 
organ senzorial (de pildă, culoare, sunet, soliditate etc.), 
sau prin mai multe organe senzoriale (de pildă, 
figura, mişcarea, repausul, numărul etc., prinse prin tact 
și văz), sau numai prin reflecţie (de pildă, percepţia, 
voința), sau prin senzaţie si reflecţie la un loc (de pildă, 
plăcerea, sfortarea, succesiunea etc.) Ideile sint primite 
izolate, ca nişte unităţi de sine stătătoare, ca niște atomi 
sufletești (teoria atomismului sufletesc, pe care psihologia 
de astăzi a înlăturat-o). Sufletul prelucrează, combină și 
asociază în felurite chipuri aceste puţine idei simple, pre- 
cum tipograful scoate nesfirşit de multe cuvinte din com- 
binarea celor 24 de litere. Prelucrarea şi asocierea au loc 
mulțumită funcţiilor reflectiei: compararea, care caută 
notele asemănătoare ale ideilor simple, abstractia, care le 
separă, denumirea, care le fixează printr-un cuvint. 

De notat este că putem zice că senzaţia premerge re- 
flectiei, căci fără afectarea organelor nici reflectia nu se 


292 


poate exercita, dar putem zice și invers, că ideile primite 
prin simțul extern trebuie să fie cunoscute mai întîi de 
către simţul intern (fără reflecţie nu există nici senzaţie). 

Produsele activităţii reflectiei, ideile compuse, sint im- 
pártite de Locke în trei grupe, așezate de autor în ordi- 
nea următoare: l. modurile sint ideile compuse, care nu 
cuprind in ele supoziţia că există prin ele, ci numai cà 
depind de altele, de ideile de substanţă. Modurile sînt sau 
simple, de pildă modificările aceleiași idei, modificările 
întinderii, duratei, numărului (o duzină de aceleaşi obiec- 
te), memoriei, voinței, sau amestecate, de pildă ideea de 
sacrilegiu, o modificare a ideilor diferite de acţiune, mo- 
tive, împrejurări etc.; 2. substanțele sînt ideile compuse prin 
care noi ne imaginăm substratul existent, dar necunosti- 
bil, al ideilor simple si al modurilor. Substanţa există 
prin sine și explică de ce un număr de „idei“ simple, de 
pildă întindere, culoare, figură, mișcare etc., stau laolaltă 
și formează unitatea constantă a unui obiect (de pildă, por- 
tocala). Substanțele sînt sau spirituale sau divină, sau cor- 
porale. Substanţa divină este o substanţă infinită, produsă 
prin adăugarea fără margini a finitului la alt finit (pu- 
tere, cunoștință etc. în gradul infinit); 3. relațiile sint 
ideile compuse, pe care le produce spiritul, nu întrucît 
priveşte „lucrurile în ele însele“ (substanțe si moduri), ci 
intrucit le compară, stabilește relaţiile lor cu altele. Astfel 
avem relațiile de identitate si deosebire, de timp si spa- 
tiu, dar mai cu seamă de cauză şi efect, fund:imentul 
explicativ al ştiinţei naturii. Cum ajungem noi să formăm 
ideea de „cauză“? Prin „senzaţie“ noi ne percepem ca 
ceva care suferă un efect, ca ceva cauzat, iar prin „re- 
flectie*, unită cu „senzaţia“, noi ne percepem ca o „forță“ 
(power) producătoare, ca o cauză. Deci, in senzație si 
mai cu seamă în actul voinței noi descoperim modelul re- 
latiei cauzale, pe care o aplicăm la toate schimbările na- 
turii. Cauza este puterea sau câpacitatea de a provoca o 
schimbare. 

Dacă marginile cunostintei sint marginile experientei 
posibile pentru om, ne întrebăm acum: ce valoare au cu- 
nostintele noastre, reprezintă ele realitatea asa cum este 
precum credeau rationalistii? Trebuie să reamintim aici 
criteriul după care Locke clasifică ideile. Acest criteriu 
este luat de la antici si scolastici, care împărțeau ideile 
in substante, moduri, relatii si calitáti. Calitátile sint ideile 
simple, celelalte trei sint idei compuse de suflet si care 

nu sint percepute direct. Ceea ce noi percepem direct sint 
numai ideile simple, calităţile, dar acestea nu reprezintă 
lucrurile asa cum sint, ci așa cum acestea se oglindesc în 
noi. Cu atit mai puţin ideile de substanţă, mod si relaţie 
reprezintă „lucrul în sine“, expresie care a fost incetàte- 
nită in filosofie mai întii de Locke. Așadar, toate cunostin- 
tele noastre sint subiective, totuși ele „reprezintă“ ceva 
real. 

Și aici intervine o deosebire, pe care Locke a subli- 
niat-o, desi am intilnit-o si la alti ginditori moderni (Gali- 
lei, Bacon, Descartes, Hobbes). Este deosebirea care se 
raportă la calități, la ideile simple ale ,,senzatiei*. Locke 
face deosebire intre culoare, sunet, miros, gust, care nu 
există decit in noi, ca ceva subiectiv, si pe care le nu- 
meste „calități secundare“, si între întindere, soliditate, 
timp, mișcare, număr, cărora le recunoaște o existenţă 
obiectivă si le numește „calități primare“. 

În consecință, substantele, deși există obiectiv (vezi 
prima scrisoare a lui Locke către arhiepiscopul de. Wor- 
cester), nu le putem cunoaște în ele, dar putem cunoaște 
calităţile lor obzective sau primare (întindere, mişcare, 
număr, durată). În ceea ce privește calitățile secundare 
(sunet, culori etc.), ele nu aparţin lucrurilor, nu sînt copii 
ale obiectelor, ci aparţin subiectivității noastre. Locke face 
deosebirea între fenomenele cunoscute nouă și „lucrul în 
sine“, necunostibil, si pune bazele teoriei subiectiviste a 
cunoștinței, care se va perfecționa la Berkeley si Hume. 
Tot el mai observă că, deoarece nu putem cunoaște sub- 
stanfele, nimic nu ne oprește a crede că, „in sine“, sub- 
stantele spirituale si cele corporale sint de aceeași natură. 
Dumnezeu ar fi putut prea bine să doteze materia cu 
simtire si gindire. Această idee lockeianá a fost exploa- 
tată de materialismul francez din secolul al XVIII-lea 
(Holbach, La Mettrie). 

În ceea ce priveşte ideile „reflecţiei“, Locke observă 
că ele sint obiective, sint imagini fidele, cu toate că si 
natura substanțială a spiritului rămîne necunoștibilă. Ideile 
reflectiei sint asa cum ne apar, căci percepţia de sine a 
sufletului nu ne poate înșela, ea este o realitate primor- 
dială ca si acel „cuget“ al lui Descartes. Că eu, care per- 
cep, exist și că percepția mea există in mine stă mai pre- 
sus de orice îndoială. 

Adevăr si eroare. Pină aici am cercetat ori- 
ginea și realitatea empirică, fenomenală a ideilor izolate, 
dar problema adevărului si a erorii n-a fost încă pusă. 

Căci adevăr si eroare nu sint o însușire a ideilor, privite 
in parte, ci o însușire a judecăților si rationamentelor, 
adică a unirii logice a ideilor, a raporturilor dintre idei. 

Judecăţile nu pot fi decit de două feluri: judecăți in- 
tuitive, care au o siguranţă nemijlocită de altceva, de pildă 
existenţa sufletului sau axiomele — „din nimic nu iese 
nimic“ etc., si judecățile demonstrative, care au o sigu- 
rantà mijlocità de o dovadă. 

Existá un drum direct la adevár (intuitia) si un drum 
ocolit (demonstraţia). Bunăoară, cunoașterea sufletului 
este o cunoștință intuitivă, pe cînd cunoașterea lui Dum- 
nezeu este indirectă, demonstrativă. Dumnezeu trebuie să 
existe, căci orice cauză naturală are o altă cauză si aceasta 
o alta si asa la indefinit. Dar noi nu putem merge la ne- 
sfirsit, ci trebuie sà ne oprim la o cauzà ultimá, nedeter- 
minată de alta, cauza universului dat, o cauză spirituală, 
un Spirit absolut care a creat și a orinduit universul. Apoi 
sufletul meu n-a putut îi creat decit de un Spirit atot- 
puternic. 

Orice demonstrație este necesară și universală, fiindcă 
exprimă raporturile dintre idei, nu ideile însele, care, pri- 
mite prin simțuri, nu pot avea decit probabilitate. Ra- 
porturile necesare nu vin din experienţa simturilor, din 
afară, ci dinăuntru, din legăturile statornicite intre idei de 
către inteligenţă. Cum toti oamenii posedă aceeaşi inte- 
ligentá, aceleași idei trebuie să provoace aceleași rapor- 
turi, Raporturile rămîn aceleași chiar dacă ideile, între 
care se stabilesc raporturile, se schimbă. 

Știința demonstrativă model este matematica, alături 
de câre stă a doua stiință demonstrativă — morala. Şi in 
matematici, ca și în morală, punctul de plecare sînt ra- 
porturile generale, la matematici între idei, in morală in- 
tre oameni. Din noţiunea de triunghi decurge necesar 
raportul că unghiurile triunghiului sint egale cu două 
unghiuri drepte; tot asa, din noţiunea de proprietate de- 
curge necesar raportul de nedreptate dintre oameni. Nu- 
merele şi virtuțile sînt absolut sigure, desi nu le mai în- 
tilnim în realitate, căci sînt produse ale inteligenței teo- 
retice și practice. Precum se vede, empirismul lui Locke 
se apropie în multe privințe de raționalismul cartezian, 
mai cu seamă prin acea „activitate“ a ,roeflectiei*. 

În. rezumat, există, după Locke, trei trepte de sigu- 
rantá în cunoștința noastră: 1. cunoștința sensibilă, care 
este numai probabilă, căci nu ne dă lucrurile așa cum 

sint, ci cum ne apar; 2. cunoștința demonstrativă (mate- 
matica, morala) care este sigură, dar nu se aplică la rea- 
litate, ci are o valoare ideală; 3. cunoștința intuitivă (cu- 
nostinta de sine, de pildă), care este absolat sigură. 
Existența lumii externe este probabilă, adevărurile ma- 
tematice sint sigure, existența mea e absolut sigură. Totuși 
mai există pentru Locke, care era un om pios, încă un 
izvor de cunoştinţă, mai presus de intuiţie si gindire — 
credința, revelația divină. Credința este sigură, căci este 
o mărturie a divinității prea înțelepte; de asemenea, si 
după el veracitatea lui Dumnezeu este garanţia existenței 
lumii externe (ca la Descartes). 

Putem reprezenta teoria empiristă a cunoștinței la 
Locke în următoarea tabelă: 


cali- 
printr-un organ senzo- | tàt: 
rial (culori, sunete, secun- 
. ) soliditate etc.) dare 
a) prin senzație) prin mai multe organe | si ca- 
senzoriale (intindere, lităti 
„Idei simple“ mişcare, timp etc.). d 


b) prin reflecţie si (percepţie, voinţă) 
c) prin reflectie si senzatie (plácere, putere, 
succesiune etc.). 


simple (schimbări de același fel, 
de pildă o duzină de mere); 
amestecate (frumusete, amestec de 
„Idei compuse“ culoare şi formă). 
| : b). substanțe (Dumnezeu, spirite, corpuri). 
c) relaţii (asemănare, deosebire, cauzalitate). 


a) moduri 


Locke ca îndrumător al vieţii. După 
Locke este o evidenţă nediscutabilă că omul caută, ca bu- 
nul cel mai de pret, fericirea si ocolește, ca cel mai mare 
rău, nenorocirea si că, mai departe, fericirea stă in plă- 
cere şi nenorocirea în suferinţă. Fericirea este binele mo- 
ral, iar nenorocirea răul moral. Dar noi observăm că feri- 
cirea nu se íntováráseste de la sine cu virtutea si nici 
nenorocirea nu este pedeapsa viciului. 

Pentru ca fericirea să fie morală si nenorocirea imo- 
rală, se cere ca faptele noastre să asculte de anume reguli 
sau „legi“, a căror încălcare atrage o sancţiune penală. 
După Locke, există trei feluri de legi: legea divină, care 
prescrie ce este păcat şi datorie; legea civilă, care prescrie 
ce este crimă și nevinovăție, si legea filosofică (opinia 

publică), care aprobă virtutea si osindeste viciul. Cea din 
urmă lege este cea mai influentă. căci ea face apel la sen- 
timentul moral cel mai viu al omului — sentimentul 
onoarei sau al stimei. Morala lui Locke are o inspiraţie 
aristocratică, cavalerească. 


In Cele două tratate despre guvernămîntiăi, Locke 
combate absolutismul lui Hobbes si zugrăvește ca ideal 
politic monarhia constituțională si reprezentativă, cu cele 
trei puteri ale statului separate (legislativă, judecătoreas- 
că și executivă), care asigură libertatea cetàteneascà in 
viața publică si toleranță în chestiuni de credință religioa- 
să. 

Dar nu numai în politică Locke deschide noi orizon- 
turi, ci si în pedagogie. Într-adevăr, izbinda ştiinţei naturii 
și răsturnarea valorilor medievale de viață trebuiau să 
provoace şi o reformă a educaţiei sia metodelor de invátá- 
mint. Educaţia, zice Locke, trebuie să dezvolte dispoziţiile 
naturale ale copilului, atit rațiunea, comună tuturor, dar și 
caracterul moral, educaţie care nu poate fi realizată decît 
prin școală particulară (fiecare elev cu un preceptor). Me- 
toda de predare va fi intuitivă şi liberă, asemenea jocului, 
și va căuta să respecte natura copilului, trezindu-i inte- 
resele pentru viaţa practică și reală. Idealul pedagogic al 
lui Locke este rationalist, individualist si realist, este ide- 
alul de educaţie al unui gentleman englez, nu al unui sa- 
vant sau teolog. Prin aceste idei, Locke a înriurit pe 
Rousseau (secolul al XVIII-lea), ale cărui idei pedagogice 
vor avea, la rîndul lor, multă trecere la marii reformatori 
germani ai școlilor, în secolul al XIX-lea (Pestalozzi, Base- 
dow etc.). 


2. Isaac Newton. Teoria gravitaţiei universale 


Prietenul lui Locke, Isaac Newton (1642—1727), este 
cel mai mare om de știință al timpului său, prin teoriile 
sale fizice (optică), astronomice şi matematice (calculul 
infinitezimal), si a exercitat si o mare înriurire asupra 
mișcării filosofice, căci nici el nu separa stiinta de filo- 
sofie, cum dovedeşte titlul operei sale capitale — Principiile 
matematice ale filosofiei naturale (1687). În această operă 
epocală, Newton se folosește de legile lui Kepler și de 
mecanica lui Galilei pentru a formula legea unică si uni- 
versală care să explice atit mișcările de pe Pămînt, cit si 
mișcările astrelor: legea gravitației sau legea atracției. 

Universul este o imensă mașină, care ascultă de o lege 
universală: toate corpurile se atrag în raport direct cu 
masa $i în raport invers proportional cu pătratul distanţei. 

Cu Newton, concepția mecanică, dovedită matematic, 
a universului dobindeste o perfectie care nici pină astăzi 
n-a fost întrecută. Teoria newtonianà a doborit definitiv 
explicaţiile scolastice prin „calităţi oculte“ si a înlocuit 
teoria cartezianá a ,,virtejurilor*; ea devine în veacul al 
XVIII-lea un bun comun tuturora, modelul adevărului 
științific nediscutabil. 

Cu toate că Newton susținea cá nu ,,plásmuieste ipo- 
teze“ în explicaţiile sale, el recurge totuşi la acţiunea lui 
Dumnezeu, în care el credea cu evlavie, pentru a lămuri 
originea si armonia lumii, precum si perturbațiile plane- 
tare. Explicarea mecanică şi naturală a originii sistemului 
nostru planetar, explicare cerută de chiar concepţia new- 
toniană, va fi realizată mai tirziu de francezul Laplace 
(1749—1827) si de Kant. 


3. Liber-cugetătorii (deisti1) și moralistii englezi 


Înclinarea spiritului englez spre cercetare pozitivă, 
aplicabilă la viaţă si neatirnată de teologie, se vádeste nu 
numai în domeniul teoretic, ci si in: a) domeniul religiei; 
b) domeniul moralei. 

a) RELIGIA NATURALĂ, DEISMUL. În fata teologiei 
revelate, care socotea dogmele credinței drept adevăruri 
supra si chiar antirationale, se ridică o seamă de ginditori 
englezi, inspirați de H. de Cherbury (vezi paragraful 12) 
şi următori operei lui Locke, Rationalitatea creștinismului, 
care se încumetă a întemeia religia pe rațiune si a azvirli 
din religie tot ce nu se explică raţional, tot ceea ce se 
prezintă ca mister. Această nouă religie este unică și 
universală ca şi raţiunea. 

Ea este singura adevărată, fiindcă izvorăşte din ra- 
tiunea obsteascá, si este naturală, fiindcă raţiunea este 
„natura“ nestrămutată a omului. Noua „religie“ este o re- 
ligie naturală, un monoteism purificat, un ideal etern de 
religie, asa cum a existat la începuturile omenirii si cum 
a fost reinviată de Iisus, dar cu totul deosebită de religi- 
ile pozitive, de confesiunile creștine, care nu sînt decit al- 
terări intenționate ale religiei eterne, alterări făcute de 
popi si de prinți sireti si lacomi de putere, in scopul de a 
robi pe cei inculti si superstitiosi. 

Religia naturală nu are decit o singură dogmă: exis- 
tenta Creatorului, Providența, si un singur cult —::mo- 
rala, implinirea datoriei: „Crede în Dumnezeu si fá-ti 
datoria!“ | | | 

Reprezentanţii de căpetenie ai acestei religii abstrâcte, 
greşit socotită ca realitate istorică, sint: John Toland 
(1670—1722), care a făurit expresia de „panteism“; Matt- 
hew Tindal (1657—1733), autorul noii biblii a religiei na- 
turale, Creștinismul tot asa de vechi ca și creatia; vicon- 
tele Bolingbroke (1698—1751), din care se va inspira Vol- 
taire si care crede că religia pozitivă e bună pentru in- 
frinarea anarhiei poporului. 

Acesti ginditori, adversari ai religiilor existente, au 
fost numiţi dezsti (deus — Dumnezeu), deoarece nu recu- 
nosc decît existența lui Dumnezeu si suprimă celelalte 
dogme, sau „,liberi-cugetători“, expresie aplicată mai întii 
lor, fiindcă ei subordonau credinţa raţiunii, nu invers. 
Controversa deistă agită tot veacul al XVIII-lea si con- 
tribuie la ruinarea autorităţii bisericii si clericalismului. 


b) MORALIȘTII ENGLEZI. Inriuriti de empirismul 
englez, o seamă de alti ginditori luptă să libereze etica atit 
de autoritatea medievală a teologiei, cît și de autoritatea 
statului absolutist (Hobbes), și astfel să-i statornicească 
temelia în natura omului, independentă de religie si de. 
autoritatea statului. Regulile morale nu pot fi întemeiate 
pe porunca lui Dumnezeu sau pe decretele Suveranului, 
ci au valoare în ele însele și se întemeiază pe instinctele 
fireşti ale omului, pe nàzuintele sádite in el de natură. 
Natura devine idolul moralistilor englezi. Si se va vedea, 
pentru ei natura nu este, ca pentru Hobbes, „războiul tu- 
turor contra tuturor, ci armonie, pace, simpatie. Instinctul 
dezinteresat al sociabilitátii, pornirea spre mai bine sint 
tot atit de primitive ca si egoismul. 

Cel mai însemnat dintre aceşti moralisti este Shaftes- 
bury. 

Contele de Shaftesbury, cel tinăr, a cres- 
cut in casa unchiului sáu, prieten al lui Locke, sub con- 
ducerea morală a acestuia din urmă. Cunoscátor pasio- 
nat al frumusetii antice, Shaftesbury (1671—1713) urmá- 
reste a introduce in viata moralá finetea, gustul si ,en- 
tuziasmul*, care se desprind din cultura esteticá. Pen- 
tru el, virtutea si frumosul se confundă, căci un suflet 
moral este un suflet armonios, simetric, ca și intregul 

univers, este un „suflet frumos“, cum zicea veacul al 
XVIII-lea, a sufletelor sensibile si „oneste“. Dar in ce 
constă acea armonie interioară în care fuzionează binele 
și frumosul? Pentru a o lămuri, Shaftesbury schiteazá 
o teorie a pasiunilor, care, după el, sînt de trei feluri: 1. 
pasiunile nenaturale, patologice (cruzimea, răutatea, min- 
dria etc.), care nu urmăresc nici binele propriu, nici bi- 
nele comun; 2. pasiunile naturale (sociale, de pildă iu- 
birea); 3. pasiunile egoiste. Sufletul armonios înăbușe si 
stirpeste pasiunile nenaturale si subordonează pe cele 
egoiste pasiunilor altruiste. Numai pe această cale omul 
va izbuti să-și dezvolte liber toate dispoziţiile fireşti ale 
personalităţii sale, fiindcă numai asa individul se va im- 
păca cu lumea si deci şi cu sine însuși, ceea ce este toc- 
mai definirea vieţii fericite. Omul armonios este un vir- 
tuos al vieţii. 

Idealul omului, după Shaftesbury, este omul armonios 
antic, dublat de omul cult al înaltei societăţi engleze din 
vremea sa, omul care unește binele cu frumosul, fapta 
cu contemplarea artistică, explicaţia rece cu interpreta- 
rea estetică a lumii, aprecierea binelui cu „simțul“ în- 
născut pentru armonie si frumos (,simtul estetic“). 

Partizani ai estetismului moral al lui Shaftesbury 
sint Francis Hutcheson (1694— 1746), născut in Irlanda, 
cel dintii care vorbeste de un ,,simt moral* (moral sense) 
innáscut, care ne arată instinctiv ce este bine si ce este 
ráu, indiferent de urmárile folositoare ale faptelor noastre. 
Pentru Huicheson, iubirea este legea universală a sufle- 
telor, precum atracţia este legea universală a materiei. 
Dacá iubirea ar fi un egoism deghizat, atunci ar trebui 
sá iubim ori de cite ori am avea un profit, ceea ce este 
impotriva experientei fiecáruia. 

Un altul este Joseph Butler (1692—1752), descoperi- 
torul „conştiinţei morale“, al principiului necondiționat 
al vieţii etice, al acelei voci dumnezeiesti ce poruncește 
si trebuie să fie ascultată în ciuda tuturor intereselor 
practice. 

Împotriva rafinatului Shaftesbury, care nutrea o în- 
credere prea mare în noblețea sufletească a omului, pa- 
radoxalul Bernard Mandeville (1670—1733), în Fabula 
albinelor, arată că resorturile progresului material uman 
sint viciile, pasiunile egoiste, nu virtuțile. „„Viciile par- 
ticulare sînt binefaceri publice“. Trebuie să alegem între 

progresul moral si progresul material, unul contra altu- 
ia, nu unul și altul. 

Cel din urmă moralist din pleiada inspirată de Shaf- 
tesbury este Adam Smith (1723—1790), un foarte fin mo- 
ralist empiric și întemeietorul economiei politice în Ave- 
rea națiunilor. După el, simpatia nu este numai resortul 
faptei morale, dar și mijlocul prin care apreciem fapte- 
le altora; trebuie să ne transpunem în sufletul altora si 
să ne asimilăm sentimentele lor. Principiul pretuirii mo- 
rale este: judecă faptele tale cu ochi străini, ca și cum 
ar fi privite de un „spectator nepărtinitor“. 


4. George Berkeley 


Irlandez de origine, a studiat la Dublin, unde ince- 
puse sà prindá filosofia lui Locke. Dupà faimoasele sale 
incercári de a converti la crestinism pe indienii din Ame- 
rica, Berkeley (1684—1753) devine episcop de Cloyne, in 
Cork. Inriuririle filosofice suferite de el sint ale lui Des- 
cartes, Malebranche, dar mai cu seamă Locke. 


Berkeley poate fi socotit continuatorul lui Locke, deci 
un empirist, dar trece peste Locke si peste empirism si 
se apropie de raționalismul mistic platonic, asa cum ni 
se înfăţişează în operele sale de mai tirziu (de pildă, in 
curioasa Siris). Locke dovedise că toate cunoștințele 
noastre se reduc la „ideile“ din spirit, ce sint primite 
prin simţuri sau sînt o combinaţie mintală a ideilor sen- 
sibile, și că, în consecinţă, nu există „idei înnăscute“. 

Dar ideile „din noi“ par a presupune o existenţă ma- 
terială „în afară de noi“, care, afectind simţurile, pro- 
duce „ideile“, percepțiile, în spirit. Ideile sint „in noi“, 
dar obiectul lor, corpurile sînt „în afară de noi“. Locke 
admitea că cel puţin „calităţile primare“ (întindere, re- 
zistenţă, mişcare etc.) aparţin corpurilor. Berkeley crede 
că este mai consecvent decit Locke cind tăgăduiește și 
obiectivitatea „calităţilor primare“, pe care le reduce la 
„calităţile secundare“, subiective, si astfel suprimá cu to- 
tul existența lumii externe materiale, pástrind numai 
percepțiile in noi (calităţile secundare), a căror origine 
trebuie s-o explice prin altceva decit materia. Acest „alt- 
ceva“, în afară de noi, nu este de natură materială, ci 
de natură spirituală, este Spiritul divin, atotputernic, 
care cauzează in noi percepțiile, simboluri ale corpurilor 
materiale. 

Teoria cunoștinței, partea cea mai îndrăzneață a filo- 
sofiei lui Berkeley, este un idealism subiectiv, sprijinit 
insă pe o metafizică spiritualistă: nu există decit spirite 
cu ideile din ele, nu şi substanţa materială, o lume ex- 
ternă. În chipul acesta credea Berkeley că împacă reli- 
gia cu știința modernă, fără a aluneca in ateism si ma- 
terialism. Opera principală este Principiile cunoștinței 
omenești (1710). 

Nu există idei abstracte. Încă de timpu- 
riu, Berkeley declară că s-a hotărit să filosofeze pentru 
a înlătura „negura și vălul cuvintelor“ care ne împiedică 
cunoașterea lucrurilor. În adevăr, noi nu cunoaștem de- 
cit percepțiile sensibile, care reprezintă totdeauna ceva 
particular, pe cind ideile generale si abstracte,: statorni- 
cite în cuvinte, nu pot să reprezinte ceva dat, ci sînt sim- 
ple ficțiuni ale minţii. În realitate există Petre, Pavel, 
Ion etc., însă nu există ideea de umanitate. Ideea abstrac- 
tă de umanitate este o vorbă goală, pe care noi am con- 
venit a o aplica la o categorie de lucruri particulare ce 
se aseamănă. În fond, ideile generale, fără ideile concrete, 
sint nimic (nominalism). Cite probleme filosofice nu dis- 
par ca prin minune dacă ținem minte că ideile abstracte 
sint simple năluciri! 

Să luăm, bunăoară, ideea de spaţiu, a cărei obiecti- 
vitate o sustinea Locke. În Noua teorie a vederii (1709), 
Berkeley sustine cà un spatiu în genere nu există, fiind 
o abstracție, ci există numai percepții de culoare si de 
pipăit, care, cind sint asociate de spirit, si asociaţiile sint 
repetate, produc lungimea și lăţimea și sugerează adin- 
cimea spaţială, care nu poate fi redusă la percepții. Re- 
prezentarea adincimii, caracteristică corpurilor materiale, 
nu este o impresie primitivă, ci formată treptat, pe di- 
buite, si niciodată desávirsitá. Așadar, si „calităţile pri- 
mare“ se reduc tot la reprezentări subiective, dependente 
de spirit. 

Materia. Ce sînt obiectele materiale ce par a al- 
cătui o lume în afară de noi? Nimic altceva decit com- 
plexe de percepții, care nu există decit in noi. Corpurile 
externe se reduc la percepțiile, la imaginile lor din noi. 
Și este inutil si absurd să admitem, pe lingă percepțiile 
din noi, obiecte materiale, corespunzătoare  perceptiilor, 
dar independente de acestea. Orice percepţie există în 
noi si prin noi, obiecte independente de noi nu pot exis- 
ta; sau dacă există, nu le putem cunoaşte. „A exista este 
a fi perceput“ (esse est percipi), iar a fi perceput înseam- 

nă a fi in suflet. Percepția corpului si corpul sînt unul 
si acelaşi lucru. Un corp independent de spirit este o per- 
ceptie neperceputá, deci o absurditate. Totuși, lumea cor- 
porală, de care se ocupă stiinta, rámine intactă, numai cà 
In loc s-o privim ca ceva independent de perceptii, o re- 
ducem la percepții si la asocierile lor de coexistentá si 
succesiune constantă, asocieri care explică așa-numitele 
„legi naturale“. Natura este totalitatea ideilor din noi şi a 
asocierilor lor. 

Spiritul. Dar acum se ivește o întrebare: de un- 
de vin percepțiile corpurilor, căci toti simţim cá ne sint 
impuse și că nu le creăm noi? Pentru a pricepe răspunsul 
lui Berkeley nu trebuie să uităm că pentru el cauza și 
efectul trebuie să fie de aceeași natură gi că numai spi- 
ritul este activ, nu și ideile din noi ale corpurilor. 

Cauza perceptiilor din noi nu poate fi decît tot de 
natură spirituală, iar această natură spirituală, care cau- 
zează în noi percepțiile lucrurilor, nu poate fi decit Spi- 
ritul divin. „Ideile imprimate simţurilor noastre de că- 
tre Creatorul naturii se numesc lucrurile reale“. 

Dar, pentru ca Dumnezeu să ne imprime nouă percep- 
tille lucrurilor, trebuie să le posede el însuşi mai înainte. 
Deci, natura preexistă, sub formă de idei eterne, proto- 
tipuri, în spiritul divin (concepţie platonică) și prin ac- 
tiunea divină noi primim în noi copii, imagini trecătoare. 
Acum înțelegem si mai bine de unde vine iluzia unei lumi 
independente de spiritul nostru. Chiar cînd noi nu mai 
avem percepția naturii, aceasta nu dispare, ci există „in 
afară de noi“, dar nu ca o lume corporală, ci ca o lume 
spirituală în Dumnezeu. Spiritul divin garantează exis- 
tenta și ordinea „naturii“. 

Prin analogie cu ceea ce observăm la fiinţa noastră 
(corpul manifestă sufletul), deducem că înapoia corpuri- 
lor, care se aseamănă cu al nostru, trebuie să existe alte 
spirite omenești, creaţii și ele ale Spiritului divin atot- 
puternic. 

Dar aici se ridică o obiectie gravă. Dacă corpurile ce- 
lorlalti oameni sînt simple percepții subiective, nimic 
nu mă îndreptățește a afirma înapoia lor un alt spirit 
decit al meu (nu exist decit eu). 

Pe cit de nesigură si fictivă este substanţa corporală, 
pe atit de sigură este substanţa spirituală, sufletul. Spi- 
ritul se percepe nemijlocit ca o realitate substanțială și 
ca o forță, deşi această percepţie de sine a sufletului prin 
„simtul intern“ este o idee si, în consecință, ca orice 

idee, este pasivă, ceea ce nu se împacă deloc cu activi- 
tatea spiritului. Teoria spiritului la Berkeley nu este 
clară. 

Și este păcat, căci universul la Berkeley este alcă- 
tuit numai din spirite create și finite, cu ideile din ele, 
Și din Spiritul creator. Orice existență este spirituală. 
Metafizica lui Berkeley este un ?materialism sau spiritua- 
lism, iar teoria sa a cunostintei este un idealism, care, 
consecvent gindit, va duce la semiscepticismul lui Hu- 
me. 

Un spiritualism înrudit cu acela al lui Berkeley, dar 
inspirat, incá si mai mult decit de Berkeley, de cátre 
Malebranche, i] intilnim la preotul englez Arthur Collier 
(1680—1732). Perceptiile din noi sint o oglindire a idej- 
lor eterne din Spiritul dumnezeiesc. 


5. David Hume 


Locke este englez, Berkeley este irlandez, Hume 
(1711—1776) este scoțian, citesitrei laolaltă alcătuiesc 
treimea empirismului englez; cu cel dintii începe empi- 
rismul, cu cel din urmă se încheie, căci prin Hume em- 
pirismul este dus, cu multă adincime critică, pînă la con- 
secintele cele mai compromiţătoare pentru cunoştinţă. 
Rezultatul empirismului va fi dezastruos. pentru știința 
naturii, pe care empirismul tocmai dorea s-o întemeieze. 

Hume s-a născut la Edinburg si a murit tot acoio, 
după o viaţă de călătorii în Franţa (în două rînduri, 
1734—1737 si 1763—1766), apoi, ca ataşat al unei am- 
basade militare, în Austria si Italia, in sfirşit după ce 
ocupă si postul de subsecretar de stat la ministerul ce 
externe. 

Productivitatea sa literară este feluritá — filosof, 
moralist, istoric (monumentala Istorie a Angliei, în 6 
volume). Opere filosofice de căpetenie: Tratatul despre 
natura omenească, în 3 volume, scrise în prima sedere în 
Franța; o operă „mort-născută“, Cercetare asupra intelectu- 
lui omenesc, o prelucrare limpede si mult gustată a ce- 
lei dintii; Istoria naturală a religiei (1757) si Dialoguri 
privitoare la religia naturală (postum)!7!. 

În cercetările istorice, Hume deschide drumuri noi, 
introducind simţul istoric, de care erau lipsiţi contempo- 
ranii săi din veacul al XVIII-lea, adică cercetează îm- 
prejurările istorice ale unei epoci, factorii determinanti 
ai evenimentelor sociale, iar în studiul religiilor nu se 

mulțumește a găsi esenţa abstractă a religiilor, ci urmă- 
reste originea lor istorică, începuturile si dezvoltarea lor. 
Pentru Hume, religia primordială nu mai este monoteis- 
mul pur al deistilor, ci o religie politeistă izvorită din 
sentimentul fricii si din adorarea forţelor naturii. Hume 
avea simţul fin al realităţii! 

În filosofie, Hume împinge mai departe empirismul lui 
Locke si idealismul lui Berkeley, si printr-o pătrunză- 
toare analiză a cunoștinței ajunge a tăgădui rațiunii, 
idolul vremii, putinţa de a găsi vreun adevăr metafizic 
sau o siguranţă absolută în știința naturii. Nu recunoaşte 
siguranță decit matematicii, dar, în schimb, îi interzice 
aplicarea la realitate, și astfel, odată cu metafizica ra- 
tionalistă, cade si ştiinţa matematică a naturii. Matema- 
tica este sigură, însă nu se raportă la realitate; metafi- 
fica si fizica se raportă la realitate, dar nu sint sigure. 
Experiența si matematicile sînt separate, ştiinţa este re- 
dusă la experienţă, însă pierde certitudinea matematică. 

Experienţa. Anagiza spiritului. La Hu- 
me se manifestă limpede tendinţa filosofilor empiristi de 
a reduce filosofia la analiza critică a puterilor omeneşti 
de a cunoaște si prin aceasta de a înlătura putinţa unei 
sinteze metafizice. În adevăr, si pentru Hume marginile 
cunoștinței sînt hotarele experienţei. Toate cunoștințele, 
zise raţionale, au același izvor: experienţa simţurilor, per- 
ceptiile. Nimic nu este în inteligenţă care să nu fi venit 
in suflet prin portile simturilor. De aceea, Hume stator- 
niceste, ca un criteriu sigur al oricárei cunostinte, oricit 
del abstracte si de rationale, necesitatea de a-i  cáuta 
„impresia“ sensibilă din care decurge. Orice cunoştinţă 
pornește dintr-o „impresie“, zice el. 

Așadar, „elementele“ cunoștințelor sînt „impresiile“ 
primare şi „ideile“ (reprezentările), adică copiile impre- 
siilor, reproducerile impresiilor gratie memoriei. Impre- 
siile sint stări vii si se împart în senzații (culori, sunete, 
tact etc.) si afecte (plăcere si neplácere); ideile sint pa- 
lide imagini ale celor dintii. Deci, pentru Hume, in con- 
cordanță cu Berkeley și spre deosebire de Locke, cali- 
tátile primare (întindere, mișcare) se reduc la calități se- 
cundare (senzațiile din noi). Toate cunoștințele sint subiec- 
tive, sînt în noi, exprimă felul nostru de a vedea lucru- 
rile, nu sînt copii exacte ale lucrurilor; sînt fenomene. La 
Hume, fenomenalitatea cunoștinței este universală și ne- 
îngrădită. 

Din acest stoc primordial de cunoștințe noi scoatem 

toate celelalte cunoştinţe mai complicate, si anume, adău- 
gind, impresiilor si ideilor, relațiile ce acestea pot avea 
între ele. Așadar, impresii, idei și relaţii sint cei trei 
factori ai oricărei cunoștințe. Dacă o cunoștință nu poa- 
te fi redusă la o impresie (si idee), trebuie să fie o re- 
latie, și vom vedea că relaţia are loc prin imaginație, nu 
prin „rațiune“. 

Dar ce sint aceste relaţii, de unde vin ele? Sint aso- 
cieri ale spiritului. Relaţiile nu sint creaţii spontane sau 
idei innáscute ale spiritului, cum ar crede un rationa- 
list, ci sint asociaţii mecanice si pasive între idei, asociaţii 
care ascultă de trei legi sau reguli: 1. asocierea ideilor 
care se aseamănă sau se află în contrast; 2. asocierea idei- 
lor care se află în contact spaţial sau temporal; 3. aso- 
cierea ideilor prin legătură cauzal. Asocierea are loc au- 
tomat, după legea repetitiei mecanice, prin obicei sau 
deprindere, ceea ce se întîmplă în imaginatie, nu în ,jin- 
telect*. 

Sprijinit pe aceste legi desasociere si pe teoria im- 
presiei, Hume supune unei critici nemiloase toate cu- 
nostintele noastre. El pune oricărei idei întrebarea: „ce 
ești tu, o impresie sau o asociere mecanică?“ În amin- 
două cazurile, ideea este pur subiectivă, fără nici o va- 
loare obiectivă. Această critică distrugătoare o exercită 
mai cu seamă asupra celor două noţiuni ale filosofiei și 
științei moderne — substanţa si cauza. 

Criticasubstantei. Hume a vorbit piná acum 
de impresii, idei, relaţii, dar n-a pomenit nimic despre 
existența substanţială a unui spirit, aşa cum făcea Ber- 
keley. Hume înlătură nu numai substanța materială, 
cum făcuse Berkeley, dar şi substanţa spirituală, cum nu 
indrăznise episcopul din Cloyne. 

Sufletul, eul este un mănunchi de idei si sentimente 
ce stau într-o relaţie de succesiune în timp. Nu este ne- 
voie să mai admitem că înapoia ideilor şi sentimentelor 
se ascunde un substrat, care rămîne același în mijlocul 
schimbărilor sufletești, socotite modificări ale acestei 
substanțe spirituale unice, simple, nedivizibilă si deci ne- 
muritoare, asa cum își imagina metafizica. 

Pentru a întemeia această suprimare a sufletului, te- 
melia metafizicii si a teologiei pină acum, Hume pune 
in aplicare rezultatele „analizei spiritului“, însă numai 
în Tratat, dar nu si în Cercetare, si ajunge la tăgăduirea 
substanţei în genere. 

Pentru a fi indreptátiti a vorbi de existenţa unei sub- 
stante, ar trebui să descoperim o impresie corespunză- 
toare ideii de substanţă sau, mai limpede, ar trebui să 
percepem substanța. Dar noi percepem întotdeauna nu- 
mai stări schimbătoare şi nicidecum un substrat per- 
mament, ascuns înapoia stărilor trecătoare, in scopul de 
a le da unitate si constantá, fie corporală, fie spirituală. 
Ideea de substanţă, declară Hume, pe urmele lui Locke, 
a fost provocată de repetata ședere laolaltă (conexiune) 
a unui număr de impresii sau idei, conexiune care a pri- 
cinuit iluzia că acele impresii stau laolaltă (bunăoară, ro- 
tund, roșu, dulce etc., care formează o portocală) numai 
fiindcă înapoia lor ar exista un „ce“ constant, un substrat 
unic si obiectiv. Dar ce mai rămîne dintr-o portocală 
dacă îi răpim senzațiile subiective (culoare, formă, miros, 
gust etc.)? Nimic. Atunci unde mai este substanţa, atit 
cea materială, cît si cea spirituală (eul)? 

Substanța nu este o impresie, ci o relaţie a eului, un 
produs al asocierii prin contact spațial, asociere repetată 
în imaginatie. Substanţa este dar un produs al imagina- 
tiei, ca orice relaţie. Temelia metafizicii, ideea de substan- 
tá, este astfel nimicită; metafizica este o ficțiune, fără 
temei real. a 

Critica cauzalitátii Dar numele lui Hume 
este legat de critica originală a ideii de cauzalitate, stil- 
pul științei naturii, adorată de veacurile XVII și XVIII. 
Legile naturii sînt sigure și obiective, numai dacă prin- 
cipiul cauzalitátii este necesar si universal, dacă există 
între fenomenele materiei o legătură neapărată de la cau- 
ză la efect. Dacă există cauze necesare în natură, există 
și legi. Hume neagă necesitatea legăturii cauzale si prin 
aceasta va provoca răspunsul lui Kant, care va căuta o 
nouă întemeiere a necesității cauzalitátii. 

Datele sensibile, impresii şi idei, nu ne pot oferi de- 
cît o siguranță empirică, de fapt ele există pur și simplu 
ca stări sufletești (matter of facts). Senzatiile au o sigu- 
rantü de fapt, a posteriori, adică ele pot fi, dar pot să nu 
fie, nu le avem cu necesitate. Unul le are, altul nu le 
are; acum le am, pe urmă nu le mai am. 

Este drept că avem şi o siguranță de gîndire, o sigu- 
rantá necesară — matematica. Dar siguranța deductiei 
matematice nu se reduce la fapte, ci la judecăți asupra 
faptelor, iar judecátile sînt relații între fapte. Deci, 
orice necesitate de gîndire nu poate purcede decit din 

judecăţi, din relaţiile stabilite de noi. Să vedem mai întii 
in ce condiţii relaţiile de gîndire pot da cunoștințe nece- 
sare şi universale. 

Am văzut că există trei feluri de relaţii (asocieri). 
Între aceste relaţii, cea mai răspîndită este aceea prin 
asemănare şi identitate. Din această relaţie Hume scoate 
necesitatea si universalitatea ideală a matematicii. 

Orice judecată matematică este o despicare, o analiză 
a ideilor în scopul de a scoate la lumină asemănările, ega- 
litátile, identitățile. Deci, orice judecată si demonstraţie 
este analitică, adică consecinţa se află chiar implicit în 
rațiune; de pildă, cînd zic 2+2 (raţiunea) trebuie să scot 
egalitatea 4 (consecința). În 2+2 se află analitic suma 
4. În „consecință“ nu descopăr ceva mai mult decît am 
găsit analitic de la început în „rațiune“. Întemeierea ma- 
tematicilor la Hume nu se deosebește prea mult de aceea 
a rationalistilor. 


Acum nu ne mai miră siguranța excepţională a mate- 
maticii: ceea ce există in concluzie preexistă în premise; 
concluzia expune explicit ceea ce există implicit în pre- 
mise. 24-2 trebuie să ducă cu necesitate numai la 4, căci 
4 este dat în 2+2. Însă ce păcat! Siguranța matematicilor 
este ideală, a priori, $e aplică numai la raporturile dintre 
idei, nu şi la raporturile dintre lucrurile reale. Bunăoară, 
triunghiul geometriei este o figură ideală, căci n-o întil- 
nim atit de perfectă în realitatea sensibilă, iar operațiile 
logice ce le facem cu el sint necesare chiar dacă reali- 
tatea nu ne confirmă aceste operaţii. Pe scurt, judecata 
matematică este o judecată analitică și a priori, o judecată 
asupra ideilor abstracte, nu asupra impresiilor concrete. 


Nu tot asa stau lucrurile cu judecátile referitoare la 
obiecte (impresii), cum sint relațiile cauzale. Principiul 
cauzalitátii pretinde a stabili o legătură necesară si uni- 
versală între două procese reale, astfel încît, cind unul 
(cauza) apare, trebuie să urmeze al doilea (efectul). Este 
legitimă necesitatea legăturii cauzale si a judecății de 
cauzalitate? 

Mai intii nu este anevoie de statornicit că nici o „im- 
presie“ nu corespunde „cauzei“; nimeni n-a perceput și 
nici nu poate percepe o „cauză“. Deci, cauzalitatea nu 
are o siguranță de fapt. Dar dacă cauzalitatea nu este 
un fapt, poate cá este o relaţie necesară de gindire, cum 
sînt relaţiile matematice. În adevăr, în matematici există 

relații necesare, fiindcă acestea sint relaţii sau judecăţi 
analitice. Este cauzalitatea o judecată analitică? Nu, 
răspunde cu hotărire si originalitate Hume, și astfel 
răstoarnă concepţia cauzalitátii de pină la el; relaţia cau- 
zală nu se identifică, cum credeau rationalistii, cu ra- 
portul matematic între rațiune si consecință. Cauza si 
efectul nu sini identități si raportul cauzal nu este ana- 
litic. Oricit am considera o cauză, nu vom vedea în ea 
analitic și a priori care va fi efectul ce va decurge din 
ea. Efectul se adaugă cauzei din afară; în consecinţă, între 
cauză si efect raportul este sintetic, iar judecata cauzaflà 
a stiintei naturii este o judecată sintetică. Era o tălmă- 
cire cu totul nouă a cauzalitátii, tălmăcire care va fi re- 
luatà si simtitor schimbatà de Kant. 

Dar dacá cauza si efectul nu se leagà de la sino, 
analitic, ci trebuie unite sintetic de altceva, ne intrebám: 
care este mijlocitorul sintetic al raportului cauzal? Acel 
termen mijlocitor nu poate fi decit experienţa. În sfirsit, 
dacă cercetăm ce ne oferă experienţa, pentru a mijloci 
sinteza cauzei şi efectului, descoperim că este numui 
succesiunea fenomenelor sensibile, nu o legătură strinsă: 
un fenomen după altul, nu un fenomen din cauza altuia. 
Ideea unei „puteri“ de a produce, care, după Locke, era 
caracteristică cauzei, este o proiectare în natură a senti- 
mentului subiectiv al sfortárii. Bunăoară, cînd căldura 
cauzează o urcare a coloanei de mercur în termometru, 
simțurile ne arată o succesiune în timp între căldură si 
ridicarea mercurului, nu o forță producătoare, o „cauză 
eficientă şi necesară. 

Deci, cauzalitatea se sprijină pe succesiunea în timp 
a fenomenelor, succesiune care nu are in sine nimic 
necesar, ci este íntimplátoare (contingentă). Întrebarea 
este acum: cum ajungem a face dintr-o succesiune nesigură 
o strinsà legătură cauzală între fenomene? Răspunsul lui 
Home este: prin deprindere. Repetarea îndelungată a unei 
succesiuni în timp stabilește o strinsá legătură între două 
fenomene, între care antecedentul devine cauză şi con- 
secventul devine efect. Această legătură trezeşte în mine 
credința si aşteptarea că atunci cind apare întiiul feno- 
men (cauza) trebuie să urmeze și al doilea (efectul). 
Această credinţă, dar nu ştiinţă, produsă de imaginație 
(facultatea asocierii), nu de rațiune, este legea cauzalită- 
fi, si nimic nu ne împiedică a crede cá, cu toată re- 
petitia de pină acum, legătura nu se va schimba miine. 
Nimic nu mă poate stinjeni să cred că, poate miine, cu 


toată căldura, mercurul va sta pe loc. Cauzalitatea este o 
conexiune de fapt, nu o conexiune de drept, de gindire 

In consecinţă,  constatările științei naturii nu sînt 
necesare și sigure, ci simple probabilitüti, căci principiul 
cauzalitátii, pe care ele il presupun, nu posedă o nece- 
sitate obiectivi, ci o necesitate subiectivă si este o de- 
prindere internă, un instinct, a cărui valoare este strict 
practică. Este folositor vieţii să credem că există o lume 
externă, unde evenimentele ascultă de legi pe care le pu- 
tem prevedea şi folosi. Existenţa şi ordinea lumii externe 
este o credinţă, nu o cunoştinţă. Și, în genere, ceea ce 
era cunoștință a priori, absolut sigură, la rationalisti, de- 
vine la Hume un instinct, o credință vitală, o intuiţie 
practică; existenţa lumii externe nu o cunoaștem nici prin 
simțuri, nici prin rațiune, ci prin imaginație, a treia pu- 
tere sufletească care produce credințe, nu cunoștințe. 

Știința naturii nu ne dă adevăruri rationale nediscu- 
tabile, ci aproximatii de adevăr, mereu supuse revizuirii, 
pururea supuse îndoielii, dar necesare întreţinerii vieţii. 
Concluzia lui Hume pare a fi catastrofală pentru mîn- 
dra știință a lui Galilei, Descartes si Newton. S-ar zice, in 
termenii de astăzi, falimentul științei, scepticismul teo- 
retic. 

Hume însuşi nu se socotește un sceptic absolut, ca 
Pyrrhon, ci un „academic, în felul lui Carneade, un 
probabilist; el ne recomandă să ne mulțumim cu apro- 
pieri de adevăr, care din punctul de vedere al vieţii, 
pentru care Hume avea un simt delicat, sînt echivalente 
cu adevărul. De aceca, Hume este astăzi socotit un pozi- 
tivist critic, adică un gînditor care se mărginește la ana- 
liza faptelor și la interpretarea lor practică și economică. 

Filosofia practică. Simţul pe care Hume il 
poseda atit de dezvoltat pentru problemele actiunii si ale 
vietii, care, dupá el, stau mai presus de cunostintà si de 
îndoială, şi-l vádeste in cercetările sale asupra faptelor 
morale. Englezii pînă astăzi au păstrat o caracteristică 
predilecție pentru problemele practice ale vietii. 

Ca un adevărat empirist, Hunfe nu tine să predice de 
pe amvon sau să decreteze autoritar sterpe reguli de mo- 
rală, și nici nu visează să „răstoarne tabla valorilor etice“, 
ci se mulțumește, ca si în domeniul cunostintei, să cer- 
ceteze originea psihologică și nenumăratele nuanțe ale 
taptelor și .valorilor morale. 

Din capul locului trebuie să remarcăm că morala 
acestui fin observator al vieţii nu este o morală intelec- 

tualistá, cum era morala rationalistá (Descartes, Spinoza, 
Leibniz), adică nu ideile sint resortul faptelor noastre, ci 
sentimentele, pasiunile, care exprimă mai din plin natura 
instinctivă a omului. 

Morala lui Hume este afectivă, emoţională. Intelectul 
este neputincios în faţa pasiunilor, el este rece, incapa- 
bil de a ne împinge la faptă. Intelectul trebuie să apeleze 
la emoţii, pentru a deveni un factor determinant al fap- 
telor voluntare. 

Dacă sentimentul este mobilul voinței, care este sco- 
pul acesteia? Desigur, zice Hume, ceea ce este plăcut și 
folositor. Însă ne-am înșela cum se întîmplă de ordinar, 
dacă am confunda plăcutul cu folosul egoist al insului, 
căci există și un plăcut dezinteresat, adică o plăcere care 
izvorăşte din contemplarea fericirii celorlalți. Dar cum 
sintem noi în stare să simțim plăcerea altora și să impàr- 
tășim durerea lor? Această capacitate stă într-o dispozi- 
tie instinctivă a omului de a se transpune în sufletul al- 
tora, de a asimila sentimentele lor, este aceeași simpatie de 
care vorbea și A. Smith. Tot ceea ce contribuie la binele 
și fericirea altora, gratie simpatiei instinctive, se bucură 
de aprobareă „conştiinţei“ noastre. Cum se vede, acest 
„nihilist“ teoretic era un suflet nobil, un iubitor de 
oameni, un om admirabil. 


6. Filosofia scoțiană. Reacţia contra empirismului 


Pătrunzătoarele idei ale lui Hume se împrăștie si de- 
vin de timpuriu centrul discuţiilor filosofice în Anglia, 
fie pentru a fi apărate şi dezvoltate, fie pentru a fi com- 
bătute. Idealismul imaterialist al lui Berkeley și fenome- 
nalismul probabilist al lui Hume distrug lumea externă 
si chiar sufletul si, în consecinţă, pricinuiesc o reactie 
filosofică care, în numele „bunului simţ“ (common sense), 
reînviază sufletul, ucis de Hume, şi redă realitatea răpită 
de Berkeley lumii externe. Această reacţie a fost numită 
Scoala scoțiană si a fost reprezentată mai cu seamă de 
Thomas Reid (1710—1796) si Dugald Steward 
(1753—1825). 

Pentru scoțieni, sufletul nu este o „hirtie nescrisă“ la 
naştere, pe care o scrie automat experienţa, cum credeau 
empiriştii. ci este o realitate activă, care, de la început, 
apriori posedă un număr de adevăruri intuitive, înnăs- 
cute și mai presus de îndoială. Precum în domeniul moral 
Hutcheson descoperă sau mai degrabă inventează un 

„simț moral“, arbitru absolut al binelui si răului, iar in 
domeniul artistic se descoperă un „simț estetic“, al fru- 
mosului si uritului, tot astfel Reid descoperă si in do- 
meniul teoretic, al adevărului si erorii, un „simt comun“, 
un fel de demon lăuntric care ne impune autoritar două- 
Sprezece adevăruri teoretice, intuitive, axiomatice, abso- 
lut sigure, „comune“ tuturor oamenilor. De aceea, această 
filosofie, care afirma ca indiscutabile existenţa sufletu- 
lui, a corpurilor, a cauzalitátii etc., a fost botezată filo- 
sofia „simțului comun“. 

Negredit că o astfel de filosofie simplifică radical pro- 
blemele filosofice, căci, în loc să argumenteze, afirmă si 
incepe de unde ar trebui să sfirşească. Originalitatea sco- 
tienilor stă numai în finele lor cercetări de psihologie, fà- 
cute numai pe baza „observaţiei interne“. Filosofia se re- 
duce la analiza acelor axiome interne, la fixarea si lămu- 
rirea lor; de o legitimare a lor nici nu poate fi vortu, 
căci ele sint sigure, fără nici o discuţie. 

Școala scoțiană a stáruit în Anglia pînă în veacul «zl 
XIX-lea si a înriurit si filosofia franceză din secolul al 
XIX-lea, de pildă pe Royer-Collard. Filosofia „simțului 
comun“ era privită ca o salvatoare armă de luptă im- 
potriva spiritului revoluționar și a raționalismului dizol- 
vant, asa cum îl vom întilni in „filosofia luminilor“. 

Insemnătatea filosofiei engleze. Cu 
filosofia „simțului comun“, giîndirea engleză și-a sleit 
avîntul original. Rámine însă un mare cîştig de pe urma 
filosofiei engleze de la Locke pînă la Hume. Omul și viața 
lui intră în cercul cercetărilor pozitive, iar puterea de 
critică si autonomia inteligenţei dobindesc prin ginditorii 
englezi o superioritate care va impresiona întreaga Euro- 
pă si se va împrăștia prin graiul fermecător al ginditori- 
lor francezi, si astfel va provoca o reinviere intelectuală 
si socială a Eurcpei apusene, reinviere care a fost numită 
„luminile“ sau cultura maselor si se va sfirsi cu o re- 
volutie cu efecte nebănuite de nimeni. 


XVII. Filosofia „luminilor“ in Franța 
Cultivarea ştiinţei si dezvoltarea spiritului critic, sti- 
mulate de dorul de a descátusa spiritul omului de orice 


autoritate netolerantà si de orice tradiţie nerațională, au 
început cu Renaşterea, au continuat cu veacul al XVII- 

lea si devin in veacul al XVIII-lea o armă de luptă so- 
cială si o forţă culturală din care se împărtășesc tot mai 
multi. Filosofia și știința, intrupate în cuvintele de ,,Ra- 
tiune“ si de „Natură“, care adesea se confundă, devin 
idolul mulțimilor tot mai nemultumite de așezămintele 
sociale rămase medievale si de corupţia regalității; filo- 
sofia veacului al XVIII-lea este o filosofie populară, de- 
mocratică, de educaţie a maselor, deci o filosofie a ,,lu- 
minilor*. 

Filosofia pătrunde in saloanele aristocratice, in cafe- 
nelele intelectualilor, în băncile bogátasilor, in budoarele 
curtezanelor, chiar în biserică, în sfirsit se revarsă în 
stradă si se adresează poporului, de la care se întoarce 
în valuri furtunoase de pasionată revoltă, care va înghiţi 
lumea veche medievală. Lozinca tuturor este: „jos cu 
trecutul de ignoranță si robie; omul devenit matur este 
în stare a se libera, a se conduce și a progresa numai prin 
puterile rațiunii sale!“ 


Veacul al XVIII-lea crede în progresul omenirii, în 
puterea raţiunii asupra omului, în libertate și fericire; 
este un secol cosmopolit, umanitarist, frámintat, revolu- 
tionar. Îi lipsea acestui veac simţul istoric; această. lipsă 
era și puterea sa. El credea că omul este același pretutin- 
deni, că toti posedă aceeași eternă rațiune si că formele 
culturale și politice sînt alterări trecătoare ale rațiunii si 
dreptului natural al Omului. 


Trecutul era o rătăcire, tradiţia un instrument de ro- 
bie, numai rațiunea si libertatea constituie demnitatea 
omului. Cel puțin în Franţa acest veac se încheie cu 
răsturnarea violentă a „vechiului regim“ medieval si cu 
asezarea unei noi rinduiri politice, devenită pildă mai tu- 
turor statelor europene. 

„Acela care, zice fizicianul vienea E. Mach, numai 
prin literatură a putut fi părtaş al acestui avînt si al 
acestei liberări, păstrează întreaga sa viaţă, pentru secolul 
al XVIII-lea, un sentiment de melancolică părere de rău“. 


Care este caracterul cel mai izbitor al acestei pe- 
rioade critice, care, exact vorbind, se întinde de la paş- 
nica revoluție engleză (1688) pînă la singeroasa revoluție 
franceză (1789). adică vreme de un veac? Este credința 
fanatică in ratiunea autonomă, progresivă si educabilă a 
omului, încrederea în rațiunea creatoare a culturii. Toate 
valorile culturale — religie, artă, ştiinţă, filosofie, morală, 
drept — sint creaţii ale raţiunii, au condiţia de existenţă 

în anume facultăți rationa'e. Prin această credinţă. in 

rațiunea legislatoare, Kant, care trece peste filosofia „lu- 

minilor", este totuşi un fiu al veacului al XVIII-lca. Ra- 

tiunea, confundată cu însăși eterna natură a omului, are” 
puterea magică de a preface societatea și lumea, spre fe- 

ricirea si bunăstarea umanităţii. 


În secolul al XVIII-lea se desávirseste divorțul dintre 
concepţia ştiinţifică a naturii și concepţia teologică și eti- 
că a tradiției medievale. Teologia este obscurantism și 
minciună, știința este lumină si adevăr. Prin știință, omul 
se sprijină numai pe puterile sale, gindirea își află crite- 
riul adevărului numai în sine, nu în autoritatea externă, 
voința îşi află îndrumarea în legile pe care tot ea si le 
dă si nu le primeşte din afară. Cum am văzut la Locke, 
lozinca este libertatea în gindire și în faptă și triumful 
rațiunii suverane. | 

Filosofia „luminilor“ va începe să decadă din clipa în 
care omul va pierde încrederea în puterile fără margini 
ale raţiunii, cînd el va simţi că rațiunea nu poate totul 
și mai cu seamă că nu-l poate face fericit, pe scurt în 
momentul în care el va prinde să exalte valoarea ele- 
mentelor nerationale din sine: sentiment, pasiune; în sfir- 
sit, cînd, prin noul simt istoric, omul va aprecia valoarea 
lrecutului si a tradiției. În adevăr — vom vedea — chiar 
din sinu] veacului al XVIII-lea vor răsări ginditorii ale 
căror idei vor ruina „luminile“ si vor deschide drumul 
gindirii romantice, sentimentale si traditionaliste a veacu- 
lui al XIX-lea. Astfel este D. Hume in Anglia, mai cu 
seamá J. J. Rousseau ín Franta, Jacobi si altii in Ger- 
mania. 


„Lumina“ purcede din Anglia, care izbutise în mod 
paşnic să înfăptuiască reforma constitutionalà la sfîrsitul 
veacului al XVII-lea (1688), apoi trece in Franţa si in 
Germania. Filosofia „luminilor“ în Franţa se află sub în- 
riurirea ginditorilor englezi Locke, Newton, deiștii, Hume; 
de aceea are un caracter empirist, naturalist și social; 
pe cînd filosofia „luminilor“ in Germania, sub inriuri- 
rea lui Leibniz, păstrează un caracter rationalist si 
mistic-religios, fără să tindă la răsturnarea revoluţionară 
a vieții politice. 

Filosofia „luminilor“ in Franţa se distinge si prin ca- 
racteru] ei de eleganță si claritate stilistică, este puţin 
sistematică, oarecum diletantă, dar cu un pronuntat ra- 
dicalism social. Gînditorii francezi fabrică explozibile mo- 

rale, fără să-şi dea seama de ravagiile ce le vor face. Prin 
francezi, „cultura modernă“ burgheză devine o putere so- 
cială, un motor spiritual, o afirmare a colectivitátii ome- 
nesti libere si intreprinzátoare. Fără francezi, „luminile“ 
engleze n-ar fi dobindit o valoare europeană; ideile revo- 
lutionare pot fi de origine engleză, însă ele au nu numai 
stampilă, ci şi suflet francez. De aceea, Franţa devine în 
această vreme călăuza spiritului nou european, iar limba 
franceză se transformă într-o limbă internaţională si un 
instrument de propagandă. 

Reprezentanţii cei mai iluștri ai filosofiei „luminilor“ 
în Franţa sint: 

a) PROPAGANDISTII. Francois-Marie Arouet, 
zi; Voltaire (1694—1778), prietenul regelui Pru- 
siei, Frederic al II-lea, „patriarhul de la Ferney“, este 
sufletul „luminilor“ franceze. Este un scriitor enciclope- 
dic si de o activitate universală: poet, dramaturg, istoric, 
avocat al cauzelor drepte, dușman al popilor și bisericii 
(,striviti infama!*), dar mai presus de orice vulgarizator 
al noii concepţii teoretice şi practice inspirată de Newton, 
de liberalismul lui Locke si de deiștii (liber-cugetătorii) 
englezi. În general, în filosofie este empirist şi un sceptic, 
care sustine totuși existenţa lui Dumnezeu, un ironist pa- 
radoxal si sarcastic al metafizicii, îndeosebi al optimismu- 
lui lui Leibniz. Opera sa filosofică rezumativă este Dic- 
tionarul filosofic. 

Charles de Secondat, baron de Montesquieu 
(1689—1755), în opera Spiritul legilor, proclamă cu con- 
vingere  comunicativá constituția engleză (monarhia 
constituțională) drept forma ideală de guvernămînt. Tot 
el schițează ideea „sufletului popular“ si sustine cá si în 
viața istorică a omenirii domnesc legi, adică „raporturi 
necesare ce derivă din natura lucrurilor“. 

Enciclopdia, întemeiată de Denis Diderot (1713 — 
1784) si de Jean d'Alembert (1717-—1783) şi realizată 
prin colaborarea tuturor savanților timpului, este opera 
monumentală şi rezumativă, arsenalul de arme spirituale 
al epocii întregi. 

Cu Jean Jacques Rousseau (1712—1778), fiul rătăcit 
al ceasornicarului din Geneva, filosofia ,luminilor* ia o 
intorsáturà neasteptatà si dobindeste o cáldurà comunica- 
tivă și o putere de viaţă pînă la explozie vulcanică. Cu 
toate că și pentru Rousseau idealul omenesc este libera- 
rea de autorităţile despotice, el socotește totuși, împotri- 

va vremii sale, că această liberare nu poate veni de la 
cultura care prin rafinament corupe moravurile (Cuv?nt 
asupra artelor și ştiinţelor) si care prin forţă si nedrepta- 
te creează neegalitátile sociale (Cuvint despre originea 
și bazele  inegalitátii printre oamenii, ci de la ,„în- 
toarcerea la natură“, la instinctele curate si bune, la pa- 
siunile dumnezeiești, la iubirea purificatoare, căci omul 
a ieşit bun din mîinile Creatorului si a fost stricat de 
societate. 

Cultura inteligenței nu aduce fericire, ci' rafinament, 
desfriu si nedreptáti sociale, căci cei săraci intretin cul- 
tura stearpă a celor bogaţi, fără ca ei să se bucure de 
ea. De aceea este nevoie de o nouă educatie a individu- 
lui, care trebuie să se apropie de naturà (Emil) si de o 
nouă organizare socială care să înlăture nedreptátile so- 
ciale. Întemeiat pe credința sentimentală în perfectibili- 
tatea omului, Rousseau construiește în Contractul social 
o societate ideaiă si fericită, unde domnește ,,vointa ge- 
nerală“ a poporului, societate pe care revoluționarii 
trancezi vor căuta zadarnic de a o realiza prin ghilotină. 

Mare a fost fascinația ideilor rousseauiste nu numai 
în Franţa, ci si in Germania asupra lui Goethe, Schiller, 
Kant (portretul lui Rousseau se afla în cabinetul de lucru 
al lui Kant), Fichte, Pestalozzi etc. Înriurirea lui Rous- 
seau asupra culturii veacului al XIX-lea, deși indirectă, 
este incalculabilă. Putem zice că romantismul se inspi- 
ră din verva îndrăcită a lui Rousseau, iar „cultul vieții“, 
al pasiunilor, al instinctelor din vremea noastră isi află 
obirşia tot in Rousseau. Rousseau a rămas pînă astăzi 
apostolul sentimentului, al misticismului pasional si so- 
cial, al lirismului romantic, a rămas filosoful care mis- 
că si cucerește masele, dar inspáimintà pe “conducătorii 
responsabili. 

b) SENZUALISMUL. EtienneBonotdeCondil- 
lac (1715—1780). Originalitatea filosofică a lui Condillac 
stă în exagerarea, piná la caricatură, a empirismului lui 
Locke: orice cunoştinţă este sau o „senzație“ pură 
sau © „senzaţie transformată“. Toate  cunostintele 
sint primite prin „simțul extern“; în afară de senzațiile 
primite din exterior nu există alt izvor de cunoștințe. 
Cunostintele prin „reflecţie“, prin „simţul intern“, pri- 
mite de Locke, alături de „senzaţii“, se reduc la acestea 
din urmă. 

Pentru a dovedi plastic această unică origine a tu- 
turor cunoștințelor, Condillac întruchipează ficțiunea pa- 
radoxală a unui om statuie de marmoră, la care simtu- 
rile intră în activitate unul după altul, începînd cu miro- 
sul. La început, omul este numai nas; de aceea, sufletul 
sáu este numai parfum; treptat se adaugă si senzațiile 
celorlalte simţuri, între care tactul este cel mai însemnat, 
căci el are rolul de a ne sugera existența unei lumi ma- 
teriale în afară de noi. În fond, noi nu cunoaștem decit 
senzațiile din noi, nu si realitatea externă, obiectele. 


Tot ceea ce nu este senzaţie pură este „senzaţie trans- 
formată“; bunăoară, atenţia este o senzaţie unică sau 
mai energică, judecata este o împărțire a conștiinței la 
mai multe senzaţii etc.; in rezumat, explicári superfici- 
ale si copilàáresti. Totuşi, acest senzualist (nu există decit 
senzatii), care párea consecvent, se sfieste, din motive 
religioase, de a trage consecintele antisufletesti ale lui 
Hume, ci afirmă existența unui suflet nematerial. În me- 
tafizică, Condillac este un spiritualist. 


c) MATERIALISMUL. Senzualistul din teoria cunos- 
tintei se împacă încă mai bine cu concepția metafizică 
opusă spiritualismului, cu materialismul. Trecerea de la 
senzualism la materialism o întilnim la reînvietorii mate- 
rialismului nou, caracteristic pentru gîndirea franceză din 
secolul al XVIII-lea — medicul La Mettrie si baronul 
d'Holbach, de origine germană, dar așezat în Franța. Ma- 
terialismul este o dezlegare monistă a dualismului carte- 
zian suflet si materie: nu există decît materie; sufletul 
este manifestare materială. Senzatia este o vibraţie a sub- 
stantei cerebrale. 

La Mettrie (1709—1751), în opera, apărută ano- 
nim si influențată de Descartes si Locke, Omul mașină, 
aplică si la om teoria carteziană a animalului mașină: 
omul este o maşină fără suflet (materialism antropolo- 
gic). Sufletul se reduce la procesele fizice ale creierului, 
senzatia este elementul cunoștinței; celelalte cunoştinţe 
se nasc din asocierea mecanică a reprezentărilor mișcării, 
iar plăcerea este mobilul acţiunilor omenești (hedonism). 

Pe cind La Mettrie mărginește materialismul la stu- 
diul omului, baronul d'Holbach (1723—1789), prie- 
tenul enciclopedistilor, îl universalizează, în colaborare cu 
alții, în Sistemul naturii, care este si a rămas evanghe- 
lia materialismului. Natura este necreată și eternă, ea 
este alcătuită din atomi in mișcare, supuși legii atracției 

și repulsiei. În natură totul este strict şi mecanic deter- 
minat, determinism ce izvorăște din însăşi constituţia 
materiei: mișcarea nu se exercită din afară asupra mate- 
riei, ci este inerentă ei. Sufletul nematerial, libertatea 
voinţei și existenţa lui Dumnezeu sînt fantome ale în- 
chipuirii. Materialismul este si ateist; dar el nu este 
primejdios fiindcá este ateu, ci fiindcá este fals si super- 
ficial. 

Claude Adrien Helvetius  (1715—1771), 
un om jovial si amabil, este fáuritorul unui „materialism 
moral“: egoismul este resortul primordial si unic al fapte- 
lor omeneşti, este „secretul lumii întregi“, după vorba 
d-nei du Deffand. Pretinsa faptă dezinteresată este un 
egoism deghizat, un „interes bine înţeles“, căci făcînd 
fără prea mult zel bine celorlalți, cultivăm indirect pro- 
fitul personal. Adesea dezinteresarea este singura acţiune 
din care putem trage folos. Egoismul este pasiunea ome- 
nească obsteascá; a o înăbuși este a distruge in om for- 
ta creatoarea de progres și rafinament. Căci egoismul, 
ca și viciul, sint condiţii neapárate ale progresului ome- 
nesc. 

Acest fanatic al egoismului era teoreticianul cel mai 
indicat al corupţiei morale a păturii zisá-conducátoare a 
Franței, în vremea usuratecului rege Ludovic al XV-lea. 


După el a și venit potopul, a venit Revoluția celor 
nenorociti si dispretuiti. 


d) POZITIVISMUL. În filosofia istoriei, celebrul mi- 
nistru Turgot (1727—1781) urmăreşte o descriptie exactă 
a legilor care cîrmuiesc progresul societăților omeneşti si 
descoperă că omenirea străbate trei faze culturale succe- 
sive: faza religioasă (antică), faza speculativă (evul me- 
diu) si faza matematic-stiintificáà (modernă). Această idee 
a celor trei faze a progresului omenesc va fi reluatà in 
secolul al XIX-lea de cátre Aug. Comte, care va face din 
ea o piatră de temelie a pozitivismului. 


XVIII. Filosofia „luminilor“ in Germania 


„Luminile“ germane sint un reflex al „luminilor“ din 
Franța, de unde se importà limbă, cărți, moravuri și 
mode, şi într-o oarecare măsură al „luminilor“ din Anglia. 
Deși „luminile“ germane împrumută rationalismul de la 
francezi si empirismul de la enslezi, ele au drept con- 

ducător un ginditor original, o personalitate enciclope- 
dică, pe filosoful rationalist si dogmatic — Leibniz. Spri- 
jinitorul entuziast al „luminilor“ in Germania este iscu- 
situl rege al Prusiei, „filosotul de la Sans-Souci*, Frede- 
ric al II-lea, si un mare popularizator al lor este poetul- 
filosof Lessing (1729—1781). Nu sustinuse oare Leibniz 
că sufletul nu este perfect decit prin trecerea de la con- 
iuzie la lumină si că acest progres stă chiar in natura 
eternă, spirituală a omului? 

Raționalismul lui Leibniz este popularizat, simplificat 
și amestecat cu alte elemente, în scopul vulgarizării, dar 
fără originalitate si adincime, de către profesorul din Hal- 
le, prieten al lui Leibniz, Christian Wolf (1679—1754), 
și astfel a ieşit o filosofie mai mult eclectică, numită, 
poate impropriu, „filosofia leibniz-wolffiană“, care a exer- 
citat o mare influenţă asupra universităţilor si chiar asu- 
pra literaturii. Ajunsese a fi filosofia oficială a școlilor 
germane. | 

Meritul lui Wolff este de a fi urmărit cu o stăruință 
neclintită aplicarea raţiunii la toate ramurile teoriei și 
practicii, stáruintá care se întrevede în tipicul cu care 
începe titlurile operelor sale, scrise în limba naţională: 
.gindiri rationale despre Dumnezeu, suflet, lume etc.«!2! 
Wolf mai are și meritul de a fi încetățenit în voca- 
bularul german o seamă de termeni filosofici, căci de-abia 
în secolul al XVIII-lea limba naţională devine in Ger- 
mania, ca si în alte ţări, limba științifică. 

De la Wolff s-a păstrat împărțirea disciplinelor filo- 
sofice în ontologie sau știința existenței în genere, mai 
presus de corp și suflet, cosmologie sau stiinta (teoria) 
universului fizic, teologie, psihologie, etică etc. 

Adepti ai lui Wolff sint Martin Knutzen, profesor la 
Konigsberg, care a initiat pe Kant in tainele filosofiei si 
ale conceptiei newtoniene, si August Baumgarten, cel 
dintii care vorbeşte de ,,esteticá*, adică, după rationalisti, 
știința perfectiunii, a armoniei in lumea sensibilă (a fru- 
mosului) corespunzátoare logicii, stiinta perfectiunii in 
gindire. | 

Cu toate cá aproape nici un ginditor german — vom 
vedea cá nici Kant — nu scapă de inriurirea rationalis- 
mului wolffian, atit de pedant, formalist si dogmatic, dar 
bun instrument de disciplină logică, întilnim totuși, in 
secolul al XVIII-lea, sensibile incercári de a apropia ra- 
tionalismul de empirismul englez, apropiere care la in- 
ceput ia o formă eclectică. Printre eclectici citám pe 

Andreas Rüdiger (1673—1731) si Christian Aug. Crusius 
(1712—1776), care anticipeazá unele „dintre ideile ce vor 
fi dezvoltate de Kant. 

Cel mai insemnat ginditor din netă eclectică este 
Johann Lambert (1728—1777), prieten al lui Kant, pre- 
tuit de acesta ca cel mai mare ginditor al Germaniei. 
Lambert face, mai inainte de Kant, dar cu alte rezultate 
Si cu concluzii mai putin insemnate, deosebirea intre 
conținutul cunoștinței, care: vine din experienţă, și forma 
cunoștinței, produsă spontan de rațiune. Această deose- 
bire este o idee de temelie a criticismului kantian. 

Mai aproape de empirismul lui Locke si Hume decît 
de raționalismul lui Wolff stă psihologul Joh. Nicolaus 
Tetens (1736—1805), care, în Încercări filosofice asupra 
naturii omenești şi dezvoltării ei, primește deosebirea 
tăcută deja in mod limpede de Kant în Disertatia din 
1770 între forma spontană a cunoștinței si conţinutul 
receptic al cunostintei. Adaugă însă o idee originală, care 
se intilneste schitatà si la un „filosof popular“ din această 
perioadă, Moses Mendelsohn (1729—1786), anume că „fa- 
cultátile^ de căpetenie ale sufletului nu sînt două (gin- 
dire si apetit sau dorinţă), cum susținea vechea psiholo- 
gie aristotelică, ci trei —gindire, voinţă si sensibilitate 
(sentiment). Această diviziune tripartită a fost primită 
de Kant şi prin acesta a rămas în filosofie și în psiholo- 
gie pină astăzi. 

Nu este locul a cerceta aici pe toti ginditorii germani 
influențați de Wolf, care pregătesc apariţia criticismului. 
Este destul să observăm că atmosfera filosofică în care 
se dezvoltă Kant are drept temă apropierea rationalis- 
mului continental de empirismul englez. Franța dăduse 
raționalismul, Anglia empirismul, Germania caută să le 
apropie, deocamdată eclectic, însă cu Immanuel Kant iz- 
buteste să le apropie cu originalitâte, trecînd peste amin- 
două si creînd o dezlegare genială — criticismul. Cu cri- 
ticismul lui Kant se încheic o perioadă filosofică si se 
deschide uma nouă. 

Pentru a încheia perioada „luminilor germane“ este 
nimerit a cita si curentul opus raţiunii, curentul senti- 
mental, afectivist, nerational, care si in Germania con- 
tribuie la măcinarea idealului intelectualist al secolului 
al XVIII-lea si la reacţia antistiintificá. Asa, în realitate, 
este pietismul protestant, o interiorizare emotivă a cre- 
dintei, iar in filosofie un Hamann (1730—1788), numit 
și ,magul Nordului“, un Jacobi (1743— 1819), care pun 

iluminarea credinței si avintul sentimentului deasupra 
cunoștinței. Curentul pietist și rousseauist va avea o adin- 
cà înriurire asupra lui Kant si vom vedea cum acest gin- 
ditor izbutește a împăca nu numai raționalismul cu em- 
pirismul, ci si nevoile inimii (credința) cu cerinţele in- 
teligentei (știința). 


XIX. Filosofia se nationalizeazá 


Filosofia veacului al XVII-lea pástrase,  multumità 
indeosebi limbii stiintifice latina, caracterul unei gíndiri 
internationale; filosofia veacului al XVIII-lea accentuează 
nota cosmooolità a gîndirii, prin conţinutul sáu rational 
și umanitarist, dar începe a se nationaliza prin noul lim- 
baj filosofic. Pentru a face propagandă într-un cerc mai 
larg de cititori, ginditorii secolului al XVIII-lea se ex- 
primă in graiul poporului, „Luminile“ franceze si ger- 
mane — cele engleze se nationalizeazá mai devreme —, 
desi universaliste în spiritul lor, se înfățișează ca o ma- 
nifestare culturală a rasei si a naţiunii. 

De aceea, către finele veacului al XVIII-lea, gîndirea 
filosofică suferă si ea înriurirea principiului indepen- 
dentei naționalităților proclamat de revoluţia franceză 
(1789). Filosofia se particularizează, se concentrează În- 
tre hotarele nationale în măsura în care naţiunile se tre- 
zesc la o viaţă proprie si devin conştiente de trecutul 
lor. Filosotia veacului al XIX-lea se preface din euro- 
peană în naţională; de la 1800 întîlnim o filosofie ger- 
mană, franceză, engleză, italiană, americană etc. — gin- 
direa se naztionalizeazá. În locul sistemelor de o valoare 
europeană, filosofia ridică steagul particularismului na- 
tional, al religiozitátii, al respectului faţă de trecut si, 
îndeobște, ia o atitudine agresivă și reacționară contra 
filosofiei cosmopolite a „luminilor“. Simţul istoric trium- 
tá, In sfirșit, o altă trăsătură a filosofiei secolului al 
XIX-lea este concentrarea ei în universităţi, ca in evul 
mediu, iar cei mai multi dintre filosofii timpului sînt sau 
aspiră să devină „profesori de filosofie“. 

Cel dintii ginditor care, pe continent, izbutește a da 
naștere unei filosofii naționale, idealismul, este Imma- 
nuel Kant, care este în același timp o piatră de hotar 
între două epoci, nu numai pentru gindirea germană, 
ci pentru filosofie îndeobşte. Concepţia kantianà trece 
hotarele naţionale, trece Rinul în Franţa, trece Marea 

in Anglia si merge si mai departe; insă ea rămîne rodul 
frámintárilor gindirii germane în secolul al XVIII-lea si 
de aceea stápineste gindirea germană  piná în vremea 
noastră. | 

Tocmai la Kant întîlnim o notă caracteristică a in- 
tregii filosofii a veacului al XIX-lea: filosofia, deși na- 
tionalá prin obirşia sa, imbogáteste patrimoniul filoso- 
fic al întregii omeniri culte. Putem spune că prin Kant. 
gindirea germană şi-a găsit întruparea cea mai înaltă a 
originalității sale. 


XX. Immanuel Kant. Criticismul 


Kant (1724— 1804) este originalul fáuritor al „criticii“, 
adică al acelui suprem tribunal filosofic în fata căruia 
trebuie să se infátiseze filosofiile trecute, îndeosebi ra- 
tionalismul si empirismul, pentru a-și legitima dreptul 
la existenţă. Critica este piatra de încercare care distru- 
ge ceea ce nu-i rezistă, dar înncbilează ceea ce îi rezistă. 
Pentru acest motiv, Kant a fost numit de prietenul sáu, 
Moses Mendelsohn, „atotdistrugătorul“, iar de alții un 
Robespierre al filosofiei, care a ghilotinat toate concep- 
tiile dogmatice ale trecutului. Vom vedea însă că, in rea- 
litate, Kant, printr-un verdici dibaci si printr-o argu- 
mentatie subtilă, stie să salveze sub o nouă formă, mai 
cu seamă de la raționalism, tot ceea ce părea cá distru- 
sese definitiv. Critica loveşte cu o mină si mingiie cu 
aita, iar Kant din „atoidistrugătorul“ devine ,,atotpástrà- 
torul*. 

Viaţa. Kant s-a născut la 22 aprilie 1724, in ora- 
sul prusian Königsberg, ca fiul unui umil curelar, si a 
murit ict acolo la 12 februarie 1804. Tatăl sáu se cre- 
dea descendentul unei tamilii scotiene, dar cercetări mai 
noi ne fac să bánuim că era de origine lituană. O inriu- 
rire neştearsă asupra sufletului tinàrului Kant a exerci- 
tat mama sa, o femeie adînc religioasă si remarcabil in- 
zestrată sufleteste, care se afla sub influența  miscarii 
„pietiste“ destul de răspindită atunci, ca un protest im- 
potriva indiferentei religioase a oficialitátii protestante 
si a filosofiei „luminilor“. | 

Ajutorat de Schulz, conducătorul pietistilor din Kö- 
nigsberg, Kant frecventează gimnaziul, unde nu a lásat să 
se intrevadà marele filosof de mai tirziu, apoi la virsta de 
-16 ani si jumătate trece la Universitate, unde studiază 

simultan filosof a, matematica, fizica si teologia, discipli- 
ne care pe acea vreme stăteau în cea mai strinsă legă- 
tură, De la 1746 la 1755 dà lec ii particulare, ca precep- 
tor, în deosebite localitáti din Prusia de Răsărit; la 1755 
(31 de ani) se abilitează docent la Universitatea din Kö- 
nigsberg si de-abia la 1770 (46 de ani) este numit pro- 
fesor de „logică si metafizică“. Infirmitátile virstei si 
surmenajul il silesc a intrerupe cursurile la 1797 (73 de 
ani) și moare ceibatar la 1804, dură ce în ultimii ani 
acest lucid ginditor își pierduse memoria aproape cu to- 
tu) si devenise ignorant ca un copil. 

Viața sa externă n-a cunoscut peripeții senzationale, 
afară de un conflict cu administraţia prusiană pe chestiu- 
nea convingerilor sale religioase (1794); traiul său era 
regulat cronometric si cu pedanterie, cum de altfel îi im- 
pusese o sănătate subredá. Sociabil si vorbitor plăcut, 
Kant n-a iesit niciodatà din provincia sa, atras de far- 
mecul călătoriilor, ci de prea puţine ori din Königsberg, 
care număra pe atunci cam vreo 50.000 de locuitori, ase- 
menea Craiovei sau Ploieştilor vremii noastrel9! Tot 
ce s-a petrecut în viaţa sa este eternizat în operele sale 
și în puţinele scrisori — nu-i plăcea să scrie! — rămase 
de pe urma lui. 
= Evoluția filosofică. Dacă Imm. Kant ar fi 
inchis ochii pe la virsta de 50 de ani, istoria filosofiei 
ar fi notat încă un filosof german din Școala lui Wolff, 
este drept, destul de original, dar nu înfăptuitorul re- 
formei criticiste; pionerul unei noi filosofii. Ideea critică, 
pregătită de mai înainte, a apărut clar destul de tirziu; 
a fost schitatà între 1760—1770 si, după o perioadă de 
dezvoltare: de 11 ani, răsare luminoasă la 1781, in Critica 
ratiunii pure. Fentru intelegerea dezvoltării organice a 
criticismului, trebuie să deosebim următoarele popasuri 
in gindirea lui Kant: 

l. Prin dascălul său din Königsberg, Martin Knutzen, 
Kant este cîştigat pentru spiritul, dacă nu si litera, ra- 
lionalismului lui Wolff si pentru concepția naturii a lui 
Newton. Desi rationalist, Kant păstrează chiar de la în- 
ceput, față de această filosofie, oarecare neatîrnare cri- 
tică, neatirnare încurajată si de alti ginditori germani 
semiwolffieni (Rüdiger, Cursius). 

În această primă perioadă (1746—1760), metafizica lui 
Kant este o „,„Monadolosie fizică“: natura este alcătuită 
din substanțe individuale, cu continue grade de perfec- 
tiune, înzestrate cu forte de atracţie si repulsie (monade 

fizice), care lucrează unele asupra altora în mod armonios, 
după un plan prea înţelept al lui Dumnezeu. Dar în această 
vreme o însemnătate durabilă au lucrările științifice, ca- 
re culminează în Istoria naturală și teoria generală a ce- 
rului (1755). În această operă, ceva mai înainte de fran- 
cezul Laplace, Kant umple o mare lacună în explicarea 
mecanică a naturii după Newton, anume el cercetează 
ceea ce scăpase lui Newton: originea sistemului nostru 
solar. Newton explicase mecanic structura actuală a ce- 
rului, dar nu căutase să dea o lămurire mecanică și na- 
turală si formării sistemului nostru solar. Kant demon- 
strează că sistemul nostru solar n-a fost creat, așa cum 
îl vedem astăzi, de un Dumnezeu, ci s-a format treptat, 
după legile naturale ale atracției si repulsiei. Totuși, el 
recunoaşte că explicația mecanică are două limite: ori- 
ginea materiei în genere și originea vieții (inclusiv a spi- 
ritului). Un Newton al firului de iarbă nu s-a născut in- 
că. Un Newton al spiritului nu se poate naşte, căci spi- 
ritul alcătuiește o ordine de existenţă deasupra naturii, 
o ordine divină. 

2. În a doua perioadă (1760—1770) se simte o pronun- 
tatá înclinare spre empirismul englez, îndeosebi spre aşa- 
zisul „scepticism“ al lui Hume, fără insă ca prin aceasta 
să părăsească pe: de-a-niregul convingerile rationaliste 
dinainte. În această perioadă, empirismul sceptic al iui 
Hume a fost mai mult un îndemn spre a corecta grese- 
lile dogmatice ale raționalismului. 

Influența lui Hume se zăreste în scrierea, pe jumă- 
tate umoristică, Visurile unui vizionar lümurite prin vi- 
surile metafizicii (1766), în care pasaje întregi sint repro- 
duse din Hume. După această operă, construcțiile meta- 
fizice sint vise de vizionar, iar adevárata metafizicà nu 
poate fi decit o „știință a marginilor cunostintei*. Scep- 
tic propriu-zis, cum sustine un Kuno Fischer, si nici mă- 
car strict empirist, n-a fost niciodată Kant. 

3. Al treilea popas este cel definitiv, popasul critic, 
care începe pe la 1769—1770 cu, Disertatia în vederea 
profesoratului, Despre forma si principiile lumii sensi- 
bile si inteligibile (1770), si izbucnește pe faţă peste 11 
ani cu Critica rațiunii pure (1781). Ideea critică este apoi 
dezvoltată si generalizată: Critica rațiunii practice (1788), 
Critica judecății (1790), Religia în limitele raţiunii (1793), 
și multe altele mai mari sau mai mici. Kant descoperise 

un nesecat izvor de idei noi si o rețetă sigură de cana- 
lizare sistematică a apelor criticii. 

Critica si teoria cunoștinței. Rațiu- 
nea pură. O înfățișare scurtă și totuși limpede si 
populară a crilicismulu. nu este o jucărie, căci încheie- 
rile la care ajunge critica cunoștinței sint într-o opozi- 
tie deconcertantă cu convingerile omului naiv si atit de 
increzátor în siguranţa cunoştinţelor sale. Pe cità vre- 
me omul naiv, neobișnuit a reflecta, este ferm convins 
cá, in mod curent, cunostintele noastre oglindesc aidoma 
realitatea lucrurilor, reilectia „critică“ ajunge la rezul- 
tatul că noi nu cunoaştem înseși lucrurile așa cum sint, 
ci felul cum ele se oglindesc in noi, adică „reprezenră- 
rile“ lor; si, mai grav, că aceste reprezentări sînt produse 
nu de obiecte, ci de subiect, de conştiinţa noastră. „Re- 
prezentările“ lucrurilor oglindesc mai mult natura noastră 
decit „natura lucrurilor“. Problema iniţială a criticismu- 
lui nu este natura lucrurilor, ci marginile si valoarea 
cunoştinţelor noastre despre lucruri. 

Ceea ce numim experiență si ceea ce pare cà ni se 
impune din afarà (culoare, sunet, parium, cald, rece etc.) 
sint stări, care n-au realitate decit „in suflet“ si prin su- 
flet; ceea ce rumim spaţiu, timp, cauză, realitate etc., 
ceea ce prin excelenţă pare a fi independent de noi sint 
„forme de gindire ale subiectului“, a căror funcţie este 
de a „ordona“, deci de a „obiectiva“ stările sensibile (sen- 
zaţiile). Necesitatea obiectelor esie necesitatea forme.or 
de gindire, „ordinea naturală“ este oglinda „ordinii gin- 
dirii“, Prin urmare, atit conținutul (materiu) cunoștinței 
(experienta în înţelesul restrins), cît si forma, ordinea ei 
(experienta în înțelesul larg) nu oglindesc credincios rea- 
litatea, ci exprimă natura si puterea spiritului nostru. 

Noi nu cunoastem realitatea in sine, „lucrul în sine", 
cum îl numeşte Kant, după Locke, ci imaginea lui in 
noi, aparenţa lui, fenomenul, adică chipul cum noi sim- 
tim si ordonăm această realitate. Realitatea, pentru a fi 
cunoscută, trebuie să treacă prin „mediul“ si structura 
spiritului nostru si în această trecere se deformează, de- 
vine din realitate un fenomen, o imagine in om și pen- 
tru om. Rezultatul criticii cunoștinței trebuie să fie cu 
necesitate: 1. cunoştinţa se reduce la fenomene, adică la 
chipul cum spiritul înțelege lumea; 2. de aceea, metafi- 
zica rationalistá, care credea că noi putem cunoaște rea- 
litatea absolută, nu este posibilă ca ştiinţă, ci este o iluzie, 
o himerá. 

Nu cunoștința se orientează după lucruri, cum isi în- 
chipuie omul de rind, ci lucrurile se orientează după cu- 
nostintele si însușirile spiritului nostru. Noi nu cunoas- 
tem in chip sigur din lucruri decit ceea ce am pus in 
ele de la început, a priori (a priori este cunostinta nece- 
sară si universală care nu vine din experienţă, ci din ac- 
tivitatea proprie a spiritului) Spiritul nu este o foaie 
nescrisă, ceva pasiv, ci o realitate activă, care transformă 
cunoştinţele, le orinduicșie după legile inerente naturii 
subiective. 

Cum a ajuns Kant la această concluzie  ruinátoare 
pentru metafizică si umilitoare pentru simțul comun? 
Este adevărat, scrie el la începutul Criticii rațiunii pure, 
că orice cunoștință începe si chiar sfirseste cu experien- 
ta simţurilor, dar nu orice cunoştinţă vine din experienţă; 
căci, pe lingă datele primite pasiv și fără nici o ordine 
prin simțuri, se adaugă activitatea „raţiunii pure“, adi- 
că formele sau legile ordonatoare ale senzatiilor, care nu 
pot să vină din experienţa sensibilă (experienţa în în- 
telesu] restrins de senzatie) pentru motivul foarie simplu 
că ele fac posibilă experiența în genere (experienţa în 
înțelesul larg de cunoștință sigură despre: obiectele rea- 
le). 

Așadar, si în concepția criticistă a cunoștinței, Kant 
păstrează, ca un adevăr preţios, de la rationalisti că o 
cunoștință adevărată trebuie să fie exprimată sub for- 
ma de judecăţi sigure, necesare si universale, si cà aces- 
te judecăți nu pot fi scoase din experienţă, deoarece ex- 
perienta nu este niciodată si nicăieri sigură, adică nece- 
sară si universală. Că, bunăoară, roza pe care o percep 
acum şi aici este rosie nu este o cunoștință necesară, 
căci roza poate avea altă culoare, un alt loc și un ait 
moment in timp, ba chiar pot s-o concep ca neexistind, 
existenţa ei nu e necesară. 

Deci, toate cunoştințeic sigure trebuie să aibă alt iz- 
vor, în afară de experiența pasivă a simțurilor, și acest 
izvor nu poate fi decit spiritul, „rațiunea pură“, activi- 
tatea apr.orică (sigură, ca tot ce este rational) a inteli- 
gentei. 

Cà toate cunostintele necesare sint a priori si cá de- 
curg din activitatea raţiunii o recunosteau si rationalistii 
dinainte, dar Kant, apreciind îndoiala emrpiristilor, se 
grăbeşte a adăuga cá acele cunostinte a priori (care nu 
vin din experienţă, ci din rațiunea fără gres) sint numai 
forme goale, activitáti de ordonare, a cáror eficacitate 

este de a fi aplicate la experienţă, la datele sensibile, de 
la care ele primesc materia (conţinutul) şi cărora ele le 
dau forma, ordinea necesară, deci obiectivitatea. Ceea ce 
numim obiectivitate si realitate este ordinea necesară 
impusă lucrurilor de legile a priori ale spiritului cunos- 
cátor. De la lucrurile din afară noi primim pasiv numai 
senzaţii fără ordine, senzaţii ce exprimă mai mult na- 
tura organelor sensibile decit natura lucrurilor; de la 
spiritul activ cunoştinţa primeşte relațiile, raporturile lo- 
gice şi necesare ale aceior senzaţii. Fără noţiunile spiri- 
tuluj, percepțiile sint oarbe; fără percepții, noţiunile sint 
goale. 

Vechea metafizică rationalistá si dogmatică se înşela 
grozav cînd isi inchipuia că noi putem trece prin gîndire 
și cu rezultate sigure peste sensibilitate, pentru a ne 
opri într-o lume suprasensibiiă, vizibilă numai pentru 
ochiul rațiunii. De aceea, sceplicismul faţă de rezulta- 
tele sau mai degrabă față de lipsa de rezultate sigure ale 
metafizicii de pină acum este indreptățit și chiar nece- 
sar. Dar acest scepticism, salutar în metafizică, trebuie 
să se oprească in pragul științei, care nu nutreste pre- 
tentia. de a ajunge la o cunoştinţă sigură suprasensibilă, 
ci numai la o cunoştinţă sigură sensibilă. Știința este 
posibilă dacă formele necesare ale raţiunii sînt condi- 
vile neapărate ale cunoștinței sensibile sau fenomenale. 
Metafizica poate să nu fie o știință, însă știința, care nu 
vrea să fie o metafizică, adică o cunoaștere a însăşi rea- 
jitàüi, ci numai a fenomenelor, este deplin asigurată. 

Dar mai mult, critica asigurá, impotriva scepticismu- 
lui, nu numai știința, ci si credința religioasă, aşadar ro- 
lui ei este de două ori fericit. Şi iată cum: dacă raţiunea 
nu este indreptátità, fără să nu delireze, a trece peste li- 
mitele experienţei sensibile (materia oricărei cunostin- 
te) si să facă temerare explorări intr-o lume nevăzută, 
ea nu este îndrituită nici să nege că ar exista o lume „din- 
colo“ de cea sensibilă, o lume spirituală, „inteligibilă“ 
(adică numai gindità). Căci dacă lumea „deasupra celei 
sensibile* nu poate fi cunoscută rational, ea poate fi sim- 
țită cu inima, poate fi obiectul credinței. Ceea ce nu pu- 
tem cunoaşte, putem crede; liberi sintem a avea o cre- 
dință raţională cespre ceea ce nu putem cunoaște știin- 
tific. Credinţa nu poate fi atinsă de săgețile scepticis- 
mului, ci numai teologia rațională. 

Pentru a ne ridica mai .presus de raționalismul dog- 
matic şi de empirismul sceptic este nevoie să găsim o 

instanţă superioară, un punct de vedere mai înalt, și 
această instanţă supremă este „critica“, care, in loc să 
afirme său să nege dogmatic valoarea rațiunii sau ex- 
perientei, se mulțumește a examina critic in ce constă 
valoarea raţiunii sau experienţei, care sint marginile şi 
puterile lor. Critica mintuieste știința, ca si credinţa, de 
prezumtiile exagerate si necritice ale rationalismului si 
de atacurile distrugătoare sj nu mai puţin prezumtioa- 
se ale scepticismului. 

După faza dogmatică (rationalistá) si faza „sceptică“ 
(empiristă) urmează epoca „critică“ sau criticistă, care 
adaugă raţiunii si experienţei „compasul criticii“, de ca- 
re fuseseră lipsite pînă acum. Mai înainte de a cunoaște 
prin rațiune sau experiență, trebuie să examinám ce pu- 
teri au ele, piná unde se întind si unde încetează sfera 
actiunii lor. 

Criticismul dărimă vechea metafizică a realității si 
creează o nouă metafizică, „metafizica științei“, filoso- 
fia cunoștinței, ştiinţa marginilor cunoștinței sau a fac- 
torilor a priori (necesari si universali) ai oricărei cunos- 
tinte. Există dar o știință a ceea ce este „dincolo de ex- 
perientá*^, este știința marginilor experienței, a condi- 
tiillor necesare ale oricărei experiențe. Aceste condiţii nu 
au o valoare. decit în cadrul experientei, ele dau expe- 
rientei necesitate si universalitate. lar rezultatul unirii 
formelor necesare ale raţiunii cu datele empirice sint „fe- 
nomenele“, adică ceea ce nu există decit pentru spirit, 
nu independent de conștiință. Drept aceea, criticismul a 
fost numit idealism (conștiința are o valoare ideală, nu 
reală) si transcendentalism, nu transcendentism. Trans- 
cendent este ceea ce e cu totu] in afará, adicá mai pre- 
sus de experienţă; transcendental este ceea ce e in afa- 
ră de experienţă, adică a priori (supraempiric), dar in 
acelaşi timp condiția de a fi a experienței, condiţie a 
priori care dobindeste un rost numai prin continutul sáu 
empiric. Transcendentalu] nu se poate lipsi de expe- 
rientá, transcendentul, din contra, se lipsește de expe- 
rientàá. 

Metoda transcendentală, inaugurată de 
Kant, cercetează marginile experienței, margini care nu 
mai pot fi obiectul experienței, ci numai al  gindirii, 
deoarece ele fac cu putinţă, prin gindire, orice experien- 
tă. Transcendentul se referă la o realitate dincolo de cea 
sensibilă, transcendentalul se referă la cunoștințele a 

priori (pure de orice experienţă), care fac cu putință cu- 
noasterea obiectelor. De aceea, probiema de căpeienie 
a ,idealismuiui transcendental“ este: cum e cu punta 
o cunoștință a lucrurilor numai prin gindire, adicá a 
priori? 

Pentru a pricepe chipul cum Kant a dezlegat această 
problemă de temelic a criticismului, trebuie să conirun- 
tam raționalismul și empirismul din vremea sa, peste ca- 
re criticismul pretinde a se ridica, impácindu-le in ele- 
mentele lor valabile. Raționalismul, urmărind nobilul său 
ideal de a determina si de a cunoaște realitatea în sine, 
isi imagina că poate afla o asemenea cunoştinţă numu: 
prin gindire, adică prin pura analiz a noţiunilor, fára 
sprijinul experienţei. 

Un exemplu. Este destul să analizez în mod a priori, 
adică fără să mă adresez experienței, noțiunea de ,,corp", 
pentru ca să scot judecata necesară si evidentă: „once 
corp este întins*, căci un corp neintins este o contradicţie 
logică. În noţiunea de corp, mai înainte de orice expe- 
rientà (a priori) stă închisă analitic însușirea de „intin- 
dere“. Tot asa, credea raționalismul, trebuie să proce- 
dăm cu noțiunea de Dumnezeu, din care scoatem a priori 
si analitic că Dumnezeu există (argumentul ontoiogic); 
cu noţiunea de suflet, din care decurge analitic că este 
o substanţă nemuritoare. 

Raționalismul se slujea in analiza pură a ideilor nu- 
„mai de principiul logic, mintal, al contradictiei: tot ceea 
ce logic nu e contradictoriu este „posibil“, adică există in 
„lumea gindirii“, există în inteligibil. De aici concluzia 
raționalismului că toate judecátile adevărate, necesar ade- 
vărate, sînt analitice si a priori. Sau cu alte cuvinte: 
realitatea poate îi necesar determinată numai prin gin- 
re, fără experienţă. 

Kant a observat mai întii că aceste judecăţi analitice 
și a priori, care sint in adevăr necesare, lámuresc nu- 
mai conţinutul -unei noţiuni, dar nu sint un progres de 
cunoștință, adică nu ne luminează defel asupra realită- 
tilor, asupra lucrurilor, ci numai asupra noțiunilor. Ju- 
decátile analitice sint judecăţi asupra noţiunilor, nu 
asupra lucrurilor. | 

Judecátile despre obiecte sint un progres de cunos- 
tintá; ele adaugă unei noțiuni o altă noţiune, care nu se 
află analitic in ea; ele sint o sinteză de noţiuni deose- 
bite, Bunăoară, in judecata „toate corpurile sint grele“, 
adăugăm din afară, sintetic, noţiunii de „corp“, noţiunea 

de „greu“, căci în noţiunea de corp nu descoperim ana- 
litic si apriori că orice corp trebuie să fie greu. Un corp 
poate să nu fie greu. 

Cum se face cá noi unim sintetic „corp“ și „greu“, 
pe ce se sprijină în genere sinteza si progresul cunos- 
tintei? Hume, de care Kant tine seama, dovedise mai 
inainte că reazemul oricărei uniri sintetice este expe- 
rienta simțurilor, cá, în pilda noastră, simțurile ne ara- 
tă că toate corpurile au o greutate și că de aceea pot sin- 
tetiza „corp“ si „greutate“. În consecință, Hume se sim- 
tea îndrituit a încheia că toate judecátile asupra realităţii. 
toate judecátile sintetice sint aposteriori, adică se sprijină 
pe ceea ce primim pasiv prin simţuri („adevărurile de 
fapt“ ale lui Leibniz). 

De aici  încalo încrederea rationalistáà a lui Kant in 
valoarea științei îl îndeamnă să părăsească pe Hume, 
pentru a trece peste el chiar cu ajutorul noţiunii noi de 
„sinteză“. În adevăr, dacă toate cunoştinţele sintetice, 
adică cunoștințele despre obiecte vin din experienţă 
(adică sint a posteriori), atunci nici o judecată sintetică 
mu este necesară, căci experienta nu este necesară, logic 
necesară, ci cei mult, de fapt necesară. Experienţa ne 
arată că un lucru este (necesitate de fapt), dar nu de ce 
este necesar, adică de ce trebuie să fie asa si nu altfel. 
Legea cauzalitátii ar putea să ne arate de ce un lucru 
există necesar, dacă ar fi a priori si analitică, după cre- 
dinta rationalistilor, dar dacă este sintetică si a poste- 
riori, cum pe jumătate adevărat a susținut Hume, atunci 
stiinta naturii, rezematà pe ideea cauzalităţii necesare, 
este numai probabilă si scepticismul a cistigat procesul 

Originalitatea lui Kant apare în momentul în care, 
hotărît a scăpa stiinta si raționalismul de naufragiul în- 
doielii, își pune întrebarea cutezătoare: nu cumva există 
o cunoștință necesară, adică numai-din rațiune (a priori), 
care totuși să reprezinte un progres, să fie sintetică, adi- 
că să se aplice la obiecte? Aşa s-a impus lui Kant pro- 
blema fundamentală a criticismului: există judecăți sin- 
tetice şi a priori? Că toate judecátile ce se raportă la 
realitate trebuie să fie sintetice, Kant o recunoaşte cu 
Hume. Dar el se întreabă, trecînd peste Hume și primind 
idealul rationalist, dacă există judecăţi care să determine 
prin pură gindire (a priori), fără ajutorul experienței, 
obiectele, realitatea. Aceasta este marea întrebare a cri- 
ticismului. 

Nu există decit un singur drum spre dezlegarea aces- 
tei noi și, în aparenţă, stranii probleme a cunoștinței, 
anume a dovedi că o cunoștință a priori, din rațiunea pu- 
ră, este și sintetică, fiindcă este condiția cunoașterii obiec- 
telor. Noţiunile sintetice si a priori sint formele spiritu- 
lui care unesc, sintetizează sau ordonează materialul sen- 
sibil. Materialul nu poate fi cunoscut a priori, prin „ra- 
tiunea pură“, căci el este dat simțurilor în urma afectării 
lor de „lucrul în sine“; noi cunoaştem a priori forma, 
deoarece o adăugăm noi materialului empiric, în scopul 
crdonării si obiectivării lui. Forma este necesară si uni- 
versală si de aceea materialul ordonat va fi si el necesar, 
sigur Si obiectiv. 

Cunostintele, fiind produsul activităţii sintetice a spi- 
ritului sau a „subiectului“, nu sint o oglindă a realității, 
ci o expresie a subiectului, sint aşadar „fenomene“; dar 
fenomene necesare şi obiective, deoarece spiritul care le 
produce nu este spiritul invidual, empiric și supus erorii, 
ci o rațiune în genere, o conștiință obsteascá, un intelect, . 
unul si același la toti oamenii. Aici se vede cum concep- 
tia rationalistă si metafizică a unei rațiuni universale isi 
face intrarea triumfală si in criticism. 

În rezumat, după Kant, cunoştinţa este o unire a doi 
factori corelativi: materialul sensibil. dezordonat, provocat 
de afectarea pasivă a simțurilor de către realitatea necu- 
nostibilá, material care oglindește mai mult structura or- 
ganelor senzoriale decit natura lucrurilor, si forma a 
piori, produs spontan al ,ratiunii pure* de orice expe- 
rientá, formă care face ca ,multiplicitatea fenomenelor 
sà fie ordonatà in anume raporturi*. 

Astfel, problema de temelie a criticismului — ,.cum 
sint posibile judecátile sintetice a priori“ — se subim- 
parte in trei probleme speciale, corespunzátoare celor 
trei domenii stiintifice ale vremii — matematica (geome- 
iria lui Euclid), știința naturii (mecanica lui Newton) si 
metafizica rationalistă: l 

]. Cum este cu putintă matematică pură? (Estetica) 

„2. Cum este cu putință știința pură a naturii? (Ana- 
Jitica) 

3. Dacă este posibilă o metafizică pură? (Dialectica). 

Sau cu alte cuvinte: cum este cu putință o cunoștință 
sintetică apriori în matematică si știința naturii, dacă este 
cu putinţă o cunoștință sintetică apriori în metafizică; 
sau, mai scurt, cum sint cu putinţă, ca științe, matema- 
tica si fizica, dacă este cu putință ca știință metafizica? 

Observăm mai întîi că termenul de „pură“ este luat în 
înțelesul de cunoștință a priori, adică de cunoștință inde- 
pendentă de orice amestec al simţurilor. În al doilea rînd, 
observăm că, după Kant, matematica, încă din antichi- 
tate, si ştiinţa naturii, din vremile noi, posedau de fapt 
cunoștințe necesare și universale, pe cîtă vreme metafi- 
zica, cu tot zelul milenar al filosofilor, nu ajunsese decit 
la rezultate îndoielnice. Drept aceea, Kant se întreabă la 


matematică si fizică — cum (si de drept) sint posibile, 
iar la metafizică — daci (de fapt și de drept) este posi- 
bilă. 


Cu examinarea critică a acestor trei întrebări se 
ocupă voluminoasa Critică a rațiunii pure, pe care Kant o 
subdivide arhitectonic şi pedant mai întîi în două mari 
secțiuni: 1. Teoria transcendentală a elementelor cunostin- 
tei (sectiunea cea mai dezvoltată); 2. Teoria transcenden- 
tală a metodelor de a cunoaște (partea finală si mai re- 
dusă). 

Teoria elementelor se subimparte in Estetica trans- 
cendentală sau teoria sensibilităţii, al cărei obiect este 
matematica, Analitica transcendentală sau teoria intelec- 
tului (noțiunii), al cărei obiect este stiinta naturii, si Dia- 
lectica transcendentală sau teoria raţiunii (ideii), al cărei 
obiect este posibilitatea metafizicii tradiţionale. Sensibili- 
tatea este pasivă, primeşte impresii, intelectul este spon- 
tan şi creează formele, rațiunea este unificatoare și caută 
principiile lucrurilor (ideile). l 

În sensibilitate, lucrurile ne sînt date, fiindcă senza- 
tiile sint ordonate de cele două intuitii apriori — spațiul 
și timpul; în intelect, lucrurile sînt gîndite ca obiecte, 
fiindcă percepțiile sînt ordonate și raportate la obiecte 
empirice de către funcțiile sintetice ale intelectului (ca- 
tegoriile) — substanţă, cauzalitate, unitate, realitate, ne- 
cesitate etc.; în sfirsit, prin rațiune lucrurile sînt ideali- 
zate, fiindcă percepțiile, partial si conditional unificate de 
intelect, sînt integral ordonate de Idei, care raportează 
lucrurile la realităti suprasensibile şi absolute — suflet, 
univers (materie) si Dumnezeu (unitatea şi fundamentul 
sufletului și materiei), așadar la trei Neconditionate: su- 
biectiv (suflet), obiectiv (universul), absolut (Dumnezeu). 


Estetica transcendentală. Teoria sen- 
sibilităţii. Cum este cu putință o matematică pură, 
apriori, adică o cunoștință sigură despre spațiu si număr 
fără ajutorul experienţei? 

La Kant întîlnim mai întii concepţia că toate judecă- 
tile matematice, de pildă „linia cea mai scurtă între două 
puncte este linia dreaptă“ (geometria), sau „7+3 == 12“ 
(aritmetica), nu sînt nici judecăţi analitice a priori, sim- 
ple analize de noțiuni, cum credeau rationalistii, nici ju- 
decáti sintetice a posteriori, sinteze sensibile, cum nici 
vechii empiristi nu cutezau a afirma, ci sînt judecăți sin- 
tetice a priori, sinteze a priori. | 

Bunáoará, din subiectul „linia cea mai scurtă între 
două puncte“ nu putem scoate analitic predicatul „linia 
dreaptă“, si nici din subiectul „7+5“ nu putem scoate 
analitic predicatul ,,12*; ci trebuie să unim sintetic predi- 
catele cu subiectele. Dar pentru ca să unim sintetic un 
predicat cu un subiect trebuie să avem ca un al treilea 
termen o intuiţie unificatoare, însă o intuiţie care să nu 
iie empirică, ci apriorică. 

În adevăr, dacă noi unim cu necesitate pe „,74+5* cu 
„12“ sau „linia cea mai scurtă între două puncte“ cu ,i- 
nia dreaptă“ este fiindcă recurgem la intuiţia timpului, în 
cazul dintii, adică la o succesiune de unităţi adunate la- 
olaltă. cum avem în numărarea pe degete, sau la ?ntuitia 
spațiului, cu ajutorul căreia construim mintal si grafic 
linia dreaptă. Fără intuiţia spaţiului nu putem construi 
nici o figură geometrică, fără numărătoarea succesivă nu 
putem aduna. 

Dacă, cu ajutorul intuitillor spaţiului si timpului, noi 
ajungem la cunoștințe necesare si universale în matema- 
tică, trebuie să admitem că aceste intuitii nu sint a poste- 
riori (empirice) si nici noțiuni scoase din experiență. 
Kant formulează mai întîi existenţa unor intuitii care nu 
sint a posteriori (empirice), ci a priori (din rațiunea pu- 
ră). Cum dovedește Kant existența acestor nebănuite 
intuitii a priori? 

l. Spaţiul si timpul sint cunoștințe 
a priori (din raţiunea pură, nu din experienţă) fiind- 
că ele fac posibilă ordinea senzatiilor, iar ceea ce ordo- 
nează cu necesitate experiența nu poate veni din expe- 
rientá, care nu este niciodată necesară prin ea însăși, cit 
este ceva adăugat de spiritul nostru. Dacă spaţiul şi 
timpul ar fi scoase din experienţă, matematica ar fi em- 
piricá si deci nesigură. Apoi, un alt argument al apriori- 
tátii spațiului este imposibilitatea de a-l gîndi ca inexis- 
tent. Putem suprima în gîndire lucrurile din spaţiu, dar 
spațiul rămine și nu poate fi suprimat. Nu putem gindi 
spaţiul ca neexistind si totuşi să rămină obiectele din: 

spaţiu. Nu exisiă obiecte fără intindere, dar ne putem 
inchipui o întindere pură fără corpuri. 

2. Spaţiul si timpul sint intuitii si 
nu noţiuni (Begriffe) fiindcă spațiile si timpurile 
particulare nu sînt subordonate. Spa iului întreg sau 
Timpului întreg, cum bunăoară sînt subordonați oamenii 
noțiunii de cm, ci sînt părţi sau limitatii care se află 
chiar în spaţiu și în timp, considerate ca mărimi infi- 
nite. Nu există mai multe spatii sau timpuri, cum există, 
de pildă, mai multi oameni, ci un singur spațiu si un sin- 
gur timp, omosene (la fel în toate părţile lor), continue 
și infinite. 

Asadar, spatiul si timpul nu sînt realităti în afară de 
noi, ci sint intuitii pure ale spiritului, sînt forme ordo- 
natoare ale sensibilităţii. Dar acum se ridică o nouă pro- 
blemă: cum se iace că spațiul și timpul sînt obiective, 
-cum se face că lucrurile sint in spaţiu si că pot fi numá- 
rate? Foarte simplu: numai ceea ce se supune acestor 
intuitii pure ale sensibilităţii noastre este perceput, este 
cunoscut intuitiv de noi, poate fi obiect de experienţă. 
Ceea ce nu trece prin formele intuitive ale sensibilităţii 
noastre este ca si cum n-ar exista pentru noi. 

Spaţiul pur sau geometric si spaţiul real sint unul si 
acelasi spatiu. Spatiul pur este conditia neapáratá a per- 
ceperii lumii „externe“; gratie lui există o lume „în afară 
de noi“; prin această formă a sensibilităţii, senzatiile su- 
biective sint proiectate în afară si sint ordonate într-un 
raport de coexistentá cu cele trei dimensiuni (lungime, 
lăţime și adincime). Noi ne închipuim că percepem o lu- 
me în afară de noi, întinsă într-un spațiu infinit, pe cită 
vreme ace] spaţiu este o formă a spiritului, o proiecţie a 
unei intuitii lăuntrice. Spaţiul nu este ceva independent 
de noi, ci o formă subiectivă care este necesară, fiindcă 
fără ea nu putem avea o cunoştinţă sensibilă. 

Tot asa si despre timp. Timpul pur este o formă ne- 
cesară a spiritului, nu o realitate; este condiţia neapărată 
a percepţiei láuntrice, a „simțului intern“, a cunoaşterii 
stărilor de conștiință. Fără intuiţia timpului, fără ordinea 
succesiunii stările de conștiință nespatiale n-ar putea să 
fie conștiente. De observat este doar că intuiţia timpului 
e mai generală decit intuiţia spațiului, pentru motivul cà 
toate cunoștințele, chiar si cele despre lumea externă (spa- 
tialáà, trebuiesc să devină stări interioare pentru a fi 
cunoscute, trebuiesc să fie cunoscute de „simțul intern“, 

de reflecţie, adică trebuie să se prezinte în forma de suc- 
cesiune în timp. 

Fenomenalism. Ca încheiere a Esteticii se im- 
pune subiectivitatea si relativitatea cunoștinței noastre 
sensibile. Lumea simțurilor există pentru noi numai în- 
trucit aceasta imbracà cele două forme intuitive ale spi- 
ritului — spaţiul și timpul. 

Tot ce există pentru noi trebuie să asculte de legile 
geometrice şi aritmetice, legi subiective si a' priori ale spi- 
ritului. Spaţiul și timpul sint obiective, necesare si uni- 
versale, însă numai pentru lumea cum ne apare nouă, 
pentru lumea ca fenomen, nu pentru lumea cum este „în 
sine*. Aceste intuitii nu 5e aplică „lucrului în sine“ (das 
Ding an sich), adică nu sint o însusire a lucrurilor, inde- 
pendente de spiritul nostru; timpul si spaţiul nu sint 
reale si absolute (in sine), ci ideale si relative (pentru 
noi) Dacă încercăm a gindi că spaţiul si timpul sint ab-. 
solute, apar decdată contradicții si antinomii, pe care le 
vom vedea în Dialectica transcendentală. 


Prin urmare, chiar de la cel dintii pas al cunoștinței, 
lumea cunoscută de noi se înfăţişează ca fenomenală, ca 
o „apariţie“ numai pentru noi, fie că este vorba de ma- 
terie, care nu există decit gratie intuitiei subiective a spa- 
tiului, fie cà este vorba de suflet, care există numai gratie 
intuitiei subiective a timpului. Materia în sine și sufletul 
in sine ne sint cu totul necunoscute. 


Analitica transcendentalà. Teoria in- 
telectului. Cunostintia sensibilă, alcătuită din mate- 
ria senzatiilor intimplátoare si din forma necesară a spa- 
tiului si timpului, este un simplu fenomen subiectiv, dar 
nu este încă un obiect, un lucru permanent, O natură, o 
lume reală. Cum ajungem noi să cunoaștem o lume alcă- 
tuită din obiecte permanente, care stau în raporturi de 
acţiune reciprocă si cauzală? Cum se face că percepțiile 
din spaţiu și timp alcătuiesc obiecte, adică lucruri perma- 
nente si în legătură unele cu altele, pe scurt o natură? 

„Analitica“ sau teoria noţiunii cercetează cum putem 
cunoaşte a priori „obiecte“, adică faptul cum putem gîndi 
că fenomenele din spaţiu și timp alcătuiesc cu necesitate 
un univers de sine stătător? Dacă fizica are dreptate a 
susține că putem cunoaște cu necesitate obiectele (natu- 
ră) si raporturile lor de cauzalitate (legile naturii), atunci 
aceste cunoștințe necesare nu pot veni din experienţă, ci 
din rațiune, adică trebuie să fie determinări a priori ale 

inteiectuiui, care este facultatea de a determina prin 
judecăți. 

Sensibilitatea, prin intuitile sale, oarecum înnăscute, 
orin^uieste senzațiile în raporturi de coexistentà (spaţiul) 
Si de succesiune (iimpul); intelectul, prin noțiunile sale 
a priori, raportează fenomenele sensibile la obiecte, 
transformă aceste fenomene în „lucruri“ ce alcătuiesc un 
univers. Noţiunile apriori aie intelectului sint forme sin- 
tetice. de unire, sau, cum le numeşte Kant, ca si Aristo- 
tel, „categorii“ (,feluri de exprimare“), chipuri de a fi 
ale lucrurilor pentru inteligenţă. 


Există atitea categorii sau funcţii sintetice apriori ale 
intelectului cite feluri de judecăţi cunoaște „logica for- 
malăit (aristotelică). Căci, precum în orice judecată gin- 
direa unește un subiect cu un predicat, în scopul de a 
determina subiectul, tot astfel în determinarea categorială 
gindirea uneşte o categorie (predicatul) cu un fenomen 
sensibil (subiectul). Bunăoară, cînd intelectul determină 
percepția A -ca ceva constant, ca posedind un substrat 
permanent, percepţia este gínditü ca un obiect; prin 
această determinare, percepția A a fost unită sintetic cu 
categoria (noțiunea) de „substanță“ (substrat permanent). 
Alt exempiu: cînd intelectul determină percepțiile A și 
B ca fiind două lucruri ce se află în legătură cauzală, el 
unește cele două percepții gratie categorie: sintetice (no- 
tiunii a priori) de cauzalitate; A este cauza lui B (efectul). 
Și tot așa despre celelalte 12 categorii, corespunzătoare 
celor 12 feluri de judecăţi ale logicii clasice. Logica for- 
mală (gindirea fără conţinut) dă naştere „logicii transcen- 
dentale“ (gindirea aplicată la obiecte); categoriile sint le- 
gile de înțelegere a lucrurilor. 


Există 4 feluri de judecăţi: de cantitate, calitate, rela- 
tie si modalitate, fiecare cu cite 3 alte judecăţi (3 X 4=12), 
cărora le corespund următoarele 12 categorii: 


Judecáti Categorii 

1. Cantitate 1. Cantitate 
universale totalitate 
particulare pluralitate 
singulare unitate 

2. Calitate 2. Calitate 
alirmative realitate 
negative negatie 
infinite limitatie 

3 Relatie 3. Relatie 


categorice substanţă si inferentá (accident) 

ipotetice cauzalitate şi dependență 

disjunctive reciprocitate (activá si pasivá) 
4. Modalitate 4. Modalitate 

problematice posibilitate-imposibilitate 

asertorice existentá-nonexistentá 

apodictice necesitate-contingenţă 


Aprioritatea categoriilor este dovedită ca şi aceea a 
intuiţiilor de spaţiu și timp. Categoriile sînt noţiuni a 
priori fiindcă sînt condiția necesară a ordonării și unifi- 
cării experienței sub forma unei naturi obiective, si 
am văzut că ceea ce ordonează si unifică nu poate fi a 
posteriori (din experienţă), ci a priori (din rațiune), 
adică necesar si universal. 

Ca si la sensibilitate („estetică“) apare si aici pro- 
blema gravă a valorii obiective a categoriilor spiritului: 
cum să ne lămurim că percepțiile sensibile se supun cu 
necesitate categoriilor, funcţiilor sintetice ale subiectu- 
lui? Cu această problemă se ocupă „deducţia transcen- 
dentală“ a „„Analiticii“, partea cea mai obscură din în- 
treaga Critică a rațiunii pure. 

Categoriile, precum si principiile științei naturii, 
care decurg din categorii, sint obiective (necesare si uni- 
versale) fiindcă numai ele fac cu putinţă ordonarea re- 
prezentărilor, constituirea unei naturi supusă unor legi 
necesare. Categoriile sînt obiective fiindcă tot ce ni se 
infăţisează ca obiect trebuie să se supună lor, altfel nu 
poate fi cunoscut. Putem spune dar că noi cunoaștem 
a priori (prin raţiunea pură), adică necesar, obiectele 
naturii, deoarece aceste obiecte (cel puţin formal) sînt 
creatia categoriilor spiritului. Bunăoară, numai atunci 
percepțiile subiective constituite un univers, o lume 
obiectivă cînd ele au constantă, adică atunci cînd as- 
cultă de categoria de „substanţă“ sau cînd ni se infáti- 
șează Ín raporturi necesare de cauzalitate, adică atunci 
cind se supun categoriei de „cauzalitate“. Sau, într-o 
frază mai scurtă, percepțiile devin obiecte cînd sint uni- 
ficate, sintetizate de noțiunile categoriale ale spiritu- 
lui, cînd sînt obiectul unei conștiințe unitare, cînd sînt 
„percepute“ unitar. 

Noţiunea de sinteză. Orice categorie exprimă 
o funcţie de sinteză, de unificare, de ordonare, deoarece 
toate categoriile sînt „deduse“ dintr-o unitate supremă, 

dintr-o formă a formelor, dintr-o sinteză a sintezelor, 
dintr-o activitate spontană de sintetizare — unitatea 
transcendentală de apercepție a conștiinței. Constiinta 
ordonează necesar percepțiile subiective si le dă caracterui 
de obiectivitate fiindcă funcția de temelie a conștiinței 
este sinteza, unitatea.. lar „sinteza“ este caracteristica 
conștiinței fiindcă în orice determinare (judecată) a con- 
ştiinţei se află implicată afirmaţia: „eu gindesc“, percep- 
tiile sînt cunoscute și unificate de mine, sint ale mele. 
Kant descoperă că activitatea sintetică este fundamentui 
spiritului, căci orice spirit este un eu, o „unitate în mul- 
tiplicitate*, o sinteză, unitate pe care empiristii nu izbu- 
tiseră s-o reducă la o asociere mecanică. 

Natura este unitară, este un Univers, deoarece con- 
știința care o fáureste (formal) este unitară si sintetică. 
Ordinea naturii este ordinea nestrămutată, a priori, a In- 
telectului, insá nu a intelectului individual, ci a Intelec- 
tului in genere, a unei Constiinte universale. Sà nu cre- 
dem cá, la Kant, constiinta producátoare a realitátii este 
constiinta empirică, înșelătoare, a fiecăruia, ci o „con- 
Ştiinţă în genere“, o rațiune universală, un ,Intelect 
etern“. Intelectul acesta, care lucrează la fel in toti oame- 
nii, este capacitatea categorială de a reduce la unitate 
sintetică multiplul sensibil sau intuitiv. 

„Schematismul transcendental*.Ima- 
ginatia productivă. Cu toate că si intuitiile de 
spatiu si timp decurg din aceeași unitate sintetică a rati- 
unii pure, totuși aplicarea categoriilor la conţinutul sensi- 
: bil nu se face de la sine şi dintr-o dată, pentru motivul cá 
toate categoriile sint forme goale care aşteaptă să primeas- 
că si să determine conţinutul sensibil. Dar tocmai aceasta 
este întrebarea: cum se face că numai anume conţinuturi 
empirice se supun unor anume categorii? Colaborarea in- 
tuitiei fără formă cu gindirea fără conținut este necesară 
constituirii oricărei cunoştinţe a obiectelor (fizica), dar este 
necesară si matematicii, căci axiomele matematicii. desi 
constituite intuitiv, trebuiesc gindite pentru a scoate din 
ele demonstrații. 

Kant a văzut că între intuiţia fără formă și forma gin- 
dirii fără intuiţie este o prăpastie şi că de aceea este nevoie 
de o punte, de un mijlocitor care să aibă si caracterul in- 
tuitiei si al gîndirii. Acest mijlocitor, jumătate intuiţie, ju- 
mătate gîndire, este numit de Kant schemă (formă și intui- 
tie), care decurge dintr-o altă facultate a spiritului, ima- 

ginatia productivă“, un fel de „funcţie oarbă a sufletului“. 
In adevăr, nu este imaginația o tainică funcţie care osci- 
lează intre intuiţie și gîndire? 

Dar cum produce imaginaţia scheme, mijlocitoare în- 
tre intuiţie si intelect? Mulțumită intuitiei obștești a tim- 
pului, răspunde Kant. De aceea, oricărei categorii îi co- 
respunde, cu ajutorul timpului, o schemă intermediară 
între ea si sensibilitate. Bunăoară, categoria de substanță 
se aplică in percepții intuitive gratie schemei „constanta 
în timp“, iar categoria de cauzalitate se foloseşte de schema 
„succesiunea în timp“, mulţumită căreia antecedentu] de- 
vine cauza și consecventul devine efectul. Si tot asa pen- 
iru toate celelalte categorii există o schemă temporală, e 
drept, cu o simetrie arnitectonică adesea silită. 

Experienţa si idealismul.  Intuitille pure 
(spaţiul și timpul), schemele imaginaţiei și categoriile 
sintetice ale intelectului sint condiţiile necesare ale cunos- 
tintei obiective, ale experienței; fără ele o cunoştinţă ne- 
cesară. a obiectelor ar fi cu neputinţă. Legile rațiunii sînt 
legile naturii. Teoria critică a cunoștinței este teoria er- 
perientei, a experienţei luată aici în înțelesul larg de co- 
laborare a formelor a priori ale spiritului cu materialui 
haotic al simţurilor. Nu există cunoștință a realităţii de- 
cit gratie activităţii sintetice a „rațiunii pure“, fără in- 
terventia subiectului nu există cunoştinţa obiectului. O- 
biectul este creația subiectului, a conștiinței, nu o oglindi- 
re pasivă a unei realități absolute. 


Dar spiritul creează obiectul numai formal, prin func- 
tiile sale de sinteză, de legătură, insă aceste forme sint 
goale si de aceea numai prin ele însele, independent de 
experienţa simțurilor (experienţa în înţelesul restrins), 
nu pot să producă nici o cunoștință. Singurul rol al for- 
melor a priori este de a determina, de a unifica, sintetiza 
conţinutul empiric și de aceea domeniul lor de aplicare 
este cîmpul larg al experienței. Rezultatul acestei unificări 
a materialului empiric de către formele a priori, sădite 
oarecum în spirit, nu poate fi decit o cunoștință subiec- 
tivă si fenomenală. 

Peste fenomene nu putem trece prin formele spiritu- 
lui, căci fără fenomene formele sint vide de orice cunos- 
tintà. „Lucrul în sine“, realitatea absolută, noumenul 
există, putem chiar să-l gîndim, dar nu-l putem cunoas- 
te. Ceea ce cunoaştem este ceea ce există gratie actività- 
tii sintetice a spiritului, ceea ce este produs de noi, ceea 

ce ne apare nouă (fenomenele); „lucrul în sine“, 
asa cum este, nu-l putem cunoaşte, căci el ar 
trebui să se conforme condiţiilor subiective ale ori- 
cărei cunoștințe (intuitii, categorii) si atunci n-ar mai fi 
noumen, Ci fenomen. Așadar, condiţiile fatale ale cunos- 
tintei ne osindesc a nu cunoaşte niciodată realitatea în 
sine, ci realitatea transfigurată de subiect, realitatea rela- 
tivă structurii spiritului nostru. Numai într-un singur caz 
am putea cunoaşte direct „lucrul în sine“, anume dacă 
am poseda o intuiţie nesensibilă sau inteligibilă, o prin- 
dere directă a lucrurilor prin gîndire, nu indirectă prin 
simțuri, dar Kant tágáduieste că omul poate să poseadă o 
asemenea „intuiție intelectualá^, cum visau, de pildă, 
misticii si cum vor sustine, după Kant, filosoful german 
Schelling, iar astăzi, sub o altă formă, H. Bergson. 

Dar am sávirsi o neiertată greșeală dacă am contun- 
da „fenomenul“ (Erscheinung) cu „părerea“ (Schein), căci 
fenomenul, cu toate că este subiectiv, este necesar, este 
produsul unui „subiect universal“, nu este arbitrar si 
inselátor, nu este produsul unui subiect individual, cum 
este „părerea“. Cunostinta noastră esta subiectivă si fe- 
nomenală, însă nu este arbitrară, ci, din punctul nostru de 
vedere, necesară şi singura cu putinţă. De aceea Kant nu- 
meste criticismul sáu aci idealism transcendental (cunos- 
tinta este idealà fatá de realitatea in sine, metafizicà), 
aci realism empiric (cunoştinţa fenomenalá este reală 
pentru noi, căci e unica posibilă). Din momentul în care 
stiinta fenomenelor (fizica lui Newton) este deplin asigu- 
rată, știința noumenului (metafizica dogmatică) devine o 
pretenție iluzorie și tocmai cu dezvăluirea iluziilor me- 
tafizicii rationaliste se ocupă „dialectica“. 

Dialectica transcendentală. Teoria 
raţiunii. Metafizica tradiţională, care nutrea 
credința că este sau poate fi o știință a ceea ce este din- 
colo de fenomene, a realităţii în sine, o ştiinţă a absolutu- 
lui, nu poate fi, pentru critică, decit un focar de 
iluzii si de păreri fatal contradictoriii. Fără îndoială, 
Kant recunoaște nevoia naturală, sădită în om, după 
o cunoștință metafizică, după o cunoștință a priori 
(prin raţiunea pură) a ceea ce este dincolo de experi- 
entá. Insă dacă metafizica, care ca simplă înclinare 
stă in natura raţiunii, urmăreşte cunoașterea unei existente 
Suprasensibile și vrea să fie o metafizică transcen- 
dentală, ea este osinditá a nu afla nici o dezlegare 

multumitoare pentru problemele sale. Ciudat 
destul este cà problemele metafizice se impun fatal, dar 
iot atit de fatală este neputinta dezlegării lor. În schimb, 
dacà metafizica se multumeste a cunoaste cu sigurantà 
marginile apriorice (suprasensibile) ale experientei si a 
deveni o metafizică critică sau imanentá, dorinţa sa poate 
fi indestulatà de criticism, care tocmai vrea să fie o „intro- 
ducere la o metafizică viitoare ce se va înfățișa ca stiin- 
tă“. 

Grație cărei facultăți a spiritului şi-a putut închipui 
vechea metafizică faptul că poate trece a priori, numai 
prin gîndire, dincolo de fenomene şi că poate cunoaşte 
realitatea absolută? Instrumentul spiritual al metafizicii a 
fost rațiunea, adică facultatea de a făuri raționamente 
si de a ajunge la concluzii (dialectica), o facultate supe- 
rioară intelectului, care rămîne facultatea de a judeca. 
N-a urmărit dialectica, de la Platon pînă la Wolff, de a 
dezvălui secretele lumii numai prin raționamente şi des- 
picări analitice ale noțiunilor? 

Pentru lămurirea erorilor dialecticii, critica îsi pune 
intrebarea: în ce constă funcția rațiunii privită ca o altă 
latură a unității sintetice a conștiinței? 

Întocmai cum raționamentul logicii formale ajunge prin 
judecăți (premise) la concluzie şi se opreşte, căci a des- 
coperit fundamentul judecăților, tot astfel rațiunea, apli- 
cată la realitate, dialectica, caută fundamentul unitar, 
absolut al unităților, al sintezelor parțiale şi relative ale 
intelectului. Rațiunea lărgeşte categoriile și le transfor- 
mă în Idei, adică în noțiuni care au funcția de a unifica 
deplin, necondiționat și universal cunoștințele intelectu- 
lui. Prin îde:, luate în înțelesul platonic, cunoștința na- 
turii este complet unificată, deoarece este raportată la 
fundamentele ei absolute și necondiționate. Unităţile ca- 
tegoriilor sînt condiționate, relative, finite, fiindcă n-au o 
aplicare decît în-cadrul experienței; unităţile ideilor sint 
necondiționate, absolute si infinite, fiindcă imbrátisea- 
ză întreaga experiență, totalitatea cunoștințelor. lar to- 
talitatea experienței este dincolo de experienţă, căci ea 
nu mai poate fi obiect de experiență, cum este ceea ce se 
petrece în sinul experienţei. 

Toate cunoștințele noâstre au o temelie empirică, in- 
tuitivă; numai cunoștința raţională pretinde a se lipsi de 
intuiţia empirică si a o înlocui cu simple rationamente, cu 
o dialectică care își închipuie că, fără ajutorul intuitiei, 

poate cunoaște realitatea absolută şi necondiționată de for- 
mele spiritului nostru. Trebuie dar să ne aşteptăm ca, 
din această pretenţie a rațiunii, să tisneascá iluzia dialec- 
tică a Ideilor, iluzie ce este tocmai cunoștința metafizică, 
ideile socotite himeric ca o revelaţie -a tainelor naturii 
Sj divinității. 

După cum categoriile au fost deduse“ din tabela ju- 
decátilor, tot astfel nevoia simetriei impunea lui Kant ca 
ideile să fie „deduse“ din tabela rationamentelor. Sint trei 
feluri de raționamente: categoric, ipotetic si disjunctiv; 
deci vom avea trei feluri de idei. Din raţionamentul ca- 
tegoric scoate, nu fără multă bunăvoință, ideea psiholo- 
gică sau substanta spirituală; din raţionamentul ipotetic 
scoate ideea cosmologică sau universul, totalitatea lumii 
materiale; in sfirsit, din raţionamentul disjunctiv scoate 
ideea teologică sau idealul teologic — Dumnezeu, teme- 
lia spiritului și a materiei. Să vedem acum dacă ideile 
sînt indreptátite a trece peste fenomene si care este re- 
zultatul acestui salt de la fenomen la realitatea in sine. 

Ideea psihologică. Paralogismul psiho- 
logiei rationale. Ideea psihologică sustine că pu- 
tem cunoaşte unitutea absolută și neconditionată, care 
imbrăţișează seria întreagă a stărilor sufletești condiţionate 
si relative, adică sustine că putem cunoaște substanţa, 
substratul permanent al stărilor psihologice, o realitate 
simplă si nedivizibilă din care urmează logic si nemurirea 

Sufletul este o realitate substanţială și nepieritoare, 
asa crede ratiurfea. 

Dar afirmarea unei realitáti spirituale nemuritoare 
este un paralogism, este o eroare de logică formală, căci 
acelaşi suflet este luat în două înţelesuri: aci este privit 
ca suflet empiric, supus categoriilor, aci este privit ca 
suflet metafizic, supus ideilor absolute. Ideea psihologică 
este un salt neingăduit de la ceea ce cunoaștem prin in- 
tuitia subiectivă internă la ceea ce nu este accesibil nici 
unei intuitii. Noi nu putem avea o cunoştinţă sigură des- 
pre suflet decit prin fenomenele interne, supuse intuiti- 
ei timpului; de aceea, substanţa psihică rămîne o enigmă. 

Ideea cosmologică. Antinomiile si uni- 
versul material. Ideea cosmologicá a ratiunii im- 
hrátiseazà unitatea absolută, substratul necondiţionat a 
tot ce se petrece în universul material. Intreaga natură 
işi are fundamentul intr-o unitate materială universală. 

Trecerea de la seriile finite dinăuntrul naturii la unitatea 
absolută a naturii întregi are loc prin extinderea catego- 
riilor aplicabile la ceea ce se petrece în sînul lumii, la uni- 
tatea însăşi a universului. Această extindere nu este deloc 
mai fericită, căci rezultatul ei sint patru idei cosmologi- 
ce, de la care, în loc de adevăruri sigure, cum ne-am as- 
tepta, nu obținem decit contradicții neimpácate, antino- 
mii de neinláturat, un ireductibil conflict transcenden- 
tal. Fiecare idee se înfățișează sub forma a două propo- 
zitii opuse, dintre care una (teza) afirmă ceea ce cea- 
taltă (antiteza) neagă. Sint ca două oști care se luptă, fără 
ca una să biruiască pe cealaltă. | 

Intiia antinomie (finit-infinit). Teza: lumea are un În- 
ceput in timp si o limitá in spatiu; antiteza: l'umea nu are 
nici un început in timp si nici o limită in spaţiu. 

A doua antinomie (simplu-compus). Teza: ceea ce este 
compus nu poate fi împărțit la infinit, ci trebuie să ajun- 
să la elemente simple; antiteza: orice corp se subdivide 
cu necesitate la infinit, deoarece tot ce este întins poate 
fi impártit mai departe. 

A treia antinomie (libertate si determinism). Teza: 
trebuie să- admitem, alături de determinismul legilor na- 
urii, o cauză liberă, spontană si absolută; antiteza: nu e- 
xistă libertate în univers, ci totul este determinat după le- 
zile rigide ale naturii. 

A patra antinomie (necesar-contingent). Teza: universul 
reclamă o făptură absolut necesară, fie ca parte, fie ca ra- 
tiune a universului; antiteza: nu există nicăieri, nici în 
lume, nici în afară de o lume, o ființă absolut necesară 
care să fie cauza lumii. 

Este în stare raţiunea să înlăture aceste conflicte, pro- 
vocate. tot deea, sau ea este pururea osinditá a oscila între 
afirmații si negatii deopotrivă dc tari și deopotrivă de vulne- 
rabile? Desigur, atitudinea dogmatică scapă lesne de acest 
conflict, ea îmbrățișează după plac și după motive senti- 
mentale cind tezele, cînd antitezele; dar această atitudine 
neintemeiatá nu poate fi primită și de criticism. Pentru cri- 
tică nu există decit un drum de scăpare — să-și reaminteas- 
că de stricta deosebire între lumea fenomenală si lumea 
noumenalà (absolută). Ei bine, dacă recunoaștem că sin- 
eura lume cunoscută și cunoștibilă de noi este cea feno- 
menală, atunci primele două antinomii (finit-infinit si 
simplu--compus) se dezleagă în chipul următor: lumea 
fenomenală nu este nici finită, nici infinită, ci îndefinită; 
ea nu este nici simplă, nici compusă, ci pururea decom- 

pozubilă. Cu alte cuvinte, finit-infinit, simplu-compus nu 
pot fi aplicate la „lucrul în sine“ fără contradicţie, iar a- 
plicate la lumea fenomenală, ele sint numai călăuze, im- 
bolduri pentru cunoștință, nu realităţi. Ele spun: mergi 
mai departe, nu te opri; totalitatea lumii este o temă de 
rezolvat, la indefinit, nu un rezultat definitiv. 

În ceea ce privește celelalte două antinomii, Kant le dă 
o dezlegare care pregătește concepţia sa morală şi religi- 
oasă. În adevăr, in lumea fenomenală tot ce se intimplă 
este strict determinat, dar în acelaşi timp vibrează ceva 
in noi, conștiința morală, care ne sopteste că exisiă dea- 
supra lumii sensibile (fenomenale) o lume inteligibilă 
(noumenală), unde domnește absoluta libertate. Chiar in 
pieptul omului se agită două suflete: un „caracter em- 
piric", care determină cauzal acţiunile noastre, si un ,,ca- 
racter inteligibil“, din care tisnesc faptele libere si entu- 
ziasmul datoriei, ca o sfidare a poruncilor neiertátoare 
ale legilor naturale. | 

Idealul transcendental. Teologia ra- 
tională. De această dată Kant cercetează cu adinci- 
mea sa critică faimoasele argumente sau dovezi, atit de 
des repetate de teologia rațională, în sprijinul existenței 
lui Dumnezeu — argumentul ontologic, cosmologic și 
finalist. 

1. Argumentul ontologic este cel mai însemnat si cel 
mai primejdios, iar înlăturarea lui critică este totuna cu 
dărîmarea stilpului metafizicii rationaliste. Dovada onto- 
logică își închipuie că numai prin gindire ea poate stoarce 
din noţiunea unei fiinţe absolut perfecte necesitatea lo- 
gică a existenței sale, căci o fiinţă care posedă toate per- 
fectiunile nu poate fi lipsită, fără contradicţie, de perfecti- 
unea realităţii, pe care o au si ființele cele mai imperfec- 
te. Kant observă, cu multă dreptate, că realitatea nu poate 
fi o insusire a vreunei noțiuni, căci, bunăoară, 100 de 
taleri din mînă şi 100 de taleri din minte posedă aceleași 
însuşiri (sînt adică 100 de taleri), numai că unii există, 
iar ceilalți sînt inchipuiti si că existenţa celor dintii se 
adaugă notiunii din afară, gratie intuitiei, după legile sta- 
tornicite de „estetică“ si de „analitică“. 

2. Dovada cosmologică (cosmos == univers) se desfá- 
soará astfel: precum orice in lume are o cauză, tot astfel si 
lumea, luată ca un tot, trebuie să aibă o cauză determinată 
ve existenței sale si această cauză primordială a lumii nu 
poate fi decit Dumnezeul creator si atotputernic. Kant 
obiectează că principiul cauzalitátii se aplică ináuntrul lu- 

mii, la experiențe particulare, nu la lumea în întregul ei, 
la totalitatea experienței, aplicare largă, care trece peste 
puterile cunoștinței noastre. 

3. Dovada finalistă, a armoniei lumii, deduce din or- 
dinea si finalitatea armonică a universului necesitatea 
existenței unui Creator providential si atotintelept. Kant, 
cu toatà simpatia pe care el personal o intretine pentru 
acest străvechi argument teologic, nu se sfieste a-l recu- 
noaste ca foarte subred, cáci el trece prea usor cu vederea 
peste suferintele si dizarmoniile din lume. Apoi, acest 
argument se sprijină pe analogia vasă cá universul seamá- 
nà cu o operă de artă, care presupune un „arhitect al lu- 
mii“, precum operele de artă omenești sint produse de 
fiinţe inteligente. i 

Rezultatul dialecticii. Rostul ideilor. 
Moralismul.  Metafizica tradițională este o falsă 
știință; critica n-a descoperit în cercetările ei nici o cunos- 
tință sigură, nici o dezlegare neindoielnică. Cu toate 
acestea, metafizica nu este o construcție capricioasă și tre- 
cătoare a rațiunii, ci expresia nevoii naturale și perma- 
nente a spiritului omenesc de a unifica deplin cunostin- 
tele prin „principiile“ lor si názuinta firească: a inimii de 
a găsi un reazem solid si desávirsit în lume. Critica a 
descoperit cá principiile vechii metafizici a realității sint 
simple îpoteze si cá adevăratele principii metafizice sint 
principiile cunostintei, făuritoare ale unei metafizici ima- 
nente. 

Totuşi, ideile transcendentale, ca simple ipoteze, păs- 
trează încă o valoare în sistemul cunoştinţelor noaslre: 
ele sint teme, principii regulative ale cunoștințelor, care 
ne îndeamnă să nu ne oprim la rezultate definitive în 
pătrunderea universului, ci să cercetăm, tot mai departe, 
tot mai adînc, urmărind idealul, peste putinţă de atins 
de om, al unei cunoștințe depline, definitive si absolute 
a universului. 

Dar ideile mai au un rost, care ne prezintă un punct 
de vedere neașteptat de nou pentru înțelegerea existen- 
tei. Dacă cunoștinței îi este interzis a visa dezlegarea 
problemelor cosmolog'ce, rămîne încă deschisă calea cre- 
dintei: credinţa, pentru a îndestula eternele necesităţi mo- 
rale ale omului, poate socoti ideile metafizice „ca și cum“ 
ar fi adevărate. Dacă nu putem cunoaște ideile, morala 
cere ca, cel puţin. să credem în e'e. Fapta morală, impli- 
nirea d^toriei reclamă, postulează un suflet nemuritor si 
liber si un Dumnezeu desăvirşit. Si la urma urmelor, de 

ce să nu credem în acele „idei“, căci dacă știința nu le 
dovedește, ea nu poate nici să le respingă. Unde sfirseste 
știința, începe credinta. 

Legitimarea credinței in existenţa unei lumi spiritu- 
ale, dincolo de cea sensibilă, cu ajutorul poruncii datori- 
ei, alcătuieşte obiectul celei de a doua „critici“, care poate 
fi privită ca. sîmburele criticismului kantian. Prin „ra- 
țiunea practică“ dezlegăm problemele metafizice pe care 
n-am putut să le dezlegăm prin „raţiunea pură“ (mora- 
lism). 

Critica rațiunii practice. Imperativul 
categoric. Teoria voinței. Știința a doborit 
vechea metafizică, morala o reînviează si e o reînviere 
necesară, căci omul este mai presus de orice o fiinţă mo- 
rală, un màdular al lumii spirituale, o făptură care voiește 
implinirea datoriei. lar porunca categorică a datoriei 
nu poate fi întemeiată dacă nu admitem existenţa unei 
lumi spirituale, a unei ordini morale a lumii. Dacă „lumea 
inteligibilă“, suprasensibilă, este zàvorilà pentru cunos- 
tinţă, ea se lasă cel puţin intrevăzută de credinţă, de „ra- 
tiunea practică“. In acest sens, Kant s-a simţit îndrituit a 
vorbi de „primatul ratiunii practice“. de superioritatea 
credinței și moralei asupra cunoștinței. 

Nu este vorbi de o credință oarbă, care sfidează orice 
control al inteligenței, ci de o credință raţională si legi- 


timă, de o „rațiune practică“, deoarece -— si aceasta e un 
punct de o mare însemnătate pentru înte'ezerea filosofiei 
lui Kant — aceeaşi rațiune, care dictu, prin categorii, 


legi fenomenelor (sensibile), porunceste cu stricteţe omu- 
lui legea morală a lumii inteligibile. D» aceea, critica ra- 
tiunii practice va examina, prin propriiie ci mijloace, ca- 
re sint normele a priori, formeie ,innàáscuie* ale ratiu- 
nii practice, căci numai dacă legea morală decurge a pri- 
ori din ratiunea practicá, ea este necesará si se impune cu 
rigurozitate tuturor constiintelor. Precum „raţiunea pu- 
ră“ cerceta formele a priori, neempirice ale cunoștinței, 
tot astfel „rațiunea practică“ va cerceta formele a priori 
(suprasensibile) ale voinței morale. Si dacă ținem sesta 
că formele gîndirii dădeau legi fenomenelor şi că gindirea 
s-a infátisat ca legislatoarea lumii, putem zice că formele 
cunoștinței sint produse spontane ale intelectului, fiind- 
că sînt produse de spontaneitatea voinței: activitatea 
spontană, absolut nedeterminată a voinței stă și la baza 
categoriilor intelectului. 


346 


Dacă legea morală ar fi scoasă inductiv din experien- 
ta morală, ea ar fi nesigură si schimbătoare, nu ar porun- 
ci, in mod absolut, impotriva plăcerii si neplăcerii, impo- 
triva intereselor egoiste şi variabile ale indivizilor. Porun- 
ca morală din noi este un „fapt“ tot atit de necesar si 
sigur ca si cerul instelat deasupra capului nostru. 

Din, experienţă, adică din pornirile naturale si instinc- 
tive ale omului, care înclină ipotetic (putem sau nu să le ur- 
màm), dar nu poruncesc categoric (asa si nu altfel!), de- 
curge numai continutul faptelor morale, nu însă forma: 
necesară. Această formă necesară a legii morale trebuie să 
purceadă din rațiune. Dacă, bunăoară, faptele noastre ar as- 
culta de plăcere si interes, ele n-ar fi niciodată necesare, ci 
ipotetice si conditionale, le-am sávirsi numai dacă ar produ- 
ce plácere si ne-ar aduce vreun folos, pe cind ele sint necesa- 
re, cáci legea moralà care sá ne implinim datoria, trecind 
peste orice consideratie de plácere si interes. 

De aceea, temelia moralei trebuie căutată in forma 
regulilor de conduită, identică în toate normele si fantele, 
și această formă .obstească a oricărei voințe este tocmai 
ace] caracter de poruncă inexorabilü si categorică. Etica 
lui Kant este formalistă, o etică care statorniceste le- 
gea sau forma universală si abstractă a voinței, aplica- 
bilă pretutindeni și totdeauna, indiferent de conţinutul 
său și de împrejurările particulare și intimplătoare. 
Această lege necesară, care decurge din raţiunea practi- 
că, din forma a priori a voinței, sună ca o poruncă de pe 
muntele Sinai: „lucrează așa încît maxima voinței tale să 
poată valora oricind ca un principiu universal de actiune“. 
Așadar, este bine tot ce poate deveni o normă universa- 
là de actine — de pildă, adevărul; dimpotrivă, orice fap- 
tă, bunăoară minciuna, care universalizeazá ar ruina or- 
dinea moralá, este un ráu. 

Dacă omul ar fi o ființă rațională, un inger, legea 
moralá ar fi ascultatà cu necesitatea unei legi naturale; 
dar omul este un amestec de demon si inger, o plămadă 
de patimi egoiste, care adesea inábusà glasul rațiunii. si 
de aceea legea morală a rațiunii se înfățișează ca un îm- 
perativ categoric, ca o poruncă: necondiționată, dispre- 
tuitoare chiar si faţă de sentimentalismul fără vlagà (de 
pildă, al milei). „Vointa bună“ lucrează din datorie, din 
îndemnul categoric al conștiinței, din respect față de legea 
morală, nu din consideraţii utilitariste sau sentimentale. 
Omul face parte cu raţiunea sa dintr-o lume inteligibilă, 
iar cu sensibilitatea sa dintr-o lume fenomenală; omul 

este o fiinţă dublă, iar „caracterul inteligibil“ ordonă 
„caracterul sensibil“. 

Pe supunerea necondiționată faţă de datorie, impu- 
să de rațiunea noastră în mod autonom, nu dictată de alt- 
cineva din afară, se întemeiază demnitatea si personali- 
tatea omenească. De aceea, Kant dă o nouă formulă legii 
morale: „lucrează astfel încît să stimezi demnitatea umană 
atit în persoana ta, cit si în persoana oricui altuia, iar per- 
soana omenească s-o socotești oricind drept un scop în 
sine, niciodată ca un mijloc în vederea unui scop străin“. 
Demnitatea omului stă în autonomia conștiinței, în supu- 
nerea deplină către legea morală, pe care el însuși și-a 
impus-o. 

Postulatele moralei. Dar ce sens si ce temei 
ar avea imperativul categoric, dacă omul nu s-ar bucura 
și de libertatea de a săvirşi ceea ce trebuie să facă? La ce 
bun porunca, dacă omul nu poate s-o execute? Dar omul 
trebuie să asculte de legea morală, deci el poate! Si 
omul poate, fiindcă ascultarea, fără condiţie, a legii mo- 
rale cere (postulează) ca omul să fie un liber creator de 
fapte. Legea morală postulează libertatea voinţei. Legea 
morală poruncește, fiindcă omul este liber să asculte de ea. 

Dar cum e cu putinţă libertatea omuiui dacă inte- 
lectul ne arată că lumea, cunoscută nouă, trebuie să se su- 
pună categoriei cauzalității, trebuie să asculte de un 
determinism strict? Mai este loc pentru libertate într-o 
natură riguros determinată? Desigur cà nu, dacă deasupra 
lumii fenomenale determinate n-am postula în al doi- 
lea rînd existenta unei lumi inteligibile, al unui imperiu 
spiritual al sponteneităţii si libertăţii, din care 3s: omul 
face parte ca ființă morală. Prin faptui că omul voieste 
cu „necesitate“ morală binele şi ascultă de porunca da- 
toriei, el se ridică din lumea fenomenaià cunostibilà in- 
tr-o lume noumenală, inteligibilă, pe care n-o putem cu- 
noaşte, dar în care sintem nevoiti a crede. Fără aceactă 
credință, legea morală, cu totul opusă lezii naturale, dar 
tot aşa de evidentă, n-ar avea nici un sens. 

Dar nu numai libertatea, ci si nemurirea sufletului 
este o cerință (un postulat) morală. Nemurirea este pos- 
tulată de două motive: 1. Viaţa virtuoacă de pe Pămînt 
nu coincide decit rareori cu o viaţă fericită; este nevoie 
dar de o viață veşnică, unde împlinirea datoriei să aducă 
de la sine si suprema fericire. Deoarece omul virtuos nu 
este fericit pe Pámint, trebuie să existe o altă viaţă, in 
care el va afla fericirea de care se făcuse vrednic. 2. 

Omul, oricît s-ar strădui, nu poate atinge pe Pămint 
idealul moral, sfintenia, adică nu poate lucra totdeauna 
numai după porunca legii morale. Se impune dar exis- 
tenta unei vieţi veșnice, in care rivn& omului către 
sfințenie isi va atinge tinta in chip desăvirșit. 

Dumnezeu. În sfîrşit, o viaţă veșnică si o lume spi- 
rituală perfectă postulează existența unei Fiinte perfecte, 
care le-a întocmit în vederea biruintei morale. Dumne- 
zeu trebuie să existe, deoarece, alături de ordinea fizică, 
conștiința noastră cere o „ordine morală“, a cărei teme- 
lie este însuşi Dumnezeu. Dumnezeu există fiindcă există 
virtutea, nu virtutea există fiindcă există Dumnezeu. Aşa- 
dar, nu religia este temelia moralei, căci prin aceasta i 
s-ar răpi moralei suveranitatea si autonomia ei, ci morala 
este fundamentul religiei, zice acela care odinioară fu- 
sese înriurit de pietism. Nu Dumnezeu a decretat porun- 
cile morale, ci avintul moral cere existenţa lui Dumnezeu. 
Această nouă si profundă concepție despre natura reli- 
giei a atras împotriva lui Kant un sever „ordin de cabinet“ 
al ministrului prusian si reactionar, Wâllner, prin care i 
se interzicea de a mai scrie și vorbi ceva despre religie. 
Kant şi-a dat cuvintul si l-a respectat pînă la moartea re- 
gelui Frederic Wilhelm II (1797). 

Critica judecății. Frumosul si organis- 
mele. Teoria sentimentului. Kant învățare 
de la psihologul Tetens cá omul nu este numai o fiinţă 
ce gîndeşte și voiește, ci si o ființă ce „simte“, care are sen- 
timente. De aceea, spiritul trebuie să posede o „rațiune 
afectivă“, o condiţie necesară a sentimentului, după cum 
am văzut că posedă o condiţie necesară a cunoștinței (ra- 
tiunea pură) si o condiţie necesară a voinței (raţiunea 
practică). Rațiunea pură examinase condiţiile a priori ale 
cunoașterii lumii sensibile, supusă necesității cauzale; 
rațiunea practică cercetase condiţiile a priori ale credințe: 
într-o lume inteligibilă, spontană, liberă si condusă de sco- 
puri morale; era nevoie de o punte care să unească ne- 
cesitatea fenomenală dată cu libertatea inteligibilă postu- 
lată. 

Există in noi o facultate care să unească libertatea cu 
necesitatea, care să aibă ceva din necesitate şi din liber- 
tate? Da, răspunde Kant, este sentimentul, este raţiunea 
afectivă. În ce constă raţiunea afectivă, care este funcţia 
ei a priori în sistemul criticist? 

Prin sentiment, obiectele naturii sînt privite. prin 
prisma unui scop, adică sint subordonate unei stări subicc- 

tive (plăcere sau neplăcere) care are totdeauna în vedere 
un Scop — interesul. Fiindcă subordonarea, subsumarea 
unui lucru într-o noţiune este caracterul ,judecáütii*, 
această funcţie a raţiunii afective este judecata, dar nu o 
judecată care, „determină“, cum a fost cercetată in „Ana- 
litica“ Raţiunii pure, ci o judecată care „reflectează“, pre- 
tu:este, cintáreste, consideră si contemplà. 

In sentiment, noi nici nu cunoastem, nici nu lucrám, 
ci privim, considerăm, iar această considerare sentimen- 
tală are loc în vederea unui scop (finis) plăcere sau ne- 
plăcere, și de aceea este o considerare finalistă, teleolo- 
gică (télos — scop). Considerarea în vederea unui scop poa- 
ie fi subiectivă sau obiectivă, după cum se face prin in- 
tuitia sensibilă sau prin noțiune. 

Dacă potrivirea lucrurilor cu anume scopuri este gus- 
tată prin simţuri, prin intuiţie, atunci avem o armonie 
subiectivă, o consideraţie estetică, iar lucrurile subordonate 
scopurilor senzitive apar ca frumoase (de notat aici 
că „estetica“ e luată în înțelesul nou al lui Baumgarten, 
Ge ,frumos* sau armonie în simţuri). Dacă potrivirea și 
armonia lucrurilor cu anume scopuri are loc prin noti- 
uni, avem atunci o armonie obiectivd, o considerare fi- 
nalistá a lumii, astfel cà obiectele naturale, îndeosebi or- 
ganismele vii, ne apar ca fiind cirmuite de scopuri, ca o 
armonie în chiar natura lucrurilor. 

Critica judecății examinează si de această dată, pentru 
0 avea o întemeiere sigură, care sint condiţiile formale, a 
priori ale raţiunii afective, ale contemplatiei estetice si 
ale aspectului finalist al lumii. 


Frumosul. Care sînt dar condiţiile, să se noteze, 
pur formale, raţionale, libere de orice conținut sensibil, 
ale frumosului? Din însăși punerea problemei se vede că 
pentru Kant frumosul nu este o însușire inerentă obiecte- 
lor, ci o relaţie subiectivă, un fel de a fi al spiritului. Care 
este nota caracteristică a frumosului formal, a raportului 
armonios al sensibilităţii? Frumosul este o desfătare, ce se 
apropie de plăcut, pentru motivul cà si ea este lipsită de 
intentia teoretică, dar se deosebește de plăcut prin nece- 
sitatea si universalitatea sa: plăcutul este personal si 
schimbător, pe cînd ceea ce este frumos pentru unul, tre- 
buie să fie frumos pentru toti. Dar, lucru curios, frumo- 
sul este universal ca si o noțiune, fără a fi o noțiune, ci 
G intuiţie liberă si asemenea jocului. Mai departe, frumosul 
se aseamănă cu „binele“, prin caracterul de generalitate, 

dar se deosebeşte de „plăcut“, ca si de „bine“, prin fap- 
tul că se înalţă peste considerarea realului sau nerealu- 
lui: Binele urmărește realizarea, plácutul, gustarea rea- 
lului, pe cînd frumosul se mulțumește cu contemplarea 
lui, fără să se întrebe dacă lucrurile contemplate sint reale 
sau nereale. În sfirsit, frumosul se deosebește de util prin 
dezinteresarea sa. În puţine cuvinte, frumosul este o desfă- 
tare dezinteresată, liberă, un joc al intuitiei, necesară si 
universală, fără să fie reductibilă la gindire. Analiza kan- 
tiană a frumosului, mai puţin pedanteria sa logică, este fină 
șI originală si n-a rămas fără o deosebită inriurire asura 
esteticii şi filosofiei speculative din vremea sa şi din 
veacul al XIX-lea. 

Alături de frumos trebuie pus „sublimul“, care este si 
el o formă a sentimentului pur, aplicabilă ori de cite ori 
«ontemplăm un obiect infinit ca întindere (sublimul sta- 
tic) sau ca forţă (sublimul dinamic). Această contempla- 
re, deși întrece puterea noastră de a intui. și astfel provoa- 
că in noi oarecare sentimente neplăcute, totuși ne înalță 
și ne desfatá, căci dacă infinitul nu poate fi intuit, 
poate fi prins prin gindirea noastră. Manifestarea 
cea mai pură a sublimului este legea morală, revelatoare 
a unei lumi inteligibile (numai gindite). i 

Finalitatea organismelor. Tot astfel, ordi- 
nea finalistă „obiectivă“ nu se.reazemă la drept vorbind. 
pe natura lucrurilor, ci pe o formă a priori a rațiunii afec- 
tive, sub imboldul căreia sintem îndemnați a privi lucru- 
rile, mai cu seamă organismele, in care părțile alcătuiesc 
un tot armonios, „ca si cum“ ar fi intocmite de o inteli- 
gentá în vederea realizării unui ideal si a conservării aces- 
tui tip specific. De aceea numim organismele nişte ființe 
„pertecte*. În organisme, părțile par a conlucra după sco- 
puri inteligente în vederea totului, în vederea înfăptuiri; 
unui model specific şi a păstrării acestui model, cu toate 
piedicile si amenințările înconjurătoare. La organisme in- 
tregul este înaintea părților ca o idee directoare. 

Trebuie să fim prudenti, adaugă Kant, în lămurirea 
finalistă (după scopuri) a lumii si a organismelor si im 
nici un caz să nu credem că finalitatea este o categorie 
a intelectului şi că se aplică lucrurilor cu aceeași fatală nece- 
sitate cu care am văzut cà se aplică cauzalitatea. Finali- 
tatea este o categorie regulativă, îndrumătoare. a cunos- 
tintei, nu constitutiv, cum este cauzalitatea Cu necesitate 
logică trebuie să admitem că toate lucrurile au o cauză 
eficientă; este însă facultativ a admite că lucrurile ascultă, 

în procesele lor, de cauze finale, de scopuri. Finalitatea este 
un fel de a privi lucrurile atunci cind, ca în cazul organis- 
melor, cauzalitatea nu poate explica totul. 

Rezumat. Într-o ochire rezumativă, ideile esențiale 
ale criticismului sînt următoarele: 


1. Cunostinta noastră este o unificare, o ordonare sin- 
tetică a materialului empiric, primit pasiv prin simțuri, 
cu ajutorul formelor intuitive (spaţiul și timpul) și inte- 
lectuale (categoriile), forme ce nu vin pasiv din experienţă, 
ci sint; produse spontan de „raţiunea pură“, adică nu 
sint a posteriori, ci a priori (necesare și universale). 
De altfel, raţiunea, care este și idolul lui Kant, fie că 
este pură, fie practică sau afectivă, este pepiniera pro- 
ductivă a „formelor“ necesare, condiţii a priori ale cu- 
noasterii, voinței si sentimentului. 

2. Realitatea ascultă de formele raţiunii pure, fiindcă 
noi nu putem cunoaște altă realitate decit aceea care a 
trecut prin aceste forme. În consecinţă, realitatea cu- 
noscutá de noi este relativă si fenomenală, nu absolu- 
tă; este realitatea empirică pe care au făcut-o cu putin- 
tă categoriile a priori. O cunoștință metafizică, „dincolo 
de experienţă“, o cunoaștere a „lucrului în sine“ este 
exclusă de însăşi natura cunoștinței noastre. Criticis- 
mul este idealist în rezultatele sale, dar și realist în 
punctul sáu de plecare, căci senzațiile, materia cunos- 
tintei, sînt provocate de „lucrul în sine“, de a cărui 
existență nu ne putem îndoi, dar pe care nu-l putem 
cunoaşte pentru motivul cá, de fapt, cunoștința exprimă 
mai mult natura subiectului decit a obiectului. 

3. Formele ordonatoare și legislatoare ale lumii sint 

produsul activităţii spontane, autonome a raţiunii, ac- 
tivitate ce se învederează suveran în legea morală, mai 
presus de legea naturii. Prin activitatea liberă a faptei 
corale noi ne împărtășim dintr-o lume spirituală su- 
prasensibilă, pe care n-o putem cunoaște, dar in care 
putem: crede. Ceea ce rămîne nepătruns cunoștinței se 
revelează credinţei şi acţiunii sub forma de postulate 
morale. | 

4. Între necesitatea fenomenalá .a cunoștinței si li- 
bertatea inteligibilă a voinţei legătura o face o lume de 
scopuri, simțită mai mult, care are ceva din necesitatea 
oîndirii si ceva din intentionalitatea liberă a vointei. 
În ordinea frumosului si a organicului, ceea ce este 
își dă mina cu ceea ce trebuie să fie în noţiunea de 

scop, care este de aceea regulativă, ca datoria, si explica- 
livă, cum este categoria cauzalitátii. 

Inriurirea lui Kant. Apariția criticismului 
a impresionat adinc pe toti, a zguduit pe cei care, pás- 
irátori ai tradiţiei rationaliste sau empiriste, nu voiau 
să-l înţeleagă; a entuziasmat pe acei care, nemulţumiţi 
de tradiţia filosofică, s-au aruncat orbește in bratele 
lui, fără să-l poată înţelege deplin. Pe cînd adversarii, 
unii din rea-credintá, vedeau în criticism o simpiă pre- 
facere a idealismului lui Berkeley, adepţii îl socotesc pe 
Kant un Mesia al filosofiei, iar criticismul o nouă religie, 
o revelație a adevărului negràit pînă atunci. Asa, bu- 
năoară, un contemporan scria: „Dumnezeu a zis să se 
iacă luminá...si a apărut filosofia kantiană!“ Filo- 
sofia lui Kant cucerește universitățile, unde concurea- 
ză cu succes filosofia lui Wolff; operele critice se odih- 
nesc pe masa — parfumată — de toaletă a „femeilor 
savante“, pînă si bărbierii timpului se exprimă „pre- 
tios“, in jargonul transcendental. 

La început neînțeles de admiratori, ca si de detrac- 
tori, Kant a proorocit cà nu va fi priceput decît peste 
100 de ani. În adevăr, filosofia germană din secolul al 
XIX-lea, cu puţine si neînsemnate excepţii, se dezvol- 
tă pînă în vremea noastră în umbra titanului din Kö- 
nigsberg. lar de vreo cîteva decenii încoace o seamă de 
filosofi se străduiesc a tălmăci, fiecare în felul său, pe 
„adevăratul Kant“. Poate că Imm. Kant n-a doborit în 
tilosofie pentru totdeauna aproape nimic şi nici n-a 
întemeiat nimic definitiv, -însă sigur este că el a deve- 
nit un element neapărat al filosofiei, peste care nu se 
poate trece fără o sericasă motivare. 


Filosofia kantiană n-a intirziat, de la începutul vea- 
cului al XIX-lea, de a se infiltra în toate ţările culte si 
a provoca curente criticiste si o improspátare a intere- 
sului pentru filosofie (de pildă, în Anglia); chiar la noi, 
în vremea renașterii culturale, Gh. Lazăr se face, la co- 
legiul Sf. Sava din București, propovăduitorul ideilor 
kantiene împotriva filosofiei lui Condillac, susținută de 
dascălii greci Erdeli si Vardalla. În Transilvania, curen- 
tul criticist este răspîndit prin operele kantianului 
Krug, urmaș al lui Kant la catedra din Königsberg. 

Comemorarea europeană, în 1904, a centenarului 
morții lui Kant a dovedit încă o dată vitalitatea neisto- 
vită a filosofiei critice'?ll, 

XXI. Filosofia germană în secolul al XIX-lea 


* Comtradicţiile criticismulut;,  Covírsi- 
toarea originalitate a lui Kant isi află lămurirea, într-o 
largă măsură, in virtuozitatea cu care marele cugetător 
a izbutit a apropia si chiar a împăca direcţii deosebite, ba 
chiar contradictorii, de gindire; şi credem că nu rătăcim 
dacă spunem că această conciliere nu s-a putut face decit 
in paguba consecventei. De aceea, Schopenhauer numea 
pe Kant „trei sferturi de cap“. | 

Pe de o parte, Kant încearcă a împăca idealismui — 
după care cunoștința este un produs al naturii si activi- 
tátii subiectului — cu realismul, după care „lucrul în si- 
ne“ existent, dar necunostibil, este fundamentul cunos- 
tintei lumii. Cu toate cà obiectul există, totuși între e] 
și activitatea' gindirii se dechide o prăpastie. 

Pe de altă parte, el conciliază, după părerea lui, de-a 
pururea ştiinţa, situată în lumea fenomenală, cu credinţa, 
care, prin acțiunea morală, ne revelează lumea noumena- 
lă, absolută si mistică. După ce separă radical lumea ne- 
cesitátii de aceea a libertăţii, de-abia dacă mai poate 
arunca o punte poetică între ele (arta si organicul). 

Neconsecventele si contrastele latente ale criticismu- 
lui vor pune urmaşilor lui Kant grele probleme de dezle- 
gat, şi întocmai cum din dualismele dogmatice ale lui 
Descartes vor iesi toate marile încercări metafizice de a 
le înlătura, tot asa din dorinţa de a suprima dualismeie 
și contradicţiile criticismului vor lua naștere toate mari- 
le sisteme filosofice germane din secolul al XIX-lea. 

Unii urmași ai lui Kant, ideaiiștii, vor suprima cu te- 
meritate realitatea „lucrului în sine“ si vor păstra numai 
activitatea sintetică a spiritului, care, de aceea, va trebui 
să creeze nu numai forma, ci si materia cunoștinței, cau- 
zată după Kant de „lucrul în sine“. Subiectul creator și 
lumea se confundă, aşa susţin cei trei eroi ai idealismului 
de după Kant: lumea este „Eul creator“, sustine idealis- 
mul subiectiv al lui Fichte; este „absolutul indiferent“, 
zice idealismul obiectiv al lui Scheiling; este „Ideea“, ar- 
gumentează dialectic idealismul absolut al lui Hegel. 


Alţii vor căuta să împace idealismul (totul este spi- 
ritual) cu realismul (există un lucru in sine), sustinind 
că această conciliere nu e cu putinţă decît dacă recunoas- 

tem că realitatea este spirituală, dar nu raţională, ci ac- 
tivitate voluntară, o forţă oarbă — voința. Asa procedea- 
ză Schopenhauer, întemeitorul voluntarismului, concepţie 
ascunsă în „primatul rațiunii practice“ a lui Kant: esenţa 
lucrurilor este Voința, activitatea spontană. 
In sfirșit, alţii vor sublinia latura realistă a criticis- 
mului pornind de la „lucrul în sine“, pe care 1] vor socoti 
qdeterminabil prin intelect, după metoda rationalistilor; 
asa, de pildă, la Herbart. 


Vrednic de luat în seamă este cà la toti aceşti „epigo- 
ni“ ai lui Kant, fie pe calea idealismului, fie pe aceea a 
realismuiui, fie prin combinarea lor, metafizica dobindeste 
d'n nou locul de cinste uzurpat de critica cunostintei: cu- 
nostinta nu: mai este mărginită la fenomene, ci poate tre- 
ce peste ele si poate smulge secretele lumii. Filosofiile 
lui Fichte, Schelling, Hegel, eroica trinitate idealistà, desi 
pornesc numai de la „subiect“, privesc acest subiect ca 
realitatea însăși; iar Schopenhauer si Herbart, desi por- 
ne«c de la realitate, privesc această realitate ca si cum 
ar fi de natură spirituală. 

Această nouă metafizică se deosebeşte totuși de vechea 
metafizică dinainte de Kant. Vechea metafizică era de- 
ductivE, matematică, analitică; noua metafizică este con- 
structivă, sintetică, imaginară si se sprijină pe intuitia ge- 
nialá tot atit de mult ca si pe raţionament. Cauza schim- 
bării este noua teorie kantiană a sintezei a priori a 
spiritului, adicá teoria dupà care gindirea nu poate pro- 
gresa cu necesitate dacă nu se sprijină pe intuitii a priori; 
Kant tágàáduia că în metafizică putem aveal c intuiție 
intelectuală, o intuiţie a priori a obiectului. Noii metafizi- 
cieni înlătură si acest scrupul al lui Kant si reinviazà 
„intuiţia intelectuală“, pe care o aseamănă cu creația 
genială artistică. Noua metafizică, în afară de aceea a lui 
Herbart, este in parte cel puţin romantică si nutrește se- 
meatá pretenţia de a recrea magic, prin jocul liber al 
fanteziei, un univers: care, în treacăt fie zis, era mai mult 
oglinda aspirațiilor vagi, tumultoase și sentimentale ale 
unor suflete însetate de tradiţie si de sigurantà mistică, 
după ce revoluţia franceză si senzualismul secolului „lu- 
minilor* au încetat de a mai mulţumi pe intelectuali sau 
de a mai fi pe placul conducătorilor politici. Tdealismul 
romantic este o reacţie filosofică contra secolului al 
XVIII-lea. 

1. Johann Gottlieb Fichte sau idealismul subiectiv 


Fichte (1762—1818), fiul unui umil tesátor, a studiat 
teologia, luptind cu cele mai aspre greutăţi ale vieții, si 
izbutește a deveni un foarte ascultat profesor de filosofie 
la Universitatea din Jena, de unde este nevoit a pleca sub 
învinuirea cu totul neintemeiată de ateism, Mai tirziu 
trece la Berlin, unde tine (1807—1808), sub-ochii ocupan- 
tilor francezi, inflácáratele sale Cuvintüri către națiunea 
germană. Fichte este al doilea rector al noii universități 
berlineze (1810) si moare de tifos, contractat de la devo- 
tata sa soție, care Însă scapă cu viaţă, în vremea luptelor 
de neatirnare ale Germaniei. Pe lingă scrieri de morală, 
filosofie populară, filosofia dreptului etc., opera de că- 
petenie a lui Fichte este Fundamentul teoriei științei. 

Resortul central al gindirii lui Fichte este un motiv 
moral si religios: afirmarea eroică a libertăţii omului, a 
personalității. „Filosofia pe care o alegi atîrnă de ce fel 
de om ești!“. roztea el cu o convingere care nu poate fi 
împărtășită fără obiecţii. Fichte este o pildă vorbitoare 
de gînditor idealist, abstract, străin de realitate, unit cu un 
temperament de om practic si de luptător neinfrint. Fichte 
este un ginditor nespus de confuz, dar un caracter lumi- 
nos. 

Fichte a debutat în filosofie ca ucenic si prieten a. 
lui Kant, de care s-a despărțit în curind sub cuvintul că 
el a izoutit să întemeieze mai „științific“ si mai unitar 
decît însuşi Kant criticismul sau idealismul transcencen- 
ial. Această pretenţie și-o rezema pe siguranța că idealis- 
mul transcendental trebuie. şi poate să descopere, cu ajuto- 
rul intuitiei intelectuale, un singur principiu, carc să 
imbrátiseze raţiunea pură și rațiunea practică si să legiti- 
meze primatul rațiunii practice asupra celei teoretice, 
garantia neapărată a libertăţii morale. Filosofia lui Fichte 
este un monism idealist moral, o exagerare a moralismu- 
lui lui Kant; activitatea morală a conştiinţei explică și 
cunoștința ca si existenţa unei lumi divine inteligibile. 

Principiul unic al idealismului nu poate fi decit acea 
„unitate sintetică a conștiinței“, la care se oprise deductia 
transcendentală a lui Kant, nu poate fi decit subiectul sau 
Eul legislator al lumii prin activitatea sa spontană. De 
aceea trebuie înlăturat din sistemul criticist „lucrul în si- 
ne“, obiectul care afectează si limitează eul din afară; 
„lucrul în sine“, limită a constiintei, este un strigoi al 
metafizicii „dogmatice“ a „obiectului“, părere pe care o 

susținuseră si alti kantieni (Reinhold). Kant a suprimat 
„metafizica obiectului“ prin „metafizica subiectului“, dar 
el n-a tras toate consecințele filosofice ale supremaţiei 
subiectului. Fichte, continuind pe Kant, face din univers 
nu numai o existenţă în subiect, ci o existență numai din 
subiect. Lumea întreagă este ereatia spiritului, a „Eului“. 

Așadar, principiul unic al filosofiei este Eul, activi- 
tatea sintetică a conștiinței; lumea există in eu si prin 
eu, existența se reduce la cuprinsul eului; dar nu al unui 
eu individual și trecător, ci al unui eu pur, infinit și ab- 
solut (Rațiunea). Eul absolut este neatirnat de eurile indi- 
viduale, este unul si același în toti, este „calitatea univer- 
sală de a fi eu“ a tuturor eurilor, asa cum o visase si 
secolul al XVill-lea, al egalității si fraternității omenești. 
Suh inspiraţia motivului fichteian, romanticii Novalis, 
Schlegel si mai tirziu hegelianul Max Stirner vor înlocui 
eul obstesc cu eul individual, unic si suveran, care creea- 
ză din nimic, prin fantezia genială a poetului, întreasa 
lume, care devine „proprietatea“ eului unic. 

Eul absolut este deopotrivă principiul existentei si al 
cunoștinței (existența este ceea ce e cunoscut de eu), pre- 
cum Si principiul acţiunii, căci esența Eului este actiunoa, 
activitatea spontană, nedeterminată de nimic din afară, 
Fapta (Tathandlung). Lumea există întrucît este gindită, 
lar gîndirea există fiindcă este activitate, deci acţiunea 
este și principiul existenţei, nu existenta este principiul 
acțiunii. Ceea ce numim existență este produsul activită- 
tii gindirii Eului pur. La început a „existat“ acțiunea su- 
verană şi inconştient creatoare a Eului universal și pur, 
acțiune care s-a afirmat mai întîi în conștiința de sine 
a eului (Eu sint Eu). Din afirmarea de sine a eului: a 
ieșit principiul logic universal al identităţii: A==A, iden- 
titatea gindirii cu sine, condiţie neapărată a oricărui ra- 
tionament. Aşadar, eu exist, eu sint eu, gindirea este 
gindire. 

Dar activitatea eului nu ar fj suveraná dacá s-ar re- 
duce numai la afirmarea de sine si n-ar afirma tot el opu- 
sul sáu — noneul. Eul nu asteaptà să fie contrazis si limitat 
din afară, ci se limitează singur: ..există noneul*, propo- 
ziție care pe planul logic este exprimată de principiul 
contradictiei (A nu este = non A). 

Suprimarea eului tot prin eu este absurdă, eul nu se 
poate nega singur; de aceea trebuie să căutăm un act su- 
perior, care să dea o dezlegare armonioasă opoziţiei din- 

tre Eu și non-Eu. Acest act trebuie să fie sintetic, care 
să imbrátiseze teza (eul) si antiteza (noneul) şi nu poate 
fi decit Eul universal, care produce sintetic in sînul sáu 
eul si noneul, in scopul de a se limita reciproc. Așadar, 
Eul absolut produce inconștient sau mai exact supracon- 
stient si misterios eul divizibil (eurile omenesti), in fata 
căruia opune ca o limitatie noneul, divizibil si el (natura). 
Dacă cul este determinat de noneu, avem cunostinta; 
dacă noneul este determinat de eu, avem acțiunea prac- 
ticá. li 

Prin procedeul arbitrar al dialecticii si intuitiei imagi- 
nare, Fichte arată cum spiritul construieşte sintetic și a 
priori (fără experienţă), doar prin propriile sale puteri, nu 
numai formele gîndirii si existenței, ci si conținutul intre- 
gii lumi, care la el nu mai este impus din afară, de către un 
nepătruns „lucru în sine“. Este drept, eul divizibil (sufle- 
tul omenesc) este pasiv și suferă acţiunea sau limitarea 
„externă“ a noneului si astfel are senzaţii, percepţia spa- 
tiului, timpului, a cauzalitátii etc. In genere, Fichte nu se- 
parà destul de riguros eul individual de cel absolut. Dar 
acţiunea noneului asupra eului se face în sînul eului pur, 
deci este produsul tot al acţiunii eului. Aşadar, conţinutul 
cunostintei despre univers, tot ce ne apare material si ex- 
tern este o creaţie a Eului, care cuprinde în sine toate eu- 
rile omeneşti şi lumea materială. Eul universal este ordinea 
morală a lumii, este însuşi Dumnezeu. În deducerea din 
„Eu“ a materiei si spaţiului ni se dezvăluie acrobatia în- 
dràzneatà a lui Fichte. 

Dar se va intreba oricine, in fata acestei fantasmagorii 
egocentrice: care sá fie motivul pentru care eul creeazá 
în sine o lume naturală ce Íi rezistă? Fichte răspunde, fără 
a ne putea convinge: activitatea si názuinta eului se 
afirmă deplin numai dacă intilneste o rezistenţă, o piedică, 
căci fără piedică acțiunea nu este perfectă. Scopul în vede- 
rea căruia există o „lume externă“ și materială este stimula- 
rea libertăţii voinţei şi prezentarea „unui material al afir- 
mării datoriei“. De asemenea, dacă pe lingă Eul absolut ne- 
divizibil există si un eu divizibil in euri particulare. motivul 
este tot moral: numai prin organul acestor euri indivi- 
duale se exercită libertatea morală împotriva necesității 
naturale si sensibile si se înfăptuieşte comunitatea spi- 
rituală — Statul. 

Prin activitate, muncă si sfortare, „eul“ particular isi 
lărgeşte limitele autonomiei şi independenţei sale, în pa- 

guba noneului sensibil si material, şi năzuieşte a deveni ac- 
uvitate pură si astfel a se confunda cu Eul absolut, pe care, 
cum am spus, Fichte îl identifică cu Dumnezeu, căci ,,Dum- 
nezeu este un Dumnezeu al libertăţii“, este eterna ordine 
morală a lumii, nu o persoană despotică si capricioasă, in 
aiar de lume; iar religia este credinţa intuitivă în biru- 
in,a binelui. Această teorie a provocat învinuirea de ate- 
ism. . 

Către sfîrșitul vieţii, Fichte începe a privi Eul nu ca 
însusi Dumnezeu, ci ca o imagine a lui Dumnezeu, ca Lo- 
gosul creştin, fiul lui Dumnezeu, iar Dumnezeu este înăl- 
at peste Eul pur şi devine Existenţa absolută, din care de- 
curge eul și lumea. În ultima fază a filosofiei sale, Fichte 
se apropie de panteism și face din existenţa divină principiul 
iuturor lucrurilor, deci si al cunoștinței. Cunostinta nu mai 
este fundamentul existentei, ca la început, ci, dimpotrivă, 
existența este fundamentul cunoștinței. ,,Metafizica su- 
biectului* este înlocuită din nou cu o „metafizică a obiec- 
tului“. Legătura dintre cele două forme ale filosofiei lui Fi- 
chte este o problemă nedezlegată multumitor nici pină 
astăzi. 


2. Friedrich Wilhelm Schelling sau idealismul obiectiv 


Schelling (1775—1854), fiul unui preot. a studiat filo- 
sofia si teologia (discipline strîns unite si pe atunci) la Tü- 
bincen, unde se împrietenește cu Hegel; profesează filoso- 
fia la Universitátile din Jena, Würzburg, Erlangen si Mün- 
chen cu mult succes, în sfirsit cu un succes mai prejos de 
așteptări la Berlin, după moartea lui Hegel. Schelling a fost 
un, ginditor de o precocitate rară (şi-a schițat un sistem fi- 
losofic încă de la 21 de ani) si o personalitate bogată, mo- 
bilă, irascibilà, o fire de artist. Pentru el, adevárul filosofic 
este realizat in frumos, pentru Fichte in bine si in dato- 
rie. | 

„Filosofia“ lui Schelling este un proteu: ea a îmbrăcat 
vreo 5 deghizàri, unele mai apropiate, altele mai diferite, 
pástrind insă ca motiv central concepţia universului privit 
ca organism viu, in care toate părţile sale sint ca membre- 
le aceluiași tot armonios, străbătut de o unică si obştească 
pulsatie de viaţă. Filosofia lui Schelling debutează printr-o 
modificare a „filosofiei Eului“ a lui Fichte şi sfirseste 
printr-o construcție mistică si gnostică, printr-o ciudată 
mitologie fantastică, inspirată de J. Böhme. Dintre toate 
ipostazele filosofice ale lui Schelling cea mai însemnată 

esie a treia (1801—1803), este „filosofia identității“ de la 
care pornește amicul său Hegel pentru a făuri o nouă com- 
binare abstractă si speculativă a motivelor idealiste semă- 
nate de Kant. 

Schelling, cum am relevat, purcede de la idealismul lui 
Fichte, după părerea căruia adevărata filosofie critică tre- 
buie să fie o explicare a priori a lumi, numai prin simple 
noţiuni, combinate îndrăzneţ cu ajutorul imaginaţiei, o de- 
ducere speculativă a universului dintr-un singur principiu 
atotcuprinzător. Motivul monist al lui Fichte dobindeste 
insă la Schelling o întorsătură nouă: din subiectiv devine 
obiectiv, idealismul subiectiv se metamorfozează in idea- 
lsm obiectiv. Şi iată cum. Fiindcă nu poate exista decit un 
singur principiu al cunoștinței si al existentei, acel princi- 
piu nu poate fi eul (subiectivul), cu ajutorul căruia Fichte 
nu izbutise a explica natura (obiectivul). Firea artistică si 
cultural-stiintificáà a lui Schelling au întrevăzut că semni- 
ficatia de sine stătătoare a naturii fată de spirit nu 
putea fi redusă la o simplă sensibilizare sau „materializare 
a datoriei“. Dar acest principiu nu poate fi nici natura sin- 
gură, căci ea nu poate produce spiritul, dacă ea însăşi nu 
este natură spirituală. 

Trebuie dar să descoperim intuitiv un principiu care 
să imbrátiseze deopotrivă natura si spiritul, un principiu 
care, tocmai de aceea, nu poate fi nici natură pură, nici 
Spirit pur, ci o „unitate indiferentă“, o ‚identitate absn- 
lută“ a subiectului şi obiectului, a spiritului și a naturii. 
„Acest absolut“ indiferent ce suprimă din sinu] său orice 
determinare particulară, și deci nu e nici spirit, nici na- 
tură, ci amîndouă la un loc, este cunoscut de filosof prin- 
tr-o „intuiție intelectuală“, printr-o „intuiție genială“, 
căci se stie cà în intuitie pornim de la tot spre părti, de 
la principiul unic la multiplele consecinţe, pe cind in no- 
tiunea logică pornim de la părti, de la consecinţe pentru 
a descoperi totul, principiul unic. Lumea este o manifes- 
tare a absolutului, este insusi absolutul infinit, turnat în 
forme finite. „Filosofia identităţii“ este un panteism in- 
Spirat de-a dreptul de Spinoza, reabilitat de Schelling, si 
de Bruno, pentru care Schelling nutrea o veche admira- 
tie. 

Precum la Spinoza substanţa divină este exprimată 
de cele două atribute infinite — întindere și gindire —, 
tot astfel la Schelling „absolutul“ are doi poli infiniti: 
spirit și natură, „real“ și „ideal“. Cu toate că Absolutul 

este indiferent față de cele două manifestări ale sale, el 
este totuşi numit de Schelling, sub indemnul lui Fichte, 
Rațiunea activă, Gindirea creatoare, ceea ce este totuna 
cu o privilegiere a „polului“ subiectiv. 


Absolutul identic și armonios cuprinde implicit, în ger- 
mene, virtual, ceea ce dintr-o impulsie lăuntrică infini- 
nită se va desfăşura explicit si limitat în două seri: para- 
lele, ca la Spinoza: lumea spiritului și lumea naturii. 
Aceste două serii paralele nu se deosebesc cu totul sau 
calitativ, ca la Spinoza, ci numai cantitativ, căci în amin- 
două seriile există elemente „reale“ si elemente „ideale“, 
cu diferenţa cantitativă că în natură precumpănește rea- 
lul, iar in lumea spirituală predomină idealul. În tot ce 
există vibrează opoziţia „polară“ spirit-natură, căci fără 
opoziţie nu există progres, deoarece progresul este o sin- 
teză (Kant) si fără teză si antiteză, fără polaritate nu pu- 
tem avea sinteză. 

Absolutul se diferenţiază din eternitate, nu în timp, 
în cele două serii si pe mai multe trepte, pe care Schel- 
ling le numește „potente“ sau feluri de a fi ale identită- 
tii. Dar, lucru ciudat, aceste potente, care ies unele din 
altele, fie că sint natură, fie că sint spirit, urmăresc tot 
realizarea spiritului, adică tot conştiinţa de sine a Ab- 
solutului indiferent, însă creator. De notat este, de aseme- 
nea, cá potentele nu se succed în timp, ci alcătuiesc par- 
că mai multe tablouri, puse laolaltă din eternitate. 

Așadar, tinta „evoluției“ naturii, incepind cu materia, 
care este numai un spirit adormit, înghețat, pietrificat, și 
irecind prin potentele lumină, magnetism, electricitate, 
chimism, este realizarea potentei „vieții“, cu forma cea 
mai spirituală a acesteia — omul. lar în lumea spirituală 
a omului, creaţia genială si inconștientă a artistului este 
manifestarea supremă, căci în creaţia artistică spiritul 
(conştientul) si natura (inconştientul) se identifică com- 
plet si se intorc la indiferența primordială. Creaţia artis- 
tică în lumea spiritului si creaţia organică, a vieții, în lu- 
mea naturii se aseamănă şi corespund. În inspiraţia artis- 
tului stă ascuns adevărul absolut; intuiţia artistică este 
drumul cel mai drept spre cunoașterea absolutului. 


Speculatiile naturaliste ale lui Schelling, adevărate 
poeme filosofice, n-au rămas fără răsunet în rîndul oa- 
menilor de știință germani contemporani, la care fapte- 
le exacte se impletesc cu îndrăznețe speculaţii, dintre 
care unele au fost întărite mai apoi de experiență. Astfel 

este, de pildă, anticiparea evoluţiei si transformismului 
organismelor la Oken, cel mai distins: naturalist al Sco- 
lii schellingiene, sau descoperirea electromagnetismului 
la fizicianul Oersted. Nu este mai puţin adevărat cà in- 
susi Schelling se ocupase cu stiintele naturale si a stiut 
sà dea o interpretare metafizicá tuturor descoperirilor noi 
in domeniul naturii. 

Cele din urmă manifestări filosofice ale lui Schelling 
se inspiră din neoplatonism si din mistica lui Bóhme: ab- 
solut devine Dumnezeu, Existenta absolutà, iar potente- 
le se transformá in ideile divine, prototipuri ale lucruri- 
lor sensibile. Ideile, dintr-un impuls negativ al divinității 
însăși, sávirsesc păcatul de a ieși din sînul lui Dumnezeu. 
și a crea lumea sensibilă individuală, plină de suferinte 
și rele, iar această lume a rătăcirii nu-și găsește mintuirea 
decit în întoarcerea mistică în unitatea perfectă a lui Dum- 
nezeu. Această ultimă înfățișare a filosofiei sale a fost numi- 
tă de Schelling „filosofie pozitivă“, adică o filosofie care, 
pretuind si subliniind si elementele nerationale, emotive, 
ale existentei. intregeste „filosofia negativă“, pur ratio- 
nală, pe care el o imbrátisase mai înainte si pe care o va 
dezvolta cu o consecvență neinfricosatá fostul sáu prie- 
ten, Hegel. 


3. Georg Wilhelm Friedrich Hegel sau idealismul absolut 


Hegel (1770—1831) este fiul unui mic functionar din 
Suabia. A studiat la Tübingen, a fost docent la Jena, apoi 
gazetar, directorul gimnaziului din Nürenberg, profesor la 
Heidelberg, în sfirsit la Berlin, unde prelegerile sale, care 
atrágeau nu numai pe studenti, ci si pe tot felul de in- 
telectuali, au exercitat o fascinatie nemaipomenită. Cu 
toate acestea, Hegel nu era un vorbitor distins, iar fra- 
zele lui, obscure si incilcite, cádeau ca plumbul. Aceasta 
n-a împiedicat ca filosofia lui Hegel să devină, între anii 
1820—1840, filosofia oficială a statului prusian, sa se 
împrăștie in multe ţări si să dăinuiască pînă astăzi mai 
mult în afară de Germania (Anglia, Italia). 

Operele de căpetenie publicate în timpul vieții: 
Fenomenologia spiritului, Știința logicii, ^ Enciclopedia 
științelor filosofice, Filosofia dreptului. Fichte era un în- 
flácárat apostol. Schelling un artist, Hegel este un rece 
si greoi fáuritor de notiuni. | 

Dialectica ideii. Hegel își inchipuia, cu o ad- 
mirabilă încredere in sine, cá filosofia sa este cel din ur- 

mă cuvint al gindirii umane, expresia definitivă a adevă- 
rului, imaginea absolutului, căci numai ea a putut inlă- 
tura aparențele inșelătoare, pentru a scoate la lumină 
principiul unic si làmuritor a tot ce există si poate exista. 

După Hegel, idealismul subiectiv al lui Fichte, măr- 
ginit la Eul pur, desconsidera natura si era deci nein- 
aestulător; mai aproape de adevăr sa află idealismul 
obiectiv al lui Schelling, care în „identitatea absolută“ 
incercase a uni spiritul si natura. Dar nici Schelling nu 
descoperise formula atotcuprinzătoare a adevărului, căci 
nu làmurea de ce si cum din identitatea indiferentă a 
principiului unic trebuia să decurgă cu necesitate logică 
natura și spiritul. Idealismul trebuie să devină absolut, 
adică trebuie să purceadă metodic de la un principiu 
sintetic al spiritului si naturii, dar să nu fie completa ,.in- 
diferență“, din care nu poate ieși nimic. Acest principiu 
atotcuprinzător nu poate fi decit Rațiunea sau Ideea, care 
printr-o dezvoltare internă, necesară si logic formulabilà 
să producă Natura si Spiritul, ca două momente intregi- 
ioare Si neapărate ale aceluiaşi principiu rational, în 
transformare continuă. | 

Principiul raţional este Ideea, gindirea pură, a priori, 
lipsită de intuiţia sensibilă, care printr-o mișcare pro- 
prie produce evolutiv și cu necesitate logică Natura și 
apoi se repăseşte pe sine sub forma de Spirit. Natura 
este o fază pregătitoare, pentru ca Ideea să devină Spi- 
rit, adică să se cunoască pe sine; așa că în cele din urmă 
spiritul este adevărata realitate. Universul este dezvol- 
tarea logică şi cadentată, după o lege pe care o vom ve- 
dea, a spiritului universal, care ajunge la absoluta: con- 
stiință de sine in filosofia lui Hegel. Totul este! astfel 
întocmit, încit să pornească de la Ideea pură și să ajungă 
la revelaţia cosmică a filosofiei lui Hegel. 

Originalitatea grandioasă, oarecum gotică, a lui He- 
gel nu stă în principiul ,Ideii absolute“, ci în formularea 
acelei legi interne a idcii, care sileste pe aceasta cu ne- 
cesitate de neocolit să se  obiectiveze in natură si să se 
interiorizeze in Spirit. Idealismul absolut al lui Hegel este 
piida cea mai consecventă de speculdtie a priori si de 
combinare de gindiri fără să ţină seama de datele sensi- 
bile. Nu datele sensibile premerg noţiunilor, ci noţiunile 
premerg experienței. Nu noţiunile ies din experiența sim- 
turilor, prin „abstracţie“, ci experiența simţurilor, na- 
tura sensibilă decurge din ideea concretă și vie. De aceea, 
ideile și raporturile logice dintre ele exprimă adevărata 

realitate, realitatea absolută şi necesară pe care simțuri- 
le ne-o dau sub o formá inselátoare, nesigurà si contin- 
gentă. Construcţia ideală si a priori este realitatea, recep- 
tivitatea' pasivă si a posteriori a simţurilor este o inse- 
látoare aparenţă. 

Ciudat este, si caz unic in istoria rationalismului, cá 
legea logică de care ascultă evoluția netemporalà a Ideii 
nu se supune principiului identitátii (orice idee rámine 
identicá cu sine), asa cum sustineau toti rationalistii, ca 
fiind legea necesarà a gindirii, ci principiului mai mult 
mistic al identităţii contradictülor (orice idee se transfor- 
mă in ideea opusă si se identifică cu ea). Contradictia si 
negatia, cum afirmase si misticul Bóhme despre Dumne- 
zeu, stau la rădăcina lucrurilor si sint motorul progresu- 
lui gindirii; contradictia sileste gindirea să treacă prin 
trei faze intregitoare (teza, antiteza si sinteza), adică 
aceeași idee se afirmă pe sine (teza), apoi se neagă (anti- 
teza), în sfirsit neagă negația (sinteza), deci se afirmă din 
nou pe alt plan; după aceea se neagă din nou, se afirmă 
iarăşi Si tot asa se mișcă cu necesitate logică mai departe, 
pină la spiritul absolut. De ce si cu.a să lămurim această 
evoluţie logică a gindirii — gindirea se contrazice, im- 
pacà contradicţia, apoi se contrazice din nou, ajunge la 
o nouă conciliere si tot asa mai departe? 

Orice idee este prin natura ei infinită, ca și spiritul, 
dar pentru ca să se realizeze, adică să se afirme, trebuie 
să devină finită, căci orice determinare este o limitare. 
Dar ce se întîmplă atunci? Cind ideea s-a afirmat și s-a 
mărginit pe sine (teza), infinitatea inerentă ideii izbuc- 
neste si tinde să spargă limitele tezei, tinde să nege fi- 
nitatea, silește afirmația să se transforme intr-o negatie 
(antiteza). Dar gindirea nu se oprește aici, căci numai in 
momentul în care teza a fost negată de antiteză ideea s-a 
regăsit pe sine, este împăcată într-o sinteză mai înaltă, 
care unește teza și antiteza prin negarea, însă şi prin 
imbrátisared amindurora. Sinteza suprimă teza și anti- 
teza, absorbindu-le si întrecîndu-le. În orice idee este un 
„da“ si un „nu“, care duce la un nou „da“, le imbráti- 
seazá, iar acest „da“ provoacă un nou „nus, apoi un 
„da“ mai mult, si tot asa mai departe. „Ideea“ trăiește, 
se mişcă de parcă ar fi o ființă sensibilă, o individuali- 
tate, eroare pe care am întilnit-o si. la marele rationalist 
antic Platon. 

Acest ritm fatal al tezei, antitezei si sintezei, care 
scandează din eternitate mișcarea realității absolute și 

rationale, este oglindit in noi de procesul dialectic, de 
jocul logic al noţiunilor din spiritul nostru, care reprodu- 
ce exact jocul Ideii absolute. În spiritul omului, notiu- 
nile se mişcă în ordinea în care Ideea universală evoluea- 
ză independent de noi, căci nu este rațiunea noastră o 
scinteie din raţiunea cosmică? Tot „ceea ce este raţional 
este rea] și tot ceea ce e real este rațional“, deoarece nu 
există, într-adevăr, decit ceea ce este gindit, nu ceea ce 
este sensibil și pretins real. Așadar, gindirea este totdeauna 
gindirea unui obiect, arealitátii, nu este o formă pură 
(Kant), ci o formă cu conţinut pur; conținutul gîndirii 
(lumea) decurge a priori din spirit, ca si forma ei. Gin-. 
direa si realitatea sînt același lucru, căci unitatea reali- 
tátii este unitatea spiritului. Dacă experiența contrazice 
ideea, atit mai rău pentru experienţă, căci ideea repre- 
zintă pe un plan mai înalt structura eternă a realității. 
Motivele empirice sînt trecătoare; canavaua logică este 
eternă. Hegel realizează deplin visul neimplinit al ratio- 
nalistilor, de la Platon. 


Este meritul lui Hegel de a fi introdus in filosofie, ca 
principiu universal de explicaţie, noţiunea de evolutie, 
cu toate că la el nu este vorba de evoluţia în timp a rea- 
litátii concrete, ca la Spencer, ci de evoluția eternă a 
Ideii suprasensibile. Dar o însemnătate deosebită are no- 
tiunea de evoluţie în logică. Necesitatea evolutivă a gîn- 
dirii face din părerile omenești, atit de deosebite și opuse, 
momente trecătoare şi unilaterale ale aceluiași Adevăr cu 
multiple fațete. Adevărul este același, deşi are numeroase 
înfățișări, iar aceste înfățișări par false dacă sint privite 
izolat, dar dobindesc o semnificaţie de adevăr dacă le pri- 
vim Ín totalitatea lor. Adevărul integral stă în punerea 
laolaltă a adevărurilor parţiale si complementare; ceea co 
este eroare astăzi a fost adevăr ieri și ceea ce este adevăr 
astăzi, va fi miine eroare; în fond, totul este adevăr, cum 
totul este viaţă și devenire, cum spunea şi Heraclit, pentru 
care Hegel avea o fráteascá simpatie. Conceptiile filoso- 
fice nu se contrazic, ci sint complementare, se întregesc. 


Adevărul nu este o formulă simplă și dată o dată 
pentru totdeauna, ci o realitate complexă, în neîncetată 
evoluţie progresivă, un proces de cunoștințe ce se con- 
trazic, pentru a ajunge la sinteze din ce în ce mai bo- 
gate. În neiertată opoziţie cu această concepţie se află pă- 
rerea lui Hegel că propria sa filosofie este sinteza defi- 
nitivă, sinteza la care se oprește procesul dialectic şi viu 

al ideii, cu spatele către viitor si cu fata spre trecut. Ideea 
evoluţiei necurmate a adevărului cerea ca si filosofia 
hegoiană să fie numai un ¿spect sau un oment al pro- 
cesului — Adevăru., nu popasui din urma şi siatornic. 
Dacă hegelianismul e privit ca încheierea deiiniiivă a pro- 
cesului trecut al adevărului, avein iniíerp;eiarea conser- 
vatoare; dacă este privit ca un punct inital pentru trans- 
formările viitorului, avem inierpretarca revoluttonza d. 
Amindouă aceste interpretări le intilnim in taberele opu- 
se u.e Școlii hegeliene. 

Elementul tragic al dialecticii stă în faptul că negatia 
Ideii nu vine din afară, ci chiar din sînul Ideii, iar pariea 
oarecum ironică este că împăcarea Ideii nu-i este dictată 
din afară, ci dináuntrul ei, din necesitatea internă a sin- 
tezei conciliante. 

Idee, natură si spirit. Genealcgia mai presus 
de timp a Ideii este insási genealogia Universului, cáci 
evoluţia universului este evoluţia ideală a Ratiunii. Hege- 
lianismul este un paniogism (pan — pretutindeni, logos — 
ratiunea). 

Întru început domnește suverană Ideea pură, ideea asa 
cum este „in sine“ (teza). Ideea pură este totuna cu 
Existența pură, căci nu există (inteligibil) nimic în afară 
de idee; dar existenţa pură este lipsită de orice conţinut 
și de aceea se transformă în opusul său — Nimicul. Sin- 
teza lui „ceva“ vag si a „Nimicului“ este „Devenirea“, 
adică trecerea, mișcarea de la „ceva“ la „nimic“. Deveni- 
rea sau mişcarea este „ceea ce este si nu este în același 
timp“, dar care poate deveni orice. 

Prin devenire, Ideea isi începe mişcarea sa dialectică. 
Cu dialectica Ideti se ocupă „logica“; Ideea trece prin trei 
momente dialectice principale: existența (teza), adică 
existența nemijlocită, care duce la existența mijlocită sau 
esenta (antiteza), si amindouă se împacă în sinteza — 
noțiune, care prinde esența in totalitatea existenței sale. 
Cea din urmă manifestare a Ideii este „Ideea absolută“. 


Ideea, in totalitate, se transformă in negația ei, pentru 
a putea trece peste marginile sale şi a produce intreaga 
realitate. Negatia Ideii est^ „a deveni altul“, a deveni ceea 
ce ea nu este, a deveni „obiect“, adică „natură“ sau 
„existență în altul“. Teza (ideea) a provocat dintr-un im- 
puls logic lăuntric opusa sa (antiteza): natura din spațiu 
si timp, care „evoluează“ la rindul ei prin ritmul ,,meca- 
nicii* (teza), „fizicii“ (antiteza) si „organicului“ (sinteza). 

Dar ideea nu poate să rămină înstrăinată de sine, ci, 
după ce a devenit „altul“ (natura), ea se întoarce îmbo- 
găţită in sine, devine „existenţă pentru sine“ sau Spirit, 
care este sinteza Ideii si a Naturii. Im spirit, ideea se 
opreşte, căci a devenit conștientă de absoluta sa existenţă. 
Mișcarea dialectică este circulară. 

În „filosofia naturii“, Hegel nu numai că este prea 
puţin original, dar aici apare izbitor imposibilitatea de 
a decreta a priori ce trebuie să fie și cum trebuie să se 
desfăşoare natura. În filosofia naturii s-a manifestat mai 
intii absurditatea speculatiei hegeliene si din rindul oame- 
nilor de ştiinţă a pornit reacţia contra unei filosofii care 
primejduia studiul nepărtinitor si exact al fenomenelor 
naturale. Ceva mai mult, deşi Hegel vorbește de o evo- 
lutie dialectică a naturii, pentru el natura nu cunoaşte o 
adevărată evoluţie, progres, ci este o osificare, o imobi- 
lizare, o atipire a Spiritului. Adevárat progres si istorie 
nu cunoaște decit Spiritul; de aceea, „filosofia spiritului“ 
este latura cea mai origirală si cea mai durabilă a filosofiei 
hegeliene. 

Spiritul se mişcă dialectic de la „spiritul subiectiv“, 
spiritul izolat în individul omenesc, în care libertatea în- 
cepe a se afirma (teza), trece în „spiritul obiectiv“ (anti- 
teza), adică în spiritul colectiv sau social, in „sufletul po- 
poruiui*, în care libertatea se realizează in forme colec- 
tive (drept, morală si moralitate), în sfirsit se regăsește, 
impăcat cu sine, în sinteza „spiritului absolut“ (artă, re- 
ligie, filosofie), întruparea cea mai înaltă a spiritului. De 
notat este că pentru Hegel nici arta (spiritul sensibilizat), 
nici religia (spiritul reprezentat), ci filosofia (spiritul 
gindit) este manifestarea cea mai lucidă a Spiritului ab- 
solut. 

Dintre cele trei feiuri de spirite, „spiritul obiectiv“, 
spiritul colectiv, care are ceva din realitatea concretă a 
spiritului subiectiv si din universalitatea spiritului abso- 
lut, este o descoperire originală si rodnică a lui Hegel. No- 
tiunea unui suflet colectiv, de sine stătător, deasupra 
indivizilor, este noţiunea de „societate, pe care veacul al 
XVIII-lea n-a cunoscut-o, dar de care veacul al XIX-lea 
poate chiar a abuzat. 

Individul își închipuie că el este conducătorul volun- 
tar si conștient al vieții istorice, pe cîtă vreme el este o 
jertfă, o victimă a Ideii ce-l tiráste și astfel se slujeşte cu 
„șiretenie“ de forţa individuală pentru a înfăptui cu ne- 
cesitate scopuri „culturale“, în afară de orizontul îngust 

al individului. Aşadar, viata isterică si socială ascultă de 
acelasi strict determinism logic ca şi natura şi, ca să 
concretizăm, istoria omului este iupta de a realiza în lu- 
me l:bertitea suverană a spiritului. Simp.omatic pentru 
succesul filosofiei lui Hegel es:e că după această filoso- 
fie statul prusian miitarist e întruparea cea mai înaltă a 
ideii de libertate. 

Înriurirea tilosofiei hegeiiene asupra generaţiei dintre 
1830 si 1840 a fost covirsitoare, atit mulţumită metodei 
sale severe si definitive, care avea pretentia de a găsi o 
explicare a priori pentru toate faptele si de a se apiica 
in toate disciplinele științifice, cît si mulţumită sprijinului 
acordat de ministrul de instrucţie prusian, von Altenstein, 
care nu vedea în hegelianism decît elementul conservator. 

După moartea lui Hegel, adep;ii lui, desi toti invocă 
pe magistrul comun, se dezbină, mai cu seamă pe chestiu- 
nea religioasă, in care Hegel. nu se pronuntase categoric. 
Unii vor constitui „dreapta“ hegeliană si vor căuta a con- 
cilia filosofia lui Hegel cu dogmatica creștină; alţii, ,,stin- 
ga*, vor da o interpretare radicalà acestei filosofii, apro- 
piind-o de naturalism si panteism (Feuerbach, David 
Fr. Strauss, autorul Vieţii lui lisus etc.); în sfîrşit, alţii, 
„centrul“, vor căuta o apropiere între ,hegelienii vechi“ 
sau ortodocşi si „tinerii hegelieni“ (de pildă, Chr. Baur 
din Tübingen). 

Extrema stingă hegelianà, prin radicalismul sáu re- 
volutionar, duce la ruină filosofia lui Hegel si pregăteşte 
reactia materialistá, nutritá si de progrese!e stiintelor na- 
turale. Era destul ca in ioc de spirit sá fie pusà materia. 
pentru ca dialectica să ducă la materialism si la spiritul 
revoluţionar. Karl Marx, întemeietorul „materialismului 
istoric“, al sociologiei socialiste, pornind de la Hegel, 
caută impulsiile dialecticii sociale nu în „idei“, ci în pro- 
cesele economice, în raporturile producției și ale tehnicii 
economice. „Fenomenele de producţie condiționează pro- 
cesele sociale, politice si culturale în genere“. 


4. Arthur Schopenhauer si voluntarismul 


Născut la Danzig, ca fiu al unui bogat, dar ciudat ne- 
gustor, Schopenhauer (1788—1860) este destinat la înce- 
put carierei tatălui sáu, in vederea căreia face călătorii în 
Anglia și Franța. După moartea (sau sinuciderea) tatălui 
său, Schopenhauer, imboldit de o vocație irezistibilă, se 
devotează filosofiei si este promovat doctor în Împătrita 

rădăcină a rațiunii sujiciente (1813). După ce încearcă, cu 
un succes aproape nul, a tace concurenţă lui Hegel la Uni- 
versitatea din Berlin, se retrage furios la Frankfurt pe 
Main, unde trăieşte ca simplu particular, strivit pînă 
aproape de moarte de nepásarea si de tăcerea răutăcioasă, 
după părerea lui, a contemporanilor săi. Cu puţin mai 
inainte de a muri in sus-numitul oras i-a fost dat acestui 
mizantrop sarcastic si duşman al femeilor, mai mult în 
scrierile sale decit in realitate, să guste deliciile unei 
glorii tirzii, dar binemeritate. Opera de căpetenie este Lu- 
mea ca voință și reprezentare (1819), în două volume, o 
operă limpede, sugestivă și plină de vervă diabolică. 

Voluntarism. Originalitatea filosofică a lui Scho- 
penhauer este de a fi văzut cà in cadrul criticismului, al 
cărui credincios adept tine să fie socotit, realitatea in sine 
nu poate să fie determinată, ca la Fichte, Schelling si mai 
cu seamă la Hegel, in termeni intelectuali, deoarece Kant 
arátase cá inteligența e formală si că se aplică numai la 
jenomene, ci în termeni nerationali, care, pentru el, se re- 
zumă în noţiunea de voință sau „voinţa de a trăi“. Cu- 
nostinta se mărginește la „lumea ca reprezentare“, la fe- 
nomen; ea este produsul raportului dintre subiectul cu- 
noscátor (formele gîndirii) si obiectul cunoscut (materialul 
sensibil) Realitatea in sine, absolutul, se aflá dincolo de 
cunostintá, este vointa, aspiratia oarbá, pururea nesatisfá- 
cutá, al cárei instrument este cunostinta. Cunostinta este 
o manifestare trecătoare a „voinței de a trăi“; ea are un 
rost numai ca mijloc de realizare a scopurilor misterioase 
ale Vointei. Voința nu are un scop în afară de sine, de- 
oarece în afară de ea nu există nimic, fapt care lămurește 
de ce voinţa, fiind lipsită de un reazem extern, este frá- 
mintare, aspiratia neindestulatà, este suferintd sau plicti- 
seală îndată ce voinţa nu mai dorește nimic. Neexistind 
nimic în afară de ea, care s-o satisfacă, voința se roade pe 
sine, se frámintà dureros sau moare de plictiseală. 

Este firesc ca voluntarismul schopenhauerian să fie 
incununat cu coroana de spini a pesimismului, adică a ace- 
lei conceptii a vieţii si a lumii care vede lipsa de noimá a 
existenţei, nu atit în faptul suferinței, strîns legată de do- 
rință, cit în faptul plictiselii, adică al renunţării de a mai 
dori în zadar. Plictiseala fatală apare din momentul ce 
voinţa ajunge la cunoștința că nici o dorinţă nu poate fi 
cit de puţin îndestulată. În această plictiseală se află ger- 
menele negării de sine a violenţei si a mintuirii de suferinţa 
vietii. Cáci din momentul ce nu existá nimic mai presus 

(transcendent) de voinţă, prin care voința să indestuleze 
netármuritele sale dorințe, voinţa nu mai poate scăpa de 
plictiseală decit prin nimicirea de sine, prin întoarcerea în 
Neant. Interesant e că pesimismul caută seninătatea nu în 
declararea suferinței ca ceva trecător si înșelător, ci in 
statornicirea ei ca ceva fatal, ca ceva legat necesar de 
chiar esența lumii. Prin înțelegerea necesităţii suferintei 
Si prin acceptarea ei eroică, omul se ridică peste ea si o 
stăpineşte. 
Lumea ca reprezentare si iluzie. Filoso- 
fia de pînă acum, scrie Schopenhauer, a pornit in explica- 
rea universului fie de la natură sau obiect, pentru a ex- 
plica spiritul (materialiştii), fie de la spirit sau subiect, 
în scopul de a lămuri natura (idealistii), uitind că „legea 
reprezentării“, întemeiată de Kant, impune corelatia din- 
tre subiect si obiÉct: nu există obiect fără subiect si vice- 
versa. Ceea ce numim „obiect“, în afară de noi, este un 
produs al subiectului, gratie intuitiei de spaţiu (care pro- 
iectează in afară senzațiile din noi) si de timp si al cate- 
goriei, unice după Schopenhauer, a cauzalitátii. Obiectul 
este reprezentarea mea, este felul de a apărea, fenome- 
nul realitátii în sine, este realitatea trecută prin prisma 
deformatoare a subiectului. „Lumea ca reprezentare“ 
există numai în „creierul meu“, este dar o iluzie, un văl a! 
acelei ,„Mâyâ“ din filosofia indiană, care cu Schopenhauer 
începe a fi cunoscută și folosită de filosofia europeană. 
Cum să pretindem a determina realitatea cu ajutorul cu- 
nostintei, pe cîtă vreme cunoștința este un produs al su- 
biectului, nu oglinda credincioasă a realităţii absolute? 
„Obiectul“ cunoştinței nu este si „obiectul în sine". 
Lumea ca voință si realitate. Dacă n-am 
cunoaște decît lumea ca reprezentare am fi osinditi a ră- 
mine străini de realitatea absolută, de „lucrul în sine“, 
către cunoașterea căruia ne îndeamnă o irezistibilă „ne- 
voie metafizică“, adînc înrădăcinată în sufletul omului. 
Dar cum să putem ieși prin cunoștință din lumea ca re- 
prezentare? Există vreo caie? Da, răspunde Schopenhauer, 
prin cunoașterea intuitivă de sine. În adevăr, pe mine mă 
cunosc nu numai mijlocit, ca reprezentare, adică fiind 
corp între celelalte corpuri naturale, ci mă cunosc nemijlo- 
cit si intuitiv in adincul interiorului meu, ca realitate 
vie, ca activitate, ca voinţă, lucru afirmat înainte şi de 
Fichte, pe care Schopenhaeur îl audiase ca student. Dar încă 
si mai mult, corpul si activitatea láuntricà a voinței (instinc- 
te, pasiuni, volitiuni) nu sînt două lucruri deosebite, ci 

două aspecte ale aceluiasi lucru, o dată văzut mijlocit din 
afară și altă dată intuit nemijlocit dinăuntru. Corpul este 
voința „obiectivată“ si cunoscută gratie „legii reprezentării“ 
subiective. 

Acum, reflectind mai departe, putem zice: deoarece 
celelalte corpuri au aceleaşi însuşiri ca si corpul meu, nu 
sint indrituit a induce prin analogie că toate corpurile sint 
„Obiectivări“ individuale, gratie spațiului si timpului 
(principiul individualizării), ale unei voințe unice si uni- 
versale, realitatea absolută si necondiționată, nespatialà si 
nectemporală, căci spaţiul și timpul se aplică numai la 
otiiectivările fenomenale ale voinţei? Dar să nu credem că 
voința absolută este identică cu voinţa conștientă din noi; 
voința in sine este oarbă fără lumina inteligenţei, căci in- 
teligenta si conștiința au o valoare numai pentru lumea 
fenomenală. Între voinţa luminată din mine și voința in- 
conștientă absolută există numai analogie nemijlocită, nu 
identitate, cu toate că în voinţa mea pulsează misterioasa 
vointà universală, infinită si eternă. 

Voința unică este cunoscută sau se „obiectivează“ in 
trei potente fenomenale: materie anorganică, individ or- 
ganic instinctiv (plantă, animal) si individ organic ratio- 
nal (om). Voința este pretutindeni, fiindcă existenţa este 
totuna cu activitate sau forţă; totul este activitate, fiind- 
că tot ce există in lumea fenomenală se supune cauza- 
Jităţii sau principiului „raţiunii suficiente“, după care to- 
tul este cauzat. „Acţiunea iese din existenţă“ (operari se- 
Guitur esse) — sună un principiu scolastic folosit de Scho- 
penhauer. Voința in sine nu ascultă de cauzal tate, este 
liberă, dar atunci nu pricepem ce motiv o determină a 
se „obiectiva“. 

Căci Schopenhauer admite, alături de obiectivările fe- 
nomenale ale vointei, mijlocite de spaţiu și timp, sub for- 
ma de corpuri individuale si sensibile, obiectivări nemijlo-- 
cite, prototipuri, specii eterne si nespatiale, modele ale lu- 
crurilor sensibile, asemenea Ideilor lui Platon, pe care 
Schopenhauer îl admiră cam tot atit cit şi pe Kant si fi- 
losofia indiană, cele trei izvoare de inspirație márturisite 
de filosoful nostru. 

Negarea voinţei. Pesimism. Din clipa in 
care vointa s-a obiectivat a apárut contradictia, sciziunea 
lăuntrică, suferinţa. In adevăr, cum putea ea să toarne in- 
finitul dorințelor sale în marginile înguste ale obiectivá- 
rilor fenomenale? De aceea, viaţa sensibilă a omului este 
o nepotolită voinţă de a trăi, o luptă nemiloasă pentru trai, 

o goană după un tel inaccesibil, o infinită agitație fără 
sens in această lume de îrgrădiri fatale, o neîncetată sufe- 
rintà, căci in această lume nici măcar conservarea de sine 
nu este asigurată. Viaţa omenească oscilează, asemenea unui 
pendul, între dorințe mereu altele, mereu neimplinite, si 
imensa plictiseală sau chinuitorul dezgust de a trái. Exis- 
tenta este voinţa, voința este dorinţa, iar dorința este ne- 
plăcere, căci presupune o lipsă. Satisfacerea dorinței adu- 
ce o plăcere trecătoare; de aceea, nu ne rămîne decit să do- 
rim din nou, deci să suferim, sau să nu mai dorim si să cá- 
dem pradă plictiselii. Așadar, suferinţa stă chiar în esenţa 
voinței, care este ea însăşi esenţa realităţii. Există oare o 
izbăvire de această „Vale a plingerii“? se întreabă marele 
Acuzator al vieţii. Dacă n-ar exista ar fi îngrozitor. 

Pe măsură ce inteligența omului se dezvoltă, omul 
devine din ce in ce mai conștient de suferinta sa, deci su- 
feră si mai mult, dar în același timp incolteste in el ideea 
mijloacelor de a scăpa odată de această „voință de a trăi“, 
lipsită de orice sens. Mijloacele pregătitoare pentru libe- 
rarea omului de voinţa de a trái si deci de suferință sint 
arta si morala. 

O liniște trecătoare, urmată de o trezire si mai dure- 
roasă, aflăm în contemplarea frumosului, adică în gusta- 
rea senină si dezinteresatà (independentă de motivele in- 
teresate aie vointei) a Ideilor, prototipuri eterne. În con- 
templatia artistică, din nefericire vremelnică, sintem se- 
mini fiindcă prin ea devenim inteligenţă pură, liberată de 
tirania voinței de a trăi şi de a se perpetua. 

Sinuciderea, departe de a fi o negare a voinței, este o 
afirmare printr-un gest suprem de deznádejde si de deza- 
măgire. Singurul drum al izbávirii trece prin morală, prin 
cultivarea milei, temeiul faptelor morale, cáci simtind milà 
pentru suferintele celorlalti, suprimám egoismul, rádácina 
oricărui rău, si devenim solidari în suferință, constienti că, 
toti fiind de aceeaşi substanţă, suferința altora este sufe- 
rinta proprie. Omul orbit de patimi își închipuie, in ne- 
bunia lui, că poate fi fericit cînd toti ceilalţi din jurul său 
suferă. 

Cînd, tiriti de mila universală, s-au șters hotarele 
egoiste dintre indivizi si toti am devenit un Suflet si o 
nemărginită suferință, atunci sfintenia, asceza, castitatea si 
sărăcia voită pot merge mai departe decit morala, prin 
concentrarea în sine a voinţei, prin renunțarea la înșelă- 
toarele bunuri ale vieţii, prin suprimarea decorului feno- 
mena] si dureros al vieţii. Cînd am suprimat lumea feno- 

menalá, de care are nevoie voința pentru ca să rivnească 
mereu, am negat in același timp Si voința de a trái si 
ne-am cufundat in Neantul fericirilor fără suferinţă, în 
Nirvana, paradisul indian, atit de deosebit de paradisul 
creștin. Să luăm pildă de la fachirii indieni, care, prin 
chietismul senin al vieţii lor, ne fac să întrevedem calea 
lungă, dar sigură, a izbávirii de acea suferință fără margini. 
care însoțește, ca umbra, absurda voință de a trăi. 


5. Eduard von Hartmann și filosofia inconştientului! 


Născut la Berlin, ca fiu al unui ofiţer prusian, imbrá- 
tiseazà el însuşi cariera militară, dar chiar de la gradul de 
sublocotenent de artilerie este nevoit a părăsi oștirea din 
cauza unei neiertătoare dureri a genunchiului, care l-a 
țintuit în pat aproape toată viața sa si a făcut din el un 
tilosof pesimist. Totuși, acest pesimist infirm era vesel și 
de o agreabilă sociabilitate. Între numeroasele si enciclo- 
pedicele sale scrieri, opera care l-a făcut celebru la 27 de 
ani este cea dintii — Filosofia Inconștientului (astăzi în 
trei volume). Este scrisă limpede, cum numai ofițerii mai 
scriau pe atunci în Germania. 

Hartmann (1842—1906) urmăreşte si el o cunoștință 
metafizică, care să treacă peste marginile științei, ingrá- 
dită în lumea fenomenală a reprezentării, dar are meri- 
tul de a vedea că astăzi metafizica deductivă si specula- 
tivă (a priori) nu mai este cu putință, ci numai o ,,metafi- 
zică inductivá* ce depăşeşte limitele fenomenelor, numai 
în direcţia arătată de rezultatele pozitive ale științelor. In 
infáptuierea unei asemenea metafizici stiintifice, Hartmann 
apelează ]a Schopenhauer, al cărui discipol, destul de slo- 
bod, poate fi privit, dar încearcă a apropia pe pesimistul 
Schopenhauer de marele său adversar, optimistul Hegel, 
cu binevoitoarea mijlocire a lui Schelling. Pe măsură ce 
iși va dezvolta filosofia sa, Hartmann se va depărta tot 
mai mult de Schopenhauer si se va apropia de rationa- 
lismul clar al lui Hegel. 

Iată în ce constă concilierea metafizică a lui Hart- 
mann. Schopenhauer socotea că Voința oarbă, așadar un 
principiu nerational este esența lucrurilor; Hegel vedea 
in Ideea clară, așadar într-un principiu rational, această 
esenţă. Amindouá filosofiile, sustine tînărul ofiter-filosof, 


1 G. G. Antonescu, Studii asupra filosofiei germane contem- 
porane, 1906 [3]. | 

privite in parte sint unilaterale si partial greşite, căci 
dintr-o voinţă oarbă nu poate ieși o lume întocmită armo- 
nios și finalist (mai cu seamă organismele), iar dintr-o 
idee pură nu putem scoate realitatea lumii. Nu este firesc 
a întregi ideca prin voință și viceversa, si in acest chip a 
explica cu ajutorul ideii aspectul rational al lumii si cu 
ajutorul voinţei forța de realizare a ideii? Ideea lămurește 
ce există in lume, voinţa làmureste de ce există lumea. 
lar sinteza ideii și a voinţei este Inconstientul lui 
Schelling, căci inconştientul este în același timp „voinţă 
și reprezentare“, bineînțeles o reprezentare neconstientà si 
in același timp nu pur fenomenală, cum este reprezenta- 
rea lui Schopenhauer, ci tot atit de reală ca și voința. 
Voința voiește totdeauna ceva, pe care il arată ideea sau 
reprezentarea. 


Era de așteptat ca rolul recunoscut de Hartmann ideii 
în constituirea lumii să imblinzească asprimea pesimismu- 
lui lui Schopenhauer, pesimism care se rezema pe con- 
vingerea că voința esie oarbă si fără nici o ţintă. După 
Hartmann, izbâvirea lumii stă in liberarea principiului 
rational din robia principiului nerational, iar la această 
dezrobire cosmică omul poate fi un factor activ. Mai mul- 
tă cultură, mai multă conștiință este tinta supremă a 
vieții omeneşti. 


6. Friedrich Nietzsche şi filosofia supraomului? 


Născut dintr-o familie de preot, după el de origine po- 
loneză, Nietzsche (1844—1900) ocupă la virsta de 25 de 
ani o catedră de filosofie la Universitatea din Basel, de 
la care se retrage de timpuriu din motive de sănătate. 
Trăiește ca un ascet si în persistente agitatii morale in 
deosebite localități din Elveţia si Italia, pentru ca să ajun- 
gă la catastrofa nebuniei în 1889 și după aceea să con- 
tinue o viaţă de întuneric si demenţă pinà la 1900, cînd 
moartea Îl liberează. 

Nietzsche este un ciudat amalgam de artist, filosof si 
moralist. un suflet mobil care calcă în picioare astăzi ceea 
c? ieri admirase, avind însă o neclintită încredere în che- 
marea sa mesianică si genială de a da o nouă îndrumare 
vieţii moderne. Nietzsche este un filosof al vieţii, bogat 
în contradicții, un făuritor al cultului vajnic al Individu- 


2 C. Rădulescu-Motru, Friedrich Nietzsche, ed. a III-aUl. 

alitátii superioare, al Supraomului, un profet al noii reli- 
gji a forței, un anunţător al noii Evanghelii a lui „Zara- 
thustra“. 

Filosof devenit popular împotriva dorinţei lui, dar nu 
totdeauna bine înțeles, ginditor îndrăzneţ, care „filosofa 
cu ciocanul“ şi scria cele mai actuale „considerații neac- 
tuale*, Nietzsche a pornit de la pesimismul lui Schopen- 
hauer, pentru ca, cu zgomot si vanitoase penitente, sà ia 
o poziție opusă lui Schopenhauer: încrederea optimistă în- 
tr-o cultură nouă, anticreștină si antidemocratică. Obiec- 
tul filosofiei lui Nietzsche nu este atit realitatea absolută, 
cit cultura omului; filosofia lui Nietzsche este o filosofie 
a culturii, o trimbitare de noi valori. 

Si pentru Nietzsche, ca si pentru Schopenhauer, esen- 
ta lumii si a vieţii omului este „voința de a trăi“. Dar 
Schopenhauer vedea în această „voinţă de a trăi“ o riv- 
nă nepotolită după fericire, o aspiratie zadarnică, o repe- 
tare monotonă a aceluiași motiv, fără sens, de a trăi, care 
de aceea ducea fatal sau la deznădejde sau la resemnare 
de fachir, senină sí lipsită de vlagă. Nietzsche vede, dim- 
potrivă, în voinţa de a trái nu o repetare monotonă a ace- 
luiasi motiv, ci o rivnă progresivă, o creştere neîncetată, 
o năzuință „dionisiacă“ si tragică a vieții de a se afirma si 
sa întrece pe sine; de aceea, la el „voința de viaţă“ se 
preface în „voinţa de putere“, iar pesimismul intr-un pa- 
tetic optimism: „iubeşte destinul“, căci suferința te face 
să te întreci pe tine si să te stápinesti; nu căuta un rea- 
zem si o scăpare „în afară“ de viaţă, ci aruncá-te in vi:- 
toarea vieţii, iubește-o asa cum este, dorește ,,eterna-i re- 
întoarcere“! 

Voința nu se mulțumește numai să fie si să se con- 
serve, ci tinde să fie mai mult, să se înalțe, să se întindă, 
să biruiască piedicele, să cucerească. Să nu cerem vietii 
fericirea ce n-o poate da, ci numai puterea, puterea de 
care avem nevoie pentru a ne întrece pe noi, pentru a 
sări peste specia „om“ si a crea ,,Supraomul*, adică o spe- 
cie sau mai bine o colectivitate de indivizi alesi, in care 
viata pulseazá mai intens, mai aprig decit in ceilalti. Ma- 
rea deosebire dintre punctele initiale ale lui Schopen- 
hauer si Nietzsche, deosebire ce duce la rezultate deose- 
bite, este cà Nietzsche admite, sub influenta transformis- 
mului lui Darwin, o evolutie progresivá, chiar si peste om, 
pe cind Schopenhauer nega transformismul vietii. Pentru 
Schopenhauer viata nu avea nici un scop, pentru Nietz- 
sche viata are un scop. 

Dacă viaţa are drept scop innobilarea si sporirea for- 
telor sale, atunci morala si îndrumarea culturală a omu- 
lui au nevoie de o nouă întemeiere si de un nou profet. 
Nu mila si iubirea, care injosesc si micșorează vitalitatea 
omului, sînt resortul vieţii, ci duritatea și egoismul creu- 
tor. Societatea europeană, fascinată si otrăvită de dulcea- 
gul umanitarism creștin si democratic, a apucat pe un 
drum greșit si a piedut „simţul vieţii“; de aceea se află 
in plină decadenjà si degenerare; mintuirea nu poate veni 
decit de la ,rásturnarea valorilor“ morale consacrate si 
afirmarea fără teamă a noi valori morale si culturale. În 
aceastá sfidare paradoxalá a tot ceea ce cultura, modernà 
socotește ca bunul său cel mai prețios stă secretul marelui 
succes de care Nietzsche s-a bucurat, mai mult după 
moartea sa: | 

În locul moralei de „robi“. de oameni fără vlagă, a 
așa-numitei tfraternităţi, să impunem pentru salvarea 
viitorului vieţii o morală fáuritoare de „stăpini“ si de in- 
divizi ce știu să poruncească nu numai altora, dar și lor 
înşişi, pentru a se întrece pe ei. Morala este „imorală“. 
căci ea sprijină pe cei slabi, osinditi de viaţă ca să piară. 
Ceea ce a fost socotit bine pinà acum (mila) va trebui să 
fie socotit un rău pentru viaţă și ceea ce a fost socotit 
rău (forţa) va trebui să devină binele suprem. Omul tare 
pare „imoral“ pentru cei de astăzi, dar el este „moral“, căci 
dă cu piciorul la tot ceea ce este menit a muri şi a stăvili 
avintul vieţii; el stă „dincolo de bine si de rău“, fiindcă 
işi croieşte singur morala sa, potrivită cu individualitatea 
sa superioară şi neîngrădită de „legile“ dictate de robi, 
de slabi si de fricoşi. 

Momentul original si valabil al moralei lui Nietzsche 
stă în scoaterea idealului moral chiar din sînul vieţii, fără 
ca să alunece într-un naturalism îngust. Naturalismul su- 
primă idealu! în numele legilor eterne ale naturii, după 
care, sustine naturalismul, si morala trebuie să se condu- 
că, pe cind morala creștină si kantiană, dimpotrivă, supri- 
mă natura, dictindu-i din înălțimi eterice idealul moral; 
Nietzsche face să tisneascà idealul din însăși natura vieţii, 
căci viața nu este ceva dat, ci o realitate in prefacere, o 
tendință, deci un ideal, nàzuinta de a se întrece pe sine. 
Viața nu este robită fără scăpare de trecutul instinctiv 
si animalic, ci ascunde chiar în inima ei perspectiva vii- 
torului, puterea de a înfăptui o viaţă, care să fie nobilă si 
intensă, fără a inceta de a fi o natură. Este destinul vieţii 
ce a se întrece pe sine și de a-și făuri idealuri. 

1. Johann Friedrich Herbart si lumea „realilor“ 


Herbart (1776—1841) a fost profesor la Königsberg, la 
catedra ocupată mai inainte de Kant, apoi la Göttingen, 
unde a profesat pînă la moarte. Herbart este un filosof 
poate prea cumpănit, un psiholog și un mare pedagog. Lu- 
crarea sa filosofică cea mai răspindită este Introducere 
în filosofie, dar scrierile sale pedagogice au întunecat in- 
fluenta celor filosofice. Pedagogia germană stă si astăzi, 
într-o largă măsură, sub inriurirea, nu totdeauna fericită, 
a ideilor herbartiene. 

În metafizică, desi si el este chinuit de nostalgia 
misteriosului „lucru în sine“, a realității absolute, Her- 
bart nu crede cà aceasta ar putea fi dezvăluită prin „in- 
tuitii geniale“, ci numai printr-o ponderată gindire losică. 
El, omul senin și. .tihnit, nu simţea nevoia de a filosoia 
cu inima, ci cu inteligenţa, si de aceea ajunge la o filoso- 
fie realistă, nu idealistă si „eroică“. 

+ Filosofia herbartiană pornește de la ceea ce criticismul 
dovedise că este dat în mod sigur constiintei, de la ceea 
ce Kant numea „fenomen“, Schopenhauer „reprezentare“, 
iar Herbart numește „aparenţă“ (Schein); dar ea nu ră- 
mine aici, ci crede cá este in stare, numai cu ajutorul ra- 
tionamentului, să ajungă la realitatea insási, la adevărul 
absolut. „Cîtă aparenţă avem, atita indicație de existen- 
tă“. Întrebarea este cum putem sări de la aparența, im- 
pusă de critică, la existenţa cerută de vechea metafizică, 
pe care Kant, cum se vede, nu o doborise cu totul. Fără 
îndoială, nu prin obscure „intuitii intelectuale“, ci prin 
raționamente si cáláuziti numai de principiul logic al iden- 
titătii sau contradictiei, asa cum credeau si vechii meta- 
fizicieni rationalisti, bunăoară Leibniz. 

În adevăr, examinate mai de aproape, toate cunostin- 
tele fenomenale inchid in ele contradicții, care, ca orice 
contradicție logică, pot fi înlăturate tot pe cale logică. Ei 
bine, n-avem decit să pornim de la noţiunile fenomenale, 
să le „prelucrăm“, înlăturindu-le contradicţiile lăuntrice, 
iar noile noţiuni, dobindite astfel si lipsite de contradicţie, 
vor fi oglinda „realității“, ascunsă înapoia ,aparentei*. 
Trei sint noțiunile științifice de ţăpetenie ce au nevoie 
să fie „prelucrate“ si'curátite de contradicții: noțiunea 
unui lucru, care, deși unic, posedă mai multe calităţi; 
noțiunea de schimbare (adică de ceva care este si nu este) 
și noţiunea de cu, care este conștient de sine și posedă 
mai multe calităţi. Eroarea sávirsitá de Herbart este de 

a-și inchipui. că principiul contradictiei, care se aplică la 
noțiuni, se aplică si la realitate si că această realitate tre- 
buie să asculte de rezultatele logice ale ,,prelucrárii*!9l, 

Bunăoară, dacă un lucru este unul, el nu poate cuprin- 
de mai multe insusiri; de pildă, o portocală nu poate fi in 
realitate rotundă, dulce, roşie, moale etc. Desigur, aparen- 
tele experienței ne arată că acelaşi lucru are mai multe 
calităţi, că mai multe însuşiri fac un singur lucru. Dacă 
acum „prelucrăm“ logic noţiunea fenomenală de „lucru“, 
dăm peste un lucru în sine, care logic nu poate avea decît 
o singură însușire; si tot astfel putem prelucra toate 
obiectele sensibile. Putem dar zice, ca încheiere, că ina- 
poia oricărui lucru aparent se află un lucru real si că rea- 
litatea în sine este alcătuită dintr-o puzderie de lucruri 
simple şi nescnimbátoare, numite de Herbart „reali“, „„po- 
zitiuni absolute“, asemenea monadelor lui Leibniz, căci 
fiecare „real“ posedă o calitate unică, deosebită de ace- 
lea ale celorlalți „reali“. Totuși, trebuie să găsim o lámu- 
rire faptului că există „aparența“, că, adică, același real 
posedă mai multe calităţi. Explicarea acestei „aparențe“ 
trebuie căutată in însuşirea pe care o au realii de a intra 
unii cu alții in relații, de a se afla în legătură de interac- 
tiune, in raporturi ce ne fac să atribuim unui real calită- 
tile celorlalţi. 

Tot astfel „schimbarea“ este o aparentă, căci in sine 
realii sint neschimbátori, asemenca „existenței“ filosofilor 
greci eleati. Dar fiindcă realii se află în relație, într-un 
„spațiu inteligibil“ (suprasensibil), avem iluzia că aceste 
relații sînt o schimbare în chiar sinu] realilor, pe cîtă vre- 
me sint o schimbare numai in raporturile dintre reali. 

Sufletul este si el un „real“ simplu, avind o cinsură 
calitate, iar citimea de calități din el (reprezentări, senti- 
mente, voințe) își află lămurirea tot în relațiile sufletului 
cu ceilalți „reali“, care exercită o actiune asupra sufleiu- 
lui. Sufletul, fiind o calitate simplă si neschimbătoare, 
tinde să se conserve, împotriva presiunii celorlalţi reali, 
ceea ce e] face cu ajutorul unor „reacţii“ sau ,,conservàri 
de sine“ (Selbsterhaltungen), care sint chiar „reprezentă- 
rile“ lucrurilor. 

Reprezentárile sint elementele psihologice: orice stare 
sufletească este sau o reprezentare sau un produs al re- 
prezentărilor, și orice reprezentare, pentru a deveni con- 
stientă, trebuie să atinsă un anume grad de intensitate. 
În caracterizare generală, viața sufletească, după Herbart, 
este o statică sau Ginamicii a reprezentărilor, care. luptă 

intre ele prin gradul lor de intensitate; asa că, în cele din 
urmă, reprezentarea cea mai slabă, biruiiă, cade sub „pragul 
conştiinţei“, cum spune Herbart, cade în inconştient, dar 
nu dispare niciodată, ci tinde de la sine a reveni în cercul 
luminos al conștiinței, în momentul în care intensitatea 
reprezentărilor canstiente ar deveni mai mică decit inten- 
sitatea ei. De neinteles este în această subtilă argumenta- 
re herbartiană, de ce reprezentările care luptă între ele 
se nimicesc în intensitatea lor, nu si in existenţa lor. 

Această împiedicare mutuală a reprezentărilor din 
cauza diferenţelor de intensitate, precum si lupta lor pen- 
tru cucerirea cercului luminos al conștiinței, pot fi su- 
puse calculului exact matematic, lucru pe care însuși 
Herbart l-a făcut cu multă stăruinţă, dar într-un chip ce 
pe noi astăzi nu ne mai mulțumește. Cu toate acestea, pu- 
tem recunoaste în Herbart pe părintele psihologiei exacte 
din vremea noastră. 


XXII. Filosofia franceză in seco.u: al XIX-iea 


Gindirea franceză din veacul al XIX-lea se află sub 
impresia zguduitoarelor frámintàri revoluționare de lu 
sfîrsitul veacului al XVIII-lea. În vreme ce Germania feu- 
dală isi tesea, într-o relativă liniște politică, pinza de pă- 
ianjen a criticismului și borangicul filosofiei speculative 
idealiste, Franţa răsturna, sub privirile uimite ale Euro- 
pei, nemultumite si îngrijorate, vechea aşezare socială si 
lupta să înfăptuiască o nouă politică, un nou statut social. 
Că rezultatul acestei efervescente socia'e a fost mai prejos 
de așteptări, ne-o dovedește spiritui filosofiei franceze 
din secolul al XIX-lea, care, în manifestările sale cele 
mai caracteristice, caută a găsi un indreptar teoretic nou, 
dacă nu chiar opus evangheliei revoluționare, un leac 
spiritual al crizei sociale pricinuită si neinláturatà de 
„anarhia revoluţionară“. În filosofia franceză a veacului al 
XIX-lea se vádeste o trăsătură caracteristică a gîndirii 
franceze: simțul și interesul pentru problemele sociale. 

Veacul al XVIII-lea fusese senzualist, sceptic, materia- 
list si rationalist; veacul al XIX-lea devine spiritualist, 
dogmatic si romantic (sentimental). Veacul al XVIII-lea 
visa o prefacere revoluționară a societății; veacul al XIX- 
lea urmărește, mai ales dună 1848, o transformare lentă, 
un progres prin ordine și reforme cumpănite. 

Doi sint gînditorii care întrupează mai din plin aspi- 
rațiile gindiri ii franceze din veacul al XIX-lea: Maine de 
Biran, întemeietorul spiritualismului francez, și Auguste 
Comte, întemeietorul pozitivismului in genere. Cel dintii 
porneşte de la senzualismul lui Condillac si de la „ideo- 
logia“ (analiza senzatiilor si ideilor) unui Destutt de Tracv 
(1754—1836) si Cabanis (1757—1808), care predominaseră 
în vremea Revoluţiei, pentru ca să treacă peste ele si să 
le înlăture; cel de al doilea este nutrit si el cu. ideile 
veacului al XVIII-lea, cu ideile ,,encicloredistilor*, aşadar 
este călăuzit de idealul unei științe liberatoare si revolu- 
tionare, dar caută în știință un reazem pozitiv si stator- 
nic al ordinii noi sociale, asa cum nu'stiuseră să descopere 
ginditorii exacti ai secolului al XVIII-lea. Piran restau- 
rează spiritualismul lui Descartes; Comte adaugă stiintelor 
speciale, fără legătură organică între ele, o filosofie si o 
morală ştiinţifică si pozitivă, care îngrădesc si ponderează 
simţitor aşteptările exagerate de la puterea revolutionară 
a științei și rațiunii. 


1. Maine de Biran si spiritua'ismul 


Biran (1766—1824) a ocupat slujbe administrative 
(subprefect) in timpul Revoluţiei «i Imperiului, ier sub 
Restauraţie a fost deputat. Cele mai multe din scrierile 
sale au apărut postum. 

Gindirea originală a lui Biran începe a se afirma în 
Memoriul asupra  devrinderii, încoronat de „Institut“ 
(1803)(*61, în care cercetează cu subtilitate psihologică inriu- 
rirea deprinderi a&suDra cunoștinței, senzatiei (Cond'llac? si 
„ideii“ (Destutt de Tracy) si schitea: 'à pronria sa conceptie, 
superioară senzualistilor si ideologilor, dind fn ace'azi timp 
o nouă tălmăcire spiritualismutui cartezian, Punctul de 
plecare si obiectul filosofiei este analiza interioară, exa- 
minarea spiritului, a eului (cogito ergo sum), iar metoda 
nu este cea obiectivă, fiziologică a stiintelor naturii, ci 
reflectia, introspectia, observaţia interioară. 

Pe cind senzualismul lui Condiilac reducea viaţa sufle- 
tească la senzațiile primite şi asociate pasiv si mecanic, 
Biran, pe urmele lui Tracy si cu ajutorul psihologiei 
scoțiene (vezi paragraful 16), descoperă însemnătatea 
mobilității organelor, a factorilor activi în întocmirea 
cunoștințelor noastre. Dar activitatea musculară nu este 
decit un simbol exterior al adevăratei activităţi, al pro- 

fundei activităţi spirituale a eului, si fără această activi- 
tate internă cunoştinţa lumii externe n-ar fi cu putință. 
Faptul primitiv si initial al cunoștinței este „sforțarea“ 
voluntară (l'effort), gratie căreia ne simţim o cauză spon- 
tană și liberă, precum şi rezistența opusă acelei sforţări, 
graţie căreia ne simţim afectaţi de ceva în afară de noi. 
Prin efort noi ne cunoaștem ca un eu activ, ca o activitate 
personală, iar prin rezistența întilnită de acel efort noi 
descoperim existenţa unui noneu. „Faptul acestei tendințe 
este ceea ce numim efort sau acţiune voită sau volitiune, 
și eu spun că acest efort este adevăratul fapt primitiv 
al simțului intim“. 

Dacă omul n-ar cunoaște efortul intern si mișcarea 
spontană, si dacă acel efort n-ar întimpina o rezisteniă, 
el nu s-ar cunoaște pe sine şi nici n-ar avea percepţia 
unei lumi externe. De notat este cà sfortarea si rezis- 
tenta intimpinatá de cea dintii apar in acelasi timp, cea 
din urmă este consecința celei dintii, dar si invers, 
sfortarea nu poate exista fără rezistență. 

Nicăieri faptul primordial al conștiinței nu apare mai 
limpede ca în „deprindere“. În orice deprindere descope- 
rim un factor de pasivitate, de afectare externă, si un 
factor de activitate internă, iar această curioasă com- 
plexiune a deprinderii ne lămureşte indoitul si opusul 
efect al deprinderii: pe de o parte, repetiţia slábeste si 
toceste factorul pasiv (senzatia) dar, pe de altá parte, 
ascute si întăreşte factorul activ, intern (percepţia si 
gindirea, pe care Biran le deosebeste, ca si scotianul Reid, 
d2 senzaţie). 

Către sfîrsitul vieţii. acest delicat analist al suíletuiui, 
precum se dezvăluie si in admirabilul său Jurnal intim 
(publicat postum), simte nevoia, lesne de înțeles, de a 
ieși dintr-o filosofie prizonieră a „personalităţii“ si a 
„eului“ si.a ajunge, în Antropologie, la o concepție mis- 
tică şi religioasă. În om există o întreită natură: senzația 
animală, voința, efortul omenesc, si iubirea spirituală, prin 
care noi intrăm în legătură nemijlocită cu Dumnezeu. 

influenţa lui Biran. Prin îngrădirea filosofiei 
la analiza spiritului și a faptelor psihologice, Biran este 
„reformatorul filosofiei franceze în secolul al XIX-lea“, 
cum zice. Ravaisson, si inițiatorul noului spiritualism. 
francez, care, cu Victor Cousin (1792—1867), ia o formă 
eclectică, retorică si vagă și pătrunde oficial în şcolile 
franceze în vremea Restauratiei si a monarhiei din iulie, 

3ar cu un Ravaisson, J. Lachelier (morti), un E. Boutroux 37] 
si H. Bergson ajunge la o formă originală, liberă si 
concentratá, care si astázi face admiratia nu numai a 
francezilor. După noul spiritualism, oric» existenţă este 
o forță, orice forţă este un spirit, o gîndire obscură ce luptă 
să se lumineze tot mai mult. 


2. Auguste Comte si poritivismul 


Comte (1798—1857) s-a născut in Montpelier, unde 
a făcut studii de matematică; el trec2 apoi la Paris (1816), 
unde trăiește din leciii de matematică si leagă prietenie 
cu reformatorul social Saint-Simon, de car» se desparte 
după ce primise din partea acestuia o înriurire hotăr.toare. 
Din cauza surmenajului, a luptei pentru viaţă si a ne- 
ințe.egerilor cu soţia sa, al cărei trecut nu era tocmai 
onorabil, innebuneste (1826), dar peste doi ani se vindecă. 
Publicarea celei dintii opere îi atrage pierderea postului 
de repetitor la „Școala politehnică“ si de aici înainte 
trăiește ajutat mai mult de prieteni și admiratori. O în- 
riurire sentimentală puternică a exercitat asupra-i iubirea 
mistică pentru ftizica, dar mediocra, Clotilde de Vaux. 

Scrierile de căpetenie sint Curs de filosofie pozitivă, 
in 6 volume (1830—1842), si Sistem de politică pozitivă, 
în 4 volume (1851—1854) în care pune bazele religiei 
„umanității“. 

Motivele determinante ale pozitivis- 
mului. Sub influenţa ideilor reformatoare ale contelui 
Saint-Simon, Comte începe activitatea sa filosofico-re- 
formatoare prin afirmarea necesităţii unei grabnice re- 
organizări sociale, în scopul de a lecui Europa de criza 
morală și socială provocată de procesul de dezagregare 
socială început pe la finele evului mediu si consumat 
deplin de revoiutia franceză. Nevoia unei aşezări sociale 
mai statornice si mai organice decit aceea a revoluţiei 
tranceze o simţiseră si alti ginditori francezi traditionalisti, 
bunăoară de Bonald (1754—1840), Joseph de Maistre 
(1753—1821), dar ei o visau intr-o directie cu totul opusá 
spiritului revoluţionar al „luminilor“: prin restaurarea 
catolicismului, medieval si a așezămintelor politice tra- 
ditionale (de pildă, regalitatea). Comte, dimpotrivă, pri- 
veste revoluţia franceză ca un fapt împlinit si ca o nece- 
sarà dezorganizare politicá, dar socoteste cá noua reorga- 
nizare socialá si refacerea unitátii spirituale a Europei, 


382 


pe care catolicismul nu mai este în stare a o face, trebuie 
să inlăture critica negativă inerentă ideiior revoluționare 
şi să clădească o filosofie pozitivă şi constructivă. Pentru 
Comte, noțiunea de pozitiv se defineşte în contrast cu nega- 
iia critică a metafizicii revoluţionare; ştiinţa sigură și siste- 
matică trebuie opusă științei fictive si sofistice, de pildă 
declamatiilor revoluţionare asupra „drepturilor eterne si 
naturale“ ale omului. | 

. Pentru înțelegerea filosofiei pozitive a lui Comte nu 
trebuie să pierdem din vedere motivul initial reformator 
si social a] acestei filosofii. Comte este convins cá „mi- 
siunea“ sa de reorganizator social nu poate fi înfăptuită 
decit dacă izbutește mai înainte să refacă unitatea spi- 
rituală din idei si credințe, si că această nouă unificare 
morală nu mai poate fi așteptată de la religia catoiică, 
care dăduse Europei în evul mediu o unitate admirabilă 
si vrednicá de invidiat, ci de la sistematizarea cunostinte- 
lor noastre științifice sau pozitive. Teologia roate fi ana- 
cronic galvanizată, nu însă reînviată. 

Dar o cunoștință științifică si o filosofie pozitivă nu 
pot deveni o foriá socială decît. dacă ele se adresează 
inimii si o cuceresc printr-o morală si o religie pozitivă, 
adică dacă izbutesc prin ele insele să descopere oliectul 
unui nou cult religios, care să se impună tuturor. Acest 
obiect, în același timp pozitiv și religios, și fundamentul 
unui nou cult, nu poate fi, după Comte, decit Umanitatea. 
Cu întemeierea moralei și religiei pozitive sa ocupă Sis- 
temul de politică pozitivă, iar întemeierea unei filosofii 
pozitive este obiectul Cursului de filosofie pozitivă. Le- 
gătura dintre aceste două mari si sensibil deosebite opere 
ale lui Comte este mai strinsă decit pare la prima vedere. 

Legea celor trei „stări“. Care va fi calea de 
străbătut pentru intemeierea sigură si pozitivă a unei 
filosofii științifice, care să pună temelia refacerii unitâtii 
spirituale? Este mai intii cunoașterea legii necesare a 
progresului spiritual. Toate concepţiile noastre tr>c, atit 
în istoria omenirii, cit si în dezvoltarea individului, prin 
trei faze sau „stări“ succesive; faza teologică sau a nchi- 
puirii, în care timp faptele naturii si acţiunile omuiui sint 
explicate prin intervenţia capricioșilor „agenti supra- 
naturali“ (spirite, demoni, zei), faza metafizică sau ab- 
stractă, o fază de tranziţie, în care timp fenomenele sint 
explicate prin entităţi şi esențe abstracte si pur verbale 
(„natură“, „rațiune“ etc.); si, în sfîrşit, ajung cu necesitate 

in faza științifică sau poziti: á, in care timp omul cumintit 
renunţă de a mai cerceta esenta absolută, cauzele prime 
si finale ale lucrurilor, ci se multumeste cu observarea 
faptelor sau fenomenelor si cu statornicirea raporturilor 
constante dintre fenomene, adică a legilor de asemănare 
sau succesiune a numiielor fenomene. Noi nu putem 
cunoaște decit fenomene, nu şi realitatea absolută; această 
concepţie este un agnosticism (a == nu, gnosis == cunoaste- 
re), pe care l-am intiinit, cu o legitimare mai complicată, 
şi la Kant. 

În antichitate si in evul mediu, organizarea morală 
a omenirii „occidentale“ a fost realizată de teo!ozie, o 
organizare solidă si singura cu putinţă pe atunci, pe care 
o putem regreta, dar la care nu ne mai putem întoarce, 
caci după aceea a urmat criza metafizică (secolele XV — 
XVIII) care a dărimat încetul cu încetul máresta clădire 
a teologiei, fără să poată ridica alta nouă pe ruinele 
acesteia. Este nevoie de o nouă putere spirituală, tot atit 
de organică ca şi cea teologică, dar mai întemeiată și mai 
rezistentă decit ea, şi aceasta n-o poate oferi decit Știința, 
noua religie a modernilor. Știinia este în stare a da 
omenirii dezorganizate, cum zicea Renan, un „simbol si 
o lege“. 

Dar ştiinţa nu poate deveni o forță de organizare 
socială decît după ce i-a reușit pe deplin să imbrátiseze 
prin metodele sale științifice si fenomenele sociale, care 
pină acum s-au afiat sub influenţa fie a spiritului teologic, 
a ordinii retrograde fără progres, fie a spiritului „meta- 
fizic“ sau a progresului fără ordine. Deci, cea dintii grijă 
a unei filosofii pozitive este să pună bazele unei științe 
a societăţii, unei „fizici sociale“, unei sociologii, cuvînt 
întocmit de însuşi Comte. 

Enciclopedia științelor. Pentru ca sociologia 
să poată deveni o ştiinţă pozitivă este necesar mai intii 

să se statornicească locul si rangul sociologiei în republica 

elorlalte ştiinţe, precum si sprijinul pe care noua știință 
" ees aștepta de la ştiinţele ce au fost pozitivate înainte 
de ea. Pentru a statornici locul sociologiei este nevoie 
de o sistematizare a științelor, căci știința nu poate or- 
paniza societatea dacă nu este ea însăși organizată. Dar 
stiintele nu pot fi sistematizate decit dacă, printr-o nouă 
clasificare a lor, ele sint privite în filiatia lor naturalà 
si dacá, in al doilea rînd, în locul specializării ştiinţifice 
anarhice, de altfel impusă de diviziunea muncii inte- 

lectuale, armonizăm rezultatele lor generale, adică dacă 
infáptuim o filosofie pozitivă, care este punerea laolaltă, 
unitară şi fără contradicţie, a rezultatelor obștești ale 
științelor speciale. Filosofia pozitivă este o nouă speciali- 
tate științifică, este specialitatea generalitátilor științelor 
particulare. Este meritul lui Comte de a fi intrevázut că 
și filosofia, dacă se mărginește la elaborarea armonioasă 
a cunoștințelor generale despre fenomene, poate fi tot asa 
de pozitivă si de științifică ca si științele speciale. 

O clasificare științifică a științelor nu poate avea drept 
criteriu decit gradul fiecăreia de pozitivitate, adică de 
exprimare exactă si practică a realităţii fenomenale, pozi- 
tivare care nu s-a făcut la toate deodată, ci treptat, iar 
la sociologie rămîne încă să fie făcută. Scopul științei 
este utilitatea practică, „a şti este a prevedea, pentru a 
putea“, însă resortul ei este dezinteresat, cunoașterea 
exactă a fenomenelor. | 

Cum se explică pozitivarea treptată a științelor, care 
este legea de pozitivare a științelor? Această lege este 
generalitatea descrescindá și complexitatea crescîndă a 
obiectului științei: cu cît domeniul unei științe este mai 
general si mai puțin complicat, cu atît mai repede trece 
prin cele două stări provizorii, teologică și metafizică, și 
ajunge la starea pozitivă definitivă. În consecinţă, stiin- 
tele teoretice fundamentale s-au pozitivat, au devenit 
exacte in ordinea următoare: matematica, astronomia, 
fizica, chimia, biologia și rámínea de pozitivat socio- 
logia, al cărei obiect este cel mai complicat și cel mai 
putin general (societatea omenească). Cind şi sociologia 
va deveni o știință exactă, „spiritul pozitiv“ va deveni 
universal și atotputernic, iar știința va putea să trans- 
forme din temelie viaţa socială. 

Să se observe că, pentru Comte, deși fiecare știință 
nouă se sprijină în pozitivarea sa pe științele pozitivate 
mai înainte, de pildă astronomia pe matematici, biologia 
pe chimie, sociologia pe biologie, ar fi o eroare a crede 
că pozitivarea unei științe constă în reducerea obiectului 
ei la obiectul științei deja pozitivate imediat inaintea sa. 
Bunăoară, să nu credem că obiectul biologiei se poate 
reduce la obiectul chimiei si fizicii, adică la faptul că 
viaţa se poate reduce la procese fizico-chimice. Comte 
vede omogenitatea pozitivistă a științelor numai in me- 
toda lor pozitivă, nu în obiectul lor, căci fiecare stiință 
are un obiect ireductibil şi de o natură originală ce nu 

poate fi redus la alte obiecte, dar care se poate folosi de 
rezultatele cercetării altor obiecte. Comte nu are mare 
simpatie pentru idealul „geometrilor“, care urmăresc a 
reduce toate fenomenele naturale la procese mecanico- 
matematice sau a „deduce“ metafizic toate legile naturii 
dintr-o lege unică, de pildă a gravitaţiei. Ba chiar Comte 
merge si mai departe si impune științelor anume limite 
peste care nu trebuie să treacă în cercetarea obiectului 
lor, de pildă cere biologiei să nu cerceteze structura 
„celulară“ a ţesuturilor, astronomiei să nu cerceteze na- 
tura astrelor etc., interdicții peste care ştiinţa chiar în 
vremea lui a trecut cu succes, si negresit cá bine a făcut. 
Nimeni nu are dreptul să prescrie, din motive sentimen- 
tale, marginile progresului ştiinţific. 

Religia umanităţii. Misticismul. Această 
interdicţie arbitrară își află explicaţia, dar nu și legiti- 
marea, în scopul reformator urmărit de ştiinţă, scop care, 
după Comte, ar fi primejduit prin curiozitáti „sterpe si 
primejdioase*. Cáci, nu trebuie sà uitám, intocmirea unei 
„enciclopedii a ştiinţelor“ a fost pentru Comte mai mult 
un mijloc, în scopul de a da spiritului omenesc un reazem 
sigur, de a scrie o evanghelie a ştiinţelor, o lămurire a 
lumii din punctul de vedere al rezultatelor stiintifice. 
In acest scop a scris opera sa cea mai vastá, Cursul de 
filosofie pozitivă. 

Dar o lămurire a lumii, prin chiar legile ei, nu este 
îndestulătoare pentru ca filosofia ştiinţifică să devină o 
pirehie a fericirii omenesti. ci filosofia trebuie să ajungă 
a privi lumea și din punct de vedere al idealului omenesc, 
adică să dea, alături de o „sinteză obiectivă“ a lumii, si 
o „sinteză subiectivă“, o organizare pozitivă a sentimen- 
telor omenești. Această sinteză subiectivă nu poate veni 
decit de la sociologie, noua știință pozitivă care este în 
felul ei o ştiinţă universală, ca si matematica. 

Nu sint oare, pe de o parte, toate stiintele niste pro- 
duse istorice si sociale, si pe de altă parte nu este morala 
o sociologie aplicatà? 

Cu ajutorul cercetărilor exacte ale sotiologiei omul 
este in stare a-şi întocmi o nouă morală si o nouă religie 
si astfel a dovedi exact superioritatea iubirii si altruis- 
mului, cuvint întrebuințat mai întii de Comte, asupra 
egoismului si urii. În adevăr, este un rezultat sigur al so- 
ciologiei că individul izolat şi atotputernic este o închi- 
puire abstractă și că singura realitate este Societatea sau 

Umanitatea, care poruncește omului și-l stăpineşte prin 
puterea trecutului, ascuns în sinul ei: morţii (umanitatea 
trecută) sint mai tari decit cei vii. 


Spectacolul măreț al Umanității, însetată de pace si 
fericire, poate entuziasma inimile noastre pinà la indem- 
nul de a face din ea un nou cult mistic si religios, cultul 
„marii ființe a umanităţii“, al cărui papă științific si mare 
pontif trebuia să fie socotit Comte, după chiar dorinţa 
lui. Atunci Pámintul va deveni „marele Fetis", iar Uni- 
versul „marele Mediu“. Religia umanităţii își găsește rea- 
zemul în fetisismul care stă atipit în sufletul omului din 

remuri preistorice. Noul cult al umanității poate fi par- 

ticular — cultivarea amintirii ființelor scumpe, așa precum 
Comte cultiva amintirea iubirii sale ciudate pentru Clo- 
tilda de Vaux, răpită de boală — sau poate fi public — 
cu:tul oamenilor mari si binefăcători ai omenirii. 


Influenţa lui Comte. Înriurirea pozitivismului 
comteian a fost redusă în ceea ce privește religia umani- 
tátii, desi nici pînă astăzi nu-i lipsesc credincioşii orto- 
docşi, chiar la noi în ţară (cercul pozitivist al docto- 
rului Zosin)!58; dar a fost destul de puternică prin enci- 
clopedia ştiinţelor si prin filosofia sa fenomenalistă, dez- 
voltată mai departe de un discipol ca Littre, el însuşi un 
neintrecut enciclopedist. | 


Nu trebuie să amestecăm pozitivismul îndeobşte cu 
pozitivismul lui Comte. Pozitivismul este o metodă filo- 
sofică, un fel de a privi problemele filosofice, comteismul 
este un sistem; poti fi pozitivist fără a fi un comteian or- 
todox, iar filosofia pozitivistă este astăzi un element con- 
stitutiv al gîndirii europene. Pozitivismul este renunțarea 
la orice metafizică si teologie în explicarea lumii, este in- 
grădirea voită la ceea ce putem cunoaște sigur, la feno- 
mene sau la date. Însă această modestă îngrădire la simple 
fapte nu închide in sine, cum observa însuşi Comte, re- 
nuntarea la o construcţie „ipotetică“, la o sistematizare fi- 
losofică. Dar aceasta trebuie făcută numai în direcția 
controlabilă de faptele pozitive, a căror valoare stă tot 
atit de mult în siguranţa lor teoretică, cit si în eficacitatea 
lor practică şi socială. Pozitivismul este o stare generală 
a spiritului modern, el reprezintă întoarcerea la realitate, 
la lumea de pe Pămînt, prețuirea si gustarea vieiii, asa 
cum este cunoscută prin simţuri. Pozitivism si „teologie“ 
sint două atitudini spirituale cu totul potrivnice. 

XXIII. Filosofia engleză în secolul al XIX-lea 


Ne reamintim că nota tradițională, caracteristică gin- 
dirii engleze chiar de la începuturile filosofiei moderne, 
notă păstrată atita vreme și din cauza izolării Angliei, este 
cercetarea inductivà, empiristá a cunoștințelor si actiu- 
nilor morale ale omului. 

Reacţia „simțului comun“, care in fond era o renun- 
tare la filosofie, a continuat cu ingrediente germane si in 
veacul al XIX-lea, de pildă la un Hamilton (1788— 1856), 
dar ea nu a putut împiedica apariţia, cu puteri sporite 
Si cu motive noi, a vechiului empirism, asa cum întîlnim 
la pătrunzătorul John Stuart Mill (1806—1873), dibaciul 
făuritor al Logicii inductive. 

Însă contribuţia originală a gindirii engleze din secolul 
al XIX-lea la sporirea patrimoniului culturii europene stă 
in aplicarea ideii de evoluție atit la lumea organismelor, 
cu Darwin, cît și la întregul univers, cu „filosofia sinte- 
tică“ a lui Spencer, personalitatea filosofică cea mai proe- 
minentă a filosofiei engleze din veacul trecut. La Darwin, 
evoluţia organismelor este mai mult produsul legilor na- 
turale; la Spencer, evoluţia este chiar principiul tuturor 
legilor, legea universală. | 

Prin transformismul lui Darwin si evolutionismu] lui 
Spencer, evolutia a devenit o conceptie populará, un factor 
component si de la sine înteles al gîndirii moderne si, cel 
putin in infátisarea ei generală, ideea cea mai cu greu 
criticabilă si aproape unanim acceptată din vremea noastră. 
După evolutionism, universul si omul, cu produsele sale 
culturale, n-au apărut de cînd e lumea, asa cum le vedem 
astăzi, ci s-au format treptat, din începuturi rudimentare, 
după legi necesare, și nu întrevedem de ce transformarea 
lor n-ar continua si în viitor, năzuind către o țintă pe care 
n-o putem cunoaște, dar pe care ne-o închipuim ca o stare 
ideală şi perfectă. Omul de astăzi este produsul transfor- 
mărilor lente ale umanităţii trecute, umanitatea este pro- 
dusul evoluţiei vieţii, viaţa este produsul evoluţiei Pămin- 
tului, Pámintul este produsul evoluţiei sistemului nostru 
planetar, iar sistemul nostru solar este produsul evoluției 
unui Sistem mai cuprinzător de astre, care el însuși se 
îmbină în evoluția întregului univers. De la atom pînă la 
om, trecerea este continuă, fără salturi, progresivă, natu- 
rală. Este o concepţie măreaţă, care dă o largă satisfacţie 

nevoii noastre de a explica lucrurile prin intelegerea ge- 
nezei, nasterii si creşterii lor. 

Evolutia, in intelesul de trecere treptatá de la simplu 
la complex, de la inferior la superior, evolutia, in inte- 
lesul de schimbare progresivá, este o conceptie destul de 
veche în omenire si este relativ familiară ginditorilor 
greci, dar ea n-a fost clar statornicită decit prin veacul 
al XVIII-lea, care credea în progresul omenirii, iar între- 
buintatà într-un sens metafizic si aplicată la istorie a fost 
de către Hegel. Aplicată științific mai intii la societatea 
omenească si la dezvoltarea organismelor, ideea evoluţiei 
dobindeste la Spencer o formulare sistematică si ap.ica- 
bilă la toate procesele materiale și sufleteşti. 


1. Charles Darwin si transformismul 


Pinà la aparitia Originii speciilor (1859) a lui Darwin 
(1809—1882), concepţia precumpănitoare despre originea 
speciilor organice era cea supranaturală, religioasă, a 
Vechiului Testament: speciile au fost create odată pentru 
totdeauna (concepţia bisericii) sau în mai multe rînduri 
(concepția bisericii modificată de savantul francez din 
veacul al XIX-lea, Cuvier) de către Creatorul lumii. 
„Există atitea specii, cite au fost create de la început de 
Fiinţa supremă“, zicea botanistul Linnée (1707—1778). 
Apariţia si descendența fiinţelor vii nu putuseră să fie ex- 
plicate, pină la inceputul secolului al XIX-lea, prin legi 
naturale, ci numai prin creația misterioasă a lui Dumnezeu. 

Originalitatea revoluționară a lui Darwin, pregătită 
de altfel de francezul J. Lamarck (1744—1829), precum 
și de noile cercetări geologice si paleontologice (descope- 
rirea fosilelor de plante si animale), nu găseşte asemănare 
decit cu originalitatea revoluţionară a lui Copernic și a lui 
Newton. Explicarea naturală darwinistă aduce un nou si 
rodnic punct de vedere nu numai în cercetarea originii 
ființelor vii, ci si a omului însuși, cu tot ceea ce el a in- 
făptuit pe lume. Omul, care era mindru de esentiala sa 
deosebire de animale și de originea sa divină, este recu- 
noscut ca o verigă în lanţul animalelor, de care el se deo- 
sebeste numai prin grad, nu prin natură. 

Toate organismele animale si vegetale, oricit de supe- 
rioare si de perfecte ar fi, descind, potrivit cauzelor na- 
turale, din transformarea lentà a formelor organice simple 
si primordiale. Legea obsteascá a vieţii, care determină o 

formă imperfectă a da naștere unei forme mai perfecte 
si mai complicate, este legea selecției naturale, călăuzită 
de oarba „luptă pentru existenţă“, lege naturală înrudită 
cu selecția artificială aplicată de crescătorii de animale și 
de plante. 

Legea selecţiei (alegerii) naturale explică descendența 
treptată a speciilor unele din altele, dacă admitem urmă- 
toarele trei puncte: 1. că orice individ animal sau vegetal 
prezintă de la sine mici ,,variatiuni* sau abateri de la 
tipul specific — nu există două plante sau animale de 
aceeaşi specie care să fie cu toiul la fel; 2. dacă admitem 
că in lupta fatală pentru conservarea existentei, fatală 
fiindcă mijloacele de trai sint limitate si dușmanii sint 
numerosi, numai acele fiinţe persistă ale căror variatiuni 
spontane sint folositoare adaptării la noile împrejurări 
ale vieţii (,persistenta celui mai apt“, zice Spencer); 3. 
in sfirsit, dacă variatiunile utile se moștenesc şi astfel 
prin acumularea lor lentă provoacă o nouă specie. Trans- 
formismul speciilor se explică dar prin acumularea trep- 
tată a simplelor variatiuni individuale, utile în lupta 
pentru procurarea hranei si pentru a rezista inclementei 
mediului. Ceea ce era la început o variatiune individuală 
utilă devine cu vremea și prin acumulare o nouă specie, 
căci variatiunile nefolositoare atrag cu sine distrugerea 
indivizilor si deci si a speciilor. Așadar, organismele .n-au 
apărut toate în același timp, prin actul creator al lui 
Dumnezeu, ci au ieşit treptat unele din altele, cele. per- 
fecte din cele imperfecte (teoria descendenftei sau mai 
exact a ascendentei). 


2. Herbert Spencer si evolutionismul 


Fiul unui învăţător din Derby, destinat a imbrátisa 
cariera tatălui său, Spencer (1820—1903) și-a făcut cul- 
tura mai mult singur şi a îmbrățișat cariera de inginer 
la căile ferate din Londra, apoi de gazetar, in sfîrşit se 
retrage în viaţa privată, devotat cercetărilor si luptind cu 
greutăţile materiale si cu o sănătate șubredă. Opera sa 
monumentală, Sistem de filosofie sintetică, care numără 
10 volume, a fost anunţată printr-un prospect În martie 
1860 si a fost gata după 36 de ani, în noiembrie 1896. 

Primele principii (1862, ediţia a VI-a 1901). 
Știință şi credinţă. Nu există contradicţie mai 
mare ca aceea ce pare a exista între Știință si Credinţă, 

dar si pentru acești doi termeni contradictorii, ca şi pentru 
toate opozitiile radicale ale părerilor omenești, trebuie să 
existe un teren comun de apropiere, un termen comun 
de conciliere. Nici ştiinţa nu este cu totul adevărată, nici 
credinţa cu totul greșită. 

Dacă, pe de o parte, analizăm concepțiile religioase ale 
omului, iar pe de altă parte examinăm legitimitatea no- 
tiunilor fundamentale ale științei (timp, spatiu, materie. 
suflet), vom vedea că atit concepţiile religioase, cit si no- 
tiunile ştiinţifice suferă de aceeași meteahná: închid în 
ele antinomii și contradicții, deoarece toate au pretentia 
de a avea o valgare absolută. Dacă însă atit religia, cit si 
știința recunosc că afirmaţiile lor sînt relative, adică faptul 
că ele exprimă numai raporturi de asemănare si de deo- 
sebire, existente doar prin mintea omului, contradicţiile 
din sînul lor și contrastul dintre ele pot fi lesne înlăturate. 

In adevăr, „analiza“ cunoştinţelor si credintelqr ome- 
nesti ne arată că toate cunoștințele si credinţele sint rela- 
five, sint dependente de structura spiritului nostru, sint 
Jenomenale si simbolice, nu imagini ale realităţii însăși. 
„Legea relativităţii“ stápineste toate stráduintele stiinti- 
fice si religioase ale omului — noi nu putem cunoaste 
decit fenomene. 

Dar însăși legea relativităţii ne sileste a admite înapoia 
simbolurilor stiintifice si religioase, singurele cunostibile 
de cátre om, o realitate absolutà si neconditionatà, necu- 
noscută si necunoștibilă. Cum putem gindi relativul (ceea 
ce este conditionat de spiritul nostru) decit ín relatie cu 
absolutul (ceea ce este neconditionat, in sine)? 

Asadar, stiinta si religia sint de acord asupra a douá 
puncte: afirmările lor sint simboluri relative si omenești; 
inapoia acestor simboluri se întrevede o forţă necunosti- 
bilă, un mare mister. Dar, pe cînd știința se dezinteresează 
de Necunostibilul misterios si se mulțumește a explica 
Cunoștibilul fenomenal, credința trebuie să se dezintere- 
seze de Cunostibil și să adore Necunostibilul. Nu este 
greu de văzut că acolo unde se sfirseste stiinta începe cre- 
dinta. Absolutul nu poate fi obiect de cunoștință, dar poate 
fi idolul credinței. Această concepţie a fost botezată 
agnosticism. 

Constiinta clară din noi exprimă numai raporturi de 
asemănare si deosebiri, adică exprimă ceea ce este condi- 
tionat de inteligența noastră; dar mai descoperim in noi 
o „conștiință nedeterminată“, vagă, ce ne sileste a admite 

existența, chiar necunoștibilă, a Absolutului si Necondi- 
tionatului. Cu toate acestea, Spencer recunoaste cá, in 
mod practic, cunostintele relative pot fi privite ca un co- 
respondent echivalent al cunostintei absolute, cáci dacá 
nu putem cunoaște cauza reală si absolută a cunoștințelor, 
cunoaștem efectul ei în noi (relaţiile). Cauza absolută este 
„transfigurată“ în efectul relativ. Aşa că putem incheia 
că Spencer nu este un agnostic pur, un idealist, ci repre- 
zentantul unui realism pe care el il numeşte „realism 
transfigurat*^. 

Cunostibilul. Nemijlocit si mijlocit cunoscute 
sint numai relatiile lucrurilor cu noi, felul lor de a fi per- 
cepute de noi, fenomenele. Dar aceste fenomene nu sint 
date din capul locului într-o formă sistematică, ci trebu- 
iesc „unificate“ si întemeiate, pentru a deveni, intr-ade- 
văr, niște cunoștințe; cunoștința neunificată este cunos- 
tinta vulgară, știința este „cunoștința partial unificată“, 
iar filosofia este „cunoștința complet unificată“, definiţie 
care vădit se apropie de definiţia filosofiei la Comte. 

Noţiunile de temelie ale orcărei cunoștințe unificate 
sint spațiul, timpul, materia și mişcarea sau forța, noţiuni 
ce sint presupuse de orice știință si filosofie. Necesitatea 
lor se reazemă pe universalitatea lor. Universalitatea spa- 
tiului și timpului decurge din faptul că spaţiul și timpul 
sînt relațiile universale ale oricărei coexistente (orice re- 
latie de coexistentá implică spaţiul) si ale oricărei succesiuni 
(orice relaţie de succesiune implică timpul); universalitatea 
materiei și mișcării (forței) decurge din faptul că sint con- 
tinue și indestructibile. Materia și mișcarea se conservă și 
toate transformările lor sînt cantitativ echivalente. Canti- 
tatea de materie si de mișcare, cu toate transformările lor, 
nici nu crește, nici nu scade. Și fiindcă înapoia tuturor lu- 
crurilor am descoperit o forță unică, putem zice că legea 
constantei forței este legea cea mai cuprinzătoare. 

Evoluţia. Toate adevărurile stabilite mai sus sint 
analitice, elementare, dar analiza trebuie întregită printr-o 
sinteză, faptele izolate trebuiesc unite, sintetizate într-o 
lege universală. Nu este destul să cunoaștem analitic fac- 
torii esentiali ai lumii; trebuie să descoperim legea sin- 
tetică, care explică chipul de a lucra unitar al acestor fac- 
tori. Legea de sinteză universală formulează modul general 
de transformare al materiei şi mișcării, evoluția tuturor 
fenomenelor lumii. Legea sintetică a evoluţiei este for- 
mulată de Spencer în chipul următor: tot ce se întîmplă 

în lume este o distribuție de materie și de mișcare, care 
se manifestă ritmic ca evolutie si disolutie; evoluţia este 
o concentrare (integrare) de materie si o imprástiere de 
miscare, iar disoluția este procesul invers, o imprástiere 
(dezintegrare) de materie si o absorbire de mișcare. 

Asadar, toate procesele naturii se află într-o strinsă 
legătură și într-o continuă prefacere; totul este tranziţie, 
nimic nu este, ci totul devine. Iar acest flux al lucrurilor 
este organizat de legea evoluției, pe care știința o verifică 
prin observaţie, iar filosofia o generalizează. „Evoluţia 
este o integrare de materie, intovárásitáà de o împrăştiere 
de miscare, in timpul cárora materia trece de la omoge- 
nitate relativ nedefinită si incoerentă la o eterogenitate 
relativ definită si coerentă; si in timpul acesta mişcarea 
se supune unei transformări paralele“. 

Asemenea evoluţiei Ideii lui Hegel, evoluţia fenome- 
nală a lui Spencer trece prin ritmul a trei momente: 1. 
evoluţia începe cu nestabilitatea omogenului, deoarece un 
omogen stabil nu suferă nici un fel de schimbare; 2. trece 
prin multiplicitatea efectelor si segregatie, adică aceeasi 
forţă incidentă produce mai multe efecte deosebite, căci 
omogenul nu este absolut, ci relativ, adică se deosebeşte 
de la un punct la altul, iar efectele deosebite adună, se- 
pară (segregă) elementele ce i se supun: de pildă, fiecare 
mișcare tiráste, după intensitatea ei, numai corpurile de 
anumită mărime; 3. în sfîrșit, evoluţia ajunge la un echi- 
libru, care este limita momentană a evoluţiei, după care 
urmează disoluția, procesul invers. 

Principii de biologie (1863—1867). Formula 
evolutiei imbrátiseazá cu un egal succes toate ramurile 
„filosofiei speciale“. O làmurire evoluționistă a vieții ne 
oferă Spencer în, Principii de biologie, și poate evoluţia 
organismelor, așa cum fusese. concepută de embriologul 
german von Baer și anatomistul Wolff, a sugerat lui Spen- 
cer ideea evoluționistă. Dar Spencer avea înaintea ochilor 
săi pe conationalul său Darwin, care dăduse cu cîțiva ani 
mai înainte o explicaţie stiintifică a transformismului or- 
ganismelor. Lui îi rămînea să explice evoluționist natura 
vieții si necesitatea transformării speciilor vii. 

În adevăr, legea obsteascá a persistentei forței trebuie 
să ducă cu necesitate la transformarea speciilor, fiindcă, 
presupunind viața elementară apărută, nu ştim cum, 
aceasta trebuie să se schimbe, să varieze, dacă împreju- 
rările vieţii se schimbă; schimbările eistigate trebuie să se 


393 


moștenească, dacă ele promovează capacitatea de a supra- 
vietui a unui organism, căci selecţia naturală impune 
„supraviețuirea celui mai apt“. Legea evoluţiei sileste 
viaţa a fi o „neîncetată adaptare a relațiilor interne la 
relaţiile externe“. 

Principii de psihologie (1855). Evolutionismul 
a fost aplicat de filosoful nostru la procesele sufleteşti 
încă mai înainte de apariţia Originii speciilor (1859) a lui 
Darwin. Evoluţia sau progresul treptat postulează numai 
o diferență de grad între stările sufletesti, oricît de em- 
brionare sau oricît de înalte ar fi ele: ceea ce este complex 
sj eterogen in suflet decurge treptat si natural din ceea 
ce este simplu și omogen. 

Noi nu putem cunoaște însăși substanța sau esenţa 
sufletului, ci numai stările ei (feelings) si relaţiile, aso- 
cierile dintre aceste stări. Viaţa fenomenală sufletească 
incepe cu mișcarea reflexă si senzaţia, continuă cu in- 
stinctul si reprezentarea si se integrează, se unifică în 
inteligenţă și voinţă. 

Cunostintele necesare, principiile sint înnăscute, sint 
a priori pentru individ, dar sînt cîștigate empiric (a pos- 
teriori) de către rasă. Ceea ce ni se pare nouă înnăscut 
a fost cîştigat treptat în evoluţia speciei. Apriorismul bio- 
logic al lui Spencer crede că poate împăca apriorismul 
absolut rationalist si aposteriorismul empirist, care nu cu- 
nosteau nici unul, nici altul evolutia vietii. Cunostintele ce 
ni se impun cu necesitate apar ca adevărate pentru motivul 
că nu putem concepe contrarul lor. Putem dar zice că „o cu- 
nostintáà pe care noi sintem nevoiţi a o primi, fiindcă nu 
putem concepe opusul ei, poate fi clasată avind cea mai 
înaltă siguranţă cu putință“. 

Principii de sociologie (1877 si următorii). 
Societatea omenească este un „supraorganism“, adică 
poate fi privită ca o fiinţă vie în mare, căci, după Spen- 
cer. societatea posedă organe, funcțiuni (afară de creier) 
si o evoluție asemănătoare cu ceea ce intilnim la organis- 
mele individuale. Există totuși o deosebire între individ 
și societate, ca organisme: la individ părţile conlucrează 
pentru binele totului, in societate totul conlucreazá in 
vederea binelui si fericirii părţilor (indivizilor). In politi- 
că, Spencer este-partizanul libertăţii individului și a in- 
grădirii puterii statului, căci umanitatea evoiuează de la 
societatea războinică si tiranicá la societatea industrială 
pașnică și liberă. 

Principii de morală (1879—1893). Morala: 
lui Spencer a fost numită utilitarism rațional, potrivnic 
utilitarismului empiric, căci morala spenceriană nu se 
multumeste a constata că empiric binele si răul se reduc 
la util (plăcut) şi primejdios (neplăcut), ci încearcă a de- 
duce utilitatea acţiunilor din legile necesare biologice, 
psihologice si sociologice. 

Legea morală, al cărei îndoit scop este de a conserva 
individul (egoismul) si de a conserva specia (altruismul), 
s-a format treptat în rasa omenească, dar a ajuns să fie 
înnăscută si intuitivă în individ. Idealul etic este omul 
ideal într-un stat ideal, adică o adaptare atît de desăvir- 
șită între nevoile egoiste ale individului și necesităţile 
altruiste ale societății, încît să dispară acea silnică po- 
runcă a datoriei, iar împlinirea datoriei să devină tot așa 
de firească ca si celelalte funcţii ale vieţii (hrana si re- 
producerea). | 


Filosofia prezentului 
(1890—1920) 


Preumblarea, în zborul păsării, în cuprinsul adesea 
atit de arid al filosofiei trecutului, s-a încheiat. E vremea 
să poposim şi să privim în jur. Care este situaţia și as- 
pectul filosofiei din vremea noastră adică aproximativ 
de pe la 1890 pină astăzi; care sînt curentele și tendin- 
tele cele mai tari ale timpului în care trăim; în sfîrşit, ce 
nădejdi putem nutri într-un viitor, căci filosofia are si un 
viitor, pe care însă este cuminte să nu-l dezvăluim cu 
exactitate calendaristică? 


Este un lucru înțelept pentru oricine să nu se mire 
dacă cumva află că cele mai multe din sistemele filoso- 
lice ale veacului trecut trăiesc şi astăzi prin adepţii lor, 
căci este o ciudátenie a timpului nostru de a reînvia chiar 
și sisteme cam demult trecute si care, pînă mai ieri- 
alaltăieri, păreau că şi-au trăit traiul și şi-au mincat mă- 
laiul. Nu putem citi in cărţi, de-abia ieşite de la teasc, 
că a sosit momentul a reînvia pe Platon, pentru a dobori 
pe Kant? Citi filosofi contemporani nu se simt îndestu- 
lati numai din firimiturile filosofice ale trecutului si nu 
se imbatà din parfumul unui vas gol? 

Dintre toate filosofiile trecutului mai apropiat, aceea 
care dáinuieste si astăzi si exercită o autoritate apăsă- 
toare, atit asupra celor ce o vor, cit si asupra celor ce n-o 
vor şi ar vrea să treacă peste ea, este filosofia critică, 
fenomenalistá si relativistă a lui Kant. Iar dintre alte 
adieri filosofice doar evoluționismul, în înțelesul cam 
elastic al acestui sistem, poate ridica cu succes pretenţia 
de a face astăzi o serioasă concurenţă criticismului. 

Nu mai încape vorbă, nimeni nu mai este astăzi kan- 
tian in litera si în spiritul exact al operelor lui Kant, ci 
chiar ucenicii márturisiti ai ginditorului din Königsberg 
au curajul de a-și croi fiecare o interpretare a „adevăra- 
tului Kant“, interpretare ce pretinde a înțelege pe Kant 
mai bine decit s-a inteles e] insusi. Certurile de familie 
dintre kantienii mai noi sau mai vechi — si và asigur cá 
sint numerosi, mai cu seamà in Germania — sint, din 
nefericire pentru autoritatea criticismului, tot atit de vii, 
de nereductibile si de sterpe ca si acelea dintre deosebite 
tabere scolastice in jurul ,adev áratului Aristotel“. 

In adevăr, operele de tilcuire ale filosofiei criiice, 
scrise în interval de 100 de ani, sint mai numeroase decit 
toate marile și micile comentarii scrise în timp de 2000 de 
ani asupra operelor filosofului din Stagira. Și așa, po ne- 
simţite, a apărut si s-a ráspindit o nouă scolastică — cea 
kantiană. 

Ceea ce n-a put mulțumi în filosofia criticistă, chiar 
de la apariţia sa, era un paradox uimitor: ceea ce putem 
cunoaște (fenomenele) nu ne interesează, fiindcă sînt 
simple aparente, iar ceea ce ne interesează, realitatea ade- 
vărată, nu o vom putea cunoaște niciodată — ignorabi- 
mus. Era o fatală calamitate: ceea ce ştim nu e intere- 
sant, ceea ce este interesant nu știm. Încercări, cam prea 
îndrăznețe, de a se smulge din clestele criticii s-au făcut 
chiar sub ochii nemulțumiți ai lui Kant sau numaidecit 
după moartea sa — un Fichte, un Schelling, un Hegel, un 
Schopenhauer şi alţii se avîntau peste Kant, făurind fer- 
mecătoare castele de idei în „cerul inteligibil“. Totuşi si 
aceștia se intitulau cu candoare, dar cu oarecare dreptate, 
„adevăraţi kantieni“. 

După beţia genialelor construcţii si combinații poetice 
și speculative de la începutul veacului al XIX-lea, a ur- 
mat un fel de mahmureală, care s-a manifestat pe la ju- 
mătatea secolului al XIX-lea ca materialism in Germa- 
nia (J. Moleschott, L. Büchner etc), iar în Franța (H. 

Taine, E. Littré etc.) si în Anglia (J. St. Mill) ca poziti- 
vism sau cultul faptelor exacte. Nu susţinea un Taine că 
lumea se reduce la „fenomene“, între care există o legă- 
tură necesară si fatală, care exclude libertatea si idealul 
moral? 

Întoarcerea la spiritul ştiinţific nu ne surprinde, dacă 
ne reamintim de avintul științelor naturale si al tehnicii 
științifice pe la mijlocul veacului trecut; numai că mate- 
terialismul s-a rostogolit în păcatul dogmatismului vechii 
metafizici, pe care el o combătea, căci el nu s-a mulţumit 
a reduce procesele vieţii la dansul atomilor si la forțele 
materiale, ci a ţinut a face si din bietul suflet un fe] de 
secreție materială a creierului, un.,,epifenomen*, un spec- 
tator fără mare însemnătate si fără acțiune asupra cur- 
sului naturii. 

Dar „filosofia de spiteri^, cum numea sarcasticul Scho- 
penhauer materialismul, nu putea fi decît un contrafăcut 
surogat de metafizică, căci toată lumea a început să bă- 
nuiască faptul că această filosofie, care pînă astăzi a ră- 
mas un ieftin cal de bătaie al ,adeváratilor ginditori“, 
nu a binevoit să ceară aprobarea bisericii, era dar ateistă, 
S] — ceea ce era poate mai grav — a ocolit cu prudență 
furcile caudine ale criticismului. 

Se prea poate ca materialismul să fie reclamat de 
știință, ziceau filosofii, dar el este cu totul necritic si 
deci dogmatic. Cum să secreteze materia spaţială spiri- 
tul nespatial, pe cîtă vreme materia si spaţiul există 
numai fiindcă spiritul le-a construit prin imaculatele 
sale forme intuitive si categoriale? Cum să fie gindirea 
un produs al materiei, cîtă vreme lumea materială exter- 
nă își are condițiile de existenţă în legile interne ale gin- 
dirii? Fără spirit nu există nici materie. 

Atunci, era pe la 1860— 1870, s-a rostit: „hai să ne 
intoarcem la Kant!“ Si asa a fost! O spuză de filosofi au 
început atunci a studia pagină cu pagină operele lui Kant; 
dar, vai, era prea tirziu, Kant începuse să fie mai mult 
temut decit admirat. 

Era firesc ca neașteptata reînviere a lui Kant să tragă 
cu piciorul, încet-încet, și pe ceilalţi filosofi speculativi, 
care, deși gindiserá pe cont propriu, erau înscriși în re- 
gistrele filosofului din Königsberg. Iată cum, la praznicul 
criticismului, filosofia speculativă, doborită de știință, a 
prins a se mișca din nou și iată de ce se aude, la începutul 
veacului al XX-lea, o nouă strigare: „să ne intoarcem 

la metafizică, căci ea este nemuritoare“. Curios este însă 
că cei de astăzi, care anunţă că metafizica e necesară, se 
mulțumesc mai mult cu o listă de bucate, fără nici un 
corespondent real la bucătărie. Se scriu astăzi multe in- 
demnuri la metafizică, dar prea puţine „sisteme“ meta- 
fizice, 

lată pentru care cuvint filosofia prezentă, cu toată 

chinina criticismului si dezinfectantul materialismului, se 
află . zguduită de frigurile metafizicii. Metafizica este pri- 
vită nu numai ca posibilă, ci chiar ca necesară, ca marea 
și eterna ispită a inteligenţei. 
__ Dar la început ne izbim de o notă oarecum ironică, 
caracteristică celor dintii încercări ale metafizicii prezen- 
te. Noile „încercări“ arhitectonice de metafizică n-au fost 
făcute de filosofii de meserie, ci de oameni de știință, de 
savanți, care, plictisità de cercetări exacte, au evadat din 
cercul limitat al specialitátilor lor si şi-au luat inima în 
dinți a da o raită prin esenţa tainică a universului. Să se 
noteze bine că acești metafizicieni savanţi erau deplin si 
deci naiv convinși că ei construiesc o filosofie exactă, o 
„filosofie științifică“, bazată pe fapte si pe teorii contro- 
labile. 

Din acești metafizicieni „fără s-o știe“ cităm: biologul 
german Ernst Haeckel (1834—1919), autorul operei Enig- 
mele universului (1899), care a avut un rásunet neastep- 
tat in toate tárile, ceea ce a fácut pe un filosof pur sá-si 
acopere fata de rusine fatá de necultura filosoficá a tim- 
pului nostru; Wilhelm Ostwald (náscut la 1853), chimist 
german, care in concepţia sa „energetică“ crede cá a dez- 
legat si el tainele lumii: „energia“ este substratul unic al 
tuturor fenomenelor materiale, vitale, psihologice și so- 
cialel9], Amindoi acești filosofi se numesc monisti, căci, 
după ei, lumea are ca temelie o singură substanţă, fie 
substanța „„spinozistă“ cu cele două atribute de întindere 
și gîndire (Haeckel), fie energia universală (Ostwald). Dar 
acest monism nu se mulțumește a fi o filosofie şi o mo- 
rală, ci tinde a deveni o nouă religie, cu un anume cult 
(al naturii) si cu predici — „religia monistă“. Ba, chiar, 
Ostwald visa si înjghebarea unei mânăstiri moniste. ,,Aso- 
cjatia monistă“ este astăzi răspîndită în toate ţările pînă 
și la noi, unde este condusă de dr. Tiron din Iaşi". 

Aceste pretinse „filosofii științifice“, sorbite cu nesat 
de cei ce se bucurau de o mediocră cultură filosofică, dar 
care rivneau după un „adevăr“ mai cuprinzător și poate 

tot asa de religios ca si cel creștin, nu erau in stare a 
multumi pe cei rafinati, care căutau mai puțin un aliment 
intelectual, cit un stimulent filosofic pentru inima lor 
blazată si hiperesteziată. O „filosofie științifică“ putea 
mulțumi un suflet naiv, dar nu un suflet rafinat, dornic 
de excitante inedite atit pentru sentimente, cît si pentru 
vointa enervantă. 

Și asa a început a se afirma nevoia unei alte metafizici, 
care să aibă cutezanta de a trece peste știință si inte- 
ligență si de a-și ridica clădirea cu ajutorul elementelor 
extrastiintifice și chiar antistiintifice si antiintelectualiste: 
este vorba de metafizica sentimentului (intuitionistá) si 
metafizica vointei (pragmatistà). 

După „noua metafizică“, știința nu este în stare decit 
să știrbească si să încorseteze realitatea, atit de bogată 
şi de misterioasă, în tiparele, în categoriile rigide și în- 
guste ale Inteligentei: iar filosofia științifică, tributară 
științei și metodelor ei, idolatrizează Rațiunea sau Cu- 
noștința, pe care acesti rafinati, cu inima atrofiată, o 
gásesc prea rece, prea lipsitá de viatá (recte, de senti- 
ment), cel mult — un simplu contabil al vietii. 

In pragul veacului în care trăim se ridică tot mai multe 
glasuri care cer cu stáruintá duioasă o „filosofie de sine 
stătătoare“, nu vasală sau parazitară a științei, o meta- 
fizică care să mulțumească nu numai pretenţiile inteli- 
gentei, ci mai cu seamă nevoile inimii si cerinţele acţiunii 
practice, de ordin moral si religios. 

Știința — susțin aceştia — poate să ne dea oarecare 
explicaţii despre lumea materială, explicatii-retete, folo- 
sitoare industriei, dar nu este in stare să ne insufle 
idealuri morale si să decreteze valori de viață entuziastă 
si liberă. Ştiinţa privește pe om ca un produs neînsemnat 
al lucrurilor materiale, ca un complex de atomi fără 
suflet, supuși unor fatale legi mecanice, pe cind omul se 
simte un Spirit liber, o Inimă entuziastă si de aceea el 
pretinde filosofiei să-i dea îndemnuri si legitimări teo- 
retice, pentru ca să guste viaţa si să muncească spornic, 
cu „succes“. Omul de astăzi vrea să guste viaţa, dar in 
același timp trebuie să muncească, căci fără muncă și 
producţie gustarea vieţii moderne nu mai e asigurată sau 
isi pierde savoarea. 

De aceea, omul zilelor noastre imploră o filosofie 
care să-i legitimizeze aceste două názuinte „contradictorii“ 
el cere o rnetafizică în stare să-i întărească așteptarea sa, 

că universul întreg se aseamănă cu sufletul lui și că 
întreaga lume este străbătută de un curent spiritual ce 
pulsează în același ritm anormal ca si sufletul său. 

Filosofia stiintificá! privea omul prin- natură; noua 
metafizică privește natura prin mediul nevoilor moderne 
ale omului si este in consecinţă un nou si rafinat antro- 
pomorfism. lată acum, pe scurt, expunerea de motive a 
„Noii filosofii“. 

Știința se mulțumește a lămuri ceea se este general, 
cantitativ, măsurabil (matematic), determinat, rational din 
univers, iar ceea ce este individual, calitativ, nemásurabi!, 
nedeterminat (liber), misterios si nerational trebuie să-i 
scape, căci pe ea n-o interesează. Dar pe noi ne interesează 
tocmai individualitatea unică, noutatea nuanțată, acea 
vibraţie emotivă a adincului inimii care trebuie să fie 
aidoma cu ceea ce fiecare descoperă în eul său „profund“. 
Pe scurt, omul, pentru a gusta viaţa şi pentru a lucra 
asa cum se înțelege astăzi „munca“, are nevoie de o 
filosofie care să-i. răstălmăcească subiectiv lucrurile, după 
nevoile sale intime, nu obiectiv, asa cum sînt ele si cum 
este nobil a le cunoaște. 


Știința reduce lumea şi omul la un joc orb de mișcări, 
lipsite de calitățile vitale și sufletești, fără „spontanei- 
tate“ și libertate. Filosofia nouă are chemarea de a re- 
întrona „drepturile“ omului, de a descoperi în univers, 
scris cu litere mari, ceea ce este scris cu litere mici în 
inima și cugetul omului. Omul vrea plăcere, noutate, pu- 
tere; ei bine, universul ascultă de legea plăcerii, a nou- 
tátii si a voinţei. Si de ce nu, dacă omul găsește în acest 
chip justificarea aspirațiilor sale? 

Filosofia științifică ţine seama prea mult de legile na- 
turii si prea puțin de fericirea si libertatea omului, cre, 
oricum, îl interesează mai mult decit, de pildă, mişcările 
reflexe ale broaștei. Desigur, „libertatea“ și spontaneitatea 
par de neînțeles si absurde pentru o concepție logică si 
intelectuală a lumii; dar aceasta nu importă, atit mai rău 
pentru inteligență și știință: e o dovadă sigură că reali- 
tatea ,adincá* este mult mai bogată decit bănuiesc știința 
și inteligența. Si apoi, unde stă scris că legile logicii tre- 
buie să se aplice unei realităţi care poate este cu totul 
nelogică și instinctivă? 

Pentru a face cu putinţă înfăptuirea unei asemenea 
metafizici a libertăţii instinctive, nu se deschidea decit un 

singur drum: „a injosi si apoi a dărima“; a injosi ştiinţa 
și inteligența, instrumentul științei, și apoi a dărima și 
decapita. Inteligența este numai un instrument practic, 
fără nici o valoare dezinteresată de adevăr, un instrument, 
desigur, folositor omului, pentru a stăpini materia si 
formele ei, dar fără nici o putere de a pătrunde realitatea 
„profundă“ sau de a îndruma voinţa. In schimb, există în 
noi o nebănuită metodă de a cunoaște, o neglijată capaci- 
tate de percepţie şi de pătrundere nemijlocită a lucrurilor 
— intuiţia artistică sau voința practică. Era neapărat a 
proclama mai întîi „falimentul ştiinţei“ pentru a proceda 
apoi la lichidarea inteligenței si la punerea temeliei unei 
filosofii a inimii sau intuitiei trăite si a unei filosofii a 
voinței sau a acţiunii. 

Intre determinismul şi naturalismul științei, pe de o 
parte, si spiritualismul moral si estetic, pe de altă 
parte, o impácare nu părea cu putință; unul din doi tre- 
buia sacrificat. Filosofia științifică, deterministă și inte- 
lectualistă, jertfise libertatea morală si individualismul 
pasionat; noua filosofie a. intuitiei si a actiunii dărîmă 
fetisismul determinist și exaltă libertatea individualitátii 
pasionate și creatoare. 

Astfel ne lămurim de ce de vreo 20 de ani încoace 
s-au răspîndit, cu o viteză ameţitoare si cu un succes 
irezistibil, două curente filosofice strîns unite în defăima- 
rea inteligenţei și în atitudinea lor antiintelectualistă: 
intuitionismul mistic si afectiv, întrupat mai cu seamă, 
dar nu unic, în Henri Bergson, si pragmatismul american, 
reprezentat cu cinste de William James. 

Aceste două filosofii, îngemănate în exagerarea meta- 
fizică a elementelor nerationale din om, care după ele 
sint însăși măsura realității, mai au un alt însemnat teren 
comun: noul cult al Vieţii tragice. În adevăr, noțiunea 
atit de vagă, de aceea si atit de întrebuințată, de „viaţă“, 
“de obscură aspirație instinctivă, de „trăire nemijlocită“, 
de evoluţie fără odihnă, este simburele, „punctum saliens* 
al noii metafizici. „Viaţa“ este socotită ca „realitatea pro- 
fundă“, nereductibilă la procese materiale, ca o názuintá 
spirituală, liberă şi creatoare, de a stăpini materia și 
mecanismul ei orb. Noua filosofie nu voiește sau nu poate 
să zărească din viaţă decît latura instinctivá, emotivă, 
mistică, obscurul, miraculosul, romanticul. „Filosofia vieţii“ 
se preface într-o filosofie a misterului, a aventurii nepre- 
vizibile, a întunericului din care răbufnesc străfulgerări 

orbitoare si delicioase de lumini astrale; această filosofie 
pretinde a înlocui filosofia științifică, care s-ar afla, după 
ea, în mrejile unei grozave iluzii, anume că noțiunile clare 
și definite sînt adevărata cunoștință a realităţii. Nu prin 
gindirea clară, ci numai prin obscurul sentiment al vieţii 
si prin instinctul acțiunii putem dezvălui ceva din tainele 
lumii si vieţii. Nu de la inteligență trebuie să așteptăm 
îndrumări morale, ci de la glasul pasiunilor vii, iar impe- 
rativul moral suprem trebuie să fie — ,tráieste!*^. 

Romantismul de la începutul veacului trecut își prăz- 
nuiește astăzi „renașterea“ (de fapt, n-a murit niciodată) 
cu tinjeli primăvăratece si cu izbucniri estivale, renaştere 
care, trebuie s-o mărturisim, a fost pricinuită şi de critica 
ráuvoitoare a valorii științei făcută chiar de unii mari 
oameni de știință (de pildă, matematicianul Henri Poincaré, 
fizicianul vienez Ernst Mach etc.). 

Ei bine, dacă ne-am închipui că un Descartes, admira- 
torul sublim al ideilor clare, care de aceea era numit de 
Nietzsche „filosoful cel mai superficial“, s-ar scula din 
morti si ar pătrunde astăzi într-una din metropolele Apu- 
sului, de bună seamă că s-ar minuna de progresele tehnice 
științifice, dar s-ar întrista foarte cînd ar auzi cele ce se 
predică de pe catedre si ceea ce se discută prin rafinatele 
saloane. Si-ar zice incremenit: „Visez? Sînt la Paris, la 
Londra, sau m-am trezit în India lui Rabindranath 
Tagore?“ 


1. Henri Bergson (născut la 1859)!£1 


Fost profesor la „Colegiul Franţei“, este poate cel 
mai citit sau, cel puțin, cel mai discutat filosof al timpu- 
lui de față. Originalitatea bergsonismului stă în prăpastia 
pe care o sapă între materie, obiectul exclusiv al științei 
pozitive, si viață, a cărei esență a scăpat si va scăpa de-a 
pururea procedeelor curat științifice, dar care va putea 
deveni obiectul de cercetare al filosofiei. Dacă nu putem 
avea o ştiinţă a vieții, putem înfăptui o metafizică a vieții. 

Ştiinţa s-a luptat, fără vreun: succes hotáritor pînă 
acum, de a reduce procesele vieţii la procesele moarte 
fizico-chimice (materiale), așadar la pure cantităţi, la o 
repetiţie mecanică şi omogenă, la un determinism inexo- 
rabil. N-a reușit, si vom vedea de ce nici nu putea să 
reuşească. Atunci, se întreabă Bergson, de ce n-am în- 
cerca drumul opus materialismului, adică de a reduce 

materia la procesele vitale, de a explica și ceea ce este 
mort prin ceea ce este viu. ceea ce este mecanic prin 
ceea ce este organic, în sfîrșit de a subordona metafizicii, 
ştiinţa vieții, căci, cel puţin in domeniul vieţii, metafizica 
își redobindeste rangul suprem de altădată. Viaţa este 
eterogenitate calitativă, veşnică. mobilitate si durată, nou- 
tate fără repetiţie, este elan creator, efort si libertate. 
Viața nu „este“, ci „devine“, curge ca un fluviu agitat; 
ceea ce s-a oprit, ceea ce se repetă este ca şi mort. 

Avintul întregului Univers este asemenea vieții, este 
impulsivitate, efort spiritual, este mobilitate pură, fără 
cadre sistematice și înguste, creație neîncetată de calități, 
este durată fără repaus si oprire, cu totul străină spatiu- 
lui si omogenitátii. Materia spaţială și omogenă este o 
degenerare a spiritului, o imprástiere a elanului, o uitare 
de sine, asemenea scînteilor căzătoare dintr-o rachetă 
luminoasă ce se înalță mereu mai sus. Totul iese din 
viață, totul se întoarce la viață. Bergson se folosește într-o 
largă măsură de-asemenea metafore poetice, care îmbată, 
dar nu lămuresc nimic. 

In ființele vii, simburele vieţii este o părticică din 
.aVintul^ universa] nematerial și creator, care „organi- 
zează“ materia in scopul de a introduce ín chiar sînul 
materiei ceva din libertatea Spiritului. Acest scop ii reu- 
seste pe deplin in omul inteligent, cáci inteligenta omului 
este numai un instrument al spiritului, pentru ca acesta să 
se folosească de materie prin fabricarea „instrumentelor“, 
prin tehnică. Rolul inteligenței este înzestrarea omului 
cu o tehnică practică, injghebarea de organe „materiale“ 
(pirghie, ciocan, plug, mașini etc.) care prelungesc organele 
vitale (mină, braţ etc.). 

Ne întrebăm acum: pe ce sprijină Bergson răsturnarea 
raportului ierarhic al științei și filosofiei, al materiei şi 
vieţii? Pe intuiţie, pe o înțelegere nemijlocită, simpatică 
si interioară a vieţii, esenţial deosebită de întelegerea mij- 
locită şi exterioară a inteligenţei. Inteligența, urmărind 
numai folosirea practică a materiei, se mulțumește cu 
cunoaşterea relațiilor dintre lucruri, cu ceea ce este solid, 
mecanic, repetiție constantă, cu ceea ce este clar și bine 
conturat, singurele cunoștințe de care ne putem folosi 
în viaţa practică. În adevăr, acțiunea practică nu se poate 
exercita decît asupra lucrurilor solide, imobile şi clar 
înțelese, si se mulțumește numai cu simboluri practice si 

„neadecvate ale realităţii. 

Bunăoară, cînd un vinátor ocheste un iepure în goană, 
nu-și inchipuie el, în clipa în care dă foc, că iepurele 
stă pe loc? Dacă ar ţine seamă numai de mișcare, ar fi 
nevoit să nu mai descarce arma niciodată. 

Inteligența are din născare un păcat, care o face cu 
totul incapabilă de a înţelege mișcarea, durata, noutatea 
curgătoare, creația. Ea analizează, fringe în bucăţi un tot 
indivizibil crezind că poate să-l refacă prin alipirea păr- 
ților. Se înșală, căci dintr-un tot putem scoate bucăţi, dar 
din bucăţi nu putem reface totul. Un pictor francez spu- 
nea unui pădurar, care doborise un secular stejar: „să 
știi, domnule, că dintr-un stejar poţi face o sută de șipci, 
dar dintr-o sută de șipci nu poti face un stejar“. 

Inteligența, pentru a înţelege mișcarea, durata, acea 
tranziție continuă, acel act nedivizibil al curgerii, este 
nevoită a despica mișcarea în „stări“, durata în „clipe“ 
fără durată, tranziția în momente, în sfirșit de a înţelege 
devenirea prin linia întinsă, parcursă de ceea ce curge. 
Inteligența construiește o punte de noțiuni stabile, oare- 
cum spaţiale, copiate după corpurile solide, și lasă să 
treacă pe sub ea fluviul vieţii, transformarea neîncetată, 
fugitivă, nuanţată a calităților fără contururi statornice, 
prin urmare însăși realitatea. Așadar, inteligenței îi scapă 
ceea ce este real și absolut — mișcarea, durata, devenirea 
pură, și se mărginește a lua numai puncte de vedere sta- 
tice și exterioare ale realităţii profunde. 

Dimpotrivă, intuiţia, în loc să înţeleagă realitatea mo- 
bilă din afară si prin clișee moarte si exterioare, se in- 
stalează de-a dreptul în absolut, îl trăiește, îl prinde 
dintr-o dată în chiar esența lui mobilă. Inteligența este 
potrivită pentru înțelegerea simbolică, fenomenală și re- 
lativă a ceea ce este spaţial, cantitativ, omogen, repetiţie; 
intuiţia prinde, prin simpatie, durata,  eterogenitatea 
calitativă, noutatea fugitivă. Intuitia, asemănătoare in- 
stinctului sigur al animalului, este o cunoştinţă mis- 
terioasă, crepusculară, o „auroră boreală“, o reverie, o 
curgere liberă de imagini trăite. Intuitia se apropie de 
inspiraţia si viziunea artistului prin contemplarea sa dez- 
interesată, străină folosului practic. Intuitia este o îm- 
brátisare simpatică a universului, este o cunoștință „trăită“, 
nu gîndită; ea singură este in stare a satisface inima 
noastră modernă, însetată de iubire eternă şi de o cer- 
titudine mistică, cu totul superioară certitudinii fenome- 
nale si relative a inteligenței. 

Această filosofie a intuitiei şi a vieții a fost rezumată 
pitoresc de poetul Villiers de l'Isle-Adam, în următorul 


dialog din opera Elen: Samuel — „Știința nu te satisface. 
Vei sfirsi mai curind sau mai tirziu prin a cădea în 
genunchi“. Goetz — „Inaintea cui?“ Samuel — „Inaintea 
Intunericului*. 


Filosofia intuitiei introduce in Univers dementa, hiper- 
estezia, agitația nevrotică, apetiturile dezlàntuite, dar 
nesatisfácute, ale sármanului suflet modern. Dacă omul 
modern are nevoie de noutăii continue, fugitive, infinite, 
de ce universul n-ar avea si el aceste nevoi? Este asa de 
natural si de artificial in acelasi timp! Natural pentru om, 
dar artificial si teatral din punctul de vedere al realităţii. 


2. Pragmatismul englez si american 


Reprezentat mai cu seamă prin americanul William 
James £(1842—1910) si englezul C. F. Schiller 
(născut la 1864)i%l, este o conştientă si încrezută înviere 
a sofisticii retorului din Abdera, Protagoras, o filosotie 
care se crede un tribunal superior tuturor filosofiilor de 
pină acum, căci ea poate da o dezlegare tuturor probleme- 
lor filosofice. Ce naiv este omul, rosteste pragmatismul 
cu satisfacţie. Omul caută în zadar, de veacuri, un crite- 
riu sigur al adevărului, ca si cum „adevăr“ si „eroare“ 
ar fi o notă intrinsecă a judecăților. Nu, nici o judecată 
nu este în sine adevărată sau falsă, iar „raţiunea“ nu 
posedă o măsură sigură a ceea ce este adevărat sau fals. 
Adevărul stă în verificarea sa practică pentru rasă si 
individ, în rodnicia și în succesul ce-l poate avea în în- 
destularea nevoilor inimii si în stimularea voinței (utili- 
tarism). Adevărul este ceea ce „voim să credem“, ceea ce 
este util a crede; voinţa este temelia cunoștinței (volun- 
tarism). „O cunoștință (adevărată) este totdeauna un fapt 
psihologic care stimulează direct sau indirect viaţa. Dacă, 
din contra, judecata nu se verifică, o numim atunci o 
eroare“. Adevărul nu este util fiindcă este adevăr, ci este 
adevăr fiindcă este folositor omului. Omul este măsura 
lucrurilor; de aceea, pragmatismul a mai fost botezat în 
Anglia si „umanism“. 

Tot ce ne ajută să trăim și să muncim este adevărat, 
indiferent dacă privit în sine este adevărat sau fals. Cînd 
ne aflăm înaintea unei afirmaţii, nu trebuie să ne întrebăm 
dacă este adevărată sau nu, ci dacă ea contribuie la 

sporirea vieţii si a puterii. O minciună utilă este adevărată, 
un adevăr primejdios este fals; există „minciuni vitale", 
după doctorul Relling din Rata sălbatică a lui Ibsen. 
Poate că, în fond, toate cunoștințele noastre presupuse 
adevărate sint ficțiuni, dar ficțiuni utile. Filosofiile de 
pînă acum au căutat criteriul adevărului în afară de wiatà; 
de aceea, ele au ajuns străine vieţii; filosofia pragmatistă 
ne arată că viaţa este instanţa supremă a adevărului. 

Intuiţionismul este filosofia sentimentului, a gustării 
rafinate și artistice a vieţii; pragmatismul este o filosofie 
care fabrică pilule tonice pentru voinţa însetată de biruinte 
morale şi industriale. După pragmatism, credinţa mistică 
în existența lui Dumnezeu este o necesitate practică si 
morală, un stimulent al muncii si al efortului modern, 
deci Dumnezeu trebuie să existe şi, chiar mai mult, el 
trebuie să se intereseze de aproape de micile daraveri 
omenești. Nu știm dacă, într-adevăr, există Dumnezeu, 
dar știm că el trebuie să existe, fiindcă aşa cer inima și 
interesele morale şi sociale (politice) ale omului. 

De bună seamă, Dumnezeul pragmatist nu poate îi un 
Dumnezeu universal si unic pentru toti, deasupra lumii 
(monoteism) — un asemenea Dumnezeu n-ar fi de nici 
un folos —, ci un Dumnezeu personal, comod, tolerant, 
un Dumnezeu care consimte a cobori în stradă, în casele 
oamenilor, dar mai cu seamă în birourile băncilor. Fie- 
care ins poate pretinde că își are zeul său tutelar, care 
este gata a-i satisface nevoile şi a-l mingiia, in sfîrşit un 
zeu care cam aduce cu diavolul. De aceea, pragmatismul, 
care sustine că este un „empirism radical“, adică un em- 
pirism atotcuprinzátor, nu se sfieste a ajunge în religie 
la politeism, iar în metafizică la o concepţie pluralistă. 
Aceste concepţii sînt mult mai „intime“, mai pe pofta 
inimii decît monoteismul solemn si monismul „abstract. 
Realitatea nu este unitară, un tot armonios, ci multiplă, 
bogată, plină de contradicții si de duplicitáti, ca şi sufletul 
omului, practic si oportunist, care se simte stingherit de 
rigiditatea nesuferită a „principiilor“. Vă pare cam ciudată 
o asemenea filosofie americană? De bună seamă, dacă 
uitaţi că lumea este ceea ce vrem noi să fie, adică o pastă 
de format, în mîinile unui om care şase zile stă înfrigurat 
în biroul de afaceri și a șaptea se duce să se închine in 
locasul bunului Dumnezeu. 

Care să fie adevăratele motive ale apariţiei în Europa 
a celor două curente filosofice predominante — intuitio- 

nismu] si pragmatismul? Intuitionismul mistic aduce ceva 
din parfumul ametitor si din narcoza otrăvitoare a Orien- 
tu'ui asiatic, leagănul misticismului si al credinței revelate 
iudco-crestine. Pragmatismul aduce asupra Europei vintul 
asDru al practicei Americi, tara dolarilor, al acelui uimitor 
pàmint nou, impestritat de tot felul de ramuri, unite in 
aceeaşi rivnà de a se îmbogăţi si de a gusta fără re- 
mușcări de conștiință si cu „vacanțe morale“ (James) 
deliciile succesului. 

Încolţită între spiritul asiatic intuitionist si spiritul 
american pragmatist, cultura europeană a început a-și 
pierde increderea în factorii săi originali — spiritul știin- 
tiic si intelectualismul ideilor clare, se simte tot mai ne- 
inteleasà si este pe punctul de a sucomba. Cultura in- 
telectualistă a Europei, făurită cu încordarea sublimă a 
peste 2000 de ani, este gata a abdica în favoarea unor 
culturi străine de ea. 

Este drept, din Asia a venit imboldul culturii euro- 
pene, din Europa a pornit îndemnul culturii americane, 
iar acum Europa, fiică a Asiei şi mamă.a Americii, im- 
ploră ajutorul misticismului tropical asiatic și al prag- 
matismului „tineresc“ american. Europa sleită are nevoie 
de curentul galvanic al pasiunii si de tonicul faptelor 
practice si încununate de succes. Să sperăm că prin 
aceste leacuri alchimiste se va întrema. 

Noua metafizică. a inimii şi a faptei făgăduiește 
(făgăduiala nu costă nimic) că va dezvălui „adincul“ lu- 
crurilor şi taina vieţii, pe care inteligenţa prea „rece“ si 
înșelătoare nu este in stare a ni le revela. Ginditorii noi, 
a căror filosofie este un vals ametitor de vorbe sonore, 
ne soptesc că ei au descoperit ,profunzimile* miraculoase 
ale lumii. Cum, îi întrebăm noi? Credeţi că ei au pus mina 
pe telescop sau pe microscop pentru a „adinci“, mai mult 
decit stiinta, infinitul mic si infinitul mare? O, nu! Micro- 
scopul şi telescopul sînt bune numai pentru omul de 
știință, care, oricît de adînc ar merge, nu va descoperi 
decit învelișul aparent al lucrurilor, pe cită vreme noua 
metafizică oferă un „instrument“ accesibil oricui, fără 
mare trudă, și superior în pătrundere tuturor telescoape- 
ior si microscoapelor — intuitia simpatică. Si este destul 
să descoperim prin intuiţie „eul profund“ și intim, adică 
să descoperim ceea ce se petrece în inconştientul tendinţelor 
obscure și vagi, pentru ca să găsim în acelasi timp cheia 
tuturor  enigmelor universului. Căci ce se petrece in 

„adincul“ nostru se petrece si în „adincul“ universului; 
laboratorul cunoștințelor metafizice este portativ și redus: 
eul fiecăruia. Nu este comod? Nu face să părăsim ştiinia 
pentru noua metafizică? Cine mai stă pe ginduri? 

In treacăt, observăm că omul care simte adinc nu are 
nevoie de o filosofie sentimentală, ci de ponderea inteli- 
gentei; numai eunucul exaltă pe buze sentimentul, pe care 
nu-l are la inimă. De asemenea, omul ce muncește în 
adevăr nu mai are nevoie de o filosofie a muncii, ci de 
indrumarea luminoasă a raţiunii. Asta o vedem cu totii, 
dar degeaba! Spiritul timpului, moda filosofică și inertia 
internă sint mai tari decit alarma cea mai întemeiată! 

Cam aceasta era situaţia filosofică în preajma anului 
1914, cind a izbucnit marea calamitate europeană, ale 
cărei urmări sint, pentru ochiul nostru, incalculabile si 
incomensurabile. Deocamdată vedem că marele război a 
zgindárit si a atitat si mai mult cele două curente filosofice 
dinainte de rázboi; ele s-au infiltrat prin literaturà, ziare, 
reviste etc, in cercuri sociale tot mai largi. lar biruinţa 
lor este explicabilă, dacă ne gindim că întotdeauna omul, 
în fata unei realităţi nemăsurat si ireparabil de dureroase, 
a căutat un refugiu mistic într-o altă lume, zidită după 
placul său. 

Europa, care — prin cultivarea inteligenței și făurirea 
științei pozitive — a avut pînă acum hegemonia culturală, 
a ieşit strivită și pe tărimul cultural din război. Nesigură 
de ziua de miine, în mijlocul nestabilitátii sociale pricinuită 
de război, cultura Europei este tîrîtă irezistibil de valul 
asiatismului mistic şi autoritar si de valul americanismului, 
stimulent al faptei. O fi ceva adevărat în aceste curente, 
dar semințele adevărului sînt înăbușite de pălămida sofis- 
ticii plictisitoare. Asia și America dispută astăzi Europei 
sceptrul culturii. 

În ce direcţie putem întrevedea refacerea filosofică a 
Europei, restabilirea originalității gîndirii europene? De 
bună seamă, nu există decit o singură cale. Mai întîi, ca 
o pregătire neapărată, trebuie să înlăturăm din filosofia: 
europeană, printr-o strinsá și necruțătoare argumentare 
logică, toate acele elemente care pot aduce, direct sau in- 
direct, un sprijin misticismului asiatic sau pragmatismu)ui 
american. Şi aceste elemente sînt, mai cu osebire, fenome- 
nalismul şi relativismul agnostic al criticismului kantian 
și al pozitivismului. 

În adevăr, dacă cunoștința noastră este fatal mărginită 
la fenomene si aparente, iar realitatea este lăsată pradă 
sentimentului si credinței, intuitionismul] diletant si prag- 
matismul religios vor continua să huzurească in capetele 
semifilosofilor. Criticismul a ajutat la distrugerea științei, 
pentru ca, după aceea, sentimentul, cu ajutorul metafore- 
lor poetice, să-și construiască imagini înșelătoare despre 
Necunostibil. Agnosticismul știinţiiic duce fatal la in- 
tuitionismul mistic si la pragmatismul oportunist. 

Dacă însă inteligența noastră nu este blestemată a ră- 
mine de-a pururea inchisă in cadrul „fenomenelor“ si in 
afara paradisului realității, ci, dimpotrivă, ea este in stare 
prin propriile ei puteri să ne dezvăluie sigur cel puţin o 
parte, dacă nu tot, din realitate, atunci putem rosti, plini 
de încredere, cá filosofia europeană nu și-a spus cel din 
urmă cuvint, ci mai degrabă că de-abia acum începe a 
vorbi cu maturitate. În fata idealismului agnostic, fals si 
tără vlagă, inteligența poate pune bazele unui realism, nu 
ale unui realism îngust, ci ale unui realism integral, care 
să țină seama de toate aspiraţiile legitime ale omului. 
Idealul este tot asa de sigur ceva dat ca si realitatea ma- 
terială; nu este nevoie să jertfim realitatea pentru a salva 
„idealul“, deoarece stă în esența idealului legitim să fie 
realizat, iar realizarea nu poate avea loc decit în cadrul 
realităţii si al vieţii. | 

Viitorul filosofiei ne îngăduim a-l întrevedea în afir- 
marea unui nou realism, care nu va fi realismul vulgar, 
brutal şi tals. Acest realism vulgar este fals fiindcă din 
prea puţină dragoste pentru realitate si din prea marea 
sa miopie ajunge să nu mai vadă realitatea, cu toate bo- 
găţiile ei. Există un „realism“ care este cel mai mare 
dușman al realismului adevărat și cel mai bun tovarăș al 
idealismului himeric. Mulţi cred că pentru om nu există 
decit sau idealul himeric, sau realitatea palpabilă. 

Adevărul nu locuiește nici exclusiv în emisfera stingă 
a creierului (idealismul), nici exclusiv în emisfera dreaptă 
(falsul realism vulgar), ci în tot creierul, adică intr-o in- 
teligenţă vie, atotintelegátoare si sigură de sine. O astfel 
de inteligență este cu toiul străină de inteligența pe care, 
cu rea-vointà si ignoranță, și-au inchipuit-o intuitionistii 
si pragmatistii, in scopul de a o decapita. Din fericire, 
faptele ne arată că aceste filosofii au decapitat un ma- 
nechin. 


409 


Note 


0] Autorul are in vedere perioada imediat următoare primului 
război mondial (p. 11). 

21 Mircea Florian se referă aici la documentele scrise în 
limba română, întrucît termenul de filosof în accepţia consemnată 
de el apare și în folclorul inspirat de mitologia creștină, de pildă 
în expresia „filosof şi crai“. Imaginile unor filosofi antici — 
Piaton, Aristotel — din diverse scene pictate chiar pe pereţii ex- 
teriori ai unor miînăstiri din tara noastră confirmă circulaţia cu- 
vintului într-o perioadă mult mai veche. Termenul a fost adus, 
prin intermediul limbilor elenă şi latină, încă din antichitate pe 
teritoriul vechii Dacii, însuși Zalmoxis, zeul suprem al dacilor, 
fiind considerat filosof si discipol al lui Pitagora, mentionai ca 
atare și de Platon într-unul din dialogurile sale (p. 15). 

(Stabilind drept criteriu al constituirii filosofiei, ca disci- 
plină autonomă, eliberarea gîndirii de „simbolurile mitologice si 
religioase“, autorul exclude practic perioadele de început, ale 
genezei filosofiei, din istoria acesteia. Florian ia ca punct de 
plecare al lucrării existența unei explicaţii ştiinţifice, rationale 
a lumii, dar el însuşi menţionează prezenţa reflectiei filosofice 
la popoarele din Orient, în cadrul unor culturi mai vechi, de la 
care şi cultura greacă a primit „îndemnuri“ si influenţe chiar în 
planul ideilor, cum recunoaşte în continuare (p. 18). 

MJ Pledind pentru o metafizică  materialistă, Vasile Conta 
tace distincţie între sfera filosofiei pozitive si sfera ipotezelor 
din alcătuirea acesteia. Unul din obiectivele metafizicii materia- 
liste îl constituie, în concepţia sa, stabilirea de ipoteze noi, bazate 
pe datele științelor exacte, ele urmind însă să fie confirmate de 
progresele cunoașterii științifice. Numai „partea ipotetică“ este 
sistematizată de metafizician „după gustul si predilectiunea sa 
personală sau cum s-ar zice, în limba artiștilor, după idealul ce 
el a conceput“ (Vasile Conta, Opere filosofice, București, Editura 
Academiei, 1967, p. 471) (p. 20). 

I| Structura socială a Indiei a cunoscut o evoluţie treptată 
de-a lungul secolelor, oglindită de altfel și în sporirea continuă 
a numărului castelor si subcastelor (p. 32). 

I$] Cercetări recente au stabilit că Budhha a trăit între anii 
560—480 î.e.n. Cf. Cultură și filosofie indiană in texte si studii. 

traduceri din limba sanscrită de Theofil Simenschy, București, 
Editura Ştiinţifică și Enciclopedică, 1978, p. 17. (p. 33). 

7! Florian ia cuvintul de modern în sens strict etimologic, 
adică în înţelesul de nou, innoitor (p. 35). 

i8] Termenul de rasă, folosit aici de autor, ca si în alte pagini 
ale lucrării, nu are o altă acceptie decît aceea de individualitate 
a unui grup uman, cum rezultă si din context, acceptie de alt- 
minteri larg răspîndită în epocă (p. 36). 

DI La Pherekydes principiile sînt următoarele: Zeus (Zas), 
Chceonos si Chtonia. Cf. Filosofia greacă pină la Platon I, 1, p. 31, 
ir. A8 (p. 38). 

(^| In sensul cá Aristoxenos este creatorul unei teorii a muzicii, 
dezvoltată în Elementele armonice (p. 47). 


UH „Numeroasele misiuni ale iezuiţilor din regiunea quarani", 
situată la Est de cursul superior al fluviului Uruguay, ,vesteau 
fágáduitul tárim al vieţii fără de moarte si fără durere... indienii 
le spuneau călugărilor karai, nume rezervat profeților“. In.urma 
bătăliei de la Cayabati, indienii quarani sint însă infrinti. In con- 
secintá, în comunitatea indiană „se instaurează haosul, dispar bu- 
nucile comune şi sistemul comunitar de muncă si de viață". Cf. 
Eduardo Galeano, Memoria focului, traducere în limba română 
după Clovis Lugon, A republica «comunista» cristă dos quaranis 
(1610—1768), Bucureşti, Editura Politică, 1988, p. 261—262 (p. 84). 

|] Lucrarea a fost recent publicată (1988) de Editura Stiinti- 
fică şi Enciclopedică, sub titlul Etica  Nicomahică. Traducere, 
studiu introductiv, comentarii şi index de Stella Petecel. In 
prezent se admite ca autentică si Etica eudemică (p. 87). 


ll] Termenul de avere, infinitivul lung substantivizat al ver- 
bului a avea, este la Aristotel totuna cu posesia. Asupra diferi- 
telor înțelesuri ale acestei categorii, îndeosebi în limba greacă, 
vezi Aristotel, Organon I, traducere, studiu introductiv, introdu- 
ceri si nole de Mircea Florian, Bucureşti, Editura - Ştiinţifică, 
1957, p. 45—43 si 190—191 (p., 88). T 

[14] „Exemplul dat de Aristotel — observa într-un alt context 
Florian — este pe cit de celebru, pe atit de nesemnificativ... 
Ceea ce izbeste in acest raționament este că termenul minor a 
luat locul termenului mediu“. Cu alte cutinte, „inducția fundată 
pe «simpla enumerare»", combătută si de Bacon, nu este valabilă 
din punct de vedere ştiinţific, lucru de altfel bine ştiut si de 
Aristotel. Alte aspecte, în acest sens, vezi în Mircea Florian, 
Logica lui Aristotel, în Aristotel, Organon I, ed. cit. p. 83—87; 
vezi și Athanase Joja, Studii de logică, Bucureşti, Editura Aca- 
demiei, 1960, p. 162 (p. 89). 

|^] Titlul lucrării este Schițe pyrrhoniene (p. 111). 

[15] Titlul lucrării lui Cicero este De finibus bonorum et ma- 
lorum. Cf. si Cicero, Despre supremul bine si supremul rău, ira- 
ducere, studiu introductiv, notițe introductive si note de Gheorghe 
Ceaușescu, București, Editura Științifică și Enciclopedică, 1983 
(p. 113). i 

[17] În completarea titlului lucrării lui Toma d'Aquino, autorul 
a adăugat formula „şi împotriva arabilor“, întrucît și aceștia 
erau considerati ,págini", potrivit unui obicei mai vechi, practicat 
încă din antichitatea greacă (p. 170). 

H8] Mester are aici înțelesul de maestru, de om foarte com- 
petent, stápin pe ideile sale, fiind o traducere a cuvîntului german 
Meister (p. 186). 

17] Mircea Florian face trimitere la prima ediție a lucrării 
lui P. P. Negulescu, Filosofia Renașterii, tipărită în 1910 (volu- 
mul I) si 1914 (volumul II) Vezi si ediţia apărută sub îngrijirea 
lui G. Pienescu, prefață de Răzvan Theodorescu, Bucureşti, Edi- 
tura Eminescu, 1986 (p. 191). 

120) Este vorba despre lucrarea De hominis dignitate (1486). 
Traducerea titlului diferă de la autor la autor, uneori la unul și 
acelaşi autor, este drept, fără semnificaţie deosebită. Bunăoară, 
în timp ce P. P. Negulescu optează pentru Asupra demnităţii 
omului (Filosofia Renașterii, 1986, p. 215), Mircea Florian osci- 
lează între Despre demnitatea omului (Recesivitatea ca structură 
a lumii, vol. II, București, Editura Eminescu, 1937, p. 253) si 
Despre demnitatea omenească (p. 195). 

?l Redăm în limba italiană, precum si în românește, intr-o 
traducere consacrată, titlurile scrierilor lui Bruno: De la causa, 
principio et uno (Despre cauză, principiu si unitate), Del infinito, 
universo e mondi (Despre infinit, univers si lumi), Spăccio della 
bestia trionfante (Alungarea bestiei triumfátoare), Gli eroici furori 
(Despre avinturile eroice), De triplici minimo et mensura (Despre 
minimul intreit si măsură), De monade, numero ct figura (Despre 
monadă, număr si figură). Pentru comparaţie, vezi P. P. Negu- 
lescu, Filosofia Renaşterii, 1986, p. 502 si 509 (p. 216). 

122) Aici si in alte părţi ale lucrării, dialectica este luată de 
Florian in accepţia ei mai veche („arta de a uni si separa no- 
tuni", p. 150), diferită de cea hegelianá si de cea marxistă (p. 226). 


23] În timpul scurs de la apariţia lucrării /ndrumare în filo- 
scfie (1922), ştiinţa contemporană a verificat si confirmat expe- 
rimenta] atomismul, înlăturiînd astfel statutul sáu de ipoteză (p. 242). 

(2%) Mircea Florian a tradus termenul discurs din titlul lu- 
crării prin cuvint. Ulterior s-a încetățenit în limba română ter- 
menul discurs, în sensul de tratare a unui subiect stiintitic (p. 244). 


P5] Lucrarea lui Spinoza Etica are cinci părți, în cadrul că- 
rura există diferite subdiviziuni: definiții, axiome, propoziţii, co- 
rulare, note etc. Cf. Baruch Spinoza, Etica, traducere din limba 
latină, studiu introductiv si note de Alexandru Posescu, Bucureşti, 
Editura Științifică si Enciclopedică, 1981 (p. 272). 

25) Titlul original al cărţii lui Locke este Two Treatises of 
Government (Două tratate despre guvernare) (p. 297). 


27) Ca si în cazul altor lucrări, Mircea Florian dá o traducere 
personală, care nu afectează însă citusi de puțin ideea funda- 
mentală enunțată în titlu (p. 304). 


|] Prin tradiţie s-a impus în traducerile românești formula 
Discurs asupra ştiinţelor și artelor, respectiv Discurs asupra ori- 
ginii inegalitátii dintre oameni (p. 316). 

29) În limba germană, titlul exact si complet al acestei lu- 
crări (căci e vorba de o singură lucrare) este Verniinjtige Ge- 
dankem von Gott, der Welt und der Seele des Menschen, auch 
allen Dingen uberhaupt (Ginduri rezonabile despre Dumnezeu, 
lume si sufletul omenesc, precum și despre toate lucrurile în ge- 
neral) (p. 319). 

[3] Este de reţinut cà Îndrumare în filosofie a apărut în anul 
1922, deci comparatia autorului are în vedere situația demogra- 
ficá a Craiovei si Ploiestilor de la data respectivă (p. 323). 

[31] Ulterior, Florian se va ocupa în mod special de filosofia 
criticistá, izbutind astfel sá ofere analize ample si aprecieri mai 
nuantate si mai exacte. În acest sens, vezi Mircea Florian, Kant 
şi criticismul pinád la Fichte, in Istoria filosofiei moderne, vol. II, 
1938; Idem, Elemente viabile in filosofía lui Kant, in Scrieri alese, 
editie ingrijitá, cu un studiu introductiv si note de Nicolae Go- 
goneatá, Bucuresti, Editura Academiei, 1968, p. 239—374 (p. 353). 

l7] Este vorba, probabil, de Ferdinand Christian Baur (1792— 
1860), teolog german, autor al unor interesante lucrări despre 
originile creştinismului (p. 368). 

3] Vezi G.G. Antonescu, Studii asupra filosofiei germane con- 
temporane, Bucureşti, 1906, p. 110—127 (p. 373). 

[34] Vezi C. Rădulescu-Motru, Fr. W. Nietzsche, București, 
Editura „Reforma socială“, 1921 (p. 374). 

[5] Mircea Florian a dezvoltat in opera sa un punct de vedere 
original asupra principiului contradictiei. Unele aspecte, într-o 
fază incipientă, sînt prezente încă de pe acum. În legătură cu 
această situaţie, nu este lipsit de interes să se consulte, de pildă, 
și Recesivitatea ca structură a lumii, vol. I, Bucureşti, Editura 
Eminescu, 1983, p. 45—88 si vol. II. ed. cit, p. 396—447 (p. 378). 

[5] Este vorba de Institut de France, care cuprinde cinci 
Academii, ultima infiintatá in 1795 si consacratá studierii proble- 
US filosofie, economie, politicá, drept, istorie generalà etc. 
(p. 380). 

F7] Decedat si el in 1921 (p. 382). 

F5| Panait Zosin (1873—1942) a fost profesor la Facultatea de 
Medicină din Iaşi si reprezentant de frunte a Mișcării liber-cuge- 
tătorilor din România. Gindirea sa a fost influenţată de filosofia 
lui Vasile Conta, iar în ultima parte a vieţii de pozitivismul lui 
Auguste Comte, propagind, ca si acesta, o „religie a umanităţii“ 
bazată pe datele științelor (p. 387). 

59 Wilhelm Ostwald (1853—1932) a adus însemnate contri- 
butii în domeniul chimiei fizice, în timp ce în filosofie a identi- 
ficat materia cu energia, unul din atributele acesteia, făcînd din 
energie, lipsită de suport material, principiul suprem si suveran 
de explicare a diversităţii lumii (p. 398). 

[9] Constantin Tiron sau Thiron (1853—1924), fost profesor 
la Facultatea de Medicină dim Iași, a organizat cercul liber-cuge- 
tătorilor din acest oraș. În activitatea sa publicistică a cerut ca 
educaţia poporului să se facă in lumina „investigaţiilor stiinti- 
fice". A fost partizan al monismului evoluționist propagat de 
Ernst Haeckel (p. 398). 

|] Înţelesul expresiei „filosofia ştiinţifică“ este acela (de la 
p. 401) de filosofie realistă, „deterministă si intelectualistá" (p. 400). 

[7] Henri Bergson a decedat în anul 1941 (p. 402). 

43) Mircea Florian a omis data naşterii filosofului C. F. 
Schiller. Am adăugat în paranteză anul nasterii ginditorului englez 
care a trăit pînă in 1937 (p. 405). 

Postfatà 


Lucrarea  Îndrumare in filosofie este caracteristică 
pentru efortul constant făcut de ginditorul Mircea Florian 
(1888—1960), chiar de la începutul epocii interbelice, de 
a stimula si îmbogăţi viața cultural-spirituală din tara 
noastră, așa cum se configura aceasta după prima con- 
flagratie mondială, de a contribui la orientarea si indru- 
marea ei în lumina unor valori perene ale filosofiei. 


Primele sale scrieri, apărute la intervale scurte — 
Arta de a suferi (1921), Îndrumare în filosofie (1922), 
Rostul si utilitatea filosofiei (1923) —, sint subordonate 
aceluiași tel principal: a-și ajuta contemporanii, dominați 
încă de consecinţele „politicii de uzură, de forță si de 
cruzime a războiului“l, să depăşească interesele practice 
imediate ale activităţii zilnice, spre a-și făuri un „rost mai 
înalt al vieţii“. Initiativele sale sint susținute de convin- 
gerea că filosofia poate să exercite o „acţiune sau o in- 
riurire directă sau indirectă, voluntară sau involuntară 
asupra omului şi asupra civilizației sale“? teză amplu 
fundamentată atit în aceste scrieri, cit si in cele care au 
urmat. El relevă mereu că, prin soluţiile oferite in cursul 
dezvoltării sale istorice marilor probleme de care a lost 
frămîntată omenirea, filosofia poate sluji drept „călăuză“ 
în viață, poate constitui „un reazem unitar si armonic“ 


: Mircea Florian, Îndrumare în filosofie, în volumul de faţă, 
p. 11. În continuare, trimiterile la această lucrare se fac la prezenia 
ediție. l 

2 Mircea Florian, Rostul si utilitatea filosofiei, București, 
Editura Fundației I. V. Socec, 1923, p. 11. 

3 Ibidem, p. 17. 

al activității omului, ajutindu-l să-și realizeze rostul pe 
Pămînt, acela de a afirma făptura omenească în ceea ce 
are ea propriu, ireductibil și de sine stătător. 

Convingerea adincă a lui Florian este că omul nu 
poate trăi doar în orizontul imediatului, intr-o continuă 
„agitaţie fără nobleţe“, la care păreau că il condamnă 
circumstanțele sociale ale epocii postbelice. Ginditorul 
descifreazá, dincolo de interesele practice ce se situau pe 


primul plan al preocupărilor îndată după război — „„goa- 
na după piine, la cei mai multi, si după lux sau petreceri, 
la cei puţini“ — o acută nevoie de filosofie: „o nemultu- 


mire lăuntrică ne sopteste că astăzi nu mai putem trăi 
fără filosofie“€. | 

Scrierea reeditată in acest volum, care inaugurează 
publicarea operelor ginditorului, își propune aşadar să se 
constituie, alături de cele menţionate, într-o călăuză în 
problematica vastă a filosofiei, spre a deschide cititorului 
orizonturi mai înalte și a-l ajuta să-şi clădească prin for- 
tele raţiunii o „cetate lăuntrică“, cea a personalităţii sale, 
capabilă să formeze un puternic punct de sprijin în 
atmosfera de dezorientare valorică produsă de consecin- 
tele sociale si morale ale primului război mondial. 

Pentru a răspunde telului propus, autorul a conside- 
rat necesar ca în această lucrare de îndrumare să lacă 
„O expunere rezumativă și lesne de priceput a probleme- 
lor filosofice“5, ca si a „dezlegărilor“, a soluţiilor co li 
s-au dat în cursul dezvoltării istorice a omenirii. Prin 
urmare, Mircea Florian nu procedează la o expunere 
sistematică a problematicii filosofice, ci la una preponde- 
rent istorică, fără a lipsi din lucrare o viziune sistema- 
tică originală atit asupra filosofiei, cit și asupra istoriei 
ei. Motivind modalitatea aleasă de el spre a-l călăuzi pe 
cititor pe tărimurile filosofiei, ginditorul a semnalat anu- 
mite particularităţi ale dezvoltării filosofiei, atit in pri- 
vinta constituirii obiectului ei, cit si a evoluţiei acesteia 
intr-o permanentă legătură cu trecutul. Astfel, el con- 
stată mai întîi că în direcția unor ,dezlegári definitive“ 
a problemelor filosofice nu există un consens între gin- 
ditori, după cum nu există nici asupra obiectului propriu- 
zis al filosofiei. Florian relevă dintru început o particula- 
ritate a obiectului acestei discipline, comparativ cu cel al 


^ Mircea Florian, Îndrumare in filosofie, p. 11—12. 
2 Ibidem, p. 12. 

celorlalte ştiinţe. În timp ce, indiferent -de corijările ce 
s-au putut aduce unor teorii dintr-o ştiinţă ori alta, obiec- 
tul lor a rămas același — cum e cazul astronomiei, de pildă 
—, în filosofie au variat atit concepţiile asupra obiectu- 
lui ei, cît şi interpretările date acestuia, chiar și -atunci 
cînd aria lui de cuprindere nu a fost disputată. Autorul 
respinge totuşi scepticismul dizolvant, îndoiala radicală 
cu privire la posibilitatea definirii obiectului filosofiei, 
subliniind că atitudinea sceptică trebuie să conducă la 
statornicirea unor temeiuri de nezdruncinat ale acestei 
discipline. În viziunea sa, care exprimă un punci de ve- 
dere larg răspîndit în epocă, „numai istoria filosofiei 
poate descoperi .firul conducător în labirintul preocupă- 
rilor filosofice trecute și prezente“, obiectul filosofiei 
nefiind. dat dintru început, ci închegîndu-se „prin stră- 
duinte îndelungate si corijări repetate“. 

De aici concluzia, care dă chiar titlul unui paragraf — 
„Istoria filosofiei este oglinda filosofiei“6, teză reluată si 
in formula ce pare prea categorică —, anume că „filoso- 
fia este însăşi istoria filosofiei“. După cum vom vedea, 
prin precizări ulterioare, Mircea Florian nuanteazá această 
ultimă afirmaţie, menită în esenţă să surprindă strînsa 
legătură ce există între filosofie si istoria ei, fapt care 
obligă, chiar atunci cînd se procedează la o expunere 
sistematică a filosofiei, la excursul istoric în prezentarea 
problemelor acesteia. 

Constatind, prin urmare, că stă în natura obiectului 
filosofiei de a se schimba de-a lungul timpului, ginditorul 
se simte obligat ca în lucrarea ce se constituie într-o indru- 
mare in această disciplină să infátiseze dinamica obiectului 
ei, înlocuind expunerea sistematică a filosofiei cu istoria 
problemelor ei şi a soluțiilor ce li s-au dat. În concepţia sa, 
istoria filosofiei prezintă avantajul că dezvăluie unui cu- 
noscător informat „o ordine progresivă, un fir conducă- 
tor“, „legături logice şi istorice între producerile filoso- 
fice", legături ce urmează a fi puse în lumină de o 
„indrumare“ în filosofie, menită să-l cáláuzeascá . pe 
cititor în lumea unor concepţii ce par a se contesta reci- 
proc. Tocmai asupra evidentierii unor legi lăuntrice ale 
dezvoltării filosofiei, greu de sesizat pentru cititorul 
obișnuit, îşi concentrează atenția autorul, spre a surprinde 


? Ibidem, p. 17. 
' Ibidem, p. 17. 

dincolo de ,perindarea istorică a sistemelor si școlilor 
tilosofice“ filiaţiile. de idei, logica internă a dezvoltării 
in cadrul procesului istoric general al societăţii, caracteri- 
zat a fi deosebit de complex. 

Florian a precizat în alte împrejurări că istoria iilo- 
sofiei este „forma genetică a filosofiei“, „geneza filoso- 
fiei“8, ea prezentind avantajul faţă de o filosofie sistema- 
tică, doctrinară — care poate fi contestată de alte 
concepții —, că este „mai sigură pe sine“, intrucit.,ne 
arată totuși ce este filosofia“, în aspectele ei viabile. În 
viziunea sa, sistemele din trecut nu sînt moarte, chiar 
dacă au fost corijate de altele, ele „sînt vii, adică fecun- 
dează gindirea prezentă, fără a constitui totuşi un întreg 
de adevăruri ciștigate“. Istoria filosofiei urmărește gene- 
za filosofiei prezente, dar nu se constituie într-un cerc 
inehis — omul fiind o fiinţă in formare, in devenire 
perpetuă. Militind pentru o filosofie deschisă, receptivă 
la noi adevăruri, Florian semnala o importantă caracie- 
ristică a disciplinei pe care o profesa — raporturile com- 
plexe cu trecutul său —: ,Descoperim astfel specificul 
teoretic al filosofiei: factorul ei esenţial e gindirea pre- 
zentă, mereu înnoită, dar totodată mereu confruntată cu 
trecutul*. 


Istoria filosofiei este ea însăși o disciplină filosofică, 
cercetarea operelor trecute constituind temeiul unei con- 
ceptii filosofice. „Toți marii ginditori au făcut si istoria 
disciplinei lor, aceasta de la Platon si Aristotel pină la 
Kant si Auguste Comte*!0, remarcă Florian, fără a ascun- 
de opţiunile sale filosofice — în lumina cărora a exami- 
nat si dezvoltarea gîndirii umane —, opțiuni ce ni se 
prezintă ca decurgind din evoluţia multimilenară a filo- 
sofiei şi din experiența istorică a omenirii. 

Lucrarea Îndrumare în filosofie se încheie, de altfel, 
cu o schiţă a acestor concluzii-optiuni, care vor fi funda- 
mentate, reluate si imbogátite, sub un aspect sau aiul, 
în lucrările sale, atit in cele cu caracter sistematic de-la- 
rat, cît si în cele cu caracter istorico-lilosofic. Mircea F.o- 
rian mărturisea, de altminteri, într-un moment de Diest, 
că a îmbinat preocupările sistematice în filosofie cu cter- 
/ 


8 Mircea Florian, Curs de istoria filosofiei moderne, I, 194 
1048, Universitatea din Bucureşti (curs litografiat), p. 20. 

” Ibidem, p. 19. 

Y Ibidem, p. 21—22, 

cetările de istorie a filosofiei: „Am avut multumirea să 
descoperim că preocupările de ordin sistematic sau doc- 
trinar nu numai că nu stau în calea celei mai riguroase 
intelegeri istorice, dar chiar o înviorează si o susţin cum 
nu se poate mai bine. Această metodă ne-a asigurat o 
largă comprehensiune istorică, oprindu-ne de a ne angaja 
precipitat si fără examen critic la remorca unui sistem 
sau altul si inlesnindu-ne o poziţie mai independintă 
față de munca spirituală a Apusului, asa cum de altmin- 
terio poate dori un román*!l, E] vedea constant în isto- 
ri» îilosofiei atit o disciplină specială, cit si un „adevărat 
program filosofic“, avind misiunea „de a uni universalul 
si permanentul — filosofia — cu individualul și temporalul 
—  istoria^'2, astfel că lucrarea /ndrumare în filosofie 
poate fi considerată si ca o introducere în filosofia profe- 
sată de autorul ei. Pentru a fi înțeleasă mai bine, această 
călăuză în problematica filosofică trebuie situată în an- 
samblul operei și activității gînditorului, opțiunile sale 
filosofice fiind doar schitate în primele lucrări si dezvol- 
tate continuu în cele care le-au urmat. 

Din perspectiva întregii sale opere, inclusiv a scrieri- 
lor postume, Florian ne apare ca unul dintre cei mai 
profunzi si originali ginditori români, strălucit reprezen- 
tant al orientării rationalist-umaniste din filosofia interbe- 
lică, a cărui amplă operă a fost încununată, în chip fericit, 
de lucrarea postumă Recesivitatea ca structură a lumii, în 
două volume, ce propune o viziune proprie, menită să 
surprindă structurile adinci ale existenţei (natură, istorie, 
cultură), să explice devenirea și noutatea, să încurajeze 
onYenirea in strădaniile ei de căutare a adevărului si de 
instaurare a unei lumi a cooperării, libertății și demnită- 
tii omului. 

Afirmindu-se în filosofie imediat după primul război 
mondial, Mircea Floriân a înţeles de la inceput să facă 
din opera sa o pledoarie pentru umanism, rațiune si luci- 
ditate, pentru știință si rationalism, căutind în fapte, in 
date, în experienţă — privită în integralitatea sa — prin- 
cipiul „reconstrucției ` filosofiei“, ameninţată atunci de 
sudiectivisim si de ceea ce ginditorul numea „barbaria 
antiintelectualistă“. | 


11 Mircea Florian, Memoriu de titluri și lucrări, Bucureştii, 
1239, p. 5. 
1? Jbidem, p. 17. 

Mircea Florian s-a născut la București, la 1 aprilie 
1888. El a urmat studiile liceale la „Sf. Sava“, iar pe cele 
universitare la Facultatea de Filosofie şi Litere a Univer- 
sitátii din București, pe care a absolvit-o în 1911. Aici a 
avut posibilitatea să audieze cursurile lui Titu Maiorescu, 
C. Dimitrescu-Iasi, C. Rădulescu-Motru si P. P. Negules- 
cu. Și-a trecut doctoratul in Germania (1914), cu teza 
Der Begriff der Zeit bei Henri Bergson (Notiunea de timp 
la Henri Bergson), al cărei referent a fost proiesorul 
Johannes Rehmke (1848—1930), autorul lucrării Philoso- 
phie als Grundwissenschaft (Filosofia ca știință fundamen- 
tală). În 1916 își începe activitatea didactică la Universi- 
tatea din București, activitate amplă, bogată, întreruptă 
doar în timpul primului război modial, cînd a fost inter- 
nat o perioadă într-un lagăr de prizonieri în Germania. 
A parcurs toate treptele ierarhiei universitare, gradul de 
profesor titular obţinindu-l la 1 februarie 1940. 


Florian și-a încheiat brusc cariera universitară, o dată 
cu înlăturarea sa din învățămînt (1948). Ulterior, începînd 
cu 1949, a devenit consilier științific al secţiei. de filosofie 
din cadrul Institutului de Istorie şi Filosofie al Academiei. 
In anul 1952 a fost arestat în mod abuziv şi deţinut mai 
bine de o jumătate de an, fără a fi chemat în faţa justiţiei. 
Incepind cu 1953, Mircea Florian se regăseşte printre 
colaboratorii externi ai Institutului de Filosofie, făcînd 
traduceri din opera lui Aristotel si a altor ginditori; tot- 
odată, el a elaborat ample studii de istorie a filosofiei 
românești si universale. În ultimii doi ani de viaţă a 
condus sectorul de istorie a filosofiei din Institut. A de- 
cedat la 30 octombrie 1960. 

In cadrul unei activități de peste 30 de ani în invàià- 
mintul superior, Florian a predat cursuri de istorie a 
filosofiei (antice, medievale, moderne si contemporane), 
de logică, precum si la disciplina „Introducere in filosofie“. 

Opera sa filosofică, ce se distinge prin imbinarea unei 
eruditii impresionante cu un profund spirit analitic, in- 
clude numeroase lucrări — articole, studii, monografii — 
consacrate unei problematici filosofice variate, cu precă- 
dere din domeniul filosofiei sistematice și cel al istoriei 
filosofiei, îmbinate armonios. 

Activitatea publicistică şi-a început-o după incheierea 
studiilor, cînd a apărut în „Convorbiri literare“ articoiul 
Destinele științei şi metafizicii (1912). Ca directivă con- 

stantă a acesteia s-a constituit efortul de asigura filoso- 
fiei o strictă obiectivitate, înlăturind sistematic „acțiunea 
ocultă a unor supozitii ce păreau prea evidente pentru 
a mai fi cercetate în valoarea lor de exactitate“, 

În 1914 si-a editat în Germania teza de doctorat, iar 
imediat după primul război mondial a continuat seria 
studiilor si a volumelor in care milita pentru ,,0 nouă 
filosofie“. Dintre acestea pe lingă cele trei lucrări la 
care ne-am referit, mai amintim: Știință si rationalism 
(1926), Cosmologia elenă (1929), Metafizica si problematica 
ei (1932), Antinomiile credinței (1936), Cunoastere si exis- 
tentă (1939), Reforma logicii (1942), Reconstructie filosofică 
(1943), Metajizică si artă (1945), Misticism si credintá 
(1946), Ce este cunostinta? (1947), Dialectica. Sistem si 
metodă, de la Platon la Lenin (1947), Recesivitatea ca 
structură a lumii (vol. I. 1983, vol. II 1987). 

Multe alte articole si studii au apărut în „Convorbiri 
literare“ „Revista de filosofie“, „Viaţa românească“, 
„Ideea europeană“, „Cercetări filosofice“, în volume, etc., 
intre acestea numărindu-se studii ample consacrate lui 
Aristotel și Kant sau criticii unor curente din filosofia 
contemporană. 

De asemenea, Florian a colaborat la revista germană 
„Grundwissenschaft“, in care a publicat si un rezumat al 
lucrării sale Știință si rationalism. Ecouri favorabile a 
avut, peste hotare, critica intuitionismului Pbergsonian, 
realizată de el în teza de doctorat. În acest sens pot fi 
semnalate recenziile din revistele „Internationale Monat- 
schrift für Wissenschaft und Technik“ (august, 1915), 
„Archiv für Geschichte der Philosophie“, XXIII, Bd., Heft 
l, precum si referirile la această lucrare făcute in studiile 
și monografiile lor de către unii cercetători (ca, de pildă, 
Paul Jurevics, în cartea Le Probleme de la connaissance 
dans la Philosophie de Bergson, Paris, 1930). Alte studii 
ale lui: Florian — Kant si cugetarea modernă, Cosmologia 
elenă — au fost recenzate, la apariţie, de revista „Archiv 
fur Geschichte der Philosophie“. 

Mircea Florian s-a orientat incă de la primele sale 
articole către o filosofie concepută ca o plantă ce își in- 
fige rădăcinile în fapte, în date, evitind astfel calea spe- 
culatiilor „arbitrare si aventuroase“. O primă expunere 
mai amplă a propriei filosofii, de factură rationalistá, 


13 Ibidem, p. 6. 

numită de el realism ontologic, o realizează în lucrarea 
Știință si rationalism, pentru ca o expunere mai completă 
să ofere în Cunoastere si existenţă si Reconstrucţie filoso- 
fică, iar Încununarea întregii sale activităţi filosofice să 
o constituie voluminoasa lucrare originală, apărută posium, 
Recesivitatea ca structură a lumii. 

Erudit în sensul superior al cuvîntului, bun cunoscător 
atit al istoriei filosofiei, cît si al orientárilor filosofice 
contemporane, la curent cu ultimele dispute  filosofice, 
Florian a elaborat o operă impresionantă și monumentală, 
o adevărată creaţie filosofică originală. Pregătită timp de 
decenii, dar definitivată spre sfîrşitul vieţii, Recesivitatea 
ca structură a lumii se prezintă ca o încercare de a lumina 
resortur,le gindirii omenești si, totodată, de a propune o 
nouă viziune asupra lumii, asupra structurilor ei fun- 
damentale. 

Tezele de bază ale lucrárii!4, pe care autorul ie argu- 
mentează cu prilejul analizelor amănunțite si profunde 
întreprinse asupra fiecăruia din cele peste 40 de raporturi 
recesive fundamentale (,dualisme*) ce structurează rea- 
litatea, sint, într-o prezentare foarte succintă, următoarele: 
există o singură realitate, o singură lume — lumea în care 
trăim; în această lume domină diversitatea, multiplicitatea, 
pluralitatea existentelor individuale, aflate în interacţiune, 
in interrelatie; interacţiunile dintre existentele reale sint 
structurate in raporturi recesive, disimetrice, intre termeni 
de valori inegale; raporturile recesive sint „originare“, 
constitutive realității, esenței ei intime, dar o parte din 
ele se află în stare de potentialitate,  virtualitate si ca 
atare se manifestă numai atunci cind — ca urmare a 
evoluţiei lumii — au fost create condiţiile pentru apari:ia 
lor (cum e cazul cu dualismele materie-viatà, corp-suflet); 
schimbarea, transformarea domină, însă ea se, realizează 
în cadrul acestor structuri fundamentale, perene, care tin 
de esenta realităţii; aceste structuri sînt ireversibile, 
totuşi răsturnarea raporturilor recesive ar putea avea ioc, 
cu totul excepţional, în sfera umanului, a raporturilor 


14 Pentru ideile fundamentale ale Recesivităţii, ca şi pentru 
caracterizarea vieţii şi operei gînditorului, a se vedea Studiul in- 
troductiv (din primul volum al lucrării), şi Postfata (din cel de al 
doilea volum), semnate de Nicolae Gogoneaţă si Ioan C. Ivanciu, 
precum si capitolul Mircea Florian, de Nicolae Goganeaţă, in 
Istoria filosofiei românești, vol. II, Bucureşti, Editura Academiei, 
1980. 

dintre oameni si a vieţii spirituale; omul e o ființă in 
devenire, este autoplastic, s-a autocreat şi, ca atare, are 
o dublă natură (materială şi spirituală, socială); el e ca- 
pabil să ţină în cumpănă recesivă întreaga existenţă de 
care este dominat, dar căreia li este superior prin con- 
stiință; conștiința omului este un factor real, obiectiv, 
legat de corporalitate, ireductibil însă la' aceasta; absoiu- 
tizarea conștiinței, transformarea ei in demiurg, intr-un 
factor extramundan este caracteristică metafizicii idealiste 
și religiei, care postulează răsturnarea raportului recesiv 
materie-spirit (conștiință); conștiința, subiectul este un 
„obiect“ printre celelalte obiecte ale realităţii, dar intro- 
duce în realitate sensuri finaliste si valori. 

Ceea ce caracterizează demersul analitic al ginditoruiui 
Mircea Florian, cercetările istorico-filosofice, ca și aspec- 
tele constructive ale operei sale sistematice este tocmai 
investigarea minuțioasă a unui mare număr de concepte, 
a diieritelor lor sensuri si acceptii în cadrul unor sisteme 
filosofice sau teorii științifice, cuvîntul ultim, hotăritor 
in tranșarea disputelor conferindu-l faptelor, datelor, 
experienţei in înțelesul cel mai larg. 

Aceste trăsături caracteristice ale gîndirii lui Florian 
ne permit să înțelegem mai bine accentul pus de autor, 
în lucrarea Îndrumure în filosofie, pe cercetarea proble- 
melor in evoluția lor, pe analiza unor concepte de maximă 
generalitate si pe filiatia ideilor, pe relevarea condiţiilor 
complexe ale genezei sistemelor ori a școlilor filosofice, 
pe rolul soluțiilor noi în evoluția gindirii și a societăţii 
in ansamblul ei. 

Programul sáu de cercetare a filosofiei im dezvoitarea 
ei istorică este doar schițat si in mai marc măsură aplicat 
în această primă lucrare cu caracter preponderent istorico- 
filosofic, fiind apoi reluat, explicitat și dezvoltat in alte 
scrieri, în special în studiul Filosofie și istorie (1933, 
inclus și în Reconstrucţie filosofică), în Cursul de istoria 
filosofiei moderne I, Introducere: Istoria filosofiei, obiectul 
si metoda ei (1947—1948), în lucrarea Recesivitatea ca 
structură a lumii, vol. II. Acest program de cercetare pune 
în eviden:ă grija constantă a gînditorului de a discerne 
ccea ce este viabil într-o concepţie filosofică si ni se dez- 
văluie, istoriceste, a intra in alcătuirea adevărurilor filo- 
sofice, reliefind preocuparea sa permanentă pentru de- 

limitări critice si aprecieri riguroase în legătură cu valoarea 
unor soluții filosofice — procedee metodologice prin care 
pregătește si conturează propriile opţiuni filosofice. 

„Principiile lucrurilor nu apar dintr-o dată, ci sint 
cucerite treptat prin incordarea analitică a gîndirii, prin 
acumularea istorică a cunoștințelor“? — subliniază Florian. 
El relevă mereu că filosofia „trebuie să se desfásoare in 
timp, să primească gestatia de veacuri a culturii“ (filosofia 
fiind ,inviorarea perpetuă a reflecüei, lupta cu rutina 
oamenilor si inertia lucrurilor“), solicitind, de aceea, o 
sfortare necontenită. „A surprinde totalitatea sau sufletul 
unitar al lucrurilor si al vieţii nu poate fi opera unei 
singure generaiii, ci a omenirii intregi*!?, afirmă gîndi- 
torul, argumentind ideea că pentru a întelege filosofia 
trebuie să o privim genetic, să urmărim eforturile crea- 
toare ale multor generaţii de filosofi. 

Sub raport metodologic, cercetarea istoriei filosofiei 
presupune, în viziunea lui Mircea Florian, atit metode 
principale, cît si altele — secundare — subordonate 
acestora, considerate de fapt „aspecte“ ale lor. Două sînt 
metodele principale ale istoriografiei filosofice, ele conlu- 
crind strins si putînd fi despărțite de noi doar pe un plan 
abstract: metoda de documentare şi metoda de interpretare. 
Prima metodă năzuiește să stabilească autenticitatea fap- 
telor și este ajutată în această acţiune de alte trei, se- 
cundare. Astfel, metoda filologică sau bibliografică asigură 
textele si înțelesul lor literar, cea psihologică sau bio- 
grafică are ca scop a nara viaţa filosofului; in fine, cea 
culturală are ca finalitate „de a aseza opera și ginditorul 
în atmosferă istorică, adică în contextul tuturor formelor 
culturale ale unui moment istoric“l/. Prin acţiunea con- 
vergentă a ultimelor două metode se stabilesc predecesorii 
și contemporanii unui gînditor si se reconstituie „curba 
gindirii sale“. 

Cealaltă metodă principală a cercetării istorico-filo- 
sofice, metoda de interpretare, prezintă și ea două aspecte 
distincte — unul — problematic şi altul critic —, ajutată 
fiind de două metode secundare, corespunzătoare acestor ` 
aspecte. Cea dintîi pune în lumină „gradul de conştiinţă 


15 Mircea Florian, Filosofie și istorie, in Idem, Reconstrucţie 
filosofică, București, 1944, p. 276—277. 

16 Ibidem, p. 277. 

17 Ibidem, p. 278. 

a problemelor“, ca şi răspunsul dat acestora, pe baza con- 
fruntării problematicii prezentului cu cea a trecutului. A 
doua, metoda critică, „luînd ca punct de plecare inten- 
sitatea capacității de sistematizare, intregeste pe cea pre- 
cedentă, si anume urmărește atit o critică internă si 
imanentă a sistemului, cit și o critică transcendentă — 
aceasta din urmă cu prudenţă istorică şi în scopul dea 
extrage bunurile cistigate si posibilitățile de dezvoltare“. 

Așadar, rigoare științifică in stabilirea, examinarea si 
interpretarea surselor, spirit critic în aprecierea soluțiilor, 
dar si simt istoric în integrarea acestora în procesul evo- 
lutiv complex al culturii, în dinamica vieţii sociale a 
fiecărei epoci si a celor care i-au urmat — iată exigentele 
fundamentale ale metodologiei preconizate de Fiorian în 
cercetarea dezvoltării concepţiilor. filosofice de-a lungul 
veacurilor. Această cercetare nu este un simplu in:entar, 
nu se limitează la o investigație documentară strict crono- 
logică, ci are o finalitate bine determinată, care depàseste 
empirismul factologic. Ginditorul subliniază că metoda 
Critică, cea care prezidează ultimele momente ale cer- 
cetării, e productivă, orientată spre viitor: ea relevă un 
important aspect istoric, respectiv „care este ecoul doctri- 
nelor la urmași, ce atitudine, de primire sau de respingere, 
e provocată față de încercările formulate?“ În felul acesta, 
scrie autorul, subliniind finalitatea actului istorico-filosofic 
în semnificaţiile sale profunde, ,,se lămuresc filiatii logice, 
se statorniceste continuitatea sistemelor, unele după altele, 
unele din altele, unele contra altora, dar toate unele pen- 
tru altele*!5, Iată, așadar, că istoria filosofiei ne înfățișează 
în mod concret nu numai geneza concepțiilor filosofice, ci 
și valorizarea lor în timp, cáci.,,dintr-un sistem ia naștere 
altul, prin sfortarea culturală mereu refăcută a reciștigării 
valorilor odată înfăptuite“. Concomitent, făcînd efortul 
de valorizare, istoria filosofiei — arată Florian — „între- 
tine prin probleme şi critică spiritul si zelul filosofic*!?. 

Metoda critică, indispensabilă unei istoriografii filoso- 
fice autentice, pune în lumină și necesitatea unui sistem, 
prin prisma căruia se examinează și se apreciază proble- 
mele si soluțiile oferite lor de ginditori. Recunoscind în- 
semnátatea  problematicii in istoria filosofiei ajungem 
neapărat si la o critică, cerută de analiza acesteia, „şi nu 


18 Ibidem, p. 279. 
19 Ibidem, p. 280. E 

există critică fără sistem“, conchide Florian. Soluţiile 
problemelor, răspunsurile date de filosofi sint legate de 
toate celelalte probleme, astfel că un răspuns „nu poate 
fi decit sistematic“. — . 

Lucrarea Îndrumare în filosofie reprezintă, in esen- 
tialitatea sa, un compendiu al istoriei filosofiei univer- 
sale, realizat după rigorile criticii filosofice moderne şi 
izvorit din convingerea că numai istoria filosofiei are 
posibilitatea de a descoperi un fir conducător în succesiunea 
preocupărilor filosofice trecute si prezente?l Istoria fi- 
losofiei ni se dezvăluie, într-o manieră convingătoare, ca 
un proces progresiv, ca o succesiune 'de soluţii date mari- 
lor probleme cu care se confruntă gînditorii din cele mai 
vechi timpuri pînă astăzi, în efortul lor de explicare a 
lumii in mod rational, de a oferi o concepţie de viaţă. 
In lucrare este pus în evidenţă constant modul în care 
fiecare școală, curent, sistem filosofic important aduce 
contribuții proprii în dezbaterea argumentelor predece- 
sorilor, venind cu o perspectivă impusă de progresul 
cunoaşterii filosofice sau stiintilice, de fiecare epocă 
istorică. 

De reţinut că Mircea Florian urmărește dezvoltarea 
filosofiei sub două aspecte fundamentale, distingind două 
înțelesuri esențiale ale acesteia. Primul este de „explicare 
teoretică a lumii“, de știință atotcuprinzătoare, filosofia 
inglobind la origine toate științele speciale de mai tirziu, 
iar filosoful fiind și un savant (în accepţia actuală a cu- 
vintului); intelesul cel mai vast al filosofiei, de la înce- 
puturi pînă astăzi, este în definiţia lui Florian următorul: 
„ştiinţa fundamentelor, a principiilor si legilor celor mai 
cuprinzătoare ale lumii“*27," care se ocupă cu totalitatea, 
imbrátisind Neconditionatul şi Infinitul. Al doilea înţeles 
al filosofiei este acela de concepţie asupra rostului omului 
in lume, concepţie indrumátoare a vieții, lumea fiind 
privită „nu in sine, ci pentru sine“, cáàutindu-se semni- 
ficatia ei pentru om, în care caz devine, precumpănitor, 
o „analiză a spiritului“, știință a mintuirii sufletului, o 
știință a normelor. care caută valori si idealuri, cum tine 
să precizeze gînditorul: „filosofia, în al doilea mare înțeles, 
este o concepţie asupra vieții omului, pentru a descoperi 

2 Ibidem, p. 278. 


2 Cf. Mircea Florian, Îndrumare în filosofie, p. 17 
2 Ibiden, p. 21. 

sau crea idealuri si valori aducătoare de fericire si de 
innobilare*23, Totodată, Florian previne pe cititor cà cele 
două mari acceptii ale filosofiei se împletesc si se dezvoltă 
împreună, filosofii urmărind de regulă să ofere atit o 
concepţie asupra lumii, cît și o cale de înnobilare a vieţii 
omului, cu deosebirea că unii au scos înnobilarea vieții 
din concepția obiectivă a lumii, iar alții au .subordonat 
concepţia lumii intereselor morale ale omului. Cei care au 
„potrivit omul după natură“ s-au apropiat de știință, cei 
care „au potrivit natura după nevoile si dorințele omului“ 
s-au apropiat de religie. 

Scrierea Îndrumare în filosofie ne apare astfel ca o 
veritabilă istorie a filosofiei, în care sint analizate critic 
soluţiile si argumente fiecărei școli, fiecărui sistem de 
gindire. 

Unele precizări şi sublinieri se impun în legătură cu 
modalitatea concretă în care rezolvă autorul o serie de 
probleme ale istoriografiei filosofice și .aplică programul 
său de cercetare în volumul de față. O primă problemă 
se referă la momentul constituirii filosofiei ca disciplină 
autonomă. Mircea Florian include si filosofia indiană in 
această istorie a gîndirii, dar consideră că filosofia propriu- 
zisă este o creaţie a geniului grec, argumentind punctul 
său de vedere prin referiri la faptul că, spre deosebire de 
culturile orientale anterioare ei, cultura grecească este o 
cultură rațională, științifică, deosebită net de cultura ori- 
entală, preponderent religioasă. Independenţa față de 
religie a garantat timp de aproape un mileniu existența 
de sine stătătoare a filosofiei Greciei antice: „Filosofia 
grecească și-a făcut apariţia în clipa în care gindirea s-a 
desprins de sub autoritatea religiei; după aceea face o 
minunată curbă si in sfîrşit dispare, in momentul cind se 
contopeste din nou cu religia“2f. 

Văzind criteriul după care se poate aprecia momentul 
constituirii filosofiei ca ştiinţă autonomă în dobindirea de 
către inteligenţă (rațiune) a independenţei faţă de mituri, 
Florian consideră că apariția cunoașterii raţionale de sine 
stătătoare, deci a filosofiei (în înțelesul atotcuprinzător pe 
care îl avea în antichitate), se înregistrează în civilizația 
elenă, fără a nega total prezenţa reflectiei filosofice in 
alte culturi anterioare celei greceşti. Trecerea hotărită 


4 Ibidem, p. 26. 
^ Ibidem, p. 36, 


de la mythos, bazat pe imaginaţie, la logos — gindirea 
caracterizată prin spirit critic — este pentru el momen- 
tul cînd începe o nouă etapă în istoria gindirii umane, 
prin cultura elenă, care însă a primit „indemnuri“ de la 
alte culturi. „Independenţa inteligenței față de imaginația 
născătoare de mituri — condiţia neapărată a apariţiei 
științei și filosofiei — o intilnim mai întîi în istoria civi- 
lizatiei la poporul grec, desi au existat înainte de cultura 
greacă alte culturi strălucite: egipteană, caldeeană, indiană, 
chinezá*? etc. De altfel, în lucrarea de faţă, autorul in- 
clude și „filosofia indiană“, prezentind o periodizare a 
acesteia, o cronologie a operelor filosofice indiene, care 
incepe cu anul 1000 i.e.n., iar atunci cînd, mergind pe 
firul filiatiei de idei, se întreabă de unde a preluat Tales 
principiul că apa constituie cauza tuturor lucrurilor, el 
nu ezită să stabilească o legătură cu alte culturi dinainte 
(asa cum o face si cind explică geneza filosofiei grecești): 
„Este posibil că ideea a putut fi luată de la babilonieni 
și egipteni, are vorbeau de «oceanul primordial»«26. 

Abordind problema apariţiei gindirii filosofice este 
necesar să operăm o distincţie între prezența într-o cul- 
tură a ,reflectiei filosofice“, cum se exprimă Florian, ori 
a unor reprezentări cu implicații filosofice, şi momentul 
propriu-zis cind filosofia devine o disciplină de sine 
stătătoare, cu probleme si metode proprii. 

Într-o lucrare consacrată filosofiei Orientului antic, 
Ion Banu face o deosebire netă între cele două momente: 
„Trecînd la problema filosofică, trebuie să impunem de 
la început multă circumspectie, spre a nu confunda 
existența unei gindiri filosofice constituite cu existenţa 
unor reprezentări care marchează doar anumite etape în 
procesul care conduce spre constituirea filosofiei*?/, De 
asemenea, Gheorghe Vládutescu, autorul altei lucrări 
consacrate aceleiaşi teme, foloseşte termenul de ,,proto- 
filosofie“28, spre a desemna perioada care precede consti- 
tuirea filosofiei propriu-zise sau a „filosofiei sistematizate“, 


25 Ibidem, p. 29. 

w Ibidem, p. 41. 

27 Yon. Banu, Sensuri universale si diferente specifice in filo- 
sojia Orientului antic, vol. I, București, Editura Științifică, 1957, 
p. 43. 

2 Vezi Gheorghe Vládutescu, Introducere în istoria filosofiei 
Orientului: antic, Bucureşti, Editura Științifică și Enciclopedică, 
1980. 


e 


428 


mentionind că a împrumutat termenul de protofilosofie de 
la Aram M. Frenkian. În această scriere, Gh. Vládutescu 
demonstrează însă existenţa celor două etape ale gîndirii 
filosofice — protofilosofia si filosofia — si la alte culturi 
care au precedat-o pe cea greacă: chineză, indiană, ira- 
niană, ebraică etc. 

Se poate aprecia deci că Mircea Florian nu este întru 
totul consecvent atunci cind recunoaște existenţa reflec- 
tie; filosofice si în cadrul altor culturi preelene, ba chiar 
include filosofia indiană în lucrarea sa, si totuși afirmă 
că istoria filosofiei coincide cu istoria gindirii europene. 
Este desigur influențat, în aceste afirmaţii, de unele con- 
ceptii europocentriste dominante in filosofia occidentalà 
ir perioada in care el si-a elaborat lucrarea, pentru cá 
cinditorul s-a arátat intotdeauna receptiv fatà de valorile 
altor culturi. Cu alt prilej, Florian consemnează in mod 
semnificativ faptul că în perioada contemporană „mereu 
alte blocuri ale trecutului sînt încorporate în viaţa 
actualitátii^, „alte cercuri de cultură străină (indiană, 
chineză, arabă, chiar neagră, prin Leon Frobenius, în fine 
primitivă)“ lărgesc „orizontul istoric“, îl extind „la aproape 
tot globul“, încît astăzi „omenirea culturală are înainte 
orizontul trecutului, iar istoria este o «isterie univer- 
sală“, Precizind că istoria cucereşte în zilele noastre 
„regiunile cele mai îndepărtate ale trecutului pentru a le 
asimila și pentru a spori tot mai mult cunoașterea posi- 
bilitátilor umane, făcînd astfel acţiunea noastră mai den- 
sá^9, gînditorul se arată consecvent cu principiile uma- 
niste, rationaliste si democratice afirmate de el chiar de 
la începutul activităţii sale pe tărimul filosofic. 


Examinind momentul trecerii de la mythos la logos, 
cel al genezei concepţiei filosofice asupra lumii, Florian 
scoate în evidenţă deosebirile fundamentale dintre ,,con- 
ceptia mitică a lumii“ şi filosofie, bazată pe cunoașterea 
naturii. Concepţia mitică asupra lumii caută să orienteze 
omul în univers, dînd o explicaţie a acestuia „care să se 
potrivească cu ceea ce ar dori omul să fie lumea, nu cu 
ceea ce este lumea într-adevăr“, observă autorul. Mitologia 
ne prezintă o lume însufleţită, priveşte evenimentele si 
fenomenele naturii ca fiind produse de puteri demonice, 


2 Mircea Florian, Curs de istoria filosofiei moderne, p. 
100—101. 
W Ibidem, p. 101. 

„după chipul şi asemănarea omului“. Pentru omul de 
ştiinţă, apărut o dată cu autonomizarea rațiunii faţă de 
explicațiile mitico-religioase, „natura se înfățișează ca o 
inlántuire necesară, care exclude capriciile si neprevăzutul 
misterios, de cauze si efecte naturale, o înlănţuire ce 
poate fi cunoscută si prevázutá*?!l, Între cele două atitu- 
dini faţă de lume — cea mitico-religioasă si cea știinţi- 
fico-filosoficá —, opoziţia este directă: „În vreme ce 
pentru religie natura este condusă de puteri arbitrare şi 
misterioase, pe care nu le cunoaștem, dar în care trebuie 
să credem, pentru știință natura este călăuzită de legi 
lăuntrice necesare, pe care le putem cunoaște. si care 
exclud credinţa ca fiind de prisos*32, Într-o formulă sin- 
tetică, autorul caracterizează trecerea de la gindirea mitică 
la gîndirea științifică, în filosofia greacă, „prin afirmarea, 
la început numai subinteleasá", a patru idei fundamentale: 
„unitatea si orinduirea după legi a naturii pe de o parte, 
unitatea si ordinea logică a gîndirii pe de alta*?. În 
Cuvint înainte la lucrarea sa, Florian formulează ín ur- 
mătorii termeni marele merit al filosofiei elene: „Totuși 
ginditorii greci din veacul al V-lea au pus aproape toate 
problemele filosofice, cărora timpurile noi le vor da o 
nouă dezlegare*9*, iar în cuprinsul lucrării relevă: „Numai 
grecii au atins piscul gîndirii libere'€5. 

. Apreciind cultura grecească drept una „raţională, 
științifică“, ginditorul pune problema cauzelor care au 
determinat apariţia filosofiei în coloniile grecești, pentru 
a sublinia complexitatea acestui fenomen. El ia în con- 
sideratie, în primul rînd, „calităţile înnăscute ale grecilor“ 
— „simț si viziune plastică a realităţii, dor de libertate, 
naturalete, spiritul armoniei^ —, care le permit să 
transformare în stiintá o serie de cunostinte empirice, ne- 
sistematizate, imprumutate de la popoarele orientale. In 
continuare, Florian menționează „libertatea religiozsă“, 
caracteristică poporului grec (absența din religia sa a 
unui corp de dogme despotice), ca si „libertatea politică“ 
a coloniilor (în opoziţie cu disciplina tradiţională a 
metropolelor), apoi „avintul economic al coloniilor prin 


3t Mircea Florian, Îndrumare în filosofie, p. 28. 
7^ Ibidem, p. 28. 


33 Ibidem, p. 10. 
32 Ibidem, p. 12. 
3 Ibidem, p. 18. 
35 Ibidem, p. 37. 

industrie si comert“ si, in sfirșit, „apropierea coloniilor 
asiatice de vechile culturi orientale de la care primesc 
îndemnuri culturale“, cum e cazul cu Miletul, cea mai 
înfloritoare colonie ioniană din Asia Mică. 

In cadrul filosofiei antice grecești, Mircea Florian 
deosebește trei mari epoci, insistind, in caracterizárile 
sale, atit asupra trásáturilor lor generale, cit si asupra 
contributiilor specifice ale fiecárei scoli sau personalitáti. 
Prima dintre aceste epoci — care incepe cu Tales — este 
coa a „lixării concepţiilor“, cînd domină reflectia naivă 
asupra originii naturii si a substratului ei permanent. 
Acum se elaborează cosmologia mileziană, se formulează 
legea constantei materiei (necunoscută de mitologie) ce 
și ideea principiului, a cauzei primordiale a lucrurilor 
(numită in grecește arhe, iar în latină principium), se 
elaborează, prin cei trei milezieni — Tales, Anaximandru 
și Anaximene — numiţi si  ,naturalisti^, o concepţie 
monistă si hilozoistă asupra. lumii. Cu Pitagora, filosofia 
acestei perioade face un pas înainte, prin ideea de număr 
ca principiu şi substrat al lucrurilor, trecînd de la de- 
terminári calitative ale substanţei la determinări canti- 
tative, măsurabile, ale acesteia. În filozofia sa, speculatia 
naturalistă „se unește cu o adincá pornire mistică de re- 
formă religioasă“, semnalează Florian, amintind că Pita- 
gora a întemeiat si un ordin etico-religios. O dată cu 
Heraclit, filosofia greacă pune o nouă problemă — cea a 
raporturilor dintre schimbare și substanța care rămine 
aceeaşi. Filosoful din Efes afirmă permanenta schimbării, 
a trecerii lucrurilor în opusul lor, în conformitate cu o 
lege — cu logosul, cu raţiunea. Urmărind influența gîn- 
dirii lui Heraclit, autorul precizează că ideea devenirii a 
favorizat teoria sceptică a sofistilor, iar teoria logosului, 
reînviată de stoici, va fi reluată de alexandrini și de la 
aceştia va trece la creştini, care vor identifica Logosul cu 
Cuvintul. 

În cadrul primei epoci a filosofiei greceşti, Florian in- 
fátiseazá, în continuare, evoluția problemelor si a solu- 
tiilor prin „Şcoala eleată“ — care „se îmbată cu gindirea 
logică“, negînd schimbarea —, apoi prin ceea ce ginditorul 
numește „noul naturalism“ (Empedocle, Anaxagora, Demo- 
crit), orientare ce adaugă legii constanței cantitative a 
materiei o lege nouă, cea a constantei calitative a acesteia, 
postulind o multiplicitate primordială a existenței (cele 

patru elemente constitutive, la primul filosof, homev- 
meriile, la cel de al doilea, si atomii — la ultimul). 

Pentru a permite cititorului să înţeleagă mai bine 
constituirea ultimului moment al acestei perioade din fi- 
losofia greacă, şi anume al sofisticii, autorul insistă asupra 
„prefacerilor sociale adinci“ din secolul al V-lea î.e.n. — 
izbinda grecilor asupra perșilor si triumful ideii demo- 
cratice, care permite o participare mai largă a poporului 
la treburile obștești. Sofistica nu este un sistem filosofic, 
ci este o metodă, e „calea cea mai potrivită de a învăţa 
pe alţii anume cunoştinţe practice şi anume dexteritáti 
folositoare în viaţa publică și privată“. Sub raportul evo- 
lutiei ideilor, sofistica se orientează spre cercetarea omului 
si spre explicarea naturii prin om. 

Urmărind, în continuare, firul conducător al dezvoltării 
tilosoiiei, Mircea Florian analizează concepţiile din epo:a 
a doua a filosofiei greceşti (secolele V si IV i.e.n.), epocă 
ce se caracterizează prin trecerea de la soluțiile „spontane 
și naive — oferite problemelor naturii, cu precădere 
„problemei materiei si prefacerilor ei^ — la reflectia cri- 
ticá aplicată unei probleme noi — cunoștința omului. So- 
fistii au dus la'descompunerea naturalismului primei pe- 
rioade, reducind lumea la senzatiile subiectului cunoscător, 
acestea fiind considerate a avea un caracter trecător si 
individual, ceea ce favorizează. scepticismul. Depășind di- 
ficultátile primei epoci, „Socrate descoperă in om Rațiunea 
eternă și universală, iar iluștrii săi urmași, Platon și Aris- 
totel, pe temeiul acestei descoperiri, încearcă o sinteză 
filosofică, cu amplitudine universală, care să întrunească 
și să concilieze ideile precedente naturaliste, avind ca 
nucleu de cristalizare ideea spiritualităţii, care din ome- 
nească, cum era încă la Socrate, devine universaiă si di- 
vină la Platon şi Aristotel“. Esenţa lumii este cáutatà 
acum în ceea ce se consideră că omul cunoaște sigur — 
noțiunile, ideile, normele. Autorul apreciază această epocă 
drept „rezervorul filosofiei grecești și icoana ei nepieri- 
toare“, întrucît în filosofia sintetică elaborată acum se re- 
varsă „toate ideile filosofiei naturaliste, pentru a dobîndi 
o tălmăcire nouă“ si pentru că din filosofia acestei epoci 
vor ieşi „aproape toate ideile filosofice de mai tirziu“. 
Centrul filosofiei greceşti se mută din colonii la Atena, 
care dă lumii raționalismul, logica şi etica sau morala, 
omul nemaifiind văzut doar ca o ființă care gîndeşte, ci 
si ca una care voiește (de aceea se trece la cercetarea 

„problemei voinței si acţiunii“, din care a ieşit problema- 
tica moralei). 

Atena pierduse credinţa oarbă în divinităţile traditio- 
nale, găsind în schimb „instrumentul ştiinţific al silogis- 
mului* și ajungind să descopere „prin reflecţie critică“ 
„O nouă divinitate: Rațiunea, creatoare a Adevărului 
etern, care este totuna cu Binele suprem și cu Frumu- 
setea nepieritoare". 

Dezvăluirea „firului conducător“ al dezvoltării filo- 
sofiei este completată si susținută de autorul Îndrumării 
în filosofie prin date asupra vieţii si operei ginditorilor 
fiecărei perioade, prin analiza soluţiilor propuse unei pro- 
bleme sau alta, prin sublinierea valorii acestora și for- 
mularea unor aprecieri critice. Asa, de pildă, in capitolul 
Platon si Academia, după ce prezintă Viata si Scrierile 
ginditorului — împărțindu-le în patru perioade —, ana- 
lizează. filosofia platonică în următoarele — subcapitole: 
Doctrina, Dialectica, Geneza teoriei ideilor, Lumea sen- 
sibilă, Erotica, Frumosul etern, Teoria amintirii, Fizica, 
Etica si politica, Însemnătatea istorică a lui Platon, Ve- 
chea Academie. | 

Pe lingă disocierile și aprecierile la obiect din fiecare 
subcapitol, care examinează filosofia lui Platon în prin- 
cipalele ei componente, în final autorul face o caracteri- 
zare sintetică pentru a releva influenta platonismului în 
istoria gîndirii, dar și pentru a situa critic doctrina pla- 
tonică în dezvoltarea filosofiei. „Grandioasa construcţie 
platonică — scrie Florian — a avut o înriurire incalcu- 
labilă, mijlocită si nemijlocită, asupra viitorimii. Fără Pla- 
ton n-ar fi existat Aristotel; dacă n-ar fi existat Platon 
n-ar fi existat nici Plotin și neoplatonismul, iar fără 
neoplatonism şi aristotelism dogmele creștine nu s-ar fi 
putut întocmi si n-am fi avut filosofia scolastică, care, 
oricum, a pregătit filosofia modernă“, autorul subliniind 
apoi că „platonismul a rămas temelia idealismului inde- 
obște“. Încheierea caracterizării sintetice relevă si neajun- 
surile acestei filosofii, din unghiul de vedere al unei cuge- 
tări realist-critice: „Dar platonismul prezintă mari pri- 
mejdii și chiar scăderi filosofice, căci adesea el înlocu- 
leste explicarea exactă, științifică a lucrurilor cu specu- 
latii fantastice si chiar cu mituri poetice ce pot «inàl- 
ta sufletul, însă, in schimb, nu dau decît o lámurire ieftină 
si înșelătoare, care nu rezistă nici experienţei, nici criticii”. 

Sub raport metodologic, în mod similar este prezen- 
tată si filosofia lui Aristotel, „împlinitorul rationalismu- 

lui, intemeiat de către Socrate si îmbogăţit de Platon“. 
Sint tratate sistematic, ca si in cazul lui Platon, urmă- 
toarele aspecte: Viaţa, Sistemul, Logica, Silogismul, ,,Me- 
tajizica“, Formă si materie, Evolutionismul, Astronomia, 
Fiziea, Morala, Politica, Însemnătatea istorică, Școala pe- 
ripatetică, cu frecvente referiri la filosofii anteriori si cu 
evidenţierea ideilor fundamentale din toate aceste dome- 
nii sau probleme (unele aspecte sînt detasate dintr-un 
domeniu mai larg — cum e Silogismul, din Logică — 
dată fiind însemnătatea lor deosebită in filosofia Stagiri- 
tuiui). Concluziile capitolului evidenţiază ,,covirsitoarea 
influență a lui Aristotel asupra filosofiei grecești si asu- 
pra celei medievale“, influenţă explicată prin faptul că 
el „a izbutit să sistematizeze si să inventarieze genial si 
definitiv cunostintele științifice ale unei epoci“, a elabo- 
rat o operă care a părut „,desăvirşită“, constituind si 
astăzi obiectul unor discuții şi controverse. 

Cea de a treia epocă a filosofiei greceşti (secolul III 


i.co.n. — secolul VI e.n.) este cea a aplicării filosofiei la 
viața morală și religioasă, într-o perioadă de criză socia- 
lá — cea elenisto-romană —, care începe după moartea 


lui Alexandru cel Mare. Cuceririle macedoniene, scrie 
autorul, relevind mutatiile istorice ale noii epoci, au 
transformat cuitura grecească într-una mondială, limba 
elenă fiind înțeleasă pretutindeni. Cuceririle romane pre- 
lungesc si desávirsesc internationalizarea culturii grecești, 
extinsă atit în Orient cit si în Occident. Alături de cos- 
mopolitism, individualismul este o altă trăsătură impor- 
tantă a acestei perioade, în care individul, liberat de în- 
grădirile patriei și lipsit de autoritatea tradiţională a re- 
ligiei nationale, „se află fatá-n faţă numai cu umanita- 
tea şi cu o cultură obştească de la care aşteaptă o îndru- 
mare în viaţă si un crez religios“. 

Sub raport filosofic, ginditorul semnalează tendință 
spre eclectism si subordonarea oricărei sistematizári fi- 
losofice intereselor primare ale vieţii: după cum precum- 
pàneste interesul moral sau cel religios, sistemele filo- 
sofice ale acestei perioade au fost împărțite în două mari 
categorii. Stoicismul,  epicurianismul, scepticismul şi 
eclectismul propriu-zis constituie sistemele eclectice mo- 
rale, care caută sprijin ori linişte fie in voința neclintità 
și virtutea eroică, fie in cultivarea plăcerii sau in îndo- 
ială. Sistemele eclectice sau sincretice religioase situează 
în centrul filosofiei ideea de divinitate (fiind, de fapt, 
sisteme teosofice) si caută in extazul mistic „,mintuirea 

sufletului“; acestea sint neopitagorismul, iudeo-alexandri- 
nismul si neoplatonismul. 

Analizind principalele idei ale reprezentantilor aces- 
tor. curente cu care se încheie filosofia elenistă, Florian 
constată că idealul armonic al filosofiei greceşti face loc 
dualismului si contrastelor: lumea divină, necunostibilà, 
lumea corporală, înșelătoare. „În această atmosferă; de 
sciziuni sufleteşti saturată de misticism oriental“ apare 
creștinismul, care se adresează inimilor spre a înfringe 
egoismul plăcerilor si a disciplina din nou spiritele de- 
zorientate; creștinismul se consideră „moștenitor“, poate 
prin uzurpare — observă autorul —, al culturii antice, 
„pe care o păstrează, asa cum înțelege el, timp de o mie 
de ani pină la Renastere (secolul al XV-lea), care aspiră 
să reia firul gindirii antice, acolo unde fusese întrerupt 
de izbinda* noii religii. 

Evoluţia gîndirii in perioada medievală este urmărită 
de Mircea Florian sub titlul generic Filosofia creştină — 
patristică și scolastică. În epoca patristică, a „părinților bi- 
sericii“ (secolele I—VII), gindirea greco-romană stabileşte 
un compromis religioso-filosofic, cristalizat in dogmele 
teologice. Din veacul al IX-lea, in vremea lui Carol cel 
Mare, cind creştinismul se germanizează, dogmele urmează 
să fie explicate „barbarilor, aşezaţi în Imperiul roman de 
Apust, „prin sistematizarea si întemeierea lor raţională“. 
Ciudat este că, observă autorul, gîndirea filosofică e pre- 
tuità din nou, dar ea nu mai stă alături de credinţă, ci 
este subordonată acesteia, devenind „roaba teologiei“ — 
ancilla theologiae. Adevărul revelat de divinitate trebuia 
însă „lămurit si întemeiat pe calea raţiunii sau a «lumi- 
nii naturale» în școlile bisericesti, singurele școli ale vre- 
mii“ — de unde si denumirea de „filosofia scolastică“. 

Dacă filosofia creştină „pare prea săracă“, sub rapor- 
tul conţinutului filosofic, nu-i mai puţin adevărat că ca 
nu rupe cu totul continuitatea filosofică europeană: „Fi- 
losofid medievală păstrează in sînul ei filosofia greacă 
sub pojghita dură à dogmelor netangibile si era destul 
ca să se spargă coaja, pentru ca miezul filosofic grecesc 
să apară în contradicție cu religia, care se folosise de el 
pinà atunci“. Spre a ilustra această teză, Florian citează 
închiderea, la 529, a „Școlii din Atena“, de factură neo- 
platonică, cea din urmă şcoală grecească, pentru ca aceeași 
direcţie de gîndire să se regăsească în vremea Renașterii, 
la Florenţa, sub numele de „Academia platonică“. „Între 
aceste două școli continuitatea nu s-a rupt niciodată — 

conchide ginditorul —, căci, precum vom vedea, filoso- 
fia creştină se nutrește tot răstimpul de peste o mie de 
ani cu idei platonice si neoplatonice*. 

În cursul analizei patristicii. și scolasticii, Mircea Flo- 
rian urmărește dezbaterile de idei, felul în care sint uti- 
lizate argumentele filosofiei antice în încercarea de fun- 
damentare a credinței creştine. E] apreciază ca nereuși- 
tă această încercare, filosofia creştină fiind subminatà 
chiar în interiorul ei de o serie de argumente aduse in 
focul disputelor teoretice, în special de nominalism. Au- 
torul semnalează totodată felul în care, în condiţiile isto- 
rice noi, gindirea modernă, emancipată, preia unele din 

ceste argumente și demonstraţii spre a fundamenta pro- 

priile-i concepţii. Cind este analizată gindirea lui Au- 
sustin, de pildă, reprezentantul cel mai de seamă al pa- 
tristicii, se relevă bogata sa cultură filosofică și moda- 
litatea în care sint folosite sau respinse diferite concep- 
tii filosofice în procesul sistematizării filosofiei creştine, 
modalitate utilizată cu altă finalitate si de Descartes. 
„Punctul de plecare al filosofiei lui Augustin — subli- 
niază Florian — este lupta contra scepticismului si se- 
tea după un adevăr absolut, mai presus de orice îndoială 
— cam același punct de plecare pe care îl vom întilni la 
Descartes, părintele filosofiei moderne, cu deosebirea că . 
Augustin combate îndoiala pentru a întări dogmatismul 
credinţei, iar Descartes pentru a libera raţiunea de dog- 
me“. Autorul reproduce demonstraţia logică la care ape- 
lează Augustin în efortul său de a afla un adevăr mai 
presus de îndoială, convingîndu-ne de similitudinea punc- 
telor de pornire la cei doi ginditori: „De tot m-aș putea 
îndoi, dar nu şi de îndoiala mea, ca fapt lăuntric a cărui 
existenţă nu poate fi supusă îndoielii“. 

Cind prezintă „filosofia scolastică sau feudală“, Mir- 
cea Florian evită extremele în interpretare, consemnind 
cu obiectivitate și spirit critic notele ei caracteristice, fă- 
ră a omite anumite merite ce-i revin în asigurarea con- 
tinuitátii filosofiei. El observă mai întîi că întreaga fi- 
losofie scolastică „poartă pecetea autorității teocratice si 
a dogmatismului religios“; ca urmare, aceasta urmărește 
„explicarea credinței, a «luminii supranaturale» prin ra- 
tiune sau «lumină naturală»“, nepreocupindu-se de stu- 
diul naturii şi de metodele pozitive de cercetare. Ade- 
vărul fiind considerat un apanaj exclusiv al credinței, 
scolastica trebuia doar să dea o sistematizare logică și o 
întemeiere intelectuală, pe calea deductiei, „adevărurilor 

ascunse în dogme“. ,Dogmele erau noțiuni, metoda de 
explicare a dogmelor trebuia să fie o analiză logică a 
noțiunilor, dialectica sau arta de a uni si separa noțiuni, 
nu realități naturale“. Procedeul general utilizat era si- 
lo2gismul, ceea ce explică „forma seacă, pur demonstra- 
tivă a scolasticii, subtilitátile discuţiilor, rafinatele dis- 
tinctii logice mai mult verbale, născocite în scopul de a 
ocoli o contradicţie prea stridentă intre «adevărurile» 
credinţei și necesităţile gîndirii“. 

Și în această parte a lucrării regăsim informaţii bo- 
gate si esenţiale privind „prefacerile lente“ ale scolasti- 
cii, perioadele ei, zonele şi formele în care se manifestă; 
pe lingă cea apuseană este menţionată scolastica răsări- 
teanà, filosofia arabă, cea iudaică în Spania; si nordul 
Africii, „care vor aduce Europei noi fermenti de gindire“. 
Florian insistă insă asupra „problemei de căpetenie“ a 
intregii scolastici — cea a ,universaliilor*, adică proble- 
ma existenței noţiunilor generale — substanţă, divinita- 
te, logos — independent de lucrurile individuale sau doar 
în lucruri; cu alte cuvinte este vorba de chestiunea ra- 
porturilor dintre idei, noţiuni și lucrurile individuale 
consemnată de tradiţia filosofică sub denumirea cearta 
— disputa — universaliilor —, care determină mai mul- 
te curente în interiorul scolasticii. 

Realismul este „dezlegarea oficială“ a disputei si afir- 
mă realitatea suprasensibilă a noţiunilor, iar nomina- 
lismul este soluția cu totul opusă, radicală, care neagă 
noțiunile universale ca substanţe în afară de lucruri, con- 
siderindu-le nume, vorbe, termeni, simple sunete (jia- 
tus vocis) Semnalind unele nuanţe în cadrul curentelor 
sau ,dezlegári mai moderate“ ale problemei, autorul in- 
fátiseazáà diferitele frămintări ale scolasticii, care urmă- 
rcau să armonizeze credința creştină cu știința antică, 
inclusiv prin „convertirea“ lui Aristotel la catolicism si 
transformarea acestuia în autoritatea supremă a științei, 
sau prin teoria „adevărului dublu“. Florian relevă însă că 
scolastica „tira în dezvoltarea sa organică germenele piei- 
rii“. O dată cu nominalismul — reîmprospătat de Wil- 
liam Occam, „doctorul neînvins“ „ea a ajuns la con- 
cluzia că nici o dogmă nu este demonstrabilă prin „lu- 
mina naturală“ a raţiunii, că „prin urmare între credin- 
i și rațiune deosebirea este adincă“. 

Evidentiind si de data aceasta filiatia ideilor, gindi- 
torul pune în lumină legătura dintre nominalism si stiin- 
ta modernă — urmarea negării existenței de sine stătă- 

toare a ideilor este concluzia că sint posibile doar cu- 
nostintele dobindite prin simțuri si experienţă. „Nomi- 
nalismul este doctrina care va pregăti empirismul mo- 
dern (Locke, Berkeley, Hume etc.) si care influențează 
pe toti ginditorii moderni, chiar si pe rationalisti", re- 
marcă Florian. 

De retinut, totodatà, cà atunci cind a analizat filoso- 
fia lui Toma d'Aquino — cel care a înfăptuit „sinteza 
cea mai desávirsità a scolasticii“, contopind aristotelis- 
mul cu dogmele. bisericii si devenind filosoful oficial al 
catolicismului —, Mircea Florian a respins încercările 
de a reinvia această filosofie, făcute de către neotomisti, 
subliniind opoziţia fundamentală dintre gindirea moder- 
nă şi „un sistem filosofic vechi de 600 de ani... Între 
filosofia modernă si tomism nu este numai o deosebire 
de sistem, ci o deosebire de mentalitate, o deosebire de 
epocă“. 

In încheierea celei de a doua părți a lucrării, consa- 
crată filosofiei evului mediu, autorul recunoaște scolasti- 
cii un rol important în „ridicarea intelectuală a Europei 
barbarizate, după căderea Imperiului roman de Apus“ 
(prin școlile sale). Florian examinează atent, în aceiași 
timp, ceea ce el numește „latura slabă a scolasticii, punc- 
tul său vulnerabil... chipul cum ea înțelege să expiice 
științific natura“. Fiind privită doar ca un „popas v:e- 
melnic* în drumul spre veșnicie, natura nu era expii- 
cată în mod obiectiv, ci în sensul idealului moral si re- 
ligios al filosofiei creștine si al aristotelismulüi catoii- 
cizat. „A explica un fenomen al naturii — observa gin- 
ditorul — era pentru scolastica aristotelicá, singura care 
se ocupa mai pe larg cu problematica naturii, totuna cu 
a descoperi sau a inventa o formă substanţială, o cali- 
tate oculti, o entitate sau o virtute". Relevind opoziţia 
dintre asemenea explicații si necesitatea resimţită de so- 
cietateu modernă ca natura să fie pusă în slujba omului 
prin cunoaşterea bazată pe cercetări obiective, autorul 
dezvăluie lipsa de profunzime a scolasticii: „Cu astfel 
de explicaţii, care nu pot explica nimic, ci numai acoperă 
o ignoranță si o lipsă de curiozitate fără margini, era fi- 
resc să se înmulțească «formele». «calităţile oculte» e:c. 
și scolastica să ajungă astfel să-şi dezvăluie superficiali- 
tatea si sterilitatea“. 

Cea mai mare parte a lucrării Îndrumare în filosofie 
este consacrată perioadei moderne, începînd cu Renaste- 
rea, privită ca o „epocă de trecere“ spre noua gindire laică. 

Nota esenţială a acestei epoci de tranziţie este conside- 
rată a fi !aicizarea intelectuală, însoţită de sesizarea în- 
semnătăţii prefacerilor ce anunțau timpuri noi. Într-o ca- 
racierizare sintetică, Florian definește idealul Renașterii . 
în dimensiunile sale principale: „libertatea fatá de auto- 
ritátile tradiţionale, libertatea în ştiinţă, în artă, în viata 
morală, dezvoltarea omului întreg, ca suflet si corp. im- 
potriva idealului medieval ascet:c*, care dezvolta numai 
spiritul, mortificind corpul. 

Stăruind asupra fenomenului renascentist, ginditorul 
evidențiază complexitatea lui, privindu-l din unghiuri de 
vedere complementare, spre a-i afla cauzele de ordin in- 
teiectual, politic si economic. El menționează mai intii 
procesul de asimilare treptată a operelor antice, incepind 
cu secclul al XIII-lea, cind scolastica încerca „să absoar- 
bă gindirea antică, spre a o pune în serviciul credinţei“, 
si continuind cu secolele XIV si XV, cind „noi opere an- 
tice, îndeosebi literare si in mare număr, revarsă atitea 
idei noi, încit scolastica, slăbită de lupte interne şi sterpe, 
nu mai reușește a le subordona postulatelor teologice“. Rc- 
invierea antichităţii conduce la umanism, la o lărgire a 
orizontului istoric, ,páàginismul* fiind privit „într-o lu- 
mină cu totul nouă şi antibisericească“. 

Analizind această epocă de trecere, Mircea Florian se 
referà apoi la „alte cauze de transformare tot atit de pu- 
ternice si cu un răsunet poate mai marc“. Citează anu- 
me „prefaceri politice“ — eliberarea statului de tirania 
teocratică a bisericii — şi „prefaceri economice: ridica- 
„Tea intelectuală și materială prin comerț si industrie a 
păturii mijlocii, a burgheziei, care în vremurile noi va de- 
veni tot mai puternică“. Oraşele italiene sint cele dintii 
din Europa unde „incepe a se forma o burghezie inflori- 
toare, industrială si comercială“. Ele sint, totodată, mici 
republici autonome, avind constituții descentralizate; aici 
se naște mai intii sentimentul national, favorizat si de 
persistenta unor ruine grandioase, care nu au lăsat să 
se șteargă „amintirea glorioaselor vremuri trecute“. Re- 
nașterea interesului „pentru cultura clasică, pentru fru- 
musetea si intelepciunea celor vechi... se împrăștie apoi 
ca un curent clectric în Franţa, Anglia, Olanda, Germa- 
nia*. 

Sub raportul dezvoltării gindirii, epoca Renașterii 
prezintă multe începuturi, dar nu reuşeşte. să dea ,,con- 
ceptii sistematice“, care să rămină. „Este o epodà de 
dibuire, de frămintări, de preludiu, de anticipări, de semă- 

nături, rodirea va veni mai tirziu“, afirmă, plastic, auto- 
rul. El distinge totuşi cîteva „trăsături mai tari“, în 
această multitudine de germeni nedezvoltati: individuu- 
lismul si reforma credinței, apariţia unei științe obiective 
a naturii -— s'iinta constituindu-se ca singura cercetare 
sigură, cu metode noi, exacte, a „cărţii naturii“; se pro- 
duce acum „o schimbare revoluţionară“ în raportul din- 
tre om si univers, geocentrismul fiind înlocuit cu helio- 
centrismul. Avintul științific este stimulat si întărit de 
noile ' descoperiri geografice ca si de „invențiile tehnice, 
care schimbă faţa globului“ — pulberea de puşcă, bu- 
sola, telescopul, microscopul, tiparul. În ansamblu, atitu- 
dinea față de natură se schimbă radical, în raport cu 
epoca medievală. „Natura nu mai este întruparea păcatu- 
lui, a Satanei, ci mama noastră, o providentà bună, care 
nu înşală niciodată, de aceea filosofii naturalisti ai Re- 
nașterii o insufletesc, o exaltă, o divinizează, o îmbrățișează 
cu înflăcărare, o interpretează mistic“, scrie sugestiv 
Florian. ; 

În filosofie sint reînviate acum concepţiile antice, „nu 
dintr-o curiozitate filologică“, ci mai ales din dorinţa ..de 
a se servi de aceste concepţii, în scopul de a da culturii 
un nou conținut, independent de dogmele bisericii“. Ac- 
centul nu cade, prin urmare, pe originalitatea creatoare, 
ci pe adaptarea sistemelor antice la nevoile prezente, ele 
fiind utilizate ca arme în vederea eliberării de autorita- 
te, ca o modalitate de reimprospátare a gindirii. Aceste 
curente antice reînviate în epoca Renașterii — și analizate 
în lucrare spre a li se revela noile lor funcţii — sint ur- 
mătoarele: neopitagorismul, platonismul si neoplatonismul. 
„aristotelismul pur“ in interpretare naturistă (sustras 
monopolului bisericii), stoicismul. atomismul, epicuria- 
nismul, scepticismul, „dreptu! natural al juristilor ro- 
mani*. 

Desi in filoscfie accentul nu este pus pe originalita- 
te, efectele modului nou de a gindi, format cu ajutorul 
sistemelor filosofice antice reinviate, nu intirzie sà aparà, 
fiind intrupate, in unele producții originale, cum sint: 
naturalismul italian al lui Bruno, Campanella, Telesio; 
panteismul mistic al lui Bóhme; opera „stegarului filoso- 
fiei noi“, a lui Francis Bacon, „întemeietorul metodei 
experimentale! în ştiinţa naturii“, „puntea de aur între 
Renaștere si filosofia modernă“. 

Semnalăm, şi in capitolele consacrate curentelor și 
ginditorilor din epoca Renașterii, preocuparea pentru re- 
constituirea firului dezvoltării filosofiei, în cadrul analizei 
problemeior, evidențierea filiatiei ideilor. Autorul arată, 
de pildă, că „prina concepţia punteistă, Bruno anunţă pe 
Spinoza“, totodată „prin monadism, Bruno face legătura 
intre PI nr și marele filosof german din secolul XVII, 
Leibniz“; iar „Campanella găseşte ca si Descartes că rea- 
litate mai in esus de orice indoialà nu au decit stárile su- 
fletesti, ceea ce se petrece in constiintá^, dupá cum con- 
semneazà că răspunsul original dat de Böhme la întrebă- 
rile legate de prezența răului in lume „va fi reluat de 
unii filosofi germani dir secolul XIX (Schelling si Şcoa- 
la sa)“. 

Mircea Florian consideră că filosofia modernă propriu- 
zisă (după epoca pregătitoare reprezentată de Renaștere) 
incepe cu Descartes si se imparte in două perioade mari: 
pină la Kant, apoi filosofia lui Kant si după Kant, pină 
la sfîrşitul secolului al XIX-lea. Caracterizind filosofia 
epocii moderne, ,atit de bogată si de. progresivă“, gindi- 
torul relevă ca o notă esenţială a acesteia, comparativ cu 
perioada anterioară, faptul că „folosindu-se de germenii 
naotici ai Renaşterii dă stráduintelor noi o sistematizare 
durabilă si o întemeiere sigură şi izbutește astfel a in- 
făptui ceva nou si sigur în același timp“. Temelia gin- 
dirii în epoca modernă a fost pusă — în viziunea lui Flo- 


rian — de noua știință a naturii, care ajunge la constiin- 
ta deplină a scopului si mijloacelor sale. „Caracterul vá- 
dit al ştiinţei moderne — observă autorul — este objec- 


tivilatea,. impersonalitatea, valoarea ei universală“. Ea a 
dobindit acest caracter pentru că s-a sprijinit pe „expe- 
rientá, pe cercetarea faptelor sensibile“, adăugîndu-le 
totodată calculul matematic, limbajul cifrelor, necesar și 
universal, măsurind cu exactitate faptul cel mai general 
în lumea materială — mișcarea. „Astfel s-a înjghebat con- 
ceptia geometrico-mecanicá a naturii, după care toate fe- 
nomenele calitative ... se reduc la diferențe de mişcări 
măsurabile ale unor mici părticele materiale, atomii si 
moleculele, care n-au alte insuşiri decît întinderea geome- 
trică sau forța, calculabilă și ea“. Noţiunea de lege se 
substituie celei de „calitate ocultă“, iar știința nouă de- 
vine o forță practică omenească. Florian vede, așadar, in 
contopirea si colaborarea dintre experiență si matematici 
„substratul întregii gindiri moderne", pentru că din această 

contopire a rezultăt știința naturii, „iar din știința na- 
turii se inspiră toţi filosofii moderni“. 

Ginditorii moderni merg insă mai departe, intrebin- 
du-se cum de a tost posibilă această fuziune; ei „incep 
prin a cerceta critic, a analiza mijloacele noastre de cu- 
noștinţă, pentru a:da o temelie nezguduită noii cunostin- 
te științifice“. Problema centrală a filosofiei în perioada 
modernă devine astfel cea a cunoașterii. „Epoca modernă 
este o epocă de cunoştinţă de sine, de analiză, de critică 
si de aceea teoria cunoștinței, cercetarea posibilităţii stiin- 
tei devine un factor integrator şi caracteristic al oricărui 
sistem filosofic modern“. După felul in care ginditorii 
apreciază a avea un rol hotăritor, în constituirea cunoas- 
terii obiective, fie matematicile (privite ca o creaţie a ra- 
tiunil) fie experiența empirică, se delimitează principa- 
lele concepţii filosofice. 

Curentul cel mai puternic si cel mai caracteristic al 
gîndirii moderne este cel rationalist, reprezentat de Descar- 
tes (partial de Hobbes), Spinoza, Leibniz, Wolff s.a., pre- 
cizează Florian, „Rațiunea este idolul modernilor, întorși 
spre natură, iar matematică, produs al raţiunii, este mo- 
delul oricărei științe“. | 

Alţi gînditori moderni, mai cu seamă englezi — Locke, 
Berkeley, Hume etc. —, pun la temelia cunoașterii expe- 
rienta empirică, inclusiv experienţa internă, reflectia, al- 
cătuind curentul empirist, „care sfirseste cu o atitudine 
oarecum sceptică“ si amenință cu negarea ştiinţei și a ra- 
tionalismului. Pentru a salva știința si rațiunea, Kant 
deschide o nouă epocă — criticismul —, încercînd „a 
apropia și a împăca prin critică cele două curente, empi- 
rismul și raționalismul, recunoscîndu-le o valoare par- 
tialà^. 

In caracterizarea generalà pe care o face perioadei mo- 
derne, ginditorul relevá cá opozitia empirism-rationalism 
nu se limitează la problema cunoaşterii, care rămîne axul 
filosofiej moderne, ci se regăseşte si in problematica rea- 
litàtii si a acţiunii morale. În cadrul empirismului este 
elaborată o teorie asupra realităţii, rationalistii creează 
o metafizică, ambele orientări oferind și teorii asupra 
vieții morale. 

Prezentind soluțiile date de gînditorii moderni proble- 
melor privind viaţa morală, Florian scoate în evidenţă 
o trăsătură mai generală a filosofiei din această perioadă. 
Desi se îndreaptă spre natură si realitate si „luptă să in- 
lăture fágáduielile ?luzorii de fericire ale credinței într-o 

altă lume“, gindirea modernă nu a putut „să șteargă cu 
totul urmele educaţiei religioase creștine, îndreptată spre 
«interior», înspre suflet“. Așa se explică precumpănirea 
problemei cunoașterii — cu întrebarea: ce sînt cunostin- 
tele din mine, cum se face că sufletul meu oglindește lu- 
mea? —, precum si faptul că „acelaşi rest creştin al pre- 
ponderenței spiritului“ marchează soluţiile date proble- 
melor realităţii şi ale lumii morale. Astfel, „cel dintii fi- 
losot modern, Descartes, dezleagà problema realității prin 
dualismul strict dintre suflet-gindire si materie-intinde- 
re... Această dezlegare carteziană este punctul de ple- 
care al tuturor ginditorilor moderni, care încearcă să 
arunce o punte intre suflet si materie, adică să înlăture 
dualismul“. În problema realităţii se conturează două so- 
lutii principale: „Unii reduc materia la spirit. spiritualistii 
(Berkeley, Leibniz), alţii, dimpotrivă, reduc spiritul la 
materie, materialistii*. 

Și in problematica morală, ginditorii pornesc de la un 
dualism, care este de esență creștină. „Raționalismul 
subordonează pornirile naturale preceptelor eterne si uni- 
versale ale raţiunii, empirismul subordonează aspiraţiile 
ideale pornirilor sădite în noi de natură“. 

Toate aceste trăsături ale filosofiei din epoca modernă 
își au suportul concret în continua confruntare a argu- 
mentelor a:luse de marile sisteme rationaliste și de repre- 
zentantii curentului empirist, analizate de autor după cri- 
teriile metodologice enunțate și aplicate consecvent în lu- 
crare. Este evidentă grija sa permanentă de a înregistra 
fiecare pas înainte într-o direcție de gîndire sau alta, de 
a surprinde lesăturile dintre diferite sisteme, examinate 
adesea comparativ, încercările lor de a depăşi obiecțiile 
aduse de adversari, preocuparea de a consemna reusi- 
tele ori nereusitele acestor dramatice eforturi de a 
descoperi adevărul, de a ajunge la fundamentele reali- 
tății, ca și ecourile lor printre contemporani si in poste- 
ritate. „După Descartes — notează, de pildă, Mircea Flo- 
rian. în Spiritul celor menţionate —, idealul oricărui fi- 
losof rationalist va fi să dovedească matematic, geome- 
tric, chiar adevărurile psihologice, politice și morale. 
De asemenea, ginditorul menționează influențele feri- 
cite ca si cele „mai puţine fericite“ ale gîndirii carte- 
ziene, in prima categorie fiind inclusă „,hotărirea lui de 
a găsi în filosofie un punct de plecare neindoielnic si 
lipsit. de prejudecăţi“, în a doua categorie — „ideea car- 
teziană că punctul de plecare al filosofiei este eul, cu 

gindirca lui“, idee care „determină filosofia modernă a 
lua o direcţie antropocentrică, așa cum a luat în an- 
tichitate după întemeietorul raționalismului vechi, 
Socrate“. 

Florian reuşeşte să schiteze portrete foarte sugesti- 
ve ale unor ginditori, să sintetizeze in citeva cuvinte 
esența unor concepții. Despre Leibniz, de exemplu, scrie 
că este „un ginditor universal si împăciuitor;, a îmbră- 
tisat toate ramurile științifice ale vremii, in persoana 
sa este concentrată o intreagă Academie... El apropia 
cele mai neimpácate păreri, le descoperea nuanțele de 
apropiere, tranziţiile de grad, nu de natură, e drept, 
uneori prin simple compromisuri, care păgubeau originali- 
tátii gindirii sale“. Amintind cà Leibniz a întemeiat Aca- 
demia din Berlin, autorul tine să menționeze imediat 
— „al cărei membru a fost si domnitorul moldovean 
Dimitrie Cantemir“. De altfel, în diferitele capitole ale 
lucrării, el caută să evidentieze legături ale culturii din 
tara noastră cu filosofia si cultura universală, mentio- 
nind in diferite contexte pe Gh. Lazăr, „propovăduito- 
rul ideilor kantiene* la noi, pe Conta si pe unii adepti 
al pozitivismului si monismului. 

Desi apreciazà filosofia kantianá, pe care o cunoaste 
in substanța ei profundă si o analizează ca nimeni altul 
în ţara noastră, Florian nu ezită să-i diagnosticheze ne- 
ajunsurile. În personalitatea lui Kant, el vede în primul 
rind un făuritor al criticii, „adică al acelui suprem tri- 
bunal filosofic in fata căruia trebuie să se infátiseze fi- 
losofiile trecute, îndeosebi raționalismul și empirismul, 
pentru a-și legitima dreptul la existență. Critica este 
piatra de incercare, care distruge ceea ce nu-i rezistă, 
dar înnobilează ceea ce Îi rezistă“. Autorul semnatíeazá 
însă si inconsecventele gindirii lui Kant, care „printr-o 
argumentatie subtilă stie să salveze sub o nouă formă, 
mai cu seamă de la rationalism, tot ce părea că distru- 
sese definitiv“. Încercarea acestuia de a „apropia si 
chiar a împăca direcţii deosebite, ba chiar contradic- 
torii, de gindire... nu s-a putut face decit in paguba 
consecventei", conchide ei, caracterizind criticismul ca 
fiind realist în punctul sáu de plecare si idealist în 
rezultatele sale. 

Mircea Florian scoate în evidenţă, în lucrare, si mo- 
mentele în care sporește rolul social al filosofiei, cum 
este cazul cu „epoca luminilor“, cind filosofia devine 
„O armă de luptă“ pentru răsturnarea vechiului regim, 

cu ajutorul rațiunii, „confundată cu însăşi eterna na- 
tură a omului“, sau cum e cazul romantismului, apre- 
clat ca o „reacţie filosofică contra secolului al XVIIL- 
lea“. 


Şi atunci cind analizează filosofia lui Hegel — ori- 
ginalitatea acesteia vázind-o în „dialectica ideii“ —, gin- 
ditorul român relevă atit „interpretarea conservatoare“, 
cît și „interpretarea revoluționară“, pe care le favori- 
zează acest sistem de gindire ce a condus la dreapta 
hegeliană si la „interpretarea radicală“ dată de stinga 
hegeliană. 

O foarte izbutită paralelă între filosofia din secolele 
XVIII și XIX prefateazá, de asemenea, analiza făcută de 
Florian dezvoltării filosofiei franceze din veacul trecut, ana- 
liză care se încheie cu semnificative cuvinte de apre- 
ciere la adresa spiritului pozitivist (după cuvenitele re- 
zerve față de „religia umanităţii“ a lui Comte, față de 
limitele impuse ştiinţei). ,,Pozitivismul este o stare ge- 
nerală a spiritului modern, el reprezintă întoarcerea la 
realitate, la lumea de pe Pámint, pretuirea si gustarea 
vieții, așa cum este cunoscută prin simțuri. Pozitivism 
și «teologie» sînt două atitudini spirituale cu totul po- 
trivnice“. 

De adeziunea filosofului se bucură si ceea ce el de- 
fineşte drept „contribuţia originală a gîndirii engleze 
din secolul al XIX-lea la sporirea patrimoniului cultu- 
rii europene“, anume ideea de evoluție, aplicată, prin 
Darwin, la lumea organismelor, iar prin Spencer „la în- 
tregul univers“, devenind principiul tuturor legilor. 
Florian ţine să sublinieze că „prin transformismul lui 
Darwin si evoluționismul lui Spencer, evoluţia a de- 
venit o concepție populară, un factor component si de 
la sine înteles al gîndirii moderne si cel puţin in înfă- 
tisarea ei generală ideea cea mai greu criticabilă si 
aproape unanim acceptată din vremea noastră... Este 
d concepție măreaţă, care dà o largă satisfacţie nevoii 
noastre de a explica lucrurile prin înțelegerea genezei, 
nașterii și creşterii lor“. | 

Ultima parte si cea mai sintetică a Îndrumării în fi- 
losofie este consacrată  prezentului, ea  imbrátisind, 
practic, doar trei decenii — 1890— 1920. Predomină aici 
caracterizările globule, expunerea avînd uneori aspectul 
unui pamflet la adresa curentelor filosofice contempo- 
rane. 

Autorul înregistrează mai întîi o revenire la „spiri- 
tul științific“ -— pe la. jumătatea secolului trecut — 
„după beţia genialelor construcţii și combinații poetice 
și speculative“ cu care debutase acest veac; materia- 
lismul se afirmă în Germania — este vorba, de fapt, de 
ceea ce a fost caracterizat de unii ginditori drept ma- 
terialism vulgar — și pozitivismul în Franţa. Aceste 
curente au căzut însă si ele în „păcatele vechii metafi- 
zici“, ocolind ,furcile caudine ale criticismului“. Indem- 
nul de întoarcere la Kant nu a salvat situația, astfel cà 
noi ,incercári arhitectonice* au fost fácute de savanti 
care doreau o „filosofie științifică“ — monismul lui 
Haecke! si energetismul lui Oztwald —, în cele din ur- 
má aspirind si aceşti ginditori, în mod naiv, să facă 
din filosofie o „religie monistá*. 

Ca o reacţie fată de tendinţele scientiste, incurajate 
de ,avintul științelor naturale si al tehnicii științifice“, 
se încearcă apoi a se clădi o metafizică a sentimentului 
(ntuitionismul) si o metafizică a voinţei (pragmatismul) 
„care să mulțumească nu numai pretenţiile inteligenței, 
ci mai cu seamă nevoile inimii și cerințele acțiunii 
practice, de ordin moral si religios“. Cele două orien- 
tări sint ireconciliabile cu filosofia ştiinţifică, „noua me- 
tafizicá* situindu-se în raport cu știința la polul opus. 
„Filosofia ştiinţifică privea omul prin natură, noua 
metafizică privește natura prin mediul nevoilor moder- 
ne ale omului si este în consecință un nou şi rafinat 
antropomorfism*, scrie Florian referitor la esenta noi- 
lor curente ce voiau să domine filosofia la începutul se- 
colului actual. El trece în revistă criticile la adresa 
stiintei si a inteligenței — instrumentul acesteia — 
formulate insistent de „noua metafizică“ pentru a în- 
josi si apoi „a dărima“, cu scopul vădit de a pune in 
locul „ratiunii reci“ sentimentul, intuiţia, voința. Auto- 
rul dezvăluie „atitudinea antiintelectualistă“ ce caracteri- 
zează această „filosofie a. vieții“, care exagerează „ele- 
mentele nerationale din om“. Cititorul va intelege că 
Florian avea în vedere si variantele românești ale 
acestei orientări în filosofie cînd prezenta cerința ei de 
bază: „Nu de la inteligenţă trebuie să așteptăm îndru- 
mări morale, ci de la glasul pasiunilor vii, iar impera- 
tivul moral suprem trebuie să fie «tràieste»*. 

După ce caracterizează succint “cele două curente 
antiintelectualiste dominante —  ,intuitionismul mistic 
și afectiv“ (Henri Bergson) și pragmatismul american 

(William James) răspindite după primul război mon- 
dial „prin literatură, ziare, reviste“ —, ginditorul se 
întreabă cum s-ar putea reface filosofia europeană spre 
a-şi recăpăta originalitatea. Cáutind un răspuns, el cere 
mai intii să fie înlăturate din filosofia vechiului conti- 
nent elementele care vin în spijinul curentelor men- 
tionate. „i aceste elemente sint — relevă Florian — 
mai cu osebire fenomenalismul si relativismul agnostic 
al criticismului kantian si al pozitivismului*. Limitarea 
cunoștinței la „fenomene si aparente* face ca realitatea 
să fie „lăsată pradă sentimentului si credinţei“. 
Încrezător în inteligență, în puterile ei de a ne dez- 
vălui realitatea, autorul se arată convins că filosofia 
europeană va depăși dificultățile prin care trece, pro- 
bindu-si maturitatea. Calea pe care o întrevede el este 
cea a unui realism atctcuprinzător, care să nu jert- 
fească nimic din realitate si mai ales idealul, să evite 
orice reducționism simplificator: „În fata idealismului 
agnostic, fals şi fără vlagă, inteligenţa poate pune ba- 
zele unui realism, nu ale unui realism îngust, ci ale 
unui realism integral, care să țină seama de toate aspi- 
rațiile legitime ale omului. Idealul este tot asa de sigur 
ceva dat, ca si realitatea materială, nu este nevoie să 
jertfim realitatea, pentru a salva «idealul», deoarece stă 
în esenţa ideaiului legitim să fie realizat, iar realizarea 
nu poate avea loc decit. în cadrul realităţii și al vieţii“. 
Realismul preconizat de Mircea Florian năzuiește să 
imbrátiseze „toate bogăţiile realității“, de aceea el se 
delimitează de „realismul vulgar, brutal și fals“, care 
sáráceste realitatea, reducind-o la ceea ce este palpa- 
bil. Ginditorul român se pronunţă pentru un realism 
„adevărat“, nu unul „miop“, „îngust“; el pledează pen- 
tru un nou. realism, pe care ni-l poate dezvălui o ,jinte- 
ligenţă vie, atotinţelegătoare, sigură de sine“3?. 
Punind accentul pe evoluția filosofiei de-a lungul 
veacurilor, lucrarea  Îndrumare în filosofie se consti- 
tuie — asa cum și-a propus — într-o călăuză autentică 
în problematica vastă a filosofiei, privită in geneza ei, 
autorul reuşind să îmbine în mod fericit informatia 
densă asupra fiecărui moment istoric sau ginditor im- 
portant cu aprecieri si caracterizári sintetice care pun 
în evidenţă liniile directoare ale dezvoltării probleme- 
lor si concepţiilor, integrate în contextul culturii, al so- 


37 Mircea Florian, Îndrumare în filosofie, p. 409. 

cietátii în ansamblul ei. Florian foloseşte în analiza şi 
evaluarea sistemelor, a școlilor filosofice o metodolo- 
gică critică modernă, orientatá de opțiunile sale spre o fi- 
losofie realist-criticá, în concordanță cu datele complexe 
ale cunoașterii contempgrane. El utilizează critic rezulta- 
tele istoriografiei europene a filosofiei, fără a încărca însă 
expunerea cu discutarea unei interpretări sau a alteia, 
ci retinind pe cele ce și-au dovedit validitatea. Lucrarea 
se adresează unui public larg, dar ea este foarte utilă 
și celor ce isi desfăşoară activitatea în domeniul filoso- 
fiel, prin informaţiile bogate ce merg la esențial, pe 
care le contine, prin judecátile de valoare riguros fun- 
damentate, nuantate, ce caută să evite extremele sim- 
plificatoare. În scrierile sale ulterioare, elaborate in de- 
ceniile patru, cinci si sase, ca si în cursurile de istorie 
a filosofiei — aşa cum se va vedea din publicarea vo- 
lumelor următoare ale acestei serii —, Mircea Florian 
a avut posibilitatea să aprofundeze opera unor ginditori 
(Aristotel, Kant ș.a.) sau dezvoltarea filosofiei dintr-o 
anumită perioadă (Renaşterea), după cum a adus la zi 
informaţia asupra confruntărilor de idei într-o proble- 
mă ori alta (ca in Cunoaștere si existență) si a analizat 
curente ce s-au afirmat in acea vreme, ca existentialis- 
mul. De asemenea, în lucrările sale sistematice a dez- 
voltat si fundamentat punctele de vedere personale, 
abia schitate sau doar enunțate ori sugerate prin deli- 
mitări critice in această scriere, care poate fi socotită 
si ca o introducere în filosofia sa rationalistá: si uma- 
nistă, fundamentată pe o ontologie realistă si critică. 

